
Alkusanat 


Tämä teos on Rooman kansalliseepoksen toinen täysimittai- 
nen tuleminen Suomen kirjallisuuteen. Ensimmäisen koko- 
naissuomennoksen julkaisi Konstantin Siitonen 1888. Päivö 
Oksala (1907—1974) ennätti saada valmiiksi koko teoksen 
suomentamiseen tähtäävästä hankkeestaan neljä ensim- 
mäistä ja kuudennen kirjan, ja hän julkaisi runoelman alku- 
osan nimellä Aeneis I-IV. Aeneas ja Dido (1972). Tässä on 
kyseessä hänen alulle panemansa työn loppuunsaattaminen. 
Työ jäi minulle konkreettisena ja henkisenä perintönä, perin- 
tönä isältä pojalle, ja pyrin jatkamaan sitä siitä, mihin isäni 
oli sen jättänyt 

Vaikka olin kokeillut antiikin kirjallisuuden runomittaista 
suomentamista, en ollut ajatellut kääntää mitään suuree- 
posta tällä tekniikalla. Kun sitten olin uudessa tilanteessa, 
aloittamassa seitsemännen kirjan suomennosta, totesin yllä- 
tyksekseni, että olin vuosien varrella oppinut suomalaisen 
heksametrin tekniikan niin kuin käsityöläinen oppii ammat- 
titaidon isältään. Seitsemännen kirjan säkeet 1-36 ovat tässä 
julkaisussa lähes siinä muodosssa, johon ne tuolloin saatoin. 
Suomensin muutamassa vuodessa kirjat 7.-11. sekä alku- 
puoliskon kahdennestatoista, mutta jätin sitten työn lepää- 
mään jopa Horatiuksen ohjetta liioitellen (nonumgue 
prematur in annum — »pidettäköön työ piilossa yhdeksänteen 
vuoteen»). 


Jätin itselleni aikaa kypsyä sisäisesti heksametrin sointi- 
maailmaan. Tämä lykkäys oli turha oman työni kannalta, 
mutta saatoin ehkä sen turvin — etäisyyttä saatuani — kyp- 
semmin muokata isäni suomentamat kirjat paremmin koko- 
naisuuteen ja nykyhetken vaatimuksiin sopiviksi. Väliin 


suomensin vasta vuodenvaihteessa 1998/1999. 


Mitä järkeä on suomentaa antiikin suureepos heksametrille? 
Ei mitään, koska proosakäännös on monin verroin helpompi 
ja kiitollisempi tie. Monet ovat sitä mieltä, että suomalainen 
heksametrikäännös ei ole lainkaan mahdollinen, tai ainakin 
pitävät mittaan sitomatonta käännöstä »etistyksellisem- 
pänä» vaihtoehtona. Järjenvastaiseen yritykseen olen kuiten- 
kin ryhtynyt seuraavista syistä: Ensinnäkin olen tahtonut 
saattaa orgaanisella tavalla päätökseen isäni aloittaman työn 
ja näin kunnioittaa hänen henkensä paloa. Toiseksi olen tah- 
tonut jatkaa suomenkielisen heksametrin lähes 200-vuotista 
perinnettä ja osoittaa, että sitä voi viljellä nykyaikaisella 
tavalla. Kolmanneksi olen tahtonut tarjota varteenotettavan 
vaihtoehdon proosakäännöksille, koska mielestäni kielelli- 
sestä kulttuurista voi puhua vasta, kun tarjolla on tyylivaih- 
toehtoja ja selkokieltä ei aseteta ainoaksi ihanteeksi. 

Yksi pyyntö minulla Sinulle on, vilpitön lukijani, candide 
lector: lue mahdollisuuksien mukaan tekstiä ääneen skan- 
deeraamatta ja, jos daktyyli alkaa iskeä liiaksi läpi, pane vas- 
taan ja lue itsepintaisesti niin kuin suomea luetaan. Jos olet 
latinantaitoinen tai jopa vergiliaani, ota alkuteksti rinnalle, 
koska kunnianhimoinen tavoitteeni on saada alkutekstin ja 
suomennoksen säerakenteet vastaamaan toisiaan. 


Suomalaisen kirjallisuuden edistämisvarojen valtuuskunta 
ja WSOY:n Kirjallisuussäätiö ovat stipendin muodossa tuke- 
neet tätä käännöshanketta, mistä esitän kiitokseni. Kiitän 


myös kustantajaa, WSOY:tä, erinomaisesta yhteistyöstä. 

Monista minua tukeneista henkilöistä mainitsen tässä eri- 
tyisesti kolme. FT (h.c.) Marja Itkonen-Kaila on vuosien var- 
rella usein auttanut minua rakentavalla kritiikillään. Sisareni 
FM Louna Lahti luki käsikirjoituksen viime vaiheessa ja piti 
pyynnöstäni myös huolta siitä, etten menisi muokkaamaan 
piloille isäni kääntämää osuutta. FT Erkki Palmén, työtove- 
rini vuosikymmenten ajalta, luki käännöksen alusta lop- 
puun pitäen silmällä alkutekstiä ja keksi hankaliin kohtiin 
monia oivallisia ratkaisuja. Esitän heille lämpimän kiitok- 
seni. 


Koska isäni omisti käännösjulkaisunsa »vaimolleen Aulikki 
Oksalalle», omistan puolestani koko teoksen samalle henki- 
lölle, äidilleni Aulikki Oksalalle, joka lähes 90-vuotiaana 
kuunteli innokkaasti teoksen luentaa. Heikentynyt näkö ei 
enää antanut hänelle mahdollisuutta toimia tarkkasilmäi- 
senä oikolukijana kuten ennen, mutta hänen runomitalliset 
huomionsa olivat yhtä osuvia kuin vuosikymmeniä sitten. 


Espoon Soukassa kesäkuun 1. p:nä 1999 
Teivas Oksala 


VERGILII AENEIDOS LIBERI (SUOMENNOS PÄIVÖ OKSALA) 


ENSIMMÄINEN KIRJA 


Marsin taistoja nyt sekä sankarin retkiä kerron, 
Troijan luota kun tuon pakolaisena kohtalo kantoi 
Italiaan, siten maan, meren vaaroja uhmasi kauan — 
niin viha Junon sammumaton, niin vaati Olympos. 

5 Kyllin kärsiä sai sodan kohluja, loi kotikonnun, 
kanssaan toi jumalmahdit, ja niin Latium, suvun kehto 
urkeni, myös isät Alban ja Rooman korkeat muurit. 
Kerto'os, Muusa, se syy, joka loukkasi tahtoa taivaan, 
koskapa taivaan valtiatar pani kohtalot kolkot 

10 sankarin hurskaimman kokemaan, niin vaikeat vaivat. 
Voisiko suunnaton niin viha villitä valtoja taivaan? 

On sija vanhan kaupungin, perustuttama Tyyroon: 
Karthago päin Italiaa sekä suistoa Thybriin, 
on rikas voimiltaan sekä malttamaton sodankäyntiin. 

15 Kertovat: tyyssijakseen yli kaikkien seutujen muiden 
Juno valtasi sen, Samos-saari kun sai sijan toisen. 
Siellä on vaunu ja peitset, ja hartain toive on Junon, 
että se kansoja hallita saa, jos kohtalo sallii. 

Kuului ennustus: vesa Troijan heimoa nousee, 

20 kerran suistava on hän Tyyroon linnoja turmaan; 
tuostapa syntyvä on sotakansa ja mahtava heimo, 
turmaa enteilee Libyan, se on kohtalon käsky. 

Juno pelkäsi tuota, kun entiset taistelut muisti, 
jotka hän Argoon vuoks sotinut oli luona jo Troijan. 

25 Haihtunut mielestään ei ollut ankara tuska, 
ei vihan aiheetkaan, oli säilynyt jäytävä kauna: 
tuomio tuo Pariksen sekä tappio kauneuskilvan, 
Troijan ilkeä heimo ja suosiminen Ganymedeen. 
Juno vimmoissaan meren lyömiä miehiä maihin 

30 laskenut ei Latioon, joten harhailla monet vuodet 
kohtalon vieminä sai meren selkiä sankarit Troijan, 
vaikkakin nuo danaein viha säästi ja hurja Akhilleus. 
Niin oli vaikea työ perustaa suku mahtavan Rooman. 

Jäi näkyvistä jo maa sikulein, ja he nostivat purjeet, 

35 riemuin leikkasivat meren kuohuja vaskisin keuloin. 
Juno rinnassaan yhä tuntien vihlovan haavan 
miettii itsekseen: » Yritystä en lyötynä heitä! 
Torjua Aeneaan minä tahdon Italiasta! 
Kohtalot kieltävät sen muka! Pallas laivoja Argoon 

40 urhojen poltti, ja niin meren syöverit nielivät heidät, 
syyllinen yksin vain oli Aias, Oileun poika. 
Sinkosi Juppiterin salaman tulen lieskana Pallas, 
laivat löi hajalleen, meren pinnan vellosi tuulin; 
murskatun Aiaan itse, kun liekkejä pärski hän suustaan, 

45 Pallas tempasi pyörteeseen, päin riuttoja ruhjoi. 
Vaan minä, valtiatar jumalain, sisarpuoliso itse 
Juppiterin, sotimaan kera yhden ja ainoan heimon 
vuosia joudun. Vastedes ken anomaan kävis Junon 
armoa alttarin luo rukouksin ja kunnialahjoin?» 

so Näitäpä tuumailee jumaläidin kiihkeä mieli, 
seutuun usvaiseen tuli, myrskyjen, puuskien kohtuun, 
maahan Aioloksen, kävi tuulien mahtajan luolaan. 
Siellä hän tuulien kamppailut sekä ärjyvät myrskyt 
käskyllään asettaa sekä tyrmään kahliten telkee. 

55 Tuulet on raivoissaan, melun mahtavan myötä ne mylvii 
kallioseiniä päin: palatsissaan Aiolos istuu, 
valtikkaa pitelee vihat hilliten, tuulien raivon. 
Ellei toimisi näin, rajutuulet maat, meret, taivaan 

veisivät mennessään lakastessaan ilmojen teitä. 

60 Vaan ikimahtava Zeus peläten tätä luolien kohtuun 
telkesi tuulet ja päälle sen pani vuorien painon, 
määräsi myös kuninkaan: sopimuksien, käskyjen jälkeen 
tuo saa suitsia hellittää sekä tiukata vuoroin. 

Luo kuninkaan tämän käy puhutellen nöyränä Juno: 

65 »Aiolos — sulle näät jumalain isä, kansojen herra 
vallan hillitä aaltoja soi, kera tuulien nostaa —, 
kyntää aavaa Tyrrhenan vihamielinen heimo, 

Ilionin vie Italiaan sekä lyödyt penaatit. 
Tuulien yltyä suo, upoksiin siten runtele laivat, 

70 miehet lyö hajalleen, meren vyöryyn viskele ruumiit! 
Mulla on varreltaan yli kymmenen nymfiä sorjaa. 
Sen joka muodoltaan on kaunein — Deiopeia — 
yhdistän pysyvään avioon, omaks toimitan sulle, 
että hän palkkana moisen työn ikipäiviä viettää 

75 kanssasi voi sekä synnyttää monet mainiot lapset.» 

Aiolos vastasi näin: »Sinun, valtiatar, mitä toivot, 
määrä on tiedottaa, minun ottaa käskyjä vastaan. 
Suot sinä valtani mulle ja valtikan, Juppiterinkin 
suosion, pääsyn suot jumalain pitojuhlien pöytään, 

80 usvia hallita myös, rajutuulia käskeä annat.» 

Kun he sen lausuivat, heti Aiolos onkalovuorta 
iskee sauvallaan, sotajoukkona syöksyvät tuulet, 
mistä sen aukeni portti, ja maan yli puuskuvat pyörtein. 
Painuivat meren ylle, sen vellovat pohjia myöten 

85 yhteisvoimin Kaakko ja myös Eteläinen ja taajaan 
puuskuva Lounas, ne lyö rajuaaltoja rantoja vastaan. 
Kaikuu miehien huuto ja touvien vonkuna vahva. 
Troijan sankarien näkyvistä jo peittävät pilvet 
taivaan kehrän, ja yö sysimustana käy meren ylle. 

90 Akseli maan järisee, valoleimuna eetteri välkkyy, 
miehien surmaa enteilee koko mahtava luonto. 

Aeneaan jäsenet vilu viiltävä herpasi kohta, 

voihkien tuskissaan kädet tähtiä kohti hän nostaa 
puhjeten näin puhumaan: »Miten autuas on osa teidän, 

95 joille kuolema onnistui liki muureja Troijan 
taattojen nähden! Oi danaein sinä sankari uljain, 
Tydeun poika, en siis minä Troijan kenttien hietaan 
sortua saattanutkaan, kätes lyömänä henkeä heittää, 
missä Akhilleun peitsi on kaatanut Hektorin hurjan, 

100 minne jäi jalo Sarpedon; Simoöis-joki sieltä 
urhojen ruumiit vie mukanaan, kypärät sekä kilvet.» 

Niin uros tuskailee, heti ärjyvä Pohjosen puuska 
iskee purjeeseen, päin tähtiä tyrskyjä nostaa. 
Airot katkeavat, siten pakko on kääntyä keulan, 

105 kylki on aaltoja päin, lyö karjaspää vesivuori. 
Aallokon harjaan nousevat nuo, nämä painuvat pohjaan, 
tyrsky kun taas kidan aukaisee, myry hietoja velloo. 
Laivoja kolme pyörteiden repimää Eteläinen 
lyö salariuttoja päin — kivet kätketyt aaltojen keskeen 

110 'Alttarien’ nimen sai kohoten kuten kaamea selkä — 
kolmea laivaa Kaakkoinen ulapalta jo painaa 
päin matalaa — näky hurja: on uhkana riutat ja särkät. 
Laivaan lyykialaisten ja päällikön kelpo Oronteen, 
vieläpä Aeneaan näkyvissä jo harjakas hyöky 

115 lyö peräkeulaa päin, ja jo sinkoutuu perämieskin 
hyökyyn päistikkaa; jopa laivaa kolmisen kertaa 
ympäri tuivertain meren tyrskyyn vie raju pyörre. 
Pyörteen altapa vain näkyviin aniharvoja nousee, 
aallot Troijan aarteen vie, asepirstat ja parrut. 

120 Kestävän laivan Ilioneun, jopa urho Akhateen, 
vieläpä haahden Abaan sekä purren vanhan Aleteen 
runteli myrsky, ja kaikki ne heikoin laitojen liittein, 
vuotavin rungoin kestää sään vihamielisen saivat. 

Huomasi Neptunus meren uumenet mahtavin möyryin 

125 myllerrettynä täysin ja valloillaan rajumyrskyn, 

virranneen syvänteistään pois tyvenveen, vakavasti 

kiihtyen tyynen pään tähyten yli aaltojen nostaa. 
Laivat Aeneaan hajotettuna ympäri aavaa, 
miehet Ilionin salamain sekä tyrskyjen lyömät 
130 nähdessään älyää veli Junon juonet ja kiukun, 
luokseen kutsui Lännen ja Kaakon, näin sanan virkkoi: 
»Kas — suvun vuoksiko niin iso ylpeys valtasi teidät? 
Maan, jopa taivaankin — hyläten minun tahtoni — tuulet, 
voitteko myllertää, vesivuoret valtavat nostaa? 
135 Teille jo näytän ...! Vaan paras hillitä on meren raivo. 
Vastedes ette te näin sovitella saa tekojanne. 
Kiireimmin paetkaa, kuninkaalle te näin sana viekää: 
hälläpä ei olekaan meren herruus, käskijän sauva, 
mulle arpa sen soi; kivimassojen käskijä olkoon 
140 luolasi herrana, Kaakko, ja saakoon vain palatsissaan 
Aiolos hallita, sen sisätyrmään teljetä tuulet.» 
Tuskin sen sai sanotuksi, jo tyynnyttää meren tyrskyt, 
sitten haihduttaa uhat pilvien; päivä jo paistaa. 
Triton, Kymothoe pois kiskovat kallion nirkkoon 
145 juuttuvat laivat, itse hän kolmoiskärkeä käyttäin 
raivoavan meren hillitsee isot raivaten särkät, 
nousee valjakkoon keveään, meren aaltoja kiitää. 
Niin kuin roihahtaa kapinaan väkijoukkio suuri, 
tunteet raivoavat epäsäätyisen, rajun rahvaan, 
150 soihdut sinkoilee, kivet myös, viha peitsiä ohjaa; 
jos nämä huomaavat kokeneen, vakamielisen miehen, 
niin heti vaikenevat, ovat pelkkänä korvana kaikki: 
mielet hän lausein hillitsee, vihan pehmitä antaa. 
Taukosi niin meren pauhu, kun vain isä aavoja katsoi, 
155 taivas seestyvä hohti, hän vaunuissaan karautti, 
juoksijat hillitä tiesi ja suitsien hellitä antoi. 
Uupunut laivue Aeneaan lähirannikon suojaan 
kulkua jouduttaa sekä kääntyy Afrikan rantaan. 
Pitkän poukaman päässä on suoja, kun saareke niemin 
160 suojaten muodostaa sataman; sen kylkiä vastaan 

iskevät murtuen aallot ja taittuvat poukaman soppiin. 
Ympäri laajat on riutat, ja kaksoiskalliot nousee 

päin yläilmoja, taas heti niiden huippujen alla 
suojatut on tyvenet; jalot puut kuin näyttämöseinä 

165 muodostaa taustan sekä tummia varjoja heittää. 
Suoraan eessä sen taas on riippuvaholvinen luola, 
missä on pulppuva lähde ja luonnostaan kivipenkit. 
Tuo koti nymfien on. Väsyneita ei laivoja köysin 
sinne täytyne kiinnittää tahi ankkurin hampain. 

170 Aeneas tähän suojautui, kun seitsemän laivaa 
koolle hän sai koko joukostaan; raju kaipaus maahan 
iliolaiset vei sylinantoon kaivatun hiedan, 
rantaan heittyivät meren suolan syöminä miehet. 
Iskee piikivellään kipinän heti kelpo Akhates, 

175 lehtiin tartuttaa tulen, ympäri kuivia puita 
kahmii, temmaten syttyihin täten roihuvan liekin. 
Miehet jo uuvutetut veden kasteleman eväsviljan 
jauhatustarpeineen tuo maihin ja alkavat liekein 
kuivattaa jyväsäästöjä näin, kivin jauhoja hiertää. 

180 Tällöin Aeneas kapuaa ylös kallion harjaan, 
katseen kohdistaa ulapalle, jos Anteun laivan 
voisi hän keinuvan nähdä ja Fryygian kaksrivisoudut, 
purren Kapyyn tahi Kaikoksen peräkilpien kaaret. 
Yhtään laivaa ei näkynyt — vaan hirviä kolme 

185 huomasi rantaa harhaavan; koko laumakin seuraa 
näitä, ja laaksoa kulkiessaan jono ruohoa haukkaa. 
Siihen hän pysähtyy, heti jousen ja kiitävät nuolet 
tempaisee, kun niiden on kantaja kelpo Akhates, 

suistaa johtajahirvet jo haaravasarviset, jotka 

190 astuvat ylväin päin, heti karjaan siirtyen, nuolin 
ampuen karkottaa koko lauman lehtojen kätköön. 
Jahti se päättyi vasta, kun voittaja seitsemän vahvaa 
hirveä maahan suisti, se laivoilleen luku riitti. 
Sieltä hän kiirehtii satamaan, osan saa joka laiva; 

195 viiniä myös jakelee, mitä niin oli kelpo Akestes 
kaatanut ruukkuihin sekä antanut lahjana matkaan 
Trinakrian satamasta, ja mielten huolia häätää: 

»Kumppanit — muistaen entiset nuo kovat kohtalon iskut — 
myös pahempaa kokeneet, lopun suo jumaluus tähän vaivaan. 

200 Skyllan raivokkaan, syvänteiden kaikuvat riutat 
vaaroineen tuta saitte, kyklooppien kalliot nähdä. 
Rohkeus syytä on ryhdistää, pois surku ja pelko! 
Hauska on muistaa myöhemmin kokemuksia näitä. 
Kirjavat kohtalot saamme ja niin monet kohdata vaarat, 

205 määränä on Latium, kodin rauhan kohtalo siellä 
antaa, Sallimus suo jopa nousta uutena Troijan. 

Mielet karkaiskaa: paras säästyä onnea varten!» 
Näitäpä haasteli hän, sydämessään valtava huoli, 
toivoa kasvoillaan kuvastain syvän kätki hän tuskan. 

210 Miehet ryhtyvät saaliiseen sekä atrian laittoon. 
Nylkevät kylkien vuodat ja aukovat niin sisikunnan, 
toiset leikkelevät lävistäin lihat sykkivät vartain, 
toiset kattilat rantaan vie avonuotiot tehden. 

Voimat virkistyy ravinnosta, he heittyen ruohoon 

215 nauttivat kyllikseen jaloriistaa, viiniä vanhaa. 
miehet pitkäänkin puhuvat, surevat tovereitaan, 
toivoen tai peläten kysyvät, elivätkö he vielä 
vai joko korjasi kuolo, he eivät kutsua kuule. 

220 Hurskas Aeneas suri kuoloa tuiman Oronteen, 
milloin taas Amykoksen, Lykoksen kohtalon julmaa 
arpaa itsekseen, Gyas-urhon ja vahvan Kloanthoon. 


Kun puhe päättyi tuo, niin Juppiter ilmojen päältä 
katseli aavaa purjeineen, alavaisia maita, 
225 rantoja, kansoja myös hajallaan; pysähtyi liki taivaan 
kiireen silmäillen Libyan siten valtiasmaata. 
Näin isä rinnassaan myös suuria huolia kantoi, 

synkkänä myös Venus, kun sumentuivat loistavat silmät, 
lausui näin isälleen: »Ikikäskyilläs sinä ohjaat 

230 kohtalot ihmisien, jumalain, pelon luot salamoilla. 
Voi miten poikani Aeneas, miten mieltäsi teukrit 
loukkasivat, kun Italian tämän vuoksi jo heiltä 
sulkeutuu joka maa, monet vaikka he kestivät turmat? 
Heistähän kehkeytyy suku Rooman vuosien mittaan, 

235 heistä sen johtajat urkenevat veriversona Teukroon, 
kerranhan meret, maat yliherruuteen sinä heille 
myös lupasit. Mikä vaikutus nyt, isä, mielesi muutti? 
Lohdutin mieltäni, kun oli sortunut mahtava Troija, 
että sen kohtalon korvata voi taas onnekas aika. 

240 Nyt sama kohtalo niin monen kauhun lyömiä vainoo. 
Millaisen lopun vaivoihin, jalo valtias, annat? 

Saattoi Antenor paeten jopa luota akhaijein 
tunkea lahteen Illyrian, sisämaahan liburnein 
vaaroja vailla ja luokse Timavuksen joen lähteen, 

245 mistä se haaroin yhdeksin jylisyttäen vuorta 
vyöryy kahleetonna ja pauhaten peltoja piiskaa. 
Saattoi hän perustaa Paduan, kotikartanot teukrein, 
heimolleen nimen lahjoittaa, pyhittää aselahjan 
Troijalleen, elelee nyt rauhaisaa levon aikaa. 

250 Meidät, heimosi, kun luvan taivaan soit sinä linnaan, 
hyljätä voit — kamalaa! — näin jälkeen laivojen turman, 
Junon vain vihan vuoks pois torjut Italiasta. 

Siinäkö palkka on hurskauden? Nekö valtikan ehdot?» 
Tälle nyt hymyn suo isä ihmisten, jumalainkin 

255 kasvoin, joilla hän kirkastaa rajuilmat ja taivaan, 
suukkoja suo isä tyttärelleen sekä näin sanan virkkaa: 
»Heitä pelkosi pois, Kytherea, kun muuttumatonna 
säilyvä heimosi kutsumus on, myös saat sinä nähdä 
muurit Laviniumin, kohottaa jalon sankarin tähtiin, 

260 ylvään Aeneaan. Fi vaikutus mieltäni muuta. 
Kuulehan, koskapa siis tämä huoli nyt mieltäsi kalvaa, 

selvitän laajemmin, salat kohtalon vieritän julki. 
Poikasi Italiassa on suursodan käyvä ja murskaa 
hurjia heimoja, saa väelleen lait laatia, muurit, 

265 kolmas kun kesä tunteva on hänet maan kuninkaana, 
kolme kun talvea vierinyt on rutulein tuhon jälkeen. 

»Poikapa Askanius, joka nyt nimen saanut on Julus 
(Ilos taas nimeltään, kun mahdissaan oli Troija) 
kymmenvuosia kolme hän kuukauskiertojen mittaan 

270 täysiä hallitsee, ja Laviniumista hän vihdoin 
siirtää hallinnon, varustaa väkivoimin hän Alban. 
Seutua täyteen hallitsee satavuosia kolme 
Hektorin heimo, ja niin papitar, kuninkaallinen neitsyt 
Hia kaksoset synnyttää jumalpoikina Marsin. 

275 Romulus riemuin antautuu suden hallavan hoiviin, 
maidon antajan, hallitsee tätä heimoa, Marsin 
muuritkin perustaa, nimeää nimellään koko Rooman. 
Näille määrää en ajan, paikankaan minä säädä, 
määrätön heillä on valta. Ja myös tylymielinen Juno, 

280 vaikka nyt kauhuin näännyttää meren, manteret, taivaan, 
aikeet suuntailee parempaan sekä kanssani suosii 
Rooman valtiasheimoa taas, togankantaja-kansaa. 
Päätös on näin. Ajankohta se saapuu vuosien mittaan, 
kun suku Assarakoksen Mykenen kuulun ja Fthian 

285 orjuuteen alistaa sekä herra on voitetun Argoon. 

»Syntyy juureltaan mies Troijan heimoa, Caesar: 
mahdin ja maineen on raja Okeanos sekä tähdet, 
Julius on suvultaan, nimen antoi sankari Julus. 
Vastaan kerran tuon Idän saaliineen Olympoossa 

290 ottaa huoleti saat, ja hän saa rukoukset ja uhrit. 

Kun sodat taukoavat, ajat ankarat väistyvät syrjään, 
Vesta ja vanha Fides, kera myös Remus-veljen Ouirinus 
säätelevät lakejaan. Sodan temppelin hirveät portit 
sulkeutuu terässalpoineen, kironkantava Raivo 

295 istua saa aseröykkiöllään, sadan vaskisen solmun 

vankina hirviö tuo verisuisena kaamea karjuu.» 

Lausuen näin lähettää Isä Hermeen korkeudesta, 
jotta hän käskisi Karthagon joka seudun ja linnan 
kestitä teukreja, että ei Dido tietämätönnä 

300 miehiä käskisi pois. Tämä aavojen ilmojen teitä 
liiteli soutavin siivin ja niin Libyan tuli rantaan. 
Kohta hän käskyt suorittaa: heti heittävät puunit 
pois tylyn kaunan noudattain jumaltahtoa, itse 
Dido suuntaa teukreihin hyvän, lempeän katseen. 

305 Hurskas Aeneas yli yön oli pohtinut paljon, 
noustua armaan päivän hän lähtee, seutua uutta 
tahtoo katsastaa, mihin heidät on kantanut tuuli, 
ihmisten luo vai petojen (näki vain karut seudut). 
Päätti sen selvittää sekä kertoa myös tovereilleen. 

310 Lehtojen holviin laivat ja kallio-onkalon suojaan 
kätkee, puiden siimekseen, liki varjojen tummain. 
Itse hän matkaan käy vain saattajanansa Akhates, 
kahta hän heiluttaa kädessään lapakärkea peistä. 
Vaan pojan kohtasikin Venus neitona kulkien metsää 

315 kasvoiltaan, asultaan, ase Spartan tyttöjen myötään — 
tai oli sellainen näky kuin karauttavi ratsain 
Thraakian Harpalyke nopeampana kuin raju Hebros. 
Hän kuten riistanpyytäjätär oli näppärän jousen 
heittänyt harteilleen tukan antaen hulmuta tuuleen, 

320 polvet paljaanaan; sitonut oli liehuvat helmat. 
Lausua ehti hän: »Miehet hoi! Sanokaa, joko täällä 
näitte te metsää harhaavan sisaristani yhden, 
jolla on vyöllään viini ja yllään täplikäs ilves 
tai joka karjun vaahtoavan jalanjälkiä seuraa.» 

325 Näin Venus lausui, näin Venuksen tähän vastasi poika: 
»En ole kuullut, en nähnytkään sisaristasi yhtään. 

Voi miten, neitsyt, kutsuisin sua? Kasvosi lainkaan 
ei ole ihmisen, ei edes äänesi: kai jumalneito 
tai sisar Foiboksen olet tai sukujuurta sä nymfein? 

330 Ken oletkin, hyväntuoja, jo lievitä taakkoja meidän, 
selvitä myös, mihin taivaan tai mihin maanosan ääriin 
kulkeuduimme me näin ajelehtien tietoa vailla 
maista ja maan asujista ja lyöminä mahtavan myrskyn. 
Muhkean teuraan sulle mä uhraan alttarin luona.» 

335 Nyt Venus: »En totisesti mä moisia lahjoja kaipaa; 
Tyyroon neitojen on mukanaan tapa nuolia kantaa, 
verhota pohkeitaan ylös polviin purppurapauloin. 
Puunien valtion näät, asukkaat ja Agenorin linnan; 
seutuja on Libyan nämä, ankara on sotakansa. 

340 Dido hallitsee sitä; Tyyroon mailta hän saapui 
veljeä pois paeten. On pitkä ja mutkikas vääryys 
selvittää kokonaan, selitänkin vain ydinkohdat. 

»Didon puoliso Sykhaios oli rikkaudeltaan 
puunien mahtavin, myös koki naisen riutuvan lemmen; 

345 hälle soi isä immen ja niin parin liitteli yhteen 
entein. Vaan veli Pygmalion kuningas oli Tyyroon, 
ennen kaikkia muita hän kauhein lie rikoksistaan. 
Kesken langosten viha syttyi: tuon himo kullan 
sai sokeaksi ja niin Sykhaioksen kavalasti 

350 alttarin luo varomattoman löi, sisarelle ei lemmen 
onnea suonut. Tuon teon kauan kätki ja petti 
vain sisartaan surevaa, elätellen toivoa turhaa. 

Luo tämän puolison haamu, kun hautaamatta on vielä, 
käy uninäyssä, ja kasvot jo kalvenneet kamalasti, 

355 alttarit kaameat nuo sekä miekan silpoman rinnan 
näyttäen paljastaa kodin keskeisen salamurhan. 

»Silloin Dido jouduttaa pakoaan kotimaasta, 
maasta hän kaivattaa — varat hankkiakseen pakomatkaan — 
aarteet muinaiset, salatut hopeat sekä kullat. 

360 Dido kauhuissaan pakokeinot ja kumppanit keksii. 
Yhtyvät nuo, ketä syö viha tuima tyrannia kohtaan 
tai kova pelko; ja laivat he ottavat sattuman suomat 
kullat lastaten niihin, ja ahnaan Pygmalionin 

rikkaudet meri kantaa pois. Teon johtaja nainen! 

365 Tänne he saapuivat; voit muurit valtavat tuolla 
nähdä ja uuden Karthagon siten nousevan linnan. 
Ostivat sen alueen — nimen sille antaen ”Byrsa' — 
minkä he saattoivat häränvuodin merkitä ensin. 
Vaan mitä miehiä liette te? Mistäpä matka on kaukaa 

370 tai mikä matkan on määrä?» Hän näin kyselee, heti antaa 
sankari vastauksen sisimmässään huoaten pitkään: 

»Oi jumalallinen, jos alun alkaen selvitän kaikki, 
aika jos sallisikin minun kertoa tuskien tiestä, 
ilta jo ehtisi siinä ja sulkisi portit Olympoon. 

375 Entisen Troijan mailta — jos teidän jo saapunut korviin 
on nimi Troijan tuo — monien meriaavojen teitä 
meidät myrskyn oikku nyt heittänyt on tähän rantaan. 
Hurskas Aeneas olen, myös pelastin jumalamme, 
laivoin kuljetan niitä, jo maine on kiirinyt tähtiin. 

380 Etsin Italiaa sekä Juppiterin sukujuurta. 

Fryygian veet ylitin kera kahdenkymmenen laivan, 
ohjaa tien jumaläiti, ja kohtalon käskyjä seuraan; 
pursia seitsemän jäi, nekin runtelivat itämyrskyt. 
Köyhänä, tuntematonna nyt käyn Libyan erämaata 

385 Aasian, Euroopan pakolaisena.» Ei Venus salli 

kauempaa valittaa pojan, kesken tuskien virkkaa: 

»Arvelen: ken oletkin, jumalain vihan alla et kulje, 
vaan elon voimasi tunnet, kun Karthagoon sinä saavut. 
Jatka tietäsi vain, kuningattaren astuos linnaan! 

390 Sulle nyt ilmoitan: toverit sekä laivasi rantaan 
pääsevät, turvaan poikenneet ovat tuulien myötä, 
ellei vanhemmat ole ennustaitoa turhaan 
suoneet. Joutsenien tusinan näet parvena lyövän 
leikkiä, kotka kun Zeun yläilmojen kirkkaudesta 

395 kaikki ne karkottaa: joko pitkänä kiilana maahan 
näyttävät kiitävän tai olevan nämä maassa jo kiinni: 
niin kuin leikkivät nuo palatessaan viuhuvin siivin 


22 


ENSIMMÄINEN KIRJA 


tai kuten parvena kiertelevät yläilmoja joikuin, 
aivan niin ovat laivasi, miehesikin satamssa 

400 tai tulemaisillaan ovat sinne ne paisuvin purjein. 
Jatka ja suuntaa kulkusi vain, mihin tie sinut johtaa.» 

Lausuen näin pois kääntyi hän: helottaa rusoniska, 
kutrit ambrosiaiset myös jumalallisen tuoksun 
ympäri pään levittää, sekä verhoo nilkkoja viitta, 

405 ryhdikäs käyntikin paljastaa jumalattaren aidon. 

Poikapa tunsi jo äidin ja lausui kaikkoavalle: 
»Miksikä, julmuri, viet valehahmoin lastasi harhaan? 
Miksei vihdoin saa käsi oikea liittyä toiseen, 
ei puhe vilpitön olla tai tosi vastaus tulla?» 

410 Syytteli äitiä poika ja asteli linnoja kohti. 

Vaan Venus sään hämärtäin utupilveen kulkijat kietoi, 
käärien heidät kerrassaan tiheään sumuvaippaan, 
ettei ainoakaan vois nähdä ja kohdata heitä, 

matkaa viivyttää tahi tiedustaa tulon syitä. 

415 Lähti Venus Pafokseen yli ilmojen, kohtasi riemuin 
tyyssijan: temppeli siellä on, alttarit myös satamäärin 
suitsuvat yrttejä Saaban ja tuoksuvat seppelin tuorein. 

Tuostapa ystävät suorivat tien, mihin ohjasi polku. 
Kohta he kiipeävät mäen päälle, se jyrkkänä nousten 

420 näin yli kaupungin kohoaa, alas linnoja katsoo. 
Sankari kummeksuu talojättejä —- mökkejä muinoin — 
katsoo portteja, ihmisien hälinää, kiviteitä. 

Puunit raatavat innoissaan, osa muureja laatii, 
taas osa linnaa nostattaa, käsin paasia vääntää, 

425 nuo talonpaikkaa etsiessään vaoten rajat piirtää. 
Laativat lait, pyhän neuvoston, virat, hoitajat niille. 
Toiset ruoppaavat satamaa, perustuksia toiset 
laativat katsomon alle, ja leikkaavat isot pylväät 
louhoksesta he myös koristaakseen näyttämön niillä. 

430 Työ siten innoittaa mehiläisiä kukkivan kentän, 
kun kevätpäivä jo koitti: ne johtavat taas ulos heimon 

valmiit yksilöt tai hunajaa sulavälkkyä tuovat, 
sullovat kennoihin läpikuultavan nektarin talteen, 
vastaan ottavat saapuvien mesitaakkoja, joukoin 

435 torjuvat laiskat kuhnurit pois kekosuojien suulta. 
Työnhalu kiehuva on, mesituoksuun timjami yhtyy. 
»Oi ylen onnekkaat, kun teillä jo nousevat muurit», 
huokasi Aeneas, Karthagon kattoja katsoo. 

Sitten kulkee hän sumu suojana — kertoa kumma — 

440 kansan keskuuteen, miesjoukkoon, ei näy lainkaan. 

Keskus kaupungin oli viileän varjokas lehto, 
täältä jo alkuun myrskyn ja aaltojen tuomina puunit 
patsaan kaivoivat, sen valtiatar oli Juno 
näyttänyt, pään hevosen tulisen: sotakuuluna heimo 

445 niin oli niittävä myös elatustaan vuossadat pitkät. 
Mahtavan Junon temppelin loi Sidonian Dido 
tänne, rikkaan lahjoineen, jumalmahtia täyden. 
Pronssiset portaat vei oven luo, oli pronssia pielet, 
pronssiset kirskuivat ovenpuoliskot saranoissaan. 

450 Täällä nyt yllätys mieluinen pelon raueta sallii, 
täällä jo Aeneas pelastustaan toivoa tohtii, 
vihdoin luottaa myös parempaan kovan kohtalon jälkeen. 
Sillä kun tarkastaa hän temppelin tuon kuvitusta — 
varroten ruhtinatarta — ja kaupungin varakkuutta 

455 kummeksuu sekä taitajien kätevyyttä ja vaivaa, 
huomaa järjestään sodat Ilionin kuvatuiksi, 
kuulujen taistelujen levinneen yli tunnetun maailman: 
Atriidit, Priamoon, molemmille julman Akhilleun. 
Hiljeni Aeneas sekä itkien virkki: » Akhates, 

460 voi mikä maanosa, seutu ei tuntisi tuskia meidän? 
Kas Priamos! Saa siis toki täälläkin kunnia palkan. 
Kyynelevuo osa ihmisen on, sydäntämme se viiltää. 
Pois sydämestäsi pelko, kun maine on lohtuna sulle.» 

Lausui näin, mykän freskon suo täten ruokkia mieltään, 

465 pitkään voihkaisee, raju kyynelryöppy jo virtaa. 

Tuossa hän nähdä sai, miten Pergaman muurien luona 
käy pakotielle akhaijit, kun rynnistää väki Troijan; 
vaunuin fryygejä ahdistaa kypärtöyhtö Akhilleus. 
Tuossa hän itkien Rhesoksen vitivalkean teltan 

470 huomaa, miehet juuri, kun vaipuivat unen helmaan, 
hurmeen tahrima löi verilöylyin Tydeun poika, 
vietteli leirilleen tuliratsut; haukata Troijan 
ruohoa ei kerinneet, ei juomaan aaltoja Ksanthoon. 
Tuollapa Troilos taas pakenee ihan kilpeä vailla, 

475 onneton poika, kun hän kävi heikkona päälle Akhilleun. 
Raahavaat hevoset kera tyhjien vaunujen poikaa, 
ohjia hellitä ei, takaraivo ja tukkakin maata 
kyntävät, peitsi on poikittain vaon piirtäen hiekkaan. 

Tuossapa temppelin luo nyt rientävät ynseän Pallaan 

480 Troijan naiset viittoihin puetut hajakutrein, 
nöyrinä murheissaan käsin raastaen rintoja lyövät: 
Pallas kääntyi pois sekä silmät suuntasi maahan. 
Kolmeen kertaan kun oli ympäri Troijan Akhilleus 
Hektorin ruumiin raahannut, sitä kauppasi kultaan. 

485 Päästi jo Aeneas sydämestään valtavan voihkeen, 
kun asesaaliin keksi hän, vaunut ja ystävän ruumiin: 
vain käsiään ojentaa Primos-isä peitsiä vailla. 

Itsekin otteli hän kera ensimmäisten akhaijein, 
sen näki, aithiopit, aseloiston Memnonin mustan. 

490 Tuo amatsonien rintama on kuunsarvisin kilvin, 
hurja on valtiatar tuhatlauman Penthesileia, 
kultaisin tukivöin oli vyöttänyt hän poven paljaan, 
taistelutar oli hän päin miehiä taisteluvalmis. 

Katsoo ihmeissään tätä ruhtinas dardanolainen, 

495 katseen vangitsee lumoten tämä ainoa kohde. 
Temppelin luo käy ruhtinatar, sykähdyttävän kaunis 
Dido, saattuenaan asemiehien muhkea joukko. 

Niin kuin Artemis Eurotas-joen, vuorisen Kynthoon 
seutuja kuoroa johtaen käy, tätä kun tuhat seuraa 

500 nymfiä parveillen joka suuntaan, jousta ja viintä 
kantaa hän olallaan, ylittää jumalattaret kaikki 
(Leton hiljainen sydän riemua tuntien sykkii): 
sellainen oli Dido, niin kävi riemua täynnään 
kautta hän katselijain sekä hallitustoimia mietti. 

505 Niin jumalattaren huoneeseen, laen holvatun alle, 
valtiasistuimelle hän käy asemiehien keskeen, 
miehilleen lait, oikeudet sanelee, tasasuhtein 
tehtävät työt jakelee sekä arpoen toisia ratkoo. 

Äkkiä Aeneas ison joukon saapuvan huomaa: 

510 Antheun, Sergestoon sekä urheamielen Kloanthoon, 
teukrit muut; rajumyrsky ne heitellyt oli kauas 
toisistaan sekä vienyt ne outojen rantojen turviin. 
Itse hän nyt mykistyi, ilon, myös pelon lyömä Akhates 
hämmästyi; halu kiihkeä on käden oikean antoon, 

515 mieliä hämmentää tosin tuntematon tilanteensa. 
Piilossaan lymyten sumupilven peittämät miettii, 
kuinka on miesten käynyt ja minne he jättivät laivat, 
miksi he saapuivat. Edusmiehinä kaikkien laivain 
armoa pyytäen käyvät he nyt vedoten katon alle. 

520 Luokse jo astuivat, välitön puheoikeus suotiin, 
Ilioneus iän oikeudella sen tyynenä otti: 

»Valtiatar, sinun kaupungin soi laatia uuden 
Juppiter, oikeuteen alistaa ylimieliset heimot. 
Kurjat teukrit näin meren myrskyjen tuomina tänne 

525 nyt anelemme me vain: tuhopoltot laivojen torju! 
Hurskas säästäös heimo ja sääliös kohtalojamme! 
Miekoin emme me käy Libyan kotikontujen riistoon 
Voitetun mieleen ei tule röyhkeys, ei väkivalta. 

530 »Maa on muinainen, jota kutsuu Hesperiaksi 
Kreikka, ja on tämä maa asemahtava, viljava, vauras, 
oinotrit sitä viljelivät; sanotaan väen nuoren 
kutsuvan Italiaksi, kun sen nimen Italos antoi. 


26 


ENSIMMÄINEN KIRJA 


Sinne matkata koimme, 

535 äkkiä nousi kun hyökyineen sumutähti Orion, 
laivat painoi päin salariuttoja, löi hajallensa 
täydelleen rajumyrskynä, vei läpi paisuvan aavan 
riuttojen kautta, ja vain aniharvoja ui tähän rantaan. 
Vaan mikä on tämä maa? Mikä kansa se voi tavan moisen 

540 sallia? Vieras ei yöpyä saa edes rannikon hietaan? 
Käy väki taistelemaan, jopa maihin on kieltänyt pääsyn. 
Halpa jos teille on suku ihmisen tai asevoima, 
ainakin maksattaa jumalat hyvät työt sekä väärät. 

»Meidän päämies Aeneas oli: ei vakavampaa, 

545 hurskaampaa, sodankäyntiinkään parempaa ole ollut. 
Jos hänet kohtalot säästävät, jos keveää elon ilmaa 
nauttia saa, nuku vielä ei synkkien varjojen mailla, 
pelkoa ei! Jos suot avun ensimmäisenä meille, 
et kadu laisinkaan. Näet meillä Sikaanian mailla 

550 mahtava on asutus, veriheimoa kuulu Akestes. 
Rantaan kiskoa salli jo myrskyn ruhjomat laivat, 
kantaa metsän puita ja kirvein airoja veistää, 
jotta me riemuin Italiaan heti pyrkiä voimme, 
jos kera Aeneas, toveritkin matkata saavat! 

555 Mutta jos onni on mennyt, ja, Aeneas-isä rakkain, 
jos oletkin meren uhri ja toivona ei ole Julus, 
mennään taas meriteitä Sikaanian maan asumuksiin 
valmiisiin, luo prinssi Akesteen, sieltä kun tultiin.» 
Virkkoi Ilioneus, hälisten heti yhtyvät tuumaan 

560 iliolaiset muut. 

Dido vastasi näin sekä maahan suuntasi katseen: 
»Teukrit, kaikotkoot sydämistä jo pelko ja huolet! 
Valtani uutuus, myös kova kohtalo käskevät meidän 
toimia näin, alueet nämä miehittää sotilailla. 

565 Kellepä ei suku Aeneaan ole tuttu ja Troija, 
sankarien urotyöt tahi suursodan valtavat roihut? 

Fi niin tunteeton sydän meidän puunien liene, 

ei niin kaukana meistä hän, Helios, orheja ohjaa. 
Jos maa mahtava Hesperian, »Saturnia tellus», 

570 tai Eryks määrä on teillä ja ruhtinaslinna Akesteen, 
turvaten matkaan autan ja annan myös varat teille. 
Jos haluatte te kanssani taas minun maalleni jäädä, 
kaupungin, jota pystytän, jaan: vetäkää ylös laivat! 
Puuni ja Troijan mies elävät saman valtikan alla. 

575 Oi jos ruhtinas Aeneas olis läsnä nyt itse — 
tuulen tuomana tänne! Jo laittaisin totisesti 
miehiä varmoja etsintään Libyan joka kolkkaan, 
jos meren heittämä mies kylien läpi, metsiä harhaa.» 

Nuo sanat rohkaisee päämiehiä: urho Akhates, 

580 myös isä Aeneas haluaisivat puhkoa pilven. 
Aeneaallepa näin sanat lausuu ensin Akhates: 

»Mies jumalsyntyinen, mikä aatos mielesi valtaa? 
Kaiken turvatun näät, tovereiden ja laivojen tulleen. 
Yksi nyt poissa on vain, hänen itse me hukkuvan näimme. 

585 Muu ihan tarkalleen lupauksia äitisi vastaa.» 

Tuskin sen sai sanotuksi, kun äkkiä peittävä pilvi 
haihtui pois reveten, avoilmaan hälveni usva. 
Tuossapa Aeneas valon kirkkaudessa jo loistaa, 
kasvot ja hartiat kuin jumalalla, kun loihtien äiti 

590 viehkeän kutriston pojalleen luo, purppurahohteen 
nuortean, silmiin myös ilomielisen, kiehtovan hurman: 
niin kuin norsunluun käsi kaunistaa tahi kultaan 
verhota voi hopean, Paroksen myös marmoripinnan. 

Sankari lausuu näin kuningattaren kuullen ja muitten 

595 äkkiä, arvaamatta: »Jo läsnä on mies hakemanne, 
Troijan Aeneas, pelastuin meren aaltojen alta. 

Yksin, valtiatar, olet säälinyt tuskia Troijan, 
joita ei kertoa voi. Danaein käden jättämät miehet, 
maan, meren kohlutkin kokeneet, rutiköyhinä meidät 

600 näin otat vastaan siis kotimaahasi: siksi ei kyllin 

kiittämiseen varat riitä nyt, Dido, ei koko Troijan 
heimon, maailmaan mitä heitä jo on siroteltu. 
Sulle sen korvatkoot jumalat, ylipäänsä jos arvon 
hurskaudelle he antavat, jos pyhä oikeus säilyy 
605 tai hyvän, oikean tunto. Ja oi mikä onnekas aika, 
kun tulit maailmaan ja kun vanhempas sinut saivat! 
Niin kuin virrat käy meren helmaan, vuorien huiput 
varjoja heittävät, paimentaa helotähtiä taivas, 
niin minun muistini säilyttää nimes, kunnias, mainees, 
610 minne kuljenkin.» Siten lausuen sankari sieppaa 
oikeeseen käden Ilioneun, vasempaansa Serestoon, 
muiden vuorollaan, Gyaksen sekä urho Kloanthoon. 
Ensin, kun näki tuon, mykistyi Sidonian Dido 
valtavan sattuman vuoksi ja vihdoin nuo sanat virkkoi: 
615 »Mies jumalsyntyinen, mikä kohtalo niin monen vaaran 
teitä sun johdattaa, mikä vie sinut kauhujen rantaan? 
Kai olet Aeneas, joka syntyi Ankhiseelle, 
kun Venus äitisi on, Simoeis-joen aaltojen luona? 
Muistan sen, miten Teukroskin tuli Sidonin maille, 
620 kun hänet pois ajettiin kotoaan, joten etsi hän uutta 
valtaa itselleen kera Beloon. Taattoni Belos 
Kyproksen alistaa koki voittajan oikeudella. 
Siitä jo alkaen tuttuja on kovat kohtalot Troijan, 
sun nimes tunnen myös sekä päälliköt kaikki pelasgein. 
625 Jos olikin vihamies, yli kaiken teukreja kiitti, 
teukrien heimoon tahtoi myös sukujuuria johtaa. 
Sankarit, seuratkaa nyt meidän kattojen alle. 
Myös minut kohtalo vei samanlaisten vaivojen kautta, 
aaltojen heittelemän tähän rantaan päätyä antoi. 
630 Lyötyjä näin tukemaan olen oppinut — tuskien tuttu.» 
Niin hän lausuen vie heti Aeneaan palatsiinsa, 
temppelijuhlan järjestää jumalille hän käskee. 

laivojen luo tovereille ja karjujakin satamäärin 
635 harjasselkiä kuin myös äiteineen karitsoita 
pulskia lahjana tuon ilon päivän. 


Niin palatsin sisäsuojat saa kuninkaallisen loiston, 
keskushuoneisiin katetaan upeat pitopöydät. 
Siellä on taidokkaat matot hienoa purppuralankaa, 

640 runsaat pöytien on hopeat, pakotettuna kultaan 
loistavat myös urotyöt esipolvien historiasta 
pitkänä sarjana sankarien, suvun alkamisesta. 

Aeneas (isän rakkaus ei näet suo sydämeensä 
rauhaa) laivoille lähettää nyt riuskan Akhateen: 

645 kaiken kuulkoon Askanius, palatsiin heti tulkoon! 
Poikaan kohdistuu isän armaan pohjaton huoli. 
Käskee tuomaan myös pojan lahjoja raunio-Troijan 
muistona saatuja: kultaisen koruompeleviitan, 
hunnun tuon, jota reunustaa helokelta akanthos. 

650 Argoksen Helenan koristeet olivat, Mykenestä 
Troijaan tullessaan rikosluonteiseen avioonsa 
toi mukanaan emo-Ledan nuo ihastuttavat lahjat. 
Valtikan myös haettaa, jota Ilione, Priamoksen 
vanhin tuo tytär, käytti, ja kaulaan helmiset käädyt, 

655 kaksoiskruunun kultaisen jalohelmiä täynnään. 
Tehtävät hoitaakseen päin laivoja riensi Akhates. 

Uusia keinoja mielessään, Venus uusia hautoo 
tuumia, että Cupido nyt varreltaan, näöltänsä 
muuttuen kulkisi kuin sulo Askanius, tulen roihun 

660 lahjoin Didon luihin, myös ytimiin sytyttäisi. 

Pelkää hän hovin juonia näät, lipevyyttäkin puunein; 

kiusana Juno on häijy, ja huolet äityvät öisin. 

Kuulee nuo sanat äidiltään Amor, siivekäs poika: 

»Poikani — ainoa kun olet voimani, mahtini yksin — 
665 poikani, halveksit ukonnuolia mahtavan taaton, 

luoksesi nyt pakenen, avunantoa nöyränä pyydän. 

Tiedäthän, miten Aeneas-veli rannikot kaikki 
Junon harhailee vihan vuoksi, sen katkeramielen, 
tuskani tähden tuskaillut olet myös useasti. 

670 Dido Foinikian pidättää nyt sankariamme 
mairein houkuttein. Mihin tähtää kestitys Junon, 
pelkään: ei niin vain hän väistyne kohtalon tieltä. 
Siis kuningattaren juonin ja liekein vangita aion 
nyt heti, ettei vain jumaluus joku muuttele mieltään, 

675 vaan hänet valloittaa Aeneaan rakkaus suuri. 

Jotta sen tehdä voit, nyt kuuntele tuumani tarkoin. 
»Huoleni armain tuo, isän rakkaan kutsua noutain, 

prinssi hän Karthagoon näet hankkii lähtöä, lahjat 

viedäkseen, mitä säästänyt on meri tai palo Troijan. 

680 Poikasen tuon unin uuvutetun yli huipun Kytheran 
tai ylös Idaliolle jo vien pyhän temppelin kätköön, 
ettei keksisi hän kavaluutta ja nousisi vastaan. 
Yhden yön sinä matkia saat tuon hahmoa juonin 
pettävin, poikana siis ota tuon pojan tunnetut kasvot, 

685 jotta kun riemuin on sinut helmaan ottava Dido 
ruhtinaspöydässään kera viinin, huolien viejän, 
kun sylin aukaisee sekä helliä suukkoja suopi, 
liekkejä loihtia voit sydämeen sekä myrkkyä lemmen.» 
Käskyjä noudattaa Amor rakkaan äidin ja riisuu 

690 yltään siivet ja riemuissaan kävelee kuten Julus. 

Taas Venus Juluksen jäseniin valelee levon rauhan, 
poikaa hellii hän sylissään, ylös Idaliolle 

lehtoihin lähettää, tätä pehmeä meirami verhoo 
kukkaiskierteineen, sulotuoksua hienoa henkii. 

695 Niin Amor käskyä noudattain kuninkaalliset lahjat 
kanteli riemuin Karthagoon opastaissa Akhateen. 
Sinne kun saapui hän, parahiksi jo suursalin keskeen 
valtiatar asettuu, leposohvaan käy korut yllään. 
Saapuu nyt isä Aeneas, nyt sankarit Troijan, 

700 paikan saavat he vuorollaan punapurppurasohviin. 

Kaatavat palvelijat käsivettä ja leipiä tuovat 

nuo korittain, jakavat myös silkoiset käsiliinat. 
Noin viiskymmeninen on keittiöpiikojen parvi, 
joiden huolena laitto on ruoan ja uhri penaattein. 

705 Tyttöjä on sata muuta, ja on sama poikien määrä, 
joiden tehtävä tuoda on ruoat ja maljoja pöytiin. 
Joukoin saapuu puunejakin oven suopean kautta, 
näille myös varataan heti kirjaillut leposohvat. 
Lahjoja Aeneaan nämä katsovat, Askaniusta: 

710 tuoksuavat jumalkasvot tuon ovat, pettävät lauseet, 
vaippa ja huntukin, kun koristeena on kelta-akanthos. 
Onneton ruhtinatar — tulevaisen uhrina turman — 
ei voi tyydyttää sydäntään palaen näkemästään, 
myös kovin liikuttuu pojan vuoksi ja lahjojen tähden. 

715 Kun kädet Aeneaan oli kaulaan kietonut poika 
täyttäen näin tosi rakkauden valetaattoa kohtaan, 
siirtyi Didon luo, joka silmillään, sydämestään 
hurmaantuu, sylissään tätä hellii tietämätönnä, 
ken jumaluus hänet raukan on täyttänyt. Taas Amor äidin 

720 toiveet mielessään vähittäin miesvainajan muiston 
hälventää sekä tahtoo taas tosi rakkaudelle 
kylmenneen sydämen sekä vierotetun elävöittää. 

Kohta kun päästiin taas pitotaukoon, tyhjeni pöydät, 
niihin tuodaan nyt isot seppelin kruunatut maljat. 

725 Syntyy nyt hälinää palatsissa, ja suursalit kaikuu 
ääniä, kullatun, ruudutetun katon kynttiläkruunut 
riippuen loistossaan yön varjot voittavat liekein. 
Vaati nyt ruhtinatar jalohelmisen, kullatun maljan, 
kaataa täyteen sen jaloviiniä, näin oli Belos, 

730 myös suku muu menetellyt; ja niin heti hiljeni linna: 
»Juppiter — kuulut määräävän pitokohtelun säännöt — 
sallios nauttia nyt ilon päivää iliolaisten, 
puunien myös, sitä nuorempain sukupolvien muistaa. 
Bakkhus myös ilon tuoja ja Juno suopea tulkoot! 

735 Myös koko Tyyroon kansa, nyt kaikki te juhlia saatte.» 
Lausuen näin valelee jaloviiniä uhrina pöytään. 

Kun oli uhrannut, hän huulin viiniä maistoi; 
niin kehottain Bitiaalle hän tarjosi, kuohuvan maljan 
kultaisen kokonaan tämä siemaisee hanakasti, 

740 myös ylimykset muut. Kiharainen soitti Iopas 
kultaisin kitharoin: oli taidon neuvonut Atlas. 
Lauloi hän kuvaten kuun kiertoa, rientoa päivän, 
mistä on ihmiset tai elikot, sade tai salamatkin, 
Arkturos, Hyadit, sadetähtöset, tai Otavaiset, 

745 miksikä niin nopeaan meren helmaan talviset päivät 
painuvat tai mikä viivyttää kesäkausien öitä. 

Kohtapa suosiotaan taputtaa väki puunien, teukrein. 

Onneton Didokin jatkaa vain läpi yön tarinoitaan 
aihein vaihtuvin: saa tosi rakkauden sydämeensä. 

750 Niin yhä vain utelee Priamoon, yhä Hektorin töitä 
tai, mikä Auroran pojan on asemuhkeus ollut, 
tai Diomedeen orheja tai olemusta Akhilleun. 
»Niin yhä meille selvitä vain alunalkaen, vieras, 
juonet», lausuu hän, »danaein, oman kansasi turma, 

755 myös mitä harhoja kestit; jo seitsemäs on kesä sulla, 
kun sinä kulkea saat meren aavoja, matkata maita.» 

Kaikki jo vaikenivat sekä tarkaten nostivat katseen; 
käy leposohvaltaan isä Aeneas tarinoimaan: 


Käsket, valtiatar, sanomattoman tuskani toistaa, 
sen miten Troijan mahdin ja surkean ruhtinaskunnan 
5 ruhjoivat danait — nuo sain kovat kohtalot nähdä, 
myös osan ankaran kestin. Ja ken tätä kertoessansa 
myrmidonein, dolopein, kovamielen Odysseun urho 
itkua hillitä voisi? Jo kostea yö alas taivaan 
holvia laskeutuu, unen helmaan neuvovat tähdet. 
10 Mutta jos niin kova on halu meidän kohtalot tietää, 
Troijan kuolinkamppailun lyhyesti jo kuulla, 
vaikka on mieleni synkkä ja karttaa muistoja näitä, 
tahdon kertoa sen. 
Sodan murtamat, kohtalon lyömät 
päälliköt nuo danaein — monen turhaan mentyä vuoden — 
15 vuorenkorkuisen hevosen jumaltaitoa Pallaan 
käyttäen valmistaa, närepuusta sen liittävät kyljet. 
On muka uhri se lähtevien, huhu kertoa tietää. 
Kylkien kätköihin valioita he urhoja sulkee 
arpoen väijyksiin, syvät ontelot käyttävät tarkoin 
20 täyttääkseen sisukset sekä vatsan taistelijoilla. 
On Tenedos näkyvissä, ja niin oli kuulu se saari 
maineeltaan, rikas, kun Priamoksen valtius säilyi; 
nyt se on valkama vain epävarmana turvana laivain. 

Sinne nyt danait käy kätköön aution rannan. 

25 Luultiin menneen heidän jo tuulien myötä Mykeneen, 
jatkuvan murheen hälventää siten Troija jo saattoi. 
Portit aukaistaan, huvi käydä on leiriä Kreikan 
katselemassa, kun paikat on hyljätyt, autio ranta: 
tuossako leiriytyi dolopein väki, julma Akhilleus, 

30 täällä he taistelivat, sija laivojen taas oli tässä. 

Taas osa kummeksuu valelahjaa kohtalokasta 
Pallaan, massaa tuon hevosen; jopa kohta Thymoites 
viemään sen kehottaa läpi muurien kukkulalinnaan — 
lie petos mielessään tai sääti sen kohtalo Troijan. 

35 Taas Kapys, muutkin, joilla on järkeä, käskevät syöstä 
nuo kavahdettavat lahjat, ne kun oli juonia Kreikan, 
merten kuohuun tai sytyttää tulen tuikaten alle 
tai lävistää sisikunnan ja tutkia ontelopiilot. 

Mielet kääntyvät vastakkain, epäröivä on kansa. 

40 Kaikkia toisia ennen jo rientää jättäen linnan 
raivoten Laokoon ison saattama parven, jo kaukaa 
huutaa: »Kurjat, voi mitä on tuo järjetön hulluus? 
Mennyt poisko jo on vihamies? Sekö luulo on teillä, 
että se vilpitön lahja on? Niinkö on tuttu Odysseus? 

45 Siis: joko puuhevosen on kätkemä joukko akhaijein 
tai kuvatus tämä tehty on meidän muureja vastaan, 
väijyvä on kotejamme ja kimppuun käyvä on Troijan, 
tai jokin juoni on: et hevoseen saa uskoa, Troija! 
Pelkään, lahjatkin danaein ovat vilppiä täynnä.» 

50 Virkkoen näin väkivoimin hän iskee valtavan peitsen 
hirviön kylkeä, vatsaa päin; nepä kimpisin laudoin 
kaartui, peitsi se jäi vipattain puun järkkyvän pintaan, 
ontelot kaikuivat siten kerraten voihkivan äänen. 

Ellei johdatus taivaisten, äly puuttunt meiltä, 

55 peitsellään tuhonnut olis hän danaein salakätköt, 
Troijakin nousisi nyt, Priamoksen korkea linna. 

Siinä jo raahaavat kuninkaan luo huutaen miestä 

Troijan paimenet; tuon kädet on sidotut selän taakse. 
Näille hän antautui ihan itse, kun kohtasi heidät, 

60 jotta sen järjestäisi, akhaijit laskisi Troijaan; 
uhmakas luonteltaan oli kahteen valmis hän seikkaan: 
juonia puuhaamaan tahi saamaan kuoleman varman. 
Troijan nuoria syöksyy nyt yltympäri sinne 
tahtoen vangitun nähdä ja kilvan pilkata häntä. 

65 Kuuntele juonet nyt danaein, sama kun petos niiden 
alkuna on. 

Kohta kun seisahtui asehitta hän miehien keskeen 
hämmentyin sekä ympärillään näki Troijan kansaa, 
lausui: » Voi mikä maa, meri saattaa tarjota mulle 

70 turvaa? Tai mikä vihdoinkin pelastaa minut raukan, 
mulle kun ei pakopaikkaa suo danait, jopa mulle 
dardanolaiset kiukuissaan verikostoa vaatii?» 

Mieliin tuo valitus tehoaa, ja niin koko uhka 
silleen jää, kehotus käy, että hän kertoa saisi, 

75 mistä hän on, mitä tietää tai mihin vankina luottaa. 

77 »Nyt toden selvitän, oi kuningas, kokemukseni kautta», 
lausui hän, sitä kiellä en: on kotipaikkani Argos. 
Niin se on. Onnetar vaikka Sinonin kurjana antoi 

80 syntyä, konsana valheeseen ei taivuta häntä. 

Korvasi kuulleet lie nimen kuulun ja mittavan maineen 
Beloksen pojan tuon, Palamedeen. Sankarin surmaan 
syyttömän saattoivat pelasgit, oli väärä se syytös: 
käyttivät maankavallusta he murhan vain tekosyynä, 

85 kun sotimasta hän kielsi, ja nyt surevat tämän surmaa. 
Nuorena tuon toveriksi, kun on sukujuuria kanssaan, 
laittoi mun isä köyhä ja tällaiseen aseleikkiin. 

Kun toverin kuninkuus oli varma ja vaikutus painoi 
valtojen neuvostoissa, se soi nimen, kunnian mulle. 

90 Myöhemmin, kun hän vihan vuoksi Odysseun kieron 
siirtyi pois maan päältä (en kai puhu outoja teille), 
onneton viettää sain elämää pimennoissa ja surren, 

kohtalo syyttömän tuon toverin minun mieltäni kalvoi. 
Kieltäni hullu en hillinnyt: jos kohtalo veisi 
95 taas minut voittajan matkassaan isänmaahani Argoon, 
kostaa uhkailin, siten nostatin ankaran kiukun. 
Siitä se alkoikin paha onneni, siitä Odysseus 
yltyi uusiin syytöksiin, sanat syyteli, valheet 
joukon keskuuteen, tahallaan tuhon keinoja etsi. 
100 Ennen luopunut ei kuin sai kätyriksi hän Kalkhaan. 
Vaan mitä turhia kertailen, mikä ei ole mieleen, 
tai mitä pitkitän? Jos ovat rosvoja kaikki akhaijit, 
yksin jos tieto se riittävä on, heti henkeni viekää! 
On se Odysseun toive ja parhain palkka Atriidein.» 
105 Meidän kiihtyy vain halu tietää, tutkia syitä, 
outoja meille on nuo rikokset sekä juonet pelasgein. 
Jatkaa hän vavisten, sanojaan valeliikutus seuraa: 
»Aikoivat danait useasti jo lähteä Troijan 
jättääkseen, väsyneet lopen kun olivat sodankäyntiin. 
110 Jospa sen tehneet ois! Monet kerrat talvinen myrsky 
esteen heille toi, eteläinen kun pelon tuotti. 
Sitten kun oli valmis jo tuo hepo vaahterapuinen, 
ukkosenilmat taas jylinällään täyttivät taivaan. 
Neuvoa vailla me Euryploon lähetimme nyt Foiboon 
115 kuulun oraakkelin luo, pyhäköstä hän toi sanat kolkot: 
”Neitsytuhrein, myös veritöin lepytitte te tuulet 
aikana, jolloin Ilioniin merimatkan te teitte, 
uhria vaatii myös kotimatka ja uhria miehen 
Argolismaan.” Tämä tieto kun saapui joukkojen keskeen, 
120 mielet tyrmistyi, vavistus kävi jäätävä luihin, 
myös ytimiin: ketä kohtalo löi, ketä vaati Apollon? 
Tällöin mies Ithakan puhumaan veti tietäjä Kalkhaan 
nostattain metelin: mikä taivaan valtojen tahto, 
tiukkasi hältä, jo myös moni juonikon kaamean aikeen 
125 päälleni ennustaa, tulevan tuhon vaieten tietää. 
Kymmenen päivää kieltäytyi tämä inttäen vastaan, 

ettei tahtonut surmata tai kavaltaa tovereitaan; 
vihdoin myöntyi hän, oli karjunut kyllin Odysseus, 
niin sovitun sanan laukaisee: minut uhrata käskee. 
130 Toiset suostuivat — osalleen kukin pelkäsi tuota — 
yhteen raukkaan suuntasivat, tuhon siirsivät mulle. 
Niin tuli kaamea päivä: jo tuodaan uhraustarpeet, 
suoloja, jauhojakin, ohimoiden ympäri pannat. 
Kahleet mursin, tunnustan, kovan kuoleman vältin; 
135 järveen liejuiseen yli yön, sen kaislikon suojaan 
kätkeydyin, odottain siten, kunnes nousisi purjeet. 
Ei ole toivoa milloinkaan kotimaahani päästä, 
kohdata rakkaat lapset ja armas taattoni nähdä. 
Kenties vaativat vastaamaan pakomatkani vuoksi 
140 heitä, ja syyn tämän saa sovittaa polon syyttömän surma. 
Pyydän, taivaisiin vetoan, jumaliin omantunnon, 
myös lupaukseen, jos se on jossain rikkomatonna 
ihmisien elinmailla, nyt moisia tuskia sääli, 
koska on kohtalo kohtuuton, sydän sääliä saakoon.» 
145 —Säälien armahdamme me miehen, kyynelet tepsii. 
Niin heti myös Priamos käsiraudat ja kiinteät kahleet 
käskee irrottaa sekä näin sanat lauhkeat lausuu: 
»Ken oletkin, kadonneet toverit nuo unhota Kreikan; 
meidän mies olet, meille, kun kyselen, todet vastaa! 
150 Miksi he valtaisan hevoshirviön laativat? Ken sen 
keksi? Ja miksi? Se uhriko vai jokin on sotalaite?» 
Virkkoi näin. Tämä, tottunut kun pelasgein oli juoniin, 
nyt kädet päästetyt irti jo hän päin tähtiä nosti: 
»Vannon, taivaiset ikiliekit ja myös pyhä tahto, 
155 teidän kautta ja alttarien, veriveitsien kauhun 
vältetyn, pantojen, joita jo kannoin uhrina itse: 
on lupa purkaa nuo valat Kreikan miehien saamat, 
on lupa kohdistaa viha heihin ja kertoa kaikki, 
minkä he peittelevät: kotimaan lait ei sido täällä. 
160 Siis pysy vain lupauksissas pelastettuna, Troija, 

täytä ne, jos puhun totta ja jos hyvin henkeni maksan. 
»Luottamus tuon sodan loppuun, myös danaein koko toivo 

siitä on riippunut vain, miten suo apuvoimia Pallas. 

Kun Diomedes tunnoton, myös rikosmieli Odysseus 

165 ryöstää rohkenivat Pallaan kuvan turmia tuovan 
temppelin tuon pyhimmästä ja linnan vartijat tappaa, 
veivät he patsaan mennessään, käsillään verisillä 
koskea julkesivat jumalattaren neitsyenpantaan. 
Sortui nyt menestys danaein sekä virtasi taapäin, 

170 voimat murtuivat, menetettiin suosio Pallaan. 

Enteen ilmeisen, vihan merkit näytti Athene. 

Leiriin tuskin on tuo kuva tuotu, jo leimusi liekit 

silmien laajentuissa, ja suolainen hiki tihkui 

sen jäsenistä, ja kumma on kertoa: maasta hän itse 
175 kolmena ilmestyi kera kilven ja puisteli peistä. 

Kalkhas ennustaa: On mentävä taas meritietä, 

ei ase Argoksen voi murtaa Pergaman linnaa, 

ellei uusi he enteitään kotimaassa, Athenea anna, 

jonka he vei meriteitse ja laivoin kaarevakeuloin. 

180 Sitten kun palanneet ovat tuulien myötä Mykeneen, 
saavat he taas sotaonnen ja puolelleen jumalmahdit, 
arvaamatta he taas tulevat. Kävi näin puhe Kalkhaan. 

Siis hyvityksenä tuon jumalankuvan, loukatun Pallaan 
laativat nuo hevosen sovittaakseen rikkomuksensa. 

185 Kalkhas käskeekin tämän hirveän puurumiluksen 
tammisin laudoin pystyttää yläilmoja kohti, 
jottei porttien kautta se pääsisi muurien suojaan, 
että se kansaa ei pyhin voimin suojata voisi. 

Jos käsin loukkaisitte te lahjaa neitsyt Minervan, 

190 niin tuho turmiokas Priamosta ja fryygejä kohtais 
(jospa se ennemmin tuhoaisikin tietäjän itse!). 

Teidän jos käsin taas hevonen tämä nousisi Troijaan, 
Aasia valtaisin sodin uhkais muureja Argoon, 
meidän lastenlapsiakin tuhot kohtalon vartois.» 

195 Moiset valheet uskottiin valapatto Sinonin: 
niin valekyynelet tuon sekä juonet pettivät meitä, 
joita Akhilleus, Larisan uros, ei Palamedes 
lyöneet, ei sodan kymmenen vuotta ja ei tuhat laivaa. 

Järkytys kurjia kohtaa nyt teholtaan väkevämpi, 

200 myös kamalampi, se hämmentää kokemattomat mielet. 
Laokoon — papikseen hänet arpoen otti Poseidon — 
uhrasi härkää valtaisaa pyhän alttarin luona. 

Vaan Tenedoksen luota nyt käärmeet (kertoa kauhu) 
suurena kaksoiskiekkona käy tyvenen meren pintaa, 

205 painuvat aaltoihin, tasatahtia pyrkivät rantaan; 
rinnukset kohoten ojennettuna kuohujen keskeen, 
harjatkin verenkarvaiset yli aaltojen nousee, 
muu osa ui edeten, luo mutkia hirveä selkä. 

Niin kohisee meri vaahtoillen; jopa nousevat maihin, 

210 kun tulen, myös veren hehkuinen on silmien kiilto, 
kieletkin vipattaa sähisten, ja ne nuolevat suutaan. 
Kalveten tuon näyn vuoksi me pois pakenemme, ne suoraan 
syöksyvät Laokoonia päin. Heti kumpikin käärme 
kiertyy ympäri kummankin pojan hintelän ruumiin, 

215 raukkojen raatelevat jäsenet sekä ahmivat suuhuun. 
Nyt isän päälle ne käy, joka keihäineen avuks rientää, 
lonkerot valtaisat hänen ylleen kietovat tiukkaan, 
ympäri lanteen, kaulan ne kiertävät lenkkiä kaksi 
seljin suomuisin, pään, niskan vääntävät pystyyn. 

220 Hän käsillään yrittää heti solmut kiskoa auki, 
vaikka on pääside visvan ja mustan tahrima myrkyn, 
karmeat huudot myös kohottaa ylös tähtiä kohti: 
kuin härän mylvinnän, joka karkaa alttarin luota, 
niskastaan verissään ravistaa osumattoman kirveen. 

225 Luikertaa lohikäärme nyt kumpikin temppelin holviin, 
pyrkivät päästä ne niin sisäsuojaan julman Athenen, 
jalkoihin jumalattaren, taa tämän pyöreän kilven. 

Silloin järkytys uusi jo mieliin kauhujen lyömiin 

iskeytyi pelottain, sanottiin rikoksesta ja syystä 
230 Laokoonin kärsivän, kun hevoseen jumalaiseen 
hän terän työnsi ja selkään löi jumalattoman peitsen. 
Huudettiin: oli temppelin luo kuva vietävä, täytyi 
niin lepyttää jumaluus. 
Muureja kaupungin revitään, avataan iso aukko. 
235 Työhön ryhtyvät kaikki ja työntävät liukuvat pyörät 
jalkojen alle, ja saa hepo kaulalleen lujat köydet. 
Niin tämä kohtalokas kuvatus käy muurien taakse 
täytenä taistelijoista; ja hymnejä poikaset, neidot 
laulavat ympäri sen, ilokseen käsin tarttuvat köyteen. 
240 Nousten kaupungin sydämeen hepo uhkana liukuu. 
Oi isänmaa, jumalain koti Ilion, oi sotakuulut 
Troijan muurit! Neljä se kertaa porttien luona 
seisahtui, asekalske jo kantautui sisuksista. 
Työ se kun jatkuu, kansa on muistia, järkeä vailla; 
245 kohtalokas kuvatus jopa viedään kukkulalinnaan. 
Käy puhumaan Kassandra ja ennustaa tulevaiset, 
käskynä on jumalan: sanojaan ei uskonut kenkään. 
Temppelit näin jumalain — kun koittanut on elon päivä 
meille viimeinen — pyhin lehvin me verhota saamme. 


250 Kääntyi taivaan kansi, ja yö putoaa meren ylle 
verhoten vaipallaan tiheällä jo maan sekä taivaan, 
juonet myrmidonein. Jopa ympäri muureja teukrit 
hiljeni yöpuulleen, jäsenet väsyneet uni kietoi. 
Saapuu Argoksen sotalaivojen rintama valmis 

255 taas Tenedoksen luota ja kuun valon lempeän alla 
pyrkii tuttuja rantoja päin. Kun johtava laiva 
soihdun nostaa ehti, Sinon, mies kohtalon nurjan 
suosima, toimittaa danait ulos suljetut kohtuun 
varkain aukaisten lukon. Niin hepo sankarit laskee 

260 taas elon ilmaan, niin hevon ontelon jättävät riemuin 
Thessandros, Sthenelos, nuo päälliköt, julma Odysseus — 

tienään riippuva köysi — ja myös Akamas ja Thoaskin, 
Peleun poika Neoptolemos sekä huima Makhaon, 
myös Menelaos ja juonen sen keksijä itse Epeos. 

265 Käyvät he kaupungin unen, viinin painaman kimppuun. 
Vartijat lyödään maahan, ja porttien kautta he kaikki 
vastaan ottavat muut sotajuonen tuntevat joukot. 

Ihmiset uuvutetut uni äsken saapunut valtaa, 
hiipii heihin tuo jumaloiden viehkeä lahja. 

270 Näin unen: ilmestyi näkyviin surumielinen Hektor, 
niin tämä itkien vuodattaa surun kyynelet runsaat, 
on parivaljakon raastama hän, veren tahrima, hiekan, 
vielä on kinnerjänteistään lävistettynä ohjin. 

Surkea, voi, asuaan, miten paljon on muuttunut Hektor 

275 siitä, kun saapui hän palaten varusteissa Akhilleun 
taikka kun laivoihin danaein tulet fryygien viskoi. 
Parta on ryöttäinen, verivisvan tahrima tukka, 
haavoja ruumiissaan; lukemattomat sai tuta iskut 
hän kotimuurien luona. Jo näytin sankarin kanssa 

280 ryhtyvän haastelemaan sekä nuo sanat synkkänä lausuin: 

»Oi valo Dardanian, sinä varmin teukrien toivo, 
missäpä viivyitkään? Sinä niin odotettuna, Hektor, 
mistä nyt saavuitkaan? Sukulaistesi kuoleman jälkeen, 
jälkeen kaupungin sekä kansan koettelemusten 

285 kuinka me nyt väsyneinä sun näämme? Ja voi mikä kurjuus 
kirkkaat kasvosi tahrasikaan? Miten haavasi saitkaan?» 

Fi tähän vastannut, kyselyitä ei turhia varro, 
vaan sydämestään näin valituksia voihkien purkaa: 
»Mies jumalsyntyinen, pakene sinä liekkien vimmaa! 

290 Muurit on vallanut vihamies, luhistuu koko Troija. 
Kaikkeni sai isänmaa, Priamos; ja jos vain käsin voisi 
Troijaa puolustaa, olisin käsin iskenyt kyllä. 

Troija sun huostaas uskoo nyt pyhät haltiahenget, 
nuo ota kohtalojen tovereiksi ja etsiös niille 

295 tyyssijat, muurit tee ehommat merimatkasi jälkeen!» 

Lausui näin: käsin hän pyhät nauhat ja mahtavan Vestan, 

myös ikiliekin toi pyhän temppelin tuon sisimmästä. 
Kaikki jo kaupungin osat tuskan huutoja kaikuu, 

myös yhä selvemmin asekalske jo soi, sekä yltyy 

300 taistelun tuottama pelko ja kauhistus, tosin syrjään 
jäi isä Ankhiseen talo puiston tuuhean peittoon. 

Säpsähtäin heräsin, talon korkeimman lakiharjaan 
kiiveten pääsin ja kuuntelemaan jäin tarkkana korva: 
aivan kuin etenee kulo viemänä myrskyjen raivon 

305 laihoon tai raju tulviva vuo kovan kalliokosken 
pellot myllertää, idut nousevat, härkien kynnöt, 
viskoo päistikkaa puunrunkoja; kallion päältä 
paimen kuulee hölmistyin jylyn, syytä ei tiedä. 

Ilmi jo käy danaein petos tuo koko kaameudessaan. 

310 Muhkea kartano Deifoboon luhistuu, tulen valtaan 
päästyä, myös lähin roihahtaa, talo Ukalegonin, 
Sigeion-meri aavoineen kuvastaa tulen roihut. 

Yltyy miehien huuto ja myös sotatorvien pauhu. 
Miekan mieletön nyt otan, ei ase järkeä tunne. 

315 Mieleni hehkuu vain asevoimia koota ja linnaan 
rynnätä kumppanien kera, siivittää viha, raivo 
mieltäni, tuntuu, että on sankarikuolema kaunein. 

Kas, jopa Panthus vältti akhaijien heittämät keihäät, 
Panthus Othryades, ylälinnan pappi ja Foiboon, 

320 voitetut vie jumalat, esineet pyhät, myös pojanpoikaa 
kiskoo kynnykselle hän mieletön vauhkona vallan. 
»Panthus, selvitä taistelu nyt! Mikä linna on meidän?» 
Tuskin lausuin sen, kun voihkien vastasi toinen: 
»Tullut on kohtalon päivä ja Troijan tuomion hetki. 

325 Mennyt on Ilion, mennyt sen kansa on, kunnia suuri 
Dardanian, on Argokseen tyly Zeus koko onnen 
siirtänyt; nyt danait ovat herroja poltetun Troijan. 
Keskustassa jo kaupungin hepo korkea syytää 
miehiä kohdustaan, ja Sinon tuliroihuja viskoo 

330 ilkkuen; niin monet nyt tuhannet pariportteja uhkaa 
kuin mitä milloinkaan on lähtenyt luota Mykenen. 
Toiset telkeävät kadut ahtaat estäen keihäin 
ihmisien paon; on terät peitsien välkkyvin kärjin 
valmiit murhaamaan; aniharvat porttien vahdit 

335 pystyvät taistelemaan sokeasti ja yön pimeässä.» 

Nuo sanat Othryksen pojan saa minut, myös jumaltahto 
käymään liekkejä, peitsiä päin, mihin synkkä Erinys 

tai mihin vie asemelske ja tähtiin kiirivä huuto. 
Joukkoon Rhifeus myös tuli, Aipytoskin asekuulu, 

340 kuutamon tuomina saapuivat; Hypanis ja Dymaskin 
meidän joukkoon lyöttäytyi sekä nuori Koroibos, 
Mygdonin poika, kun toi hänet silloin sattuma Troijaan, 
koskapa Kassandraan hänet mieletön rakkaus liitti, 
niin vävy toi apuaan Priamoksen ja fryygien vaivaan, 

345 onneton mies, joka ei oman morsion neuvoja silloin 
kuunnellut. 

Näiden kun taistelemaan palavan minä huomasin kohta, 
lausuin heille: »Te sankarit — voi, sydän uljas on teillä 

350 seurata taistelemaan, mikä meidän on kohtalo, näätte. 
Poistuivat jumalat pyhimmästä ja alttarit kaikki 
jättivät — kaupungin tukijat: tukekaa te nyt Troijaa 
roihuavaa! Nyt peitsiä päin! Nyt kanssani kuolkaa! 
Lyötyjen ainoa toivo on ilman toivoa olla.» 

355 Nuorien raivon nostatan näin, susilaumojen lailla 
raatelevain — kun synkeän yön läpi kiljuva nälkä 
riivatut karkoittaa pesistään sekä hyljätyt pennut 
vuottavat ammollaan kita kuiva — me päin vihollisten 
peitsiä käymme, ja varma on kuolema, tiemme kun kulkee 

360 kaupungin sydämeen; yö verhoten varjona leijaa. 

Kenpä sen yön menetyksiä, ken verisurmia voisi 
kertoa tai kuka itkullaan kuvajaisi sen tuskat? 
Sortuu vanhan kaupungin ikiaikojen mahti. 

Ruunmiit retkottaa kasapäin hajallaan kadut täyttäin, 

365 ihmisien asunnot, jumalain pyhät temppelihuoneet. 
Henkeä heitä ei vain verivirtaan iliolaiset, 
valtaa voitetut myös sydänseutuun nouseva uljuus: 
kuolevat voittoisat danait. Mihin katsonet suinkin, 
hirveän murheen näät, pelon, ruumisröykkiöt runsaat. 

370 — Törmää Androgeos danaein ison joukkion kanssa 
meidän joukkoja päin, tovereikseen meitä kun luulee 
tietämätönnä, ja näin puhumaan käy mielevin lausein: 
»Miehet, äkkiä nyt! Mitä jahkailee hidas joukko 
kuhnaillen? Palavaa jo nyt Troijaa ryöstävät toiset. 

375 Vastako keulavien nyt tullaan laivojen luota?» 
Lausui näin, heti (vastaus ei näet saapunut kyllin 
varmana) huomasi, että hän törmäsikin vihamiehiin. 
Hämmästyi, pysähtyi, sana, askel katkesi kesken. 
Kuin joku huoleton käy läpi pensaikon sekä käärmeen 

380 päälle polkaisee, heti siirtyy säikkynä syrjään 
karttaen kiukkua kyyn, sinimusta kun kaula sen paisuu, 
niin myös Androgeos vavisten pakenee näyn vuoksi. 
Kaikki jo syöksyivät sekä peitsin saarsivat heidät; 
paikkoja eivät he tunne, ja niin pelokkaat hajallensa 

385 lyömme me. Onnetar myötä kun on, hyvin ottelu alkoi.» 

Onnestaan humaltui sekä rohkeudesta Koroibos, 

lausui: »-Kumppanit, nyt mihin viittaa onnekas alku, 
reittiä seuratkaamme me myös sitä: Onnetar ohjaa! 
Kilpien vaihtoon nyt, danaein varusteet heti ylle 

390 tempaiskaa! Sota ei kysy, urheus vai petos meillä. 
Itsehän tarjoavat varusteensa.» Sen virkkoen päähän 
töyhdökkään kypärän, korukilven Androgeoksen 
ottaa, vyölleen hän sovittaa argiivien miekan. 
Rhifeus sen sekä itse Dymas, koko miehinen joukko 

395 riemuin suorittaa: asesaaliin saa kukin uuden. 
Käymme me päin danaeita, kun ei jumaluus ole myötä. 
Yhteen iskien taistelut niin monet yön pimeässä 


46 


TOINEN KIRJA 


käymme me, Orkukseen danait monet myös lähetämme. 
Toiset kiirehtii paeten luo laivojen, rantaan 

400 turvaisaan, osa valtaisaan hevoseen häpeäkseen 

vauhkona taas kapuaa ja sen tuttuun häipyvät vatsaan. 
Voi, ei ynseisiin jumaliin saa uskoa kenkään! 

Kas, jopa raahaavat Minervan pyhäkön pyhimmästä 

Kassandraa, hajakutrinen on tytär hän Priamoksen, 

405 turhaan taivaaseen kohottaa hän hehkuvat silmät, 

silmät, kun oli kahleiden sitomat kädet hennot. 
Lemmentuskassaan ei voi tätä nähdä Koroibos, 

joukon keskeen rynnistää siten etsien surmaa. 

Kaikki nyt käymme me seuraamaan, on taajana ryhmä. 

410 Silloin meidän päälle jo lentelevät omiemme 
keihäät temppelin päältä, ja alkaa surkea surma, 
Kreikan kun varusteet, kypärtöyhdöt johtavat harhaan. 
Silloin riehuivat danait tytön siepatun vuoksi, 
joukkona syöksyivät joka tietä he: raivokas Aias, 

415 Atriidit molemmat, dolopein koko taistelujoukko. 
Tuulet vastakkain siten joskus iskevät yhteen, 
pyörre kun purkautuu: eteläinen, läntinen, kaakko, 
on ilonaan idän orhit; puut rytisee, terin kolmin 
Nereus vaahdoten käy, meret velloo pohjia myöten. 

420 Vain yhä ilmestyy danaeita, jos kohta me yössä 
väijyksin hajotimme ja kaupungin läpi karkuun 
löimme ne; vaan jopa huomasivat valekilvet ja -keihäät, 
saattoivat erottaa puheparren poikkeavaisen. 

Meidät lannistaa ylivoima, ja kohta Koroibos 

425 ääreen alttarin lyyhistyy asemahtavan Pallaan 
lyömänä Peneleoksen, ja Rhifeus oikeamieli 
kaatuu, tuo, joka myös tasapuolisin mies oli teukrein 
(päättivät taivaiset), lopun saa Hypanis ja Dymaskin 
lyöminä kumppanien, jalo hurskaus henkeäs, Panthus 

430 saattanut ei pelastaa, ei Apollonin pääside liioin. 

Tuhkat Ilionin, roviot sukulaisteni surman, 

vannon: välttänyt vaaroja en tahi peitsiä suinkaan 
teidän kuoleman tiellä, ja jos olis kohtalot suoneet, 
surmani ansainnut olisin sotiessani. Niin erosimme: 
435 meidät — kanssani Ifitos, myös Pelias (ikäloppu 
Titos tuo, Pelias hidas iskun vuoksi Odysseun) — 
huudoin kutsuttiin heti linnoihin Priamoksen. 
Näin minä ottelun valtaisan, kuin taistoja muita 
ei olis ollut tai ei missään kuolisi muita, 
440 niin oli raivokas taisto, kun syöksyvän näin danaeitten 
linnaan, saartavan kynnyksen; oli suojana kilvet. 
On nojallaan tikapuut, moni niin ovenpielien alla 
askelmiin nojaten kohottaa päin peitsiä kilven 
vain vasemmallaan, tarrautuu käsi oikea reunaan. 
445 Tliolaiset taas palatsin katonharjoja kaataa 
torneineen, kokevat tämänlaisin taistelukeinoin 
puolustaa omiaan, edessään kun on kuolema varma; 
palkkien kultaisten, isovanhempain koristusten, 
antavat vieriä maahan, kun taas sisemmät ovet miekoin 
450 miehittää kokevat muut yhtenä ryhmänä kaikki. 
Mielet tarmoa saa heti rynnätä ruhtinaslinnaan 
toisia auttaakseen, lisätäkseen lyötyjen voimaa. 
Tunsin kynnyksen, oven kätketyn, tuon salakäynnin 
kesken huoneiden Priamoon, takanaan sama kulki 
455 tie, jota onneton Andromakhe tapanaan piti käydä 


luo isovanhempain, apelleen vei Astyanaksin. 
Sen läpi kiiruhdan lakiharjaan korkean päädyn; 
viskovat keihäitään miten sattuu iliolaiset. 

460 Torni se tähtiä päin kohoaa talonharjojen ylle 
jyrkänteellä, ja sieltäpä voi tähystää yli Troijan 
tuttuja laivojakin danaein sekä leiriä Kreikan. 
Missä sen horjuivat väliliitokset yläpäässä, 
sinne rynnättiin, väkikangin vääntäen syöstiin 

465 paikoiltaan alas torni, se äkkiä järkkyen sortui 

valtaisin jyrinöin, danait monet hautasi alleen. 
Toisia saapuu taas tilalleen, yhä lentävät keihäät 
kaikenkarvaiset, kivien sade jatkuu. 

Aivan käytävän suulla ja pääoven luona jo Pyrrhos 

470 riehuu keihäineen, varusteiden pronssia välkkyy, 
niin kuin nousee päivää päin tuhoyrttejä syönyt 
käärme, kun kätkenyt on sen maahan jäätävä talvi, 
nyt nahan luotua nuoruuttaan taas uutena loistaa, 
rinta sen röyhistyy, kun kiertyy niljakas selkä 

475 auringossa, ja sen kita kolmoiskielinen sykkii. 
Valtava on mukanaan Perifas, hevoskuski Akhilleun, 
Automedon, asekantaja, Skyyroon sankarit kaikki, 
ryntäävät palatsiin tulet singoten kattoja kohti. 
Pyrrhos ensimmäisenä käy kera kaksteräkirveen, 

480 murtaa kynnykset saranoiltaan pronssiset pielet 
vääntäen, irrottaa ison parrun ja niin tuet, laudat 
tammiset puhkaisee, saa aikaan valtavan aukon. 

On sisäkartano auki, ja paljastuu salit laajat, 
nähdään nyt Priamoon kuninkaanpalatsin sisäsuojat, 

485 turvana kynnyksen asemiehiä seisovan siellä. 

Vaan sisäkartanon voihke ja melske kaamea täyttää, 
kaikuu holvien, huoneiden joka soppea myöten 
naisten itku ja parku; se kiirii tähtien tarhaan. 

Äitejä kauhuissaan läpi laajojen suojien harhaa, 

490 suudellen, hyvästellen nuo ovenpieliä kauloo. 

Pyrrhos ahdistaa isävainajan voimin, ei vahdit, 
salvat voi pidättää tätä; hirren iskujen vuoksi 
horjuu portti, ja niin saranoiltaan sortuvat ukset. 

Tie väkisin avataan, danait heti tappavat vahdit 

495 ensimmäisinä, niin salit täyttävät taistelijoilla. 

Niin raju ei ole koski, kun kuohuen tuo padot murtaa, 
rynnäten raivaa pyörteillään toemassoja syrjään, 
vyöryy raivoten viljelmiin, yli kenttien tulvii, 
ahmaisee navetat sekä karjat. Neoptolemoksen 

500 murhaten riehuvan näin, pojat Atreun myös oven luona: 
Näin Hekaben, miniät sadat, näin Priamoon verissänsä: 
liekit alttarien verin tahrasi vihkimiensä. 
Kymmenet häätalot, myös koko lastenlapsien toivo, 
kullan kaukaisen, sotasaaliin kirjomat pylväät 

505 sortuivat; sen saa danait, mitä säästivät liekit. 
Nyt kysynet, mikä on Priamoksen kohtalo ollut. 
Kun näki vallatun kaupungin tuhon hän sekä linnan 
murretut portit ja huoneisiin vihamiehien päässeen, 
heittipä turhaan harteilleen tutisten jalo vanhus 
510 kauan talletetun asetaakan ja vyöttihe miekoin 
suotta ja syöksyi kuollakseen vihamiehiä vastaan. 
Kartanon sen sydämessä ja taivaan akselin alla 
alttari valtainen oli, laakeripuu ikivanha 
päälle kaartuessaan kodinhenkiä suojasi varjoin. 
515 Alttarin ääreen tyttärineen Hekabe oli jäänyt, 
suotta he parvena istuivat nojaten jumaliinsa, 
niin kuin kyyhkyset turvaan käy rajusään pimetessä. 
Kun Hekabe Priamoon näki nuoruuden varusteissa, 
lausui: »Voi mikä hulluus sai sinut, puoliso-raukka, 
520 nuo pukemaan varusteet taas yllesi? Tai mihin ryntäät? 
Ei apu sellainen, sinunlaisesi torjuja tarpeen 
nyt ole — ei, jos vain oma Hektor nyt luonani oisi. 
Käy sinä tännepäin; tämä alttari kaikkia suojaa 
tai sinut surma jo vie.» Siten lausui hän sekä otti 
525 luokseen vanhuksen vetäen pyhän alttarin turvaan. 
Pyrrhoon surmaniskun, kas, vaivoin vältti Polites, 
myös Priamoksen poikia hän, vihamiehien miekkain 
tieltä hän käy paeten läpi pitkien hallien, tyhjäin 
aulain haavoissaan, tätä Pyrrhos raivoten seuraa, 

530 kuolemaniskuin käy heti kimppuun, lyö läpi keihään. 
Kohta kun vanhempain näkyviin oli saapunut poika, 
maahan lyyhistyi verivirtaan heittäen hengen. 

Tällöin taas Priamos, jos kohtakin kuolema uhkaa, 

silti ei mieltään hillitä voi, vihan ääntä ei säästä: 

535 »Taivaiset rikoksistasi, myös tihutöistäsi saakoot 
antaa riittävät kiitokset sekä ansiopalkan, 
taivaan oikeus jos vain valvoo kohtalojamme, 
kun sinä nähteni näin oman poikani surmata saatoit, 
julkenit myös verellään isän vanhan tahrata kasvot. 

540 Sellainen vihamiehelleen ei ollut Akhilleus 
hän, joka on muka taattosi — vaan jalon kohtelun antoi, 
armoa kun anelin, jopa Hektorin kalvakan ruumiin 
hautaan saattaaksein minut Troijaan päästi hän vielä.» 

Virkkoi vanhus näin sekä heikkona vaappuvan keihään 

545 sinkosi, pronssinen kilpi sen torjui kaikuen kohta, 
kaarevan kilven pintaan jäi tehotonna se keihäs. 
Pyrrhos lausui taas: »Mene viestin viejänä luokse 
taattoni, Peleuksen pojan, myös nämä kertoa muista 
synkimmät verityöt suvun tahran, Neoptolemoksen. 

550 Kuole nyt!» Siten vanhuksen hän raahasi heikon 
alttarin luo, lysähtää tämä hurmeeseen pojan viereen. 
Vanhan tukkaan tarrautui kädellään sekä miekan 
välkkyvän tempasi toiseen, löi kokonaan terän kylkeen. 
Tuo Priamoon oli loppu, se vei hänet kohtalon arpa. 

555 Joutui hän näkemään, miten roihusi Troija ja sortui 
Pergama linnoineen, oli maiden ja kansojen herra, 
Aasian käskijäkin. Vain rantaan valtava ruumis 
jäi virumaan nimetön, pää irroitettuna siitä. 

Silloin yllättää minut ensin kaamea kauhu. 

560 Tyrmistyin, tuli mieleen nyt oman taattoni hahmo, 
kun kuninkaan, ikäkumppanin tuon, näin heittävän hengen 
haavaan hirmuiseen; tuli mieleen turvaton Kreusa, 
myös kodin ryöstö ja Juluksen tuho, poikani pienen. 
Taakseni katsahdan, tähystän oman joukkoni voimaa. 

565 Hyljänneet väsyneet olivat minut syöksyen maahan 
tai tulen valtaan tarjosivat sodan silpoman ruumiin. 

Kun siten yksin jäin, näin tyttären Tyndareoksen 

hiljakseen paenneen salatun kotitemppelin, Vestan, 
suojaan kyyhöttäin. Tulenroihut soihtuna loistaa, 

570 kun minä harhailen joka suuntaan kääntäen katseen. 
Sortuvan Pergaman vuoksi hän pelkää raivoa teukrein, 
kostoa myös danaein, vihanvimmaa hyljätyn miehen. 
Piiloon alttarin luo oli istunut Kreikan ja Troijan 
Kostotar yhteinen, vihan, koston henkeä lietsoo. 

575 Raivoni roihahtaa: viha vaatii nyt heti kostaa 
sorretun syntymämaan, rikokselliset nuo tekosensa. 

» Varmaan ehjänä Spartaan hän, isiensä Mykeneen 
pääsevä on sekä valtiatar käy kukkana triumfin, 
puolison nähdä hän saa, kodin, myös isänmaan sekä lapset, 

580 hän, jota saatteli Ilionin sekä Fryygian orjat, 
miekka jos kaatoikin Priamoon, tuli polttikin Troijan, 
vaikkakin tihkuivat monet kerrat verta sen rannat. 

Ei käy. Vaikkapa en pidä suurenakaan urotyönä, 
naista jos rangaistaan, toki saan minä mahtavan maineen, 

585 kun rikoksen tämän kostan ja myös hyvityksiä vaadin 
ansion jälkeen; myös sydän riemuitsee, vihan liekin 
kun saan tyydyttää sekä kostaa heimoni surman.» 

Näitä kun harkitsin sekä jäin vihan polttavan valtaan, 
armas äitini ilmestyi koko kirkkaudessaan 

590 entistään ihanampana yön läpi silmien nähdä 
(loistaen ilmentää jumaluuttaan hän kuten aina, 
suurena näyttäytyy jumalille) ja niin heti tarttui 
poikaan hän kädellään sekä lausui näin rusohuulin: 

»Poikani, voi, mikä tuska nyt niin vihan kiihkeän nostaa? 

595 Miksikä raivoat? Tai mihin häipyi rakkaus meihin? 
Miettisit ennemmin, mihin jäi iän painama taatto, 
Ankhises, elon maillako vielä on vaimosi Kreusa, 
poikasi Askanius? Yltympäri partiot Kreikan 
vaanivat kaikkia heitä, ja ellei huoleni suojais, 

600 nuo tuli polttanut ois, vihamiesten tappanut miekka. 
Spartatar ei, sinun inhoamas tytär Tyndareoksen, 

ei Paris parjaamas — ei, vaan jumalain viha yksin 
vei tämän mahdin ja löi alas maahan korkean Troijan. 
Katsohan, usvan hälvennän, joka nyt näön estää, 

605 ihmissilmäsi tylsyttää sekä pilvenä verhoo 
ympäri kaiken; siis älä äitisi käskyjä pelkää, 
myöskään kieltäydy tämän neuvoja tottelemasta. 
Tuolla, kun näät hajallaan kivilohkaret, kalliopaadet 
irrotetut, savun aaltoavan sekotettuna hietaan, 

610 muureja järkyttää lujin kolmoiskärjin Poseidon, 
myllertää perustukset ja kaupungin kokonansa 
vie sijaltaan. Pitelee etummaisena riehuva Juno 
hurjana portteja Skaian ja laivoistaan tovereita 
kutsuu vyöllään miekka. 

615 Valtias kukkulalinnan jo on Tritonia Pallas 
loistaen pilvessään, paha Gorgo suojana kilven. 

Zeus isä nostattaa danaein sotaintoa, voimaa, 
itse hän yllyttää jumalat päin joukkoja Troijan. 
Poikani, käy pakotielle ja vie nämä vaivasi loppuun! 

620 Kanssasi käyn, opastan sinut myös kotikartanon piiriin.» 
Kun oli lausunut näin, emo peittyi yön hämyverhoon. 
Näyttäytyy jumalain tylyt kasvot ja Ilionille 
vastainen jumaluus. 

Niin koko Ilionin näin sortuvan liekkien valtaan, 

625 myös perustuksiltaan tuhotuksi Poseidonin Troijan, 
niin kuin vuoriston ikivanhan, korkean saarnen, 
kun sitä kilvan kirveillään loveten yhä taajaan 
iskevät maamiehet, joka hetki se kaatua uhkaa, 
lehvistään vavahtain sekä latvaa puistaen huojuu, 

630 kunnes se voipuu haavoihin vähitellen ja viimein 
sortuu harjullaan rytisten sekä voihkien kaatuu. 
Laskeudun, Venus vie, vihollisten ja liekkien kautta 
selviydyn, tilan keihäät suo, sekä väistyvät liekit. 


Sitten kun olin saapunut niin sukukartanon suojiin, 

635 sen ikimuistoiseen palatsiin, isä, jonka mä ensin 
toivoin vieväni vuoristoon, heti, kun tätä pyysin, 
kieltäytyi elämän sekä maanpaon kestämisestä, 
kun oli sortunut Troija. »Te, joilla on nyt veri vahva 
nuoruuden», siten virkki, »ja luonnostaan luja kunto, 
640 nyt hakekaa pakotie! 
Jos haluaisivat taivaiset elävän minun vielä, 
niin kodin säilyttäisivät myös. Jopa kyllin ja liikaa 
kauhuja näin sekä koin tämän kaupungin hävityksen. 
Hautaan käyn, hyvästit sanokaa, paetkaa heti täältä! 
645 Itse kuoleman kohdata voin: vihamies jopa säälii, 
vaatii saaliit vain, voin hautaamatta mä jäädä. 
Taivaisten vihan sain, elänyt olen vuosia suotta 
siitä, kun taivaisten isä, päämies ihmisienkin 
on minut merkinnyt salamalla ja tuulien puuskin.» 
650 — Virkkoi jyrkkänä näin, jäi siihen naulitun lailla. 
Vaan minä kyynelin pyysin, ja vaimoni pyyteli Kreusa, 
Askanius sekä muut, toki ettei vain isä turmaan 
syöksisi kaikkia sortuessaan siten kohtalon alle. 
Kieltäytyi pysyen siten aikeessaan, kotonansa. 
655 Laittaudun sotimaan sekä toivon kuoloa kurja. 
Niin mikä neuvo ja kohtalo muu oli tarjona mulle? 
»Uskoitkos, isä, näin minun saattavan lähteä täältä, 
jos sinä jäät, miten herjaus tuo isänsuustasi pääsi? 
Jos kenenkään jumalat ei maastani säilyä salli, 

660 jos olet päättänyt niin koko Troijan kytkeä turmaan 
perheen, itsesikin, ovi auki jo on siten kuolla: 
tänne jo käy Priamoon veritulvaan tappanut Pyrrhos 
surmaamaan pojan nähtesi, myös isän alttarin ääreen. 
Siksikö, armas äitini, vain ohi peitsien, liekkein 

665 veit minut, että mä nyt näkisin vihamiehiä täällä, 
myös isän, Askaniuksen ja vierellänsä Kreusan — 
kaikki ne surmattuina jo yhteiseen verivirtaan? 
Miehet taistelemaan! Tuhon päivä nyt lyötyjä kutsuu. 

Kimppuun nyt danaein! Minut jälleen laskea saatte 

670 taistelemaan! Hevin ei nyt kuolla kostamatonna!» 

Miekkaan jälleen vyöttäydyin, käden kilpeni kahvaan 
työnsin ja rynnätä pois sekä jättää kartanon aioin. 
Luonapa kynnyksen oma puoliso tarttuen polviin 
tietä ei suo, pojan Juluksen ojentaa isällensä: 

675 »Kuoloon jos menet, käy miten käy, ota myötäsi meidät! 
Jos sinä mies kokenut panet toivosi nyt asevoimaan, 

suojaa myös kotilies? Kenen turviin poikasi Julus 
tai isäs jää, minä myös, joka sain sinun vaimosi olla?» 

Vaimoni näin puhelee, koko kartanon voihkina täyttää, 

680 ihme kun äkkiä ilmestyy ja on kertoa kumma. 

Kas, ohi kätten ja vanhempain ohi kasvojen synkkäin 
näyttää sinkoavan valoaan kevyt, kärkevä liekki, 
vaaraton koskea; päätä jo Juluksen tuli nuolee, 
tukkaa aaltoavaa, ohimoiden ympäri kasvaa. 

685 Muut peläten vapisemme, ja tarttuen hiuksien roihuun 
myös yritämme me sammuttaa vesin loihditut liekit. 
Riemuin Ankhises-isä tähtiin suunnaten silmät 
nostaa taivaaseen käsivarret ja nuo sanat lausuu: 

»Jos ikimahtava Zeus rukouksin taipua saatat, 

690 katsoos meitä — se kyllin — ja jos suo hurskautemme, 
rientäös nyt tukemaan, isä, vahvista nämä enteet!» 

Tuskin lausui näin isä, äkkiä lyö vasemmalta 
pitkäinen jylisten, läpi taivaan, varjojen halki 
kiitää tähti ja pyrstöineen valon loistavan heittää. 

695 Näämme me liukuvan hehkuen sen katonharjojen yllä, 
sitten painuvan taas alas Idan metsien taakse, 
meille näyttävän tien: valo pitkänä juovana vielä 
suo valoaan, leviää rikin sauhua ympäri seudun. 
Silloin vihdoinkin isä taipui, myös ylös nousten 

700 lausui näin jumalille ja ihmetähteä palvoi: 

»Nyt ei viivytä, ei! Mihin viettekin, teitä mä seuraan. 
Oi kotihaltiat, varjelkaa koti, myös pojanpoikaa! 

Teidän on ennemerkki, ja teidän on huolena Troija. 
Uskon nyt minäkin, en kanssasi lähtöä kiellä.» 

705 Lausui näin. Läpi muurien taas tulen yltyvä räiske 
kuuluu, myös läheten tulenroihut hehkua tuovat. 
»Siis, isä rakkain, nyt, tule, nouse niskani päälle, 
kas, olan allesi työnnän, ei painava tuo ole taakka. 
Minne kohtalo viekin, on yhteinen, sama vaara 

710 meillä ja myös pelastus sama. Käyköön poikani Julus 
vieruskumppaninamme, ja vaimoni jälkiä tulkoon! 
Palvelijat, mitä lausun nyt, sitä tarkaten kuulkaa! 
Ulkona kaupungista te kummun ja temppelin vanhan 
hyljätyn nähdä voitte Cereen, on vanha sypressi, 

715 hurskaiden isien läpi vuosien palvoma, siellä. 

Sinne nyt eri teitä on mentävä, päästävä yhteen. 

Oi isä, myötäsi vie välineet pyhät, myös kodin henget! 
Ei lupa valtavan ottelun, myös vereksen tapon jälkeen 
niihin koskea ennen kuin vesin juoksevin saastan 

720 pois pesen tuon.» 

Niin puhun, niskani taivutetun sekä hartiat vahvat 
vaippaan verhoan, myös jalopeuran keltavan taljaan, 
nostan päälleni taakan, ja Julus-poikanen työntää 
oikeeseen kätösen, epävarmoin askelin seuraa, 

725 vaimoni käy takanamme. Ja niin läpi varjojen mennään. 
Ei mua aiemmin pelottaa päin singotut keihäät 
voineet, ei danaein lähijoukkojen iskemät iskut, 
nyt mua vauhkoa säikyttää joka ääni ja henkäys, 
pelkään näät samaten talutettavan vuoksi ja taakan. 

730 Portteja niin lähestyin, ja jo näyttivät matkani vaarat 
selvitetyiksi, kun äkkiä taas nopean jalan kapse 
korviin kantautui; isä taakseen varjojen puoleen 
katsahtaa sekä huudahtaa: »Pakene sinä, poika! 

Nuo tulevat: erotan minä välkkyvät kilvet ja keihäät.» 

735 Tiedä en nyt mikä lie vihamielinen haltiavoima 
hämmentäin minun järkeni vei. Kun juoksin ja tieltä 

joutuen eksyksiin läpi outojen seutujen kuljin, 
kohtalon viemänä kait pysähtyi minun vaimoni Kreusa, 
tieltäkö eksyi, kompastui sekä jäi siten jälkeen, 
740 tiedetä ei, vaan häntä sen jälkeen en minä nähnyt. 
En todennut kadonneeksi, en ennen katsonut taakse 
kuin pyhäkön sekä kummun luo ikivanhan Cereksen 
tultiin: kun väki muu oli koolla jo, niin oli yksin 
poissa hän, kaipasivat toverit, oma mies sekä poika. 
745 Voi ketä, hullu, en syytellyt jumalista ja meistä 
tai mitä julmempaa koin kaupungin palaessa? 
Niin jätän Ankhises-isän, Askaniuksen ja Troijan 
haltiat vaalintaan tovereiden, ne piilotan laaksoon. 
Troijaan taas palasin asekantama välkkyvä vyöllä. 
750 Pakko on kerrata taas joka kohtalo, taas läpi Troijan 
kauttaaltaan vaeltaa, taas jättää henkeni vaaraan. 
Ensin muurien luo, läpi portin synkeän aukon 
äsken kuljetun tien samoan sekä jälkiä seuraan 
tarkaten uudelleen, läpi yön pimeään tähystellen. 
755 Kammottaa joka paikka ja hiljaisuuttakin pelkään. 
Luo kodin käyn, jos hän — hyvinkin — olis kulkenut sinne: 
siellä jo riehuivat danait, oli kartano heillä. 
Kohta jo harjaa päin tuli ahmiva viemänä tuulen 
vyöryi, liekit vallan sai, palo roihusi ilmaan. 
760 Riennän katselemaan Priamoksen kartanolinnaa. 
Pylväiköt ovat tyhjinä, Junon temppeliturvaa 
vartijat varjelevat: Foiniks sekä julma Odysseus 
suojelevat tavaraa. Tähän tuodaan nyt joka tietä 
Troijan temppelien sytytettyjen ryöstetyt aarteet, 
765 alttarit taivaisten, täyskultaiset sekomaljat, 
saalisverhojakin. Rivit pitkät seisovat siellä 
äitejä kauhuissaan kera lasten. 
Vieläpä ääniä uskalsin lähettää pimentoihin, 
täytin huudoin niin kadut, kutsuin synkkänä Kreusaa, 
770 turhaan vain nimeään yhä uudestaan minä huusin. 

Kun läpi kaupungin tätä etsin herkeämättä, 
haamuna mulle näyttäytyi surumielinen Kreusa, 
silmiin ilmaantui hän hahmona suurena kooltaan. 
Hämmästyin, sana kurkkuun jäi, kohos tukkani pystyyn. 

775 Ryhtyi hän puhumaan, koki niin minun huoleni häätää: 
»Miksikä mielesi vallata voi niin mieletön tuska, 
oi rakas mieheni? Ei satu näin jumaltahtoa vastaan. 
Täältä ei kohtalo suo sinun viedä kanssasi Kreusaa, 
ei sitä sallisikaan ylivaltias ylhän Olympoon. 

780 Maanpaon tuntea saat, meren kyntää valtavat aavat. 
Saavut Hesperiaan, jota kastaa Lyydian Thybris 
virraten verkalleen läpi viljavan, kansavan kentän. 
Onnen kohdata saat, kuninkuus, kuninkaan tytär sulle 
suodaan: kyynelet karkota siis oman Kreusasi vuoksi. 

785 En näe korskaa myrmidonein, dolopein kotipaikkaa, 
joudu en troijatar palvelemaan minä naisia Kreikan, 
kun kohosin Venuksen miniäksi. 

Näihin seutuihin minut jättävä on jumaläiti. 
Voi hyvin! Poikaan yhteiseen pidä kiintymys yllä!» 

790 Kun oli lausunut näin, oman miehen hän itkevän jätti, 

kärkkään myös puhumaan, kera vienojen tuulien häipyi. 

Kolme kertaa mies yrittää kädet kietoa kaulaan, 

kolme kertaa haamuna tuo kädet kietovat väistää 

kuin kevyt tuulonen tai unen loihtima lentävä lintu. 

Vaan minä vihdoin kumppanit näin yön mentyä umpeen. 

Sinne huomasin ihmeeksein ison, valtavan joukon 

uusia virranneen tovereita: on äitejä koolla, 

miehiä, nuoriakin pakolaisia, kurjana kansaa. 

Sieltä ja täältä he saapuivat välinein sekä mielin 

800 valmiit matkaamaan, mihin kuljinkin meriteitse. 
Korkean Idan kiireeseen kointähti jo nousi, 
airut auringon. Danait oli porttien suulla 
pääsyä estääkseen, joten ei avun toivoa ollut. 

Poispäin taattoa kantaen taas pyrin vuoria kohti. 

Taivaan kun jumalat Priamoksen syyttömän heimon 
päättivät lannistaa, kukistaa Vähän-Aasian mahdin, 
kun savuten oli maassa Poseidonin ylpeä Troija, 
käskyn saamme me enteiden erilaisia maita 

5 etsiä, myös pakopaikkoja; niin heti laivojen laittoon 
käymme me Fryygian Antandroon, liki korkean Idan. 
Tietoa ei, mihin kohtalot vie, mihin määrä on jäädä. 
Kootaan matkaan miehet, ja kun kesän alku jo koitti, 
määräsi Ankhises-isä purjeet kohtalon huomaan. 

10 Niin jätän itkien syntymämaan satamat sekä rannat, 
kentät Dardanian, pakolaisena käyn ulapalle, 
kanssani kumppanit, poikanikin, jumalat ja penaatit. 

Kaukana laaja on kentiltään maa mahtava Marsin, 
thraakit kansana sen, kuninkaanaan kerran Lykurgos, 

15 Troijan entinen ystävämaa, tovereita penaatit, 
kun oli Onnetar myötä. Se suuntani on, ja sen rannan 
kaarteeseen rakennan — kovan kohtalon tuomana — muurit, 
itseni jälkeen sen nimeän väen 'aeneadeiksi'. 

Uhrasin myös Venukselle ja enteiden jumalille 

20 töiden alkamiseksi, ja taivaiden kuninkaalle 
Sattuikin olemaan lähistöllä sen kumpu ja pensas, 
kornelikirsikat, myös monin versoin pörheä myrtti. 
Astuin luo, yritin ylös kiskoa vihreän pensaan, 

25 jotta mä verhoisin viherlehvin alttarin ääret, 
silloin eessäni näin kuvatakseni kaamean enteen. 
Puu, joka irtosi maasta, kun katkenneet oli juuret, 
alkoi juoksuttaa veritippoja tummia maahan; 
maan verivisvoin tahrasivat. Jäseniini jo kauhun 

30 jäätävä puistatus käy, veren hyytää karmiva pelko. 
Toistakin taipuisaa vesanvartta kun kiskoa koetan 
selvittääkseni syyt salatut tämän ilmiön oudon, 
tummaa tippuu kuori sen toisenkin verivisvaa. 
Paljon pohtien itseksein maannymfejä palvoin, 

35 myös isä Gradivusta, getain joka seutuja valvoo, 
jotta he soisivat suopeat näyt, keventäisivät enteen. 
Kun käsiks ponnistain kävin kolmansiin vesanvarsiin, 
tempoilin, tuin polveni päin maakumparen hietaa — 
vaieta vai puhuako? -jo kuului itkevän voihke 

40 pensaskumparen alta, ja kantautui sanat korviin: 
» Miks revit raukkaa, Aeneas? Varo vainajan unta, 
kättesi puhtaus säästä! En outona Ilionista 
luoksesi tullutkaan: veri on minun, ei valu puusta. 
Voi, jätä kaameat maat, jätä myös tämä rantama ahnas! 

45 Näät Polydoroksen; minut rautainen sato peitti 
keihäillään lävistäin, kun kasvoivat terät peitsiin.» 
Silloin kaksinkertaisen minä lyömänä kauhun 
tyrmistyin, kohos hiukseni, myös sana katkesi kurkkuun. 

Taannoin vaivihkaa Priamos oli uskonut tänne 

50 tuon Polydoroksen, mukanaan iso kantamus kultaa, 
hoiviin maan kuninkaan, kun hän ei luottanut Troijan 
voimiin nähdessään kotilinnan piiritetyksi. 
Kun luhistui koko Troija ja sen sodan Onnetar jätti, 
tuo kuningas valitsee Agamemnonin, voittajan, puolen, 

55 rikkoo hän valat nuo sekä teurastaa Polydoroon, 
kullan vie kokonaan. Mihin ihmisen mieltä et riivais, 
voi, himo kauhea kullan! Ja kun sisimmästäni kauhu 
hälveni, tietää suon isän, kansani myös valituiden 

päämiesten jumalennusteet, kysyn neuvoa heiltä. 

60 On sama kaikkien mieli: jo lähteä pois kiron maasta, 
jättää kelvoton liitto ja nostaa paisuvat purjeet. 
Työmme kun kunnostaa Polydoroon hauta on, maasta 
luodaan valtava kumpu; on vainajanhenkiä varten 
alttarit murheiset sekä sypressit, suruharsot. 

65 Kuin tapa on, liki käy hajakutrinen troijatarjoukko. 
Uhrina lämmin on maito, se kuohuen sammiot täyttää, 
maljat taas pyhä hurme, ja hautaan kätkeä saamme 
vainajan, kerran viimeisen tätä kutsua ääneen. 

Kohta kun luottaa voi ulappaan ja sen tyyntyvät tuulet, 

70 sinne kun suhisten eteläinen lempeä kutsuu, 
vie väki laivat pois telapuilta ja täyttävät rannan. 

Pois edetään satamasta, ja kaupungit, kylät jäävät. 
Sen meren keskukseen oli syntynyt maa, pyhä saari, 
suosima Aigeian jumalan, merenneitojen äidin. 

75 Sen meren harhaajan pyhä jousenkantaja liitti 
kahleillaan Mykonoon, Gyaroksen kallion kylkeen: 
nyt se on liikkumaton sekä uhmailee vihureita. 
Saareen matkani vie, tyven turvainen satamansa 
tervehtii väsyneitä, ja maata Apollonin palvon. 

80 Ruhtinas on Anios kuninkaana ja pappina Foiboon — 
pääside tuon ohimoita ja myös pyhä laakeri verhoo — 
luo käy, Ankhiseen heti entisen ystävän tuntee. 
Paiskaten kättä me suojiin kuin majaystävät käymme. 

Palvoen käyn jumalan pyhäkköön kiviseen ikivanhaan: 

85 »Suo väsyneille jo, Thymbraios, koti, kestävät muurit 
kaupungin pysyvän, suvun kasvua varjele Troijan, 
säästivät jos jotakin danait sekä julma Akhilleus! 

Ken opas lie, mihin kulkea tie, mihin taas koti tehdä? 
Suo, isä, ennusteet, käy itse voimana meihin!» 

90 Tuskin lausunut sen olin, kun tärisee koko seutu, 
kynnykset jumalan, jopa liikahtaa pyhä vuori, 
kolmijalan kajahtaa kumu tuon pyhäkön pyhimmästä. 

Nöyrinä polvistumme, ja kantautuu sana korviin: 
»Sitkeät miehet Dardanian, sama maa, joka teidän 
95 ensimmäisenä loi suvun, teidät on ottava jälleen 
riemuin rinnoilleen: hakekaa tämä entinen äiti! 
Sielläpä Aeneaan suku hallitsee yli maitten, 
lastenlapsetkin sekä näiden kaikkien lapset.» 
Foibos lausui näin, jopa yhtyikin ilon myrsky 
100 valtaisaan meteliin: kysyttiin, mitä nuo oli muurit 
tai mihin Foibos harhaavat palauttaen johti. 
Taattoni ryhtyi kertaaman sukumuistoja, lausui: 
»Kuulkaa, päämiehet, tulevat kun kohtalot kerron! 
Kreeta on suuren Juppiterin meren saartama saari, 
105 siellä on Idan vuori ja siellä on heimoni kehto. 
Maassahan on sadat kaupungit, monet myös kuninkuudet. 
Sieltäpä Teukroskin esitaatto, jos kuultua oikein 
muistan, muinoin saapunut on Rhoiteionin rantaan: 
tahtoi hallita maata. Ei Ilion, Pergama vielä 
110 valmiit olleetkaan, asutettiin laaksoja vasta. 
Sieltä on lähtöisin Kybele, korybanttien rummut, 
Idan lehto ja hiljaisuus pyhä uhrien eessä; 
leijonat valjastettiin myös jumalattaren vaunuun. 
Kumppanit seuratkaamme, kun johtavat näin jumalkäskyt! 
115 Tuulet on lepytettävä nyt, päämääränä Knossos. 
Ei ole kaukana maa; jos vain on Juppiter myötä, 
päivä kun kolmas saa, jopa laivat laskevat Kreetaan.» 
Virkki ja alttarin luona hän teurastaa pyhät uhrit: 
saa härän Neptunus, sinä saat härän, kaunis Apollon, 
120 mustan lampaan Talvi ja lempeä Läntinen valkeen. 
Käy huhu: väistyä sai pois karkoitettuna maastaan 
ruhtinas Idomeneus, ovat autiot rannikot Kreetan, 
tyhjinä sen palatsit, vihollisten jättämät konnut. 
Jäävät Ortygian satamat, selät lentäen käymme, 
125 Naksoksen ohitamme, kun Bakkhus-huutoja raikuu, 
vehmas Donusa ja Olearos, Paros valkea jäävät, 

Kykladit heitellyt hajalleen sekä pirstotut aavat. 
Ilmoille kajahtaa merimiesten huutoja kilvan, 
kumppanit yllyttää menemään esitaattojen Kreetaan. 

130 Kulkua seuraa myötäinen, peränpuolinen tuuli, 
vihdoin kuureetein ikirantaan laskea voimme. 
Muureja kaihotun kaupungin rakennan hanakasti, 
tuo nimen 'Pergama' saa, mikä miellyttää nimi kansaa, 
liesiä käsken sen rakastaa, rakentaa kotilinnaa. 

135 Juuri kun taas vedättää olin ehtinyt laivani maihin, 
nuoret kun avioita ja uusia peltoja hankki, 
kun lait määräsin, myös kodit, äkkiä surkea rutto 
ilmojen saasteen tuoma jo jäytäen käy jäseniimme, 
puihin ja laihoihin; sitä seurasi kalmakas vuosi. 

140 Ihmiset jättää sai elämän tahi raahata kurjaa 
ruumistaan; olivat mahot pellot, ne Sirius poltti. 
Kasvit näivettyi, kato aikaan sai kovan puutteen. 
Luokse oraakkelin Ortygiaan ja Apollonin käski 
taas isä matkaamaan yli aavan ja armoa pyytää: 

145 kuinka Apollon päättyä soi pahan, mistä hän käski 
etsiä nyt avun kurjuuteen, mihin suunnata matkan? 

Yö tuli, maan eläjät uni raskas valtasi jälleen. 
Ilmestyi jumalat, pyhät Fryygian haltiat mulle — 
Troijan mailta ne kanssani toin, pelastin tulen suusta — 

150 nukkuvan silmiin ilmestyi unen tuottamat hahmot, 
selvää selvemmät valon runsaan vuoksi, kun Kuutar 
täytenä loistossaan valon loi läpi ikkunaseinän. 
Ryhtyivät puhumaan jumalat näin huolia häätäin: 
»Sen, mitä päästyäs Ortygiaan selittäisi Apollon, 

155 täälläkin ennustaa; näet käski hän luoksesi meidät. 
Kun oli tuhkana Troija, me seuraten sun asevoimaas 
laivoin kyntää tyrskyävät meret kanssasi saimme, 
tähtiin nostaa voimme me myös tulevat sukupolvet, 
kaupungillesi suomme me vallan. Mahtavat muurit 

160 mahdikkaille tee, pakomatkan vaivoja kestä! 

Kontusi muuttaa saat, tätä rantaa sulle Apollon 
Deeloon neuvonut ei, ei käskenyt päätyä Kreetaan. 
Maa on muinainen, jota kutsuu Hesperiaksi 
Kreikka, ja on tämä maa asemahtava, viljava, vauras, 
165 oinotrit sitä viljelivät; sanotaan väen nuoren 
kutsuvan Italiaksi, kun sen nimen Italos antoi. 
Meidän on nuo kotipaikat, on Dardanos syntynyt sieltä, 
myös isä lasios, joka on isä kantana heimon. 
Lähde ja tietää suo ilomielin taattosi vanhan 
170 kohtalot nuo: kokekoon Korythokseen pyrkiä hänkin, 
Ausoniaan; epäjää Zeus Kreetan vainiot teiltä.» 

Moiset näyt minut hämmentää kovin, myös jumalääni. 
Unta ei ollut tuo, ihan juonteet kasvojen tunsin, 
verhotut hiukset näin, eläväiset kasvojen piirteet; 

175 niin koko ruumiiseen hiki kylmän kostea nousi. 
Siks jätän vuoteen nyt, kädet taivaan holvia kohti 
nostan hartaaseen rukoukseen, vuodatan lieteen 
antini puhtaimmat. Ilon suo hyvin päättynyt uhri; 
seikat selvitän järjestään, isä saa salat kuulla. 
Kahdet muisti hän nyt sukukunnat, myös esitaatot, 
uutena harhaan vei ikivanhojen paikkojen erhe. 
Niinpä hän kertoi näin: »Koit, poikani, kohtalot Troijan; 
mulle kertoi ainoastaan Kassandra ne vaiheet. 
Muistelen Kassandran sanoneen: se on kutsumus meillä; 
185 maininneen nimen Hesperian, nimen Italiankin. 
Teukrien uskonut ken olis rantaan Hesperiassa 
laskevan? Ken olis Kassandraan siten saattanut luottaa? 
Seuratkaamme me nyt parempaa, kuten käsky on Foiboon.» 
Niin isä lausui, muut ilomielin kuulivat häntä. 
190 Seutu se hyljättiin, jätettiin aniharvoja sinne, 
purjeet nostettiin, taas kynnettiin avomerta. 

Laivat kun etenee ulapalle ja manteret jäävät 
pois näkyvistä ja vain on ympäri taivas ja merta, 
niin kävi päälleni yllättäin sysimustana pilvi 


180 


64 


KOLMAS KIRJA 


195 tuottaen myrskyn ja yön; meri hurjistui pimeässä. 
Tuulet vellottaa yhä merta, ja valtavat tyrskyt 
nousevat, meidät lyö hajalleen raju, suunnaton pyörre; 
usvat peittävät päivän ja yö sadekostea taivaan, 
pilvet kun repeää, salamat tulenlieskoja lyövät. 

200 Suunta kun häipynyt on, niin harhaillaan pimeässä. 
Ei Palinuruskaan erottaa voi yötä ja päivää, 
tietää reittiäkään meren aavan tyrskyjen halki. 
Kolmekin päivää usvaisaa, pimeää, epävarmaa 
harhata selkiä saamme, ja kolmas on tähdetön yökin. 

205 Neljäs päivä kun saa, jopa maa kohoaa näkyviimme 
kaukaa, paljastaa laet vuorten ja myös savupatsaat. 
Purje kun velttona on, käy airoihin väki oitis, 
kuohuja vääntäen ponnistaa, sini selkiä soutaa. 

Kun pelastuin, Strofadit minut ensimmäisinä vastaan 

210 ottivat, nuo — Strofadit nimi kreikankielinen kuuluu — 
Joonian on ulapalla, ja saaria julma Kelaino, 
muutkin harpyijat asuvat, he kun entiset pöydät 
hylkäsivät ja kun suljettiin talo Fineun heiltä. 

Näitä ei kurjempaa kuvatusta ja ruttoa julmaa 

215 tai jumalraivoakaan ole tuottanut Tuonelan virta: 
neitojen, lintujen muoto on niillä ja haisevat vatsan 
saastaiset ulosteet, kädet kyntiset, kelmeät kasvot 
ainaisen nälän vuoksi. 

Siellä kun laskettiin satamaan, heti näimme me pitkin 

220 kenttiä laumojen harhaavan, oli uhkeat naudat, 
vuohien ryhmät ruohoa söi, oli paimenet poissa. 
Miekoin hyökättiin, jumalat, jopa Juppiter itse 
saaliin kutsuttiin jakeluun, sekä kaarevan rannan 
turviin leiriydyimme ja muhkean atrian söimme. 

225 Äkkiä kantautuu häly hirveä: vuorien päältä 
syöksyvät harpyijat, jyminällä ne siipiä lyövät, 
ryöstävät atriaruoat ja rääpien tahrivat kaiken 
saastallaan, kuvottaa haju, karmea kirkuna yltyy. 

Pitkän lahdelman sekä kallio-onkalon suojaan 

230 puiden ympäri saartelemaan sekä varjojen tummain 
pöydät taas katetaan, tulet tehdään alttariliesiin. 
Taas eri suunniltaan tuli piilostaan pimeästä 
kirkuen, kärkkyen lauma ja saaliiseen pedonkynsin 
tarrasi, tärveli ruoat. Jo nyt tovereitteni käskin 

235 tarttua miekkoihin, sotia kera hirveän heimon. 
Toimivat nuo kuten käskin ja miekat peittäen ruohoon 
heittelivät hajalleen sekä piiloon kätkivät kilvet. 
Kohta kun harpyijat havisten yli kaarevan rannan 
lensivät, Misenus soi merkin vaskisin torvin 

240 vartiopaikaltaan. Toverit heti syöksyvät päälle, 
loukata näin kokevat merilintuja inhoja miekoin. 

Ei ota höyhenet iskuakaan, ei haavoja selkä, 
vinhaan vain paeten nämä liitelevät yläilmaan 
jättäen jäljet saastaiset sekä räävityn saaliin. 

245 Kallion kärkeen istuutui vain yksin Kelaino, 
turmaa kielivä noita, ja kurkustaan sanat rääkyi: 
»Vuoksiko lehmien tappamisen sekä sonnien surman 
käytte te näin sotimaan, suvun jatkajat Laomedonin, 
syyttömät harpyijat ajamaan ulos näin kotimaastaan? 

250 Kuulkaa tarkaten siis nämä myös sanat painaen mieleen; 
on ikimahtava Zeus sanonut ne Apollonin korvaan, 
mulle Foibos taas, minä raivotar mahtavin teille. 
Italiaan käy tienne, kun tuulia kutsua voitte, 
käytte te Italiaan, satamiin lupa päästä on teidän. 

255 Ette te kaupungin luvatun tee ympärysmuureja ennen 
kuin kova nälkä jo saa sekä meidän nautojen surma 
kansasi levoillaan kalutuitakin pöytiä syömaan.» 
Lausui siivilleen kohoten sekä kaikkosi metsään. 
Kauhun vuoksi jo jähmettyi veri kylmänä miesten, 

260 rohkeus lannistui: ei tahdota nyt asevoimin, 
yksin vain rukouksin ja uhrein pyrkiä rauhaan, 
jos olivat jumalimpiä tai likalintuja räähkät. 

Vaan isä Ankhises liki rannan kämmenet nosti, 
näin jumalmahteja pyysi ja tarjosi vaaditut uhrit: 

265 »Viekää, oi jumalat, uhat pois, nämä sattumat synkät, 
suokaa hurskaille pelastus!» Heti käski hän köydet 
irrottaa satamasta ja höllätä laivojen touvit. 

Purjeet pullistui, pakenimme me kuohuja pitkin, 
minne tuulet kutsuivat, perämieheni neuvoi. 

270 Ilmestyy näkyviin meren saartama vehmas Zakynthos, 
Dulikhion ja Same sekä Neriton kalliot jyrkät. 
Kalliomaat Ithakan, Laerteen ruhtinaskunnan, 
kun ohitan, kirotaan tämä ruokkija julman Odysseun. 
Kohta jo näämme me Leukateen sumun peittämät huiput, 

275 silmiin kangastaa pelontuova Apollonin niemi. 

Sinne on pyrkimys, käymme me kaupunkiin väsyneinä; 
keulojen ankkurit kiinnitetään, perät nousevat rantaan. 
Vastoin luuloa voimme me maihin siirtyä vihdoin, 
palvoen Zeusta me myös sytytämme jo alttariuhrit. 

280 Aktioniin tulon juhlistaa kisat iliolaiset. 

Kumppanit painia ottelevat kotimaan, jäsenensä 
öljyin voitelevat: ilo suuri on, kun monet seudut 
Argolis-maan sivuttiin vihollisten välttäen juonet. 
Silloin umpeutuu kehä auringon ison vuoden, 
285 aaltoja puuskillaan taas nostaa jäätävä talvi. 
Vaskisen kilven, suuren Abaan kuperan sotisuojan, 
lyön pyhäkön oven päälle ja merkitsen runon seinään: 
AENEAS VARUSTEET NÄMÄ RIISTÄNYT ON DANAEILTA. 
Käsken istua airoihin, satamat heti jättää. 

290 Kumppanit iskevät merta ja kilvan selkiä soutaa. 
Linnojen huiput faiaakein näkyvistä jo jäivät, 
rantoja Epeiroon etenimme ja saapua saimme 
Khaonian satamaan, Buthrotonin kalliolinnaan. 


Korviin kiirii uskomaton huhu tietona: täällä 
295 hallitsee Helenos, Priamoon vesa, seutuja Kreikan, 

Pyrrhoon Aiakideen hän on vaimon ja valtikan saanut: 
nainut on jälleen Andromakhen mies iliolainen. 
Hämmästyin, tosiaan halu kiihkeä valtasi mielen 
miestä nyt haastattaa, tapaukset tutkia moiset. 

300 Kun menin pois satamasta ja rantaan laivani jäivät, 
silloin Andromakhe surulahjoja, uhreja kantoi 
kaupungin lähilehtoon luo Simoeis-joen uuden 
Hektorin kummun luo, ja hän viiniä uhrasi tälle 
kutsuen vainajahenget; se kumpu on nurmeton vielä, 

305 jonka hän kahdet alttarit loi valituksia varten. 

Kun minun saapuvan huomasi hän, asemiehiä Troijan 
seisovan siinä, jo suunniltaan ison lyömänä ihmeen 
jäykistyi tämän nähdessään, sydän kylmeni täysin, 
horjuu, vihdoin käy puhumaan tovin tuntuvan päästä: 

310 »Lie omat kasvosi, jos tosi viestin tuojana saavut, 
oi jumalattaren poika? Jos saavut taas Manan mailta, 
missä on Hektor?» Lausuen näin hän puhkesi itkuun 
täyttäen huudollaan koko tienoon, vain sanan harvan 
vastata voin surevalle ja näin soperran sekapäinen: 

315 »Niin hyvinkin elän, näin elämää läpi vaarojen raahaan, 
usko pois: näet totta se on. 

Voi, mikä kohtalo sulla on, moisen puolison leski, 
tai mikä onnesi lie, osa riittävän arvokas sulle, 
Hektorin Andromakhe? Olet Pyrrhoon vaimona varmaan?» 

320 Hän alas suuntasi kasvot ja lausui hilliten ääntään: 
»Onnekas ennen muita on hän, Priamoon suvun neito, 
kuolla kun käskettiin hänen Troijan muurien alla 
kumpuun vainajien, jota arvonnan perusteella 
voittajaherran vuoteeseen ei orjana viety. 

325 Kun oli tuhkana Troija, me aavoja matkata saimme. 
sietää sortoa Pyrrhoksen, ylimielisen miehen. 

Synnytin orjuudessa. Se mies vei Hermionensa 
Ledanheimoisen omakseen Lakedaimonin häissä, 
orjan orjuuteen, Helenoksen, myös minut jätti. 

330 Mutta Orestes, tuo, joka hehkui rakkaudesta 
riistetyn Hermionen, kun Raivotar riivasi häntä, 
luo isän alttarin Pyrrhoksen varomattoman tappoi. 
Kun oli kuollut Neoptolemos, osa maista jo siirtyi 
herruuteen Helenoksen, hän nuo nimes Khaoniaksi, 

335 Khaonian nimen otti hän Troijan Khaonin vuoksi. 
Pergaman laati hän vuoristoon, tämän Ilion-linnan. 
Mitkäpä tuulet kulkusi vei, mikä kohtalo johti 
tai mikä nyt jumaluus sinut outona toi tähän rantaan? 
Entäpä Askanius? Elon ilmaa nauttia saako, 

340 jonka jo Troijan mailla ...? 

Kaipa hän kuitenkin menetettyä äitiä kaipaa? 

Vieläkö vanhaan miehuuteen sekä sankaritöihin 

kannustaa isä Aeneas, eno-vainaja Hektor?» 
Itkien haasteli näin sekä puhkesi lohtua vailla 

345 pitkiin voivotuksiin, kun linnastaan Priamoksen 
poika jo saapuikin Helenos mukanaan iso saatto, 
kohta hän ystävät tunsi ja riemuin vei palatsiinsa, 
kyynelet tulvivat, vain sanan muutaman sai sanotuksi. 
Kuljen ja tunnistan vähän Troijan ja Pergaman suuren 

350 jäljenteen, puron kuivan ja Ksanthoksen nimeltänsä: 
Skaian porttien kynnyksiin halaten minä tartun. 
Ystäväkaupungista jo saavat nauttia teukrit. 
Pylväshalleihin tilaviin nämä ruhtinas kutsui; 
suursalin keskustassa he Bakkhus-maljoja joivat: 

355 atriat kultaan kun katettiin, jopa nousivat maljat. 

Kun ohi vieri jo päivä ja toinen ja tuuloset pyrkii 
purjeisiin ja ne pullistaa etelän luja viima, 
»Troijansyntyinen jumaltulkki ja tietäjä Foiboon, 

360 tuntija kolmijalan, Klarioksen laakerin, tähtein, 
taidat lintujen kielen ja enteet lintujen lennon, 
selvitä nyt (joka enne on suopea, kulkuni siunaa, 
kaikkihan taivaiset minun merkein käskevät vielä 

pyrkiä Italiaan kokemaan maan ääriä; oudon 

365 enteen — synti se lausua on — harpyija Kelaino 
yksin julkesi ennustaa, luvaten vihat synkät, 
saastaisen nälän myös): mitä nyt minä vaaroja vältän? 
tai mitä seuraten voin minä kestää valtavat vaivat?» 

Niinpä nyt, kun Helenos tavan myötä on tappanut sonnit, 

370 pyytää armoa taivaisten pyhät poistaen pannat 
otsaltaan vihityltä ja kynnyksellesi, Foibos, 
johdattaa minut, kun jumaltahtoa jännitän itse, 
sitten pappina ennustaa jumalallisin huulin: 

»Oi jumalattaren poika — on tiettyä, että sä kuljet 

375 suurin toivein taa ulapan, siten Juppiter arpoo, 
niin sinun vaihees ohjailee, se on kohtalon kierto — 
vain osan selvitän, jotta sä tuttuja selkiä voisit 
matkata Ausonian satamaan sekä laskea maihin. 
Kohtalon immet muuta ei tietää suo Helenoksen, 

380 kieltää Juno valtiatar enempää puhumasta. 
Huomaa: Italiaan, jota nyt lähimaaksi jo luulet, 
muihinkin satamiin, kun kuljet tietämätönnä, 
taival on vaikea, loppumaton: ovat kaukana täältä. 
Airoja pakko on taivuttaa Trinakrian aaltoon, 

385 laivoin matkata saat sinä Ausonian meren aavat, 
kohdata Tuonelan virran ja Kirken kalliosaaren, 
ennen kuin sinä kaupungin sijan turvatun löydät. 

»Merkit nyt selitän, sinä mieleen kaikki ne paina! 
Huolien alla kun käyt joen vuolaan luo erämaassa, 

3% valtaisan emakon näet loikovan tammien alla, 
kolmin kymmenin on emä valkea porsinut sinne, 
maassa se rötköttää, imevät sitä valkeat porsaat: 
siinä on kaupungin sija, myös se on vaivojen loppu. 
Vaan et saa kavahtaa sinä pöytiäkään puremasta. 

395 Kohtalot löytävät tien, avun antaa Foibos Apollon. 
Vaan sinä seutuja näitä ja Italian sitä rantaa, 
missä sen kohtaavat kohisten vedet Joonian aavan, 

väistele, linnoja sen asuvat tylyt ihmiset Kreikan. 
Sinnepä lokrit Naryksin tekivät omat muurit, 

400 valtasi sallentinien maan alueet sotilaineen 
Lyktoon Idomeneus; Meliboian ruhtinas kuulu 
vyötti Filoktetes taas pienen Petelian muurein. 

»Kun ovat selvinneet sinun laivasi sen meren taakse, 
alttarit pystyttäin kun teet lupauksia uhrein, 

405 purppuraviitoin peitä sä itsesi, verhoa pääsi, 
ettei, kun tekemään pyhät valkeat käyt jumalille, 
kasvoja näy vihollisten ja turmele merkkiä täysin. 
Taian sen pitäkööt toverit ja se myös pidä itse, 
syy sitä vaalia on pyhitettynä lastesi lasten. 

410 Mutta kun tuuli jo kulkusi vie sikulein kotirantaan, 
väylän kun aukaisee ylen ahdas salmi Peloroon, 
puoleen maan vasemman pyri, pitkään kaartaen jatka 
suuntaan myös vasempaan, varo tyrskyjä oikean rannan. 
Muinoin seudut sortuivat, väkivoima ne siirsi — 

415 niin perin paljon muuttaa voi ikiaikojen kesto — 
kauas toisistaan, oli muinoin yhtä ne maata; 
syöksyivät välilleen vesimassat, ja niin meren aallot 
leikkasivat erilleen sikulein maan Hesperiasta: 
kaupungit, alueet erottaa mitätön vesiväylä. 

420 »Valtias oikean rannan on Skylla, ja ahne Kharybdis 
vallitsee vasempaa, vesimassoja kun sisuksiinsa 
ahmii syöverien syvänteestä ja kertoja kolme 
taas ylös ilmaan suihkuttaa, vesin tähtiä ruoskii. 
Skyllan kätkee taas pimentoon syvä kallioluola, 

425 josta se suitaan kurkottaa, lyö laivoja riuttaan. 

Sillä on ihmisen kasvot ja vartalo viehkeän neidon 
vatsan pohjaan saakka ja muu osa haikalan ruumis, 
pyrstöt delfiinein merisutten liittyvät vatsaan. 

» Viisaampaa ohittaa Trinakrian kärki, Pakhynon, 

430 hiljalleen edeten sekä pitkiä reittejä kaartain 
kuin tyly kohdata Skylla on luolassaan laveassa 

tai sinihylkeiden rähinöintiä raikuvat riutat. 
»Jos ylipäätään sai Helenos pyhän tietäjän lahjan, 

häntä jos uskot ja jos sydämeen tositiedot Apollon 

435 antaa, niin sanon, oi jumalattaren poika, sen ennen 
kaikkea muuta ja uudelleen yhä muistutan sulle: 
Junon mahtavan nyt jumalmahtia nöyränä palvo, 
tee lupauksesi myös, siten Junoa valtiatarta 
suostuta lahjoin puolelles, olet voittava vihdoin 

440 päästyäs Trinakriasta ja pääset Italiaasi. 
Cumaen kaupunkiin olet astuva, laskeva rantaan, 
luo jumalan vesien, huminoivien puiden Avernoon, 
hourivan näät näkijän, joka kallion halkeamassa 
kohtalot ennustaa, nimet, tiedot merkiten lehtiin. 

445 Neitsyt ennusteet, hän jotka on piirtänyt lehtiin, 
järjestää, numeroi sekä jättää telkien taakse. 
Siellä ne paikallaan pysyvät, rivistänsä ei luovu. 
Mutta jos vain ovi aukaistaan, jopa tuulosen vienon 
henkäys lehdet köykäiset hajottaa oven kautta. 

450 Lehdet jos lentelevät, ei luolaan sulje hän niitä, 
viitsi ei paikalleen asettaa, ei lauluja koota: 
jää väki neuvoa vaille, ja itse hän saa vihat päälleen. 
Tuolloin älköön niin ajansäästösi tärkeä olko — 
vaikka jo moittisivat toverit, väkisin merimatkaa 

455 vaatisi, saisit purjeisiin hyvän suopean tuulen — 
Itse hän ennustaa, puhumaan suu, kielikin kirpoo. 
Kansat Italian, tulevat sodat kaikki hän kertoo, 
kuinka sä välttää voit sekä kestää taistelut, vaivat; 

460 jos tätä palvot vain, saa matkasi suopean suunnan. 
Vain tämän verran saan sua muistuttaa sanomalla: 
lähde ja korkeuteen kohottaa koe töilläsi Troija!» 

Kun oli pappina näin hän lausunut ystävän suulla, 

käski hän laivoihin korut norsunluuta ja kultaa 

465 kantaa lahjana, sulloa myös aluksiin ison lastin 

maljoja Dodonan, hopeaisia töitä, ja antoi 

panssarin langoin kultaisin punotun monin kerroin, 
kartion loisteliaan kypärään sekä hulmuvat töyhdöt: 
kaikki Neoptolemoon varusteita. Ja sai isä lahjat. 

470 Tuo hevoset, tuo myös ajajat, 
soutajat täydentää, varustaa toverit välineillä. 

Purjeet laivoihin sovittaa oli käskenyt valmiiks 
Ankhises: odottaa ei saanut suopea tuuli. 
Tietäjä Foiboksen sanat lausuu juhlavat hälle: 

475 »Ankhises, joka ansaitsit Venuksen pyhän liiton, 
huolena taivaisten pelastuit häviöstä jo Troijan 
toistamiseen, pyri Ausoniaan, sinun maasi on tuolla! 
Pakko on kuitenkin ohittaa meriteitse se ranta; 
kaukana on osa Ausonian, jota näytti Apollon. 

480 Lähde ja onnea saa oman poikasi hurskaudesta! 
Miksikä pitkitän teitä ja viivytän nousua tuulten?» 

Andromakhe samaten oli haikea hetkenä lähdön; 
vaatteet kultaan kirjallut toi, Fryygian vaipan 
sai omakseen nyt Askanius; ei jäänyt hän jälkeen 

485 lahjoissaan, puvun soi puvun päälle ja näin sanan lausui: 
»Nuo ota, poikani, lahjat, ne olkoot kätteni töiden 
muisto ja Andromakhen sukutunteen kestävä pantti, 
Hektorin puolison. Viimeiset suvun nuo ota lahjat! 
Astyanaksin oi kuva ainoa säilynyt mulle: 

490 niin oli hälläkin silmät ja niin kädet, niin oli ilme, 
nyt jopa kanssasi hän ikäveikkona varttua voisi.» 

Haastelin heille mä näin eron hetkenä kyynelesilmin: 
»Onnea toivotan, koska on täyttynyt kohtalo teillä, 
meidät Kohtalo taas kokemaan ihan outoja kutsuu. 

495 Rauhan saitte te: ei ole pakkoa aavoja kyntää, 
etsiä peltoja Ausonian, yhä meiltä ne kauas 
väistyvät. Näätte te myös kuvan Ksanthoksen sekä Troijan, 
jonka on tehnyt työ käsienne, ja myös, kuten toivon, 
entein suotuisin, kun ei ole uhkana Kreikka. 

500 Joskus jos astua saan minä Thybriin luo, lähimaastoon, 
nähdä kansani kaipaamat luvatut, lujat muurit, 
muinaiset sukukaupungit sekä ystäväkansat, 
Epeiros, maa Hesperian, sama kun esitaatto 
Dardanos niillä on, kohtalokin, nuo kumpikin olkoot 

505 meille henkinen Troija ja lastenlapsien huoli.» 

Matkani käy meritietä ja kautta Keraunian kärjen, 
mistä on Hesperiaan lyhin tie yli matkata aavan. 
Päivä jo mailleen käy, hämyn varjot heittyvät vuoriin, 
helmaan kaivatun maan, liki rantaa teemme me leirin, 

510 niin valitaan merivahdit, ja kuivaan rannikon hietaan 
ruumiit raukenevat, uni virvoittaa jäsenemme. 

Yö ylös taivaaseen ei ehtinyt viemänä Hoorain; 
virkkuna vuoteeltaan Palinurus jo nousi ja tuulet 
kaikki hän tiedustaa sekä korvin ilmoja tarkkaa, 

515 tähdet merkitsee, nuo kiertelijät mykän taivaan, 
Arkturoon, Hyadit, sadetähdet, ja vielä Trionein 
kaksoset katsastaa, Orionin välkkyvän kultaa. 

Niiden kun paikat on todennut läpi selkeän taivaan, 
kuuluvan merkin suo perämies: heti lähteä saamme, 

520 uskaltaa ulapalle ja kiitää siipinä purjeet. 


Aamun rusko kun nousi ja sammui tähtien tuike, 
himmeän kukkulan näimme me kaukana, laakean rannan 
Italian, nimen ITALIAN huus ensin Akhates, 

ITALIAA toverit ilohuudoin toistivat kaikki. 
525 Nyt isä Ankhises sekomaljan seppelin kruunaa, 
kaataa viiniä täyteen sen, jumalvoimia kutsuu 
näin peräkeulaan seisahtuin: 
»Oi jumalat meren, maan sekä myrskyjä kaitsevat mahdit, 
suokaa suopea tie, puhallelkaa puuskina myötä!» 
530 Toivotut puuskat taajenevat, sataman liki huomaan 
aukenevan, on linna ja Pallaan temppeli siellä. 
Kumppanit purjeet reivaavat, kokan kääntävät rantaan. 

Kaarteisen sataman idän myrsky on uurtanut sinne; 
kallionkielekkeet meren vaahtoa pärskivät ilmaan, 

535 poukama piiloon jää, käsivarsina kallion keilat 
kaksoismuurin muovaavat, jää temppeli kauas. 

Nyt heti enteen nään, nelimääräisen heporyhmän; 
kentän ruohoa haukkaavat vitivalkeat ratsut. 
Niin isä Ankhises: »Sodan tuot, maa ystävä, meille: 

540 taistoja varten on ratsut ja siis sodan uhka on niissä. 
Mutta ne kerran tottuivat vetojuhtina vaunuun — 
nuo nelijalkaiset — ajovaljaisiin sekä ohjiin: 
rauhan se toivo on myös.» Asekalskeisen pyhän Pallaan 
mahtia palvottiin, joka vastaan juhlivat otti, 

545 alttarin eessä jo verhottiin päät Fryygian hunnuin, 
neuvoja noudattain Helenoksen nyt yli muiden 
tärkeä suorittaa oli Junon käsketyt uhrit. 

Kohta kun toimitetaan tavan jälkeen uhrien sarja, 
kääntää saamme me päin ulappaa yläraakojen purjeet. 

550 Kreikan-syntyisten jätetään talot, pettävät kentät. 
Sitten — jos taru totta on - näämme Tarentumin lahden 
Herkules-työt, kohoaa näkyviimme Lacinia Juno, 
linnat Kaulonin, alusrikkoinen Skylakeion. 

Kaukaa aaltojen alta jo nään Trinakrian Etnan; 

555 voihke on valtainen, kun riuttoja pieksevät tyrskyt, 
kaukaa kantautuu karityrskyjen pauhina korviin. 
Velloutuu meren pohjat ja kuohuun yhtyvät hiekat. 

Lausui Ankhises: » Tämähän on kuulu Kharybdis; 
nuo karikot, kivet kaameat nuo Helenos hyvin tiesi. 

560 Vauhtia nyt, toverit: tasatahtia kiskoa saatte!» 

Käskyä tarkoin tottelevat, perämies Palinurus 
aaltoihin vasempaan heti kääntää ryskyvän keulan: 
tuuli ja airot vie vasempaan, se on suuntana meillä. 
Pilviä päin kohoamme me vieminä harjavan pyörteen, 

565 sitten taas Manalaan alas aaltoja laskea saamme. 
Kolmet voihkaisut kivet päästivät kallioluolan, 

kolme kertaa suihkusivat vedet tähtiä kastain. 
Auringon kera tuuli se meidät uupuvat jätti, 
outo on tie, aluksemme se vie kyklooppien rantaan. 
570 Tyyni on, tuulia tuntematon iso poukama siellä; 
hirvein purkauksin jyrisee liki poukaman Etna, 
milloin syöksee korkeuteen yönsynkeän pilven, 
tuhkan hehkua lyö savukierteisiin pikimustiin, 
liekkien massoja myös kohottaa, nämä tähtiä nuolee, 
$75 paasia vuorostaan, sisikuntaa raastetun vuoren, 
syöksee röyhtäisten, sulatettuja louhia ilmaan 
voihkaisten kohottaa kasapäin, kihisee sisimmässään. 
Kertovat: Enkeladoon ukonvaajan hiiltämä ruumis 
kärsii painojen alla, kun päällä on suunnaton Etna 
580 lieskoja tupruttain yhä ahjoistaan rikotuista. 
Jätti kun taas väsyneen kylen kääntää, niin koko saari 
Trinakrian jyrisee, savuverhoon peittyvi taivas. 
Tuon koko yön tuta saamme me peitetyt metsien kätköön 
kauhuja aaveitten; näe emme me äänien syytä. 
585 Tähtien soihtuja ei näkyvissä, ei tähtinen kirkkaus 
luo valon hohtoa taivaaseen, pimentää sitä pilvet, 
synkeä myös sydänyö sumuvaippaan Kuuttaren kietoo. 
Huominen päivä kun nousi jo aamun tähtien myötä, 
hääteli Auroran ruso taivaan kostean varjon, 
590 äkkiä ilmestyy vesakosta jo uupunut haamu, 
mies ihan tuntematon; asu kurja jo sääliä vaatii, 
armoa pyytäen tuo etenee kädet suunnaten rantaan. 
Huomata voimme me: on lika kaamea, ruokoton parta, 
lumppuja kiinnittää okapiikit, on miehiä Kreikan, 
595 muinoin Troijaan matkannut kotimaan varusteissa. 
Kun näki kauempaa asusteet hän dardanolaiset, 
myös varusteet, hän hetkisen vain epäröi näkemästään 
säikkyen, seisahtui sekä syöksyi itkien rantaan 
armoa näin anoen: »Minä vannotan tähtien kautta, 
600 korkeimpain jumalain, tämän taivaan valkeudenkin, 

teukrit, viekää pois, ihan minne vain minut viekää! 
Kyllin kärsiä sain. Olenhan minä yks danaeista, 
tunnustan sotineeni mä Troijan penaatteja vastaan. 
Liian suuri jos on rikos, ei sovitettava vääryys, 

605 heittää aaltoihin, upottaa minut saa meren pohjaan. 

Jos minä kuolen, niin paras kuolla on ihmisen iskuun.» 
Virkkoi, polvia kietoen mies nyt lankesi maahan 

polvilleen. Ken on, mitä heimoa, mainita käsken, 

kertoa myös, mitä on kokemaan hän joutunut siellä. 

610 Vaan isä Ankhises käden tarjoo vitkaelutta 
miehellemme ja rohkaisee tätä näin avun taaten. 
Kun oli selvinnyt pelostaan, tämän meille hän kertoi: 
»Mies olen syntyisin Ithakasta ja kurjan Odysseun 
kumppani, mulla Akhaimenides nimi, matkasin Troijaan 

615 vuoks isän köyhyyden — hyvä köyhyyskin olis ollut. 
Kaameat suojat kun hätiköiden kumppanit jätti, 
laajaan luolaan Kykloopin unohtain minut tyystin 
hylkäsivät. Talo visvaa, on lihamöykkyjä, verta 
täynnä, ja itse hän kiireellään lyö tähtiä taivaan — 

620 viekää, oi jumalat, pois moinen saasta ja rutto! 
Katsoa vasten on mieltä ja kauhea on kuvatakin. 
Ihmisraukkojen tuo sisälmykset ja myös veret ahmii. 
Itsehän näin, miten hän pari kurjaa kumppaniamme 
tempaisten kovin kourin ja luolassaan röhötellen 

625 paateen murskasi, ui verivirtana niin koko kynnys, 
näin, miten rouskuttain söi visvaiset lihat jätti, 
hampaisiin kadoten jäsenet vain lämpimät nytki. 
Rankaisutta ei riehunut: ei sitä salli Odysseus, 
mies Ithakan, vaan keksi hän keinon hetkenä vaaran. 

630 »Kunliha vatsan täytti ja pää humaltui kokonansa, 
hirviö niskan taivuttain selälleen kävi luolaan 
visvaa röyhtäillen unissaan, verisen kera viinin 
myös lihamöykkyjä oksentain, mepä mahteja taivaan 
ääneen huudettiin, osat arvottiin kera miesten, 

635 hirviö saarrettiin, teräpaaluin hirveä silmä 
puhkaistiin, joka sillä on otsan synkeän alla 
kuin iso Argoon kilpi ja Foiboon loistava lyhty. 
Riemuin kostettiin tovereiden kaamea kuolo. 
Vaan paetkaa, paetkaa heti, kurjat, kiinnitysköydet 
640 katkaiskaa! 
Niin kuin jättinä luolassaan elelee Polyfemos 
lampaiden kera villavien, joka ilta ne lypsää, 
niin asustaa kamalaa kyklooppia noin sata muuta 
ympäri kaartuvan rannan ja vuorten huippuja harhaa. 
645 Kolmas sarvi jo kuun on loistoon täyttynyt siitä, 
kun elämää olen raahannut petoluolien luona, 
metsiin piileskellyt ja katsonut kallion päältä 
jättejä, myös vavissut töminää jalan, huutoja niiden. 
Laihan suo ravinnon kivikirsikat, metsien marjat, 
650 oksat, ja yrtitkin ravitsee ylös kiskotut maasta. 
Kaikkea tarkkailin, nämä laivat vasta nyt keksin, 
rantaan laskevan näin; mitä lienevät, itseni uskoin 
niille, kun vain oli päästävä pois kirotun suvun maasta. 
Henkeni riistää saatte, ei liikuta kuoleman laatu.» 
655 Kunolisen sanonut, liki vuoren huippua näimme 
tuon Polyfemoksen jätinhahmoisen kera karjan 
paimenen puuhissaan päin pyrkivän tuttua rantaa, 
hirviö kaamea, valtainen, ruma, silmätön raakki. 
Pinjaa tuo pitelee tukenaan, joka askelet ohjaa; 
660 villavat lampaat seuraavat: ilo ainoa niissä, 
tuskan lohtukin on. 

Jätti kun käy meren aaltoihin, liki sen syvänteitä, 
silmän puhkaistun veren huuhtoo pois käsillänsä, 
voihkien hampain narskuttaa, kävelee jopa aavan 

665 keskustaan, tosin aallot ei edes kylkiä kasta. 
Säikkyen loitompaa pakenimme me, turvaton matkaan 
syystäkin tuo otettiin, avasimme me ääneti köydet. 
Tarttuen airoihin edetään meriaavoja kilvan. 

Jätti sen huomatessaan melun suuntaan astua alkoi. 

670 Mutta kun tuon käsillään oli mahdoton kahmia meitä 
eikä hän pystynyt astelemaan läpi Joonian aavan, 
päästi hän huudon valtaisan: vavahtaa heti merten 
aallot, Italian maa säikähtää sisimmässään, 
mylvien möyryävät salakiertein onkalot Etnan. 

675 Niin havahtui suku kyklooppein, ja ne vuorien päältä 
syöksyen ryntäsivät satamiin sekä täyttivät rannan. 
Näämme me: Etnan veljekset kamalin kehäsilmin 
turhaan töllöttää, päin pilviä nostavat päänsä. 
Kaamea ryhmä se on: siten törröttää liki vuorten 

680 huippujen tammet taivaaseen, käpyjänsä sypressit 
kantavat, niin kohoaa Zeun metsä ja lehto Dianan. 

Suinpäin meitä nyt vei mihin suuntaan vain kova pelko, 
touveja hölläten matkaamaan pois paisuvin purjein. 
Toisin neuvoihan Helenos: Skyllan ja Kharybdiin, 

685 hirviön kummankin ohi tie liki kuoleman kulki, 
ellei säilynyt suunta: on varmin suunnata taapäin. 
Silloin pohjoisen rajupuuskan salmi Peloroon 
syöksi, ja niin ohitin karun kallion saartaman suiston 
Pantagiaan, Megaran sisäpoukaman, laakean Thapsoon. 

690 Rannat sellaiset meriretkiä kerratessansa 
näytti Akhaimenides, asekumppani kurjan Odysseun. 

Saari on Sikanian sisäpoukaman suulla ja vastaan 
tyrskyinen sitä Plemyrion, vaan saari se muinoin 
Ortygian nimen sai. Taru Alfeios-joen kertoo 

695 tänne virranneen meren alta: se, oi Arethusa, 
suustasi purkautui sikulein meren aaltojen joukkoon. 
Niin kuin käskettin, minä paikan henkiä palvoin. 

Niin ohi purjehdin hedelmällisen suiston Heloroon, 
myös ohitan karit pystyt, Pakhynonin kallionkielet. 

700 Kaukaa saan näkyviin Kamarinan — oraakkeli koskaan 
salli ei siirtyä sen sijaltaan — ja Gelaan jokiniityt, 
itse Gelan, joka sai nimen vuolaan tuon joen tähden. 

Korkearinteinen Akragas ylen mahtavat muurit 
näyttää, tuo, joka on jalot ratsut tuottanut muinoin. 

705 Tuuloset jättää suo sinut, palmujen tarha Selinus, 
saan ohittaa kavalat Lilybaionin veet, karikotkin. 
Vihdoin meille jo maa iloton, Drepanon satamansa 
tarjosi. Täällä — kun kestää sain minä niin monet myrskyt — 
voi, menetän isä Ankhiseen, monen vaivan ja vaiheen 

710 lohdun. Täälläkö poikasi siis väsyneen, rakas taatto, 
hylkäsit, turhaan kun olit välttänyt niin monet vaarat? 
Tietäjä jos Helenos osas ennustaa monet kauhut, 
ei tätä tuskaa maininnut, ei julma Kelaino. 

Tuskani on tämä viimeinen, vaellusteni käänne, 
715 siitä kun selvisin, niin jumaluus minut ohjasi tänne. 


Niin isä Aeneas, jota tarkkaan kuunteli kaikki, 
yksin kertasi sallimat nuo jumalten sekä matkat. 
Vihdoin loppuun saakka hän pääsi ja vaikeni, tyyntyi. 


VERGILII AENEIDOS LIBER IV (SUOMENNOS PÄIVÖ OKSALA) 

Mutta jo kauan on ruhtinatar kovan kalvama kaipuun 
ruokkinut rinnassaan sydänhaavaa piilevän poltteen. 
Sankarin arvoa punnitsee, jalon syntymäjuurta, 
mieleen iskostuu tämän piirteet, kuiskivat lauseet 

5 korvissaan; lepo tyyni ja huoleton ei tule rintaan. 
Maita kun valkaisee valo huomenruskon ja Foibos, 
pois Aurora kun karkoittaa yön kostean varjon, 
lemmen raastama nainen jo uskoutuu sisarelleen: 
»Kammoan, siskoni Anna, kun sielua syö uniharhat. 

10 Voi mikä vieras saapuikaan minun kattoni alle! 

Urhea on asemies, miten kaunis on kasvojen katse! 
Sankari — turha ei luuloni lie — jumalaista on juurta. 
Pelkohan merkki on kehnouden. Mikä kohtalo miestä 
onkaan heitellyt! Miten kertoa hän sodat tiesi! 

15 Ellei sieluun tuo luja päätös piintynyt oisi, 
etten kellekään avioon minä suostua aio, 
rakkaus ensimmäinen kun kuoleman kautta mun petti, 
ellei mieltäni vastaan ois häävuode ja -soihdut, 
vain tähän tunteeseen kenties minä langeta voisin. 

20 Anna, sen tunnustan, miesraukkani kelpo Sykhaioon 
kuoltua — veljeni kun jumalalttarit tahrasi hurmein — 
vain tämä Aeneas minut hurmasi, mieleni rauhan 
vei kokonaan. Tulen tunnen ja entisen liekkien poltteen. 
Mulle jo ennemmin maan uumenet aueta saakoot, 

25 tai ikimahtava Zeus minut singotkoon salamoillaan 
synkkien, valjujen varjojen luo, Manalan ikiyöhön, 
ennen kuin, Siveys, sinut tai sinun käskysi hylkään! 
Hän minun lempeni sai, joka rakkauteen minut ensin 
pauloi, myös pitäköön, mukanaan saa viedä sen hautaan!» 

30 Kun oli lausunut näin, poven runsain kyynelin kastoi. 

Annapa näin: »Rakas siskolles kuin on valo taivaan, 
ainako nuorena leskenä suot surun mieltäsi kalvaa? 
Riemua rakkauden sinä et, lapsonnea tunne. 

Siitäkö loukkaantuis tomu vainajan, haudatun sielu? 

35 Totta on: ei surun valtaamaa hevin sulhaset saaneet, 
ei Libyan, ei Tyyroksen, sai rukkaset Jarbas, 
ruhtinasjoukkokin muu, jota Afrikan maa rikas kruunaa 
voitoillaan. Älä mieluisaa sodi lempeä vastaan! 

Etkö nyt muistakaan, kenen mailta sä tyyssijan löysit? 

40 Saartavat gaetulit maan, suku voittamaton sodan tiellä, 
hurjat myös numidit sekä vierailleen tyly Syrtti, 
tuolla on autiomaa janon tuttu, ja heimokin barkain 
kauas raivoten käy. Mitä mainita joukkoja Tyyroon, 
uhkia veljesikään? 

45 Niin jumalentein, luulisin, Junon suostumus myötään 
laivat Ilionin kulun suuntasivat tähän rantaan. 
Minkäpä kaupungin, sisar, loisit tai kuninkuuden 
moisen puolison kanssa! Jos liittoudut kera Troijan, 
mahdissaan mihin nouseekaan sotakunnia puunein! 

50 Pyytäös armoa vain jumalain, pyhät suorita uhrit, 
kestiten hoivaa suo sekä syyt puno viipymiselle: 
aavoja syksy jo myllertää, sadetähti Orion, 
laivat ruhjotut on, ja nyt myrskyjen uhka on säässä.» 

Nuo sanat leimuamaan saa lemmen kiihkeän poltteen, 

55 toivoon empivän mielen, ja kainous liika on poissa. 
Temppelin alttarin luo sisaret käy pyytäen rauhaa, 
uhrina teurastaa tavan jälkeen uuhien parhaat. 

Saa osan säätäjämahti Ceres, isä Bakkhus ja Foibos, 

Juno ennen muita, kun valvoo hän avioita. 

60 Maljaa kannattaa käsi oikea kukkean Didon, 
viiniä sarviin vuodattaa vitivalkean hiehon, 
alttarin rasvaisen tykö astuu, luo jumaluuden, 
täyttää päivän uhreillaan, elikoita hän tutkii 
silmät ammollaan, miten sykkäilee sisikunta. 

65 Tietäjän tietoa ei! Mitä auttavat temppelit, uhrit 
lemmen riivaamaa? Sisintään syö hempeä liekki, 
vain yhä kaihertaa sydänseutua piilevä haava. 
Kaupungin läpi harhailee yhä onneton Dido 
aivan suunniltaan, kuin nuolien iskemä hirvi, 

70 kun varomattoman on ajaessaan ampunut kaukaa 
Kreetan lehtoon paimen, on oan jättänyt haavaan 
tietämätönnä ja tuo paeten saloseutuja Dikten 
harhaa kyljessään yhä surmaan suistava nuoli. 

Dido kaupungin läpi johtaa sankarin kanssaan, 

75 näyttää Sidonin rikkaudet sekä kertoa alkaa 
syntyä kaupungin, takertuu sana katketen kurkkuun. 
Taas pidot järjestää saman päivän päästyä iltaan, 
pyytää mieletön Ilionin kovat kohtalot kuulla, 
silmänä korvana taas yhä kertojan kasvoja tarkkaa. 

80 Siitä he erkanevat; pimeäksi jo laskeva kuukin 
tummuu kierrollaan, unen helmaan neuvovat tähdet. 
Yksin huoneessaan ikävissään heittyen tyhjään 
vuoteeseen näki, kuuli hän, kuin olis sankari läsnä. 
Askanius-pojan otti hän polvelleen isän hahmon 

85 vankina, vain siten pettääkseen sanomattoman kaihon. 
Nouse ei aljetut tornit, ei aseleikkejä nuoret 
suorita, kuntoon laiteta ei satamaa, varusteita. 
Kesken jääneet työt sekä muurien suunnaton massa 
uhkana törröttää, väkikurkikin pilviä piirtää. 

9 Mutta kun Juppiterin rakas puoliso huomasi että 
Dido jäi himon orjuuteen, himo kunnian voitti, 
lausuen näin Saturnia käy Venus-äitiä kohti: 

»Saaliit uhkeimmat sekä ylvään saat sinä maineen 
itse ja poikasikin (joka mahtava on jumalvoima), 

95 kaksi jos noin jumalaa on voittanut naisparan yhden. 
Huomannut olenhan: sinä meidän muureja pelkäät, 
korkean Karthagon talot kohtaat vierovin katsein. 
Vaan mikä määränä on? Mihin tähtää katkera kiista? 
Miksei mieluummin ikirauhaa, hääsopimusta 

100 suosita? Kaiken sait, mitä hartaimmin sinä pyysit: 
Dido lempeä liekehtii, ytimiin kävi hulluus. 
Yhteisesti me siis tätä kansaa hallita saamme, 
entein yhteisin, kun Fryygian miestä on Dido 
palvova, Tyyroon mahti on huomenlahjana sulle.» 

105 Tälle - huomasi näät petosmielin haastavan toisen, 
mahdin Italian Libyaan kun siirtyvän tahtoi — 
vastasi taas Venus puolestaan: »Kuka hullu sen kiistää 
taikkapa riitelemään sinun kanssasi ryhtyä viitsii? 
Jospa se aikomus vain hyvän onnen suosima oisi! 

110 Kohtalon suhteen en ole varma, jos Juppiter yhteen 
kaupunkiin asuttaa pakolaiset Troijan ja Tyyroon, 
jos hän yhtyä kansojen suo sekä liittoja suosii. 
Puoliso Zeun olethan: sinun kuuluu hältä se pyytää. 

Ryhdy, jo seuraa teen!» Sanan virkkoi herratar Juno: 

115 »Olkoon huoleni tuo! Miten ratkaistaan tämä pulma, 
kuuntele tarkoin nyt, lyhyesti sen selvitän sulle. 
Jahtiin Aeneas sekä kanssaan onneton Dido 
metsään hankkivat mennä, kun huominen päivä on noussut, 
Helios kullannut sädeloistoon maan koko piirin. 

120 Näiden tielle tuon raekuuroon peitetyn pilven, 
kun hepopartiot kiertelevät, salon saartavat riistaa, 
nostatan myös sadesään, jylypauhuun peittelen taivaan. 
Kumppanit kauas kaikkoavat, yön peittyvät varjoon. 
Dido, Troijan sankari myös saman löytävät luolan. 

125 Tuonne saapua aion ja, jos sinun on sama tahto, 

yhdistän pysyvään avioon hänet morsiameksi. 

Hääsävelet kajahtaa.» Ei ollut pyyntöä vastaan, 
nyökkäsi vain hymysuin Venus kepposen keksien kohta. 
Noustessaan sylin Okeanoon Aurora jo jätti. 

130 Päivän noustua käy läpi porttien nuoriso parhain, 
hienoja verkkoja, pauloja on, lapakärkiset keihäät, 
ratsukot on numidein, ajokoirat nuuhkivat ilmaa. 
Viipyy valtiatar palatsissa, ja puunien herrat 
vartovat kynnyksellä, jo kulta- ja purppuravaljain 

135 seisoo riuhtova ratsu ja suitsien vaahtoa kalvaa. 
Vihdoin saapuu valtiatar kera hyörivän joukon, 
Sidonin purppuraviitta on yllään kirjavapäärme; 
kultaa viini on hällä ja suortuvat solmitut kultaan, 
solkikin kultainen vyön purppuramanttelin liittää. 

140 Ratsain Fryygian myös asemiehet ja riemukas Julus 
saapuvat. Aeneas komeampana kaikkia muita 
ilmestyy näkyviin omat kumppanit liittäen joukkoon. 
Niin kuin Lyykian huurteisen sekä virtavan Ksanthoon 
jättäen Deeloksen käy syntymämaahan Apollon, 

145 kuoroja tanssittaa, hälinällä jo alttarit saartaa 
kreetit, myös dryopit, agathyrsitkin tatuoidut, 
itse hän Kynthoon huippuja käy sekä laakerin lehvän 
painaa tukkaan aaltoavaan, sen kietoen kultaan, 
soi ase harteillaan: kuin tuo samanlaisena saapui 

150 Aeneas, sama kauneus myös tämän kasvoja kruunaa. 

Kun oli tultu jo vuoristoon, salon tiettömän kätköön, 
tuossa gaselleja heittäytyy alas kallion syrjää 
hyljäten harjanteet; pakotiellään hirvien laumat 
jättävät vuoriston, yli kenttien pinkovat karkuun 

155 suuntaan vastaiseen, pölypilviä potkivat ilmaan. 
Vallaton Askanius jopa ratsullaan karauttaa 
nauraen ryhmän tään tahi tuon ohi laaksoa pitkin, 
säyseän riistan myötä hän tahtoo kohdata karjun 
vaahtovasuun, ylämaan punaruskean leijonan nähdä. 

160 Nytjäreään jyrinään sini taivas peittyä alkaa, 


NELJÄS KIRJA 


kohta jo nähdä voi raekuuron peittämän pilven; 
miehet Tyyroksen hajallaan sekä nuoriso Troijan, 
dardanolainen tuo pojanpoikakin ympäri seudun 
suojaa etsiä saa; alas vuoria syöksyvät virrat. 

165 Dido, Troijan sankari myös saman löytävät luolan, 
ensin Tellus, myös avioiden kaitsija Juno 
viittovat merkeillään: salamat hääsoihtuna hulmuu, 
eetteri tuon todistaa, ilo nymfien huippuja kiirii. 
Päivä se on lopun enne ja kauhujen alku ja juuri. 

170 Fi näet ensinkään salalempeä aattele Dido, 
ei näet yhtään maine ja kunnia liikuta häntä, 
vaan aviosta hän haastaa vain, salaten oman erheen. 

Kohtapa nyt Libyan isot kaupungit Huhu kiertää, 
voi Huhu, ei nopeampaa lie pahan alkua muuta. 

175 Voimana on nopeus, kulun aikana voimia karttuu; 
alkuun arka ja pieni se on, pian tuulena kulkee, 
askelet maassa se käy, yläpää jopa pilviä piirtää. 
Kertovat: Maaemo sen pikakäyntisen, nokkelasiiven 
pahnan pohjaan syntyä soi sisareksi titaanein, 

180 Koioon, Enkeladoon, vihanvimmoissaan jumalille. 
Hirviö suunnaton on: miten monta on sulkia yllä, 
niin sama silmien määrä on alla sen — kertoa kumma — 
on sama kielien myös, hörökorvien, lörpötyssuitten. 
Yön pimeässä se taivaan, maan väli-ilmoja lentää 

185 kirkuen, ei unen viehkeyteen edes silmiä sulje. 
Kattojen harjat ja tornit on sen lepopaikkana päivin, 
vaanien säikyttää isot kaupungit kokonansa, 
niin hyvin säilyttää tekovalheet kuin tosiseikat. 
Ihmiset täytteli tuo monenkertaisin jutun juurin 

190 riemuin juoruillen, todet, valheet keitteli yhteen: 
saapunut Aeneas oli Troijan syntymäjuurta, 
vain kera tuon avioon alentui ihastuttava Dido, 
talviset puhteet nyt hekumassa he hellivät toistaan 
hallinnon unohtain häpeällisen tuon himon vuoksi. 

195 Näin paha haltiatar koko kansan kuiskasi korvaan. 
Kääntyi kohta ja suuntasi hän luo ruhtinas Jarbaan, 
jonka hän kiihkoon sai, puhuen pani kukkuran kiukkuun. 

Hän oli — Ammonin poika ja ryöstetyn Afrikan nymfin — 
teettänyt ympäri maan sadat temppelit Juppiterille, 

200 myös sadat alttarit hän pyhitytti ja kestävän liekin: 
niin jumalat ikivartion sai, kun uhrien hurme 
kasteli maan muhevan, kukin kynnykset koristeltiin. 
Kertovat: mieletön mies, jota kiusasi katkera juoru, 
alttarin ääreen käy, avukseen jumalhenkiä kutsuu, 

205 Juppiterilta hän näin kädet nostaen nöyränä pyytää: 
»Juppiter, valtias kaikkeuden, jota palvovat maurit 
nyt pitosohvillaan, kun vuodatusuhreja suovat. 
Huomaatkos? Salamoita kun, valtias, sinkoat ilmaan, 
turhako peljätä on, ihan suottako pilvien lieskat 

210 mieliä järkyttää, jyrinätkö on tyhjiä täysin? 

Nainen tuo, joka näille main pakolaisena saapui, 
ostaa pienen sai alueen, meren rantoja kyntää, 
kun sopimuksen teimme, jo julkesi rukkaset antaa 
mulle ja herrakseen Aeneaan ilkesi ottaa. 

215 Nyt tuo kurja Paris kera surkean kuohilasparven, 
mitra kun Maionian on päässä ja öljytyt kutrit, 
nauttii saaliistaan, me kun temppelilahjoja tuomme, 
kun siten turhaan mainettas tuetaan tukemalla. 

Jarbas lankesi näin rukoukseen alttarin ääreen; 

220 valtias kaikkeuden sen kuuli ja suuntasi katseen 
päin pahamaineisen pariskunnan ruhtinaslinnaa, 
kutsui Mercuriuksen ja tälle tehtävän antoi: 

»Lähde, poikani, nyt, kera tuulten liitele lentoon! 
Tyyroon Karthagossa se Troijan sankari viipyy, 

225 kohtalon suomat kaupungit unohtaa kokonansa. 
Hälle käy puhumaan, vie käskyni ilmojen teitä! 
Moisen ei halunnut olevan hänen kantaja kaunis, 
kaksikin kertaa kun sodan alta hän sankarin säästi, 


87 


NELJÄS KIRJA 


ei — vaan sellaisen, joka hallitsee sotahurjaa 

230 mahtia Italian, jalon Teukroon heimoa jatkaa, 
maan koko piirin tottelemaan lain käskyjä saattaa. 
Jos ei intoa suo urotöiden moisien maine, 
myöskään itse ei vaivaa nää oman kunnian vuoksi, 
voisiko myös pojaltaan isä Rooman kukkulat kieltää? 

235 Miksi hän kuhnailee, vihamiehien vankina viipyy? 
Fi suku Ausonian, Lavinium viljava kelpaa? 
Laivoihin, käy käskyni näin, tämä viestini olkoon!» 

Lausui taatto, jo noudattaa isän mahtavan mieltä 
poika ja jalkaan kiinnittää sirosiipiset kengät 

240 kultaiset, yläilmoja taa ulapoitten ja maitten 
vie samaten hänet nuo nopeaan rajutuulien teitä. 
Tarttuu sauvaan, jolla hän kutsuu pois Manalasta 
kalpeat varjot, toisia vie tylyn Tuonelan maille, 
suo sekä karkoittaa unet, silmät vainajan aukoo. 

245 Sauvoin tuulia ohjaa, ui yli paisuvan pilven. 
Huomaa lennostaan kypärän sekä jyhkeät kyljet 
Atlaan, kiireellään joka taivaan holvia kantaa. 
Saartavat Atlaan pään alituiseen synkeät pilvet, 
kuusia kantavan pään, jota pieksevät tuulet ja tuiskut. 

250 Kattavat nietokset ukon hartiat, leukoja pitkin 
vyöryvät virrat, ja jäähän on riittynyt hirveä parta. 

Sen yli ensin Mercurius tasasiipiä käyttäin 
leijaa, sitten jo painollaan päin aaltoja syöksyy 
liidellen kuten lokki: se pitkin rantoja, pitkin 

255 myös kalaluotoja käy, kulussaan liki aaltoja viistää. 
Lenteli aivan niin hän maan välimaita ja taivaan 
hietikkoon Libyan sekä tuulia halkoen jätti 
niin vesa Kyllenen emonpuoleisen isotaaton. 

Kohta kun siivekkäät jalat paimentelttoja koski, 

260 huomasi Aeneaan: perustuksia linnojen laatii, 
kartanot uudistaa. Oli jaspistähtinen miekka 
vyöllä ja harteiltaan taas Tyyroon purppuraviitta 

riippui, lahjana sen varakas oli neulonut Dido, 
langoin kultaisin koristellen kirjonut kankaan. 

265 Hermes käy puhumaan: » Näköjään perustuksia lasket 
Karthagon, jalon linnan teet naisvaltikan alla 
näin oman valtiasmahtisi, näin unohtain urotyösi. 

Itse on valtias taivaisten, joka maan sekä taivaan 
kääntää tahdollaan, minun hohtavan luota Olympoon 

270 käskenyt toimittaa nämä tehtävät tuulien teitä. 

Nyt mitä toivot ja teet, tapat aikaa vain Libyassa? 
Jos ei intoa suo urotöiden moisien maine 

etkä nyt itse vaivaa nää oman kunnias tähden, 
muista: jo varttuu Askanius, perijäksesi Julus 

275 nousee toiveineen: saa Italian kuninkuuden, 

Rooman maan.» Siten Mercurius sanat syyteli suustaan, 

niin tarinoidessaan taa ihmisien näköpiirin 

kauas kaikkosi pois ohutilmaiseen avaruuteen. 
Suunniltaan meni Aeneas, mykistyi näkemästään, 

280 säikkyvän tukkakin jäykistyi, sana katkesi kurkkuun. 
Sai halun jouduttaa pakoaan, ihanat sijat jättää, 
sankarin huumasivat jumalkäskyjen nuo kehotukset. 
Vaan mitä tehdä? Jos vois puhuen kuningattaren puoleen 
kääntyä? Lempeä hehkuu tuo. Miten pääsisi alkuun? 

285 Kiitävät aatokset vihureina jo tänne ja tuonne, 
mieltään tempoen mies eri suuntiin kaikkea pohtii. 
Harkitessaan sitä hän näki parhaaks näin menetellä. 
Käski hän Mnestheun, Sergestoon, väkivahvan Serestoon 
laivat kunnostaa, keräyttää kumppanit rantaan 

290 ääneti, hankkia myös varusteet salaten kokonansa 
outojen puuhien syyt. Kun tietämätön oli Dido 
eikä hän uskonut katkeavan niin valtavan tunteen, 
itse hän tutkisi puolestaan, miten kohdata Dido 
tai miten parhaiten asian selittäisi hän tälle. 

295 Riemuin kaikki he tottelivat sekä täyttivät käskyt. 

Mutta jo ruhtinatar — kuka taitaa lempivän pettää? — 
aavistaa salajuonet ja muutokset heti huomaa: 
kaikki on liian rauhaisaa. Huhu ilkeä antaa 
tietää kiihkoisan: varustellaan laivoja lähtöön. 

300 Joutuen suunniltaan heti kaupungin läpi harhaa 
riehuen aivan niin kuin uhrien kiihtämä Thyias, 
milloin Bakkhus-huudoillaan rajut orgiat huumaa, 
vuori Kithaironin öin väen villitsee metelillään. 

Vihdoin puhkesi hän puhumaan, sanat sankari kuuli: 

305 »Luulit voivasi kätkeä siis petoksen perin suuren, 
uskoton, ilman mainintaa minun maastani muuttaa? 
Ei siis rakkaus, ei lupaukset annetut taannoin 
estäne lähtöäs, ei surun murtama, kuoleva Dido. 
Vieläpä talvisen sään kera hankit laivoja lähtöön, 

310 joudutat matkaa taa ulapan syysmyrskyjen halki, 
julmuri? Entä, jos määränä ei olis kartanot oudot, 
maa ihan tuntematon, vaan ehjänä entinen Troija, 
sinnekö lähtisit nyt läpi tyrskyävän meren aavan? 

Pois pakenet? Kätes kautta ja vuolaan kyynelevirran — 

315 koskapa raukka en itsellein ole jättänyt muuta — 

myös aviollisen liiton ja hääilon alkavan kautta, 
jos hyvän työn tein tai rakastettava jos olen ollut, 
mulle nyt sääliä suo sukulinnan sortuvan tähden, 
vielä jos auttaa voi rukous: tyly mielesi muuta! 

»Tähtesi vimmoissaan Libyan ovat kansat ja Tyyroon, 
myös nomadein kuninkaat, oma kunniantuntoni sammui 
tähtesi, maine myös, joka suuruuteen minut nosti, 
entinen tuo. Kenen hoiviin nyt minut kuolevan heität, 
vieras (kun tämä vain nimi jäi oman puolison jälkeen)? 
325 Siksikö nyt odotan minä, kunnes muurini murtaa 

veljeni Pygmalion, vie vankina gaetuli Jarbas? 

Mulle jos jälkeen jäis edes panttina oikea lapsi 

rakkaudestasi, pienoinen jos lohtuna täällä 

leikkisi Aeneas, sua muistuttais näöltänsä, 

330 silloin en tosiaan ihan yksin vankina oisi.» 

Muistaen käskyä Juppiterin piti tuimana katseen 
sankari, vaan surun vaivoin vain sydämeen tukahdutti, 
vihdoin lausui näin: »Sinun ansiotyösi mä aina, 
joita jo montakin voit luetella, ne — voi totisesti! — 

335 tunnustan sekä hellänä niin minä muistan Elissaa, 
kun tajun säilytän, kun jäseniin luo ryhtiä henki. 
Puutun myös asiaan. Pakomatkaa kätkeä varkain 
en minä aikonut suinkaan, niin älä luule: en tänne 
saapunut milloinkaan hääsoihtuja, liittoja varten. 

340 —»Jos minun kohtalo sois, kuten tahdon, päiväni viettää, 
myös nämä huoleni hälventää oman mieleni myötä, 
Troijan kohtalon ensin ja rakkaat heimoni jäänteet 
huolena kantaisin, Priamoksen kukkulalinnan, 
Pergaman, saattaisin käsin kuntoon lyötyjä varten. 

345 Vaan minun Italian maan on Gryneian Apollon 
käskenyt saavuttaa, siten Lyykian säätivät arvat. 
Siellä on rakkaus, myös kotimaa. Foinikiatarta 
jos sija Karthagon, Libyan näky linnojen kiehtoo, 
miks viha siitä, jos Ausoniaan asetumme me teukrit: 

350 meidänkin lupa kait on etsiä uusia maita. 

» Aina kun peittää maat yön kostea varjo ja nousee 
tähtien välkkyvä vyö, isä Ankhiseen raju haamu 
mieltäni muistuttaa, unihoureet kauhua tuovat; 
syyttää myös rakas Askanius, pojan kärsimä vääryys, 

355 tältä kun riistän Ausonian, maat kohtalon suomat. 
Itse Juppiterin sekä taivaan valtojen airut — 
kautta jo päämme! — ne tehtävät toi rajutuulien teitä; 
itse näin jumalan ihan päivän selvänä käyvän, 
astuvan kaupunkiin, omin korvin lausuvan kuulin. 

360 Laakkaa kiusaamasta nyt kumpaakin valituksin! 
Italiaan oma tahto ei vie.» 

Mies oli lausunut näin, vaan viistoon katseli nainen, 
pitkään tuijottaa, joka suuntaan vain tätä mittaa 


91 


NELJÄS KIRJA 


vaieten katseillaan, puhumaan täten kiihtynyt puhkee: 

365 »Ei Venus äitisi lie, isäs Dardanian suku-urho, 
uskoton, vaan karu Kaukasos soi kovan kallion kylkeen 
syntyä tuollaisen, Hyrkanian tiikeri ruokki. 

Nyt mitä peittelisin? Pahempaan mihin itseni säästän? 
Voihkiko tuo edes itkuni vuoks tahi katseli silmiin? 

370 Tokkopa itkeä taisi hän? Tokko hän sääliä näytti? 
Tiedä en nyt mitä lausua. Ei edes mahtava Juno, 
ei isä Juppiter nähdä voi sitä tyynenä katse. 

Missä on luottamus nyt! Minä rantaan heitetyn raukan 
suojaan korjasin hullu ja herruuteen osan annoin. 

375 Niin tuhon kolhitut laivat ja kumppanit välttivät surman — 
riehuen, raivoten käyn! -ja nyt ennusmahti Apollon, 
arvat Lyykian myös sekä itse jo Juppiterinkin 
nyt sanansaattaja tuulena tuo eron kauheat käskyt. 
Vaivana lie tosiaan tuo taivaisille, se huoli 

380 häiritsee lepoaan! Puhumaasi, en lähtöäs torju: 
lähde, Italiaan pyri tuulien, tyrskyjen teitä! 

Toivoni on tosiaan, jos vain pätevät jumalvoimat, 
että sä koston kohdata saat salariuttojen luona, 
huudat Didoakin nimeltään. Sysisoihtuna seuraan, 

385 jos olen kaukanakin, joka paikkaan varjona saavun, 
kylmä kun kuolema henkeni vie. Koet, kelvoton, piinaa! 
Kaiken kuulla saan: huhu saapuu kuoleman maille.» 

Äkkiä katkaisten sanat hän pakenee elon ilmaa 
sairaan lailla ja pois näkyvistä hän haihtuen häipyy. 

390 Jää pelon valtaan empivä mies, tukehtuu sana kurkkuun. 
Nainen lyyhistyy, hänet palvelijat tajutonna 
kantavat marmorihuoneeseen sekä huoltavat sänkyyn. 

Hurskas Aeneas tosin tuskan lientyvän tahtoo, 
Didoa lohduttaa, sanakääntein huolia häätää: 

395 hän kovin huokailee, tosi lemmen on järkytys suuri. 
Vaan jumalkäskyä noudattaa, käy laivojen luona. 
Ryhtyvät teukrit nyt tositoimeen, laitavat laivat 

kiskovat pois telapuilta, ja niin kölit tervatut uivat, 
veistelevät lehespuusta he airoja, veistämätönnä 

400 tammia käyttävät, kiire kun on. 

Troijan miehien touhuavan sekä vyöryvän rantaan 
nähdä voit kuten muuraisten, ne kun talvea varten 
röykkiön viljaa raahaavat, jyvät saattavat suojaan; 
kenttiä käy rivi musta ja vie ohi korsien saaliin 

405 kiskoen polkua kaitaisaa, osa taakkoja kantaa 
ponnistain olallaan, pakottaa osa taas rivit kuntoon, 
ruoskaa saa hiturit, kuhisee koko polku se työstä. 

Mielesi millainen olikaan kokiessasi moista, 

Dido, millaisiin valituksiin puhkesit silloin, 

410 kun koit silmies alla jo noustuas linnasi torniin 
rantojen kiehuvan työn, meren pauhuun yhtyvät huudot? 
Voi Amor armoton, kaikkea saa sydän ihmisen kestää! 
Itkuun puhkesi taas, rukouksin pyysi hän miestä 
jäämään: niin sydän nöyrtyä saa, kun on rakkaus suuri. 

415 Kaikkea on yritettävä, vaan ei kuoltava turhaan. 

»Anna, sen näät, mikä kiire ja touhu on rantoja pitkin, 
on väki kaikki jo koossa, jo purjeet pyytävät tuulta, 
seppeliään ripustaa peräkeuloihin merimiehet. 

Jos osasin edes aavistaa tämän valtavan tuskan, 

420 myös, sisar, kestän sen. Tämä palvelus suorita sentään 
vuoks minun raukan, Anna, kun vain sua uskoton urho 
arvostaa sekä uskoo myös sydämen salat sulle; 
tunsithan sinä vain puheluun menon suopeat hetket. 
Käy, sisar, nöyränä pyytelemään luo korskean miehen! 

425 Vannonut en danaein kera surmaa iliolaisten 
Auliin luona, en vienyt mä laivoja Pergaman rantaan, 
en isä Ankhiseen ole haudan rikkonut rauhaa, 
miksi hän julmana kieltäytyy mua kuuntelemasta? 
Minne hän ryntää? Mies tämän suokoon rakkaudelleen: 

430 varrotkoon keveää pakomatkaa tuulien myötä! 

Jatkoa entisen liiton en pyydä, kun petti hän kerran, 

en ihanan Lation kuninkuutta mä hältä nyt kiistä, 
pyydän näin lisäaikaa vain, jona kiihkoni laantuu, 
kohtalo voi opettaa suremaan minut, nöyrtyvän naisen. 

435 Kerran viimeisen anon armoa - siskoas sääli! — 
armon jos mulle hän suo, sen korvaan kuoloni kanssa.» 

Pyysi hän näin, heti täytti sen sisko ja kerjäsi, pyysi, 
itkeä nyyhkyttää yhä uudelleen, tosin lainkaan 
itku ei taivuta miestä, ja hän sanat jäykkänä kuulee. 

440 Kohtalot tukkivat tien, jumalat tämän suopeat korvat. 
Niin kuin tuulet vahvan, jo vuosien varttaman tammen 
irrottaa kokevat, kun Alppien hyytävät myrskyt 
kilvaten puuskina lyö eri suuntiin, käy raju ryske, 
latvojen lehvät peittävät maan, luja runko kun huojuu, 

445 juuret työntyvät paasistoon, Manan mantua kohti, 
vaan puu kruunullaan yläilmojen tuulia uhmaa: 
sankari huojuu niin, ihan tuulina tuiskivat pyynnöt 
ristiin, rintakin ylväs jo tuntee tuskien poltteen, 
tahto on taipumaton, ihan turha on kyynelevirta. 

450 Onneton Dido suunniltaan kovan kohtalon tähden 
tahtoo kuolla, ei tahdo hän taivaan holvia nähdä. 
Aikeen täyttääkseen, elon ilman kun hyljätä tahtoo, 
suitsutusalttarin luo käy uhreja kantaen, huomaa 
(kauhea kertoa on): pyhät nesteet tummua alkaa, 

455 vuodatusuhrikin saa verivisvan kaamean karvan. 
Enteen yksin tietää hän, sisarelle ei kerro. 

Linnaan liittyi myös kotikappeli marmorityötä, 
entisen puolison muisto ja Didon hartauspaikka; 
seiniä valkea villa ja lehvät juhlavat peitti. 

460 On kuin kuulisi sieltä hän entisen puolison kuiskeen 
kutsuvan häntä, kun varjollaan yö verhosi tienoot. 
Huuhkaja istuutui talon harjaan kuoloa huutain, 
yksin joikuen tuo valituksia pitkiä päästi. 

Noitien ennusteet, monet ammoiset varotukset 

465 karmeat toi uninäyt. Pakenee sekapäisenä Dido 

tai hän on kulkevinaan ypöyksin polkua pitkää 
keskeen autiomaan, yhä Tyyroon joukkoja etsii. 
Mieletön Pentheus niin näki harhana kostotarjoukon, 

470 myös näki kahtena auringon, jopa kahtena Teeban. 
Niin Agamemnonin poika Orestes näyttämön poikki, 
äiti kun vainoten käy kera soihtujen, mustien kyiden, 
alttarin luo pakenee, oven luona on kostotarjoukko. 

Didon valtasi raivo, hän lyömänä viiltävän tuskan 

475 kuoleman kohdata päätti, jo itsekseen tavan, hetken 
määräsi. Luo käy murheisen sisarensa ja aikeen 
peittää ilmeillään, sees otsakin toivoa hohtaa: 

»Siskoni, keinon jo keksin, se — onnea toivota mulle! — 
luokseni tuo hänet tai vapauttaa lempeni tuosta. 

480 Tiedäthän merenäärisen maan päin laskua päivän, 
missä on aithiopit sekä Atlas mahtava seisoo, 
jolla on harteillaan koko tähtiä tuikkiva taivas. 
Sieltäpä ilmestyi papitar massylien heimon, 
temppelin vartijatar hän on hesperidein, joka ruokaa 

485 tuo lohikäärmeen suuhun ja hoitaa puun pyhät oksat, 
suuhun pirskottaa hunajaa, unijuomia valmun. 
Loitsuin on luvannut surut häätää, ankarat murheet, 
jotka hän tahtoo vain, sekä siirtää huolia toisiin, 
voi vedet virtojen seisottaa sekä tähtiä kääntää, 

490 öisin hän henkiä liikuttaa: koet mylvivän maankin 
jalkojen alla ja myös alas astuvan vuorien puiden. 
Vannon rakkaan pääsi ja taivaan valtojen kautta 
oi sisar: vasten mieltäni näin salataitoja käytän. 
Nuotio vaivihkaa sisäsuojaan taivahan alle 

495 pystytä, vie varusteet, nämä kun on jättänyt seiniin 
kelvoton, vaatteet sinne ja tuo aviollinen vuode — 
turmani — vie rovioon: pois syytä on pyyhkiä tyystin 
kurjan sankarin muisto, se neuvo on tietäjänaisen.» 
Dido lausui näin sekä vaikeni valjuna kasvot. 

500 Arma ei uskonut näin upo-outoja uhreja käyttäin 
kätkevän kuoloa siskon, ei raivoa arvata voinut: 


ei pelännyt pahempaa nyt kuin oli kuolo Sykhaioon. 
Käskyjä toimittaa. 


Teettää ruhtinatar sisäsuojaan taivahan alle 

505 valtaisan rovion, näresyttyjä, halkoja tammen 
käyttää, seppelin sen koristaa, pyhin kuoleman lehvin; 
sankarin jättämän miekan vie rovioon, asevaatteet, 
myös kuvan, sillä hän ei ole tietämätön tulevasta. 
Siirtyvät alttarin luo. Hajakutrinen tietäjänainen 

510 kolme kertaa kutsuu luo jumalain satamäärää: 
niin Frebosta, Khaosta, Dianaa kuin Hekateta, 
jolla on kasvoja kolme, ja lähdevettä Avernoon 
vihmoo. Etsityt yrtit on, niittämät kuutamoaikaan 
pronssisen sirpin, ne täynnä on maitoa, myrkkyä mustaa; 

515 syntyvän varsan päästä on lempeä tuottava luomi, 
pois emoltaan tämä kiskaistiin. 
Alttarin ääreen vie käsin hartain jauhoja Dido — 
paulaton toinen on jalka, ja vaippakin vyötä on vailla — 
kuoleva kutsuu luo jumalat sekä kohtalon tähdet; 

520 jos joku huolehtii jumaluus toispuolisen lemmen 
tuskia kärsivän vuoks, tasapuolisen kohtelun pyytää. 

Yö oli: nauttivat maan väsyneet asujat unen rauhaa, 

metsätkin levon saa, tylyt aavat tyyntyvät tyystin, 
puoleen kierrollaan kun ehtivät tuikkivat tähdet, 

525 laitumet hiljenevät elikoineen, kirjavat linnut, 
järvien päilyvien, karun pensaikon asujaimet 
uinuvat yöpuullaan, sydänyön kun suuri on rauha — 
huolet lievittyy sydänten, unohtuu elon vaivat. 
Raukka ei ruhtinatar unen helmaan raueta saata, 

530 ei hän silmiin saa, poven polttoon yölevon rauhaa 
lainkaan; äityvät huolet vain, yhä kiihtyvä lempi 
raivoon valtaisaan, vihan polttoon yltyen riehuu. 

Näin hän hautoo mielessään ajatuksia yksin: 
»Nyt, mitä teen? Kosijat samat entiset haalisin taasko, 
535 hylkiö, niin nomadein avioitako nöyränä pyydän, 
kun olen niin useasti jo ylkinä hylkinyt heitä? 
Siksikö laivoja Troijan ja tuimia iliolaisten 
käskyjä seuraisin, kun on mieluinen apu ollut, 
entisen nuo hyvän työn muka muistavat kiittävin mielin? 
540 Jos minä tahtoisin, kuka huolisi hyljätyn ottaa 
laivaan korskeeseen? Voi, onneton, tiedä et vielä, 
Laomedonin heimon et valarikkoja tunne? 
Entä jos seuraisin ilakoivia miehiä yksin? 
Vaiko jo laittaudun heti Tyyroon joukkojen kanssa 
545 lähtöön, heidät — juuri ne kuljetin Siidonin mailta — 
taas meren pauhuun vien sekä purjein matkata käsken? 
Kuole, surmasi ansaitset, terä tuskasi poistaa! 
Voi, sisar, kyynelien, sinä ensin kiihkoni vuoksi 
veit minut piinaan tällaiseen, vihamiesteni suuhun. 
550 Suonut ei sallimus mun aviotta ja syyttömän lailla 
viettää päiviä kuin peto ilman tuskia näitä. 
Särkynyt on lupaus, olen pettänyt tuhkan Sykhaioon.» 
Näin hän rinnastaan valituksia syyteli julki. 
Varmana lähdöstään peräkeulan korkean luona 
555 nukkui Aeneas, oli tarkoin hoitanut toimet. 
Nukkuvan luo sama ilmestyi jumalhahmo ja kasvoin 
entisin näytti se uudelleen varotuksia tuovan, 
hahmoltaan kuin Mercurius, väri hehkeä, ääni, 
kutrit keltaiset, jäsenet oli nuortean kauniit: 
560 » Voi jumalattaren poika, sä kohtalon hetkenä uinut, 
et näe ensinkään, miten ympäri vaanivat vaarat, 
mieletön kuuntele et, miten tuulet henkivät myötä? 
Juonia hautoo valtiatar, kavalaa tihutyötä, 
varmana surmastaan vihan hyökyjen velloa antaa. 
565 Siis heti nyt pakotielle, kun lähteä vielä on aikaa! 
Näät meren laivoja täynnä ja soihtujen kaameat liekit 

hulmuvat, rantoja nuoleksii tulet korkeat kohta, 

voi, sinun viipyvän maissa jos kohtaa nouseva Eos! 

Hoi, pois jahkailut! Erilainen ja muuttuva aina 

570 nainen on,» Lausuen näin yön mustan hälveni helmaan. 

Äkkiä Aeneas pelästyttämä tuon jumalhahmon 

nyt unestaan havahtuu, hoputellen toisia huutaa: 

»Miehet, nyt herätkää sekä teljoille heti nouskaa! 

Purjeet aukaiskaa! Jumaluus yläilmojen tuoma 

575 nyt pakotielle kiirehtää, heti lähteä käskee, 
katkoa kierretyt köydet, ja syytä on seurata meidän, 
ken oletkin jumaluus, ilomielin käskyjäs kuulla. 
Auttaos, armoa suo, sinä tähdet suopeat nosta 
taivaan korkeuteen!» Siten lausuen tempasi miekan 

580 välkkyvän huotrastaan sekä katkoi laivojen köydet. 
Intoa saa joka mies, salamoina he syöksyvät laivaan. 
Rannat jättivät nuo, meri peittyi laivojen alle, 
miehet vaahtoa vellottain siniselkiä soutaa. 

Koitti jo koi, Aurora kun taas sädeloistoa maille 

585 heitteli jättäen Tithonoon rusohohtavan vuoteen. 
Vartiopaikaltaan näki valtiatar kera päivän 
koittavan laivaston pois kiitävän paisuvin purjein, 
rannat tyhjinä taas, satamat merimiehiä vailla; 
kolme ja neljäkin kertaa löi poveaan ihanaista, 

590 kutrien kultaa raastaen hän: »Isä Juppiter», lausui, 
»siis joko lähtevä on tulokas, joka pilkkasi meitä? 
Miksikä ei koko kaupungin asevoima jo seuraa, 
miksei kiskota pois telapuilta jo laivoja? Menkää, 
viekää liekkejä nyt! Sotilaat heti, soutajat pursiin! 

595 Missä mä lien? Mitä teen? Mikä hulluus mieleni muuttaa? 
Onneton Dido, vastako nyt rikos mielesi valtaa? 
Entä kun tarjosit valtikkaa? Mitä luottamus painaa 
tuon, joka toi mukanaan esivanhempain jumaluudet, 
tuon, joka kantoi harteillaan iän painaman taaton? 

600 Miksi en tarttunut tuohon ja raadellut palasiksi, 

viskonut aaltoihin, tovereitakin tappanut miekoin? 
Miksi en Askaniusta jo pöytään ruokana tuonut? 
Ainahan häilyvä on sodan onni ja saa sitä olla! 
Kuollessain ketä pelkäisin? Sytyt kantanut oisin 

605 leiriin, täyttänyt liekein myös välikäytävät laivain, 

surmannut pojan, myös isän, itsenikin sukupuuttoon! 
»Helios, liekilläs valotat maan askaret kaikki, 

Juno huolteni tulkki ja kaiken tietävä mahti, 

myös Hekate, jota öin väki tien jumaluutena palvoo, 

610 kostotarjoukko ja myös jumalhenget kurjan Elissan! 
Tuskani huomatkaa, sovitus pahan palkkana suokaa, 
pyyntöni kuulkaa. Jos satamaan siis houkkion miehen 
pakko on päästä ja myös maan turviin matkata uiden, 
jos siten tahto on Juppiterin, niin on raja tässä: 

615 rohkean kansan lyömänä hän asevoimin ja taistoin, 
mailtaan syöstynä, luotaan pois oma poikakin Julus, 
turvaa kerjätköön, suvun kurjimman tuhon nähköön! 
Joskin rauhan saa epäsuhtaisin sopimuksin, 
älköön vallassaan elon päiviä nauttia saako, 

620 kuolkoon määrää ennen ja jääköön haaskana hietaan! 
Pyyntönä nyt sanat viimeiset kera vuodatan hurmeen: 
Puunit Tyyroksen, koko heimo ja nouseva polvi 
pakko on harjoittaa vihan vimmaan, lahjana saakoon 
tuhkani sen! Kiroan sovun, lemmen ja kansojen liitot. 

625 Vielä mun tuhkani synnyttää rajun kostajaurhon 
liekein, miekoin surmaamaan suvun dradanolaisten 
nyt sekä vastedeskin, kun vain olis voimia kyllin. 
Rannat rantoja päin, meren tyrskyt iskevät ristiin, 
lyö ase toistaan, syö viha sammumaton sukukuntaa.» 

630 Kunoli näin sanonut, joka suuntaan käänsi hän katseen 
tahtoen taittaa kiireimmin vihatun elon juoksun. 

Pyysi hän Barkea kohta, Sykhaioon hoitajatarta — 
kätki jo syntymämaa oman hoitajan tummuvan tuhkan: 
»Voi, rakas vaalija, tuo heti tänne siskoni Anna! 

635 Käske vihmoa tuon oma vartalo nyt jokiveellä, 
tuoda teuraat tullessaan sekä neuvotut uhrit! 
Tulkoon, verhota taas sinä saat ohimos pyhin nauhoin. 
Aion suorittaa tavan jälkeen aljetut uhrit, 
nuo Manan valtias saa, lopun etsin rakkaushuoliin: 

640 heitän nyt rovioon koko henkilön dardanolaisen.» 
Virkki sen, innoin kiirehtää koki kulkua vanhus. 

Vauhko on hurjien aikeiden pelästyttämä Dido: 
silmät vääristyy verestäin, värisee somat posket 
itkun tahraamat, tuhon vuoksi on kuoleman kalvas 

645 syöksyessään sisäsuojiin nyt koko kartanon kautta. 
Niin ylös nousee raivoissaan roviolle ja tempaa 
miekan Aeneaan — anotun tosiaan eri käyttöön. 

Kun näki vaatteet Aeneaan, tutun myös lepovuoteen, 
hetkisen itkien hän ajatuksia hautoen empi, 

eso kaatui vuoteeseen sekä viimeiset sanat lausui: 
»Kalleimmat varusteet — kun onnea soi jumalvoimat — 
ottaa henkeni saatte ja rakkaushuoleni poistaa! 
Nauttia sain elämän, tien kohtalon antaman kuljin, 
siirtyvä on Manalaan minun ihmishahmoni suuri. 

655 Pystytin mahtavan kaupungin, sain muurini nähdä, 
mieheni koston sai vihamielinen veljeni maksaa. 
Nauttisin onnea, ah, ylenmäärin, jos Afrikan rantaan 
ei olis tulleetkaan sotapurret dardanolaiset.» 

Painuen vuoteelleen näin lausui: »Kostamatonna 

660 kuolen, käyköön niin. Siten käyn minä varjojen maille, 
katsein ahmia saa ulapalta hän — julmuri - tulta, 
sankari vieköön matkassaan minun kuoloni muistot!» 
Virkkoi, kesken vannomisen hänen syöksyvän miekkaan 
kumppanit huomasivat, verivaahdon peittävän raudan, 

665 hurmeen tahraavan kädet, kaikuu huutoja ylhään 
atriumiin. Kadut käy Huhu riehuen: kuoleman kertoo. 

Kaikuu voivottain, valituksin naisien itku 
kautta jo kaupungin, kajahtaa syvä voihkina ilmaan, 


100 


NELJÄS KIRJA 


kuin koko Karthagon tuho veisi ja mahtavan Tyyroon, 

670 iskisivät vihamiehet, ja vyöryen roihujen raivo 

tunkisi ihmisten asumuksiin, temppelisuojiin. 
Kuunteli kauhistuin hätiköintiä kalpea Anna, 

raastoi kasvoja kynsillään sekä löi käsin rintaa, 

syöksyi keskeen ihmisien, nimen kuolevan huusi: 

675 Näinkö se päättyikin, sisar? Näin minut johdatit harhaan? 
Siis tähän tähtäsivät roviot, tulet, alttarit kaikki? 
Yksin jäin, mitä nyt valitan? Et kanssasi kuoloon 
siskoas huolinut? Jos olisin saman kohtalon saanut, 
niin olis kummankin sama vienyt tuska ja hetki. 

680 Näin käsin valmistin rovion, suvun haltiat kutsuin, 
jotta mä jättäisin sinut kuoleman hetkenä yksin. 
Turmaan veit, sisar, itsesi, myös minut, Sidonin taatot, 
kansan ja kaupungin. Nyt suokaa huuhtoa haavat 
viimeinkin jokiveellä ja, jos jokin on elon merkki, 

685 suutelot poimia.» Näin puhuen roviolle hän nousee, 
Didoa hoivaa, on sylissään oma kuoleva sisko, 
voihkii, liinoin kuivaa pois veren, mustuvan hurmeen. 

Dido nostaa taas ylös luomet kuoleman raskaat, 
voipuu: vihlaisee sydänseutuun työntyvä haava. 

690 Kolme kertaa hän kohottuu nojaten käsivarteen, 
kolme kertaa vuoteeseen lysähtää, haparoivat 
silmät suuntaa korkeuteen, valon löysi ja huokaa. 

Juno valtiatar tuon pitkää säälien tuskaa, 
julmaa kuoloa myös, Iriin, sananviejän Olympoon, 

695 käski nyt irrottaa jäsenistä jo riuhtovan hengen. 
Koska ei kuoloa ansainnut hän kohtalon kautta, 
liian varhain kun polo raivon lyömänä sortui, 
ei Proserpina määrännyt heti harhata hengen 
Orkukseen, hänen kiireeltään helohiusta ei vienyt. 

700 Hohtava siiviltään sadevihman saattama Iris 
sai kera auringon tuhatkirjavan, loistavan hunnun, 
liiteli taivaan halki ja kuiskasi kuolevan korvaan: 

»Dis-jumalalle nyt lahjana vien tämän, kirvotan hengen.» 
Iris lausui näin, käsin suortuvan leikkasi, myötään 
705 poistui niin elon lämpö ja tuuliin hälveni henki. 

Ehtinyt Aeneas oli laivoineen ulapalle 
varmana määrästään, meren synkkiä tyrskyjä halkoi. 
Niin näki hän takanaan tulen lieskat kurjan Elissan 
valtaisan rovion. Vaan syytäpä liekkien niiden 

5 tietänyt ei. Vuoks rakkauden tuon kärsimät tuskat, 
kun oli tiettyä myös, mihin pystyi lempivä nainen, 
entein murheisin myös teukrien mieliä painoi. 

Laivat kun ehtivät niin ulapalle ja manteret jäivät 

pois näkyvistä ja vain oli ympäri merta ja taivas, 

10 käy hänen ylleen yllättäin sysimustana pilvi 
tuottaen myrskyn ja yön; meri hurjistui pimeässä. 
Virkkoi näin Palinurus, kun ohjasi hän peräsintä: 
»Miksikä taas rajuilma on pilviin peittänyt taivaan? 
Oi isä Neptunus, mitä nyt?» Näin lausuen toisten 

15 reivata purjeet käski ja soutaa hartiavoimin, 
purjeet viistoamaan pani tuulia päin sekä virkkoi: 
»Oi jalo Aeneas, en — vaikka jo Zeus siten väittäis — 
usko nyt päästävän Italiaan, jos sää tämä jatkuu. 
Kääntyen vastaan pauhaavat sekä, ilta kun tummuu, 

20 yltyvät tuulet vain, sumupilvenä ilma nyt velloo. 
Vastaan puskea meidän ja täysiä voimia käyttää 
kannata ei. Ylivoimainen on Onnetar: mennään 
sinne, minne hän vie. Fi kaukana, luulisin, täältä 
tuo Eryksin ole turva, Sikaanian ystäväseutu, 

25 jos vain oikein muistan ja mittaan tähtiä taivaan. 
Lausui hurskas Aeneas: » Olen tuulien kauan 
huomannut sitä vaativan: ei siis hangata vastaan. 
Käännä purjein tie. Ei maa niin miellytä toinen, 
minne laivaston väsyneen voin laskea turvaan, 

30 kuin tämä, jonka on saanut jo dardanolainen Akestes 
tai joka säilyttää isä Ankhiseen pyhän tuhkan.» 
Lausui näin, satamaa päin laivat pyrkivät, purjeen 
läntinen pullistaa: yli kuohujen kiitävät keulat, 
vihdoin riemuin laskevat nuo tutun poukaman hietaan. 

35 Vaan tutut laivat saapuvien heti huomasi kaukaa 
vuoren korkeudesta ja vastaan riensi Akestes, 
pörheä keihäineen, Libyan kun karhu on yllään; 
troijatar tuon pojakseen oli Krinisos-jumalasta 
hankkinut. Muistaen hän hyvin muinaiset esitaatot 

40 tervehtii palanneita, ja noutaen maan satoaarteet 
riemuin kestitsee väsyneitä hän ystävän lailla. 

Kun valo auringon oli taivaan tuikkivat tähdet 
saattanut himmenemään, kokoukseen kumppanejansa 
kutsui Aeneas, näin lausui päältä hän kummun: 

45 »Miehet Dardanian, suku syntyisin jumalista, 
vuoden kuukauskierto on umpeen täyttänyt siitä, 
kun maan helmaan peittelin luut jumalallisen taaton, 
alttarit murheiset tämän haudan luo pyhitimme. 
Juuri se päivä on nyt, joka aina on katkera meille, 

50 aina on kunniakas, jumalat, siten tahto on teidän. 

Jos olisin minä Gaetulian nyt Syrttien luona, 
paiskoma Argoksen meren tai sotavanki Mykenen, 
siltikin uhrit vuotuiset sekä juhlavat saatot 
järjestää kokisin, varustaa pyhät alttarit lahjoin. 

55 Itsestään — toki ei jumalmieltä ja -tahtoa vastaan — 
tänne purjehdimme me luo oman taattoni haudan, 
kulkeuduimme me näin satamiin, tykö ystäviemme. 
Aika on järjestää nyt riemukas kunniajuhla: 

tuulia pyytää, toimittaa jokavuotinen uhri, 

60 kaupunkimme kun on perustettu ja temppelit sinne. 
Saada Akestes suo joka laivan härkiä kaksi 
Troijan syntyinen: hakekaaa isienne penaatit 
tänne ja haltiat palvomat myös isäntänne Akesteen. 
Yhdeksännen kun valon armaan tuova on Koitar 

65 nauttia ihmisien valaen sädeloistoa maille, 
kilvan järjestän minä teukrien laivojen kesken. 
Ken paras juoksija on sekä voiman käyttäjä hurjin, 
heittäjä ken rotevin tahi nuolen ampuja tarkin, 
tai kuka luottaa nyrkkeihin sekä iskujen voimaan, 

70 selvitetään, ja hän ansaitun saa voittajan palmun. 
Hiljeten seuratkaa, ohimoille seppele pankaa!» 

Niin ohimoilleen vei oman äidin suosiman myrtin. 
sen teki myös Elymos, iäkäs isäntämme Akestes, 
sen teki Askanius, muu nuoriso seurasi heitä. 

75 Sieltä nyt siirtyi Aeneas tuhanten kera muiden 
kummun luo, oli ympärillään iso, juhlava saatto. 
Bakkhukselle hän nyt kaks maljaa viiniä vahvaa 
vuodattaa, kaks maitoa, kaks pyhitettyä verta, 
purppurakukkiakin sirotellen näin sanan lausuu: 

80 »Tervehdys, pyhä taattoni, taas: oi terve, te tuhkat 
turhaan näin tavatut, isävainajan henget ja varjot! 
Kanssasi päässyt en Italiaan, luvattuun kotimaahan, 
en saa etsiä Thybriksen jokiuomaa Ausoniassa.» 
Lausui näin, pyhäkön pyhimmästä jo niljakas käärme 

85 seitsemät kiemurat muodostaa, kehät seitsemät kiertää, 
ympäri alttarin kietoutuu, sujahtaa yli kummun. 
Selkä sen täynnään on sinitäpliä, suomujen kulta 
lieskana välkehtii: on kuin sadepilvien kaari 
heittäessään tuhannet värit päivän loistoa vasten. 

90 Aeneas mykistyi. Venytellen pitkänä käärme 
joukkoon luikertaa vatien, pikareiden ja maistaa 
ruokia alttarien, sisimpään livahtaa pyhän haudan 

jättäen alttarit, kun oli syönyt, niin vahingotta. 
Innokkaammin nyt isälleen soi uhreja poika: 

95 kumman - paikan vai isän? — tuo oli suojelushenki, 
tietänyt ei, parit teurastaa tavan vaatimat lampaat, 
kahdet niin siat kuin pikiselkäiset härät kahdet, 
viiniä vuodattaa pikareista ja henkeä kutsuu 
suuren Ankhiseen sekä haamuja pois Manalasta. 

100 Riemuin myös toverit, mitä suinkin on kullakin antaa, 
alttarit täyttävät lahjoillaan, härät uhrina tuovat, 
kattilat ottaen nurmikkoon nämä heittyvät itse, 
pistelevät lihat vartaisiin, tulihiiliä alle. 


Kun oli yhdeksäs odotettuna koittanut Koitar, 
105 Foiboksen hevoset läpi taivaan kiitivät vaunuin, 
toi huhu naapurit sinne ja kunnia kuulun Akesteen. 
Joukoin riemukkain nämä oitis täyttivät rannat 
Aeneaan väen nähdäkseen, toki myös otellakseen. 
Pannaan palkinnot kehän keskeen silmien alle 
110 kaikkien: kolmijalat pyhät, vihreät seppelekruunut, 
voiton palmut myös, varusteet sekä purppuravaatteet 
kirjotut kauttaaltaan, talentit hopeaa sekä kultaa. 
Torvi jo toitottaa jalon kilvan alkamiseksi. 
Alkaa ankaran kilpailun pikasoutua neljä 
115 rinnakkain, valiot koko laivaston ovat siinä. 
Hurjine soutajineen oli Mnestheus, päämies Pristiin: 
alkaja Memmiusten suvun hän oli Italiassa. 
Massaa valtaisaa Gyas ohjasi suuren Khimairan: 
kaupungin oli vertainen, rivit dardanolaisten 
120 kolmet airoillaan sitä kiskoi hartiavoimin. 
Sergestus, joka on nimen antaja Sergius-heimon, 
pää oli Kentauroon, sininen oli Skylla Kloanthoon 
laiva: Cluentiusten tuli Roomaan taas suku siitä. 
Kaukana on ulapalla ja rannikon tyrskyjen luona 
125 kallio, vaan upoksiin sen painavat vyöryen aallot, 

milloin luoteinen pimentoon saa talviset tähdet; 
kun sää tyyni on taas sekä liikkumaton meren laine, 
koskelot aurinkoon heti pyrkivät sen tasanteelle. 
Tänne Aeneas-isä pystyttää ison tammen 

130 vehreän merkkinä ohjamaan merimiehiä sinne, 
mistä on kääntyminen taas heidän maalia kohti. 
Paikat arvottiin, jopa päälliköt nuo peräpäässä 
loistivat kullassaan sekä yllään purppuraviitta; 
poppelilehvin verhoutui muu nuoriso parhain, 

135 paljaat öljynnyt oli hartiat soutua varten. 
Istuvat souduilleen sekä airoon tarttuvat innoin. 
Merkkiä tarkkaavat, sydän hakkaa, pelkokin kalvaa 
mieliä, vaan myös kannustaa himo kunnian heitä. 
Torvi kun ääneen sen kajautti, jo lähtivät kaikki 

140 purret pilttuistaan: yläilmaan kiirivät huudot 
soutajien, ja he piiskasivat meren aaltoja airoin. 
Halkoivat vaot rinnakkain, koko aukesi aava 
kolmoispuskurien sekä vankkojen airojen alla. 
Ei parivaljaikot niin äkkiä syöksyne matkaan 

145 pilttuistaan, ei niin nämä vinhaa vauhtia kiidä. 
Ei rajummin ravistaa ajomiehet ohjia saata 
kiitävien hevosten kurotellen piiskoja iskuun. 
On taputuksia nyt, on huutoja katselijoiden 
täynnään tuo koko seutu, ja rannat kiirivat kaikki 

150 ääniä, kukkulat myös heti vastaavat tähän kaikuun. 

Kärkeen rynnistää heti jälkeen jättäen toiset 

huutojen myötä Gyas, jota seuraa sitten Kloanthos, 
soutu sen on parempaa, hidastaa sitä kylkien mänty 
painaen painollaan. Välimatkan päässäpä näistä 

155 Pristis ja Kentauros ohi toisen pyrkivät päästä: 
eellä on Pristis nyt, nyt valtava taas ohi vyöryy 
Kentauros, vaan nyt tasarintaa puskevat keuloin 
kumpikin, leikkaavat kölillään meren suolavan pintaa. 

Käännekohtaa nyt lähestyttiin, kalliosaarta, 

160 voittoisasti Gyas oli kiitänyt tyrskyjä pitkin, 
ääneen huusi hän nyt, perämies sen kuuli Menoites: 
»Oikean puolen miks valitset? Heti käännä jo tänne! 
Rantaan päin! Vasemmalla jo suo melan raapia rantaa! 
Muut valitkoot ulapan!» Peläten salariuttoja keulan 

165 käänsi Menoites päin ulapoita ja ohjasi sinne. 
»Minnekä nyt ajat?» huusi Gyas, »pyri kallion kylkeen!» 
Toistamiseen näin huusi Gyas: kas, kohta Kloanthoon 
kantaan iskevän huomasi hän, sijan ottavan toisen. 
Tuo välimaille Gyaan sekä kaikuvan kalliopaaden 

170 raivasi tien sisemmän vasemmalta ja niin ohi kiiti 
kärkeen, merkin tuon sivu, varmoja reittejä riensi. 
Silloin leimahtaa viha polttava sankarin nuoren, 
kyynelet tulvivat myös, ja hän suistaa velton Menoiteen 
päistikkaa meren aaltoihin perän korkeudesta, 

175 niin unohtaa oman arvon ja kumppanien menestyksen. 
Itse hän käy heti ohjaamaan, ja hän toisia itse 
kannustaa sekä ohjaimen päin rantoja kääntää. 

Pohjaan painunut kun taas pintaan pääsi Menoites, 
kömpelö, myös iäkäs, oli yllään vuotavat vaatteet, 

180 kallion turviin pyrki ja pääsikin maan kamaralle. 
Teukrit nauroivat, kun hän putos, kun koki uida, 
vielä kun keuhkoistaan meren suolaa yskien sylki. 

Toiveikas ilo nuo molemmat heti valtasi toiset, 
Mnestheun, Sergestoon, he Gyaan jos voisivat voittaa. 

185 Sergestus ohi käy sekä suuntaa luotoa kohti, 
vaan ei pääse hän nyt kokonaan ohi Mnestheun laivan, 
vain osittain, osittain on uhkana puskuri Pristiin. 
Kulkien laivassaan puhutellen näin tovereitaan 
kannustaa Mnestheus: »Nyt airoin kiskoa saatte, 

190 Hektorin kumppanit, jotka, kun Troijan kohtalo täyttyi, 
kelpuutin tovereiksi, nyt voimiin turvata saatte, 
rohkeuteen, jota koitte te näyttää Syrttien luona, 

Joonian tai Malean meren raivoa väistäessänne. 

Kärkeen en pyri Mnestheus, en minä voittoa kärtä, 

195 voi tätä voi! — hän voittaa saa, kenen suo Meren herra! — 
vaan hävettää sija viimeinen. Tämän torjua voitte, 
kumppanit, tehkää niin!» Heti painavat päälle 
airoillaan: vavahtaa perä vaskinen iskujen alla, 
myös pakenee meri alta, ja rintaa läähätys puistaa, 

200 kuumia kasvojakin, hiki virtaa yltä ja päältä. 

Heille toivotun tuon menestyksen sattuma tuotti. 
Liian innoissaan liki kallion ohjata keulan 
Sergestus yrittää, vaan ahtautuu pahimmilleen, 
onneton laivoineen siten törmää kallion kärkiin. 

205 Paadet paukkuivat, rusahtain karikkoon lapakärjet 
airot katkesivat, oli juuttunut murtunut keula. 
Pystyyn ryntäävät merimiehet ja huutavat siinä, 
kanget rautaiset, teräkärkiset etsivät keksit, 
airoja katkenneita he talteen koettavat koota. 

210 Mnestheus riemuissaan menestyksen vuoksi nyt airoin 
soudattaa rajummin, avukseen merituulia kutsuu, 
ohjaa selviä selkiä päin sekä päin avomerta. 

Niin kuin luolastaan hätistettynä kyyhkynen karkaa, 
kun pesän herttaisen on tehnyt kallion turviin, 

215 lentää niittyjä päin, räpytellen siipiä aikaan 
säikkynä saa havinan, pian ilman selkeän halki 
liitää siivillään, vaan niitä ei liikuta lainkaan: 
niin Mnestheus, niin Pristis tuo meren kuohuja halkoi 
ulkona, niin sitä siivittää raju airojen tahti. 

220 Sergestus jätetään: tämä kamppailee karin päällä, 
kun matalikkoon juuttunut on, avunantoa turhaan 
pyytää, katkenneita hän airoja kiskoa koettaa. 

Kohta Gyaan Mnestheus ja Khimairan järkälemassan 
saavuttaa, tämä jää, se kun on perämiehetön pursi. 

225 Ensimmäisenä on nyt maaliin päästä Kloanthos, 
vaan tätä Mnestheus ahdistaa sekä tiukkana uhkaa. 
Huuto nyt kaksinkertaistuu, tätä katsomo kaikki 

innoin kannustaa, kajahtaa jyrinästä jo taivas. 
Toisia harmittaa, jos eivät he voi etumatkaa 
230 maaliin säilyttää: elämästään luopuvat ennen. 
Toisia kannustaa menestys, ja he uskovat voittoon. 
Ehkä he kumpikin palkinnon tasan oisivat panneet, 
ellei kämmeniään meren puoleen oisi Kloanthos 
nostanut pyytäen sen jumaluuksia näin lupauksin: 
235 »Merten oi jumalat, samoanhan aavoja teidän, 
riemuin teille nyt härän valkean tuon liki rannan 
uhraan alttarin eessä ja myös lupaukseni täytän, 
viskelen aaltoihin sisukset sekä vuodatan viinit.» 
Lausui, aaltojen alla sen kuuli jo tuo koko kuoro 
240 Nereun tyttärien sekä Forkoksen, Panopeia, 
myös isä Portunus kädellään sitä tyrkkäsi laivaa: 
tuo nopeampana kuin itätuuli ja viuhuva nuoli 
syöksyi maalia kohti ja pian olikin satamassa. 
Poikapa Ankhiseen heti koolle kutsuen kaikki 
245 voittajaks siis julistaa nyt airuen suulla Kloanthoon, 
kietoo niin hänen kulmilleen pyhän laakerin lehvän. 
Kunkin laivan saada suo hän härkiä kolme, 
viiniä myös, jopa lahjoittaa talentin hopeaakin. 
Laivojen johtajat sai erityiset kunnialahjat. 
250 Kultaan kirjaillun sotaviitan voittaja: siinä 
purppurareunaa kiersi meanderi kertoja kaksi. 
Idan prinssin kirjaillut oli taitaja siihen, 
ampuen nuolillaan tämä nopsia hirviä seuraa, 
kiihkeä on, jopa huohottaa, hänet Zeun pyhä kotka 
255 ryösti ja kynsissään yläilmojen vei asukkaaksi. 
Turhaan kämmeniään kohottaa ylös tähtiä kohti 
vartijavanhukset, myös haukkuvat ärhäkät koirat. 
Hän, joka taas sijan toisen on voittanut laivojen kesken, 
panssarin kultaisen omakseen punotun hakasista 
260 kolmin langoin sai; oli itse sen Demoleoolta 
riistänyt Ilionin Simoeis-joen aaltojen luona. 

Hän omakseen sen sai, koristeeksi ja taistoa varten. 
Raahasivat apurit Fegeus, Sagaris sitä vaivoin, 
niin monikertainen oli, vaan sama panssari yllään 

265 kerran Demoleos ajanut oli teukreja juosten. 

Kolmannet oli palkinnot parit pronssiset maljat, 
nuo oli taas hopeaa, taotut kuvat myös näkyvissä. 
Palkitut voittajat kaikki jo loistaen ylpeydestä 
kulkivat aarteineen ohimoillaan purppuranauha, 

270 laiva kun Sergestoon vain vaivoin saatuna irti, 
heikkona yksine soutuineen sekä airoja vailla, 
maaliin raahautui, ivanaurua sai osaksensa. 

Niin oli laiva se kuin tien varteen eksynyt käärme, 
jonka on murskannut yli viistoon kulkenut pyörä 

275 tai kivi raadellut, jalankulkija polkenut alleen, 
turhaan tuo paeten vain kiertää kiemurojansa; 
uhmakas on osittain, kipunoivat silmät, ja kaulaa 
myös kohottaa sähisten, takapää vain ontua saattaa, 
solmuja muodostaa, jäsenet sekoaa jäseniinsä: 

280 souduin sellaisin hidastettuna kulki se laiva, 
purjeet otti ja niin satamaan tuli paisuvin purjein. 
Lahjan nyt isä Aeneas soi myös hävinneelle, 
kun oli säästynyt laiva ja kumppanien oma henki: 
orjatar annettiin, joka taitava on käsitöissä, 

285 kreetatar on, Foloe, imevät somat kaksoset häntä. 

Kun oli hurskas Aeneas tämän päättänyt kilvan, 
siirtyi kentän vihreyteen, jota kaartuva harju 
saartoi kauttaaltaan, oli katsomo, myös rata siinä 
ympyrän muotoinen, hän niin tuhanten kera muiden 

290 katsojien kävi sinne ja istui kunniapaikkaan. 
Tänne hän kutsui, jos joku tahtoi juoksua koettaa, 
miehiä kilpailuun, pani palkinnot näkyville. 

Paljon saapuukin sikaneita ja teukreja koolle: 
Nisos ja Eyryalos toverit, 
295 nuori ja kaunis Eyryalos elon vehreydessä, 

Nisos, ystävä tuon oli vilpitön rakkaudessaan, 
sankari myös Priamoon sukulainen, prinssi Diores; 
saapuivat Salius, Patron, tuo maasta Akarnan, 

taas tämä Arkadiasta ja syntyisin Tegeasta; 

300 kaksikin miehiä Trinakrian Elymos, Panopeskin, 
metsien tuntijat nuo sekä kumppanit vanhan Akesteen, 
paljon muitakin, jotka on unhoon peittänyt aika. 

Heidän keskellään näin Aeneas sanan virkkoi: 
»Nyt tämä huomatkaa, tätä kuunnelkaa ilomielin! 

305 Kenkään joukostanne ei palkinnoitta nyt lähde. 
Kahdet Knossoksen silorautaiset teränuolet 
lahjoitan, korukirveen myös taotun hopeasta, 
saa nämä siis joka mies. Tämän kilvan voittajat saavat 
kolmet palkinnot, ohimoilleen kelta-oliivit. 

310 Ensimmäinen saa koristeineen loistavan ratsun, 
toinen amatsonien saa viinen nuolia täynnä 

thraakialaisia, vyön kokokultaisen, ja sen sulkee 

solki, ja siihen taas kivi soikea on upotettu; 

kolmas tyytyä saa kypärään tähän argolislaiseen.» 

Kun näin lausuttiin, niin paikoilleen asettuivat, 
merkki kun annettiin, pyrähtäin heti kiitivät matkaan, 
syöksyvät kuin sadekuurot ja pyrkivät maalia kohti. 

Ensimmäisenä riensi jo Nisos kaukana muista 

tuuliakin nopeammin ja siipiä myös salamoiden. 

320 Vaan lähin juoksija on, tosin pitkän matkan päässä 
seurailee Salius, taas matkan päässä jo näistä 

kolmas on Eyryalos; 
seuraa puolestaan Elymos tätä, vaan tämän jälkeen 
kiitää kantaan tuon heti painaen kannan Diores 

325 pyrkien rinnalleen: enemmän jos vain olis matkaa, 

niin ohi pääsisi kummankin, ohittaisi jo toiset. 
Loppu jo häämöttää, väsyneinä he maalia kohti 
kiirein pinkovat, kun verivisvaan astuen Nisos 
onneton horjahtaa, näet härkien vuotanut hurme 


315 

330 tehnyt niljakkaaksi on nurmikon vihreän ruohon. 
Voittoa juhliva nuori ei saattanut askeliansa 
hallita horjuessaan, vaan päistikkaa meni suulleen 
lantaan ryöttäiseen sekä visvaan uhratun hurmeen. 
Armaan ystävän Euryaloon hän siltikin muisti. 

335 Rämpiessään loastaan asettui hän päin Saliusta, 
niin tämä kaatui rähmälleen, vain tuprusi hiekka. 
Euryalos vilahtaa ohi, voiton ystävän turvin 
korjaa myös omakseen, osakseen saa suosion pauhun. 
Toinen on taas Elymos, on saapuja kolmas Diores. 

340 Huudoillaan Salius koko valtavan katsomon täyttää 
taattojen kasvojen eessä ja niin vetoaa sekä vaatii 
kunnian itselleen, joka riistettiin kavalasti. 

Puoltaa Euryalosta nyt suosio, kyynelet kirkkaat, 
miehuus hurmaavampi, kun ruumiin kauneus loistaa. 

345 Suureen ääneen huutaessaan tuki häntä Diores: 
palkinnon hän kolmannen olis ottanut turhaan, 
jos sijan ensimmäisen niin Salius olis saanut. 

Lausui Aeneas: »Pysyvät nämä muuttumatonna 
palkinnot, pojat, en minä voiton palmuja vaihda. 

350 Vaan toki sääliä saan tämän syyttömän ystävän turmaa.» 
Kun oli sen sanonut, jopa gaetuli-leijonan taljan 
villavan sai Salius, pedon tuon oli kullatut kynnet. 
Nisos: »Moiset jos palkinnot vie voitetut», lausui, 
»sääliä jos siten kaatujat saa, mitä suot sinä saada 

355 Nisoksen? Olisin minä voiton seppelen saanut, 
ellei myös mua kohdannut Saliuksen kohtalo oisi.» 
Näytti hän näin sanoen niin kasvot kuin jäsenensä 
vallan sontaiset, isä nauroi suopea hälle, 
kilven lahjoittaa, joka on Didymaonin työtä; 

360 riistivät sen danait pyhäköstä Poseidonin kerran. 
Mainion sankarin tuon tämän lahjan salli hän saada. 

Kun oli päättynyt juoksu ja palkinnot oli saatu, 
lausui: »Kellä nyt on kova kunto ja rohkea rinta, 

saapua saa, kohottaa ylös hihnoin käärityt nyrkit!» 

365 Lahjat kaksinkertaiset asettaa näkyville: 
voittaja saa härän, jonka on sarvet peitetyt kultaan, 
lohtuna taas hävinnyt korean kypärän sekä miekan. 
Fi kulu kauaakaan, kun voimia uhkuva saapui 
jätti Dares uhoten, osakseen sai suosion suuren. 

370 Yksin hän Pariksen kera alkaa ottelun tohti, 
hän myös kilpaillen liki suuren Hektorin kummun 
Buteen, tuon jätin valtaisan, joka myös olevansa 
kerskui heimoa tuon Amykoksen Bebrykiasta, 
hakkasi, niin ojentui tämä hiekkaan kuoloa tehden. 

375 Nostaen ylpeän päänsä Dares oli taisteluvalmis, 
näytteli harteitaan, käsivarsia viskeli vuoroin 
yltyen iskuihin sekä nyrkein tuulia ruoski. 

Ottelijaa haetaan; ei kenkään tohtinut käydä 
ottelemaan, ei nyrkkejäkään terästettyjä käyttää. 

380 Kaikkien arvellen hän luopuvan ottelemasta 
luo kävi Aeneaan, ei kursaillut, heti tarttui 
niin vasemmallaan hän härän sarviin, näin sanan virkkoi: 
»Oi jumalattaren poika, jos vastaan ei tule kenkään, 
miksikä seisoa tässä ja miks mua näin pidätellä? 

385 Siis jaa palkinnot!» Tähän hurrasivat heti kaikki 
sankarit Dardanian sekä käskivät palkita miehen. 
Silloin Entellusta jo katkera moitti Akestes, 
nurmikon istuimella kun vieressään oli silloin: 
»Entellus, olithan sinä urhein sankari ennen, 

390 kuinka sä palkinnot menemään voit ottelematta 
laskea noin? Nyt missä on mestari — mainita turha — 
mies jumaloitu Eryks, läpi Trinakrian nimi kuulu, 
missä se on sekä palkinnot, sinun seinies aarteet?» 

Vastasi hän: »Ei kaikonnut ole taistelumieli. 

395 En minä pelkää, vaan veri vain on vanhenevassa 
tylsä ja jähmeä, kun on ruumiin ehtynyt voima. 
Jos sama nuoruus tuo, joka aikoinaan oli mulla, 

jolla hän kerskailee, jos vieläkin nyt olis mulla, 
vuoksi en palkinnon, härän kauniinkaan olis tullut. 

400 Lahjat houkuta ei.» Siten lausuen viskasi sitten 
kentän keskustaan molemmat nuo nyrkkien hihnat 
painoineen, oli niitä Eryks-uros kantanut kerran, 
kun kävi ottelemaan, käsivarret kietonut hihnoin. 
Nyt mykistyivät muut: härän vuodan seitsemät hihnat 

405 ympäri kierretyt on punokseen kera raudan ja lyijyn. 
Niin mykistyy jopa itse Dares sekä on halutonna. 
Ankhiseen jalo poika jo punniten käänteli noiden 
painoa valtaisaa kädessänsä ja hihnojen kaarta. 

Vaan nämä rinnastaan sanat purkaa mies iäkkäämpi: 

410 »Jos joku Herakleen olis iskimet, myös varusteensa 
nähnyt ja seurannut merenrannan taistoa tuimaa! 
Kaksoisveljesi näitä Eryks varusteita jo kantoi — 
hurmeen nähdä voit, palat aivojen pirstotut niissä — 
kun päin Heraklesta hän seisoi, niitäpä käytin, 

415 kun veri virkeä voimia soi, ei nurjana vanhuus 
harmaaseen minun näin ohimoitani peittänyt vielä. 
Troijan urho Dares jos kieltää nuo varusteeni, 
jos on tahto se Aeneaan sekä kanta Akesteen, 
ottelu siis tasataan! Eryksin minä pois panen hihnat — 

420 siks älä pelkää — taas sinä Troijan iskimet heitä!» 
Kaksoisviitan niin hän harteiltaan heti heitti, 
valtaisat jäsenet, niin luut kuin myös lihaksensa 
näytti ja niin asettui hän jättinä ympyrän keskeen. 

Poikapa Ankhiseen samanlaiset iskimet noutaa, 

425 kämmenet kummankin varustaa tasapuolisin hihnoin. 
Nousten varpailleen asennon nyt kumpikin ottaa, 
ilmoja päin ojentaa käsivarttaan pelkoa vailla. 
Taapäin pään vetävät pois väistäen iskujen alta, 
nyrkin iskevät nyrkkiä päin sotimaan uhitellen. 

430 Toinen luottaa nuoruuteen sekä on nopeampi, 
toinen voimillaan uhoaa, vavisten tämän polvet 

notkuvat, hän myös hengästyy, raju läähätys kuuluu. 
Kesken ottelijain jaellaan siten iskuja turhaan, 
lyöntejä kylkiin onttoihin satelee, kehä rinnan 

435 vain kumahtaa, sivuaa käsi korvia, myös ohimoita 
nyrkeillään, rutisee jopa posket iskujen alla. 

Seisoo paikallaan Entellus liikkumatonna, 
iskuja ruumiillaan hän väistää tarkkana silmä. 
Niin kuin kaupungin käy kimppuun sankari laittein 

440 tai varusteissaan piirittää ylälinnoja vuorten, 
nyt tätä, nyt taas tuota Dares koki aukkoa löytää, 
kaikkea taitoa käytti ja turhaan ryntäsi kohti. 
Oikeallaan uhaten Entellus korkeudesta 
iskee: toinen puolestaan näin saapuvan iskun 

445 aavistaa nopeasti, sen väistää vartalollansa. 

Tuuliin tuhlaa Entellus näin voimia, niinpä, 
raskas kun on, rojahtaa hän painostaan kamaralle, 
kuin Erymanthoksen tai Idan huippujen honka 
irroitettuna juuriltaan myös onttona kaatuu. 

450 Pystyyn ryntäsivät Trinakrian miehet ja teukrit; 
huuto jo kiirii taivaaseen, heti riensi Akestes 
pystyyn auttaakseen ikäkumppanin säälien häntä. 
Viivästyttänyt ei, pelästyttänyt sankariamme 
sattuma, vaan palajaa hän ottelemaan, viha yltyy. 

455 Voimia kasvattaa häpeän sekä kunnian tunto, 
suinpäin nyt ajamaan hän käy läpi kentän Daresta, 
nyt käden oikean, nyt vasemman satavat rajut iskut. 
Ei lepohetkeäkään: kuin iskeä voi raekuuro 
taajana kattoihin, siten sankari iskuja kylvää 

460 nyrkein löylyttäin molemmin ajamaansa Daresta. 

Nyt isä Aeneas pitemmälle ei sallinut mennä 
Entelluksen raivossaan, ei riehua liikaa, 
vaan tämän ottelun päätti ja näin väsynyttä Daresta 
luokseen kutsuen myös koki lohduttaa sanakääntein: 

465 »Onneton mies, mikä hulluus nyt sinun mieltäsi riivaa? 


116 


VIIDES KIRJA 


Tunnusta ylivoima: jo muuttunut on jumaltahto. 
Väisty siis jumalaa!» Näin lausuen ottelun päätti. 
Tuon ikäkumppanit — kun hän laahaa ontuen jalkaa, 
päätään myös ravistaa, verivisvaa sulkien suusta 

470 yskii hampaitaam verihyytymien kera maahan — 
auttavat laivojen luo, mukanaan kypärän sekä miekan 
kantavat, Entelloon härän, palmun he sallivat viedä. 
Voittaja riemuissaan sekä ylpeä on härän vuoksi. 

»Oi jumalattaren poika ja muut, nyt saitte te nähdä, 

475 millaiset olivat minun nuoruudessani voimat, 
minkä te kuoleman päältä Dareen myös torjua koitte.» 
Lausuen näin asettui nyt voittaja päin härän otsaa, 
kun tämä seisoi palkkionaan, veti oikean taakse, 
iskimen sitten löi välikohtaan sarvien, otsaan, 

480 hurjana, luuhun upposi tuo heti murskaten aivot: 
maahan lyyhistyy täristen heti hengetön härkä. 
Sankari syytää rinnastaan sanat kaikkien kuulla: 
»Sulle, Eryks, paremman tämän lahjoitan minä hengen 
kuin on kuolo Dareen, tähän taidon ja iskimen lasken.» 

485 Kutsuu Aeneas nyt ottelemaan kera jousen, 
jos halukkaita on, palkinnot julistaa heti julki, 
maston Serestoon laivan hän pystyttää kädellänsä, 
ympäri heittää köyden ja kyyhkysen riippua siitä 
antaa: maalina ampujien räpyttää tämä siipiä taajaan. 

490 Miehiä saapuikin, kypärään, joka pronssina kiiltää, 
arvat heitettiin, tuli ensin suosion myötä 
Hippokoonin arpa, on Hyrtakon poikia itse. 

Vuoron seuraavan sai Mnestheus, voittaja soudun, 
Mnestheus, kulmillaan oli vieläkin vehryt oliivi. 

495 Kolmas on Eurytion, sinun veljesi, sankari kuulu 
Pandaros, jonkapa käskettiin pyhä rikkoa liitto: 
niin sinä keihään kohti akhaijeja sinkosit ensin. 
Pohjimmaisena taas kypärässä on arpa Akesteen, 
uskaltautuu itse hän kilpaan nuorien kanssa. 

500 Voimillaan vereksillä jo joustaan väänsivät miehet, 
ottivat puolestaan kukin nuolen pois kotelostaan. 
Ensimmäisenä vongahtain suhahtaa läpi taivaan 
Hippokoonin nuoli ja kiitää ilmojen halki, 
mastoon kantaa myös sekä iskeytyy tämän runkoon. 

505 Masto se vain vavahtaa, räpyttää myös säikkynä kyyhky 
siipiä, valtaisan suo katsomo suosion soida. 

Innokas Mnestheus nyt asettui asemiin kera jousen, 
tähtäsi korkeuteen, oli tarkkana silmä ja nuoli. 
Lintuun ei osumaan tuo onneton pystynyt sentään 

510 nuolellaan, vain mursi hän solmun ja pellavalangan, 
josta se riippui lintu ja leijui korkeudesta: 
tuuliin lensi se nyt paeten sekä pilvien joukkoon. 
Raisuna Eurytion, joka nuolillaan oli kauan 
maaliin tähdännyt, avukseen velimiestäkin kutsui, 

515 kyyhkysen huomasi, kun tämä riemuin siipiä lyöden 
liiteli pilvien alla, sen ampui tarkkana silmä. 

Hengeti tuo putoaa, kun hengen on tähtien tarhaan 


520 kuitenkin lähettää myös nuolen hän yläilmaan, 
taitoa näyttääkseen helähdyttää mestari jousta. 
Äkkiä silmiin kantautuu iso ihme ja kumma 
kaikkine enteineen: sitä tiesi sen mahtava päätös, 

525 Liekkiin leimahtaa läpi pilvien lentävä nuoli, 
tiensä se merkitsee, ohetessaan haihtuen tuuliin 
myös katoaa niin kuin läpi taivaan hohtavat tähdet 
kiitävät, pyrstöllään vanan leiskuvan jättävät jälkeen. 
Kaikki he hämmästyivät ja huusivat valtoja taivaan, 

530 teukrit ja miehet Trinakrian, ei merkkiä tohdi 
torjua Aeneas ja Akesteen hilpeän kietoo 
myös käsivarsillaan, monet antaa lahjat ja lausuu: 
»Ottaos: enteellään näet valtias suuri Olympoon 

kunnian tuon erikseen sinun vastaan ottavan tahtoi. 

535 Ankhiseen iäkkään tämän lahjan saat sinä ottaa, 
maljan tuon kuvineen, näet Thraakian Kisseus muinoin 
on isä Ankhiseelle sen antanut ystävänlahjan, 
muistona itsestään sekä panttina rakkaudesta.» 
Vihreän laakerin näin sanoen asettaa ohimoille, 

540 voittajaks niin julistaa hän ennen muita Akesteen. 
Lainkaan ei jalo Eurytion pahakseen sitä pannut, 
vaikkakin yksin vain oli hän alas ampunut linnun. 
Seuraavan sai palkinnon, joka mursi ne kahleet, 
viimeisen, joka nuolellaan osunut oli mastoon. 

545 Eiisä Aeneas kisajuhlia päättänyt vielä, 
vaan hän Juluksen toverin sekä kaitsijan kutsui, 
Aipytoksen pojan, näin tämän korvaan kuiskasi viestin: 
»Nyt hae Askanius, jos ympärillään jo on valmis 
poikien muodostelma ja järjesteltynä ratsut, 

550 kunnian tuokoon nyt isotaatolleen varusteissa, 
näin sano!» Vaan väen ahtauneen hän väistyä käski 
taapäin kauemmaksi ja aukean raivata kenttään. 
Saapuivat pojat nuo, tasatahtia taattojen nähden 
loistivat ratsuillaan, tätä leikkiä katseli kaikki 

$55 nuoriso Troijan ja Trinakrian hälisten ihastustaan. 
Kutreillaan ohut seppele on niin kuin tapa vaati; 
kahdet kornelipeitset on kullakin, myös terä niissä, 
viintäpä kantaa taas osa harteillansa, ja ketju 
kultainen on rinnallaan sekä ympäri kaulan. 

560 Kolmet ratsujen on osastot sekä johtajat kolmet: 
kuuden taas pojan niissä on ryhmiä kussakin kaksi, 
kahtena loistavat nuo, samanlaisina johtajat niissä. 

Juhlivan rintaman tuon Priamos on johtaja pieni, 
on isotaaton kaima hän, poikasi kelpo, Polites, 

565 mahtavan Italiaan suvun luo, tätä Thraakian ratsu 
kirjava kuljettaa, etujalkojen valkeat varret 
sillä on, valkea myös hevosen on korkea otsa. 

Toisen on päänä Atys, atien on alkuna heimon, 
pieni Atys on Juluksen sydänystävä kallis. 

570 Julus on viimeinen, ja hän kaunis on yli muiden, 
Sidonin ratsuineen, oli antanut sen jalo Dido 
muistona itsestään sekä panttina rakkaudesta. 
Trinakrian muu nuoriso taas hevosilla Akesteen 
ratsastaa. 

575 Kainoja nuoria nyt iso kohtasi suosio, riemuin 
katsomo seurasi, kun näki piirteet taattojen heissä. 
Kiersivät katsomon niin omiensa he silmien alla, 
valmiit kun olivat, niin antoi huutaen merkin 
poika jo Aipytoksen sekä ruoskallaan heläytti. 

580 Juoksivat nuo parittain sivulleen sekä kolmena kaikki 
joukkona käännöksen tekivät heti, kun kävi kutsu, 
paikoilleen tulivat, pitivät asennossa he peistään. 
Kiertävät, kaartavat ees taas ratsain sinne ja tänne 
vastakkain sekä niin kehän vuorottain kehällänsä 

585 sulkevat, taistelunäytöksen siten saavat he aikaan. 
Kääntävät nyt paeten selän, eessään kantavat peistä 
hyökäten, nyt tasarinnan jo astuvat tultua rauhan. 
Niin kuin aikoinaan labyrintti se korkean Kreetan 
tarjosi seinistään punotun petoksellisen verkon 

590 harhaan johdattain, tienmerkit murskasi erhe 
aivan auttamaton, ulospääsemätön sekasotku: 
aivan niin punovat pojat teukrien myös kuvioitaan 
jäljillään, paeten, sotien siten leikkiä lyövät, 
niin kuin delfiinit, läpi merten kun nämä uivat, 

595 aavoja Karpathian, Libyan. 

Ratsujen näytännön tämän kuin myös taisteluleikin 
kertasi Askanius, kun Alban muureja teetti, 

hältä sen oppivat vuorostaan myös vanhat latiinit, 
niin kuin juhlinut hän oli Troijan nuorison kanssa. 

600 Alba sen taas opettaa omilleen, ja on mahtavin Rooma 
vastaan ottanut sen isien tavan, vaalinut tuota. 

»Troija» on nyt nimeltään kisa poikien, myös tämä saatto. 
Jatkuivat pyhän taaton nuo kisat vain tähän saakka. 
Muuttunut Onnetar nyt lupaukset annetut rikkoi. 

605 Luona kun haudan vietettiin eri leikkejä riemuin, 
Iriin taivastaan lähettää Saturnia Juno 
Troijan laivojen luo, suo tuulia siipien alle, 
on kovin harmissaan, ei tuskaa hillitä saata. 

Neitsyt liitää niin läpi taivaan välkkyvän kaaren — 

610 on tuhannet värit sen — vaan kenkään ei näe häntä. 
Huomaa tuon väenpaljouden sekä rantoja tarkkaa, 
tyhjän myös sataman voi nähdä ja hyljätyt laivat. 
Kaukana Troijan naiset nyt liki aution rannan 
itkivät kuoloa Ankhiseen, meren aavoja kaikki 

615 itkien katselivat. Niin paljon matkata vielä 
heidän täytyi merta — se nyt oli kaikkien ääni. 
Kaipaavat kotikontua, ei meren miellytä kauhut. 
Naisten joukkoon hän livahtaa, pahat työt hyvin tuntee, 
niinpä hän riisuu pois jumalattaren kasvot ja vaatteet: 

620 aivan on kuin Beroe, oma puoliso vanhan Dorykloon, 
ylhäinen suvultaan, nimeltään, oli poikia hällä. 

Äitien dardanolaisten hän joukkoon niin kävi, lausui: 
»Kurjia naisia, joita akhaijein ei käsi kuolon 
yöhön raahannut liki Troijan muureja, heimo 

625 onneton, voi, mihin kurjuuteen sinut Onnetar säästää? 
Seitsemäs on kesä siitä, kun sortui mahtava Troija, 
vaan meret, maat tylyt saamme me kestää, kalliot kolkot, 
turmion tähdet myös, kun näin meren aavojen halki 
Italiaan pyritään, joka kauemmas yhä väistyy. 

630 Täällä Eryksin on alueet, sukulainen Akestes: 
ken perustuksia kaupungin ei laskisi tänne? 

Oi isänmaa — kai turhaan siis pelastimme penaatit? — 

missään Ilionin ei muureja mainita! Missä 

Hektorin virrat nuo ovat nyt, Simoeis sekä Ksanthos? 
635 Toimeen siis! Kirotut nämä laivat voimme me polttaa. 

Näin unihahmona Kassandran tulisoihtuja meille 
tarjoavan, joka lausui näin: 'On Hion täällä, 
siis koti teidän on täällä.” On nyt heti toimia aika, 
viivytys ei ole paikallaan. Kas, alttarit neljät 

640 tuossa on: Neptunus suo rohkeuden sekä soihdut.» 

Lausuen näin hän tempaisee vihamielisen liekin, 
vauhtia ottaakseen veti hän käden oikean taakse, 
sinkosi sen. Jopa järkyttyi sydämet sekä mielet 
iliotarten. Vaan puhumaan iäkäs kävi vaimo, 

645 Pyrgo, ruokkija tuo Priamoksen poikien oiva: 

»Ei Beroe ole tuo, ei myöskään troijatar, vaimot, 
puoliso ei Dorykloon: jumaluuden loistavat merkit, 
hehkuvat silmät huomatkaa, mikä henki on hällä, 
kasvot millaiset, mikä ääni ja askelen käynti. 

650 Aikoja sittenhän Beroen väsyneen jätin tuonne, 
niin oli sairas ja harmissaan, kun ei polo voinut 
uhreja Ankhiseelle hän suorittaa kera muiden.» 
Lausui näin. 

Päättämätönnä ja ymmällään väki laivoja noita 

655 katseli kulmien alta ja häilyi kaipauksesta 
maan kamaraan tavattuun, luvattuun, joka kaukana kutsui. 
Iris liiteli nyt sinitaivaan korkeudessa, 
kaaren valtavan sai hän aikaan pilvien alle. 

Vaimot allistyivät ja huusivat kiihkoa täynnä, 

660 yhtenä äänenä, riistivät myös kotiliesien liekit, 
toiset alttarit ryöstelivät, tulisoihdut ja vitsat 
viskelivät. Vulcanus jo riehui suitsia vailla 
nuollen airoja, tuhtojakin, peräkansien kuusta. 
Ankhiseen tykö haudan ja katsomon penkkien luokse 

665 vie sanan Eumelos: tuhoaa tuli laivoja! Silmin 
myös omin nähdä he voi tuon tupruavan savupilven. 
Ensimmäisenä Askanius, joka leikkejä johti 
nuorison, laukkasi ratsullaan päin leiriä tuota 
hämmennettyä, ei arat kaitsijat voi sitä estää. 

670 » Voi mikä vimma on tuo, mihin pyrkimys teillä on», huusi, 
»vaimot kurjimmat? Vihamiehiä ette te polta, 
leiriä Kreikan, vaan oman toivon. Kas olen teidän 
Askanius!» Kypärän hän jalkoihinsa jo heitti, 
tuon, jota kantoi äsken, kun taisteluleikkiä johti. 

675 Saapui Aeneas nopeasti ja muut sotavoimat. 
Vaimot taas hajalleen eri paikkoihin pelon vuoksi 
kaikkoavat, kuka metsiin, taas kuka kallioluoliin 
rannikon, harmittaa tekonen, jopa valkeus päivän, 
tuttuja kasvot on taas omien: lumo poissa on Junon. 

680 Silti ei tyyntyä voi, kun valloilleen se on päässyt, 
liekkien hillitön voima, ja alla se kostean tammen 
sauhua tupruttaa, jopa sitkeä kitku ja katku 
syö kölipuuta, ja kohta se valloittaa koko rungon. 
Voimat sankarien, vedet kannetut auta ei yhtään. 

685 Silloin hurskas Aeneas pois riisuen viitan 
taivaisiin vetoaa jumaliin, kohottaa käsiänsä: 
»Juppiter, kaikkeuden isä, jos et kaikkia meitä 
inhoa teukreja, jos jotenkin jalo hurskaus ottaa 
varteen vaivat ihmisien, sinä sammuta liekit, 

690 oi isä, laivoiltamme ja teukrien kuolema torju! 

Tai, mitä vielä on meillä, se kuoloon lyö salamalla, 

jos sen ansaitsen, käsi oikea niin tuhon tuokoon!» 
Tuskin sai sanotuksi, kun äkkiä pilvien päältä 

puhkesi määrätön myrsky ja jyskyivät jyrinästä 

695 kentät ja jyrkänteet: koko taivaan täyteydestä 
rankkana nyt putoaa sade mustana tuulien myötä. 
Laivat täyttyvät kauttaaltaan, jopa kastuvat palkit 
puolittain palaneet, tukehtuu tuli kaikki, ja neljä 
laivaa pääsee vain palamaan, muut välttävät turman. 


700 Vaan isä Aeneas kovan lyömänä kohtalon iskun 


miettii suuria huolia, niin sitä kuin tätä pohtii 
punniten, jäädäkö nyt asumaan sikulein alueille 

kohtalon näin unohtain, vai suunnata Italiaanko. 
Nautes tuo, jota neuvonut on Tritonia Pallas 

705 vanhana ennustaidollaan tukemaan asioita, 
pystyi vastaamaan, mitä merkitsee viha suuri 
taivaisten, mitä järjestys kova kohtalon vaatii, 
Aeneasta nyt lohduttain puhumaan täten ryhtyi: 
»Mies jumalsynty, te, minne ja mistä on kohtalon kulku, 

710 sinne seuratkaa: joka kohtalo pakko on kestää. 

On sukulaisesi tuo jalo dardanolainen Akestes. 
Tuo ota hankkeeseen apuriksi, kun hän sitä toivoo, 
luovuta hallintaan tämän tuo väki laivaton kaikki, 
tuo, jota inhottaa yrityksesi, kutsumustyösi: 

715 vanhukset iäkkäät, meren vaivojen painamat vaimot, 
vaaroja pelkäävät nuo heikot ihmiset kaikki, 
muurit nyt rakentaa tähän heidän suo väsyneinä. 
Uuden kaupungin nimi saakoon olla Akesta.» 

Sankari rohkaistuu sanomasta nyt ystävän vanhan, 

720 tempovat mieltään kuitenkin yhä valtavat huolet. 
Tummana Yö lakipisteeseen oli yltänyt taivaan: 
korkeudesta jo laskeutui unihahmona haamu 
Ankhiseen, joka näin pojalleen sydäntään koki purkaa: 
»Aikoinaan rakastin enemmän sua kuin elämääni, 

725 oi rakas poikani, Ilionin kovan kohtalon lyömä, 
viestinä Juppiterin tulen tänne, hän laivojen päältä 
turmion torjunut on, soi sääliä korkeudestaan. 
Neuvoja noudata, jotka jo on iäkkäämpänä Nautes 
antanut: miehet siis valitut, sotasankarit uljaat 

730 kuljeta Italiaan. Lation karu kansa ja hurja 
täytyy voittaa sun. Sitä ennen Kuoleman kuiluun, 
lehtoon usvaiseen ja Avernuksen syvän kautta, 
poika, jo luokseni käy. Pidä ei mua Tartaros kolkko 
vankina murheineen: keto onnellisten on mulla 

735 nyt koti, Elysion. Sinut sinne neitsyt Sibylla 
saattava on, kun uhrannut veren musta on lammas. 

Tietää saat oman heimosi, sen, mihin muurisi laadit. 
Nyt näkemiin! Yö kostea käy alas holvia taivaan, 
korskuvin ratsuin kun puhaltaa Idän nouseva päivä.» 

740 Lausui, poistui kuin ohut vain savu haihtuen tuuliin. 
Aeneas: »Mihin taas katoat, mihin nyt menet,» lausui, 
»noin ketä nyt pakenet, kuka näin sinut luotani torjuu?» 
Näin sanoen herättää hän tuhkan uinuvat liekit, 
Pergamonin jumalaa, pyhän Vestan alttariliettä 

745 hurskain jauhoin, suitsukkein hän nöyränä palvoo. 

Kutsui luokseen nyt toverit sekä vanhan Akesteen, 
käskyä Juppiterin, isän myös opetuksia rakkaan 
kertaillen selostaa, mitä päättänyt on sydämessään. 
Pitkään viivytä ei, ei käskyjä torju Akestes. 

750 Vaimot kaupungille he määräävät, väen auliin, 
jolla ei rinnassaan ole vahvana kunnian kaipuu. 
Teljoja korjaavat sekä pursiin laittavat palkit 
puolittain palaneet sovitellen airot ja touvit, 
heikkoja nuo luvultaan ovat, vaan on vahvana miehuus. 

755 Auroin Aeneas tämän kaupungin rajat kyntää, 
arpoo myös talojen sijat, »Ilionin» tahi »Troijan» 
määrää sen olevan: ilo suuri on Troijan Akesteen, 
laatii oikeuden, lait neuvostolle hän määrää. 

Idalian Venukselle Eryksiin temppeli tehdään 

760 tähtiä piirtävä, myös papin saa omakseen sekä laajan 
ympäryslehdon Ankhiseen pyhä hauta ja kumpu. 

Päivää yhdeksän siten juhlia sai koko kansa, 
uhrattiin: meri tyyntyi, kun kävi leppeät tuulet, 
henkäyksin Eteläinen jo matkaan miehiä kutsui. 

765 Ympäri kaarevan rannan nyt syntyi itku ja parku: 
ihmiset viipyivät sylikkäin koko yön sekä päivän. 
Vieläpä vaimot ja miehet ne, joilleka nuo meren kasvot 
kolkkona näyttäytyi, oli sietämätön nimi pelkkä, 
lähteä tahtoivat, pakomatkan vaivoja kestää. 

770 Lohduttaa hyvä Aeneas puhumalla nyt heitä, 


125 


VIIDES KIRJA 


kansaa suosittaa sukulaiselleen Akesteelle. 

Kolmet Eryks vasikat, karitsan taas uhrina Myrskyt 
saivat, kun käski hän niin, heti antoi katkoa köyden. 
Itse hän kulmillaan pyhä lehtevä oksa oliivin 

775 seisoo keulassaan, kädessään vati, niin sisälmykset 
viskoo aaltoihin sekä vuodattaa pyhät viinit. 
Seuraamaan käy myötäinen peräpuolinen tuuli; 
kilpaillen toverit meren kuohuja pieksevät airoin. 

Vaan Venus Neptunuksen jo puoleen huolia täynnä 

780 kääntyi, näin puhuen valituksia purki hän julki: 
»Sammumaton kateus sekä kyltymätän sydän Junon 
käskevät, Neptunus, minun kaikkia keinoja koettaa. 
Aika ei voi lepyttää, ei liioin hurskaus häntä, 
rauhoittaa ei voi isä Zeun tahi kohtalon käskyt. 

785 Riitäkö ei, hän että on niin tuhonnut vihan vimmoin 
Fryygian kaupungin sekä rangaissut asukkaita: 
Troijan jäänteetkin, tuhotun jopa luut sekä tuhkat, 
tahtoo hän hävittää. Syyt raivon yksin hän tietää. 
Itsekin todistit, Libyan meren rantojen luona, 

790 minkä hän myrskyn aikaan sai, meren aallokon nosti 
taivaisiin, tosin Aiolokseen oli luottanut turhaan, 
sen alueellasi aikaan sai. 

Nyt jopa villinnyt on Troijan naiset ja laivat 
niin tuhonnut, siten kumppanit, kun ei laivoja ollut, 

795 pannut hylkäämään upo-oudon maan kamaralle. 
Saakoot puolestas lopun matkaa vaaroja vailla 
kulkea, vihdoin saavuttaa Laurentumin Thybriin, 
jos luvallista se on, se jos tahto on Kohtalotarten.» 

Saturnuksen poikapa näin meren herrana lausui: 

800 »Luottaos, valtiatar Kytheran, meren valtiuteeni, 
täältähän syntysi sait, sen ansaitsen: useasti 
tyynnytin taivaan riehunnan, meren aaltojen raivon. 
Poikasi Aeneas oli myös minun huoleni maalla: 
Ksanthos sen, Simoeis todistaa. Kun hurja Akhilleus 

805 painoi muureja päin pelon lyömiä joukkoja Troijan, 
surmasi miehiä myös tuhatmääriä, voihkivat virrat 
täyttämät vainajien, ei Ksanthos löytänyt väylää, 
silloin Aeneas koki hyökätä päälle Akhilleun, 
vaan kera olleet ei jumalat, ei riittävät voimat. 

810 Pilveen tempasin tuon, tosin tahdoin pohjia myöten 
kätteni työn hävittää, kehämuurit pettävän Troijan. 
Nyt sama suopea on yhä mieleni, pelkosi heitä: 
vaaraa vailla hän käy satamiin, kuten toivot, Avernoon. 
Yhtä sä kaipaat vain menetettyä syöverin suuhun: 

815 yksi on uhrina toisien vuoks.» 

Kun palautti hän näin ilon taas jumalattaren rintaan, 
kultaan valjastaa isä orhit ja vaahtiset suitset 
ohjaimiin sovittaa, käsin niiden hellitä antaa. 

Kiitää vaunuillaan keveästi hän aavojen pintaa; 

820 aallotkin asettuu, meri raikuvan akselin alla 
paisunut tyyntyy taas, pois väistyvät ilmojen usvat. 
Kirjava saattue seurailee: meren valtavat tursaat, 
Glaukoksen ikikuoro ja Inon poika Palaimon, 
vikkelät Tritonit, koko Forkyksen sotajoukko. 

825 Taas Thetis on vasemmalla ja myös Melite, Panopeia, 
Nisaie, Speio ja Thaleia ja Kymodokekin. 

Nyt isä Aeneaan surun valtaaman sydämessä 
taas sykähtää ilo riemun, hän käskee laivojen mastot 
pystyttää sekä jännittää yläraakojen purjeet. 

830 Käy väki yhtaikaa jalusköyteen, päästävät irti 
purjeet nyt vasemman, nyt oikean puolen ja ees taas 
raakoja vääntävät, kääntelevät, vie laivoja tuulet. 
Kärkenä johdattaa Palinurus laivojen tiukkaa 
ketjua, käskettiin tämän jälkiä seurata muiden. 

835 Kostea Yö lakipisteeseen oli ehtinyt taivaan, 
soutajat jättivät nyt jäsenet levon leppeän huomaan 
loikoen tuhdoillaan, kova päänalus airojen alla. 
Laskeutui Uni nyt kevyt maahan jättäen tähdet 

usvan halkaisten pimeän, yön häätäen varjot, 

840 liiteli luoksesi sun, viaton Palinurus, ja synkät 
toi uninäyt mukanaan ylös istahtain peräkeulaan, 
kuin oli Forbas hahmoltaan, sanat syyteli suustaan: 
»Iasiades Palinurus, nyt vie laivoja tuulet, 
leppeät tuuloset henkäilee, unen aika on sulla. 

845 Pään alas raueta suo, unen rauhaan vaivuta silmät. 
Saatan hetkisen nyt asemestasi tointasi hoitaa.» 
Raukein silmin näin Palinurus vastasi hälle: 
»Ettäkö kieltäisin meren lempeän väijyvät vaarat 
tai tyvenen karikot? Tähän aaveeseenko mä luotan? 

850 Aeneaanko mä uskoisin sään oikkujen valtaan, 
kun useasti jo sees on taivas pettänyt meidät?» 
Näin hän vastasi siis, pidellen kädessään peräsintä 
aivan heltiämättä ja silmät suuntasi tähtiin. 

Haltia ottaa nyt Unen virtaan kastetun oksan, 

855 myös Manan taioin pirskotetun, sivelee ohimoita 
kumpiakin, väkisin siten sulkee raukeat silmät. 
Kun oli yllättäin uni herpaissut jäsenensä, 
haltia kurkottui sekä tyrkkäsi tuon kera kaiteen 
päistikkaa peräsin kädessään meren välkkyvän kuohuun: 

860 turhaan uudestaan yhä huuteli hän tovereitaan. 
Haltia siivekäänä jo nousee ilmojen tuuliin. 

Niin meritietään turvaisaa yhä laivue kulki, 
kuin luvannut oli Neptunus, kävi pelkoa vailla. 
Laivue saapui Seireenein liki kalliosaarten, 

865 ammoin vaalenneet olivat nämä miehien luista. 
Kalliot kaikuivat käheästi jo tyrskyjen lyömät, 
kun isä Aeneas ajelehtivan huomasi laivan 
ilman ohjaajaa, sitä yön läpi ohjasi itse 
pitkään huoaten, järkyttyi sydänystävän vuoksi: 

870 »Kirkkauteen, perämies, meren, taivaan liikoja luotit, 
nyt virut hautaamatta, kun ei ole peittona hieta.» 

Näin hän kyynelin virkki ja laivojen laukata antoi, 
vihdoin Cumaen euboiein asuman tuli rantaan. 
Keulat käännettiin ulapalle ja ankkurin sarvet 
pohjaan laivat naulasivat; perät kaarevat rantaa 
5 reunustaa rivistöin. Heti kilvan hyppivät nuoret 
rantaan Hesperian, tulen alkuja etsivät toiset 
piikiven suonien alta, ja toiset metsien puita 
kantavat, näyttelevät myös virtoja löytämiänsä. 
Hurskas Aeneas asumuksiin ylhän Apollon 

10 pyrki ja kauemmas salasuojiin hurjan Sibyllan, 
luolaan valtaisaan; puhaltaa tähän hehkuvan hengen 
mahdin ja paljastaa tulevat jumaltietäjä Deeloon. 
Lehtoon saapuivat Hekaten, katon kullatun alle. 

Daidalos jättäessään, taru kertoo, kartanot Minoon 

15 viuhuvin siivin uskoutui yläilmojen huomaan, 
matkasi outoja teitä ja kylmää päin Otavaista, 
liitäen laskeutui liki Khalkiksen ylälinnan. 

Siellä kun maihin pääsi, hän uhrasi, Foibos Apollon, 
siipien soutimet sulle ja valtavan temppelin laati. 

20 Kuolema Androgeoon ovenpuoliskoissa sen nähdään, 
kaamea myös veronmaksu Ateenan, seitsemän nuorta 
uhrina vuosittain; on uurna ja arpominenkin. 

Taas oven vastaisen koristaa meren saartama Kreeta: 
yhtyi Pasifae salasuhteeseeen härän kanssa, 

25 riettauteen, tulos sen sekahirviö — mies sekä sonni — 
Minotauros on, rikoksellisen muistona lemmen. 
Mutkikas on rakennus, ulospääsemätön labyrintti. 
Daidalos prinsessan näet lemmenkiihkoa sääli, 
siksi hän neuvoi juonekkaat salakäytävät langoin 

30 jälkiä sokkoja ohjaillen. Olis sun osas työssä, 
ollut, Ikaros, suuri, jos tuska sen sallinut oisi: 
kahdesti hän tuon koki muovata kuoleman kultaan, 
kahdesti kädet herposivat. 

Jopa kohta he kaiken 
kai läpi katselleet olis, ellei oisi Akhates 

35 ehtinyt tulla ja Glaukoksen tytär Deifobeia, 
Foiboksen, Hekaten papitar, kuninkaalle jo lausui: 
»Ei ole oikea hetki nyt tarkata luomia taiteen, 
vaan on uhrata syy nyt laumaa koskematonta, 
seitsemän sonnia, uuhiakin tavan vaatima määrä.» 

40 Kuulla kun sai sanat Aeneas, heti käsketyt uhrit 
suoritetaan, pyhäkköön jopa kutsuu teukrit Sibylla. 

Luolan muotoon näät koverrettu on kallio Cumaen, 
mahtavat väylät vie sadat sinne ja myös oviaukot: 
vastausäänet kantautuu sadat niistä Sibyllan. 

45 Kun oven luo oli tultu, »jo aika on vaatia enteet», 
virkkoi neitsyt, »kas jumalhenki on läsnä!» Hän lausui 
näin oven suulla, ja niin väri, ilmeet äkkiä vaihtuu, 
kammatut kutrit hapsottaa, povi ähkyen huokaa, 
paisuu kiihkoissaan sydän, hän ihan nähteni kasvaa, 

50 ei puhu ihmisen ääni, kun tunkeutuu tämän rintaan 
saapuessaan jumaluus. »Rukousta ja uhreja», lausui, 
»viivytät, Troijan Aeneas? Vaan ei sitä ennen, 
ei lumotun talon aukene suut.» Hän vain tämän lausui, 
kun mykistyi, vavistus kävi hyytävä teukrien luihin, 

55 myös ytimiin, jopa näin rukouksen sankari lausui: 

»Foibos, säälithän yhä tuimia tuskia Troijan, 
Dardanian Pariksen käsin ohjasit nuolen Akhilleun 

ruumiiseen! Monet matkasin maat, meret tielleni tulleet 
niin sinun johdollas, tulin luo massylien heimon 

60 aivan syrjäisen, tykö Syrttien aukean rannan. 
Otteen Italiasta me saimme jo väistelevästä. 
Saakoon loppua vihdoinkin kova kohtalo Troijan! 
Kohtuus teidän jo on tätä Pergaman heimoa säästää, 
oi jumalat, jumalattaret, jos ketä kiusasi onni 

65 mahtava Dardanian. Papitar, tulevaisien tulkki, 
tietäjätär, sinä suo — en liikaa vaatine valtaa 
kohtalon kautta — jo nyt Latium kotimaakseni mulle, 
jonne vainotut voin asuttaa kotihaltiat Troijan! 
Silloin temppelin marmorisen Trivian sekä Foiboon 

70 lahjana teen, otan käytäntöön pyhät päivät Apollon. 
Mahtavat myös pyhäköt sua mun kotimaassani vartoo: 
ennustuksesi nuo, salat kohtalon, talletan sinne, 
jotka on kansani sulta, oi auttaja, saanut ja määrään 
pappien hallintaan. Sanojas älä talleta lehtiin, 

75 jottei lentele nuo hajalleen rajutuulien myötä, 
enteet laulaos itse!» Ja niin puhe sankarin päättyi. 

Vielä ei tietäjätär tuo suostua voi jumalaansa, 

riehuu luolassaan karistaakseen suuren Apollon 
rinnastaan. Sitä hurjemmin väsyttää tämä suuta 

80 hurmion valtaamaa sekä kiihkoa hilliten ohjaa. 
Temppelin aukenivat sadat valtaisat oviaukot 
aivan itsestään, sanat tietäjän syytivät ilmaan: 

»Selvisit vihdoinkin, meren ankarat kestäen vaarat, 

maallapa kohdata saat pahemmat. Jopa hallitusvaltaan 

85 teukrit Laviniumiin tulevat (jätä huolesi siitä), 
toivovat, ettei tulleet ois. Sodat, hirveät taistot 
voin minä nähdä ja vaahtoavan verivirtana Thybriin. 
Taas sua ahdistaa Simoeis, Ksanthos, sotaleirit 
doorien; syntynyt on Latioon uros, uusi Akhilleus, 

9 myös jumalattaren poika, ja teukrien tuo paha henki 
Juno läsnä on aina, kun armoa kerjätä kerran 

saat joka kansan ja kaupungin hätäpäissäsi täällä. 
Toistamiseen pahan juuri on puoliso suopea teille, 
taaskin häät eriheimoiset. 

95 Väistelemättä ja hurjemmin käy vaaroja kohti, 
minne onnesi ohjaakin, pelastuksesi saapuu 
Kreikan kaupungista, kun et sitä toivoa tohdi.» 

Lausein sellaisin pyhäkön pyhimmästä Sibylla 
lauloi kaameat ennusteet, ihan villinä mylvi, 

100 näin todet kietoillen hämärään, siten ohjasi suitsin 
suuta ja kannukset alas rintaan iski Apollo. 

Kohta kun väistyi kiihko ja tyyntyi riehuva rinta, 
lausui sankari Aeneas: »Tule outona mulle, 
neitsyt, vaara ei ainoakaan, odotustani vastaan, 

105 kaiken aavistin, sydämessänikin läpi pohdin. 

Vain tätä pyydän: kun Manan herran portti on täällä, 
myös Akheronin suisto ja Styksin suovesi musta, 
sallios kohdata mun rakas taattoni, myös omin silmin 
nähdä, ja neuvo se tie Manan portit saattaen auki! 

110 Tempasin tuon olallein, läpi peitsien, liekkien halki 
turvaan kuljetin myös, pelastin vihollisteni tieltä. 
Niin mua seuraten hän, iän painama, uupunut vanhus, 
kaiken kanssani kestää sai, meren vaarat ja vaivat 
uhkaavat ulapalta ja taivaan sään rasitukset. 

115 Vieläpä husrkauteen vedoten minun luoksesi tänne 
nöyränä saapua käski. Nyt poikaa, taattoa, armas, 
armahda, tätä pyydän, kun olet pystyvä kaikkeen, 
turhaan ei Hekate sua valvojaks Tuonelan pannut. 
Orfeus pystynyt on hakemaan oman puolison sieltä 

120 luottaen Thraakian vain kitharaan ja sen kielien soittoon. 
Polluks Kastorin on vapauttanut kuoleman lunnain 
kulkien ees taas Tuonelan tien. Kas, entäpä Theseus, 

` valtava Herakles? Olen myös minä Zeun sukujuurta.» 
Lausui näin rukouksen ja alttarin kylkiä kauloi, 
125 vaan täten vastasi tietäjätär: »Sinä, oi jumalista 

syntynyt, Ankhiseen vesa! On mananmatkasi helppo: 
yötä ja päivää ammottaa syvä Tuonelan portti — 
pyörtää jos kulun taas, yläilmoihin sinä tahdot, 

siinä on tuska ja työ! Aniharvat vain jumalsynnyt, 

130 lemmikit Juppiterin tahi sankarit hehkuvan kunnon 
tähtiin nostamat sen tekivät. Tätä seutua metsät 
saartavat, Kokytos sitä tummana vierien kietoo. 
Mutta jos niin halu suuri ja niin raju kiihko on sulla 
kahteen otteeseen ylittää vedet Tuonelan virran, 

135 Tartaros katsoa, jos niin mieletön into on sulla, 
kuuntele nyt, mitä ensin on tehtävä. Puussa on oksa 
notkea, kultainen, joka jää sen lehvien varjoon. 

Sai Manan Juno tuon pyhän lahjan; sen ikimetsä 
peittää, sinne se kätkeytyy pimentoon syvän laakson. 

140 Ennen ei kenenkään Manan kätköön anneta päästä 
kuin hän poiminut on vesan kullanhohtavan puusta. 
Lahjan sen itselleen Proserpina viehkeä tuomaan 
määräsi. Oksa jos kiskaistaan, tilalleen heti toinen 
kasvaa kultainen, kohoaa vesa kultavin lehvin. 

145 Katsele korkeuteen, varoen pyhä löytösi poimi 
vain käsin kiskaisten: ihan itsestään vesa seuraa, 
jos olet suosima kohtalojen. Väkivoimin et lainkaan 
selviä, ei sitä irrottaa terä miekkasi saata. 

Muuten: on pitkällään hyvä ystäväs henkeä vailla — 

150 et sitä tiedä — ja kalmallaan hän laivasi tahraa, 

neuvoja kun kyselet sekä kynnykselläni viivyt. 
Vie hänet viimeiseen lepopaikkaan laskien hautaan! 
Mustat teuraat tuo, nämä suostutusuhrina olkoot! 
Sitten nähdä saat Manan lehdot ja kartanot Tuonen 

155 suljetut nuo eläviltä.» Sen virkki ja vaikeni sitten. 

Kasvoin murheisin sekä silmät suunnaten maahan 
kulkee Aeneas alas luolan luota ja hautoo 
sattuman oikkuja mielessään, tätä kelpo Akhates 
seuraa astellen samanlaisien huolien alla. 

160 Paljon he matkallaan puhuvat sitä pohtien seikkaa, 
ken oli kuollut ja siis kenet haudata käski Sibylla. 
Kohta kun saavuttiin meren kuivan hietikon ääreen, 
nähtiin Misenos - oli liian nuorena kuollut — 

Aiolos-sankarin poika; hän parhaiten tovereistaan 
165 miehiä torvellaan oli kiihtänut taistelun raivoon. 
Suuren Hektorin tuo oli kumppani ollut ja kanssaan 
torvea toitottain sotinut oli käyttäen peistään. 
Kun oli surmannut jalon Hektorin hurja Akhilleus, 
Troijan Aeneaan toveruuteen sankari oiva 
170 tahtoi liittyä, hän tasavertaisen haki urhon. 

Mutta kun kaiuttaa ulappaa koki simpukankuorin 
huimana soitollaan jumalvoimia haastaen kilpaan, 
vei hänet saaliikseen kade Triton -jos sitä uskot — 
tempasi louhikkoon, hukuttain hänet aaltojen alle. 

Siispä jo ruumiin luona nyt ääneen voihkivat kaikki, 
hurskas Aeneas eniten. Heti käskyt Sibyllan 
täyttävät joutuisasti ja itkien runkoja tuovat 
hautausalttarin nostaakseen yläilmoja kohti. 
Käydään kätköihin petojen, sisämaan ikimetsään. 

180 Honkia kaatua saa, kajahtain lyö tammea kirves, 
kiiloin halkaistaan sydänpuu, myös saarnia saadaan, 
puiden runkoja vieritetään alas vuorien päältä. 

Ennen kaikkea Aeneas työn kulkua tarkkaa, 

kannustaa tovereita, on vyöllään työvälineitä. 
185 Miettii hän suru niin sydämessään kaikkea tuota 
katsoen korpea valtaisaa, lähettää rukouksen: 
»Jospa jo näyttäytyis puun kullanhohtava oksa 


175 


ah jopa liiankin! — Misenos, kohtalos kertoi.» 
19 Tuskin sen sai sanotuksi, kun äkkiä kyyhkyjä kaksi 


lentäen saapui sankarin luo yläilmojen teitä, 
nurmikkoon siten istuutui. Heti sankari uljas 
riemuin tunnistaa pyhät linnut äidin ja pyytää: 

»Olkaa oppaat nyt ja — jos tietä on — ilmojen halki 

195 viekää lehtoon, missä on kultainen jumaloksa 
varjona maan muhevan. Älä vaaroihin jätä lastas, 
äitini!» Näin sanoen hän askeltaan hidastutti 
lintujen merkkejä tarkkaillen, mihin pyrkivät päästä. 

Ruokaa etsien vain sen verran lensivät linnut 

200 kuin mitä seuraajain terä silmän tarkata saattoi. 
Kun ne Avernuksen pahankatkuisen kolon suulle 
saapuivat, heti liitelivät läpi hohtavan ilman 
paikkaan toivottuun, puun kaksvärisen yläoksiin: 
poiketen kimmeltää väriltään läpi oksien kulta. 

205 Niin kuin misteli tuo vihannoi sydäntalvena puissa 
uusine versoineen — ei puu sitä siemenin tuota — 
kietoen rungot silkoiset helo sahramiverhoon, 
tammen varjoisan läpi lehvien versova kulta 
niin kuvastui, havinaan sai tuulonen puun levylehdet. 

210 Tarttui siihen Aeneas heti, myös hanakasti 
taittoi sitkeän oksan ja vei katon alle Sibyllan. 

Vaan yhä Misenosta he itkevät rannikon luona, 
palvelun viimeisen saa vainajan tunnoton tuhka. 
Ensimmäisinä tervakset, halot tammiset tuodaan, 

215 valtaisan rovion tekevät, manan lehviä kylkiin 
sen punovat, surusypressit rovion edustalle 
pystytetään, yläpuoli sen välkkyä saa varusteista. 
Vaan osa kiehuttaa vesikattilat liekkien päällä, 
vainaja pestään niin sekä voidellaan jäsenensä. 

220 Soi valitus. Panevat alustalle he itketyn ruumiin, 
vainaja ylleen saa tutun vaatteen, purppuraviitan. 
Paarien valtavien nyt alle käy osa heistä, 
palvelus murheinen. Selin kääntyen kuin tapa vaati 
pistävät nuo rovioon tulen: ahmien syö tuli lahjat, 

225 atriat, suitsukkeet, sekomaljat öljyä täynnään. 

Kun oli hiipunut hiillos ja tyhjiin sammunut liekki, 
viiniä jäännöksiin valeltiin, imi kohta sen tuhka 

Uurnaan vainajan luut Korynaios ystävä kätki. 
Kierteli kertoja kolme hän kumppanit vihmoen vettä 

230 puhtaan lähteen, kun kädessään oli oksa oliivin: 
puhdistaa toverinsa ja viimeiset sanat lausuu. 
Hurskas Aeneas pani päälle vainajan haudan 
paaden valtaisan, varusteet, sotatorven ja airon, 
viereen mahtavan vuoren: se Misenos-nimen saikin 

235 sankarin muistona, tuo nimi säilyvä on läpi aikain. 

Täytti jo Aeneas tämän jälkeen käskyt Sibyllan. 
Luolapa ammottaa suuaukkoineen lähistöllä 
Sen yli mitkään siivekkäät vahingotta ei lennä 

240 huimaa vauhtiakaan: näet purkautuu paha höyry 
mustan onkalon kautta ja kantautuu ylös pilviin. 
Siksipä helleenit nimen keksivät sille » Aornos». 
Sinne nyt papitar heti tuottaa härkiä neljä, 
joilla on mustana selkä, ja otsaan viiniä kaataa, 

245 nyppii kärkiä harjasten, välit sarvien kalttaa, 
heittää liekkeihin esiuhrina, niin Hekateta 
ääneen huutaa hän, manan, taivaan valtiatarta. 
Toiset veitsillään veren lämpimän taas elikoista 
laskevat maljoihin. Pikimustan villavan vuonan 

250 sankari teurastaa sekä uhraa Maalle ja Yölle, 
lehmän lyö mahon miekallaan, Proserpina, sulle. 
Yöllisen alttarin myös perustaa hän Dis-jumalalle, 
liekkeihin ripustaa lihamassat mahtavat härkäin, 
vahvaa öljyä vuodattaa tulisiin sisälmyksiin. 

255 Huomenen kynnyksellä ja ennen nousua päivän 
alkoi mylviä maa jalan alla ja liikkua vuoret 
metsäiset, hämärissä jo koirien ulvovan kuuli, 
kun jumaluus lähestyi. » Väki vihkimätön, pysy poissa!» 
kirkaisee papitar, »pysytelkää kaukana täältä! 

260 Matkaan käy, ota miekka, se huotrastaan ulos kisko! 
Olkoon, Aeneas, sydän rohkea, pelkosi poissa!» 

Lausui tuon, avoluolaan hän sekapäisenä syöksyi. 
Astui Aeneas kera oppaan askelin varmoin. 


Oi jumalat, kun herruus on yli sielujen teillä, 

265 vainajat hiljaiset, Flegethon, Khaos, yön mykät seudut, 
olkoon kuultua mun lupa kertoa nyt, luvallanne 
paljastaa Manan uumenien sumun peittämät tienoot. 

Tummina kulkivat nuo ypöyksin yön pimeässä 
Haadeen aution linnan ja varjojen kartanon kautta, 

270 kuin olis kelmeä kuu valon valjun heittänyt tielle 
metsien synkkyydessä, kun taivaan Juppiter varjoo 
pilvin ja mustana yö värin riistänyt on esineiltä. 

Orkuksen ovensuulle ja sen esikartanon piiriin 
on majan saaneet Murhe ja tuntoa kalvavat Huolet; 

275 kalpeat Tauditkin ovat siellä ja lohduton Vanhuus, 
Pelko ja Nälkäkin, syy rikoksiin, häpeällinen Puute — 
kauheat nuo kuvatukset — ja Kuolema, Vaivakin vielä. 
Myös Uni, tuo veli Kuoleman, on, Himot, aistien huumat, 
kynnyksellä on taas Sota, kolkon kuoleman tuoja, 

280 Eumenidein sijat rautaiset sekä mieletön Riita, 
kyisiä hiuksia sen veripannat liittävät yhteen. 

Keskustaa pihamaan jalavan puu valtava varjoo, 
haaroja kun levittää ikivanhoja; kertovat niissä 
riippuvan joukoittain Uniharhoja lehvien päistä. 

285 Vielä on vaihtelevat petomaiset hirviölaumat: 
porttien luona on Kentaurit, naishirviöt Skyllat, 
myös Briareus satakoura ja Lernan hirveä Hydra, 
tuo sähinästään hurja, Khimairakin syöksevä tulta, 
Gorgot, Harpyiat sekä Geryon kolmine päineen. 

290 Tällöin Aeneas vavisuttama kaamean kauhun 
tempaa miekan ja suuntaa sen terän päin tulijoita. 
Ellei kumppani kertonut ois tavat tuntien siinä 
lentelevän kuvahahmoja vain valehaamujen pelkkäin, 
hän olis hyökännyt, hosunut terin haamuja turhaan. 

295 Tästäpä lähtee Tuonelan tie Manalan joen rantaan. 


Saasteestaan sameaa vesi virran on, syöverit suuret, 
Kokytokseen niin mudan kaiken ryöpyten purkaa. 
Vartija Tuonelan on vesiväylien lautturi julma, 
saastaa täysi Kharon, tämän leuan parta on harmaa, 
300 runsas, ryöttäinen, kekäleinä kun hehkuvat silmät, 
solmuin kiinni on harteillaan loan tahrima viitta. 
Lauttaa kuljettaa hän keksillään sekä purjein, 
saattaa purressaan hän vainajat niin yli virran, 
vanha on mies, tosin on jumalan veres, vetreä vanhuus 
305 Purteen päästäkseen käy rantaan valtava joukko: 
äitejä, miehiä myös, elon kesken erkauneita 
sankarihahmoja, poikiakin sekä neitojen parvi, 
nuoria, jotka jo haudattiin isän nähden ja äidin, 
niin kuin syksyn lehtiäkin syyspakkasen tullen 
310 maahan leijailee tahi jättäen taas merenseljät 
maihin parvina lentelevät lukemattomat linnut, 
talvi ne karkottaa meren taa päin kuumia maita. 
Pyytäen seisovat nuo heti päästäkseen yli virran, 
viittoillen käsillään kovin kaivaten Tuonelan rantaan. 
315 Laivuri synkkänä vain osan ottaa, taas osan jättää, 
jonka hän torjuen karkottaa pois hietikon luota. 
Aeneas, joka kummeksuu väkijoukkoa moista, 
lausuu: »Neitsyt, voi mitä merkitsee tämä tungos 
tai mitä tahtovat sielut? Ja miks ajetaan nämä syrjään, 
320 nuo taas airoin piiskaavat veden harmajan pintaa?» 
Tälle lausui näin iäkäs lyhyesti Sibylla: 
»Sankari siittämä Ankhiseen, jumalain vesa aito, 
Kokytoon syvänteet näet tuossa ja suovedet Styksin; 
kautta sen vannoa pelkäävät jumalat valan väärän. 
325 Hautaamatta on lauma ja harhailee avutonna. 
Lautturi tuossa Kharon väen haudatun vie yli virran. 
Heitä ei ennen viedä saa ohi kaamean rannan 
ärjyvän virran taa kuin hautaan päässyt on ruumis. 

Rantoja lentelevät sata vuotta ne niin levotonna, 
330 sitten vihdoin saa vedet kaivatut vasta ne nähdä.» 
Seisahtui vesa Ankhiseen jalat naulaten maahan, 
pohti ja sääli hän vainajien kovan kohtalon arpaa. 
Siellä hän murheiset näki haudan lohtua vailla 
Leukaspiin ja Oronteen, päällikön Lyykian laivan, 
335 kanssaan kummankin meret tuuliset Hionista 
matkanneen vei tuuli ja laivoineen tuhos myrsky. 
Tuossapa kulkea laahustaa perämies Palinurus, 
hän, joka matkallaan Libyasta, kun tähtiä tutki, 
äkkiä laivastaan oli suistunut aaltojen alle. 
340 Tuskin Aeneas oli tuntenut tuon pimeässä, 
kun heti lausui näin: »Jumalista ken, oi Palinurus, 
on sinut riistänyt meiltä ja aaltoihin upotellut? 
Kerro se nyt! Mua petti Apollo vain tämän verran, 
hän, joka ennen ei ole niin petoksellinen ollut: 
345 enteissään lupas saapuvan sun meren välttäen vaarat 
Ausoniaan. Tämä tuon lupauksen täyttymys onko!» 
Vastasi tuo: »Sua Foibos ei ole pettänyt suinkaan, 
Ankhiseen vesa, ei jumaluus mua peittänyt aaltoon. 
Äkkiä näät peräsin rajun voiman viemänä irtos, 

350 kun perämiehenä siihen mä tarttuen ohjasin laivaa, 
syöksyin aaltoihin kera sen. Meriaavojen kautta 
vannon: itseni tähden en pelkoa tuntenut niin kuin 
laivasi vuoksi, se ettei vain meren noustua raivoon 
joutuis ahdinkoon perämiestä ja ruoria vailla. 

355 Viskeli mua raju myrsky ja sää meriaavojen teitä 
kolmena hyisenä yönä, kun aamu jo valkeni neljäs, 
Italian maan näin kohotessani aaltojen harjaan. 
Uiskelin maihin hiljalleen, olin päästä jo turvaan, 
ellei raaka ja tietämätön väki kiihtämä saaliin 

360 miekoin päin olis käynyt, kun ylläni vaatetus märkä 
kurkoitin käsin, tarttua koin karun kallion kärkeen. 
Nyt olen aallokon viemä ja rantaan paiskoma tuulten. 

Siks anon taivaan ilman ja päivän loistavan kautta, 
taattosi, varttuvan Juluksen elon jatkuvan kautta, 

365 pois ota, voittamaton, tämä piina ja heittäös maata 
päälleni — voithan sen tehdä — ja käy satamaan Veliassa! 
Taikka jos on jokin tie ja sen voi jumalallinen äiti 
näyttää — et pyri luullaksein jumaltahtoa vastaan 
moisia virtoja päin, Manalan suojärveä uimaan — 

370 raukalle kätes suo, yli vetten kanssasi kanna, 
jotta mä tyynenä nukkuisin edes kuoleman unta.» 


»Mistä on lähtöisin, Palinurus, noin kova kiihko? 
Ettäkö hautaamatta sä Eumenidein tylyn virran 

375 nähdä saat, Manan suon yli kulkea kutsumatonna? 
Siis älä vain koe nyt jumaltahtoa kyynelin muuttaa! 
Vaan ota nuo sanat vaarin, ne tuskasi lohtuna olkoot! 
Tuon alueen asukkaat näet saavat pitkin ja poikin 
vuoks jumalenteiden sovittaa sinun kuolosi uhrein, 

380 kummun luoda ja kummulles myös uhreja tuoda. 
Paikka se kantava on Palinuruksen nimen aina.» 
Nuo sanat huolia hälventää, siten hetkisen tuska 
poissa on, riemuitsee nimetessään maan nimellänsä. 

Niin nämä matkaa jatkoivat, luo pääsivät virran. 

385 Kohta kun lautturi Styks-joen luota jo huomasi heidän 
astuvan lehdon hiljaisen läpi, kääntyvän rantaan, 
hän heti ahdistaa rähisten sekä moittien heitä: 
»Ken oletkin, joka näin ase myötäsi käyt joellemme, 
kuuluta sieltä jo, miksi sä saavut, ja seisota askel! 

390 On tämä varjojen maa, Unen, raukean Yön sija synkkä. 
Styksin purteen en minä saa eläväisiä ottaa. 
Sain vain harmia siitä, kun Herakleen otin purteen, 
harmia myös, kun vein yli Theseun, Peirithooksen, 
nuo jumalsyntyiset sekä voimiltaan valioimmat. 

395 Herakles käsillään Manan koiran vangita tahtoi 
käskijän istuimelta ja säikkyvän raahasi myötään; 

noiden aikomus taas oli Haadeen puoliso ryöstää. 
Vastasi näin nopeasti Apollonin tietäjäneito: 
»Moisia puuhata ei salajuonia nyt — älä kiihdy — 

100 ei väkivaltaa tuo ase. Luolassaan Manan koira 
haamuja haukullaan saa säikyttää iät päivät, 
kainona vahtia myös Proserpina saa sedän linnaa: 
Troijan Aeneas, asemiehenä kuulu ja hurskas, 
laskeutuu isän luo Manan varjoisiin syvänteisiin. 

405 Jollei liikuta sua tämä hurskauden jalo näyte, 
ainakin oksan» — näytti hän oksan kätketyn viittaan — 
»kai tämän tunnistat». Vihastaan sydän tuohtunut tyyntyi. 
Jatkanut ei enempää. Ihastellen kunnialahjaa, 
oksaa kohtalokasta, kun sen näki aikojen päästä, 

410 lautturi käänsi jo tumman taas perän suunnaten rantaan. 
Sitten hääteli sielut — ne pitkät täyttivät tuhdot — 
käytävät niin vapautti ja purteen saatteli kohta 
valtavan Aeneaan. Jopa kaislainen vene voihki 
taakan alla ja rei'istään vesivirtoja laski. 

415 Loukkaamatta hän vie yli virran Sibyllan ja miehen 
liejuun saastaiseen sekä vihreän kaislikon keskeen. 

Kerberos haukullaan koko seudun kaikua antaa 
kolmine kurkkuineen, peto luolassaan lojuellen. 
Kun näki tietäjätär tämän käärmein kiedotun niskan, 

420 hän unileivän kostutetun hunajalla ja yrtein 
heitti, ja niin nälissään peto aukaisee kidat kolmet, 
viskatun herkun ahmaisee, selän raueta antaa, 
maahan laskeutuu, ruho suunnaton täyttävi luolan. 
Pääsee rantaan Aeneas, uni vahtijan valtaa, 

425 Jättää hän heti rannan, josta ei kääntyä saata. 

Ääniä kuuluu nyt, vikinää erottuu, sylilasten 
sielut parkuvat niin: elon kynnyksellä on heidät 
riistänyt äidiltään surun päivä ja jättänyt ilman 
maan elämän ihanuutta ja painanut kuoleman yöhön. 
430 Kuoleman tuomion taas ovat saaneet nuo ihan syyttä. 

Määrää vainajien sijat arpa ja tuomarin tahto, 
kohtalon uurnaa kun ravistaa Manan tuomari Minos, 
haamujen neuvoston kokoaa, käräjöintiä johtaa. 

On lähitienoot taas majapaikkana raukkojen, jotka 

435 kuoleman tuottivat itselleen, vihaten elämäänsä 
syyttömän heittivät hengen. Ja nyt halajaisivat kyllä 
kärsiä köyhyyttään, jopa vaivojakin elämässään! 
Kohtalo estää sen, pidättää tyly suovesi synkkä, 
saartaen yhdeksin kehäkierroin Styks paon torjuu. 

440 Nähdä jo voit »Surun kentät», ne laajenevat lähimaille 
kaikkiin suuntiin; niin väki kutsuu seutuja noita. 

Kätkevät syrjäiset aholaitumet, myrttien metsä 

täällä ne ihmiset, joita on kalvanut onneton lempi 

kuin paha syöpä; ei kuolemakaan vie huolia heiltä. 

Siellä hän huomasi Faidran ja Prokriin, myös Erifylen, 
kun tämä näytteli niin pojan lyömia haavoja muille, 

Euadnen sekä Pasifaen; oli Laodameia, 

Kaineus tuo, joka ennen mies vaan nyt oli nainen, 

kun hänet kohtalo taas oli vanhaan muuttanut muotoon. 

450 Harhaa heidän joukossaan Foinikian Dido, 
jolla on rinnassaan veres haava. Kun sankari Troijan 
saapuu luo, tajuaa tämän hahmon varjojen luona 
himmeän niin kuin alkavan kuun läpi pilvien verhon 
katsoja nähdä voi tai luulee vain näkevänsä. 

455 Kyynelet silmissään puhelee mies hellänä jälleen: 

»Onneton Dido, siis tosi viestikö luokseni saapui, 
että sä henkesi heitit ja sorruit miekkasi myötä! 
Surmasi syy olin siis? Minä vannon tähtien kautta, 
taivaan myös jumalain, valat jos pätevät Manalassa: 

460 vastoin tahtoa, valtiatar, sinun maaltasi poistuin. 
Päätökset jumalain — ne nyt vie minut varjojen näiden 
kautta ja kurjien maiden ja yön syvän synkeän halki — 
käskyillään minut johti. En suinkaan uskoa voinut, 
että mä lähdölläin niin tuottaisin kovan tuskan. 


445 

465 Pyydän: seisahdu! Älä nyt näkyvistäni poistu! 

Miks pakenet? Tänä hetkenä vain sua voin puhutella.» 

Lausuen näin koki Aeneas lepyttää vihan vimmaa 
jäykkänä katsovan naisen, ja kyynelet vuotivat runsaat. 
Dido maahan tuijottaa pois kääntäen katseen. 

470 Lainkaan liikuta ei sanat lausutut kasvoja Didon, 
vaan hän seisoo kuin kivipaasi ja marmoriveistos. 
Vihdoin hän havahtui, vihapäissään väistyen lehtoon 
varjoisaan; näet siellä Sykhaios, puolisovainaa, 
lievittää tämän huolet ja vastaa hellänä lempeen. 

475 Niin myös Aeneas kovan lyömänä kohtalon iskun 
kyynelsilmin lähtöä vain valittaa yhä Didon. 

Sankari tietään kulki, he pääsivät kenttien ääreen, 
luo ketomaan, jota kansoittaa sotasankarit kuulut. 
Niin tuli Tydeus häntä jo vastaan, myös asekuulu 

480 Parthenopaios ja Adrastoon vitivalkea haamu. 

Täällä on maan asujain kovin itkemät teukrien kaikki 
sankarivainajat, joita hän nähdessään rivit pitkät 
itkien kaipasi: Glaukos, Medon sekä Thersilokhoskin; 
myös Antenorin kolme on poikia, on Polyboites, 

485 pappi Cereen, sekä Idaios kädessään ase, suitset. 
Varjot sankarin piirittää yltympäri taajaan. 

Riitä ei sankarin katsominen, yhä vain pidätellä 
tahtovat varjot, astua luo, tulon tutkia syitä. 
Päälliköt kun danaein sekä muut Agamemnonin joukot 

490 sankarin huomasivat hämärässä ja tuon aseloiston, 
kauhun lyöminä nuo vapisee, pako tempasi toiset, 
niin kuin laivoilleen paenneet olivat nämä kerran; 
vaisun nostivat vain sotahuudon, se katkesi kurkkuun. 

Aeneas näki Deifoboon, Priamoon pojan, hältä 

495 vartalon raadellun kokonaan: oli silvotut kasvot 
julmimmin, kädet myös, ohimot jopa korvia vailla 
runnellut, oli sieraimet repinyt ruma haava. 

Tuskin tunsi hän säikkyvän tuon, joka kaameat kasvot 

kätkeä tahtoi, puolestaan kuin tuttava haastoi: 

500 »Deifobos, asemies, sinä Teukroksen vesa ylväs, 
voi kuka julmuri tunnoton noin sua rääkätä tohti? 
Ken sinut julkesi silpoa noin? Huhu kauhujen yönä 
kertoi sun väsyneenä pelasgein vuoks verilöylyn 
hirveimmän laonneen ison ruumisröykkiön päälle. 

505 Silloin tein valehaudan vain Rhoiteionin rantaan, 
kolmeen kertaan niin minä vainajahenkiä huusin. 
Näyttää kirjoitus, asekantamus hautasi paikan. 

Itseäs voinut en nähdä, en peittää maan oman multaan.» 
Taas tähän Deifobos: »Oi ystävä, lyönyt et laimin: 

510 kaiken Deifoboolle jo teit, mitä uhrata kuului. 

Kohtalo, myös Helenan rikos kohtalokas minut syöksi 
moiseen surkeuteen: nämä kohlut on tuottanut nainen. 
Muistathan, miten juhlittiin sitä kohtalon yötä 

riemuin pettävin: voi, sitä meidän pakko on muistaa. 

515 Kun hepo kohtalokas yli muurin loikkasi Troijaan 
tuoden kohdussaan asemiehien iskevän joukon, 
nainen — mielessään petos — tanssia Fryygian naisten 
orgia-huudoin johti ja kantoi soihtua suurta 
kutsuen näin danaeita hän Pergama-kukkulan päältä. 

520 Vaan minut huolin uuvutetun, kamalan väsymyksen 
painaman kätki se kohtalokas hääkammio, valtas 
mun syvä, herttainen uni lempeän kuoleman lailla. 
Silloin vaivihkaa jalo vaimoni vei asunnosta 
muut varusteet, oman miekkani myös, joka pään oli alla, 

525 kutsui huoneeseen Menelaoksen, ovet aukas: 
tahtoi lahjoa tietenkin siten lempivän miehen 
kuin myös haihduttaa pahan syntien tuottaman maineen. 
Syöksyivät heti huoneeseen, oli seurana heillä 
myös rikosjuonien juuri Odysseus. Myös danaeita 

530 rankaiskaa, jumalat, samaten, viatonna jos vaadin! 
Vaan sinä kerro nyt, mikä kohtalo tänne on tuonut 
sun elävän Manalaan. Meriteitäkö harhaten saavut 

vai jumalain kehottaissa? Et kai kirousta sä kanna, 
kun tulet paikkaan ryöttäiseen, pimeään asumukseen?» 

535 Kun siten haastelivat, rusohohtavin jätti jo vaunuin 
Eos taivaan kierrollaan ylimmän lakipisteen. 

Nuo olis tuhlanneet ajan myönnetyn näin puhuessaan, 
vaan lyhyesti jo muistuttain opas virkki Sibylla: 
»Sankari, yö lähestyy, ei itkuun tuhlata aikaa! 

540 Tässäpä näät tienhaaran, se kahteen vie eri suuntaan: 
oikeanpuolinen tie vie linnaan Kuoleman herran, 
käymme me Elysioon sitä; tie vasen taas kidutuksiin 
johtaa rikkojien sekä vie tylyn Tartaran tuskiin.» 
Vastasi Deifobos: »Papitar älä mahtava suutu! 

545 Poistun ja taas luvun täytän, kun liityn varjojen joukkoon. 
Oi mene, ylpeytemme, ja käyköön myötäsi onni!» 
Vain tämän lausui hän sekä poispäin astua alkoi. 

Katsoi taakseen Aeneas vasempaan: liki rotkon 
linnan huomasi hän, jota kolmet saarsivat muurit. 

550 Kiertää linnaa tuo raju liekkien täyttämä virta, 
Haadeksen Flegethon, jyminällä se paasia siirtää. 
Tuossa on valtava portti ja pylväät sen teräsmassaa, 
ei sitä miehet voi, jumalatkaan taistelemalla 
kiskoa irti, ja ilmoille kohoaa terästorni. 

555 Siinäpä istuu Tisifone — verivaippa on yllään — 
vahtien päivin ja öin unetonna sen kartanon aulaa. 
Sieltä jo kantautuu valituksia, julmien ruoskain 
viuhina, kahleiden kalinaa, kähy kirskuvan raudan. 
Aeneas pysähtyi, metelin pelon lyömänä kuuli: 

560 » Neitsyt, kerro jo tuo, mitä laatua on rikoksensa 
tai mitä piinoja kärsivät nuo, mikä voivotus kiirii!» 

Alkoi tuo esittää: »Sinä teukrien johtaja kuulu, 
ei lupa astua hurskaiden kirotun katon alle. 
Kun Hekate minut käski Avernoon lehtojen pääksi, 

565 neuvoi tuomiot hän jumalten, läpi Tuonelan johti. 
Knossoksen Rhadamanthys sai Manan tuomiovallan: 

piinaten tutkii hän rikokset, kiristää salat julki, 
turhaan jos eläväinen on riemuinnut petoksestaan, 
sen lykännyt sovitusta ja siirtänyt kuoleman taakse. 

570 Kostotar Tisifone heti riehuen syylliset ruoskii, 
vyöllään ruoska on, taas vasemmassaan julmia kyitä 
heiluttaa, sisarensa hän luokseen kaameat kutsuu. 
Vihdoin aukee nyt kirouksien kirskuva portti, 
vinkuvat sen saranat. Näetkös, mikä vartija istuu 

575 sen edustalla ja millainen kuvatus sitä vahtii. 

Suojia vallitsee kamalampi, se hirveä Hydra, 
viidet kymmenet ammottaa kidat. Tartaros sitten 
auki on itse ja synkimpään ulottuu alas kuiluun 
kaksin kerroin sen, mitä taivaaseen näkö kantaa. 

580 —»Maaemon muinainen suku siellä on, heimo Titaanein, 
lyöminä nuo salamain ovat pohjimmaisina aivan. 
Sielläpä myös minä näin jätit valtaisat, Aloiidit, 
kaksosveljekset, nämä tahtoivat käsin taivaan 
lannistaa, isä Zeun ylivallastaan alas syöstä. 

585 —»Kärsivän piinaa julmaa näin myös Salmoneuksen. 
Matkiessaan salamoita ja myös jyrinöitä Olympoon 
hän nelivaljakollaan karautti ja soihtua kantoi, 
Kreikan heimojen kautta ja Eliksen kotikonnun 
juhlien kulki ja itselleen jumalarvoa vaati — 

590 mieletön, loihti kun niin ukonilmaa matkimatonta 
vaskisin lautasin tai hevosten kavionkopinalla. 

Vaan ikimahtava Zeus vasaman tiheän läpi pilven 
sinkosi — soihtuja ei vain, tervasten tikutulta — 
pyörtein valtaisin jätin paiskasi Kuoleman yöhön. 

595 — »Siellä mä myös ikimahtavan Maan pojan sain Tityoksen 
nähdä, kun ruumis tuon parin hehtaarin alueella 
retkottaa, syö koukkuisin nokin kotka sen maksaa 
ehtymätöntä ja ruoakseen sisälmyksiä pöyhii — 
siinä se vasta on piina! — ja viihtyy alla sen rinnan: 

600 ei lepohetkeä suo lihassyiden jatkuva kasvu. 

Mainita voin lapithit, Iksionin, Peirithooksen. 
Heidän päällään on kivi synkkä ja irrota uhkaa 
aivan kuin putoaisi. Ja korkeiden leposohvain 
kultaiset nojat välkkyvät, on edessään pitopöydät, 

605 on kuninkaallinen loisto, ja loikoo naapurinansa 
raivotarjoukon raivokkain, ei nauttia anna, 
ryntää soihtuineen uhaten sekä ärjyen riehuu. 

»Tuolla se on, joka veljeä on vihannut eläessään, 
taattoa, äitiä lyönyt ja pettänyt suojatin juonin, 

610 tai joka yksistään pitänyt on löydetyt aarteet, 
rahtua suonut ei suvulleen — tämä joukko on suuri. 
Nuo tapettiin vuoks haureuden, nuo taas kapinoimaan 
lähteä julkesivat sekä petkuttaa isäntäänsä. 

Kaikki he kostoa vartoavat. Sinäkään älä tutki 

615 kaikkia muotoja piinan ja turmion kaikkia syitä. 
Toiset vierittää kivijättiä, riippuvat toiset 
pyöriin taas sidottuina, ja istuva on iät päivät 
onneton Theseus tuo; Flegyas, tuo kurjimus kurja, 
suureen ääneen muita nyt vannottaa pimeästä: 

620 "Ihminen, oikeuteen pyri, kunnia suo jumalille!” 
Kultaan myi isänmaan tämä, valtaan nosti tyrannin, 
lahjuksin lait sääti ja lahjuksin kumos jälleen. 
Tyttären vuoteeseen, sukurutsaan, lankesi toinen. 
Kaikki he yltyivät rikoksiin sekä yltivät niihin. 

625 Jos sata kieltä mä saisin ja myös sata suuta ja äänen 
rautaisen, en vois selittää rikoslaatuja silti, 
en nimeltään luetella mä kaikkia muotoja piinan.» 

Kun oli lausunut näin Foiboon ikivanha Sibylla, 
jatkoi: »Matkaan nyt, vie loppuun tehtävä saatu! 

630 Syytä on kiirehtää, näen kyklooppein sulatoissa 
muokatut muurit nuo sekä kaarin holvatun portin. 
Ohjeet käskevät nyt tähän paikkaan laskea lahjat.» 
Virkki sen, rinnakkain pari käy, tätä varjojen tietä 
astelevat nopeasti ja saapuvat porttien luokse. 

635 Ryntää Aeneas oven luo, vedet vihmoen raikkaat 
ylleen, kiinnittää kamanaan oven kullatun oksan. 


Kun oli tehty se työ, jumalattaren lahjakin tuotu, 
riemujen laaksoon nuo tulivat, luo vihreän nurmen, 
lehtojen autuuteen, ihanuuteen onnelan laajan. 

640 Verhoo kentät nuo avaruus yläilmojen aava 
purppurahohteellaan, oma siellä on päivä ja tähdet. 
Toiset voimailee kisakenttien vehreydessä, 
käy kisa, painiminen, pölyää kedon keltava hiekka. 
Toiset tanssin tahtia lyö sekä kuorona laulaa. 

645 Siellä on pitkine viittoineen pyhä laulaja Orfeus, 
rytmejä seuraten hän sävelaskelin seitsemin soittaa, 
sointuja sormin näppäilee tahi puikkoa käyttää. 

Teukroon muinainen suku siellä on, sankariheimo, 
heerokset ylevät, nämä onnen aikana syntyi: 

650 Ilos ja Assarakos, suvun alkaja Dardanos Troijan. 
Kaukana Aeneas varusteet näki, tyhjinä vaunut; 
maahan on lyötynä peitset, ja ympäri laitumen käyvät 
irrallaan hevoset. Sama kiintymys kuin eläessään 
vaunuihin, asehuoltoon tai sotaratsujen sorjain 

655 ruokintaan, sama heillä on myös Manalassa. 

Sankari ruokailuun näki toisten ryhtyvän siellä 
nurmikon vihreydessä ja riemuin laulavan hymnin 
laakerilehdon tuoksuavan liki; sieltäpä virtaa 
mahtava Eridanus yläilmaan metsien halki. 

660 Täällä on sankarien jalo rintama, haavoja saanut, 
hurskaat myös papit, kun nämä viipyivät elämässään, 
nuo runon taitajat suuret ja Foiboon laulua luoneet 
tai myös taiteillaan ylös ihmisen henkeä vieneet; 
kiitoksen lähimmäisten nuo sai ansiotöillään: 

665 kaikkien kaunistaa ohimoita nyt vaikea nauha. 

Ympäri hyörivät kuulivat sen, mitä virkki Sibylla, 
Musaios etenkin — oli saartama hän väkijoukon, 

harteiltaan yli muiden — vaan papitar tämän lausui: 
»Kerto'os, laulaja suuri ja sielujen autuas joukko, 

670 missä on Ankhises, mikä lienee tyyssija hällä. 

Vain hänen vuokseen tultu on näin yli Tuonelan virran.» 
Heeros vastasi vain lyhyesti ja näin sanan virkkoi: 

»Ei kenenkään asumus ole kiinteä, kun kotinamme 
lehdot varjoisat ovat, rantojen törmät ja virtain 

675 kastelemat ketomaat. Tuon käykää kukkulan taakse, 
jos halu harras on niin. Minä voin polun neuvoa helpon.» 
Näin hän virkki ja astellen edellämme jo näyttää 
kentät hohtavat nuo; jätetään nyt korkeat kunnaat. 

Vaan isä Ankhises syvän laakson vihreydessä 

680 sieluja innoissansa nyt tarkkaan tutki ja tutki, 
koska ne pääsisivät yläilmoihin: lukumäärää 
tarkkasi hän omiensa ja armaan kasvua heimon, 
kohtalon kulkua sankarien, tapojaan, tekojansa. 

Kun näki astelevan läpi vihreän nurmikon sinne 

685 Aeneaan, isä innoissaan ojentaa kädet kohti, 
kyynelin kastuvat posket, ja niin puhe kirposi suusta: 
»Oi, tulit vihdoinkin! Isäs aavistaa kuten saattoi, 
matkan vaikeudet pojan rakkaus voitti. Jo saanko, 
poikani, kasvosi nähdä ja rakkaan äänesi kuulla? 

690 Näin minä luulinkin, sydämessäni arvelin käyvän, 
kun ajanmääriä laskin, ei toivoni pettänyt suinkaan. 
Poikani, voi mitä maita ja myös merenselkiä kuljit, 
voi mitä vaaroja kestää sait, nyt luokseni saavut! 

Voi miten pelkäsinkään Libyan tuhon tuottavan sulle!» 

695 Aeneas: » Oi taattoni, sun surun painama hahmos 
sieluun kangastui, tähän maahan mun matkata käski. 
Tyrrhenan satamassa on laivani. Suo kätes mulle, 
oi isä, suo, älä erkane, noin sylinantoa karta!» 

Kasvot kastoi hän puhuessaan kyynelevirtaan. 

700 Kolme kertaa hän yrittää kädet kietoa kaulaan, 

kolme kertaa haamuna tuo kädet kietovat väistää 

kuin kevyt tuulonen tai unen loihtima lentävä lintu. 
Silloin Aeneas erottaa taustalla sen laakson 
lehdon syrjäisen sekä tuulien tuutimat pensaat, 
705 Lethen virtaavan ohi rauhaisten asumusten. 
Lenteli ympäri sen lukemattomat sielujen parvet: 
kuin mehiläisiä käy suvipäivinä kukkien kimppuun 
kirjavien sekä piirittää vitivalkeat liljat, 
sellaiseen surinaan kokonaan myös kenttä se peittyi. 
710 Aeneas sävähtää näyn tähden tietämätönnä, 
syitä sen tiedustaa: mikä on joki kaukana tuolla? 
mitkäpä kansoittaa väkijoukot ääriä virran? 
Näin isä Ankhises: »Ovat sieluja, joille nyt uuden 
ruumiin kohtalo suo, joten Lethen aaltojen luona 
715 kestävän unheen vettä ne juo, mikä huolia poistaa. 
Sulle jo sielut nuo olen tahtonut aikoja sitten 
näyttää, myös esittää oman heimoni jatkuvan kasvun, 
jotta nyt Italian maa yhteisen ilon toisi.» 
»Oi isä, uskominen siis oisiko sielujen täältä 
720 nousevan valkeuteen taas ruumiiseen palatakseen? 
Miksikä raukkoja niin himo yllyttää valon piiriin?» 
»Poikani, selvitän, en epävarmuuteen sua heitä», 
jatkoi Ankhises, näin kertoi syyt perinpohjin: 
»Niin alun alkaen taivaan, maan, veden välkkyvät aavat, 
725 kehrää loistavan kuun sekä tähteä hehkuvan päivän 
ruokkii henkinen voima ja tunkeutuu joka soppeen, 
sieluna massaa liikuttaa näin täyttäen kaiken. 
Siitä on syntynyt ihmisien suku, myös elikoiden, 
linnut siivekkäät, merihirviöt aavojen alla. 
730 Näiden siemenien ydin on elävöittävä voima 
alkua taivaallista, jos ei paha jähmetä niitä, 
tylsytä maalliset ei jäsenet sekä kuoleva ruumis. 
Näistä se aiheutuu halu, pelko ja tuska ja riemu; 
ei näe kirkkauteen sokon ruumiin vankina sielu. 
735 Ei edes silloin, kun elon viimeinen kajo sammuu, 

voi paha täydelleen tahi ruumiin saastutus tyystin 
kiinni kun kasvoivat ajan mittaan niin monin muodoin. 
Sieluja rangaistaan, kidutuksia kärsiä saavat 

740 vanhojen syntien vuoks. Monet haihtuvat tuulien teille 
häipyen tyhjyyteen; monen saastainen rikos pestään 
virran pyörtein pois tai polttaa sen tulen liekki. 
Vainajan sielustamme me niin kukin kärsiä saamme. 
Niin läpi Elysion vaellamme, ja vain aniharvat 

745 saa Paratiisiin jäädä ne, kunnes suunnaton päivä 
saastan irrottaa ajan kierron käytyä umpeen: 

Sielut nuo, ajan pyörä kun kiertänyt on tuhat vuotta, 
saapuvat Lethen rantaan, kun jumaluus siten kutsuu, 

750 jotta ne voisivat taas ylös katsoa holvia taivaan, 
pyrkisivät siten ruumiiseen elon muistoa vailla.» 

Näin oli kertonut Ankhises, pojan ynnä Sibyllan 
vei läpi tungoksen sekä äänekkään väkijoukon, 
suuntasi kumpua kohti, sen päältä hän sarjana saattoi 

755 nähdä saapuvat kaikki ja näiden tuntea kasvot. 

»Nyt ole tarkkana, selvitän näät, mikä kunnia seuraa 
heimoa Dardanian, mitä Italian suku tuottaa 
sankarisieluja - myös ovat kantava nuo nimeämme: 
kaiken sen ennustan sekä kohtalos selvitän sulle.. 

760 »Mies, joka seisoo noin nojaten yhä kunniapeitseen, 
päässyt päivää on lähimmäksi ja käy yläilmaan 
ensimmäisenä, hän osittain on verta itaalein: 
Silvius-poikasi myöhäisen - nimi kieltä on Alban — 
vaimosi metsiin vie Lavinia, kun olet vanha, 

765 kasvattaa kuninkaaksi, ja hän isä on kuninkaiden, 
josta on kasvava niin suku meidän, käskijät Alban. 
Seuraa häntä Prokas, suvun ylpeys iliolaisten, 
niin Kapys kuin Numitor, Aeneas Silvius, kaimas, 
sankari maineikas varusteistaan, hurskaudestaan, 

770 jos hän Alban lannistaa oman valtikan alle. 

»Keitä on sankarit nuo? Kas, kuinka ne uhkuvat voimaa, 
heillä kun kulmillaan on tamminen kunniaseppel! 
Näiden työtä on Nomentum, Gabii ja Fidenae, 
nuo rakentaa käsillään Collatian kukkulalinnan, 

775 Pometi'iin, Inuuksen Leirin, myös Coran, Bolan. 
Kerran niillä on nuo nimet, jotka nyt puuttuvat vielä. 

»Tuo isotaatolleen tuen Romulus poikana Marsin, 

äitinä Ilia taas sukujuurta on Assarakoksen. 
Kas, hänen kiireellään paritöyhtö jo hulmuta alkaa, 

780 suova on taivaisten isä mahtavan kunnian hälle. 
Katsos, poikani: on tämän entein mahtava Rooma 
kasvava mahdiltaan yli maiden ja sankarit vievä 
luo jumalain, sama muuri kun seitsenkukkulat kiertää. 
Miessato sen hedelmällinen on kuin Mahtavan Äidin, 

785 tornisin kruunuin kun ajelee hän Fryygian mailla, 
riemuitsee jumaläitinä: on sylissään sata lasta, 
kaikki ne on jumaljuurta ja kuuluvat tähtien tarhaan. 

»Käännä nyt silmäsi tänne ja tarkkaa heimoa tuota: 
nuo oman Roomasi miehiä on. Tämä tässä on Caesar, 

790 käyvä on Juluksen suku taivaan akselin alle. 

Tässä on juuri se mies, jota enteet toistavat sulle, 
Caesar Augustus, jumalaisen Caesarin juurta. 
Tuova on Hesperiaan ajan kultaisen, jota kerran 
Saturnus isännöi. Saharan sekä Intian ääriin 

795 vievä on Rooman vallan ja mahdin tähtien tarhaan, 
taa ajan, auringon ratojen, liki valtavan Atlaan, 
jolla on harteillaan koko tähtiä tuikkiva taivas. 

Koska hän saapuva on, jo nyt Kaspian maa, Krimin kansat 
joutuvat suuniltaan jumalenteiden pelon vuoksi, 

800 hämmentyy vavisten jopa Niilin seitsemät haarat. 

Ei edes Herakles niin pitkiä matkoja tehnyt, 
vaikka hän ampuikin teräsjalkaisen taruhirven, 
rauhan metsiin toi Erymanthoon, vaan pelon Lernaan 

jousellaan; ei Liber, kun voittaen versovin suitsin 
805 ohjasi tiikerejään alas rotkoja hän Himalaijan. 
Vieläkö siis epäröimme me jatkaa sankaritöitä, 
pelkoko torjua vois tämän heimon Ausoniasta? 
»Ken tuo kaukana käy ohimoillaan lehvät oliivin 
uhreja tuoden? Jo tunnistan tukan, harmajan parran 
810 Rooman sen kuninkaan, joka vahvistaa lait säätäin 
kaupungin alun, on kotipaikka Cures rutiköyhä, 
mistä hän nouseva on kuninkuuteen. Häntäpä seuraa 
Tullus, rauhan katkaisee kotimaassa ja kutsuu 
miehet verkkaiset sotimaan, väen voittoja vaille 
815 jääneen; seurana on ylenmäärin kerskuva Ancus, 
liikaa viehättyy tämä kansansuosion tähden. 
Targuinius-kuninkaat kai tahdot nähdä ja ylvään 
sielun kostaja Brutuksen sekä raippojen kimput. 
Ensimmäisenä saa tämä konsulin vallan ja julmat 
820 kirveet, langettaa isä kuoleman myös pojillensa, 
kun kapinoivat nuo, vapauttaa niin isänmaansa — 
onneton, vaikkakin kiittelevät tekoaan tulevaiset: 
voiton vie isänmaan etu, suunnaton kunnian tunto. 
Myös Deciukset ja Drusukset näet, tuolla on julma 
825 kirveineen Torguatus ja lippujen tuoja Camillus. 
»Haamut nuo aseloistossaan samanlaisina huomaat, 
nyt ovat nuo sopumielin, kun viipyvät kuoleman yössä. 
Voi, miten valtaisan sodan, taistelut, myös verilöylyn 
nostavat nuo välilleen, jos pääsevät vain valon piiriin! 
830 Appi Monoecuksen sekä Alpit jättäen taakseen 
laskeutuu, vävy vastaan käy Itämaat apunansa. 
Älkää, nuoremmat, sodan kauhuin täyttäkö mieltä, 
älkää niin isänmaan sisuksiin vihan voimia lyökö! 
Säälin vallita suo, jumaliin joka viet sukujuures, 
835 nyt pane pois ase, oi sukulaiseni! 
»Nousee vaunuin voittaja tuo Capitoliumille, 

Argoksen kukistaa, Agamemnonin linnan Mykenen 
tuo mies, Perseun myös, sukulaisen suuren Akhilleun, 

840 kostaen turmiot Troijan ja temppeliryöstön Minervan. 
Mainita ken unohtais sinut, suuri Cato tahi Cossus, 
Gracchusten suvun tai salamat sodan Scipiot kahdet, 
murskaajat Libyan, lujan, köyhän Fabriciuksen, 
tai sinut, Serranus, joka peltoon viljoja kylvät? 

845 Tai mikä määrä on nyt, Fabiukset? Maximus tuoko? 
Yksin vitkaillen pelastat sinä valtion meille. 

Toisten taitona on hyvin muovata henkeä pronssiin — 
uskon sen — veistää marmoriset jalot kasvojen piirteet, 
suuri on vallassaan puhetaito, he taivahan liikkeet 

850 sauvoin määräävät sekä tietävät tähtien nousut. 
Kansoja hallita käskyilläs sinä muistaos, Rooma — 

tuo sinun taitosi on — tavat rauhan määrätä muille, 
voitetut armahtaa sekä lannistaa kopeoita.» 

Näin isä Ankhises, tämän ihmeen vielä hän kertoi: 

855 »Kas, miten ylväs on Marcellus kera muhkean saaliin, 
voittaja astuessaan kohoaa yli kaikkien muiden. 
Rooman vallan hän vakauttaa aikana melskeen 
ratsain, puunitkin kukistaa, kapinalliset gallit, 
kolmannen asesaaliin saa pyhäkköönsä Ouirinus.» 

860 Lausui Aeneas - näki kanssaan kulkevan miehen, 
nuoren ja kaunismuotoisen, aseloistokin välkkyi, 
vaan suru verhona otsan ja maahan suunnatut silmät: 
»Ken, isä, onkaan tuo, joka sankarin kulkua seuraa, 
poikako vai joku muu sukulaisten heimoa suurta? 

865 Käy kohu kannoillaan, mikä arvokkuus hänet kruunaa, 
vaan yö tummana verhoo pään kuin synkeä varjo!» 
Niin isä Ankhises taas jatkaa kyynelesilmin: 

»Poikani, turha sun tietää on suvun pohjaton murhe. 
Kohtalot näyttävät vain tämän hahmon loistavan meille, 

870 eivät viipyä suo. Olis liian onnekas teistä, 

taivaiset, suku Rooman, jos lahja se säilyä saisi. 

Voi, miten valtainen valitus kajahtaa tasangolla 
Marsin mahtavan kaupungin lähimailla ja mitkä 
hautausjuhlat näät, Tiberinus, kun käyt ohi haudan. 

875 Kenkään Troijan-heimoinen ei poikana tuota 
toivoa suurempaa isillensä, ei koko Rooman 
maa siten konsana kerskata voi oman kasvatin vuoksi. 
Voi pyhä hurskaus, voi jalo luottamus, myös sotakunto 
voittamaton! Tämän kimppuun ei olis syöksynyt kenkään 

880 rankaisutta, jos hän jalan päin vihamiehiä rientäis 
tai kovin kannuksin panis laukkaamaan sotaorhin. 
Voi polo poika, jos voisitkin kovan kohtalos murtaa! 
Marcellus olethan. Syli tuokaa liljoja täyteen, 
niin minä purppurakukkia saan sirotella ja lahjan 

885 tarjota ainakin sielulleen, tämän palvelun turhan 
suoritan.» Kulkevat nuo vaeltain hajallaan läpi laajan 
ilmavan seudun ja kentät nuo perin tutkivat tarkkaan. 
Kun oli Ankhises pojalleen täten näyttänyt kaiken, 
lietsonut rakkauden tulevaa sotamahtia kohtaan, 

890 hän selostaa pojalleen myös vastedes käytävät taistot, 
nuo Laurentumin kansat, Latinuksen kotipaikan, 
kuinka hän välttää voisi ja kestää taistelut, vaivat. 

Kaks Unen porttia on, sanotaan: on sarvea toinen, 
josta on esteetön tosi haamuille ulospääsy, 

895 toisen taas tekoaine on norsunluu lumivalkee, 
siitäpä maailmaan manalaiset tuo uniharhat. 

Näin puhellen ulos Ankhises pojan ynnä Sibyllan 
saattaa, laskien nuo menemään läpi valkean portin. 
Niin tuli Aeneas liki laivoja löytäen miehet, 

900 Caietan satamaan heti ohjaa reittiä suoraa. 

Keulain ankkurit kiinnitetään, perät juuttuvat rantaan. 

Ruokkija Aeneaan, sinäkin, Caieta, jo kuolit, 
vaan ikimaineen sait, joka säilyy, kuihdu ei kuunaan: 
vieläkin seudun sen pyhittää sinun hautasi muisto, 
kautta jo Hesperian — mikä kunnia! — tuo nimi kaikuu. 
5 Hurskas Aeneas hänet hautasi kuin tapa vaati, 

kummun korkean loi sekä vihdoin, kun meri tyyntyi, 
matkaan laittautui: kohos ankkurit, lähtivät laivat. 
Tuulet henkivät myötä, ja loistaa lempeä Kuutar 
näyttäen tien, väräjää meri ääretön kuun valon alla. 

10 Laivat viilettää ohi Kirken rantojen aivan, 
missä hän - Auringon tytär — laulaa herkeämättä 
lehdossaan tiheässä ja sauhuttaa palatsissaan 
seetriä tuoksuavaa, joka soihtuna luo valon yöhön, 
pirtaa helskyttää hyvin hienoja loimia pitkin. 

15 Sieltä jo kantautuu jalopeurojen ärjyvä ääni, 
kun nämä tempovat kahleitaan sekä karjuvat yössä, 
harjasselkäiset siat röhkivät, hurjina karhut 
tarhassaan möräjää, susihahmot ulvoen joikuu: 
velhotar taioillaan oli saapuvat ihmiset kerran 

20 loihtinut tuollaisiksi ja kasvot vaihtanut kuonoon. 
Ettei Ilionin väki hurskas moisia joutuis 
kauhuja vain kokemaan, ajelehtisi vaarojen paikkaan, 
purjeen Neptunus soi paisua tuulien myötä: 
kauas selvisivät ohi tyrskyvän rannikon laivat. 

25 Vaan punertui meren pinta, ja kaukaa ilmojen halki 
Koitar ruskona nousi ja kultaisen valon heitti. 
Tuulet taukosivat, heti tyyntyi henkäys tyystin, 
airot velloivat meren aaltoamattoman pintaa. 
Silloin Aeneas ulapalta jo valtavan lehdon 

30 huomasi: sen läpi Tiberin vuo solisten ihanasti 
vierii vuolteissansa ja kellertyy saviseksi 
laskiessaan meren helmaan: ympäri kirjavat linnut, 
äyräiden asujat, jokiuoman kellujat kaikki, 
täyttävät laulullaan yläilman ja lehtevän lehdon. 

35 Kääntää kumppanien sekä rantaan suunnata keulat 
käski ja riemuin laski hän varjoisaan jokisuistoon. 

Selvitän nyt, Erato, kuninkaat, koko maan olot tarkoin, 
Hesperian tilan ammoisen sinä aikana, jolloin 
saapui Ausoniaan väki Troijan maanpakolainen, 

40 kertaan taistelujen heti ensimmäisien vaiheet. 
Elvytä muistini, valtiatar! Sodat hirveät kerron, 
taistelevat kuninkaat, viha joille kuoleman tuotti, 
joukot Tyrrhenan, sodan raivoon saatetun kaiken 
Hesperian. Viriää tapausten valtava vyöry, 

45 valtava on yritys. 

Kuningas oli vanha Latinus, 
maita ja kansoja hallitsee, oli kestävä rauha. 
Kuultiin: poika on Faunuksen sekä nymfi Marican, 
Faunus on poikia Picuksen, joka taas isäksensä, 
Saturnus, sinut mainitsee, olit alkaja heimon. 

50 Hällä ei poikaa ollut, vaan suku miehinen sammui, 
nuorena kun pojan ainoan vei kova kohtalo hältä. 
On tytär siis kokonaan suvun toivo ja jatkaja yksin, 
kypsä jo on avioon, ovat täydet vuosien kierrot. 
Neitoa vaimokseen kosivat maan sulhaset kaikki, 

55 sankarit Ausonian. Komeampi on kaikkia muita 
Turnus, mahtava mies suvultaan, hänet ruhtinasäiti 
myös haluaa vävykseen, on outoa intoa täynnä. 

Vaan jumalten tylyt enteet on tätä liittoa vastaan. 
Kasvoi laakeripuu talon suojaisen sisimmässä, 
60 niin pyhä lehviltään, sitä vaalittiin läpi vuodet; 
itse Latinus sen löysi, kun loi perustuksia linnan. 
Foiboon puuksi hän sen - taru kertoo näin — pyhitytti, 
sen perusteella hän on nimennyt Laurentumin heimon. 
Sankkana parvena on mehiläisiä — kertoa kumma — 
65 lennellyt suristen läpi kuulakkaan yläilman, 
latvaan laskenut puun; heti kietoivat jalan jalkaan, 
riippuivat rypäleenä ne oksan tuuhean päässä. 
Lausui ennusmies: »Näen vieraan saapuvan miehen 
rantaan joukkoineen, sama matkan on alku ja loppu, 
70 heidän hallita määrä on maan ylälinnoja kerran.» 
Vieläpä, kun palavat pyhät soihdut alttarin yllä, 
kun kera taaton uhraamaan Lavinia ryhtyy, 
nähdään uskomaton näky: kutreja tuon tuli nuolee, 
prinsessan koristeet palavat myös räiskyvin liekein, 
75 tukkaan tarrautuu tuli, tarrautuu tytön kruunun 
helmiin kirkkaisiin, savupilveen, liekkien valtaan 
niin tytär kietoutuu, sytyttää palamaan talon huoneet. 
Turmion enteeks tulkittiin näky outo se oitis: 
nousevan maineeseen tosin uskottiin tytön itse, 
80 vaan sodan kansalleen kovin ankaran tuottavan vielä. 
Huolissaan kuningas kävi Faunuksen, isän, luokse, 
tietäjätaaton tuon, luo Albunean putouksen, 
lehtoon varjoisaan, läpi sen solisee pyhä lähde 
vihmoen kastettaan, ylös huokuu kitkerä höyry. 
85 Italian maa sieltä ja Oinotrian koko seutu 
neuvoja noutavat, kun hätä on. Kun lahjoja pappi 
sinne tuo yön tullen ja lampaantaljojen päälle 
hiljaa laskeutuu, leväten siten nukkua koettaa, 
kummien hahmojen hän voi liitelevän heti nähdä, 
90 ääniä outoja kuulla hän saa, jumalten kera vihdoin 
saattaa keskustella ja Kuoleman valtoja huutaa. 

Tietojen etsintään tuli sinne vanha Latinus, 
uhrasi villaiset sadat lampaat kuin tapa vaati 
heittyen pitkäkseen nyt noiden taljojen päälle 
95 villavien, heti kuilu se jylhänä ääniä raikui: 
»Ällös vain Lation kera sulhojen tyttöä naita, 
poikani, ällös siis kotimaisia häitä sä hanki: 
ulkoa saapuva on vävy tänne, ja on nimi meidän 
nouseva tähtiä päin, suku heidän on jalkojen alle 

100 laskeva kaiken maan, jota päivän kiertävä kehrä 
katsoo noustessaan sekä vaipuessaan meren helmaan.» 
Kun oli kuullut nuo sanat Faunukselta Latinus 
hetkenä yön, omanaan ei malttanut tietoa säästää, 
vaan Huhu lentävä käy leviten yltympäri maita, 

105 pitkin Ausoniaa. Tuli silloin nuoriso Troijan 
laivat kiinnittäin liki rantojen vihreän töyrään. 

Aeneas, sotapäälliköt muut sekä kukkea Julus 
heittyvät pitkäkseen puun korkean oksien varjoon, 
ryhtyvät ruokailuun, nisukakkuja ruokien alle 

110 laskevat ruohikkoon — tavan määräsi Juppiter itse —, 
viljaisen kamaran siten täyttivät maan hedelmillä. 
Toisia maistelevat nälissään: kova, kalvava nälkä 
käymään kun usuttaa heti niukkojen ruokien kimppuun, 
murtavat nuo hanakasti ja haukkaavat näkyleipää 

115 kohtalokasta, sen reunoihin heti tarttuvat hampain. 
»Hei, mehän pöytiä syömme!», jo lausui hihkuen Julus, 
leikillään tämän vain. Oli tuo sana päättymismerkki 
matkojen vaivalloisten, sen ensin lausujan suusta 
sieppasi Aeneas, sitä ihmeen lyömänä mietti. 

120 Lausui: »Terve maa, sinä kohtalon antama meille, 
olkaa siunatut myös kotihaltiat uskotut Troijan: 
täällä on nyt kotikontu ja -maa. Oma taattoni jätti 
ammoin ennustuksen ja lausui - tässä sen toistan: 
”Rantaan outoon kun olet, poikani, saapuva kerran, 

125 nälkä kun miehesikin pakottaa jopa pöytiä syömään, 

silloin, uupunut, saat kodin, vaan sinä muistaos sinne 
kaupungit perustaa, talot, muuritkin käsivoimin.” 

Siis tätä tuo oli nälkä, ja täällä se vartosi meitä 
päättäen harhailumme. 

130 Matkaan riemuiten heti, kun vain huominen koittaa! 
Maan nimi, sen asujat sekä kaupungit, kylät kaikki 
tarkoin selvitetään sekä käydään myös sisämaassa. 
Juppiterille nyt uhratkaa pyhä malja ja suokaa 
kunnia Ankhiseelle ja tuokaa viiniä pöytään.» 

135 Lausuen näin ohimoille hän oksan lehtevän kietoi, 
paikan henkeä palvoi niin, jumaläitiä Maata 
ensimmäisenä, nymfejäkin, upo-outoja vielä 
virtoja, sitten Yötä ja merkkejä yöllisen taivaan, 
kutsui Idan Zeuta ja Äitiä fryygialaista, 

140 äitiä taivaallista ja taattoakin manalaista. 

Taivaisten kuningas jyristen — Isä — kertoja kolme 
vastasi, hän yläilmoja vain kädellään vavahdutti: 
ilmestyi näkyviin sädekimppu ja hohtava pilvi. 
Troijan joukkoihin heti kantautuu huhu kertoin: 

145 vihdoin aika on pystyttää luvatut kotimuurit. 

Kilvan nuo pidot järjestää, ilon tuottavat enteet: 

ruukkuja pöytään tuo, pikareita he seppelin kruunaa. 
Huominen päivä kun nousi ja ympäri kultasi tienoot 

soihdullaan, nuo kaupungin, alueen sekä rannat 

150 tutkivat retkillään: Numicuksen lähde on tässä, 
virtaa Thybris tuossa ja on sija tuolla latiinein. 

Vaan vesa Ankhiseen sadan airuen lähteä käski 
kaikensäätyisten, kulun suunnata linnoja kohti, 
luo kuninkaan puhumaan ohimoillaan lehviä Pallaan, 

155 lahjoja tarjoamaan sekä rauhaa teukrien kanssa. 

Nuo heti täyttivät käskyn ja rientävin askelin matkaan 
lähtivät. Itse hän taas kehämuurien kulkua piirtää, 
kaivannot ojittaa, asutun alueen kuten leirin 

käskee vyöttää kauttaaltaan sakaroin sekä vallein. 

160 Matkan kulkivat nuo, katot, korkeat tornit latiinein 
kaukaa huomasivat sekä riensivät muurien alle. 
Kaupungin edustalla on poikia, nuoria paljon: 
ratsuja ohjaillaan, sotavaljakot viistävät hiekkaa, 
toiset joustaan jännittää tahi hartiavoimin 

165 keihään sinkoavat tahi juoksevat, iskevät kilvan. 
Ratsain rientää airut ja tiedottaa kuninkaalle: 
valtavan suuria on asemiehiä saapunut maahan 
kummine vaatteineen. Heti vieraat kutsua käski 
luokseen tuo sekä istuutui isän kunniatuoliin. 

170  Kunnianarvoinen kohoaa talo mahtavin pylväin 
huippuna kaupungin, se on Picuksen kotilinna; 
metsien kätkemä on isien pyhä palvoma paikka. 
Muinaiset kuninkaat kukin vastaan ottivat siellä 
valtikan, vitsakset, sali neuvoston oli myös se 

175 tai kemujen pitopaikka, kun pässin uhraten sinne 
arvokkaat kävivät isät pitkien pöytien ääreen. 
Veistetyt myös olivat isien kuvat seetriä vanhaa 
järjestäin: Italus ja Sabinus sirppiä kantain, 
viininviljelijäks oli tehty hän veistelemällä; 

180 Saturnus sekä kaksine kasvoineen oli Janus 
luona sen kynnyksen, oli vanhoja myös kuninkaita, 
sankarihahmoja — nuo olivat sodan kohluja saaneet. 
Myös asesaalis on ripustettuna temppelin seiniin: 
saaliiks saatuja on sotavaunuja, kaarevat kirveet, 
peitsiä, kilpiäkin sekä puskurikeuloja laivain. 

Istuu Picus myös kädessään pyhä augurinsauva, 
yllään juhlava vaippa hän kantaa kilpeä Marsin, 
vaalija on hevosten, hänet linnuks muuttanut Kirke 

190 sauvoin kultaisin oli, loihtinut taikurin juomin — 
miehen kaipuussaan — värikkäin sulin kirjoen siivet. 

Temppelin tuon pyhimmässä Latinus kuin isät ennen 
istui istuimella ja luokseen teukreja kutsui, 

ensin hän puhumaan kävi ystävämielisin lausein: 

195 »Dardanolaiset, meille jo on suku tuttua teidän, 
kaupunkinne ja kuultuja myös merimatkojen vaiheet: 
vaan mikä syy tahi puute ja tarkoitus pani teidät 
rantaan Ausonian tulemaan sinisen meren halki? 
Käyttepä eksyksissä te tai meren ruhjomin laivoin — 

200 kohtalo sellainen merimiesten on useasti — 
teidän laivue päässyt jo on satamaan jokisuiston, 
olkaa kutsutut tänne ja jääkää tänne: latiinit 
Saturnuksen on heimo ja oikeamielinen kansa, 
ei lakien pakon vuoks, vaan vuoks tapojen, oman tahdon. 

205 Muistan — vaikka jo on hämäräksi se muuttunut tieto — 
vanhojen aurunkein täten kertovan: Dardanos täällä 
syntyi, Fryygian maahan hän kävi, luo pyhän Idan, 
Threikian Samokseen, joka nyt Samothrakia onkin. 
Täältä on lähtöisin hän Tyrrhenan Korythoosta, 

210 vastaan ottaa nyt hänet tähtiä tuikkiva taivas 
linnaan kultaiseen, jumalat saa alttarin uuden.» 

Lausui näin, nyt Ilioneus täten vastasi hälle: 
»Oi kuningas, vesa Faunuksen, ei tyrskyvin aalloin 
talvinen sää ajanut tätä heimoa rantojen turviin, 

215 harhaan ohjanneet ei tähdet, maan merimerkit: 
tieten tahtoen näät tähän kaupunkiin etenimme 
maanpakolaisina, kun menetimme me mahtavan maamme, 
suurimman mitä milloinkaan on katsonut Päivä. 
Juppiter heimon on alku ja Juppiter on isä meidän 

220 nuorison, polveutuu kuninkaammekin Juppiterista, 
Troijan Aeneas, lähettää hän luoksesi meidät. 
Kaikkihan tietävät sen, miten myrskysi hurja Mykene 
Troijan kenttien halki, kun maanosat iskivät yhteen 
Aasian, Euroopan - siten kohtalo riivasi niitä. 

225 Tietää sen asukas maan äärien, Okeanoksen 
rantojen tyrskyäväin tahi päivän paahtama kansa 
vyöhykkeen tulisen, joka keskimmäisenä kiertää. 

Jälkeen turmion tuon merien läpi kierteli kulku, 
etsiä saimme me niin kotipaikkaa maan jumalille, 

230 vettä ja ilmaa, joita on kaikkien oikeus käyttää. 
Koitua emme me voi häpeäksi, ja ei tule teidän 
kunnia kalpenemaan, vaan kiitos on kasvava, ei voi 
Ausoniaa kaduttaa, jos on turviin ottanut Troijan. 
Vannon Aeneaan pyhän tehtävän, myös käden kautta 

235 oikean, jos joku tuntee sen pitävyyden ja voiman: 
kansat, heimotkin monet — meidän vain älä luule 
raukkoja nyt olevan, kun turvaa etsiä täyttyy — 
tiedustelleet meitä on tieten tahtoen liittoon. 
Päätökset jumalain tähän rantaan, myös tähän maahan 

240 johtivat käskyillään tämän kansan. On Dardanos täältä, 
tänne enteillään myös ohjasi meitä Apollo, 
suistoon Thybriksen, Numicuksen luo pyhän lähteen. 
Tarjoo Aeneas sitä paitsi nyt lahjoja tässä, 
muistona entisen onnen, ne säästänyt on palo Troijan. 

245 Uhrasi Ankhises kera kultaisen tämän maljan, 
tuo oli taas varustus Priamoksen, kun hän väellensä 
ratkoi oikeudet: pyhän valtikan saat, tiarankin, 
iliotarten työt, nämä vaatteet.» 

Ilioneun puhuessa Latinus luotuna maahan 

250 kasvot katsoessaan piti, seisoi liikkumatonna, 
katse keskittyi. Ei ruhtinaspurppura häntä 
hurmata voi värillään, Priamoon ei valtikat liioin, 
vaan aviossa hän viipyy vain, oman tyttären häissä, 
vanhan Faunuksen täten ennusmerkkiä pohtii: 

255 siinäkö tuo oli mies, jota kohtalo siis vävyks hälle 
tarjosi ulkoapäin, jakamaan saman ruhtinasvallan 
entein vastaavin, suku urhea myös oli tälle 
nouseva, maan kokonaan oli laskeva valtikan alle? 
Lausui riemuissaan: »Jumalat yritystäni suosii, 

260 ennuslausumiaan. Saat, Troijan mies, mitä pyydät. 
Lahjat on mieluisat. Sadon ei pidä puuttuman teiltä, 

täällä jos hallitsen, ei Troijan vauraudenkaan. 
Itse Aeneas, jos niin kovin meille hän mielii, 
päästä jos niin haluaa kera meidän ystävysliittoon, 
265 tulkoon itse jo tänne ja nähköön ystävänkasvot: 
puoli on rauhaa, jos käden oikean sankari tarjoo. 
Puolestanne te nyt tämä viekää tarjous hälle. 
On tytär mulla, hän ei kotimaiseen liittyä mieheen 
saa vuoks enteiden, siten taattoni temppeli sääsi, 
270 taivaan merkit myös; vävyt ulkoa saapuvat tänne — 
ennusteen tämän saa Latium — siten on veri heidän 
tähtiin nostava meidät. Nyt arvelen sankarianne 
kohtalon määräämäksi ja — jos tosi on — sitä toivon.» 
Lausuen näin valikoi isä laumastaan jalot ratsut — 
275 noitapa talleissaan satamäärin kiiltäen seisoo. 
Vierailleen heti järjestää hevot määräsi niistä 
jalkovat, siivekkäät: on peittona purppuraloimi, 
riippuvat kaulaltaan korut kultaiset komeasti, 
kultaan peitetyt nuo hevot hampain kalvavat kultaa. 
280 Vaunut Aeneaalle ja kaks vetoratsua määrää, 
joiden on rotu taivainen, ja ne korskuvat tulta, 
niiden heimoa, jotka on hankkinut taituri Kirke 
vaivihkaa isältään sekalaisin astutuskeinoin. 
Lahjoja tuomisinaan ja Latinuksen sanat myötä 
285 ratsain Aeneaan väki käy sopimuksia tuoden. 


Silloin Juppiterin tyly puoliso myös palas sinne 
huomasi Aeneaan sekä laivat dardanolaiset 
kaukaa korkeudesta, Pachynumin huippujen luota: 
290 nuo tekivät talojaan, oli niin luja luottamus maahan, 
laivat hylkäsivät. Pysähtyi vuoks viiltävän tuskan. 
Päätään nyt ravistaa, nämä rinnastaan sanat syytää: 
»Kansat voi vihatut, voi Troijan kohtalot — taasko 
meitä ne vastustaa! Hekö sortuivat sotakenttään, 

295 vankiko vangittiin muka, polttiko miehiä Troija 
roihutessaan? Kävivät läpi taistelun, liekkien kautta 
löysivät tien. Totisesti on kai jumaluuteni voima 
ehtynyt tai olen leppynyt, on muka nyt viha täysi. 
Myös olen rohjennut minä maanpakolaisia noita 

300 seurata aaltojen halki ja vainota herkeämättä. 

Sään, meren voimat on kulutettu jo teukreja vastaan. 
Niin, mitä hyötyä soi tyly Skylla ja kolkko Kharybdis, 
Syrtitkään? Paenneet nämä Thybriksen ovat uomaan 
uhmaten merta ja meitä. Lapiittien valtavan heimon 

305 saattoi Mars hävittää, jumalain isä salli Dianan 
vainota kostollaan Kalydonia myös ikivanhaa — 
minkäpä siis rikoksen tekivät Kalydon ja lapiitit? 
Vaan minut, Juppiterin sisarpuolison — vaikka en voinut 
kesken luovuttaa yritystäni, kaikkeni koetin — 

310 voittaa Aeneas. Jos ei jumaluuteni riitä, 
varmaan kuitenkin apu jostain löytyä saattaa: 
ellei taivaiset, avun tuovatkin manalaiset. 

Ellen — olkoonkin — minä torjua voi Latiosta 
häntä ja jos odottaa tätä häät Lavinian kanssa, 

315 ainakin pitkittää minä voin sitä viivytyskeinoin, 
kansat kummankin kuninkaan hävittää minä saatan. 
Liiton tehkööt vain vävy, appi, on hintana kansa: 
on danaein, rutulein veri sun häälahjasi, neito, 
häitäsi järjestää Bellona, ja ei ole yksin 

320 kantanut kohdussaan Hekabe hääsoihtujen turmaa. 
On Venuksellakin poika, on aivan kuin Paris toinen, 
kuoleman tuottavat taas hääsoihdut Pergamonille. 

Kun oli sen sanonut, tuli kauhua tuovana maahan, 
murheenkylväjä Allekton Manalan ikiyöstä 

325 kutsui luokseen: on tämän huolena taistelut kolkot, 
raivon tunteet, myös salahankkeet, riitojen turmat. 
Kammoo Plutokin tätä, kammoavat sisarukset 
hirmuiset — niin voi kamalasti hän muotoa muuttaa, 

hirveä on kuvatus, pikimustia kyitä kun versoo. 
330 Juno kiihoittaa tätä pyynnöin näin sanomalla: 
»Tee tämä palvelus mulle, oi neito, sä Yön tytär ylväs, 
ettei vain musertuisi nyt maine ja kunnia meidän: 
voihan Latinuksen Aeneas hääajatuksin 
kietoa pauloihinsa ja vallata maat italeilta. 
335 Voit sinä veljekset samanmieliset lietsoa riitaan 
tai palatsit vihan vimmaan, voit talot murhaten polttaa 
soihduin roihuavin, tuhannet nimitykset on sulla, 
on tuhat keinoakin. Hedelmät ulos rintasi syydä, 
tyhjäks tee sopimus, sodan, riidan siemenet kylvä! 
340 Nuoriso kaivatkoon sekä pääsköön taistelun tielle.» 
Oitis Allekto täpötäynnään myrkkyä Gorgon 
suunnistaa Latioon, Laurentumin ruhtinaslinnaan, 
vaivihkaa asettuu hän kynnykselle Amatan. 
Teukrien saapumisen sekä Turnus-sankarin häiden 
345 vuoksi on huolissaan tämä, myös vihan kiukkua kiehuu. 
Raivotar yhden vain kyyn kutreistaan sinisistä 
heitti, se kätkeytyi sydänseutuun kurjan Amatan — 
määrä on saattaa sen sekasortoon ruhtinashuone. 
Vaatteen poimuihin livahtaa kyy, rintoja tuskin 
350 koskettaa kulussaan, hänet huomaamatta se riivaa, 
kyistä kun henkeä hengittää. On vitjana kaulan 
valtava kyy, siten muuttua saa myös pääside kyyksi, 
tukkaan kietoutuu, jäseniin mato niljakas hiipii. 
Kun oli kostea myrkky se huomaamatta jo päässyt 
355 luihin, myös ytimiin vavahduttaen sielua hiljaa, 
mutta ei tuo kokonaan tulen valtaan joutunut vielä, 
tyynemmin puhelee, kuten on tapa äitien ollut, 
Troijan sankarin vuoks valittaa oman tyttären häitä: 
»Maanpakolaisina teukrit Lavinian vaimona vievät? 
360 Oi tytön siittäjä, et tytärtäs tahi itseäs sääli, 
et tytön äitiäkään? Merirosvo on jättävä meidät 
tuulten noustua, vie tytön mennessään katalasti. 

Eikös saapunutkin siten Spartaan Fryygian paimen 
ryöstääkseen Helenan sekä vienytkin tätä Troijaan? 

365 Siis mitä merkitsee lupauksesi tai sukulaiset 
tai sopimus, joka on kera Turnuksen, veriveljen? 
Vierasheimoinen vävy meidän jos etsiä täytyy, 
jos se on määrä ja Faunuksen sanat mieltäsi painaa, 
luulen kaiken sen maan, joka on erotettuna meistä 

370 virasheimoiseksi, ja vain jumalat sitä käskee. 
Onhan Turnuksella, jos tutkit tuon sukupuuta, 
Inakhos, Akrisios isinään, kotimaana Mykene.» 

Kun oli koettanut hän sanan voimin vaan tuloksetta 
miestään taivuttaa, kyyn raivoa tuottava myrkky 

375 hiipien tunkeutui sisuksiin, hänet valtasi täysin. 
Silloin onneton vaimo, kun kauhut riivasi häntä, 
riehuu ympäri kaupungin, tolaltansa on tyystin. 
Pyörii aivan niin hyristen narun heittämä hyrrä, 
kun sitä leikkiessään yltympäri korkean hallin 

380 lapset pyörittää; kehä piiskan viemänä kiertää 
kaarrellen ratojaan, kovin kummissaan sitä katsoo 
nuoriso tottumaton, vaan kiitää puksinen hyrrä, 
iskut voimia suo: siten ruhtinatar läpi rientää 
raivoten kaupungin, käy kansan joukkojen halki. 

385 Vieläpä metsiin hän — kuin Bakkhuksen humalassa — 
suurempaan rikokseen sekä hulluuteen yhä yltyin 
pois pakenee, saloseutuun myös oman tyttären kätkee, 
morsiamen sekä häät näin riistääkseen tulijoilta. 
Hihkuu »Bakkhus, hoi!», sua arvoiseksi hän neidon 

390 vain ylistää, sua näät kera thyrsos-sauvojen tyttö 
palvoo tanssiessaan, pyhittää kiharansa hän sulle. 
Käy huhu hurja, ja niin sama hulluus riivasi naiset, 
vimmaan syttyivät, hakivat salasuojia kaikki. 
Hylkäsivät kodit nuo, heti niskoja, kutreja ilmaan 

395 nakkelivat, ulinalla he kirkuen täyttivät tienoon, 
taljoja yllään toiset ja köynnössauvoja kantoi. 

Heidän keskellänsä Amata jo mäntyä kantaa 
soihtuna, tyttären, Turnuksen häähymniä laulaa, 
silmät harhailee verestäin, yhtäkkiä kirkuu 

400 raivona: vÄidit, hoi, latinattaret, kaikki te kuulkaa: 
teitä jos liikuttaa mitenkään nyt kurjan Amatan 
hurskaus taikka jos äidin on oikeus huolena teillä, 
pääside aukaiskaa sekä tulkaa orgia-juhlaan!» 
Ruhtinatarta nyt niin läpi metsäisten erämaiden 

405 piiskasi Allekto, kädessään humalan raju tutkain. 

Kun oli mielestään sotakiihkoa kylvänyt kyllin, 
täysin Latinuksen sekasortoon saattanut aikeet, 
synkkänä raivotar riensi ja mustin liiteli siivin 
rohkean luo rutulin. Sanotaan Danaen tämän paikan 

410 aikoinaan valinneen maan uudisviljelijöille, 
tuuli kun toi hänet tänne. Jo muinoin Ardea sille 
annettiin nimeks, vieläkin on nimi Ardea sillä, 
suuruus vain ohi on. Palatsissaan sankari Turnus 
nukkui nyt sikeästi ja yö oli ehtinyt puoleen. 

415 Ilmeen raivoavan, jäsenet myös kaameat otti 
ylleen Allekto, iäkäs oli kohta hän eukko: 
kasvoilleen kamalille hän ryppyjä uursi ja kietoi 
nauhoin harmajan pään, ohimoillaan oksa oliivin. 
Hän oli kuin Kalybe, papitar iäkäs pyhän Junon, 

420 niin hän näyttäytyi sekä näin sanan kuuluvan lausui: 

»Turnus, sallitkos sinä vaivojes raueta tyhjiin, 
siirtyvän valtikkas siten haltuun dardanolaisten? 
Nyt kuningas avion sekä hurmein ostetut hääsi 
kiistää, ulkoapäin haetaan perijää kuninkaalle. 

425 Vaaroja käy ihan turhia päin, ivanaurujen kohde: 
Tyrrhenan pura rintamat nuo, luo rauha latiinein. 
Määräsi näin puhumaan minut Juno peittelemättä 
sulle, kun hiljainen yö valtasi raukean mieles. 
Toimeen! Nuorison nyt sinä vyöryä taistelun tielle 

430 riemuin käske ja myös heti polttaa fryygialaiset 

päälliköt laivoineen, joki joille tarjosi turvan. 
Taivaisten väkevyys siten määrää. Itse Latinus — 
ellei häihin suostu hän vaan sanan annetun rikkoo — 
saakoon Turnuksen asemahtia tuntea vihdoin.» 

435 Sankari pilkkaamaan käy tietäjänaista ja lausuu 
vuorostaan: »Ei uutinen laivojen saapumisesta 
suistoon Thybriksen — kuten luulet — mun ohi päässyt. 
Siks älä maalaa kauhuja nyt. Ei mahtava Juno 
unhottaa mua voi. 

440 Vanhuus raihnainen, tositietoa, järkeä vailla 
kiusaa huolillaan sua, eukko: on pelkosi turha, 

Uhri ja palvominen jumalten ovat huolena sulla, 
miesten tehtävä on sota, rauha ja taistelu käydä.» 

445 Nuosanat kiihdyttää heti Allekton vihan vimmaan. 
Miehen näin puhuessa, jo ruumiin valtasi kauhu, 
silmät jäykistyi: sihisee tyly raivotar kyineen, 
hahmoa kasvattaa, jopa vääntyy leimuten silmät; 
jatkaa empien mies yrittää, sanat raivotar torjuu, 

450 antaa myös parin kyyn livahtaa tämän hiuksien joukkoon, 
ruoskan viuhina soi, vihamieliset nuo sanat lausuu: 
»Ettäkö rahnainen olisin, tositietoa vailla, 
turhia pelkäisin, kuningasten kun sodat uhkaa. 
Katsohan tätä näin: olenhan sisar raivotarjoukon, 

455 tänne tuon sodan, kuoleman myös.» 

Lausuen näin tulen heitti hän sankarin päälle ja tummaa 
loimua tupruavat valosoihdut suuntasi rintaan. 
Kauhistuu tämä, niin havahtuu, kihoaa hiki pintaan, 
luut, jäsenet, koko ruumiinkin kova puistatus valtaa. 

460 Miekkaa hulluna huusi ja miekkaa myös käsin etsi. 
Niin virittyi sodan vimma ja syttyi rakkaus rautaan, 
myös viha sammumaton: oli kuin tulenliekkejä syttyis 
valtaisin huminoin sihisten vesikattilan alle; 
kiehuessaan vedet hyppelevät, siten höyryten neste 

465 nousee korkeuteen, joki kuohuineen yli tulvii, 

ei alallaan pysy, vaan ylös synkkänä höyrynä nousee. 

Kun oli särkynyt rauha, jo määräsi päälliköt Turnus 
luokse Latinuksen menemään, hakemaan varusteensa, 
suojata Italiaa hän käski ja torjua vieraat: 

470 valmis kohtaamaan oli teukrit ynnä latiinit. 

Kun oli sen sanonut, sitä pyytänyt myös jumalilta, 
yllyttää rutulit omiaan heti taistelun tielle. 

Toisia kannustaa jalo kauneus, kukkea nuoruus, 
toisia taas esitaatot tai oma sankarin maine. 

475 Turnus kun puhaltaa sodan kiihkoa näin rutuleihin, 
lenteli Allekto luo teukrien kuoleman siivin. 
Uusin juonin hän tähystää sitä seutua, jossa 
Julus parhaillaan salon riistaa väijyen vaanii. 
Kalmatar yllyttää yhtäkkiä koiria raivoon, 

480 niiden sieraimiin hän tuttua tuoksua heittää, 
jotta ne hirveä vaanisivat: sodan syy oli siinä, 
vaivojen alku ja juuri, se raivoon mieliä nosti. 

Seudun kaunistus oli haaravasarvinen hirvi; 
Tyrrhuksen pojat sen oli vieneet pois emon luota, 

485 ruokkivat nyt sitä, Tyrrhus myös — kuninkaan oli paimen 
johtava, valvominen yli laumojen huolena hällä. 
Tottelemaan vasa tottuikin, sitä Silvia huolsi — 
poikien on sisar hän — sekä sarvet seppelin kietoi, 
kammallaan suki sen, pesi lähteen veessä sen puhtaaks. 

490 Sietäen ihmisen kättä se ruokaa sai emännältään, 
metsiä harhaillen kodin kynnykselle se aina 
saapui itsestään, kun yön oli ehtinyt aika. 

Kaukaa vainusivat sen Juluksen ajokoirat, 
lähtivät seuraamaan, kun virran vartta se kulki 

495 helteen välttääkseen joen rannan vehreydessä. 
Askanius — iso maine ja kunnia häntä kun kiehtoi — 
kaarevan jousen otti ja tähtäsi, nuoli jo kiiti, 
kättään ohjasi näät jumaluus: tuli viuhuen kohti, 

vatsan tuo lävistäin, lävistäin nivuset läpi tunki. 

500 Haavoitettuna hirvi se nyt pakenee talon tarhaan, 
talliin väistyy tuo niin vaikertain verissänsä, 
kuin jotakin anonut olis, voihkina vain talon täyttää. 
Lyöden kämmeniään sisar Silvia toisia kutsui 
ääneen huutaen, niin karut viljelijät kokos koolle. 

505 Nuo tulivat, paha henki kun piilevä ohjasi heitä, 
äkkiä joutuivat, varusteekseen tuo halon otti, 
tuo taas nuijan kyhmyisen — kuka niin mitä löysi, 
käyttöön sen viha vihki. Jo kutsui joukkoja Tyrrhus. 
Parhaillaan tämä mies koki tammea kiilojen kanssa 

510 halkoa, vaan puhisten vihassaan käsin tempasi kirveen. 

Raivotar kun tähystäin sopivan oli löytänyt hetken, 
tallia kohti hän käy sekä seisahtuu katon harjaan, 
merkin paimenien töräyttää, torvea käyttäin 
kuoleman ääntä hän kasvattaa: vavahtaa koko lehto, 

515 ääni kun kantautuu, kajahtaa kumahtain koko metsä. 
Kaukaa kuulivat sen Trivian vedet, Nar-joki kuuli 
valkoinen rikistänsä, Velinuksen ikilähteet, 
vaan vavisten puristaa emot lapsia rintoja vasten. 
Ääntä nyt seurasivat — sen antoi kaamea torvi 

520 merkiks taistelujen — heti maamiehet, kuka minkin 
tempasivat varusteeksi. Sen myös teki nuoriso Troijan 
vyöryen Juluksen avuks leirin porttien kautta. 
Rintamat järjestyi. Ei maalaistappelu ollut 
pelkin nuijin tuo tahi seipäinkään tulen syömin, 

525 tapparakirvein taisteltiin, oli synkkänä laiho: 
miekkoja törröttää terin paljain, vaskikin välkkyy 
auringon osuessa ja heijastaa valon pilviin. 

Tuuli kun nousee, niin myös vaahdota alkavat aallot, 
käy meri liikkeeseen vähitellen ja aaltoja nostaa 

530 korkeuteen, ylös pyrkivät syöverit pilviä kohti. 
Kaatui taistellen, kun saapui viuhuen nuoli, 
urhea Tyrrhuksen esikoinen, vanttera Almo: 

kurkkuun iskeytyi terä viiltävä tuottaen haavan, 
katkesi kostea tie puheäänen ja heltisi henki. 

535 Ympäri kaatui miestä ja kaatui vanha Galaesus, 
rauhaa kun rakentaa, oli oikeamielisin heistä, 
rikkain mies oli myös koko Ausonian alueella: 
viidet määkivien sekä ammuvien oli laumat 
hällä ja maitaan hän lukemattomin muokkasi auroin. 

540 Niin tasavoimainen sota pitkin kenttiä vyöryi. 
Raivotar tehtävän kun oli täyttänyt — taistelu verta 
maistoihan sekä sai sota ensimmäisinä uhrit ~, 
jätti hän Hesperian, pois taivaan liiteli tuuliin, 
korskea voittajatar heti Junolle täten virkkoi: 

545 » Valmis on tora sulla, jo taistelu synkkänä raivoo: 
käykööt yhteen vain nämä ystävät, liittoja tehkööt! 
Koskapa Ausonian verin tahrasin teukrien miehet, 
tahtoisin tämän tehdä, jos mulla on suostumus sulta: 
naapuriheimot voin minä yllyttää sodan tielle, 

550 mielet kiihottaa sodan hulluuteen katalasti — 
näin avuks rientävät nuo: kamaraan sodan siemenet kylvän » 

Juno vastasikin: »Nyt kauhu ja vilppi jo riittää; 
syyt sodan valmiit on, lähitaistelu lähtenyt käyntiin. 
Sattuma soi välineet, ne on nyt veri vihkinyt käyttöön. 

555 Mainiot vihkimiset, häälaulut mainiot saakoot 
kaunoinen Venuksen vesa, ruhtinas itse Latinus. 
Vaan Isä tahdo ei, Olympoon ylivaltias suuri, 
että sä korkeuteen, ylös pilviä päin täten liidät. 
Poistu siis: minä, jos jotakin on tehtävä täällä, 

560 toimitan sen.» Oli näin sanonut Saturnia Juno. 

Siipien kyyt kähisee, lehahtaa tyly raivotar lentoon, 
pyrkii päin Manalaa sekä jättää ilmojen aavat. 

Laakso on Hesperian sydämessä ja vuorien alla 
mahtava maineeltaan, jota muistelevat monet seudut, 

565 Ampsanctus nimeltään, sitä synkkinä tuuheat metsät 
puolin ja toisin reunustaa, sydämessä sen pauhaa 

pyörteissään raju koski ja niin kohisee kivikossa. 
Hirveä onkalo on, tylyn Kuoleman hengitysaukko, 
purkautuu Akheron ulos, Tuonelan valtava nielu 
570 myrkkyä hengittää. Kävi kätköön kostotar sinne 
vastenmielinen: tuo oli helpotus maan sekä taivaan. 
Kun tätä toimitetaan, sodan valmistuksia Juno 
saatteli päätökseen. Tuli paimenten koko joukko 
vyöryen kaupunkiin, mukanaan oli vainajat heillä, 
575 Almo sankari nuori, Galaesus murskana kasvot; 
nuo vetoaa jumaliin ja Latinukseen rukouksin. 
Turnus läsnä on myös, verilöylyn kiihkoa täynnä, 
maalaa kauheudet: ovat teukrit kutsutut maahan, 


580 Sitten saapuivat nuo, joiden tanssivat äidit 
kuorona Bakkhuksen, siten harhaillen erämaita, 
vaativat taistelemaan — jo Amatankin nimi painoi. 
Enteen vastaisesti ja uhmaten voimia taivaan 
tahtoivat sotimaan, paha henki kun riivasi heitä. 

585 Kaikki Latinuksen kotikartanon saartavat kilvan. 
Kuin meren kallio järkkymätön tämä suorana seisoo, 
kallio järkkymätön, kun saapuva on kova ryske, 
väisty ei paikaltaan, kun ympäri ulvovat laineet, 
massa sen painona on: ihan turhaan ympäri riutat, 

590 myös kivet vaahtoavat jylisee, levät päin sitä murtuu. 
Mutta kun silmitön päätös tuo oli mahdoton voittaa 
yksin ja niin asiat kehittyi kuin ohjasi Juno, 
lausui hän vedoten jumaliin sekä ilmojen tuuliin: 
»Kohtalo sortaa meitä ja myrskyt vie ulapalle! 

595 Kerran saatte te — voi! — rikokset sovittaa verellänne, 
kurjat. Turnus, voi, sua kohtaa kauhea kosto, 
liian myöhäiset ovat silloin sun rukoukses. 
Vanhuuden lepo on osa mun, sataman oven suulla 
autuas kuolema pois otetaan.» Hän vaikeni sitten, 

600 sulkeutui palatsiinsa ja antoi riehua muiden. 

Hesperian Lation tapa muinainen oli, Alban 
kaupungit sitä vaalivat, nyt on mahtavin Rooma 
ottanut sen omakseen, kun Marsia lietsovat taistoon, 
jos sodan aikovat viedä he kauas geettien maahan, 

605 luokse hyrkaanein, arabein tai Intian ääriin 
aamua päin, sotamerkit jo vaatia Parthian maasta. 
On Sodan portteja kaks luvultaan, sanovat siten, niitä 
palvominen pyhittää Sodan herran ja hurskaus suuri. 
Noitapa vahvistaa sadat salvat pronssiset, teljet 

610 tammiset rautoineen, ei väisty vartija Janus. 
Konsuli, kun isien sotapäätös on vankka ja valmis, 
kirskuvat salvat aukaisee, on purppuraviitta 
yllään laskostettuna kuin Gabfi'iin tapa vaatii, 
kutsuu miehiä taistelemaan, muu nuoriso seuraa; 

615 vaskiset torvet toitottaa käheän sotakutsun. 

Niinpä Latinuksen myös käskettiin sota alkaa 
vastaan Aeneasta ja päästää synkeät salvat. 
Koskea tohtinut ei isä porttiin, väistyen vältti 
ilkeän tehtävän hän sekä häipyi varjojen joukkoon. 

620 Taivaan ruhtinatar alas liitäen korkeudesta 
portteja töytäisee kädellään, saranat heti vääntyy: 
murtaa Juno niin Sodan rautaiset ovipielet. 

Ausonian maa rauhainen sodan intoa hehkuu. 
Valmistuu osa taistelemaan jalan, taas osa ratsain 

625 saa pölyn aaltoamaan, varusteitaan etsivät kaikki. 
Kilpiä kiillottaa osa tai sivelee sotakeihäät 
voitein ihraisin, kovasin terottaa sotakirveet. 
On halu lähteä taistelemaan, törähdyksiä kuulla. 
Viidet kaupungit takovat alasin luja alla 

630 peitsiä uudestaan: Atina ja ylpeä Tibur, 
Ardea, Crustumeri, Antemnae torneinensa. 
Suojaamaan kypärät kovertuu, paju kilpiä tuottaa 
vitsaisin punoksin; myös pronssiset panssarit tehdään, 
säärien suojukset pikipäin taotaan hopeasta. 

635 Kunnian viikatteet kadottaa, koko rakkaus auraan 
väistyä saa; taotaan upouusiks entiset miekat. 
Torvien toitotus soi, sodan tunnus viestinä kiertää. 
Etsii tuo kypärää talostaan, hevostaan joku toinen 
valjastaa iestäin sekä ottaa ontevan kilven, 

640 ylleen panssarin myös, oman miekan välkkyvän vyölleen. 


Muusani, aukaiskaa Helikon, minun kertoa suokaa: 
Ketkäpä siis kuninkaat sotivat? Kutakin mikä kansa 
seurasi taistelemaan? Maa Italian miten loisti 
sankarien kotimaana ja taistelun intoa hehkui? 

645 Teillähän tietoa on, jumalattaret, kertoa voitte: 

luokseni kantautuu tarujen vain häilyvä tuuli. 

Ensimmäisenä käy Tyrrhenan rannikon luota 
tuo jumalten vihamies Mezentius joukkoja myötään. 
Lausus-poika on rinnallaan, jota ei komeampaa 

650 tiedetä, korkeintaan Laurentumin uhkea Turnus, 

Lausus tuo, hevosmies, petojenkin voittaja vahva. 
Kaupungista Agyllan hän turhaan nyt tuhat miestä 
johtaa taistelemaan: olis ansainnut paremmankin 
kohtalon — jos isä vain Mezentius ei olis ollut! 

655 Sitten vaunuineen, koristuksina lehviä palmun, 
voittoisin hevosin tuli Herakleen jalo poika, 
uljas Aventinus; koristaa tämän kilpeä käärmeet — 
taaton sankarityö — tuo kyiden kietoma hydra. 
Metsä Aventinuksen on syntymäpaikkana hällä, 

660 näät papitar oli tuon valon piiriin saattanut Rhea, 
kun jumalaan oli yhtynyt hän: Laurentumin maille 
saapui Herakles, joka Geryoneen oli lyönyt, 
siellä Hiberian härkiä hän Thybriin pesi veellä. 
Keihäs miehien on varustus sekä pistimen kärki, 

665 pyöreät myös tikarit ja sabellien vantterat seipäät. 
Itse hän käy jalan: on hänen yllään leijonan talja 
valtava, pörröinen sekä harja ja valkeat hampaat 

peittona pään, siten käy kuninkaan palatsin katon alle 
hirmuinen uros, on olallaan isän viittakin vielä. 

670 Kaksosveljekset myös jättävät Tiburin muurit — 
Tiburtus, veli näiden, on tuon nimen antanut sille — 
Catillus sekä hurja Coras, sotasankarit Argoon, 
ensimmäisinä käy, ja on ympäri peitsien metsä: 
pilven poikaa kaks — kentauria — vuorien päältä 

675 niin alas laskeutuu, Homolen heti jättävät juosten, 
Othryksen lumisen, jopa väistyy valtava metsä 
heidän mennessään sekä pensaat ryskyen kaatuu. 

Puuttunut myöskään ei Praenesten korkean luoja — 
siittänyt Vulcanus oli tuon kedon karjojen joukkoon, 

680 ainakin uskottiin siten, lieden luota kun löytyi — 
Caeculus tuo, jota seurasi myös talonpoikien joukko: 
miehet Praenesten, Gabi'iinkin viljavan pellon 
viljelijät, asujat Anion, herniikkien vuorten 
kasteisten, väki tuo, jota vauras Anagnia ruokkii 

685 tai Amasenus. Ei varusteina nyt kaikkien ollut 
kilpiä, ei sotavaunujakaan: osa sinkosi heistä 
kuulia harmajan lyijyn, ja toiset kahtakin peistä 
kantoivat käsissään; lakit on suden hallavan taljaa 
peittona pään, tukevan vasemman jalan jälki on paljas, 

690 saapas nahkainen on oikean peittona sentään. 

Messapus, hevosmies, Meren herran heimoa, saapui — 
ei tätä kenkään voi kukistaa tulen voimin ja miekoin — 
kutsui taistelemaan väkeään, joka velttona kauan, 
vieroitettuna myös oli ollutkin sodan töistä. 

695 Nuo Fescenniumin sekä aeguien joukkona käyvät, 
huippuja Soracten asuvat nämä, Flaviniaakin, 
vuorta ja järveä myös Ciminuksen taikka Capenaa. 
Marssivat nuo osastoissa ja lauloivat kuninkaastaan: 
joutsenet joikuvat niin lumivalkeat pilvien päällä, 

700 kun palajaa nämä laitumeltaan, ojentain koko kaulan 
laulua kaiuttaa, joen uoma ja Aasian järvi 

kaikuvat kauttaaltaan. 
Ei olis rautaisten sotajoukkojen niin tiheässä 
luullut marssivan, vaan merilintujen ilmavan parven 

705 kiitävän rantoja kohti ja laulavan noin käheästi. 

Clausus taas, joka on ikivanhaa juurta sabiinein, 
johtaa joukkoa suurta, on päämies mahtavan heimon: 
tuostapa polveutuu suku Claudiusten, tribus-piiri 
on levinnyt Latioon, kun Roomaan pääsi sabiinit. 

710 Käy Amiternumin mahti ja kanssaan käyvät kviriitit, 
Eretum ja Mutusca, oliiveja tuottava seutu; 
näillä on Nomentum kotipaikka ja noilla Velinus, 
noiden taas Tetrican tylyt kalliot, vuori Severus, 
pellot Casperian, Foruli tahi virta Himellan; 

715 juovat nuo Tiberistä ja nuo Fabarista ja noiden 
hyytävä Nursia on kotimaa, Latium sekä Horta; 
näiden maan läpi taas joki Allian kolkkona virtaa. 
Joukkoja paljon on kuin Libyan meren aaltoja vierii, 
hurja kun Orion sukeltaa meren talvisen helmaan, 

720 tai kuin auringon tuli taajoja tähkiä paahtaa 
Hermoksen tahi Lyykian maassa, ja kypsyvät viljat. 
Kilvet soi, tömisee maa arkana jalkojen alla. 

Myös Agamemnonin mies, vihamielinen Ilionille, 
ratsuja vaunuun liitti Halaesus ja toi tuhat miestä 

725 joukkoon Turnuksen. Nämä kuokin Massicus-maata 
viljelivät kera Bakkhuksen, nämä vuorien luota, 
aurunkein isien tulivat, nuo taas Sidicinan 
jättivät taikka Caleen, matalan joen nuo asukkaita 
Volturnon olivat; rajut sinne satiikulit saapui, 

730 oskien armeijat. Varusteina on sorvatut nuijat 
heillä, ja niihin voi sovittaa lujan, notkean hihnan, 
kilpikin on, kuin sirppejä on lähitaistelun säilät. 

Et sinäkään unohduksiin jää kun laulua laulan, 
Oibalos, jonka Telon kera Sebethis- oli nymfin 

735 saattanut maailmaan, kun vallassaan oli Capri, 

vanhana miehenä. Vaan tämän poikapa ei perintöönsä 
tyytynyt, hallussaan piti laajoja maita jo tuolloin, 
heimoja sarrastein, Sarnuksen kastelumaita, 

kansoja, joiden on maa Batulum, Rufrae ja Celemna, 

740 joitapa niin alas katsoa voi omenainen Abella; 
myös pitävät tapanaan kuin teutonit nuijia heittää, 
päiden peittona on taas tammien korkkinen kaarna, 
välkkyvät vaskiset kilvet ja säihkyy pronssinen miekka. 

Myös sinut taistelemaan on laskenut vuorinen Nersae, 

745 Ufens, sankari maineikas urotöittesi tähden. 
Kanssasi on karu kansa ja tottunut riistojen pyyntiin 
aeguikulein, elävät kivisen nämä maan kamaralla, 
peltoa viljelevät varusteissa ja on ilo heillä 
ryöstäen saalistaa, elättää väki ryöstelemällä. 

750 Saapui myös pyhä mies, tuli pappina Marruviasta, 
kietonut tuo kypärään oli lehviä rauhan oliivin, 
Arkhippos-kuninkaan oli luota hän, urhea Umbro. 
Kyiden hirveän heimon ja myrkkyä henkivät hydrat 
taisi hän loitsuillaan nukuttaa, käden kosketuksella, 

755 sai vihan taukoamaan, puremain kivut kirpeät liensi. 
Vaan ei Dardanian sotapeitsen jälkeä voinut 
hän parantaa, tehonneet ei haavaan lääkärin loitsut 
unten tuojatkaan, ei marsien poimimat yrtit. 

Lehdot Angitian, lasinkirkas Fucinus-järvi, 

760 puhtaimmat vedet itkevät sua. 

Myös kävi Hippolytoon vesa kaunis taistelun tielle, 
Virbius, sankari tuo tuli luota Aricia-äidin, 
vehmaan Egerian oli varttunut rantojen luona, 
missä Dianan on pyhä alttari uhreja saava. 

765 Kun oli Hippolytos, taru kertoo, suistunut surmaan 
äidin juonien vuoks, isä koston vaatinut hältä, 
ruhjoma kun hevosten oli vauhkojen, tähtien alle 
taivaisten oli noussut ja päässyt taas elon ilmaan, 
soi elon yrteillään Asklepios, lempi Dianan. 

770 Vaan Isä närkästyi ylivaltias, että on tullut 
vainaja niin Manalasta ja noussut taas valon piiriin. 
Siksi hän Foiboksen pojan syöksi ja lääkitystaidon 
keksijän sellaisen salamallaan Styks-joen ääreen. 
Hippolytoksen Diana nyt hellänä saatteli turvaan 

775 lehtoon rauhaisaan, hänet antoi Egerialle. 

Poikapa Italian ikimetsiin tuntematonna 

joutui niin asumaan, nimen sai hän »Virbius» siellä. 
Pääsyä ei hevosilla Dianan temppelilehtoon 

siks ole lainkaan, koska ne suistivat sankarin nuoren 

780 vaunuineen ajotieltä, kun näyttäytyi meren kauhut. 
Silti hän laukata soi tulisten hevosten tasangolla 
kiitäen vaunuissaan rajumyrskynä taistelun tielle. 

Itse nyt etummaisena käy uros uhkea Turnus, 
mahtailee asehissa ja on yli kaikkien muiden. 

785 Kolmoistöyhtöinen kypäränsä on, siinä Khimairan 
on kuva, kurkustaan tämä Etnan liekkejä tuiskii: 
vain sitä hurjemmin tulenlieskoin hirviö korskuu 
kuin mitä julmemmin verivirroin taistelu riehuu. 
Kiiltävän kilven merkki on taas ojosarvinen Io 

790 kultainen: suka verhosi sen, oli neito jo lehmä — 
mainio on kuvaus — oli neitosen vahtina Argos, 
uurnastaan isä Inakhos taas joen virrata antoi. 
Saattue jalkaisin tätä seurailee, yli kentän 
kilpinen tungeksii väen paljous, nuoriso Argoon, 

795 joukot Auruncan, rutulit sekä vanhat sikaanit, 
rintamat Sacranan, labikit kera maalatun kilven. 
Toiset auraavat, Tiberinus, rantasi multaa, 
maita Numicuksen, rutuleitten kukkulamaata, 
Kirken harjanteita, on Anxurin Juppiter siellä 

800 valtias, valtiatar Feronia vihreän lehdon; 
siellä on myös Saturan suo synkkä, ja viileä virta 
Ufens verkalleen läpi laaksojen käy meren helmaan. 

Näiden jälkeen myös tuli volskien heimon Camilla, 

ratsain seurasi saatto ja pronssia välkkyvät laumat. 

805 Hän oli taistelutar, ihan tottumaton käsitöihin, 
kehruuseen, kudontaan, oli taistelun hirveät kauhut 
valmis kohtaamaan, kera tuulien kiiti hän kilpaa. 
Hän olis liidellyt yli aaltoavan suvilaihon 
korsien, ollenkaan sen tähkiä turmelematta, 

810 tai läpi tyrskyävän meren hyökyjen liitäjän lailla 
kulkenut tien nopeasti ja jalkoja kastelematta. 
Tuotapa katselemaan koko nuoriso ryntäsi oitis, 
äidit kummeksuu sekä katsovat kulkijan jälkeen 
mykkinä tuijottain, kuninkaallinen purppuraviitta 

815 tuo miten kietookaan tytön hartiat tai miten solki 
kultainen kokoaa tämän kutrit, kun Lyykian viintä 
kantaa harteillaan sekä paimenten teräpeistä. 

Turnus kun vetänyt oli viirin ruhtinaslinnan 
salkoon hulmuamaan sekä torvet räikkyen soivat, 
ratsua kun hoputtain kalisutti hän kilpeä, miekkaa, 
mielet kiihtyivät heti, oitis taisteluvalmis 
5 liittoutui Latium, joka suunniltaan oli, nuoret 

hurjina riehuivat, kuninkaat Messapus ja Ufens, 
tuo jumalten vihamies Mezentius joukkoja haali 
Lähteä saa Venulus avunnoutoon luo Diomedeen, 

10 tälle hän selittää: Latioon on teukreja tullut, 
laivoin Aeneas — jumaluuksia kantaen — rantaan 
laskenut, vaatii nyt kuninkuutta hän kohtalon suomaa, 
paljon heimoja on tähän mieheen dardanolaiseen 
liittynyt, Hesperiaan leviää tämän sankarin maine. 

15 Hän mihin pyrkiikään? Mitä — jos vain Onnetar seuraa — 
hän haluaa sotatoimillaan? Paremmin Diomedes 
tuon tajunnee kuin Turnus ja ruhtinas vanha Latinus. 


Kiehui näin Latium. Tämän kaiken sankari Troijan 
huomasi, aaltosivat sydämessään huolien tyrskyt: 
20 kiitivät aatokset vihureina jo tänne ja tuonne, 
mieltään tempoen mies eri suuntiin, kaikkea pohti. 
Aivan on kuin väristen vesi täyttää pronssisen ammeen, 
siitä kun heijastuu säde auringon, kuva kuunkin, 

ympäri läikehtii valo, ilman hohtavan täyttää, 

25 kattoonkin kohoaa sekä sen koristuksia kultaa. 

Yö oli, maan väsyneet eläjät uni raukea valtaa, 
uinuvat lintujen parvet ja karjan villavat laumat, 
vaan isä Aeneas joen rantaan tähtien alle 
vaipui, huolissaan sodan hirveän vaivojen vuoksi, 

30 vihdoin salli hän näin levon myöhäisen jäsenilleen. 
Silloin ilmestyi joen valtias — tuo Tiberinus — 
virran leppeän vuosta ja saapui poppelilehtoon, 
näyttäytyi: sininen oli verhona pellavavaippa 
hieno, ja kaislat varjoisat ukon hiuksia kietoi. 

35 Haasteli Aeneaalle ja näin tämän huolia hääti: 

»Oi jumalten vesa, mies, joka maasta nyt tuot vihollisten 
Troijan meille taas sekä säilytät Pergaman linnan, 
on sua kaivannut Latium, Laurentumin kansa. 

Saat kotimaan -— älä luovu - ja alttarit myös jumalille, 

40 vaan älä säikähdä sodan vaarojakaan: jumalvallat 
vihdoin taipuvat nyt. 

Jotta et luulisi vain näkeväs unen pettävän harhaa, 
valtaisan emakon näet loikovan tammien alla, 
kolmin kymmenin on emä valkea porsinut sinne, 

45 maassa se rötköttää, imevät sitä valkeat porsaat: 
siinä on kaupungin sija, myös se on vaivojen loppu. 
Vuosia vierinyt kun on kymmenkertoja kolme, 
Alban Askanius perustaa ylen mahtavan tänne. 

En puhu turhia. Nyt miten voit sinä taistelut voittaa 

50 selviten vaarojen alta, sen kerron — tarkkana kuule! 
Arkadit saapuivat, joka kansa on heimoa Pallaan, 
Euandrosta kun seurasivat tylyn maanpaon tielle, 
löysivät vuorisen paikan he kaupungin perustaakseen, 
jolle Pallaan vuoks nimen keksivät Pallanteum'. 

55 Vaan sota ainainen kera on Lation asukkaiden. 

Siks ota liittoon heidät ja kanssaan tee sopimukset! 
Taapäin nyt sinut soudan ja muutan virtani suunnan, 

airoin virtaa päin sinä käy, joen vuolaus voita. 
Hoi, jumalattaren poika, jo nouse! Kun sammuvat tähdet, 
60 Junoa palvoen nyt tämän sammumaton viha koeta 
voittaa nöyryydellä. Ja kun olet voittanut, mulle 
kunnia suo. Olenhan minä, jonka sä rantoja näitä 
huomaat huuhtelevan sekä halkovan viljelymaita, 
haltia Thybris itse ja taivaan suosima virta. 
65 Täällä on suistoni, vaan alun saan minä vuorien luota.» 
Virkkaa näin joen herra ja niin häviää syvänteeseen 
pyrkien pohjaa päin. Uni yöllinen sankarin jätti. 
Nousi, ja katsoessaan ylöspäin sädekimppuja päivän 
nousevan, kuin tapa vaati, hän ammentaa jokivettä 
70 kourallaan sekä laskettaa sanat kuuluvat ilmaan: 
»Oi Laurentumin nymfit, te kaikkien virtojen alku, 
oi isä Thybris myös, sinä valtias virtojen virran, 
suosio Aeneaalle te suokaa torjuen vaarat. 
Niin mikä järvi sun kätkeekin, joka heikkoa säälit 
75 tuskissaan, mikä maa solisten sinun kummuta antaa, 
palvontaa olet saava ja kaikkia lahjoja aina, 
sarvekas Hesperian joki, valtias kaikkien vetten, 
oi ole kanssani nyt, jumaluutesi mahtia anna!» 
Lausuu, laivoistaan valikoi parisoutua kaksi, 
80 kumppanit airoihin komentaa, ase heillä on myötä. 
Äkkiä ilmestyy näky outo ja katsoa kumma: 
hohtavan valkoinen emä porsaineen läpi oksain 
nähdään, heittynyt on tämä ääreen vihreän rannan. 
Hurskas Aeneas emän sulle, mahtava Juno, 
85 uhrina teurastaa, vie porsaat alttarin ääreen. 
Niin koko pitkän yön piti Thybris vierivän virran 
tyynenä, seisahtui joka laine ja virrata alkoi 
taapäin, aivan kuin olis lampi ja suovesi ollut, 
vuolteet tyyntyivät: oli vastus airojen poissa. 
90 Siispä he soutavat aiotun tien vesien solistessa. 
Liukuu kuusinen pursi, ja kummeksuu sitä aallot, 

metsien puut kokevat ihan ihmeissään, miten kilvet 
välkkyvät sankarien sekä liukuu kirjava keula. 
Airoin uurastaa väki soutaen yötä ja päivää, 

95 laajojen mutkien kautta he kiertävät, rientävät halki 
metsien vaihtuvien, ohi virran vihreän rannan. 

Kun lakipisteeseen oli noussut jo hehkuva päivä, 
muureja huomasivat sekä linnan kaukana, muita 
kattoja harvakseen, ne on pilviin mahtava Rooma 

100 nostanut nyt, oli Euandroon kotikontu se silloin. 
Rantaan laskivat siis, heti kaupunkiin kävi kulku. 

Arkadian kuningas tekemään sinä päivänä sattui 
uhria Herakleelle ja muillekin jumalille 
kaupungin lähistöllä, ja seurana poika on Pallas, 

105 nuorison ensimmäiset ja vanhusten karu ryhmä 
uhrasi suitsuttain. Veri höyrysi alttarin päällä. 
Purren kun huomasivat lipuvan läheten läpi metsäin 
varjoisten, näkivät myös mykkinä soutavat miehet, 
äkkiä säikähtäin pyhät uhrit jättivät kesken, 

110 pystyyn ryntäsivät. Vaan kielsi sen urhea Pallas: 
jatkaa uhria käski ja syöksyi temmaten keihään, 
huusi jo kaukaa näin: »Tulijat, mikä syy pani teidät 
käymään outoja teitä ja minne on pyrkimys mennä, 
mistä on siis suku teidän, te rauhan vai sodan tuotte?» 

115 Nyt isä Aeneas peräkanneltaan täten lausuu, 
rauhan merkkinä on kädessään pyhä oksa oliivin: 
»Troija on syntymämaa, sota on Lation asukkaiden 
kanssa, kun torjuivat pois meidät, maanpakolaiset. 
Etsin Euandrosta, te hälle nyt sana viekää: 

120 Dardanian valiot sotapäälliköt liittoa pyytää.» 

Pallas suunniltaan mykistyi nimen valtavan vuoksi, 
lausui: »Rantaan käy, isän luo sinut vien, tämän hälle 
suoraan saat esittää, tule luo kotialttarin, vieras.» 
Vastaan otti hän Aeneaan, käden oikean antoi. 

125 Kulkivat saavuttain pyhän lehdon ja jättivät rannan. 

Aeneas puhumaan käy ystävämielisin lausein: 
»Oi paras Kreikan mies, jota Onnetar näin minun tahtoi 
palvovan, päin ojentain sidotut pyhät oksat oliivin, 
en tosiaan pelännyt, olet vaikka sä arkadi itse, 

130 päämieskin danaein, sukulainen Atreun poikain. 
Vaan oma miehuus on, jumalten sanomat pyhät enteet, 
yhteiset esitaatot ja tuo sinun mahtava mainees 
yhteen liittänyt meidät, kun kohtalon viemänä kuljen. 
Dardanos, Ilionin joka kaupungin pani alkuun — 

135 äiti on Elektra sekä Atlas on isä äidin — 
saapui teukrien keskuuteen; tämä mahtavin Atlas 
kantaa harteillaan koko taivaan eetteriholvin. 

Teidän on Mercurius isä, on hänet loistava Maia 
saattanut maailmaan liki Kyllenen lumihuipun. 

140 Maian — jos uskominen vain on tarutietoja näitä — 
siittänyt on sama Atlas tuo, joka tähtiä kantaa. 

On sama kummankin sukuhaaran alku ja juuri. 
Siks tähän luottaen en lähetystöä laskenut ensin 
mieliä koettelemaan. Olen itseni, henkeni, pääni 

145 valtaas jättänyt näin, tulin luoksesi, armoa pyydän. 
Meitähän kumpaakin sama vainoo Daunian heimo; 
meidät jos voittavat nuo, niin luulevat, että he oitis 
Hesperian alistaa kokonaan, meren aukeat aavat, 
jotka nyt huuhtelevat tämän maan ylä- tai alapuolta. 

150 Vastaus meille suo: on meilläkin rohkea rinta, 
valmis taistelemaan, raju rohkeus, nuoriso uljas.» 

Virkkoi Aeneas. Oli suuta ja silmiä kauan, 
sankarin hahmoakin Euandros tutkinut tarkkaan, 
haasteli harvakseen: »Sinut riemuin, urhea teukri, 

155 terveeks toivotan näin. Miten taattosi lausumat muistan, 
suuren Ankhiseen jalon äänen ja kasvojen piirteet! 
Kyllähän muistan myös Priamoon, pojan Laomedonin, 
luona kun Hesionen, sisaren, kävi hän Salamiissa, 
jatkoi Arkadian jäänviileän seutuja kohti. 

160 Silloin nuoruuden ens haivenet poskeni verhos, 
katselin kummeksuin Priamosta ja miehiä Troijan, 
hahmoja sankarien, kohoaa yli kaikkien muiden 
Ankhises: oli kohta jo maltiton mieleni altis 
kanssaan haastelemaan, halasin käden tarjota hälle. 

165 Luo lähenin, opastin Feneoon hänet muurien juureen. 
Mulle lähtiessään hän antoi loistavan viinen, 
Lyykian nuoliakin sekä kirjaillun koruvaipan, 
kullatut ohjaimet, ne nyt saanut on poikani Pallas. 
Siks — kuten pyysit — on käsi oikea solmiva liiton: 

170 kun valo huomenen taas palatessaan maita jo kultaa, 
lähde vain sotimaan: apuvoimia saat sinä kyllä. 
Vuotuisuhreja näitä — kun saavuit ystävänämme — 
joita ei siirtää saa, tehän voitte nyt nöyrinä viettää 
kanssani, ystävien pitopöytiin tottua saatte.» 

175 Kunolilausunutnäin, heti ruokia, maljoja tuoda 
käski ja istuttaa pitovieraat nurmikon keskeen, 
Aeneaan erikseen hän ohjasi vaahteratuoliin, 
missä on pehmusteet sekä villava leijonantalja. 
Kilvan kantoivat jalot nuoret ja alttaripappi 

180 pöytiin härkien paistit ja kuormasivat korit viljan 
antimin runsaimmin sekä tarjosivat pyhän viinin. 

Nauttii Aeneas sekä kanssaan nuoriso Troijan, 
härjän selkää syö, sisälmyksiä uhrien maistaa. 
Kun oli haihtunut nälkä ja syömisen talttunut tarve, 
185 lausui Euandros: »Tätä vuotuisuhria meille, 
myös pitoruokia näitä ja näin pyhitettyä paikkaa 
taikuus tietämätön jumalista ei tuottanut suinkaan, 
vaan jumaluus: pelastuimme me kolkon kohtalon alta, 
Troijan vieras, ja siksi nyt vuotuisuhri on meillä. 
190 Tuossa nyt törröttää ylen jyrkkänä kallionkieli: 
kauas heittyivät hajalleen kivimassat, on vuoren 
onkalo autio, kun luhistuivat ryskyen paadet. 
Ennen muinoin tuo oli luola, sen kallio kätki, 

luolaa Cacus, tuo petoihminen, kätkönä käytti, 

195 sinne ei auringon säde yltänyt; höyrysi aina 
vain veren peittämä maa, kamanaan oli taas ripustettu 
valjuja ihmisen päitä, ne tihkuivat mädätessään. 
Hirviön tuon isä Vulcanus oli: liekkejä pärski 
mustia hän kidastaan, ruhoaan myös väänteli suurta. 

20 » Vihdoin meillekin avun kaivatun tuotti jo aika, 
itse Herakles, kova kostaja, tänne kun saapui; 
kolmoishirviön Geryoneen oli tappanut juuri. 

Suuria härkiä täällä hän kuljettain teki matkaa, 
laaksoa laitumenaan pitivät härät, myös joenrantaa. 

205 Tuostapa innostui Cacuksen hillitön mieli, 
ettei vain rikos tai kavaluus tekemättä nyt jäisi: 
varkain vie hän pois valikoituja härkiä neljä, 
sorjia hiehoja myös anastaa omakseen saman määrän. 
Jottei varkaudesta hän selviä jälkiä jättäis, 

210 kiskoi hännästään härät, hiehot ja muutteli merkit 
harhaan johtaakseen, veti karjan kallion kätköön: 
merkki ei ainoakaan siten näyttänyt etsijän tietä. 

Kun oli uhkea karja jo ruohoa ahminut kyllin, 
mahtava Herakles teki lähtöä nautojen kanssa. 

215 Silloin ammuivat härät lähtiessään, koko lehto 
täyttyi mylvinnästä ja kukkulat huutoja kaikui. 
Yksipä vastasi lehmä ja luolan holvien alla 
ammui: Cacuksen pahat juonet näin tuli ilmi. 

»Herakles kokonaan vihan vimmaan hurjana syttyi, 

220 kiehui mustana sappi: hän tempasi valtavan nuijan 
kyhmyisen, heti päin siten ryntäsi kalliovuorta. 
Nähtiin pelkäävän jopa Cacukser: oli silmät 
kauhua tulvillaan, nopeampana kuin itätuuli 
karkasi luolaa kohti, ja siivin askelet lensi. 

225 Kohta hän telkeytyi sisäluolaan, sinkosi sieltä 
paaden valtaisan, joka riippui vain sepän taidon 
turvin kahleissaan, tuki pönkittäin ovipielet. 

Raivoten Herakles oli siinä ja kaikkia tutki 
aukkoja, katsettaan uros siirteli tänne ja tuonne, 
230 hampaat kirskuivat. Jopa kertoja kolme hän kiertää 
jylhän Aventinuksen ja kertoja kolme hän koettaa 

murtaa kynnyksen, ote kilpistyy joka kerta. 
»Seisoi kallionkärki ja jyrkkinä sen oli reunat, 
suojasi luolan tuon selustaa, oli korkea nähdä, 

235 mainio kerrassaan pesäpaikkana julmien lintuin. 
Rinteen oikean luo — putoaa vasen jyrkkänä virtaan — 
ryntäsi Herakles, heti tempasi, juuria myöten 
irti sen riuhtaisten, sekä töytäisten alas työnsi 
äkkiä: töytäisystä jo korkea eetteri raikuu, 

240 rannatkin repeää, ylöspäin joki vauhkona karkaa. 
Vaan näkyviin tuli luola ja Cacuksen kotilinna, 
synkeät onkalot aukenivat peräsoppea myöten. 
Tuo oli aivan kuin maa kahtia haljeten siinä 
tien olis aukaissut Manalaan, Manan varjojen luokse 

245 kolkkojen, kelmeiden, oli kuin olis pohjaton kuilu 
nähty ja vainajatkin vavisseet valon julkean alla. 
Hirviö häikäistyy valotulvan huikean vuoksi, 
aivan on suunniltaan, oman luolan vankina karjuu. 

»Keihäin Herakles kävi päälle ja kaikkia käytti 

250 keinoja lyödäkseen jätin, rankoja, paasia haali. 
Hirviö taas, kun ei pakotielle se lähteä voinut, 
valtaisan kidastaan savupilven — kertoa kumma — 
syytää: kietoutuu talo näin sakeaan savuvaippaan, 
silmiä kirveltää, sumentuu näkö, sankkana sauhu 

255 luolaan tiivistyy, kun yhtyy liekkejä yöhön. 
Mieltään hillitä ei jalo sankari jaksanut, syöksyi 
suinpäin harpaten vain läpi liekkien, ryntäsi sinne, 
missä nyt sankimmin savu tuprusi, musteni pilvi. 
Täällä hän Cacukseen, joka turhaan liekkejä tuiskii, 

260 tarrasi, otteen sai, ja se myös piti, tiukkeni kohta: 
silmät pullistui jätin, kun veretön oli kurkku. 


190 


KAHDEKSAS KIRJA 


Niin on auki jo luola ja salpojen murtunut vastus. 
Naudat ryöstetyt myös, rumiluksen kielletyt saaliit, 
ilmestyy näkyviin, vedetään ruho muodoton vihdoin 

265 raajoistaan ulos. Ei sitä katsoa voi väki, kansa 
kylläkseen: näky melkoinen on naama ja rinta 
tuuheakarvainen, oli nyt kidan sammunut lieska. 

»Tuostapa alkaen on tämä juhlakin toistunut, päivän 

kansa on muistanut, tuon tavan ensin Potitius alkoi, 

270 Pinariusten myös suku sankarin muistoa vaalii. 
Alttarin korkean hän teki lehtoon, sen nimi ‘Suurin’ 
aina on kuuluva meillä, ja meillä se aina on suurin. 
Toimeen, nuoret, siis! Tämän muiston mahtavan tähden 
lehviä kietaiskaa ohimoille ja nyt ylös maljat! 

275 Yhteinen jumaluus rukouksen ja viiniä saakoon!» 

Lausui, tukkaa Herakleen pyhä poppeli peitti 

varjoten lehvillään, oli lehdet solmitut yhteen, 
tarttui myös pikariin käsi oikea. Kaikki he joutuin 
viiniä riemuissaan nyt uhrasivat jumalille. 

280 Syttyi illan tähti jo taas liki rantoja taivaan. 
Saapuu pappien saatto ja ensin Potitius itse, 
taljoja yllään — niin tapa on — tulisoihtuja tuovat, 
pöytiin tarjoavat pitoruokia, ruokien jälkeen 
viiniäkin makeaa, latovat vadit alttarin ylle. 

285 Hymnin laulaakseen Salii-papit alttarin ääreen 
kuorona astelevat ohimoillaan poppeliseppel. 
Siinä on nuoria parvi ja vanhoja. Nuo ylistystä 
laulavat Herakleen: miten pienenä hän käsivoimin 
käärmeen kummankin - valeäidin hankkiman — tappoi 

290 tai miten kaupungit ikimahtavat suisti hän maahan, 
Troijan ja Oikhalian, miten hän tuhat koettelemusta 
orjana Eurystheun — tylyn Junon käskyjen vuoksi — 
kestänyt on. »Sinä, voittamaton, tuhoat jätit suuret — 
Hylaioksen, Foloksen — ja Kreetan hirveän sonnin 

295 teurastat, Nemean lyöt leijonan kallion juureen. 

Stykskin on vavissut sinun tähtesi, myös Manan vahti 
luolassaan, joka täynnä on puoliks syötyjä luita. 

Ei pelottaa sua voinut Tyfoeus, hirviöt muutkaan, 
kun tulit taistelemaan. Et ollut neuvoa vailla, 

300 Lernan käärme kun sun koki saartaa kaikkine päineen. 
Terve, Zeun tosi poika, jo nyt jumaliin korotettu, 
saavu meille ja uhrisi luo tule askelin suopein!» 

Niin nämä lauloivat, kuvaten yli kaikkien muiden 
luolaa Cacuksen, kidastaan joka liekkejä syöksee. 

305 Raikui laakso ja metsä ja kukkulat vastasi kaikuun. 

Siitäpä lähtevät kaikki, kun on pyhä toimitus tehty, 
kaupunkiin. Kuningas iäkäs kävi myös kotitielle 
seurana Aeneas sekä rinnallaan oma poika, 
matkan aikana hän moninaisia seikkoja kertoi. 

310 Ihmeissään udellen tätä kaikkea, paikkoja tutkii 
Aeneas, lumoaa hänet maisema, muistoja seudun 
hän kyselee sekä tietää saa maan entiset vaiheet. 

Lausui Euandros, rakennuttaja kukkulalinnan: 
»Niin — asujaimina maan oli fauneja, nymfejä ensin, 

315 tammiset miehet kasvoivat ikirunkojen puusta: 
outoja on tavat, muu sivistys, ei ihmiset tienneet 
härkiä valjastaa tahi aittaan viljoja koota, 
vaan elannon hedelmät, salon riistakin tuottivat heille. 
Sitten Saturnus Olympoksen korkeudesta 

320 saapui Juppiterin vihan alla ja maanpaon alkoi. 

Kansa kun oppimaton hajallaan oli vuoria pitkin, 
yhteen liitti hän sen, lait laati, ja niin nimi sille 
määräytyi 'Latium': oli turvan löytänyt sieltä. 
Kultainen, sanotaan, oli aika, kun tuon oli täällä 

325 valtius: hallitessaan piti yllä hän leppeän rauhan, 
kunnes haalistui väri kullan ja huononi aika, 
seurasivat sodat kauhuineen, halu kaikkea saada. 
Tänne saapuivat sikanit, Ausonian heimot, 
maa Saturnuksen nimeään useasti jo vaihtoi. 

myöhemmin italit nimesimme me niin tämän virran 
Thybriin: väistyä sai nimi entinen ‘Albula’ syrjään. 
Kun isänmaastani karkasin pois, pakenin meren ääriin, 
Kohtalo väistämätön sekä mahtava Onnetar vihdoin 

335 heittelivät minut tänne, ja ohjasi äitini nymfi 
Carmentan tyly enne ja ennusmahti Apollo.» 

Näin hän lausui, lähti ja alttarin näytti ja portin, 
»porttina Carmentan» se on tuttuja paikkoja Rooman, 
nymfiä Carmentaa siten palvoi kansa jo muinoin: 

340 hän osas ennustaa, hän ensimmäisenä lauloi 
kohtalot Aeneaan, miten urkeni Pallanteum. 

Sitten lehtoa näytti, sen määräsi Romulus hurja 
turvaks ihmisien; oli viileä luola, Lupercal, 
tuo pyhä paikka on näin nimen saanut Lykaionin Panin. 

345 Sitten näyttää hän pyhän Argiletumin metsää, 
kertoen Argoksen lopun - vieraanaan oli ollut. 
Paikkaan Tarpeian tulivat, Capitoliumille, 
kultainen se on nyt, oli viidakon peittämä silloin. 
Tuolloin seudun taika jo maan asujaimia kiehtoi, 

350 kaikki he kammosivat lumovoimaa metsän ja vuoren. 
Lausui Euandros: »Tätä lehtoa, myös tätä vuorta 
metsäisää asuttaa jumaluus — kuka? En sitä tiedä. 
Arkadit Zeun olevan tuon uskovat: kilpeä tummaa 
heiluttaa, käsi oikea taas rajuilmoja nostaa. 

355 Myös sinä nähdä voit kaks linnaa, maassa on muurit, 
toisen on Janus tehnyt ja Saturnus tämän toisen, 
tuo oli Janiculum, tämä taas Saturnia silloin.» 

Näin puhellen tulivat he jo köyhän kartanon luokse 

360 Euandroon, näkivät hajallansa he mylvivät laumat, 
missä on nyt Tori Rooman ja loistava seutu Carinaen. 
Kun oven luo oli tultu, hän lausui: » Tästäpä astui 
kerran Herakles, kävi voittaja ruhtinaslinnaan. 

Vieras, siis sinäkin jätä rikkaudet, jumalaksi 

365 myös koe itsesi, näin käy joukkoon vaatimatonten.» 
Lausui, ohjasi niin kädellään matalan katon alle 
valtavan Aeneaan, lepopaikkaan heittyä käski: 
pehmusteena on lehdet ja Afrikan karhujen taljat. 
Yö putoaa yli maan sen tummin verhoten siivin. 


370 — Syystäkin kauhuissaan Venus-äiti jo tuon sodan uhkan 
vuoksi ja huolissaan Laurentumin miekkojen tähden 
käy luo Vulcanuksen ja kultaisen katon alla 
haastaa näin, puhaltaa puhumaansa hän viehkeän hurman: 

» Argoksen kuninkaat kun polttivat Pergaman linnaa 

375 kostaakseen pahan työn ja sen niin oli sortua määrä, 
kurjia en tukemaan sua pyytänyt, en takomaankaan 
miekkoja taidokkaita, en tahtonut, puoliso rakkain, 
pyynnöin vaivata niin tekemään sua turhia töitä, 
vaikka mä velkaannuin ison kiitoksen Parikselle, 

380 poikani Aeneaan olin suuria tuskia surrut. 

Käskyä seuraten Zeun rutulein hän on laskenut rantaan. 
Luoksesi äitinä käyn sekä pyydän sun jumaluuttas 

nyt takomaan varusteet pojallein. Tytär Nereun muuttaa 
mielesi saattoihan, Tithonoon puoliso myöskin. 

385 Kansoja liittoutuu, ovat suljetut muurien portit, 
miekkoja nyt hiotaan tuhoks mun sekä poikani rakkaan.» 

Virkkoi. Mies epäröi, tämän ympäri puoliso kietoi 
niin kädet valkeat kuin lumi pehmeä: mies heti syttyi 
tuttuun poltteeseen, vavistus kävi entisenlainen 

390 luihin, myös ytimiin, oli polvet heikkona vallan — 
niin kävi kuin jyristen, salamoiden ja iskien tulta 
ukkonen riuhtaisee raon pilviin, liekkejä syytää. 

Riemuin huomasi sen Venus tietoinen sulostansa. 
Puhkesi näin puhumaan Vulcanus pauloma lemmen: 

395 »Miks haet kaukaa syyt? Mihin onkaan luottamus mennyt 

meidän taitoihimme? Jos vain olis tahtosi ollut, 

silloinkin olisimme me voineet teukreja auttaa: 
ei isä taivaisten, ei tahtonut kohtalo suinkaan 
Troijan sortuvan tai Priamoksen ruhtinasvallan. 

400 Nytkin vielä jos on sotimaan sinun mielesi altis, 
kaiken teen, mitä vain sepäntaitoni voi takomalla 
aikaan saada, kun on sulatettuna rauta ja kulta, 
liekit ja palkeet sen tekevät: älä mahtias huoli 
heikentää rukouksillas.» Siten sai sanotuksi, 

405 yhtyen kaivattuun heti heittäytyi sylinantoon 
puolison kanssa ja sai levon lempeän niin jäseniinsä. 

Sitten kun oli yö pois väistynyt aamua kohden, 
myös uni myötä sen kaikonnut, heti uuttera vaimo, 
hän, joka värttinällään elatustaan kehräten hankkii 

410 niukkaa, elvyttää tulen lieskoja pöyhien tuhkaa 
kehräämään hätistää: on määränä tahraton vuode 
puolison säilyttää sekä kasvattaa omat lapset. 
Vastaavasti jo myös Tulenmahtava virkkuna nousi, 

415 pehmeän vuoteen jätti ja hankkiutui sepän töihin. 

Saari Sikaanian on liki rannikon, Aiolos-saaren 
tuon Liparen lähistöllä, se jyrkkänä höyryten nousee. 
Alla sen onkalo on, joka Etnan ahjojen vuoksi 
syöpynyt on; jyly soi, alasinten päältä jo iskut 

420 kantautuu kumahtain, sihisee khalybein raju rauta 
hehkuen kaivannoissa, ja liekkien läähätys kuuluu. 
Vulcanuksen on paja siellä ja on kotimaakin. 

Sinne nyt laskeutui Tulenmahtava jättäen taivaan. 
Rautaa kykloopit takovat pajan holvien alla, 

425 Brontes, myös Steropes sekä paljasselkä Pyragmon. 
Toiset taas pitävät salamaa, joka on lähes valmis, 
jollaisten Isä voi kokonaisen singota sarjan 
maahan taivaastaan, osa töistä on taas tekemättä. 
Nuo seokseen olivat lisänneet raenuolia kolme, 

430 kolmet myös sadenuolet ja kolmet liekit ja tuulet. 

Leimahduksia nyt, jyrinää, väristyksiä kauhun 
parhaillaan panivat seokseen vihan liekkien joukkoon. 
Toiset taas tahollaan tekivät sotavaunuja Marsin, 
joilla hän yllyttää sotimaan maan ihmiset, kansat. 

435 Pallaan raivoavan asekilpeä laativat toiset, 
suomuja käärmeiden koristuksina käyttivät, kultaa, 
kun punoksen tekivät, Gorgon jumalattaren rintaan 
muovasivat: oli pää tämän poikki ja vääntynyt silmä. 

»Seis», näin lausui hän, valetut työt pakko on jättää, 

440 Etnan kykloopit, nyt tänne huomio suokaa! 
Sankarin tehkää nyt varustus: käsivarsien voima 
teille tarpeen on sekä mestarin kestävä taito. 
Työhön äkkiä siis!» Enempää ei lausunut, kaikki 
oitis ryntäsivät takomaan, työn vaatimat vaiheet 

445 vuorolleen sopivat. Sula virtaa vaski ja kulta, 
haavoja leikkaavan teräksen sulattaa pajan ahjo. 
Kilven valtavan muotoavat, joka yksin jo vastaa 
peitsiä kaikkiakin Lation, kehät seitsemät kiertää 
ympäri keskuksen. Takoessaan tuulisin palkein 

450 lietsovat toiset tulta ja toiset työn sihauttaa 
lauhteeseen, vavahtaa alasinten painoa luola. 
Vuorottain kohottaa jätit kämmenet mahtavin voimin 
tahtiin työn sekä rautaa vääntelevät väkipihdein. 

Kun isä Vulcanus teki tohkeissaan sepän töitä, 

455 aamu jo Euandroon ulos toi majastaan matalasta; 
linnut lauloivat visertäin katon hirsien alla. 
Nousee vuoteeltaan, tunikaan jäsenensä hän verhoo, 
nauhoin sandaalit hän jalkoihinsa jo liittää; 
harteiltaan ripustaa kupehelleen välkkyvän miekan, 

460 heittää myös olalleen vasemmalle hän pantterintaljan. 
Vartiokoiria kaksi jo kiiruhtaa oven luota 
seuraamaan isäntäänsä ja käy tämän jalkojen tahtiin. 
Luo kävi Aeneaan, tämän syrjäiseen lepopaikkaan, 
muistaen lauseet, myös lupaukset annetut eilen. 

465 Aeneas heränneenä jo vastaan asteli häntä. 

Tälle Akhates kumppani on, tuon seura on Pallas. 
Kohtasivat, käden tarjosivat, katon korkean alla 
istuen nauttivat nyt tämän juttelutuokion rauhaa. 
Lausui näin kuningas: 

470 — »Päämies teukrien, sun eläessäsi en minä Troijan 
mahdin ja miehuuden voi myöntää voitetun koskaan. 
Pieniä voimat meillä on rinnallas sodan tullen 
lähteä taistelemaan: raja Thybris-virta on tässä, 
tuoltapa taas rutulein asekalske jo muureja saartaa. 

475 Vaan minä järjestän isot kansat ja mahtavat sulle 
liittoon leireineen, pelastuksen kun sattuma meille 
tuottanut on: tulethan sinä kohtalon tuomana tänne. 
Täältä ei kaukanakaan ole korkea kalliolinna 
mahtavan Argyllan, pitävät sitä Lyydian heimot, 

480 harjanteen asujat, ylen kuuluisat sodan töissä. 
Vuosia tuo menestyi, Mezentius julmuri sitten 
raastoi orjuuteen tämä kansan korskeudella. 
Miksikä mainitakaan tyrannin veritöitä ja muita 
kauhuja? Rankaiskoot jumalat tätä heimoa, miestä! 

485 Yhteen ruumiit kietoi hän elävät sekä kuolleet, 
julkesi myös sidottaa käsihin kädet, huulihin huulet — 
melkoinen kidutus! — sekä niin sylin kaamean antoon 
surmasi ihmiset hiljakseen, vain virtasi visva. 

Vihdoin miekkaan tarttuivat väsyneet alamaiset, 

490 hirviön raivoavan heti saartoivat palatsiinsa, 
kumppanit surmasivat, tulen viskasivat katon alle. 
Aikana tuon verilöylyn hän karkasi luo rutuleitten: 
niin ase Turnuksen pitoystävän suojeli häntä. 
Syystäkin noussut on sotimaan Etruurian kansa, 

495 vaatii uhkaamalla se vastuuseen kuningastaan. 
Tarjoan, Aeneas, komentoosi nyt kaikkia näitä. 
Laivoja täynnään on koko ranta, ne lähteä aikoo 
taistelemaan; pidäkkeenä on muuan tietäjä vanha, 

kohtalot lauloi hän: 'Oi Maionian jalot nuoret, 

500 miehevä miehuus myös kokenut, jota nyt kova tuska 
yllyttää sotimaan: Mezentius on vihan kohde! 

Ei kenenkään italin kukistaa tätä heimoa suurta 
sallita: vieras siis hakekaa!' Etruurian joukko 
jäi heti paikoilleen kavahtain jumalneuvoja näitä. 

505 Tarchonin puhujat tulivat minun luokseni, kruunun, 
valtikan tarjosivat ylivallan merkkinä mulle, 
leiriin jos tulisin sekä ottaisin kuninkuuden. 

Vaan tätä valtaa karsastaa monivuotinen vanhuus 
jähmeän verkkainen: olen voimaton mies urotöihin. 

510 Poikaa pyytäisin, vaan on tämän äiti sabelli: 
on osittain täkäläisiä siis. Sinä, kun ikäs, syntys 
kohdalleen osuvat, siten vaativat myös jumaluudet, 
astuos ohjaksiin, ole pää italein sekä teukrein! 
Toivoni, lohtunikin minä luovutan, poikani Pallaan 

515 luonasi palvelemaan: sinun kanssasi tottua saakoon 
taistelemaan, sotimaan, urotöitäsi seurata voikoon 
nuoruudestaan asti, sä siis ole sankari hälle. 
Kakssatapäisen saa komentoonsa hän nuorisojoukon 
ratsuineen, saman määrän tuo sotavoimia sulle.» 

520 Kunoli sen sanonut, heti maahan käänsivät katseen 
Aeneas, vesa Ankhiseen, sekä kelpo Akhates, 
pohtivat huolia niin pelon ahdistus sydämessään, 
vaan Venus antoi nyt valomerkin korkeudesta. 
Äkkiä saapui näät salamoiden ilmojen teitä 

525 pitkäinen jylinöin: oli kuin olis sortunut kaikki, 
kuin olis Tyrrhenan sotatorvin raikunut taivas. 
Katsoivat ylöspäin, yhä uudestaan jyly toistui: 
pilvet väistyivät, yläilmojen kirkkaudessa 
nähtiin leimuavan varusteiden, ja soi asekalske. 

530 Muu väki hämmästyi, vaan Troijan sankari tunsi 
riemuin soiton sen, Venuksen lupauksia muisti. 
Lausui näin: »Älä vain kysy, ystävä, syytä sen ihmeen 

tai salamat mitä merkitsee: jumalat mua kutsuu. 
Äitini antoi merkin ja aikoo luokseni rientää, 

535 kun sota uhkana on, takomat varusteet Tulenherran 
ilmojen teitä hän tuo. 
Voi mikä kuolema uhkaakaan Laurentumin kansaa, 
voi miten Turnuksen tuho ahmaisee! Miten paljon 
kilpiä, töyhtöjäkin, asemiehiä aaltojes alla, 

540 Thybris, vyörytät! — Nuo sotikoot, repikööt sopimukset!» 

Kun oli lausunut näin, heti istuimelta hän nousee, 

ensin Herakleen pyhän alttarin uinuvat liekit 
loimuamaan puhaltaa, kuten eilen hän kotilieden 
ääreen käy: heti Euandros sekä nuoriso Troijan 

545 käyvät uhraamaan valikoidut, villavat lampaat. 
Taas kävi Aeneas liki laivojen, luo tovereiden. 
Joukostaan valikoi erityisen urheat miehet 
johtaakseen nämä taistelemaan, muut taas mukavasti 
vuolteen vieminä hiljakseen lipuvat alas virtaa 

550 näin isän viestin viedäkseen luo Askaniuksen. 
Teukrit Tyrrhenaan menevät sotaratsuja saivat, 
sai hevosen jalon Aeneas, jota leijonan talja 
peitteli keltainen, kaviotkin loistivat kultaa. 

Halki jo pienen kaupungin Huhu siivekäs kertoo: 

555 ratsain lähtevä on sotajoukko Etruurian rantaan. 
Äidit on epätoivoissaan, lähemmäs kova kauhu 
vaaran myötä kun käy, näkyvissä jo on Sodanherra. 
Silloin lankesi Euandros pojan lähtevän kaulaan, 
irti ei laskenut, vaan yhä itki ja näin sanan virkkoi: 

560 »Soisipa Juppiter taas kuluneet elinvuoteni mulle! 
Millainen olinkaan, kun voitin taistelun kerran 
Praenesten lähistöllä ja kilpien röykkiöt poltin, 
Tartarokseen lähetin Heruluksen kätteni kautta; 
tuo Feronia-äidiltään oli sieluja kolme 

565 saanut syntyessään — voi kauheus! — kertoja kolme 
täytyi myös kukistaa: tämä oikea hirviön tappoi 

kaikkine sieluineen, asesaaliin korjasi talteen. 
Silloin milloinkaan sylistäs en väistyä voisi, 
poikani, koskaan ei Mezentius naapuriansa 

570 riehuen miekallaan olis sortanut niin monin murhin 
riistäen kaupungiltani niin monet mainiot miehet. 
Kaikki te taivaiset, jumalain ylivaltias itse, 

Juppiter, Arkadian kuningasta te säälien kuulkaa, 
myös isän pyyntöjä kuunnelkaa! Jos tahto on teidän 

575 Pallaan säilyä näin vahingotta ja kohtalon määrä, 
jos hänet nähdä saan sekä kerran kohdata vielä, 
niin minä kestän sen mitä vain tyly kohtalo käskee. 
Mutta jos tuskan tuot sanomattoman, Onnetar, mulle, 
salli nyt, heti nyt minun päättää päiväni tässä, 

580 kun epätietoisuus, epävarmuus on tulevasta, 
kun, rakas poikani, saan sinut, silmäni ainoan riemun, 
sulkea näin sylihin! Kova älköön uutinen tulko 
milloinkaan!» Isä näin pojalleen eron hetkenä lausui, 
palvelijat hänet veivät pois: tajuton oli vanhus. 

585 Ratsain nuo olivat ulos käyneet porttien kautta 
ensimmäisinä Aeneas sekä kelpo Akhates, 

Troijan johtajat muut, jäi Pallas joukkojen keskeen, 
hän värikäs näky niin oli viitassaan, varusteissaan 
kuin kohoaa Valontuoja ja jättää Okeanoksen, 

590 kun sitä Afrodite rakastaa yli tähtien muiden, 
taivaan holviin käy, yön häätää kosteat varjot. 
Seisovat kauhuissansa jo äidit muurien päällä, 
kun pölypilveä katselvat, asevälkkyä miesten. 

Nuo läpi pensasmaan — mikä on vain tie lyhin mennä — 

595 suoraan ohjaavat, melu soi, koko suljetun joukon 
niin ravatessa, ja maa tömisee kopisten kavioista. 

Lehto on metsäinen liki Caeren viileän virran, 
palvoma uskonnon, isien pyhä maa, jota saartaa 
vuorien ontevat reunat ja tummana kuusinen metsä. 

600 Silvanuksen lehto on siellä ja juhlava päivä: 

peltojen, karjojenkin jumalalle sen soivat pelasgit, 
kun nämä vallassaan pitivät Lation erämaita. 
Luona sen nyt pitivät Tarchon ja Etruurian miehet 
leiriä suojaisaa, jota saattoi kukkulan päältä 

605 katsoa kauttaaltaan: levittyi tasangolle se leiri. 

Sinne suuntasivat isä Aeneas, jalot nuoret, 
ratsuistaan pitivät sekä kunnostaan hyvän huolen. 

Vaan Venus loistava käy läpi taivaan pilvien sinne, 
lahjoja tuomisinaan. Kun Aeneaan näki käyvän 

610 laaksoa suojaisaa, välillään oli viileä virta, 
luo pojan suoraan riensi ja näin sanan lempeän lausui: 
»Kas, Vulcanuksen takomat lupaukseni tässä, 
lahjani, jottet vain kera Turnuksen epäröisi 
ryhtyä taistelemaan, sotimaan Laurentumin kanssa!» 

615 Näin sanan lausui hän sylityksin hellien poikaa, 
säihkyvät nuo varusteet pani tammen oksien alle. 
Poika on riemuissaan tämän lahjan vuoksi, ei saata 
katsoa kyllikseen sitä, vaan esineitä hän mittaa 
katseillaan, käsillään varusteita hän kääntää: 

620 töyhtöisää kypärää, joka kauhun liekkejä syöksee, 
miekkaa kohtalokasta ja panssaritakkia jäykkää 
niin tulenhehkuisaa, kuin on siniharmaja pilvi, 
päivän kun sätehistä se leimahtaa, puna hohtaa. 
Katsoo säärystintä — se on hopeaa sekä kultaa — 

625 peistä ja kilpeäkin, jota ei hevin kertoa taida. 

Vaiheet Rooman ja Hesperian Tulenmahtava siihen 
veistänyt näät oli, hän hyvin tuntee lauletut enteet 
aikojen vastaisten; sukuhaarat Askaniuksen 
nähtiin kaikki ja hirmuiset sodat heimojen kesken. 

630 Hän takonut oli myös suden hallavan: Marsin se luolaan 
käynyt on pitkäkseen, pojat, kaksoset, leikkiä lyöden 
riippuvat rinnoillaan, janoten imevät emoansa 
pelkäämättä, ja tuon heti taipuu notkea niska, 
poikaa kumpaakin emo vuoroin hellänä nuolee. 

635 —Viereen sen hän Rooman, sabiinien neitojen ryöstön 
julkean on kuvannut: nämä sirkusleikkien jälkeen 
vietiin istuimilta, ja niin sota hirveä syttyi 
kesken Romuluksen väkien ja Cureen Tatiuksen. 
Taistelun jälkeen nuo kuninkaat pyhän alttarin luona 

640 seisoivat pidellen vatiuhreja Juppiterille, 
porsaan uhrasivat, kokivat siten solmia liiton. 

Valjakot Mettuksen repineet oli kahtia vallan — 
kunpa et, Alban mies, lupaustasi rikkonut oisi! — 
Tullus vaunuillaan sisälmyksiä petturin kiskoi 

645 metsien halki, ja niin veri värjäsi piikkiset pensaat. 

Targuiniuksen karkotetun Porsenna jo käski 
nostaa valtaan taas, koko kaupungin heti saartoi; 
miekoin Aeneaan suku vaalia sai vapauttaan. 
Raivoavan kuninkaan voi nähdä ja nyrkkiä puivan, 

650 sillan kun vyöryttää raju Cocles rohkeni virtaan, 
kahleet murtaen myös yli virran Cloelia uida. 

Manlius vallassaan piti taas Capitoliumilla 
linnaa Tarpeian sekä valvoi temppelin luona; 
Romuluksen kuninkaantalon vain oli kattona oljet. 

655 Kultaisen läpi pylväikön hopeaisena nähdään 
hanhen lentelevän: kavaltaa tämä gallien tulleen. 
Gallit pensaiden läpi hiipivät kallion juureen, 
turvana on pimeys sekä lahjana yölliset varjot; 
heillä on kutrit kultaiset sekä viittakin kultaa, 

660 raitavat manttelit myös kimaltaa, vitivalkea niska 
kultaan verhoutuu, käsi kumpikin alppisen keihään 
singota voi, koko vartalon on etusuojana kilpi. 

Riehuvat myös salii-papit, verhoa vailla luperkit, 
pappien hiipatkin sekä taivaan antamat kilvet 

665 taituri on takonut: läpi kaupungin pyhät äidit 
vierivät vaunuissaan siveästi. 

Ja kaukana siitä 
on sija Tartaroksen sekä Tuonelan pohjaton portti, 

sinne hän on kuvannut sinut raivoamaan, Catilina, 
kallion vankina, kun Furioiden kasvoja pelkäät. 
670 Autuas taas sija on erikseen, Cato tuomari siellä. 
Keskustassapa taas levittyi kuva tyrskyvän aavan 
kultainen kokonaan: sini aallot harmajan kuohun 
nostivat, ympäri delfiinit hopeaisina vettä 
pyrstöin piiskasivat sekä leikkasivat meren pintaa. 
675 Laivoja keskellään erottui, meritaistelu siinä 
nähtiin Aktionin, koko Leukates oli yhteen 
iskevä raivoisasti, ja aallot hohtivat kultaa. 
Caesar Augustus italeita jo vie sodan tielle 
puolellaan isät, kansa ja maa, jumalat isot, pienet, 
680 seisoo kannellaan: ohimot tulenlieskoja lyövät 
voittoisasti, on kruununa pään isän tuikkiva tähti. 
Tuolta Agrippa jo käy, jumalain sekä tuulien myötä 
taistelun kulkua ohjailee, sotamerkkinä loistaa 
välkkyen päälaellaan meritaistelun kunniaseppel. 
685 Tuolta Antonius taas sekalaisia voimia johtaa, 
Aamun kansojen herra ja valtias Intian merten; 
on mukanaan Egyptin, Orientin ja Persian äärten 
laumojakin. Häpeää! Egyptistä on puoliso myöskin. 
Yhteen iskevät kaikki, ja kuohahtaa meren pinta, 
690 kun sitä piiskaavat lavat airojen, puskevat keulat. 
Jättävät nuo satamat: ihan luulisi irti jo päässeen 
Kykladien tahi vuorien vyöryvän vuorien päälle — 
niin järeästi jo iskettiin perätornien kimppuun. 
Soihtuja ilmaan sinkoilee, terät rautojen lentää, 
myös verin värjäytyy Merenherran laitumet laajat. 
Valtiatar kädessään piti Isiksen helistintä, 
vielä ei nähdä voi, takanaan miten kiertyvät käärmeet. 
Kaikenkarvaiset jumalhirviöt, koira Anubis 
keihäitään päin Neptunusta, Venusta, Minervaa 
700 sinkoavat, ja jo Mars tylyn taistelun herrana riehuu, 
vaski on panssarinaan, Furiat ovat uhkana yllä, 

riemuitsee Torahenki, sen viittana on repaleita, 
seurailee Bellona ja ruoskan viuhua antaa. 
Tuon näki Aktionista ja jousen otti Apollo 
705 harteiltaan: Egyptin, arabit heti herpasi kauhu, 
Intian, Saabankin, ja ne karkuun lähtivät kaikki. 
Nähtiin: valtiatar avukseen merituulia kutsui, 
purjeet nostaa käski ja vain yhä touveja päästää. 
Tuon Tulenmahtava on kuvannut, kun on kuolema varma, 
710 kalpenevaksi, ja niin ajelehtii tuulien myötä. 
Saapuva on Egyptiin: odottaa iso, itkevä Niili, 
viitan poimuihin joki tahtoo voitetut peittää, 
helmaan piilottaa siniseen, sivuhaarojen kätköön. 
Kolmoistriumfia juhlien taas tuli voittaja Caesar 
715 Roomaan, lahjoja tuomisinaan italein jumalille: 
pystyttää pyhäköitä hän näät satamääriä kolme. 
Riemua, leikkiä soi kadut, käy iso suosionmyrsky. 
Äidit kuoroineen pyhät temppelit, alttarit täyttää: 
uhkeat teuraat höyryävät pyhän alttarin eessä. 

720 Itse hän Foiboksen lumivalkean temppelin luona 
kansojen lahjoja katsastaa, ripustaa ovipieliin. 
Voitetut heimot käy ohi temppelin, valtava saatto: 
niin on kieliä monta ja kirjavat on varusteensa. 
Tuohon Mulciber on takonut nomadit sekä afrit, 

725 tuohon taas lelegit sekä kaarit ja villit geloonit 
nuolia ampuvat; Eufrates-joki tyynenä vyöryy, 
äärimmäisinä käyvät taas morinit, Rein-virta 
kaksine haaroineen, dahit, siltojen kauhu Arakses. 

Taitoa Vulcanuksen ja äidin kunnialahjaa 
730 katsoo Aeneas, kuvauksia outoja nauttii, 
vihdoin harteilleen kohottaa tulevat suvun vaiheet. 

Näitä kun toimitetaan erillään välimatkojen päässä, 
maahan Iriksen lähettää Saturnia Juno 

luo rajun Turnuksen, joka parhaillaan piti silloin 
leiriä lehtoisaa liki Pilumnus-isän laakson. 

5 Huulin ruusuisin Thaumaan tytär haasteli tälle: 
»Turnus, sen mitä ei ole ainoakaan jumalista, 
tohtinut lahjoittaa, tuo lahjana vierivä päivä. 
Aeneas hyläten omat miehet ja leirin ja laivat 
luokse Palatiumin sekä Euandroksen on mennyt. 

10 Ei ole kyllin siinä: hän tunkeutui Korythokseen, 
Lyydian joukkoja nyt varustaa, talonpoikia haalii. 
Miks epäröit? Heti nyt ajokuntoon valjakot vaadi, 
viivytys pois, tuhoa sekasortoon suistunut leiri!» 
Lausui, taivaaseen tasalentoa liitäen nousi, 

15 kaaren valtaisan paetessaan leikkasi pilviin. 
Sankari tunsi jo tuon, molemmat kädet tähtiä kohti 
nosti ja huuteli näin paenneen jumalattaren jälkeen: 
»Iris, taivaan kaunistus, kenen viestiä maahan 
toit sinä mulle ja miksi on siintynyt äkkiä taivas, 

20 ilmakin sees? Näen nyt minä aukeavan koko holvin, 
tähdet kiertelevät. Otan varteen valtavan enteen, 
ken mua kutsutkin.» Siten lausuen aaltojen ääreen 
asteli ammentain joen vuolaan kuohua ylleen, 
turvasi taivaisiin, lupauksin kuormasi ilman. 

25 Kenttien aukeiden läpi käy koko valtava joukko, 
vauras ratsuistaan, varusteistaan joissa on kultaa. 
Messapus etujoukkoa vie, takajoukkoa tuovat 
Tyrrhuksen pojat nuo, pääjoukon johtaja Turnus 
mahtailee asehissa ja on yli kaikkien muiden. 

30 On kuin Gangeen vuo siten nousisi seitsemin haaroin 
hiljalleen tahi kuin hedelmällinen vierisi Niili, 
tulva kun laskeutuu taas puitteisiin oman uoman. 

Tällöin yllättäin tomun ilmaan nostaman pilven 
teukrit huomasivat sekä varjot kenttien yllä. 

35 Ensimmäisenä huusi Caicus, vartija tornin: 

»Hoi asukkaat, mikä lauma nyt synkkänä pilvenä vyöryy? 
Miekat ja peitset nyt hakekaa, ylös muureja nouskaa, 
saapunut on vihamies!» Heti teukrit porttien turviin 
huutaen ryntäsivät, asevoimin täyttivät muurit. 

40 Poistuessaan oli Aeneas, sodantaitaja oiva, 
määrännyt: väliaikana jos jotakin tapahtuisi, 
älkööt ottelemaan ulos käykö he rintamataistoon, 
leiriä suojatkoot kehämuureja vahtien tarkoin. 
Vaikka nyt taistelemaan viha, kunnia vaativat heitä, 

45 portit salpasivat, siten täyttivät annetut käskyt 
vartoen torneissaan, asemissa he näin vihollista. 

Turnus, lentäen kun oli kiitänyt muun ohi joukon, 
saattajikseen valinnut oli kahdet kymmenet nuoret, 
saapui yllättäin: hänet täplikäs Thraakian ratsu 

50 toi, sekä kruunasi kultaisen kypärän punatöyhtö. 
»Miehet, nyt kuka siis minun kanssani päin vihollista —? 
Siinäs saitte!» Sen lausuen hän heti sinkosi keihään 
merkkinä alkamisen, kävi pystynä taistelun tielle. 
Huudoin vastasivat toverit, meluten kamalasti 

55 seurasivat, sitä kummeksuin, miten raukkoja teukrit 
nuo ovatkaan, kun eivät jo rohkene rintamataistoon, 
hautovat leiriä vain. Uros ryntää sinne ja tänne 
ratsain mittaillen kehämuureja, aukkoja etsii. 

Niin kuin saalistaa susi lammasten liki läävän, 

60 vaaniessaan murisee sekä kärsii myrskyä, tuulta; 
yön sydän saapunut on, karitsat imevät emojansa, 
määkiä myös kokevat; peto hurjaa raivoa kiehuu, 
kun ei saavuta niitä, ja kauan karttunut nälkä 
piiskaa raivoamaan, kita on veretön, rutikuiva. 

65 Aivan niin rutulin viha muureja katsovan yltyy 
raivoon valtaisaan, ytimissä on polttava tuska: 
kuinka hän vois yrittää, mikä tie alas syöksisi teukrit 
muureiltaan ulos ottelemaan, lähitaistelun alkais. 
Huomasi laivaston olevan liki teukrien leirin: 

70 vallit kauttaaltaan sitä suojasivat sekä laineet. 

Päin sitä ryntäsi nyt, tovereiltaan soihtuja vaati, 
mäntyisin sytykkein molemmat kädet täytti hän oitis. 
Ryhtyivät toisitoimiin muut, kun näin teki Turnus, 
soihduin tupruavin varustautui nuoriso kaikki. 

75 Nuotiot ryöstettiin, savuten tulet roihuta alkoi 
tervaksissa, ja niin kipunoi ylös hehkuva tuhka. 

Muusat, ken jumaluus palon hirveän teukrien päältä 
torjui pois? Kuka ohjasikaan ohi liekkien laivat? 
Luottamus tuon tarun vanha on vaan ikikestävä maine. 

80 Fryygian Idan luona kun Aeneas rakennutti 
laivoja valmistuin siten kohtaamaan meren aavat, 
kääntyi — niin sanotaan — Berekynthia, tuo jumaläiti, 
puoleen Juppiterin: »Sinä täyttäös äitisi pyyntö, 
poikani, koskapa vallassas on ylhä Olympos. 

85 Honkaiset havupuut läpi vuosien riemua toivat, 
vuortani kruunasivat, toi ihmiset uhreja sinne; 
tummina kasvoivat pikimännyt, vaahteran varret. 
Dardanolainen kun jalo sankari laivoja laati, 
riemuin luovutin nuo, vaan nyt tuli ankea huoli. 

90 Huoleni hälventäin nämä pyynnöt äitisi täytä: 
älkööt ruhjoko siis merimatkat laivoja noita, 
tuuletkaan, ovathan ne mun vuorteni honkia sentään.» 

Poika jo vastasi, hän, joka taivaan tähtiä kääntää: 
»Äitini, voi mitä pyydätkään, mihin pyyntösi tähtää? 
95 Ettäkö voittaa vois käsin ihmisen laatimat laivat 
kuoleman kuin jumalat, läpi vaarojen varmana päästä 
sankari Aeneas? Kuka tehdä sen vois jumalista? 
En voi suostua, vaan kun nuo ovat tehtävän tehneet 
päästen Ausonian satamiin, mikä vain siten laiva 

100 pääsee kohteeseen, hänet tuo Laurentumin maille, 
poistan kuoleman siltä ja niin merenneitona käsken 
olla sen — sellainen kuin on tytär Nereun Doto 
tai Galateia, kun nuo meren kuohuun rintoja kastaa.» 
Lausui näin, vedoten oman veljen Tuonelan virtaan, 

105 pyörteisiin pikisiin sekä synkkään Kuoleman kuiluun 

nyökkäsi suostumuksen - heti jyskyi suuri Olympos. 

Nyt oli koittanut siis tämä päivä, ja täyttivät Parkat 
määrätyt nuo ajat, Turnuksen kun julkeus Suurta 
Äitia muistuttaa tulen viemään laivojen päältä. 

110 Silloin äkkiä uus valo silmiin loisti ja pilvi 
valtava ilmestyi läpi taivaiden Idän mailta, 

Idan tansseja myös, jyly hirveä ilmojen halki 
kiiri ja kantautui rutuleitten, teukrien joukkoon: 
»Kannata puolustaa hädissään ei laivoja, teukrit, 

115 ei varustaa käsiään: on ennemmin lupa polttaa 
Turnuksen meri kuin pyhät hongat. Oi merenneidot, 
uikaa pois, emo käskee niin!» Kukin pursi ne solmut, 
joilla se rantaan köytettiin, heti päästeli irti, 
niin kuin delfiinit nokan suuntasivat veden alle 

120 pyrkien pohjaa päin. Kuin neitoset — ihme ja kumma! — 
nousevat pintaan taas sekä uiden halkovat merta: 
neitoja on sama määräkin kuin oli laivoja ollut. 

Mielet ällistyi rutulein, vapisee kokonansa 
Messapus, hevot vauhkoja on, kohisten käheästi 
125 virtakin kauhistuu, taapäin Tiberinus jo vyöryy. 

Itseluottamus Turnuksen ei kalpene lainkaan. 
Mieltään yllyttää sanan voimin ja toisia solvaa: 
»Teukreja koskee vain tämä enne, kun Juppiter itse 
riistänyt on sovitun avun heiltä: ei peitsiä, tulta 

130 meidän tarvita nyt, meritiet on suljetut teukrein, 
ei paon toivoa heillä, kun puoli on mahtia poissa. 
Maa taas on kokonaan käsissämme, ja on varusteissaan 
heimot Italian. Ei säikytä kohtalot meitä, 
ei jumalenteet nuo, jos kerskuvatkin nämä niillä. 

135 Kyllin myönnettiin Venukselle, kun pääsivät teukrit 
rantaan viljavan Ausonian. Kova kohtalon käsky 
mullakin on kirotun suvun juuret kitkeä tähden 
ryöstetyn morsiamen: ei yksin Atreun poikiin 
tuska se koskenut, ei lupa hyökätä yksin Mykenen. 

140 Yksikö ei tuho riitä? Jos kyllin oisikin ollut 
yks rikos entinen, jospa se ei koko naissukukuntaa 
koskisi! Vaan nyt heillä on taas luja luottamus valliin: 
lietsovat kaivannot — raja-aitana kuoleman tiellä — 
rohkeuttaan. Hekö eivät jo Troijan muurien nähneet, 

145 Neptunuksen työn, alas sortuvan liekkien tuhkaan? 
Oi valitut, kuka siis minun kanssani nyt asevoimin 
muurien kimppuun käy sekä hyökkää pelkurileiriin? 
Vulcanuksenkaan varusteet, tuhannet sotalaivat 
ei ole tarpeen mulle, ja tulkoot vaikkapa kaikki 

150 liittoon etruskit. Pimeästä ja palladiosta, 
kun kuva ryöstettiin sekä linnan vartijat lyötiin, 
ei ole pelkoa nyt, hevon vatsa kun meitä ei kätke: 
päiväsaikaan - tietty se on — tuli muureja saartaa. 
Uskoa ei danaein, pelasgein kera ottelevansa 

155 kannata nyt, sota kesti se kymmenen vuotta. 

Koska jo suurin on osa päivää vaipunut mailleen, 
sen, mikä on kulumatta, te riemuiten menestyksen 
tähden voimia nyt kerätkää: sota varmana vartoo.» 

Portteja vahtia sai Messapus vartiomiehin — 

160 tehtävä annettiin — sekä liekein muureja saartaa. 
Myös valittiin rutulit, kaks kertaa seitsemän miestä, 
muurien vahdintaan; tuekseen kukin sai sata miestä 
purppuratöyhtöineen, varusteissaan säihkyä kullan. 
Rientävät nuo taholleen, ovat vuoroon vahtina, nurmeen 

165 heittyen viiniä juovat, ja tyhjenevät sekomaljat. 
Nuotiot loimuavat, unetonna kun vartiomiehet 
viettävät yön pelaten. 

Katsovat valleiltaan tätä kaikkea sankarit Troijan, 
tornit miehitetään, hätä käskee portteja kiertää, 

170 tarkoin tutkia kaikki ja yhdyssiltoja liittää, 
keihäät on olailaan. Mnestheus komentaa ja Serestos, 
joiden käskenyt on isä Aeneas hädän tullen 
ottaa päällikkyys sekä muiden käskijät olla. 

Siis väki muureilleen käy arpoen vaarojen paikat, 
175 vuoroja vaihtelevat tähystäin, mitä kunkin on määrä. 
Nisos porttia vahti, hän on sotasankari oiva, 


antoi Aeneaalle, ja hän on ampuja nopsa. 
Rinnallaan oli Euryalos, jota ei komeampaa 
180 löytänyt Aeneas koko joukostaan asemiestä; 
alkavan nuoruuden oli merkkinä haivenet parran. 
Ystävät nuo olivat, sodan teitäkin kulkivat rinnan. 
Yhteisesti he myös pitivät tätä vartiopaikkaa. 
Lausui Nisos näin: »Jumalatko ne tuo halun meille, 
185 vaiko on päinvastoin: halu ihmisen käy jumalaksi? 
Mieleni tehnyt on iät päivät taistelun tielle, 
uskaltaa jotakin, lepo huoleton ei sovi mulle. 
Katsohan, kun rutulit menestyksen luottamus valtaa: 
harvoja nuotiot on, unen valtaan viiniä päässä 
190 raukenivat, on hiljaisuus syvä. Kuulehan sitten, 
miks levoton ajatus, mikä aikomus mieleni valtas. 
Kaikkien — niin isien kuin kansan — on toivomus hartain 

noutaa Aeneas, lähettää lähetit tämän jälkeen. 
Jos, mitä pyydän nyt sulle, he myöntävät — mullehan maine 

195 riittävä palkkio on —, tuon luulisin kukkulan luota 
löytyvän tien, joka vie luo Pallanteumin linnan.» 

Eyryalos mykistyi, himo kunnian valtasi mielen, 
vastasi hankkeeseen tulisieluisen toverinsa: 
»Ettäkö kumppaniks mua yritykseen valtavan suureen, 

200 Nisos, et huolisikaan, sinut yksin laskisin vaaraan? 
Kun oli Argoksen sodan kauhujen saartama Troija, 
taattoni ei ikinään mua niin — sodan tuttu Ofeltes — 
neuvonut taistelemaan, siten en ole kanssasi tehnyt, 
kun jalon Aeneaan minä seurasin kohtalon määrää. 

205 Täälläkin urheus on, joka uhrata voi elämänsä 
uskoen maksetun vain siten kunnian, tuon, jota etsit.» 
Vastasi Nisos näin: »Totisesti en niin ajatellut, 
moinen ei sovi, ei. Minut voittajan Juppiter tuokoon 
leiriin taas tai muu jumaluus, jos on suopea mulle! 

210 Mutta jos taas — siten sattuuhan, kun vaara on suurin — 
jos jokin sattuma tai jumaluus minut syöksisi turmaan, 
tahtoisin elävän sinun: on elo eessäsi vielä. 

Silloin ainakin mun, jos kaatuisin, lunastaisit, 
hautaan laskisit tai, jos kieltäis sen sodan onni, 

215 uhrit poisolevalle ja haudan laatisit kauniin. 
Tahdo en äidilles niin suuria tuskia tuottaa, 
ainoa äiti kun on, joka rohkeni seurata lastaan 
määrään asti, ei jäänyt Akesteen muurien turviin.» 
Toinen lausui näin: »Tekosyitä sä turhia keksit, 

220 ei ole paikaltaan minun kantani väistynyt yhtään. 
Mennään, kiire jo on!» Herättää hän toisia, vahdit 
siirtyvät vuorollaan asemiin, hän vartion jättää, 
käy kera Nisoksen, nämä rientävät päällikön luokse. 

Maan eläväiset muut unen helmaan raukeni vihdoin, 

225 huolet lievittyi sydänten, unohtui elon vaivat. 

Teukrien päämiehet, valikoidut johtajat kaikki 

neuvoa parhaillaan pitivät; kysymys oli siitä, 
kuinka nyt tehtäisiin, kuka viestin vie kuninkaalle. 
Peitsiin seisoivat nojaten sekä kilpiä kantain 

230 leirin keskustassa, kun Euryalos sekä Nisos 
tohkeissaan tulivat, puhumaan heti pyrkivät päästä: 
niin oli tärkeä tuo kysymys, heti kuultava. Julus 
sinne ohjasi heidät ja pulman kertoa käski. 

Nisos lausui: »-Kuunnelkaa tasapuolisin mielin, 

235 sankarit Aeneaan, esitystäni ei iän tähden 
hiljenivät. Salahankkeeseen olen keksinyt paikan, 
tien, joka haarautuu liki rannan porttien luona; 
nuotiot katkeavat, savu synkkänä tähtiä kohti 

240 nousee. Meidän suotte jos onnen hetkeä käyttää, 
etsiä Aeneasta ja Pallanteumin linnaa, 
suorittaa verilöylyn ja saaliin vallata voimme 
tänne rientäen taas. Tuo tie ei eksytä meitä: 
näimme me kaupungin, hämärästi se kaukana siinti, 

245 metsästimme me siellä, ja tuttu on myös joki meille.» 

Lausui nyt iäkäs sekä kypsä ja viisas Aletes: 
»Oi isien jumalat, pyhän Troijan suojelushenget, 
ei kokonaan hävittää ole teukreja pyrkimys teidän, 
koskapa moisen rohkeuden viritätte te nuorten 

250 rintaan.» Näin sanoen käsihin kädet, hartiat otti 
kummankin sekä kasvot ja silmät hän kyynelin kastoi. 
»Palkkion millaisen minä noista nyt sankaritöistä 
riittävän arvelisin? Jumalat suo palkkion parhaan, 
maineen tuo tavat sellaiset, sekä muun heti korvaa 

255 hurskas Aeneas tahi sankari kukkean nuori 
Askanius, joka muistava on hyvän työn tämän aina.» 
»Vannon vieläpä, kun pelastukseni on isä yksin,» 
virkkoi Askanius, »kodin haltiahenkien kautta, 
Assarakoksen myös kotilieden ja harmajan Vestan 

260 alttarin tuon, mitä Onnetar suo, mitä toivoa saatan, 

teille luovutan sen kokonaan: hakekaa isä tänne, 
tuokaa tuo näkyviini, jos saan hänet, huoleni väistyy. 
Maljaa veistoksin somistettua, myös hopeaista 
kaksikin luovutan, jotka hän sai, kun voitti Arisban, 
265 kahdet kolmijalat sekä kaksi talenttia kultaa, 
ruukun muinaisen, sen antoi Sidonin Dido. 
Jos sota voittaa, Italian jopa vallata kruunu 
meidän onnistuisi ja arpoa ryöstetyt saaliit, 
näithän Turnuksen hevosen, varusteet miten kultaa 
270 säihkyivät: hevon tuon sekä kilven ja purppuratöyhdöt 
pois otan arvonnasta, se nyt jo on lahjasi, Nisos. 
Taattoni lahjoittaa valikoituja vaimoja orjiks 
kaksikintoista ja saat sotavankeja myös varusteineen, 
vieläpä maan, jota vallitsee kuninkaana Latinus. 
275 Taas sinä, kun lähenee minun vuoteni sun ikäs määrää, 
kumppani kunnianarvoisin, sydämestäni täysin 
nyt minä toivotan sun sydänystäväks kohtalon teille. 
Vain sinun rinnallas yritykseni hohtoa saavat; 
rauhan tai sodan töitä kun teen, ylin luottamus sulla 
280 on tekojen kuin myös sanojen.» Heti vastasi siihen 
Euryalos: »Ikinään minun tinkivän urheudesta 
älköön nähtäkö, vain tätä tahdon: kohtalo myötä 
olkoonkin tahi vastaan. Vaan yli pyyntöjen muiden 
toivoni on: Priamoksen on heimoa suurta ja vanhaa 
285 äitini tuo, jota ei pidättää pyhä Ilion voinut, 
kun mua seurasi hän, ei liioin muurit Akesteen. 
Täysin on tietämätön yritykseni vaikeudesta, 
jonka nyt yö todistaa, kädenantosi: en hyvästellä 
voi minä häntä, kun en emon kestä kyynelevirtaa. 
290 Vaan sinä — pyyntöni on - tätä auta ja lohduta raukkaa. 
Salli siis tätä toivoa mun, niin pelkoa vailla 
vaaroja päin minä käyn.» Jopa itkuun dardanolaiset 
päälliköt puhkesivat, yli muiden kukkea Julus 
muistaessaan isän hurskauden kuvan haikeudella. 

295 — Vihdoin virkkoi näin: 

»Kaikkea toivoa voit, mikä sun yritystäsi vastaa. 
Hän on mulle kuin oma äitini, vain nimi Kreusan 
puuttuva on, myös kantaja saa pojan urhean tähden 
kaiken kiitoksen. Mikä töittesi kohtalo onkin, 

300 niin minä vannon kuin isä ennen pään tämän kautta: 
sen mitä siis lupasin palatessasi lahjoja sulle, 
kaiken sen saman saa sinun äitisi tai suku muukin.» 
Virkkoi kyynelin näin, kupeheltaan sieppasi miekan 
kullatun, sen takonut oli kerran taiten Lykaon, 

305 seppiä Knossoksen, koruhuotraan myös sovitellut. 
Nisos Mnestheuksen sai saalisleijonan taljan 
pörröisen; kypärän taas vaihtoi oiva Aletes. 
Matkaan lähtivät nuo varusteissaan, saatteli joukko 
nuorien, vanhusten toveruksia porttien luokse 

310 onnea toivottain. Mukanaan oli kukkea Julus, 
huolia aikuisten siten kohdata sai ylen varhain; 
viestejä taatolleen lähettää. Vaan ilmojen tuulet 
nuo hajalleen repivät, ja ne tyhjinä hälveni pilviin. 

Hiipivät nuo ulos, kaivantoin yli, varjojen halki 

315 pyrkivät leiriä päin vihollisten, kuoloa tuoden 
matkallaan. Näkivät unen mailla ja viiniä päässä 
ruumiiden lojuvan: sojottaa sotavaunujen aisat, 
pyörät, ohjakset, urokset ovat maassa ja miekat, 
maassa on viinet myös. Täten Nisos ehti jo virkkaa: 

320 »Euryalos, puhukoon käsi oikea, hetki on tullut: 
tästä on tie. Sinä, ettei vain vihamies selustasta 
hyökätä vois, pidä huoli ja niin ole selkäni turva. 
Raivata voin alueen, leveän läpikäytävän sulle.» 

Virkkoi näin sekä hiljeni taas ja jo hyökkäsi miekoin 

325 kimppuun Rhamneksen, joka patjan korkean päällä 
pitkällään lojuen täpötäysin kuorsasi palkein; 
hän kuningas sekä Turnuksen oli tietäjä oiva, 

vaan ei ennustaidollaan hän torjunut turmaa. 

Kolme renkiä myös Remuksen, asekantajan joukkoon 

330 surmasi keihäiden, ajomiehen ratsujen luona 
kohtasi miekallaan sekä katkoi nuokkujan kaulan. 
Heidän herraltaan pään hakkasi pois, ruhon jätti 
vertaan pulppuamaan: veri tummana höyrysi maasta, 
kasteli vuoteenkin. Tapettiin Lamyrus, Lamus kohta, 

335 urhea Serranus, pelannut oli hän osan yötä, 
kaunis muodoltaan, väkevän jumalan humalassa 
nukkui nyt lojuen: olis onnen poika hän ollut, 
jos peliään läpi yön olis jatkanut aamua kohti. 

Kuin oli leijona hän, joka läävään käy täpötäyteen, 

340 nälkä kun saa pedon raivoamaan, tämä ahmien raastaa 
säikkyä karjaa villaisaa, verisuisena ärjyy. 

Eikä sen pienemmäks verityö jää Euryaloksen, 
riehuu innoissaan, lyö kansaa tuntematonta: 
Fadus yllätetään, Herbesus, Rhoitos, Abaris 

345 nukkuessaan. Näki kaiken kun valvoi vahtina Rhoitos, 
kauhuissaan tämä piiloutui taa mahtavan ruukun; 
mutta kun taas yrittää ylös, Euryalos läpi rinnan 
miekan survaisee, pois tempaa kuoleman tuoden. 
Mies korisee verissään, myös viiniä hän kera hurmeen 

350 röyhtää kuollessaan. Verilöylyä sankari jatkoi. 

Ryntäsi kohti jo hän Messapuksen tovereita. 
Viimeinen tuli sammui pois, hevot kytketyt liekaan 
ruohoa haukkasivat, lyhyesti kun kuiskasi Nisos 
tuntiessaan toverin veritöineen riehuvan liikaa: 

355 »Nyt tämä loppua saa, lähenee vihamielinen aamu, 
riittävät rankaisut, tie kautta jo on vihollisten.» 
Runsaat saaliit jäi kokonaan taotut hopeasta: 
on varusteet, sekoruukut ja pehmoiset korupatjat. 
Euryalos koristeet sai Rhamneen, hankkilusvyönkin 

360 kultavin nastoin täplitetyn — sen soi Remulolle 
muinoin Caedicus, kun hänet tahtoi ystäväks liittää 

vihdoin taistelevat rutulit sen ottivat saaliiks. 
Harteilleen roteville sen turhaan sankari otti, 

365 Messapuksen töyhdökkään kypärän pani sitten 

päähän. Jättivät nuo sotaleirin ja pyrkivät turvaan. 
Silloin ratsain saapuikin läheteitä latiinein 

kaupungista, kun muu sotajoukko on taisteluvalmis, 

ruhtinas Turnuksen luo sieltä he viestejä veivät, 

370 Volcens johtajanaan, satapäin sekä kilpiä kantain. 
Leiriä nuo lähestyivät jo saapuen muurien juureen, 
kun toverusten huomasivat menevän vasemmalle. 
Euryaloksen tuon varomattoman yön hämärässä 
paljastaa kypäränsä, kun loisti se kuun valon alla. 

375 Harhoja ei näkynyt, osastostaan huusi jo Volcens: 
»Miehet, seis! Mikä matkan on syy? Miks on ase teillä? 
Minne on pyrkimys?» Vaan nämä eivät vastata voineet, 
metsien kätköön pyrkivät vain sekä luottivat yöhön. 
Toiset ratsuineen tulivat läpi tuttujen teiden 

380 vastaan tuolta ja täältä ja saartoivat pakolaiset. 
Taajana, synkkänä törröttää yltympäri metsä 

tamminen pensaineen, ovat orjantappurat taajat; 
harvaan tarjoutuu kera polkujen tie leveämpi. 
Euryalosta jo oksaiset puut, painava saalis 

385 estävät, hämmentää kova kauhukin oikean suunnan. 
Nisos taas paeten ohi selviytyy vihollisten, 
käy alueen läpi, jolla on myöhemmin nimi Alban; 
tuolloin laitumenaan piti seutua tuota Latinus. 
Seisahtuu, toteaa toverin kadonneeksi ja huutaa: 

390 »Onneton Euryalos, mihin kohtaan sun kadotinkaan, 
taasko on kulkeminen läpi harhaisan salometsän 

polkujen mutkaisten?» Näin lausuen jälkiä taapäin 
vainuten seurailee, läpi vaikenevan salon harhaa. 
Kuulee nyt hevoset, metelin, ajon kiirivät huudot. 

395 Kauan ei kulunut, kun kantautui hätähuuto, 
myös näki: Euryalos oli sortunut miesylivoimaan, 

eksynyt, pois tolaltaan yön kelmeän kauhujen tähden; 
häntä nyt raahattiin, mies turhaan taisteli vastaan. 
Siis mitä tehdä? Hän kuinka nyt vois pelastaa toverinsa? 
400 Vai heti kuollakseen vihollisten syöksyä miekkaan, 
sankarikuoleman saavuttaa sodan haavojen kautta? 
Kättään koukistain hän äkkiä tempasi keihään, 
puoleen korkean Kuun mies kääntyi näin rukouksin: 
»Valtiatar, avuks riennä, kun suurin on hätä mulla, 
405 tähtien kaunistus, tytär Leton, vaalija lehtoin! 
Jos minun vuokseni toi isä Hyrtakus alttaris ääreen 
uhreja milloinkaan tai jos ripustin pyhät saaliit 
temppelies kupoliin tahi päätyjen kolmioseiniin, 
suo minun joukkio tuo hajottaa, tämän kulkua ohjaa!» 
110 Virkki ja riuhtaisten koko voimallansa hän keihään 
sinkosi, tuo suhisten yön varjoja halkoen kiiti, 
Sulmon selkään iskeytyi terä peitsen ja siihen 
murtui, halkesi varsi ja tunkeutui läpi rinnan. 
Kierien vuodattaa ulos rinnastaan verivirtaa 
415 kylmänä mies, nykivät nivuset, kova voihkina kuuluu. 
Ympäri muut tähyää. Yhä innokkaampana Nisos 
uuden keihään taas lähettää ohi temmaten korvan. 
Muut ovat ymmällään, läpi niin Taguksen ohimoiden 
viuhuva keihäs käy, lävistää kokonaan tämän aivot. 
420 Volcens hurjana on, kun tiedä hän ei, kuka keihään 
sinkosi tuon, mihin nyt vihan viiltävän suunnata voisi: 
» Ainakin saat verelläs sovittaa sinä kuoleman kolhut 
sankarin kummankin.» Sanoen siten tempasi miekan, 
Euryaloksen luo kävi. Vauhkona, pois tolaltansa 
425 Nisos huusi jo nyt, ei saattanut hän pimeässä 
piileskellä, hän ei tätä tuskaa hillitä voinut: 
»Täällä on syyllinen mies, joten nyt tuhotkaa minut miekoin, 
oi rutulit, minun on koko syy, ei tohtinut toinen, 
ei kyennyt, minä vannon sen taivaan tähtien kautta: 
430 liikaa vain rakastaa hän kurjaa kumppaniansa.» 

Näin koki hän selittää; väkivoimin viiltävä miekka 
ystävän kylkeen tunkeutui sekä murskasi rinnan. 
Kuolinkamppailun kävi Euryalos, jäsenensä 

niin verin värjäytyivät ja vaipui raueten niska. 

435 Kuin punakukka hän on, joka — kun sen on silponut aura — 
kuihtuu kuollessaan, tai kuin unikot väsyneinä 
hiljaa nuokkuvat, jos rasittaa sade rankkana niitä. 
Nisos ryntäsi päin, ohi koettaa kaikkien muiden 
kohdata Volcensin, tämän yksin vain tavatakseen. 

440 Ympäri miekoillaan toverit tätä tuolta ja täältä 
suojasivat, rajummin tuli Nisos ja säihkyä säilän 
antoi, kunnes sen rutulin tämän huutavan kurkkuun 
iski ja kuollessaan oli hengen riistänyt hältä. 

Sitten hän heittäytyi lävistettynä ystävän ruumiin 
445 ääreen, vain siten löysi hän vihdoin kuoleman rauhan. 
Oi pari onnekas tuo! Johonkin jos lauluni pystyy, 
päivä ei ainoakaan unohtaa voi konsana teitä, 
kun suku Aeneaan asuttaa Capitolium-linnaa 
järkkymätöntä ja kun isä Rooman on valtias maiden. 

450 — Voittoisat rutulit siten ryöstäen mahtavan saaliin 

paareja Volcensin surusaattona kantavat leiriin. 
Siellä jo käy valitus: oli löytynyt hengetön Rhamnes, 
myös monet johtajat muut tapetut verissään tämän kanssa, 
Serranus, Numakin. Käy valtava ryntäys luokse 

455 ruumiiden tahi kuolevien, verilöylyjen vuoksi 
höyryävän alueen läpi, vaahtoavat purot verta. 

Saaliit tuntevat nuo heti: tuon kypärän salamoivan 
Messapuksen ja muut koristeet, hiki joiden on hinta. 


Koitti jo koi, Aurora kun taas sädeloistoa maille 
460 heitteli jättäen Tithonoon rusohohtavan vuoteen. 
Kun oli langennut esineisiin taas valo päivän, 
Turnus miehiä taistelemaan — varusteissa jo itse — 
yllyttää, kukin rientää niin hakemaan omiansa 

vaskea panssarinaan, huhut kylvävät raivoa mieliin. 

465 Vieläpä pistivät nuo — näky surkea! — peitsien kärkiin 
Euryaloksen ja Nisoksen päät, niin metelöiden 
niitä he näyttelivät. 

Aeneaan väki taas karu muureillaan, vasemmalla 
vastaan järjestyy — joen ranta on oikea puoli —, 

470 miehittää isot kaivannot sekä synkkänä seisoo 
torneissaan; heti tunsivat nuo tapetut toverinsa, 
päät tutut liiankin, ne kun mustasi visva ja hurme. 

Vaan Huhu käy pelokkaan läpi leirin lentävin siivin 
vieden viestiä tuota ja saapuu Euryaloksen 

475 äidin luo. Tämä jähmettyi, heti karkasi lämpö, 
puolat kirposivat käsistään, pois vierivät villat. 
Onneton nyt ulos käy, valittaa kuin on tapa naisten, 
tukkaa raastaa hän, ylös muureja mieletön nousee 
luo etulinjojen, hän ei miesten vaaroja muista, 

180 ei varo peitsiäkään, rukouksin täyttävi taivaan: 
»Siinäkö, Euryalos, olet nyt, tuki, ainoa turva 
raskaan vanhuuden, miten saatoit näin minut jättää, 
julmuri, suotu mun ei, kun lähdit vaarojen teille, 
kerran viimeisen hyvästellä, mun äitisi kurjan. 

485 Voi, olet vieraan maan sinä koirien, lintujen saalis 
raatelevain, en äitinä siis sua saattanut hautaan, 
sulkenut silmiäkään, en liioin haavojas pessyt 
vaattein peittäen, joita mä kiirehdin yöt, päivät, 
huolia vanhuuden siten lievittäin kutomalla. 

490 Minne nyt menen? Maa mikä kätkee silvotut raajat, 
ruumiin raadellun? Tämän itsestäs sinä mulle 
tarjoat, poikani, vain, tätä seurasin maat, meret kaikki? 
Tänne tähdätkää, vähänkin jos on sääliä teillä, 
oi rutulit, osukaa tähän, surmatkaa minut ensin! 

495 Tai, isä taivaisten, nyt armoa suo sinä mulle: 
syökse jo pää vihatun salamallasi Tuonelan yöhön, 
koska en voi lopettaa minä muutoinkaan elämääni!» 

Mielet järkyttyi tämän vuoks, läpi kaikkien kulki 
murheinen valitus: lama valtasi murtaen voimat. 

500 Vaimo kun itkua näin levittää, Idaios ja Aktor — 
Ilioneus siten määräsi näät sekä itkevä Julus — 
vaimoon tarttuivat, käsillään hänet huolsivat turvaan. 

Kaukaa torvi jo soi töräyttäen vaskisen kutsun 
hirmuisen, sitä seurasi huuto, ja mylvivät taivaat. 

505 Volskit vyöryivät rivityksin kilpiä kantain, 
koettivat täyttää kaivannot sekä rikkoa vallit. 
Pääsyä tikkaineen nuo etsivät muurien päälle, 
missä on rintama harva ja näyttäytyy jokin aukko, 
miehitys riittämätön. Heti teukrit heittävät vastaan 

510 kaikenlaisia keihäitään, sohivat alas tangoin: 
muuriltaan sotimaan oli pitkään tottunut Troija. 
Suuria paasia myös nämä vyöryttää, siten murtaa 
koettavat tuon katoksen: katon taajojen kilpien alla 
luultiin niin mukavaa olevan sodan kohluja kestää. 

515 Fi siten ollutkaan. Kun taajana ryntäys vyöryy, 
teukrit vierittäin päin suistavat järkälepaaden. 

Isku se lyö rutulit hajalleen, katot kilpien rikkoo 
tyystin. Ei enempää käy taistelemaan pimeässä 
rohkeat nuo rutulit, vaan koettavat raivata vallit 

520 ampuen lingoillaan. 

Tuoltapa hirmuinen näöltään Mezentius huiskii 
soihtua tupruavaa, tulen tuo siten vallien alle. 
Messapus, hevosmies, Neptunuksen vesa, murtaa 
valleja, myös tikapuita hän vaatii muurien alle. 

525 Muusat, Kalliope, viritys, runon henkäys suokaa 
kertoen nyt, mitä miekallaan verilöylyjä Turnus 
aikaan sai, kenet on kukin suistanut Tuonelan yöhön. 
Kanssani valtaisan sodan maiseman aueta suokaa! 
Teillähän tietoa on, jumalattaret, kertoa voitte. 

530 Valtava katsoa maasta on siltoineen eräs torni, 
paikkaan suotuisaan sovitettu, ja siks sitä kaikki 

valloittaa italit sekä vyöryttää väkivoimin 
koettivat. Troijan taas väki puolustaa koki paasin 
tornia, singota myös läpi aukkojen kuulia maahan. 

535 Soihdun loimuavan osuen tähän sinkosi Turnus: 
kylkeen tarttui liekki ja yltyi tuulien myötä 
lautoihin leviten, rakenteita jo ahmien nuoli. 
Ryntäilee hädissään väki siellä ja kuoleman koettaa 
väistää, mutta kun tuo näin sulloutuu takareunaan, 

540 koskapa sinne ei tuli ehtinyt, äkkiä tomi 
sortuu painostaan, rytinästä sen raikuvat taivaat. 
Miltei hengeti nuo alas sortuvat, jäävät sen alle, 
keihäät myös omat pistävät heitä ja niin läpi rinnan 
puun tyly varsi jo tunkeutuu. Vain yksin Helenor, 

545 vain Lykoskin pelastui. Tämä toinen, nuori Helenor — 
orja Likymnia on hänet Maionian kuninkaalle 
kantanut, päästänyt myös pojan vastoin kieltoa Troijaan — 
otteli aikoinaan kevyesti ja mainehetonna. 

Mutta kun ympärillään näki Turnuksen tuhatmäärät, 

550 päälleen hyökkäävän niin tuolta ja täältä latiinein, 
taisteli kuin peto tuo, joka rientää päin ylivoimaa, 
vaikka on saarroksissa ja tietää kuoleman vaaran, 
vastaan heittäytyy, hypäten yli peitsien loikkaa: 
noin hyvinkin hän kuollakseen heti päin vihollista 

555 ryntäsi — sinne, missä on keihäsrintama taajin. 

Vaan nopeampana taas pakenee Lykos miekkoja, miestä 
ympärillään, etenee luo muurien, tarttua koettaa 
paaluihin käsillään, käsin kurkottaa tovereitaan. 
Turnus saavuttaa tämän juosten ja kantaen peistä 

560 voittajan herjoineen: »Livahtaa sinä, mieletön, tahdoit 
pois käsistämme?» Ja niin hän tempasi miesparan luokseen 
riippuvan tuon, kerallaan palan kiskoi muuria irti. 
Aivan on kuin Zeun kotka, kun tuo ylös pyrkien ottaa 


565 niin susi Marsin vie karitsan pois läävien luota, 


221 


YHDEKSÄS KIRJA 


määkien vain emo etsiä saa sitä. Huuto jo nousee 
kauttaaltaan, syvät kaivannot heti täyttyä alkaa; 
toiset sinkoavat tulisoihtuja kattojen harjaan. 
Ilioneus kädessään kivenjärkäle, kappale vuorta, 

570 Lucetiuksen lyö, joka liekkejä tuo tykö portin, 
Emathionin Liger, Corynaeuksenpa Asilas, 
mainio keihäsmies, Liger taas oli ampuja oiva; 
Ortygiuksen löi Kaineus, tämän hakkasi Turnus, 
niin Ityksen, Klonioksen, Dioksippoon, Promoloksen 

575 kuin Sagariin, Idaan, joka otteli turvana tornin. 
Erivernuksen löi Kapys, kun tätä keihäs Themillaan 
vain hiponut oli, vaan varomatta hän heittäen kilven 
vei käden haavalleen: tuli siivin lentävä nuoli, 

kylkeen kiinnittyi vasempaan, salahuokoset mursi, 

580 kun elämää nämä henkivät, niin teki kuoleman haavan. 

Arcensin myös poika jo näyttäytyi varusteissaan, 
kirjava mantteli yllä Hiberian purppuravillaa, 
kaunis kasvoiltaan; oli tuon lähetyttänyt Arcens; 
Marsin lehtojen hän, Symaithoksen liki virran 

585 kasvoi, missä Palicuksen pyhä alttari loistaa. 

Laskien peitsen pois Mezentius viuhuvan kuulan 
linkosi pyörittäin yli pään sitä kertoja kolme, 
murskasi sankarin tuon ohimot sulatettava lyijy 
kahtia, pitkälleen pani raukeamaan tämän hietaan. 

59 — Askaniuksen myös sanotaan nopean sotanuolen 
silloin tähdänneen — oli ennen vain salon riistaa 
säikäytellyt hän: nyt kaatui urho Numanus, 
myös Remulus nimeltään, joka nuoremman aviokseen 
Turnuksen sisaren oli äsken ottanut häissä. 

595 Tuo osuvat ylistykset ja myös asiattomat herjat 
syyteli kurkustaan, oli ylpeä, kun oli päässyt 
ruhtinasperheeseen, piti suurta hän siksi nyt suuta: 
»Fryygit, hyi häpeää, kun teidät piiritys sulkee 
taas satimeen, vain voitte te muurein kuoleman välttää. 

600 Siinä on urhoja, jotka jo vaimoja vaativat meiltä! 
Ken jumaluus, mikä teitä jo hulluus ohjasi tänne? 
Täällä ei atriidit ole, ei suupaltti Odysseus. 

On karu kansa: se tuo pojat synnytetyt joen rantaan 
kylpyyn, niin vesi, jää nämä karkaisee alun alkain, 

605 metsästäin jopa viettävät yöt samoten salomaita, 
leikikseen nämä ratsastaa sekä käyttävät jousta. 
Varttuva nuoriso taas sisukas, elämän karun tuttu 
kuokkii maan kamaraa tahi laittautuu sodan tielle. 
Rautaa on elämämme, me härkien selkiä myöskin 

610 keihäin tutkailemme, ja ei lamauttava vanhuus 
meidän voimia vie, ei hengen puhtia muuta: 
kantaa harmaja pää kypärää, iso on ilo aina 
ryöstäen saalistaa, elättää väki ryöstelemällä. 

Teillä on sahramivaippa ja hohtava purppuraviitta, 

615 velttous harrastus, ilo ainoa karkelo, tanssi, 
on hihat paidoissanne ja päähine nauhoja versoo. 
Fryygian naiset — miehet ei! — läpi korkean käykää 
Dindyman, siellä kun soi lumoten kaksääninen huilu. 
Kutsuu tympanon teitä ja soitin puksinen Idan 

620 Äidin: miehien haltuun siis ase, rautakin jääköön!» 

Kun siten kerskailee tämä, suustaan herjoja syytää, 
ei sitä kestänyt Askanius, vaan päin heti kääntyi, 
nuolen jänteeseen pani, vääntäen hartiavoimin 
seisahtui, lähettäin rukouksen Juppiterille: 

625 »Juppiter, kaikkeuden ylivaltias, suostumus nyökkää! 
Itse tuon sinun temppelis luo pyhät, juhlavat lahjat, 
jolla on kullatut sarvet ja kuin emon korkea pääkin; 
puskee sarvillaan, ja sen sorkat kuopivat hiekkaa.» 

630 Kuulee sen jyrähtäin isä taivainen vasemmalta 
kirkkaudestaan, myös helähtää heti jäntevä jousi, 
käy Remuluksen pään läpi, käy läpi myös ohimoiden. 
»Pilkkaa urheuttamme sä vain ylimielisin lausein! 

635 Fryygit — saarretut taas — näin vastaavat rutuleille.» 
Vain tämän Askanius. Tätä teukrit huutaen seuraa, 
riehuvat riemuissaan, sydämen ilon nostavat tähtiin. 

Sattui huomaamaan yläilmojen korkeudesta 
rintamat Ausonian sekä leirin suuri Apollo, 

640 istui pilvien päällä ja voittoisalle jo lausui: 

»Onneks olkoonkin: siten tie käy tähtiä kohti, 

niin vesa kuin isäkin jumalain! Suku Assarakoksen 
päättävä on sodat kohtalon tuomat oikeudella. 
Troijaan et sinä jää!» Sanoen siten korkeudesta 

645 tuo alas laskeutui, tuli ilmojen tuulia halkoin 
Askaniuksen luo, tämän vanhan ystävän Buteen 
muotoon muuntautui; oli Dardanian Ankhiseen 
entinen hän asekantaja, myös talon vartija varma, 
määräsi sitten tuon isä Juluksen toveriksi. 

650 Ääneltään, väriltään oli kuin tämä vanhus Apollo, 
valkeatukkainen, siten kantoi myös varusteita. 
Julukselle hän näin, joka hehkui intoa, virkkoi: 
»Riittää nyt, vesa Aeneaan: tapasit sinä nuolin 
rankaisutta Numanuksen, tämän sulle Apollo 

655 kunnian soi, asettaan ei tahtonut nurjana kieltää. 
Säästäös, poikani, muut sodan työt!» Siten virkki Apollo, 
kesken lausettaan katos ihmisien näkyvistä, 

kaukana heidän katseiltaan hän hälveni tuuliin. 
Johtajat Dardanian jumalan, jumalalliset nuolet 

660 tunsivat, viinen myös, joka soi, kun kiiti hän poispäin. 
Taistelemaan halukasta he estivät Askaniusta 
tähden Foiboksen sanojen pyhien sekä itse 
ottelun alkoivat taas kohdaten kuoleman vaarat. 
Kiirii huutokin taas varustuksia, muureja pitkin, 

665 jouset jännittyy, sekä pyörivät linkojen hihnat. 
Keihäin peittyy maa kokonaan, kypärät sekä kilvet 
vonkuvat iskujen vuoksi, ja hurjaks ottelu yltyy. 
Hurjana niin lähestyy rajusää sadetähtien myötä 

ruoskien maan kamaraa, niin tuimana käy raekuuro 

670 syöksyessään meren ylle, kun Juppiterin rajutuuli 

tuottaa talvisen sään sekä taivaan pilviä halkoo. 
Pandaros, myös Bitias, nuo kaks Alkanorin poikaa, 

lehtoon syntyivät nämä lapsina nymfi lairan, 

kuusia kuin kotimaan olivat tai huippuja vuorten. 

675 Portin aukaisten, jota vahtia johtaja käski, 
luottaen miekkoihinsa he härnäsivät vihollista. 
Tornien vahtina itse he seisovat puolin ja toisin, 
rautaa on varustus, yli päiden huojuvat töyhdöt. 
Niin yläilmoja päin liki virran välkkyvän uoman, 

680 Po-joen tai ihanan Athesiksen vuon lähistöllä, 
tammea kaks kohoaa sekä nostaa tuuhean päänsä 
korkeuteen, ylimmät vain hiljaa huojuvat latvat. 
Hyökkäsivät rutulit oven huomatessaan avatuksi: 
Ouercens syöksyi päin ja Aguiculus, mies asekuulu, 

685 silmitön mieleltään Tmarus, Marsin palvoja Haemon 
kaikkine joukkoineen, vaan kääntyivät pakosalle 
tai jopa kynnyksellä he porttien heittivät hengen. 
Vain yhä hurjemmin viha yltyy taistelevissa; 
sinne jo tungeksii sekä ruuhkautuu väki Troijan, 

690 käy käsin ottelemaan sekä ryntäilee pitemmälle. 

Turnus sai sanoman, kun riehui vallien toisten 
luona ja miehiä 1öi sekasortoon, että on teukrit 
intoa täys, siten taistelevat pitäen ovet auki. 
Sikseen heittäen muun heti yltyi hän vihan vimmaan, 

695 korskeiden luo veljesten kävi porttia kohti. 

Ensin Antifateen, joka ensimmäisenä riensi, 
suisti hän keihäällään, äpärän Sarpedonin kuulun, 
äiti on Teeban naisia taas: italein tuli keihäs 
viuhuen ilmojen halki ja iskeytyi tämän kurkkuun 

700 rinnankin lävistäin, heti ontelo pulppusi verta 
vaahtoavaa, jäi keuhkoihin terä lämpimän raudan. 
Hän Meropeen, Erymaan ja Afidnoksen alas suisti, 

hehkuvakatseisen Bitiaan, joka raivoa korskui, 
keihäällään tätä tappanut ei, siten ei olis kuollut: 
705 vinkuen paiskautui läpi ilman falaarika-keihäs 
iskien kuin salamat, sitä kahdet ei härän vuodat, 
kaksinkertainen sotapanssari torjua voinut 
suomuin kultaisin, jäsenet heti herposi maahan. 
Onttona maa kumahtaa sekä vonkuu valtava kilpi. 
710 Euboian Baiaen liki rantoja kalliomassa 
niin rojahtaa patotyössä, se on kiven järkälemurskaa, 
vaan meren pohjaan nyt sysätään; siten ryskyvä patsas 
sortuman synnyttää ulapan syvän painuen pohjaan, 
hämmentyy meri, kun murat mustat nousevat pintaan; 
715 huiputkin Prochytan ja Tyfoeun karkea vuode 
Inarime tärähtää, joka määrättiin jätin päälle. 

Nyt asemahtava Mars rutulein sotaintoa lietsoo 
loimuamaan, virittää vihan vimmaan urhojen mielet, 
aiheuttaa Paon, myös Pelon synkän teukrien joukkoon. 

720 Rynnistää rutulit, kun kuuluu taistelukäsky, 
iskee taistelun herra jo rintaan. 
Pandaros nähdessään, miten sortunut on veli maahan, 
oivaltaa oman kohtalon, myös mikä tappio uhkaa, 
portin voimillaan hän kääntää vääntäen kiinni 

725 painaen hartiavoimin ja niin monet dardanolaiset 
sulkee muurien taakse ja taistelemaan siten jättää. 
Taas monet hyökkääjät hän laskee muurien piiriin 
ollen suunniltaan: rutulein kuningasta ei nähnyt 
hyökkäävää kera muiden, ja niin tämä pääsi jo leiriin. 

730 On kuin tiikeri tuo, joka kimppuun käy kesyn karjan. 
Silmistään salamoi valo uus, asekin kamalasti 
kalskahtaa, vavahtaa kypärän verinen punatöyhtö 
päälaellaan, lähettää hän kilvellään salamoita. 
Hahmon tunnistaa vihatun sekä valtavat raajat 

735 äkkiä Aeneaan väki. Silloin Pandaros-jätti 
veljen kuoleman vuoks vihan vimmoissaan ulos ryntää, 

huutaa: »Ei olekaan anopin tämä lahja Amatan, 
liioin ei kotimuureineen sua Ardea suojaa, 
vaan vihamielisen näät sotaleirin: et selviä täältä.» 

740 Antoi vastauksen hymysuin sekä tyynenä Turnus: 
»Siis ala, päälle käy, jos rintasi rohkeus riittää! 
Kertoa saat Priamoolle: Akhilleus täältäkin löytyi.» 
Virkki ja kyhmyisen sekä kaarnaisen ison peitsen 
sinkosi kiskaisten koko voimallaan olan kautta: 

745 nousi se korkeuteen, vaan sen Saturnia Juno 
suistikin pois radaltaan, jäi porttiin sen terä kiinni. 
»Et tätä iskua voi, jota nyt käsivarteni ohjaa, 
väistää: ei ole niin tämän iskun antaja heikko.» 
Lausui näin sekä nousi hän miekallaan ylös iskuun, 

750 löi terän survaisten läpi tuon molempain ohimoiden; 
haavan valtavan niin sai kumpikin parraton poski. 
Maa jyristen tärähtää tämän painavan sankarin alla: 
hervonneet jäsenet, asehet veren tahrimat maahan 
kuoleva oikaisee, tasan kahtia haljeten kallo 

755 harteiltaan molemmilta jo riippuu tuonne ja tänne. 
Kauhuissaan vavisten heti karkuun pinkovat teukrit. 
Voittajan päähän jos ajatus olis hiipinyt silloin 
portit aukaisten heti kumppanit laskea leiriin, 
päivä se ollut ois sodan loppu ja kuolema kansan. 

760 Vaan tätä tappamisen himo hurja ja hillitön raivo 
päin vihamiehiä vei. 

Ensiks hän Faleriin sekä polviin iskien Gygeen 
suisti, ja kun pakenee molemmat, hän riistetyt peitset 
selkään survaisee, suo voimia, raivoa Juno. 

765 Surmasi myös Halyksen, Fegeun lävistäin tämän kilven, 
Alkandroon, Halioksen, Noemonin, myös Prytaniksen, 
kun nämä lietsoivat Sodan herraa muurien päällä. 
Lynkeuksen, joka päin tovereitaan kutsuen riensi, 
kohtasi miekallaan kurottain käden oikean iskuun 

770 vallin päältä, ja niin käden yhden lyömänä vieri 

kauas tuon kypäräinen pää. Hän löi Amykoksen, 
riistan vainoajan, jota ei paremmin uros toinen 
nuolia rasvannut teräpuoliin myrkkyä pannen, 
löi Klytioksen myös, runotarten lemmikin Kretheun, 

775 Kretheun, muusain tuon toverin, joka lauluja aina 
laulaa näppäillen kitharastaan rytmejä tahtoi: 
aina hän lauloi vain hevosista ja sankaritöistä. 

Teukrien päämiehet, omiensa kun kuulivat surman, 

yhteen saapuivat, Mnestheus sekä tuima Serestos. 

780 Kun näkivät paon tuon, rutuleitakin lasketun leiriin, 
Mnestheus lausui näin: »Mihin suuntautuu pako teidän? 
Muurit mitkä on muut, mikä leirikin turvana teillä? 
Yksikö mies, joka on kokonaan tämän saartama vallin, 
rankaisuttako voi niin valtaisan verilöylyn 

785 aiheuttaa, urokset monet suistaa Tuonelan yöhön? 
Voi isänmaa, jumalat, Aeneas, sankari suuri — 
sääliä tai häpeää tekö lainkaan ette nyt tunne?» 

Ryhdistyi väki tuosta ja sankkana joukkona oitis 

seisahtui. Vähitellen jo alkoi väistyä Turnus, 

790 pyrkiä rantaan päin, luo virranpuolisen reunan. 
Vain sitä hurjemmin kovin huutaen tunkivat teukrit 
yhteen sulloutuin. Siten seurue leijonan hurjan 
saartaa keihäillään, pelotettuna tuo peto väistyy 
tuimana katseeltaan, ei rynnätä voi pakosalle 

795 vuoks vihan, rohkeuden, ei liioin voi pyristellä 
vastaankaan, miten tahtoiskin, kun ehtyvät voimat. 
Niin myös suunnilleen taapäin epäröivänä Turnus 
väistyy verkalleen, vihan tyrskyt raastavat mieltä. 
Kaksikin kertaa hän läpi tunkeutui vihollisten 

800 vauhkoja vainotessaan sotajoukkoja niin läpi leirin. 
Koolle leiristään väki yhtenä miehenä rientää. 
Sankarin voimia rohkene ei Saturnia Juno 
kasvattaa, Isä näät lähettää nyt ilmojen teitä 
Iriin luo sisaren sanomaan: paha turmio uhkaa, 

805 ellei pois kokonaan mene Turnus muurien luota. 
Siksi hän puolustaa ei kilvellään kuten äsken 
voi tahi miekallaan, kokonaan hän nuolien varjoon 
hautautuu, kypärään helähtäin osuvat monet iskut 
luo ohimoiden, ja myös kovin pronssinen panssari järkkyy, 
810 töyhdöt päästään pois varisee, ei iskuja kilpi 
torjua voi. Rajummin heti peitsiä heittävät teukrit, 
Mnestheuskin salamoi. Kihoaa hiki väistyvän pintaan 
kauttaaltaan, putoaa pikimustana virtana maahan, 
kun ei voi levähtää, ravistaa raju hengitys miestä. 
815 Vihdoin sankari heittäytyy hypäten varusteineen 
virran vuolteisiin, joki ottaa saapuvan vastaan 
lainein keltaisin, yli kantaa keinuvin aalloin. 
Pois veri huuhtoutui, toverit näkivät hänet riemuin. 

Silloin aukeni taas ikimahtava halli Olympoon, 
kutsui neuvoston jumalain isä, kansojen herra, 
tähtien tarhaan, mistä hän katsoa korkeudestaan 
leiriä Dardanian, Lationkin kansoja saattoi. 

s Istuivat jumalat pariporttisen tuon katon alle. 
»Taivaiden asujat», Isä lausui, »miksikä teillä 
mieli on muuttunut taas, tasapainoton tappelu riehuu? 
Kielsinhän italeita ja teukreja taistelemasta. 
Vastoin kieltoa siis mikä riita on, miksi te käytte 

10 toisia näin tukemaan avunannoin toisia vastaan? 
Kerran koittava vielä on oikea ottelun aika, 
kun raju Karthago tuhon Rooman muurien luokse 
valtavan vyöryttää, ei Alpitkaan sitä estä. 

Silloin riehua saatte ja ryöstää vaikkapa kaiken, 

15 nyt heti herjetkää, tukemaan tätä liittoa tulkaa.» 

Vain tämän virkkoi, vaan Venus kultainen monin lausein 
puhkesi näin puhumaan: 
»Oi isä ihmisien, koko kaikkeuden ylin valta! 
Tai ketä muuta mä nyt lähestyisinkään rukouksin? 

20 Huomannet, miten ylpeilee rutulit, miten Turnus 
mahtaillen ajelee sotavaunuillaan kera Marsin 
myötäisen. Ei teukreja voi pelastaa omat muurit, 
vaan käy hyökkääjät läpi porttien, vallien päälle 
pääsevät, kaivannot ovat tulvillansa jo verta. 

25 Aeneas on poissa ja tietämätön. Heti salli 
päättyä ahdingon! Taas jälleensyntyvän Troijan 
muureja ahdistaa vihamielinen piiritysjoukko. 
On Diomedes taas päin teukreja Aitoliasta 
nouseva. Jälleen kai minun täytyy haavoja kestää 

30 lyömiä ihmisien, sinun tyttärenäs tämä niellä? 
Tahtosi vastaisesti jos tieten pyrkivät teukrit 
Italiaan, sovitelkoot sen rikoksen, älä heitä 
lainkaan käy tukemaan! Jos taas nämä tahtoa taivaan, 
myös Manalan ovat seuranneet, niin kuinka nyt kenkään 

35 muuttaa käskysi voi tahi uudet kohtalot säätää? 
Miksikä polttoa laivaston Eryksin satamassa 
kerrata, myrskyjenkään kuningasta ja Aiolos-saaren 
tuulia hurjia nyt tahi Iriin lentoa maahan? 
Nyt jopa Allekto sytyttää manalaisia vimmaan, 

40 käy yläilmoihin — Manan piirihän koskematonna 
ennen säilyä sai — sekä riehuu Italiassa. 
En puhu valtani vuoksi: elätin sitä toivoa ennen, 
kun kävi Onnetar myötä. Sä voittaa suo, kenen tahdot. 
Maata jos ei ole, jonka sun puolisos teukrien saada 

45 sallisi, vannotan, oi Isä, koska on tuhkana Troija 
kaikkine jäänteineen, minun ainakin nyt sinä salli 
Askanius pelastaa, pojanpoikani temmata turvaan. 
Harhailkoon vain Aeneas yli outojen merten, 
sinne hän suunnatkoon, mihin Onnetar kulkua ohjaa, 

50 kunhan vain pelastan pojan suursodan kauhujen alta. 
On kotipaikkoja mun Pafos korkea, saari Kythera, 
Idalion, Amathus: varusteitta ja mainehetonna 
siellä hän siis eläköön. Kovin käskyin hallita saakoon 
Karthago koko Ausoniaa, kun en ole uhka 

55 Tyyroksen. Mitä auttoi, jos nämä välttivät turmat 
taistelujen, paeten läpi Argoon liekkien roihun, 
niin monet maat, meretkin jos loppuun kulkea täytyi, 
kun kokivat rakentaa Latioon taas Pergaman linnaa? 

Eikö he mieluummin olis jäänet tuhkien alle 

60 entisen Troijan maan? Sinä löytää kurjien salli 
Ksanthos, myös Simoeis sekä Troijan entiset vaiheet 
teukrien kerrata taas!» 

Heti ruhtinatar tyly Juno 
kiukuissaan kivahtaa: »Syvä hiljaisuus minun täytyy 
rikkoa, kun pakotat, sekä näyttää tuskani arvet. 

65 Ken jumalista ja ihminen ken sinun poikasi käski 
rynnätä taistelemaan noin vastaan maan kuningasta? 
Kohtalon määräyksestä hän Italiaan tuli — tulkoon! — 
seuraten raivoa Kassandran: kehotimmeko häntä 
hylkäämään oman leirin ja jäämään tuulien huomaan? 

70 Pakkoko leirin päällikkyys pojalleen oli antaa, 
haalia etruskit sotaliittoon, rikkoa rauha? 

Ken jumaluus petokseen, mikä tahtomus siis taholtamme 
riivasi häntä ja missä on Juno, pilvien Iris? 
Kohtuutontako on, italit jos syntyvän Troijan 

75 polttavat, turvana jos isänmaansa on seisova Turnus, 
jolla on vaarina Pilumnus ja Venilia äiti? 

Miksikä soihduin teukrit latiineja koettavat sortaa, 
vieraat maa-alueet alistaa sekä hankkia saaliit, 
appeja etsiessään jopa kihlatut morsiot ryöstää, 

80 rauhaa tarjoavat käsin, laivat on miekkoja täynnä? 
Voithan Aeneaan sinä auttaa pois paon tielle, 
pilviä, tuuliakin vain jättää vainoajille, 
vaihtaa nymfeihin sinä voit joka ainoan laivan: 
jos jotenkin rutuleita mä autan, se siis rikos onko? 

85 Poissa on Aeneas: pysyköön vain tietämätönnä! 

On Pafos, Idalion kotipaikkojas, saari Kythera: 
miksikä kaupungin asemahtavan siis sinä tahdot? 
Meilläkö hunningolle on aikomus Fryygia suistaa, 
vaiko sen tuo teki mies, joka teukrit akhaijien suuhun 

90 survasi? Niin mikä syy oli tuo, joka Aasian nosti 
vastaan Eurooppaa, sopimukset kun murskasi ryöstö? 

Mun opastaissako Troijan se hurmuri hurmasi Spartan? 
Nuolia tarjosin, aiheutin sodan työnä Kupidon? 
Voi, olisit pelännyt sinä kansasi vuoksi jo silloin! 

95 Turha on nyt valituksillas täten riitoja haastaa.» 

Juno lausui näin, eri suuntiin tuiskivat mielet 
taivaiden asujain — ihan niin kuin äityen tuulet 
puuskuvat metsien puissa, jo myrskynä vyöryen pauhu 
yltyvä on: merimies heti huomaa tuulien nousun. 

100 Silloin kaikkeuden ylivaltias, jonka on herruus, 
alkoi näin — hänen lausuessaan heti hiljeni taivas, 
maa järistyksessään, oli hiiskumaton yläilma, 
tuulet taukosivat, ulapat oli tyyninä merten: 
»Tarkoin kuunnelkaa, tämä mieleen pakko on painaa! 
105 Koskapa Ausoniaan ei liittyä saa väki Troijan 
rauhaisasti, kun ei näy loppuvan riitely teidän, 
sattuma nyt mitä tuo, sitä vain kukin toivoa saakoon: 
teukrin tai rutulin en kesken tee erotusta. 
Kohtalot puolellaan italit nyt leiriä saakoot 
110 piirittää tahi koska on Troijan eksytys suuri. 
Myös rutulit osan saa. Miten alkoi vaiva ja onni 
kunkin, sen pitäköön. Sama Juppiter kaikkien onhan. 
Kohtalot löytävät tien.» Heti kautta jo Tuonelan virran, 
kautta sen vuolteiden pikimustien, synkkien rantain 
115 vannoen nyökkäsi hän, jopa jyskyi suuri Olympos. 
Päättyi näin kokous. Isä istuimelta jo nousi 
kultaiselta, ja muut jumalat heti seurasi häntä. 
Rymnistää rutulit päin kaikkia portteja leirin, 
vahteja koettavat lyödä ja liekein muureja saartaa. 
120 Aeneaan osastot ovat täysin vankina vallin, 
ei paon toivoa näy. Ovat torneissaan nämä kurjat 
turhaan, miehittää kehämuuria harvana rengas: 
Asios Imbrason on, Hiketaonin poika Thymoites, 
Assarakokset myös molemmat, kera Kastorin Thymbris, 
125 ensimmäisinä nuo, tulevat Sarpedonin veljet; 

niin Klaros kuin Thaimon ovat Lyykian vuorien luota. 
Kantaa myös koko voimallaan Lyrnesian Akmon 
paatta jo valtaisaa — se on melkoinen osa vuorta — 
vankkana kuin Klytios isä tai veli vahva Menestheus. 

130 Keihään sinkoavat nämä, nuo kivipaasia kilvan, 
soihtuja heittelevät sekä ampuvat nuolia jousin. 
Keskimmäisenä on Venuksen sydänhuolien kohde, 
Troijan prinssi, ja tuon erottuu jalot kasvojen piirteet. 
Välkehtii kuin helmi, se kun sovitettu on kultaan, 

135 kaulan, pään koristus, tai kuin lumivalkea hohtaa 
puksiin norsunluu upotettuna tai terebinttiin, 
maidonvalkean niskan kun peittää liehuen tukka, 
pääripa kultainen pitelee pojan kutreja koossa. 

Ismaros, sun näkivät myös korskeamieliset heimot 

140 iskevän haavoja, myrkkyäkin panevan teränuoliin, 
oi jalosyntyinen mies Maionian, jota kyntää 
maamies aurallaan sekä Paktolos-joki kultaa. 
Mnestheus taisteli myös, joka Turnuksen oli äsken 
suistanut vallien päältä ja voittanut kunnian kruunun, 

145 myös Kapys; tuo nimi nyt Campanian on Capualla. 

Heidän kesken taas oli lähtenyt ottelu käyntiin. 
Aeneas sydänyöllä jo merten aaltoja halkoi. 
Luota kun Euandroon oli tullut Etruurian leiriin, 
luo kuninkaan, kuninkaalle hän selvittää sukupuunsa, 

150 pyynnöt ja tarjoukset; selittää, Mezentius keitä 
värväsi taistelemaan, miten korskeamielinen Turnus 
riehui, kertoo, kuinka on hauras ihmisen onni; 
joukkoon liittää hän rukouksiakin. Heti Tarchon 
liittoutui sotajoukkoineen. Niin Lyydian kansa 

155 astui laivoihin, jumalat siten käskivät tehdä, 
vieraan johtoon uskoutui. Käy kärkenä laiva 
Aeneaan, kokassaan koristuksina on jalopeurat 
Fryygian, Idan vuorikin tuo kodin teukrien mieliin. 
Siinä nyt istuu Aeneas, epävarmoja pohtii 

160 seikkoja tuon sodan, vaan hänen puolellaan vasemmalla 
Pallas tähtiä tutkailee sekä kulkua tumman 
yön, utelee, mitä tuo kokenut oli maan, meren teillä. 

Aukaiskaa Helikon, jumalattaret, laulua luokaa: 
siis mikä seurasikaan sotavoima Etruurian mailta 

165 Aeneasta ja laivoillaan meren aaltoja halkoi? 

Massicus Tiikeri-laivallaan meren kuohuja kyntää: 
joukkona on tuhat miestä, ne saapuvat Clusiumista, 
kaupungista Cosaen, varusteinaan viuhuvat nuolet, 
viinetkin kupehella ja kuoloa kylvävä jousi. 

170 Käy kera tuima Abas, upeat varusteet ovat miesten, 
laivaa kultainen koristaa kuvapatsas Apollon. 
Kuudetkin sadat tuon komentoon Populonia-äiti 
miehiä uskonut on, satamääriä kolme on Elba, 
jonka on maaperä ehtymätön vuoks vaskisen raudan. 

175 Kolmas ihmisten, jumalten on tulkki Asilas, 
jolle tuttuja on sisukset elikoiden ja tähdet, 
lintujen äänet myös, tulien salamoivien enteet; 
miehiä hän tuhat tuo, ovat taajana metsänä peitset. 
Hälle soi komennon Alfeioon heimoa Pisa, 

180 seutu Etruurian maan. Käy seurana loistava Astur, 
ratsuun luottava mies, varusteet värikirjavat yllään. 
Kolmetkin sadat sai, nämä yhtenä miehenä läksi, 
värvännyt oli nuo Minio sekä mahtava Caere, 

Pyrgi myös ikivanha ja huonojen säiden Graviscae. 

185 Myös sinut mainitsen, ligurein sotaurho Cupavo, 
päämies, seuranas on Cinyras kera muutaman miehen. 
Sulkia joutsenien on päälaen töyhtönä tuolla 
merkkinä sulle, Amor, isän muodon muuttumisesta. 
Kertovat Kyknoksen Faethon-rakastettua surreen 

190 viipyessään sisarpoppelien kera, lehvien alla; 
kun koki laulullaan hän lemmen tuskia häätää, 
vanheni, harmaantui, sulat rintaan pehmeät kasvoi, 
maasta jo irtaantui sekä liiteli tähtien tarhaan. 

Poika Cupavo nyt samanvertaisen kera joukon 

195 airoin vyöryttää Kentauria: mahtava keula 
työntyy aaltoihin, kuin kallio jyrkkänä nousee, 
valtainen kölipuu siten merten kuohuja kyntää. 

Oknus joukkoja tuo isiensä jo viljelymailta, 
Manto-tietäjän poika ja vuolaan, virtavan Thybriin, 

200 muurisi loi, emoltaan nimen, Mantua, lainasi sulle. 
On monet sun esitaattosi, vaan ei heimoa yhtä: 
kolmekin heimoa on sekä kansoja kussakin neljä, 
vaan olet kaikkien pää, Etruurian verta on voimas. 
Vastaan sai sadat taistelijat Mezentius täältä, 

205 Benacus-isän poika ne Mincius toi sotalaivoin 
kulmillaan sinikaisla ja saatteli päin ulapoita. 
Sankari Aulestes satamäärin airoja käyttää 
aaltoja piiskatessaan, kohisee meren vaahtinen vaippa. 
Triton valtainen tätä tuo sekä simpukan torvin 

210 aavoja kaiuttaa, yläpäässä on ihmisen hahmo 
uivan, parrakkaan, vaan jatkona haikalan pyrstö, 
hirviön rinnan alla jo pauhaa kuohuva aalto. 

Päälliköt nuo valitut tuli kolminkymmenin laivoin 
teukreja näin tukemaan, meren selkiä kyntivät keulat. 

215 Vaipui mailleen päivä, ja vaunuin lempeä Kuutar 
matkastaan läpi yön oli puolet jättänyt taakseen. 
Aeneaan jäseniin lepo huoleton ei tule suinkaan: 
hän pitelee peräsintä ja purjeen köysiä säätää. 
Matkallaan hänen seurakseen merenimpien parvi 

220 tanssien ilmestyi: oli laivat äiti Kybele 
määrännyt jumaliksi ja merten nymfejä olla 
käskenyt, siksi ne nyt tasatahtiin aaltoja uivat, 
pääluku on sama kuin oli ennen laivoja ollut. 
Kaukaa tuntevat nuo kuninkaansa ja leikkiä lyövät. 

225 Heistäpä taitavin on puhumaan siro Kymodokeia, 
tarttui oikeallaan peräkeulaan hän, yli selkä 
kuohujen paljastui, vasemmallaan aaltoja kauhoi. 

Lausui: »Aeneas», puhutellen tietämätöntä, 
»valvo'os, oi jumalten vesa, purjeen touveja höllää. 

230 Kas, ovat purtesi tässä, me Idan honkien rungot, 
merten nymfejä nyt. Kun miekallaan koki Turnus 
tai tulisoihduillaan tuhon turmaan laivasi syöstä, 
vastoin tahtoa meidän sun köytesi katkoa täytyi, 
luoksesi pyrkiä näin. Tämän hahmon säälivä Äiti 

235 antoi, määräsi näin asumaan meren aaltojen alla. 
Poikasi Askanius kokonaan on muurien vanki, 
peitset saartavat häntä ja raivona hurjat latiinit. 
Arkadit, etruskit — kuten käskysi on — sitä paikkaa 
hallussaan pitävät. Välillensä jo kiiloja lyödä, 

240 jottei yhdyttäis, rutulin on aikomus vankka. 
Aamu kun koittava on, käy toimeen: joukkojen käske 
rynnätä taistelemaan, ota kilpesi, jonka on itse 
Vulcanus takonut sen reunat loihtien kultaan. 
Huominen päivä, jos vain pätevät minun neuvoni sulle, 

245 saa todistaa rutulein verisen, perin surkean surman.» 

Virkkaa, töytäisee kädellään sysäten peräkeulaa 

taiten tehden sen: yli aaltojen pursi jo kiitää 
vinhemmin kuin keihäs ja tuulena viuhuva nuoli. 
Muutkin kulkua kiihdyttää. Ihan tietämätönnä 

250 katsoo Aeneas, saa intoa vuoksi sen enteen. 
Katsoen taivaan vahvuuteen lähettää rukouksen: 
»Idan valtiatar — sydämelläsi Dindyma onhan, 
torniset kaupungit, parivaljakot leijonienkin: 
johtaja taistelujen ole mulle ja täyttäös enteet, 

255 valtiatar, tuki fryygien taas sinä suopea ollos!» 
Vain tämän lausui hän. Tuloaan teki huominen päivä 
luoden valkeuttaan, oli häätänyt yölliset varjot. 
Oitis kumppanien sotamerkkejä seurata käski, 
tottua taistelemaan sekä katsastaa varusteitaan. 

260 Sankari sai näkyviin oman leirin ja urheat teukrit 
seisoen purressaan; kädellään kun loistavan kilven 

nosti hän korkeuteen, heti huudon dardanolaiset 
päästivät muureiltaan, loi toiveet kiihkoa mieliin, 
heittivät keihäitään: oli niin kuin Strymonin kurjet 
265 tummien pilvien alla ja ilmojen reittejä soutaa 
myrskyä pois paeten, läpi taivaan kirkuna kiirii. 
Vaan rutulein kuninkaasta ja Ausonian asukkaista 
ihme ja kumma on kerrassaan, kun laskevan maihin 
laivojen huomasivat sekä kuohuja vyöryvän rantaan. 
270 Välkehtii kypärän laki, töyhtö sen liekkinä hulmuu, 
kilven kultainen napa suuria lieskoja tuiskii, 
niin kuin pyrstöineen verenkarvaiset pimeässä 
tähdet sinkoavat vanojaan tahi Sirius hehkuu, 
tuo janon, tauditkin mukanansa se maan asujille, 
275 kolkkona noustessaan läpi ilmojen luo valoansa. 
Röyhkeän Turnuksen uhomieli ei heikkene lainkaan: 
tahtoo miehittää hän rannan ja saapujat häätää. 
Mieltään yllyttää sanan voimin ja toisia solvaa: 
»Teidän on täyttynyt toive, ja nyt käsi oikea lyököön! 
280 Voimana itse on Mars käsien, nyt aika on muistaa 
puolisoaan, kotiaan, nyt kerratkoon kukin teistä 
myös isien urotyöt! Heti rynnätkäämme me rantaan, 
maihin pyrkivien kun vielä on horjuva askel. 
Rohkea mies rokan syö.» 
285 Lausui pohtien itsekseen, kuka lähtisi kanssaan 
rynnäkköön tai keiden hän käskisi muureja saartaa. 
Silloin Aeneas tovereitaan siltoja pitkin 
purkaa laivoistaan. Moni tarkkaa vuoksien suuntaa 
vaimenevain sekä niin varoen hypähtää matalikkoon, 
290 airoja pitkin liukuvat muut. Tähystää raju Tarchon: 
missä ei tyrskyjä näy, ei pauhaa murtuva hyöky, 
vaan meri vastuksetta ja yltyen rantoja huuhtoo, 
sinne hän suuntaa keulan ja näin vetoaa tovereihin: 
»Oi valitut, vetäkää nyt airoja hartiavoimin, 
295 vauhtia, kiitoa nyt, vihamielinen puskuri rantaan 

myös sysätkää, kölipuu uran itsellensä jo luokoon! 
Murtua paikalleen jopa saakoon laivani keula, 
maihinnousu jos onnistuu.» Kun näin oli Tarchon 
lausunut, niin toverit heti airoihin kävi kiinni, 

300 keulin vaahtoavin Lation karauttivat rantaan, 
kunnes maan kamaraan kävi puskurit, laivojen rungot 
ehjinä säilyivät, vaan ei sinun purtesi, Tarchon. 
Sillä se törmäsikin matalikkoon, riuttojen päällä 
kauan keikkua sai, lavat airojen iskivät tyhjää, 

305 rikki se ruhjoutui väen heittäen aaltojen huomaan. 
Airojen nyt palaset sekä teljot kelluvat esti, 
maihin nousemisen teki tyhjäks rannikon tyrsky. 

Viivytä velttous ei Turnusta, ja hän heti johti 
joukot teukreja päin, nämä rantaan rintaman loivat. 

310 Torvien toitotus soi. Päin maalaisjoukkoja riensi 
Aeneas, sodan toivo, ja hakkasi joukot latiinein 
surmaten Theronin: tämä valtainen uros syöksyi 
kimppuun Aeneaan, joka miekallaan punoskilven, 
kultaisen tunikan läpi Theronin tapas kyljen. 

315 Löi hän kohta Likhaan, joka äidin kuoltua irti 
leikattiin hänen kohdustaan sekä sulle, Apollon — 
rauta kun ei osunut — pyhitettiin. Kisseun hurjan, 
suuren Gyaan, jätin tuon, joka nuijin murskasi kansaa, 
saatteli Orkukseen: ei Herakleen ase heitä 

320 auttanut, ei kädetkään, ei liioin taatto Melampus, 
kumppani Herakleen, niin kauan kuin tämä kestää 
koettelemuksia sai. Farokseen, joka soitteli suutaan, 
keihäs sinkoutui sekä kurkkuun huutajan tunki. 

Niin sinäkin, Cydon, joka seurailit Clytiusta, 

325 uuden ystäväs kun oli vaaleat haivenet parran, 
miekkaan Dardanian olisit sinä kaatunut, kurja, 
rakkauden unohtain, jota tunsit nuoria kohtaan, 
ellei rintama veljesten olis turvasi ollut, 

seitsemän poikaa Phorcuksen; nämä seitsemät keihäät 

330 sinkosivat, kypärästä ne kimposivat tahi kilpeen 
törmasivät, hipovat taas iskut ohjasi syrjään 
äiti Venus. Sana Aeneaan tapas kelpo Akhateen: 
»Annahan keihäät tänne, en turhaan heittäne niitä 
päin rutuleita mä nyt, nehän Troijan muurien luona 

335 Kreikan miehiä löi.» Heti otti hän valtavan keihään, 
heitti, ja kiitäen tuo menikin läpi Maionin kilven, 
rinnan myös saman tien kera panssarin murskasi keihäs. 
Rientää luo veli Alcanor, heti niin sukulaistaan 
käy kädellään tukemaan, vaan tuon lävistää käsivarren 

340 keihäs kiitäessään, veripäisenä lentoa jatkaa, 
kun käsi katkennut vain jänteistänsä on kiinni. 
Riuhtaisee Numitor pois veljestänsä jo keihään, 
kimppuun Aeneaan kävi, ei upottaa tämän kylkeen 
saattanut hän asettaan, vain raapi se reittä Akhateen. 

345 Saapuu luota Cureen väkivoimaa uhkuva Clausus, 
keihäällään Dryopeen heti lyö tämä sankari kaukaa, 
leukaan hän osuen lävistää tämän kurkun ja oitis 
katkaisee puhevirran ja hengen, kuoleva hakkaa 
otsallaan kamaraa verivirtaa sylkien suustaan. 

350 Kolme thraakialaista hän myös Boreaan sukukuntaa, 
kolme muutakin, jotka on Idas, Ismara tuonut, 
hakkasi iskuin vaihtelevin. Tuli sinne Halaesus, 
joukot aurunkein, Neptunuksen vesa saapui 
ratsain Messapus. Koki vyöryttää vihollista 

355 kaikki he vuorollaan. Sota riehui Ausoniassa, 
kynnyksellä jo sen. Siten yhteen ilmojen tuulet 
iskevät taistellen tasavoimin ja intoa puhkuin; 
tuulet ei paikoiltaan, ei pilvet, ei meri väisty; 
kauan ratkeamatta on ottelu, taistelu riehuu. 

360 Aivan niin Lation sekä Troijan rintamat yhteen 
iskevät, vastaan niin mies miestä jo käy käsikähmään. 

Tuollapa puolen taas kivet vierivät, rantojen pensaat 
kiskonut on mukanaan puro tulviva. Sinne kun Pallas 
katsoi, arkadien maataistoon tottumatonten 

365 karkuun lähtevän hän näki suinpäin tieltä latiinein. 
Heidät ratsuiltaan pani näät karu kalliomaasto 
maahan hyppäämään - oli Pallaan ainoa keino 
mieliä yllyttää rukouksin ja katkerin moittein: 

»Voi toverit, mihin nyt pakenette te? Kautta jo teidän, 

370 kautta jo rohkeutenne ja Euandroon nimen kautta, 
voiton toiveiden, isän kun minä jälkiä seuraan: 
älkää luottako jalkoihin! Vain raivata väylän 
saattaa miekka ja mies. Nyt missä on rintama taajin, 
kutsuu taistelemaan isänmaa, ja on käskijä Pallas. 

375 Vastaan ei jumalat ole, vain ovat ihmiset käyneet 
kimppuun ihmisien, sama meillä on pääluku, voima. 
Sulkeehan pakotien meri aavoineen selustassa, 
ei paon toivoakaan: takanamme on vain meri, Troija.» 
Lausui näin, vihollisten hän taajimpaan kävi laumaan. 

380 Ensimmäisenä vastassaan oli kohtalon nurjan 
tuoma Lagus. Tämä siirrellessään kalliopaatta, 
keihään sai sisuksiin, terä selkään murskaten rangan 
iskeytyi vipattain, koki kiskoa irti hän luista 
riippuvan keihään tuon. Ei Hisbo yllätä häntä, 

385 vaikka hän toivoi niin; hänet Pallas kerkesi lyömään, 
raivosi kun varomatta hän ystävän surkean kuolon 
tähden: miekan tuo läpi sankarin keuhkojen pisti. 
Kimppuun hyökkäsi hän Stheniuksen, Anchemoluksen, 
Rhoitoksen pojan tuon, joka äidin tahrasi vuoteen. 

390 Kaksoset, teidätkin, pojat Dauciuksen, peri turma, 
Thymbros, Larides. Nämä niin olivat samanlaiset, 
ettei toisistaan erottaa osanneet sukulaiset. 

Heihin Pallas iski nyt kolkoimman erotuksen: 
Thymbrokselta kun pään Euandroon miekka jo iski, 
395 kaipaa ruumistaan Larideen taas käsivarsi 

oikea, kouristuin yhä sormet tarttuvat miekkaan. 
Arkadit kun näkivät oman miehen sankaritöitä, 
vuoks häpeän sekä tuskan he juoksivat päin vihollista. 

Pallas Rhoitoksen, joka vaunuineen ohi kiiti, 

400 surmasi. Iloksen pelastus oli tuo: oli Pallas 
keihään suunnannut tätä kohti, sen tielle nyt sattui 
Rhoitos, kun pakenee tämä teitä, te Teuthras ja Tyres 
uljaat veljekset, hän vaunuistaan alas vieri 
potkien kuollessaan rutuleitten viljelymaita. 

405 Niin kuin paimen, kun kesätuulet kaivatut nousee, 
käy tulen tuikkaamassa jo pensasmaan eri kohtiin; 
äkkiä yltää keskukseen leviten joka suuntaan 
liekkien rintama tuo, läpi laitumen villinä riehuu; 
lieskojen riehuntaa mies katsoo voittajan lailla: 

410 yhteen aivan noin käy rohkeus myös tovereiden, 
Pallas riemuitsee. Vaan vastaan hurja Halaesus 
ryntäsi päin vihollista ja kilpeä suojana käytti. 

Tappoi hän Ladonin, Fereen sekä Demodokoksen, 
Strymonioksen myös — käden suunnaten kurkkua kohti — 

415 hakkasi miekallaan, kiven otti ja heitti Thoasta, 

aivot murskasi tältä, ja ruskuivat hänen luunsa. 

Kätki Halaesuksen isä enteet tuntien metsiin; 

kuoloon kun oli itse hän sulkenut harmajat silmät, 
Parkat kehräten määräsivät pojan suistuvan miekkaan 

420 Euandroon. Tätä päin kävi Pallas näin rukoellen: 

»Oi isä Thybris, suo tämän keihään, jonka nyt heitän, 
saavuttaa tuo maali, Halaesuksen tyly rinta. 

Panssarin, muut varusteet sinun saa pyhä tammesi kantaa.» 
Thybris kuuli, ja konsa Halaesus Imaonin turvaks 

425 käy, on suojaton rinta, ja iskeytyy terä siihen. 

Moisen tappion vuoks ei rintaman raueta salli 
Lausus, sankari nuori: Abaan hän surmasi ensin 
vastaan ryntäävän, joka viivytysväistelyn taisi. 

Kaatui nuoria — Arkadian ja Etruurian kansaa — 

430 teitäkin teukreja, joita akhaijit ei surmata voineet. 
Rintamat iskevät päin tasapäisinä johtajinensa. 
Tunkevat viimeiset, väenpaljous salli ei käyttää 
kättään tai asettaan. Heti kimppuun noin kävi Pallas, 
Lausus vastaan näin, sama miltei on ikä heillä, 

435 uljaat hahmoltaan olivat, vaan Onnetar kielsi 
kumpaiseltakin tien kotimaahan. Iskeä yhteen 
heidän sallinut ei Olympoksen mahtava herra: 
kohtalon kohtasivat, oli vastassaan ylivoima. 

Lausuksen avuks Turnuksen sisar käski jo rientää, 

440 lentävin vaunuin kun läpi kiiti hän taistelukentän. 
Virkkoi miehilleen: »Lakatkaa heti taistelemasta: 
Pallaan kimppuun käyn minä yksin, yksin hän mulle 
kuuluva on. Isä jos oliskin tätä katselemassa!» 

Lausui näin; toverit, kuten käski hän, jättivät kentän. 

445 Väistyivät rutulit, tätä kummeksui kovin Pallas 
käskyn vuoks ylimielisen tuon sekä silmiä siirsi 
pitkin Turnuksen jätinhahmoa, päin kävi vaaraa 
uhmakkaana, ja näin hän vastasi nyt tämän herjaan: 
»Maineeseen minut vie asesaalis uhkea taikka 

450 sankarikuoleman saan: molemmat isä kohtalot kestää. 
Pois jätä uhkailut!» Näin lausuen riensi hän vastaan. 
Kylmänä arkadien veri pakkautui heti rintaan. 

Turnus vaunuistaan alas hyppäsi, niin jalan astui 
hän lähemmäs. Oli hän kuin leijona, kun härän huomaa 

455 valmiin taistelemaan tähystellessään tasangolle, 
ryntää luo: samankaltainen oli saapuva Turnus. 

Kun näki tuon olevan vain keihäänkantaman päässä, 
Pallas ensin koetti, jos suosisi Onnetar häntä 
heikompaa käsiltään, rukouksen saatteli julki: 

460 »Pyydän, Herakles, joka istuit taattoni pöytään, 
kun sua kestittiin: yritystäni auttaos huimaa! 

Saakoon kuollessaan tuta tuo, miten vien varusteensa, 
Turnus nähköön, ken oli voittaja, sammuvin silmin.» 

Kuuli sen Herakles, tukahdutti hän myös sydämeensä 

465 valtavan voihkaisun, surun kyynelet vuotivat turhat. 
Lausui näin pojalleen Isä ystävämielisin lausein: 
»Kullakin määrätyt on elinvuodet, pois lyhyt päivä 
ihmisien katoaa, vaan suorittaa urotöitä 
miehen tehtävä on. Myös Troijan muurien luona 

470 niin monet kaatuivat jumalain pojat, vieläpä kaatui 
Sarpedon, minun poikani tuo. Oma kohtalo kerran 
kohtaa Turnuksen, tämän täyttyvä on elon määrä.» 
Lausui näin sekä loi rutuleitten maan yli katseen. 

Hartiavoimin nyt jalo Pallas sinkosi keihään, 

475 sitten huotrastaan hän tempasi säihkyvän säilän. 
Lentäessään suhahtain ase hartiapanssarin reunaan 
iskeytyi, tien raivasi myös läpi ontevan kilven 
reunojen hieman raapaisten hänen vartaloansa. 
Turnus puolestaan ison viiltäväkärkisen keihään 

480 suuntasi Pallakseen, sen heitti ja näin sanan virkkoi: 
»Katsohan, jos paremmin läpi tunkeutuis tämä keihäs!» 
Kun oli sen sanonut, terä iskeytyi läpi kilven 
pronssisen, rautaisen, jota kietoi härkien vuota 
niin moninkertainen, väristen läpi panssarin keihäs 

485 tunkeutui lävistäin myös sankarin rohkean rinnan. 
Turhaan haavastaan hän pois veti lämpimän keihään: 
kumpusi vain veri myötä sen, ilmaan hälveni henki. 
Haavaan lyyhistyy, varusteet kalahtaa hänen yllään, 
vaipuu verkalleen päin maan vihamielisen helmaa. 

490 Ryntäsi Turnus luokse ja huusi: 

»Arkadit, Euandroolle te nyt tämä viestini viekää: 
niin kuin ansaitsee, lähetän minä hälle nyt Pallaan. 
Kunnian viimeisen minä suon sekä lohtua haudan. 
Paljon maksava on kera Aeneaan tämä liitto 

495 hälle.» Ja niin jalallaan vasemmalla hän herjaten painoi 
vainajan vartta ja hankkilusvyön siten päästeli irti 
synkkine myös kuvineen: verisesti on sulhaset kaikki 

surmatut hääyönään, ryvetettynä morsiusvuode — 
niin Clonus kaiken tuon oli taiten veistänyt kultaan. 
500 Turnus riemuitsee asesaaliin ryöstämisestä. 
Kenkään ihminen ei voi tietää kohtaloansa: 
vaikea säilyttää on kohtuus hetkenä onnen. 
Aika on koittava, kun elävän sois ehjänä Pallaan 
Turnus, jolloin hän asesaalistaan, tätä päivää 
505 myös kiroaa. Toverit Pallasta jo — paarina käyttäin 
kilpeä — kantavat pois valituksin ja itkien ääneen. 
Valtavan — voi! — surun, kunnian tuot sinä taattosi luokse! 
Päivä jo ensimmäinen on kuoleman tuottanut sulle, 
kun olit surmannut rutulit lukemattomat ensin. 
s10 Ej epämääräinen huhu, vaan sanansaattaja varma 
luo kävi Aeneaan: väkeään liki kuolema kolkko 
uhkasi, siis omilleen avuks rientää nyt oli aika. 
Kaiken miekallaan hän niitti ja taistelun halki 
hurjana raivasi tien, sinut tahtoen kohdata, Turnus, 
515 korskean voittosi vuoks. Pallas, Euandros ja kaikki 
silmissään elivät, pitopöydät, joihin hän — vieras — 
taannoin istua sai, kädenannot. Poikia Sulmon 
neljä ja Ufensin saman määrän hän elävältä 
vangitsee: nämä aikomus on hänen uhrata Pallaan 
520 kunniaks haudalleen, veri vuodattaa roviolle. 

Sitten hän Magukseen heti keihään tähtäsi kaukaa, 
taiten tuo kumartui, ja se keihäs pään yli lensi, 
polviin tarttuen mies anoen näin nöyränä lausui: 
»Taattosi vainajan hengen ja Julus-poikasi toivon 

525 kautta mä vannotan nyt: pojallein, isällein minut säästä. 
Korkea on koti mun, hopeaa koristeltua mulla 
paljon tarjota on, taotun on määriä kullan, 
. kuin takomattoman myös. En teukrien voittoa uhkaa, 
yksi ja ainoa mies sitä ei kai ratkone sentään.» 
530 Kun oli sen sanonut, Aeneas vastasi hälle: 
»Kullan, myös hopean talentit nuo tarjotut mulle 

säästele lapsilles. Lunastuksen kaikki jo keinot 
Turnus puolestaan mitätöi, kun surmasi Pallaan. 
Vainaja Ankhises sekä Julus on tätä mieltä.» 

535 Näin sanoen kypärää kädellään piti, pyytäjän niskaa 

väänsi ja kahvaa myöten hän iski jo viiltävän miekan. 
Foiboksen, Trivian tuli pappina Haimonin poika, 

pääside nauhoineen tämän päätä ja kulmia kietoi; 

loisti hän vaatteissaan sekä kauttaaltaan varusteissaan. 

540 Aeneas hänet kohtasi, myös heti löi pakosalle, 
horjuvan uhrasi yölle, ja sai varusteensa Serestos, 
kantoi, Gradivus, nämä voitonmerkkinä sulle. 

Käyvät ottelemaan Vulcanuksen raju poika 
Caeculus, Umbro myös, joka saapui marsien maasta. 

545 Päin kävi Aeneas, vasemman käden Anxurin irti 
hakkasi miekallaan ison kilven suistaen maahan. 
Mies oli kerskaillut, sanan korskean uskonut voimaan, 
myös oli taivaisiin kukaties hän tahtonut päästä, 
itselleen luvannut monet rauhaisat elinvuodet. 

550 Targuitus mahtaillen varusteet kävi säihkyvät yllään, 
Faunuksen pojan tuon Dryope oli kantanut nymfi. 
Vastaan ryntäsi raivoavaa. Tämä sinkosi peitsen, 
kilven valtaisan terä naulasi panssarin kanssa. 
Maahan suisti hän pään, kun mies anomaan oli altis, 

555 kärkäs myös puhumaan, sekä työnteli vartalon tynkää 
niin edellään, sanat näin sisimmästään synkkänä virkkoi: 
»Siinä on, kerskuri, nyt lepopaikkasi. Ei rakas äiti 
maahan kätkeä voi, sua laskea ei sukuhautaan: 
korppien saaliiks jäät tahi virran aaltojen alle 

560 uppoat, nälkäiset kalat saavat haavasi nuolla.» 

Oitis Antaeuksen ja Lucaan löi paon tielle, 
nuo esitaistelijat, ja Numaan sekä nuoren Camersin, 
vaalea poika hän Volcensin oli, myös oli rikkain 
mies koko Ausonian, oli valtias hän Amyclaessa. 

565 Niin kuin Aigaion, sata jolla on kättä ja raajaa, 

niin sanotaan, joka tuiskii viisinkymmenin kurkuin 
liekkejä rinnastaan, kun vastaan Zeus salamoita, 
kilpiä, miekkojakin asettaa voi myös saman määrän: 
niin myös Aeneas läpi kenttien raivoten riensi, 

570 kerran kun teräs kuumentui. Kas kohtasi siinä 
hurjan Nifaioksen nelivaljakon, päin kävi miestä. 

Kun hevot huomasivat hänen hurjana rientävän, ääneen 
korskuvan, vauhkona nuo heti kääntyivät sekä rantaan 
vaunut laahasivat, ajajat pois suistaen maahan. 

575 Silloin valkoisen parivaljakon Lucagus ohjaa 
joukkoja päin, veli on mukanaan Liger, hän hevot kääntää 
ohjaimin, taas heiluttaa raju Lucagus miekkaa. 

Moisia Aeneas ei herjoja saattanut sietää. 
Syöksyi kohti ja näyttäytyi kera valtavan peitsen. 

580 Hälle Liger: 

»Et Diomedeen nyt näe vaunuja etkä Akhilleun, 
kenttiä Fryygian et: nyt niin sotas kuin elämäskin 
päättyvä näillä on main.» Liger mieletön moisia huusi 
herjoja kurkustaan. Ei lainkaan vastata Troijan 

585 sankari piitannut, vaan sinkosi päin tätä keihään. 
Lucagus kun kurottain koki keihäällään hepojansa 
kannustaa kovemmin sekä kun jalallaan vasemmalla 
iskuun valmistui, läpi kilven reunojen keihäs 
kiitävä iskeytyi, nivuset lävistäin vasemmalta: 

590 kuoleva vaunuistaan alas suistui maan kamaralle. 
Hurskas Aeneas tätä nuhteli ankarin lausein: 

»Lucagus, vaunujas ei hevosten pako hervoton suinkaan 
pettänyt, varjot ei vihollisten kauhua luoneet, 
itsehän vaunuistas sinä hyppäsit.» Näin sanoessaan 

595 tarttui ohjaimiin; ojentaa velimies avutonna 
kämmeniään, kun suistunut on hän vaunujen päältä: 
»Kauttasi, Troijan mies, sekä niiden, jotka sun kerran 
siittivät maailmaan: anovan sinä säästäös henki!» 
Lausui Aeneas anojalle: »Et moisia äsken 

600 lausunut: kuole siis, älä veljenä veljeä hylkää!» 
Puhkoi miekallaan hän hengen tyyssijan, rinnan. 
Pitkin kenttiä näin tuhojaan teki dardanolaisten 
päämies raivoten kuin puro tulviva tai raju myrsky 
pyörteineen. Jopa nyt sotaleirin jättivät vihdoin 

605 Askanius sekä nuoriso muu tämän saartama leirin. 


Juppiter puolestaan puhutellen Junoa lausui: 
»Oi sisar, puoliso myös mitä mieluisin sinä mulle, 
niin kuin arvelitkin, Venus — luulosi ei ole väärä — 
Troijaa suosiva on, käsi oikea ei ole miesten 

610 valmis taistelemaan, on urheus, myös sisu poissa.» 
Juno kuiskasi näin: »Miks, oi sinä puoliso kallein, 
kurjaa järkytät noin, joka käskyjäs nöyränä pelkään? 
Jos olis kuin oli ennen ja kuin tulis ollakin mulla 
rakkauden teho, kieltäis et, minun sallisit viedä, 

615 valtias kaikkeuden, Turnuksen taistelemasta, 
Daunukselle jo näin isälleen pelastaa hänet vielä. 
Saakoon teukreja vain hyvittää hän nyt verellänsä! 
Johtaa kumminkin sukujuuret hän suvustamme, 
neljäs on isä tuon Pilumnus, uhreja sulle 

620 runsain hän käsin toi, sinun temppelis kuormasi lahjoin.» 
Seesteisen Olympoon kuningas näin haasteli hälle: 
»Kuoleman siirtyminen jos tai elämän lisäaika 
vain sinun toivosi on, näin jos tekevän minun tahdot, 
Turnus vie paon tielle ja kohtalon torjuos uhka! 

625 Tässä on suosimisen raja. Jos rukoustesi alla 
haudot toivoa suurempaa, tämän jos sodan tahdot 
mullistaa kokonaan, niin ruokit toivoa turhaa.» 

Juno kyynelin virkki: »Jos, minkä nyt kielesi kieltää, 
sen sydämestäsi soisit ja Turnuksen pelastaisit! 

630 Kohtaa syyttömän nyt tyly kuolema tai minä väärin 
ennustan. Mua kunpa nyt vain pelon häilyvä harha 
pettäis, kääntäisit sinä kaiken — kun voit — paremmaksi!» 

Kun oli lausunut näin, läpi taivaan talvisen myrskyn 
syntyä käski ja kätkeytyi sumupilvien verhoon, 

635 käyden Hionin, Laurentumin joukkojen luokse. 
Pilvisen haamun muotoilee, kuvan painoa vailla, 
hahmoon Aeneaan takoen, näyn katsoa kumman, 
peitsin Dardanian varustaa tämän, kilvet ja töyhdöt 
sankarin jäljentää, olemattomat myös sanat antaa, 

640 äänen järkeä vailla ja määrää askelen tahdin. 
Vainajien sanotaan siten häilyvän kuoleman jälkeen 
tai uni harhoillaan niin ihmisen aisteja pilkkaa. 
Ikkuen, riehuen käy kuva rintamien etupuolla, 
huutaa keihäineen uhitellen urhoa taistoon. 

645 Turnus ahdistaa sitä, kaukaa viuhuvan keihään 
heittää, vaan kuva kääntää päin selän, käy pakosalle. 
Turnus kun Aeneaan paon tielle jo kääntyvän luulee, 
hulluna mielessään hän tyhjää toivoa ruokkii: 
»Minnekä, Aeneas, pakenet? Älä häitäsi heitä! 

650 Sun kätes on toki maan, jota kaipaat, hankkiva sulle.» 
Seuraa näin sanoen sekä säilän säihkyä antaa, 
vaan ei huomata voi, miten tuuliin tuo ilo haihtuu. 

Sattuikin olemaan liki kalliorantoja kiinni 
laiva, ja sen olivat alas lasketut sillat ja portaat; 

655 tuolla Osinus näät oli saapunut Clusiumista. 

Sinne nyt väistelevän Aeneaan häilyvä hahmo 
kätköön piiloutui. Hanakammin hyökkäsi Turnus, 
raivasi esteet hän, kävi laivaan siltoja pitkin. 

Tuskin hän keulaan pääsi, kun Juno leikkasi köyden, 

660 purren irronneen yli kuohujen vei ulapalle. 

Vaatii taistelemaan nyt Aeneas kadonnutta, 
sankarit kohtaamansa hän suistaa kuoleman yöhön. 
Sen enempää kuva häilyvä ei salakätköjä etsi, 
taivaaseen kohoaa, pimentoon sadepilvien häipyy, 

665 Turnuksen ulapalle kun vie raju tuulien pyörre. 
Katseli ymmällään, tajunnut ei hän pelastustaan, 

huutaen nosti hän vain molemmat kädet tähtiä kohti: 
»Valtias kaikkeuden, tekevän minun miksi nyt tahdoit 
näin häpeällisen työn sekä kärsivän piinoja näitä? 

670 Minne ja mistä on matka ja nyt miten käyn paon tielle, 
saanko mä milloinkaan Laurentumin muureja nähdä? 
Voi, mitähän sanovat nuo, jotka mun kanssani lähti, 
heidät kun hylkäsin — hyi häpeää! — tylyn kuoleman valtaan? 
Heidät nään hajallansa ja kuulen vain valitusta 

675 kuolevien. Mitä teen? Mikä maa minun allani aukeis 
uumenineen? Oi tuulet, te suokaa sääliä mulle: 
kallioriuttoja päin — tätä Turnus teiltä nyt pyydän — 
laivani ohjatkaa tai hiekkaiseen matalikkoon, 
minne ei rutulit mua seuraa, ei paha maine.» 

680 Virkkoi, aatokset ajelehtivat tänne ja tuonne, 
löisikö miekan hän läpi rinnan vuoks häpeänsä 
mieletön, survaisten verisen terän kylkien halki, 
vaiko hän heittäytyis meren aaltoihin sekä uiden 
rantaan pääsisi taas sekä pyrkisi teukrien kimppuun. 

685 Kertoja kolme hän koetti, ja Juno kertoja kolme 
esti sen säälien miestä ja aikeen niin tukahdutti. 
Tuulien viemänä mies lipuen meren aaltoja halkoi, 
vihdoin kaupunkiin Daunuksen käänsi se keulan. 

Seuraten Juppiterin kehotusta Mezentius hurja 

690 taistelemaan tuli, riemuavain kävi teukrien kimppuun. 
Rintamat järjestyi Tyrrhenan: kaikki he yhtä 
vastaan ryntäsivät vihan vimmoissaan, monin keihäin. 
Mies kuin kallio on, joka työntyy kuohujen keskeen, 
on asetettu se päin rajutuulia, päin ulapoita, 

695 kestää massallaan niin taivaan kuin meren raivon, 
itse on järkkymätön. Pojan tuo Dolikhaonin suistaa 
Hebroksen, saman tien myös Palmoksen, Latagoksen. 
Kalliopaaden päin Latagoksen kasvoja, suuta 
sinkauttaa osuen, Palmoksen murskana polvi 

700 antaa kieriä maassa, ja nostaa saa asesaaliin 

Lausus harteilleen, kypärtöyhdöt päälaellensa. 
Surmasi Euantheen ja Mimaan, Pariksen ikäveljen, 
jonka Theano on Amykoolle sen yön pimeässä 
saattanut maailmaan, jona myös tytär Kisseun tuotti 

705 turmaisen Pariksen; Paris haudattiin kotimaahan 
ammoin, hauta Mimaan on taas Laurentumin ranta. 
Mies kuin karju on tuo, joka vuoriset maisemat jättää, 
koirat kun purevat, jota ruokkinut on monet vuodet 
honkainen Vesulus, ravinnut Laurentumin suokin 

710 suurine kaisloineen, vaan nyt se on suistunut verkkoon: 
on alallaan, murisee sekä pörhistää selän harjan; 
kenkään vimmoissaan ei rohkene päin sitä käydä, 
kaukaa keihäillään sitä härnäävät ajomiehet, 

717 kun peto rimpuilee joka suntaan pelkoa vailla, 

718 hampaitaan kiristää, selästään ravistaa joka keihään. 

714 Niin Mezentius on myös synkimmän vihan kohde, 

715 kenkään tohtinut ei tämän kimppuun rynnätä miekoin, 

716 kaukaa härnäsivät ivahuudoin, viskelemällä. 

719 Akron, Kreikan mies, Korytoon oli saapunut luota 

720 maanpakolaisena, niin oli kesken jättänyt häänsä. 

Kun Mezentius tuon näki tunkevan joukkojen keskeen 
purppuratöyhtöineen, punaviittana morsion lahja, 
ryntäsi hän kuin leijona päin, joka metsiä harhaa, 
nälkä kun yllyttää; jos suinkin vain peto huomaa 

725 peuran, hirven, jolle jo nousee sarvia otsaan, 
niin kidallaan hekumoi sekä pöyhistää ison harjan, 
ahmii saalistaan, veri kurkkua kyltymätöntä 
kostuttaa: 
ryntäsi hurjana niin Mezentius päin vihollistaan. 

730 Onneton Akron nyt luhistuu, takovat jalan kannat 
maan kamaraa, verellänsä hän värjää murtuvan peitsen. 
Voittaja tahtonut ei, kun karkuun pyrki Orodes, 
haavaa iskeä keihäällään tämän sankarin selkään, 
vastaan riensi ja päin mies miestä hän kohtasi toisen, 

735 varkain ei, vaan taistellen mies voittoa etsi. 
»Sankari melkoinen, toverit, on maassa Orodes.» 
Laulun voittoisan kajauttivat kumppanit oitis. 
Kuoleva huokasi vain: »Et voi sinä kostoa väistää, 

740 voittaja, ken oletkin, lyhyeen on loppuva riemus. 
Saat saman kohtalon vielä ja maatua saat tähän multaan.» 
Vastasi irvistäin vihassaan Mezentius hälle: 

»Kuole nyt! Vaan on jumalain isä, kansojen herra 
turvani.» Lausuen näin hänen ruumiistaan veti keihään. 

745 Silmiä tuon tyly rauha ja rautainen uni painoi, 
niiden sulkeutui valo sammuen kuoleman yöhön. 

Caedicus Alkathouksen löi, Sacrator Hydaspeen, 
Parthenioksen Rapo sekä voimiltaan kovan Orseen, 
Messapus Klonioksen, Lykaonin maan Erikhaiteen: 

750 suistanut tuon hevonen oli suitseton maan kamaralle, 
kun jalan taisteli taas tämä. Myös jalan otteli Agis, 
Lyykian mies, hänet löi Valerus, isien tasaverta. 

Löi Salius Thronioksen ja taas Saliuksen Nealkes 
juonien keihäällään, kera kaukaa ammutun nuolen. 

755 Mars tasasuhtaisesti nyt itkua, kuoloa kylvi 
vuoroja vaihdellen, tasan iskivät, iskuja saivat 
voittajat, voitetut myös, pako tuntematon oli heille. 
Säälivät taivaiset nyt kummankin osapuolen 
vimmaa raivoavaa, rasituksia taistelijoiden. 

760 Katsoo näytelmää Venus, myös Saturnia Juno; 
kelmeä Tisifone läpi joukkojen riehuen rientää. 

Keihästään ravistain Mezentius korskea kiertää 
kenttiä taistelevain. On suuri kuin jätti Orion, 
tietään kun tämä halkaisee läpi Nereun vetten 

765 valtavien sekä harteineen yli aaltojen nousee, 
taikka kun saarnea vanhaa tuo hän vuorien päältä, 
askelet maassa hän käy, yläpäätään verhovat pilvet: 
aivan niin uhoaa Mezentius myös varusteineen. 


253 


KYMMENES KIRJA 


Kaukaa Aeneas hänet huomasi taistelemassa, 

770 vastaan hankkiutui. Kokonaan peloton oli toinen, 
järkälemäisenä vain niin katseli hän vihollistaan, 
mittasi silmillään uros keihäänkantaman matkaa: 
»Maaliin tähdätköön käsi oikea, kun tämän heitän, 
myös osukoon! Lupaukseni on: varusteet tämän rosvon 

775 riisutut yllesi saat, olet voitonmerkkinä itse, 

Lausus.» Virkkoi näin, etähältä hän viuhuvan keihään 
heitti, se iskeytyi heti kilpeen, kimposi kauas 

mainion Antoreen sisuksiin, lävistäin tämän kyljen, 
Hektorin kumppanin tuon, joka Euandroon oli joukkoon 

780 saapunut Argoksesta ja Italiaan siten jäänyt. 

Sortui hän osumaan, joka toiseen tähtäsi, katsoi 
korkeuteen sekä kuollessaan kotiseutua muisti. 
Hurskas Aeneas nyt keihään heitti: se kilven 
pronssisten kehien läpi, pellavien, häränvuodan 

785 kolmen kerroksen läpi tunkeutui sekä kiinni 
jäi nivusiin, läpi jaksanut ei. Heti tempasi säilän 
sankari huotrastaan Mezentiuksen veren vuoksi 
riemuissaan, kävi kimppuun tuon, vavisten tämä vuotti. 

Voihkaisee kovin tuskissaan, kun vaipuvan taaton 

790 Lausus huomata sai, pojan kyynelet vuosivat runsaat. 
Sankari nuori, en sun urotöistäsi vaieta aio, 
kuolemas, hahmosi säilyttää minä ainakin tahdon, 
sankarityötä jos vain tulevan ajan luottamus seuraa. 
Alkoi väistyä pois Mezentius heikkona, kilpi 

795 kahlehdittuna keihääseen, jota raahata täytyi. 

Lausus ryntäsi kohti ja syöksyi peitsien joukkoon: 
kun käsi Aeneaan kohos iskun antoa varten, 
taiten väisti hän sen sekä lyönnin malttaen otti 
vastaan. Seurasivat toverit tätä raikuvin huudoin, 

800 kun pojan auttama näin isä väistyi taistelemasta, 
heittivät keihäitään sekä ampuivat vihollista 
kaukaa. Aeneas piti kilven suojana, riehui. 

Niin kuin purkautuu, ropisten putoaa raepilvi 
maahan, pelloiltaan joka ainoa kyntäjä kaikkoo, 

805 häipyvät viljelijät, on suojiin kulkija käynyt, 
rantojen turviin tai ison kallion holvien alle, 
kun sade purkautuu, heti jotta he voisivat jatkaa, 
päivä kun paistaa taas: siten nuolien peittämä torjui 
myrskyä Aeneas, sodan kunnes ukkonen laantui, 

810 moittien Lausukselle hän näin uhaten sanan virkkoi: 
»Minne nyt, kuoleva, käyt, yli voimies jännität jousta? 
Pettävä on pojanrakkautes.» Yhä vain tämä riehui 
vallan suunniltaan. Vihan puuskien äityvän tunsi 
päämies Dardanian, pojan viimeisen elon langan 

815 Parkat päättelivät. Heti iskee valtavan miekan 
hurjana Aeneas läpi Lausuksen koko ruumiin. 
Kilven myös lävistää terä tuo, kevyet varusteensa, 
halkaisee tunikan, johon äiti on kirjonut kultaa: 
syöksähtää veri virtana, vaan läpi ilmojen henki 

Kun näki Aeneas pojan kuolevan kasvojen ilmeen, 
ihmeen kalvakkaat kun nuoret nuo näki piirteet, 
päästi hän raskaan huokaisun, käden oikean nosti, 
mieltään riipaisee isän rakkauden kuva kallis: 

825 »Minkä nyt korvauksen urotöistäsi, onneton poika, 
hurskas Aeneas vois antaa arvosi myötä? 

Rakkaat nuo varusteet pidä, näin sinut taattojes hautaan 
nyt lähetän, jos vain välittää sinun mielesi siitä. 
Kurja kun kuolemas on, ajatus tämä lohtua tuokoon: 

830 mahtava Aeneas sinut surmasi.» Hän hitautta 
soimaa kumppanien, kohottaa pojan maasta jo itse, 
kun veri tahrannut oli tuon hyvin kammatut kutrit. 

Lausuksen isä taas oli Thybriin aaltojen luona, 
huuhteli hän vesin haavoja, niin koki tuskia lientää 

835 runkoon puun nojaten, kypäränsä kun vaskinen riippui 
oksien päässä ja muut varusteet oli maan kamaralla. 

Seisoi ympärillään valikoituja, itse hän niskaa 
hautoi huohottain, alas riippui velttona parta. 
Lausuksesta hän vain kyselee, lukemattomat viestit 

840 myös lähettää hakemaan tätä, viemään käskyjä hälle. 
Kilvillään toverit Laususta jo kantavat sinne 
itkien: sankarin on tämän suistanut valtava haava. 
Vaan pahan aavistaa isä, tuon tajuaa valituksen, 
tahraa harmajan pään heti tuhkaan, kämmenet nostaa 

845 taivaaseen molemmat sekä ruumiiseen pojan tarttuu: 
»Poikani, suuriko niin elämän minut valtasi nälkä, 
että sun annoin päin vihollista mun eestäni käydä, 
sun oman poikani, vain minä haavojes vuoksi nyt säilyin, 
vain elän kuolemas kautta? Se loppu on katkerin mulle 

850 kurjimmalle, ja on syvä rintaan iskenyt haava. 
Tahrasinhan rikoksin nimes, poikani, kun vihan vuoksi 
istuimeltani väistyä sain, isän valtikan jättää. 

Maalleni, kansallein olen velkaa myös rikoksista. 
Kuoleman kun olisin minä syyllinen kärsinyt itse! 

855 Vaan elän, vielä mä en jätä ihmisten elon ilmaa, 
sen olen jättävä kohta.» Hän lausuen näin kohottautui 
reittään ontuen, vaikka hän haavan vuoks oli heikko, 
kaatunut ei, hevosen varustaa, tuo ylpeys hälle, 
tuo oli lohdutus myös: kerallaan oli taistelut käynyt 

860 tuo lukemattomat. Näin hepoaan puhutellen hän virkkoi: 
»Rhaebus, kauan sain elämää sinun kanssasi viettää, 
niin kuin ihminen voi. Tänä päivänä tuot asesaaliin 
hurmeisen, pään Aeneaan, minun kanssani kostat 
Lausuksen tahi, jos yritystäni voima ei seuraa, 

865 kanssani kuolet nyt: et varmaankaan, hepo uljas, 
vieraan ohjaksiin voi suostua, teukrien valtaan.» 
Virkkoi, selkään sen kävi hän, asennon tutun otti, 
kumpaankin kätehen terävän hän koppasi keihään, 
vaskea välkkyi pää, hevon harjas töyhtönä liehui. 

870 Niin vihollista hän päin kävi: kuohui vain sydämessä 

valtava raivo, se liittyi kun häpeään sekä tuskaan, 
kiihkeä rakkaus myös, oli herkkänä kunniantunto. 
Kutsui Aeneasta hän ääneen kertoja kolme, 
Aeneas hänet tunsi ja riemuiten täten virkkoi: 

875 »Niin jumalten isä määrätköön, niin ylhä Apollo: 
ryhdy kanssani taistelemaan!» 

Lausuen näin hän keihäällään uhaten kävi vastaan. 
Toinen virkkoi taas: »Mitä, poikani tappaja julma, 
uhkailet? Tämä tie minut yksin surmata saattoi. 

880 Kuoloa pelkää en, en armoa suo jumalille. 

Vaikene, nyt tulen kuollaksein, ota lahjani ensin 
vastaan.» Sen sanoen hän keihään sinkosi kohti, 
sitten toisen ja toisen hän heitti ja lentäen kiiti 
ratsain kaartelujaan, vaan kesti sen sankarin kilpi. 

885 Kolme kertaa niin vasemmalta hän seisovan kiertää 
viskoen keihäitään, vaan Troijan sankari torjuu 
keihäspaljouden rajun kilvellään joka kerta. 
Aeneasta jo harmittaa tämä viivytys alkoi, 
nuolien torjuminen sekä joutuminen alakynteen, 

890 miettien mielessään monet seikat hän ryntäsi, heitti 
otsaan taisteluratsun jo tähdäten viuhuvan keihään. 
Pystyyn ponkaisee, kavioillaan tuulia pieksee, 
suistaa seljästään isäntänsä ja niin hänen päälleen 
suistuu päistikkaa, kun sotkeutuu jalat alla. 

895 Huudon taivaaseen lähettää Latium sekä Troija. 
Luo kävi Aeneas sekä huotrastaan veti miekan, 
virkkoi: »Missä on nyt Mezentius hurja ja missä 
korskeus ehtymätön?» Tyrrhenan mies täten vastas, 
taivaan kun näki taas, tajunnan sai selkeän jälleen: 

900 »Katkerin oi vihamies, mitä miekallas mua uhkaat? 
Ei rikos tappaminen ole — ei! Siten en minä tullut 
taistelemaan, siten ei ole liittoa solminut Lausus. 
Vain tätä pyydän, jos hävinneet voi armoa saada: 
ruumis haudata suo. Oma kansani — tiedän sen — saartaa 

905 mun vihallaan. Tätä pyydän: vain viha päältäni torju, 
hautaus yhteinen sinä sallios poikani kanssa.» 
Lausui näin, terän kurkkuun sai, hyvin tietäen kaiken, 
hengen heitti hän niin, varusteitaan kasteli hurme. 


AENEIDOS LIBER XI (SUOMENNOS TEIVAS OKSALA) 


YHDESTÖISTAÄ KIRJA 


Noustessaan sylin Okeanoon Aurora jo jätti. 
Vaikka nyt velvoitukset jo hautaamaan tovereitaan 
käskivät Aeneasta ja mieltään kuolema raastoi, 
aamun noustua ensin hän uhrit soi jumalille. 

5 Tammen valtaisan pois karsien kaikki sen oksat 
pystyyn iski hän, myös asehet puki välkkyvät tynkiin, 
Mezentiuksen nuo varusteet, Sodanmahtaja, sulle 
voitonmerkkinä, myös veriset näkyviin pani töyhdöt, 
keihäät pirstotut, panssarin tuon jopa kaksikintoista 

10 kertaa puhkotun, sen kätehen vasempaan sovitutti 
pronssisen kilven, vaan pani miekan panssarin niskaan. 
Kumppanejaan kehottaa — oli näät mukanaan koko joukko 
miehien johtavien — sekä lausuu riemuaville: 

»Tehtynä on urotyö, toverit: tulevasta ei lainkaan 

15 pelkoa nyt ole, kun kuninkaan minä korskean voitin, 
kätteni ensimmäinen on työ Mezentius-vainaa. 

Tie kuninkaan luo vie, Laurentumin muureja kohti. 
Aika on hengessänne nyt valmistautua taistoon, 
jottei sitten kun jumalat sotaviirejä nostaa 

20 käskevät hulmuamaan sekä lähteä taistelun tielle, 
viivytys, velttouskaan sotatoimia vain hidastaisi. 
Kumppanit, haudatkaamme me hautaamattomat ensin: 
kuuluuhan Manalassa se kunnia ainakin heille. 
Menkää, sankarit haudatkaa — verellään nämä meille 

25 luoneet on isänmaan - sekä hautaan lahjoja tuokaa! 
Euandroon surukaupunkiin on vietävä Pallas 
ensimmäisenä, kun tämän nuoren sankarin riisti 
mustana murheen päivä ja painoi kuoleman yöhön.» 

Kyynelin virkkoi näin sekä kynnykselle jo kääntyi. 

30 Ulkona paareillaan lepäs Pallas, vahti Akoites 
valvoi vierellään; asekantaja tuo oli ollut 
ammoin Euandroon, pojan seurana sitten hän kulki, 
vaan hänen kumppaninaan menestystä ei nauttia saanut. 
Troijan miehiä ympäri tuon oli, palvelijoita, 

35 naisia Ilionin hajakutrein kuin tapa vaati. 

Mutta kun Aeneas ulos käy oven korkean alta, 
lyövät he rintoihinsa ja valtaisan valituksen 
nostavat tähtiä päin, koko halli se itkua kaikuu. 
Pallaan pään tuetun, lumivalkeat kun näki kasvot, 

40 miekoin Ausonian syvän rintaan isketyn haavan, 
lausui Aeneas näin kyynelten kohotessa: 

»Voi miten säälinkään! Kun Onnetar luokseni saapui, 
Kohtalo sallinut ei sinun mun kuninkuuttani nähdä, 
myöskään saapua ei isän linnaan voittajan lailla. 

45 Antanut Euandroolle mä en lupauksia näitä, 
kun pois lähdin ja hän sylihin minut poistuvan sulki 
suureen herruuteen lähettäin, tämän arkana virkkoi: 
hurjia taistelijat olivat, oli karkea kansa. 

Kenties vieläkin tuo ihan turhan pettämä toiveen 

50 taivaaseen lähettää lupauksia, alttarit kuormaa. 

Nyt tämä vainaja nuori ja myös velaton jumalille 
meidän on saattaminen, on suotava kunnia tyhjä. 
Voi isä raukkaa, kun näet poikasi kuoleman kolkon! 
Tässäkö voittoni on ja triumfit kaivatut kaikki? 

55 Juhlava myös lupaus? Vaan haavoja et häpeäksi 
lyötyjä, Euandros, näe, poikasi et paon vuoksi 
itseäs surmata tahdo. Ja voi miten valtavan turvan 
nyt kadotit, isänmaa, miten mainion ystävän, Julus!». 

Kun oli surrut näin, kohottaa hän vainajan ruumiin 

60 käski ja joukostaan tuhat myös valikoitua miestä 
määräsi seuraamaan hänen kunniavartionansa, 
myös suremaan isän kanssa ja tuomaan lohtua pientä 
suureen murheeseen: tämän velkaa hän oli tuolle. 
Paareja toiset taas sitoen punovat rivakasti 

65 tammen vitsaksista ja lehdeksistä sen päälle 
luovat varjoisan lepovuoteen vainajan maata. 
Siihen sankarin nuoren nyt nostavat lehvien päälle. 
Hän oli aivan kuin on neitosen poimima kukka, 
orvokin pehmeän tai hyasintin kuihtuvan hiljaa, 

70 jolta ei hehku, ei kauneuskaan ole haihtunut vielä, 
jolle maaemo ruokkiva ei voi voimia antaa. 
Langoin kultaisin koristeltua purppuraviittaa 
kaks toi Aeneas; nämä ommellut oli hälle 
työstään riemuiten omin sormin Sidonin Dido 

75 kerran ja kirjaillut oli kultaa loimien joukkoon. 
Toisen nyt surulahjana hän puki sankarin ylle, 
kutrit taas pian roihuavat hän verhosi huiviin, 
joukkoon myös lisäs hän Laurentumin taistelun saaliin 
runsaimman, sitä käski hän pitkänä saattona kantaa. 

80 Ratsuja, peitsiäkin hän saaliiks saatuja antoi, 
ihmisuhrien taas kädet hän selän taa sidotutti, 
heidän vertaan vuodattaa rovioon oli määrä; 
runkoihin ripustaa varusteet vihamieliset käski 
johtajien, sotasaaliiseen vihollisnimet liittää. 

85 Raahautuu iän painama myös kera muiden Akoites 
lyöden rintoihinsa ja raadellen ohimoitaan, 
heittyy pitkäkseen kokonansa hän maan kamaralle. 
Vaunuja kuljetetaan, rutulein veri pessyt on niitä. 
Aithon, taisteluratsu, nyt käy koristuksia vailla, 

9 kyynelet silmistään isot vuotavat poskia kastain. 
Toiset tuo kypärää sekä peistä, kun voittaja Turnus 
kaiken muun omistaa. Tulevat surun murtamat teukrit, 

tyrrheenit, väki Arkadian: ase kohti on maata. 
Järjestäytynyt kun oli saattajien koko joukko, 

95 Aeneas pysäytti sen huokaisten sekä lausui: 
»Toisiin murheisiin sodan hirveä kohtalo vaatii 
meitä jo: jää hyvästi ikiaikoihin, jalo Pallas, 
kerran viimeisen.» Enempää ei lausunut, pyrki 
suuria muureja päin sekä asteli leiriä kohti. 

100 Miehiä nyt puhumaan tuli kaupungista latiinein 
merkkinä oksa oliivin ja nöyrinä armoa pyysi: 
ruumiit vainajien lojuvat sotakenttiä pitkin, 
suokoon Aeneas nämä laskea maan poven hautaan; 
eihän hän otellut kera vainajien valotonten; 

105 appina, ystävinään pitänyt oli heitä hän kerran. 
Kohtuullista kun pyysivät nuo, luvan myönsi jo heille 
suopea Aeneas sekä virkkoi näin sanat vielä: 

»Voi mikä riivasikaan paha kohtalo teitä, latiinit, 
taistelemaan, kun emme me kelpaa ystäviksenne? 

110 Rauhaa nyt haluatte te sankarivainajillenne 
nöyrinä? Tahtoisin minä antaa sen eläville. 

Siks olen saapunut vain, kotipaikan kun kohtalo määräs, 
kansaa vastaan en sodi, vaan kuningas minut itse 
hylkäsi, Turnuksen asevoimaan luottaen ennen. 

115 Kohtuus Turnuksen olis kuolema kohdata ollut. 
Jos haluaa sodan hän lopettaa, pois torjua teuktrit, 
niin olis voinut hän minun kanssani iskeä yhteen: 
hän eläköön, jota kohtalo tai käsi oikea auttaa. 
Menkää siis panemaan tuli vainajien rovioihin!» 

120 Virkkoi Aeneas. Mykistyivät hiljeten toiset, 
toistaan katselivat joka mies kysyväisenä ilme. 
Drances vuosiltaan iäkäs sekä katkeran tuima 
Turnuksen vihamies täten vuorostansa nyt alkoi 
lausua: »Oi mies maineikas, asesankari suuri, 

125 Troijan mies, miten taivaisiin sinut kiittelisinkään! 
Vuoksiko hurskautes vai sankaritöittesi suurten? 

Viestin tällaisen kotikaupunkiimme me viemme, 
sun välilles ja Latinuksen, jos Onnetar auttaa, 
liiton teemme me myös: hakekoon sopimuksia Turnus! 
130 Muureja on rakentaa ilo kohtalon käskyjen myötä, 
paasia kiskoa harteillaan rakennuksia varten.» 
Virkkoi näin, tämän myös hyväksyivät kaikki ne toiset. 
Päiviä kaksikintoista nyt päätettiin. Välirauhan 
aikana harhasivat läpi metsien teukrit, latiinit 
135 vuorien huippuja myös, soi tapparan iskemä saarni 
ryskyen, kaatuivat päin pilviä piirtyvät hongat. 
Kiiloin halkaistiin jopa tammet ja tuoksuvat seetrit, 
pyörät kirskuivat, kun vankkurit saarnia toivat. 
Myös Huhu lentäen käy tätä murheen viestiä tuoden, 
140 Euandroon talon, kaupungin kokonaan lamauttaa, 
kerrannut oli vielä se Pallaan voittoja äsken. 
Arkadit porteilleen heti ryntäsivät, tavan myötä 
tarttuen soihtuihin; rivit liekkien loistivat kauas 
teiden varsia pitkin ja väikkyivät tasangolla. 
145 Vastaan saapui fryygien nyt surusaatto ja näihin 
liittyi. Kun rivien tulevan asumuksia kohti 
äidit huomasivat, suru kaupungin heti valtas. 
Kenkään Euandrosta ei voinut nyt pidätellä, 
hän väen paljouteen heti ryntäsi, paarien ääreen 
150 tarttuen Pallaaseen valitellen, itkien heittyi, 
vaivoin tuskaltaan tämän vihdoin sai sanotuksi: 
»Pallas, antanut et isälles lupauksia näitä. 
Jos varovaisemmin olisit sinä kulkenut taistoon! 
Tiesinhän hyvinkin, mitä voi sotakunnia nuori, 
155 ottelun ensimmäisen jo tuottama hurma ja maine. 
Voi uran alku ja loppu ja uhkaavan sodan kolkko 
alkaminen, jumalista kun kenkään ei ole kuullut 
pyyntöjä mun, rukouksiakaan, oi puoliso armain, 
onnekas kuoleman vuoksi, kun säästynyt et tähän tuskaan! 
160 Vaan minä taas eläen tylyt kohtalot voitin ja jälkees 

taattona jäin elämään. Olisinpa mä joukkoja Troijan 
seurannut, rutulein asemahtiin sortunut itse, 

kun surusaattue mun, ei Pallaan, tois kotimaahan! 
Teukrit, teitä en syytä, en liittoa tai sopimusta, 

165 en lupauksiakaan: tämä katkera kohtalo kuului 
kaiketi vanhuuteeni. Jos poikani kuoleman kohtas 
ennenaikaisen, tuhansittain ainakin ensin 
volskeja surmasi hän, Latioon kun teukreja auttoi. 
Pallas, ainakin niin sinut hautaan laskea aion 

170 kuin jalo Aeneas, kuin tahtovat mahtavat fryygit, 
päälliköt Tyrrhenan sekä tyrrheenein sotajoukko. 
Voitonmerkkejäs tuodaan nyt: sinä surmasit monta. 
Turnus, tynkänä myös sinä seisoisit varusteissas, 
Pallas jos iältään tasavoimainen olis ollut. 

175 Vaan miks teukreja näin minä viivytän taistelemasta? 
Aeneaalle te tällainen sana viestinä viekää: 
siihen että mä näin yhä laahustan elämässä, 
on kätes ainoa syy: sinun Turnus surmata täytyy 
niin isän kuin pojan vuoksi. Se ansiotöistäsi yksin 

180 puuttuu vielä. Mä en elämästäni riemuja etsi, 
ei lupakaan, pojallein Manalaan ilon viedä mä tahdon.» 

Aamun rusko jo soi valon armaan maan asujille 
tuoden tullessaan elämän monet työt sekä vaivat. 
Niin isä Aeneas, niin Tarchon myös rovioita 

185 rantaan pystyttää. Kukin kuin isien tapa vaatii 
vainajat sinne tuo, tulen hulmahdettua alle 
peittyy kauttaaltaan savuverhoon korkea taivas. 
Kolmeen kertaan nyt rovioiden ympäri juostiin, 
välkkyivät varusteet, surun liekkejä kertoja kolme 

190 ratsain kierrettiin valituksia päästäen ilmaan. 
Kyynel kasteli maan, jopa kastuivat varusteetkin, 
kiirii korkeuteen valitus sekä torvien soitto. 
Tuodaan myös varusteet pois riisutut yltä latiinein 
liekkeihin rovion: kypärät, koruvartiset miekat, 

195 pyörät ja ohjaimet; osa tuttuja lahjoja kantaa, 
kilpiä, peitsiä, joita ei seurannut sodan onni. 
Paljon uhrina saa myös härkiä Tuonelan herra, 
harjasselkäiset siat, yhteen haalitut lampaat 
uhrina liekkeihin tapetaan. Meren rantoja pitkin 

200 ystävien rovioita he katsovat, vahtivat tuhkaa, 
poistua malttavat vasta, kun saapuu kostea yöhyt 
kääntäen taivaan kantta ja syttyy tähtinen taivas. 

Aivan vastaavasti latiinit myös tahollansa 

pystyttää rovioita ja toisien vainajiensa 

205 ruumiit hautaavat, ajetaan taas toisia kauas 
naapuriheimojen luokse ja kaupungin oman huomaan. 
Tappamisen sokean muut röykkiöt arvoa vailla 
määriäkään lukematta he polttavat: peltoja pitkin 
kauttaaltaan lukemattomat nuotiot loistavat kilvan. 

210 Kolmas päivä kun yön oli hyisen poistanut varjon, 
antoivat surijat heti sortua korkean tuhkan, 
poltetut luut rovion, kasaten maan lämpimän päälle. 
Kaupungissa Latinuksen, sen kattojen alla 
kaikui nyt valitus, enimmin sitä näät suru koski. 

215 Äidit ja murheiset miniät, sisaret sydämessään 
tuska ja ahdistus sekä orvot taattoa vailla 
soimasivat sodan syitä ja Turnuksen tylyn häitä. 
Henkilökohtaisesti he käskivät taistelemalla 
ratkoa tuon, kenen on kuninkuus sekä kunnia täällä. 

220 Kiukkuinen Drances todistaa tätä: kutsua Turnus 
taistelemaan paras on sekä vastaamaan siten yksin. 
Kantapa vastainen monien Turnusta nyt puoltaa, 
puolellaan kuningattaren on nimi painava hällä, 
voittojen tuottama maine on myös tuen antaja vahva. 


225 Kesken tuon metelin sekä kesken leimuvan kiihkon 


miehet kaupungista jo saapuivat Diomedeen 
huonoja tietoja tuomisinaan: oli vaivojen palkka 

tyhjiin rauennut, tehonneet ei tuomiset, kulta, 
pyynnöt hartaimmat, oli pakko nyt voimia muita 

230 etsiä liittoon tai kera Troijan solmia rauha. 
Valtavan tuon surun vuoksi jo murtui itse Latinus. 
Kulkevan Aeneaan pyhän taivaan suosion alla 
muistuttaa jumalten viha, äsken peitetyt haudat. 
Juhlavan neuvoston, oman kansan päälliköt koolle 

235 käskien ruhtinas nyt kokoaa katon korkean alle. 
Yhteen nuo tulivat, palatsiin läpi täysien teiden 
rynnäten. Keskelleen kuningas iän painama istui 
valtikkaa pitäen, oli otsallaan syvä huoli. 

Äsken tulleen tuon lähetystön Apuliasta 

240 vastaukset heti tiedottaa hän tiukkana käski 
kaiken tuon ajallaan. Syvä hiljaisuus tuli oitis, 
käskyä noudattain Venulus näin kertoa alkoi: 

» Näimme me, maanmiehet, Diomedeen, myös tämän linnan, 
kulkiessamme sen tien monet vaikeudet ohitimme, 

245 kättäänkin puristimme me, Troijan turmion tuojaa. 
Voittaja parhaillaan loi Argyripan asutusta 
muistoks Argoksen kotimaansa Iapygiassa. 

Meidät kun laskettiin sisähuoneisiin hänen luokseen, 
lahjoja tuotiin, niin nimi kuin kotimaa selitettiin, 

250 ketkä on hyökänneet, mikä syy toi meitä nyt Arpiin. 
Tuo tämän kuullessaan näin vastasi tyynenä meille: 
Kansat onnekkaat, Saturnuksen pyhät heimot 
entisen Ausonian, mikä sattuma riivasi teidät 
rauhaisat sotimaan, kokemaan sodan häilyvä onni? 

255 Kaikkihan, miekoin jotka me Troijaa loukata koimme, — 
en puhu ensinkään, mitä kestää saimme me siellä, 
miehiä kun Simoeis-joki vei — sanomattomat vaivat 
vuoks rikosten koko maailman läpi kärsiä saimme: 
meitä jo säälinyt ois Priamos. Sen tähti Minervan 

260 tietää, Euboian karit, kostaja julma Kafereus. 
Jälkeen tuon sotaretken luo monenlaisien rantain, 

Proteun pylväiden Menelaos, Atreun poika, 
harhasi, kykloopit näki Etnan luona Odysseus. 
Miksi Neoptolemosta nyt mainita tai kotiliettä 

265 Idomeneun tahi lokrejakaan, Libyan asukkaita? 
Päämies itse Mykenen ja suurkuningas koko Kreikan 
lyömänä puolison julman jo kynnyksen sisäpuolla 
sortui, petturi sai omakseen koko Aasian saaliin. 
Vieläkö kertoisin, jumalat miten riistivät multa 

270 puolison armaimman, Kalydonin, syntymämaani? 
Yöunet kauheimmat mua seuraavat yhä vielä: 
ystävävainajat nuo yläilmoja etsivät siivin 
tai jokien ovat lintuja — voi mikä hirveä kosto 
kohtasikaan! — valituksillaan meren kalliot täyttää. 

275 Kauhut tällaiset mua vartosivat heti siitä 
alkaen, kun minä mieletön mies jumaliin oman miekan 
suuntasin, myös Venuksen käden oikean vammasin haavoin. 
Ei — mua ette te voi tämän yllyttää sodan tielle: 
Pergamonin tuhon jälkeen en sodi teukrien kanssa, 

280 näiden tuskien vuoksi en lainkaan riemua tunne. 
Lahjat nuo kotimaasta nyt tulleet tuomisinanne 
viekää Aeneaalle. Me kohdistimme jo peitset, 
kumpikin toistaan päin. Todistan kokeneena sen teille: 
täysin voittamaton on sankarin kilpi ja keihäs. 

285 Jos olis Idan maa vain moisia miehiä kaksi 
tuottanut, niin omin päin olis Kreikkaan Dardanos tullut 
taistelemaan, tuhoks niin olis kääntynyt kohtalo Kreikan. 
Syystäpä piiritys pitkittyi kovaonnisen Troijan: 
Hektorin, Aeneaan käsi Kreikan voittoa esti 

290 ehtimiseen sitä viivyttäin nämä kymmenen vuotta. 
Kumpikin hengeltään, asevoimiltaan yli muiden, 
hurskaudeltaan Aeneas oli. Liittoja tehkööt 
nyt mihin hintaan vain: paras yhteenottoa välttää.” 
Oi kuningas, kuninkaan näin antama vastaus kuului, 

295 kuulit myös, mikä on tämän taistoja koskeva kanta.» 

Virkkoivat puhujat, hälinään heti puhkesi kaikki 
päälliköt Ausonian: siten kalliot estävät voimaa 
tulvivien purojen, padotut vedet pauhua nostaa, 
vuolteiden kohinasta kun ympäri kaikuvat rannat. 

300 Mielet kun rauhoittuivat ja tyyntyi kasvojen ilme, 
niin vedoten jumaliin kuningas täten kertoa alkoi: 
»Tahtonut aikaisemmin jo päättää kohtalostamme 
oisin, niin paremmin olis käynyt, ei kokousta 
kutsua tarvinnut, vihamies kun muureja saartaa. 

305 Toivoton taistelu on, jota taivaisten kera käymme, 
voittamatonten sankarien kera, joita ei taistot 

taivuta, tappiokaan pelottaa ei voi sotimasta. 
Toivo jo — jos asetitte sen Aitolian sotaliittoon — 
pankaa pois! Kukin on oma toivo nyt, vaikkakin pieni. 

310 Raunioks rauennut kokonaan on nyt asemamme — 
näättehän itsekin, käsin koskettaa sitä voitte. 

En käy syyttelemään: mihin kunkin urheus pystyi, 
sen teki, valtio kun koko ruumiineen sodan alkoi. 
Tahdon kertoa nyt epävarman kantani teille 

315 muutamin lausein vain — mua kuulkaa tarkkana korva! 
Peltoni vanhastaan liki on Etruurian virran, 
länteen tuo levittyy, ylittää rajapyykit sikaanein; 
aurunkit, rutulit tätä seutua kyntävät auroin, 
siemenin viljelevät tahi käyttävät laitumenansa. 

320 Tulkoon tuo koko seutu ja honkia kasvava vuori 
teukrien hallintaan, tasapuoliset ehdot he saakoot, 
siis otetaan vain heidät jo vihdoin ystäväliittoon! 

Jos halu suuri on niin, asutuksen kiinteän luokoot! 
Taikka jos pyrkiä nuo luo toisien rantojen, kansain 

325 tahtovat, väistyä pois siten meidän maan kamaralta, 
niin parinkymmenen määrän me laivoja laatia puusta 
voimme ja, jos halutaan, enemmän: joen rantojen luona 
kasvavat pursien puut, joten määrän ja laivojen mallin 
itse he määrätkööt, työn, tarpeet meiltä he saavat. 

330 Tahtoisin sata myös puhujaa tätä tietoa viemään, 
liittoa tarjoamaan lähettää, ylimyksiä meidän; 
tarjotkoot käsissään pyhän rauhan oksia heille 
kantaen tuomisinamme jo norsunluuta ja kultaa, 
purppuraviitan ja istuimen, nämä merkkinä vallan. 

335 Neuvoa siis pitäkää, apu ahdingossa te suokaa!» 

Nousi nyt Drances myös, jota Turnuksen sotamaine 
piikittää vihan tutkaimin — kademielinen on hän, 
vauras, taitava myös puhumaan, vaan jähmeä hällä 
on sotimaan käsi, jos hyvä neuvonantaja onkin, 

340 on kyvykäs kapinaan; suku äidinpuolinen hällä 
aatelinen, hämäräks suku jäi isänpuolinen hältä. 

Hän siis syyttelemään kävi näin vihamielisin lausein: 
»Seikan kaikkien tunteman, myös sanomattakin selvän 
selvität, oi kuningas. Mitä kansan onni nyt vaatii, 

345 kaikkihan tietävät sen, epäröivät lausua julki. 
Suokoon hän puhevallan ja nielköön korskeutensa, 
jonka nyt johtamisen, vikaluonteen vuoksi me näämme — 
lausun kantani näin, uhatkoon hän vain minut tappaa — 
kuolleen johtajan niin monen, kaupungin kokonansa 

350 vaipuvan murheeseen, kun Troijan leiriä koetti 
vallata mies paeten, jopa säikyttää jumalatkin. 

Siihen lahjaan, jonka jo toimittaa sinä käsket 
dardanolaisten luo, parahin kuningas, tämä vielä 
liittäös, ei pelottaa sua saa kenenkään väkivalta: 

355 vaimokseen vävy loistava tuo sinun tyttäres vieköön 
tahtosi myötä ja tee sopimuksin kestävä rauha! 
Kaikkien mieliä jos pidättää kova kauhu ja pelko, 
Turnukselta jo itseltään tätä vaatia voimme: 
suokoon maan kunikaalle hän entiset oikeutensa! 

360 Miksikä vaaroihin ihan ilmeisiin sinä syökset 
kansan, oi Lation koko tuskan alku ja juuri? 

Ei sota tuo pelastusta, me siks haluamme jo rauhaa, 
Turnus, vaatien sulta sen panttia rikkomatonta. 

Nyt minä, ainainen vihamiehesi, kuin sinä väität — 

365 en sitä kiistäkään — tulen nöyränä. Armoa anna 
kansalles, hävinneenä jo väistyös. Surmia kyllin 
näimme ja kauttaaltaan hävitimme me viljavat pellot. 
Mutta jos yllyttää sua maine ja rintasi uljuus 
tai jos viehättää kuninkuus kera morsion tuoma, 

370 rohkene, taistelemaan käy luottaen päin vihamiestäs. 
Kunhan Turnus saa omakseen kuninkaallisen vaimon, 
saamme me hautaamatta ja aivan itkemätönnä 
kaatua joukkio halpa. Jos suinkin sulla on voimaa, 
jos sotahenkeä on isien, käy päin sitä miestä, 

375 ken sinut haastaa nyt.» 

Tuo puhe leimuamaan saa Turnuksen rajun mielen, 
hän kivahtaa, nämä rinnastaan sanat julki jo syytää: 
»Drances, valmiutes puhumaan hyvä aina on ollut, 
kun sota vaatii ottelemaan, isien kokoukseen 

380 ensimmäisenä käyt, vaan ei ole nyt sanat tarpeen, 
jotka sun suustasi kirpoavat, vihamiehiä kunhan 
muurit torjuvat, ei verikään ihan virtana vuoda. 
Ääntäsi helskytä siis, kuten on tapas, pelkuriks syytä 
vain mua, Drances, kun kätes oikea niin monet maahan 

385 teukrien röykkiöt listi ja voitonmerkkejä tuotti 
pitkin peltoja. Nyt mihin pystyy miehevä miehuus, 
näyttäminen sinun on. Vihamiehiä etsiä kaukaa 
ei ole tarpeen nyt, he kun ympäri muureja saartaa. 
Käymme me heitä jo päin. Mitä kuhnailet? Sodan herra 

390 häilyvän kielesi päällä ja karkurin jalkojen myötä 
ainako on? 

Lyötykö mies olen? Tai kuka vois minun voitetuks tulleen 
väittää nähdessään, miten Ilionin veren vuoksi 
Thybris paisuva on, miten kaatunut on sukupuuttoon 

395 Euandroon koko huone ja arkadit miekkoja vailla? 
Niin mua ei kokeneet Bitias tai Pandaros-jätti 
tai tuhat urhoa, jotka mä syöksin Tartaran yöhön, 

kun olin saarroksiin vihollisten joutunut leiriin. 
'Ei sota tuo pelastusta’ sä laulele, mieletön, miestä 
400 Dardanian ylistäin. Älä kauhuja piirtelemästä 
lakkaa laisinkaan, vaan kuuluta mahtia heimon 
voitetun kertoja kaks, Lation asevoimia moiti. 
Päälliköt myrmidonein sotaurhoja Fryygian pelkää 
nyt sekä Tydeun poika ja myös Larisan Akhilleus, 
405 väistyy Aufidus-virta jo Hadrian aaltojen tieltä. 
Taikka kun pelkää tuo muka uhkailuitteni vuoksi, 
vain salajuoni se on, pahentaa siten hän asemaani. 
Milloinkaan tämän et käden kautta sä henkeäs heitä 
kurjaa: kanssasi vain asukoon, sydämessäsi tuossa. 
410 Puutun nyt, kuningas, sinun tärkeisiin ajatuksiis. 
Yhtään jos enempää et luota rohkeuteemme, 
meidät jos hylättiin heti, kerran kun hävisimme, 
jos kokonaan luhistuimme ja Onnetar kaikkosi kauas, 
rauhaa nyt anokaamme me nostaen päin kädet heikot! 
415 Entäpä jos oliskin kova miehuus säilynyt meissä! 
Sankari vaivoineen on autuas mies yli muiden, 
mainio luonteeltaan, joka säästyäkseen näkemästä 
tällaisen häpeän on suulleen sortunut multaan. 
Voimia meillä jos on sekä nuoriso järkkymätönnä, 
420 kansat jos Hesperian ovat, kaupungit apunamme, 
kunnia teukrien jos ylenmäärin verta jo maksoi — 
on omat vainajat heillä ja heitäkin lyö rajuilma — 
miks sodan kynnyksellä jo rohkeuden menetämme, 
miks vapisemme me ennen kuin sotatorvi on soinut? 
425 Kaiken päivä jo uus, elon kiitävän vaihtuva vaiva 
kääntää voi parempaan, monen miehen on Onnetar ensin 
suistanut aaltoihin, vaan auttanut maan kamaralle. 
Meidän tarjouksemme jos torjuvat aetolit, Arpi, 
vaan ei Messapus, ei vauras Tolumnius, eivät 
430 niin monet päälliköt muut, sotakunnia valtava seuraa 
urhoja myös Lation, Laurentumin peltojen kansaa. 

Volskien sankaritar on puolellamme Camilla, 
ratsain joukkoineen hän vaskea välkkyen saapui. 
Mutta jos taistelemaan minut yksin vaativat teukrit, 
435 teidän jos päätös on tuo ja jos yhteinen etu vaatii, 
ei Victoria kait siten hylkää kätteni töitä, 
että en ottelemaan kävis vuoksi sen valtavan toivon. 
Vastaan ryntään, olkoonkin hän suuri Akhilleus, 
ylleen Vulcanuksen nuo takomat aselahjat 
440 hän pukekoon, luvannut olen teille ja maan kuninkaalle 
henkeni, en isien minä aio rohkeudesta 
tinkiä. "Aeneas minut haastaa’: saa siten haastaa! 
Jos jumalain viha iskenyt on, verellään sitä Drances 
ei pese pois, jos kunnia taas, hän ei sitä voita.» 
445 Neuvoa niin pitivät, epävarmana hetkenä vaaran 
kiistelivät. Vaan Aeneas sotimaan kävi jälleen. 
Airut tuo sanoman kuninkaan palatsiin sekä syöksyy 
vauhkona kaupunkiin, joka paikkaan kauhua kylvää: 
liikkuvat Thybriin luota jo teukrien rintamat valmiit, 
450 vyöryy Tyrrhenan sotavoimia kenttien halki. 
Mielet kiihtyivät heti, tyrmistyi koko kansa 
vauhkona, tutkaimet terävät vihan hyökyjä nosti. 
Huutaen miekkoihin hädissänsä jo nuoriso tarttui, 
itkivät murheissaan isät kuiskien, nyt raju riita 
455 kiistana purkautui, yläilmaan huutona raikui, 
niin kuin liidellen asettuu iso lintujen parvi 
oksien varjoon tai kalarikkaan luona Padusan 
joikuvat joutsenet, kun veden liplatus soi, käheästi. 
»Maanmiehet tosiaan», näin hetkeen tarttuen Turnus 
460 virkkoi, »kiitelkäätte te rauhaa istuessanne: 
teukrit saapuvat taistelemaan.» Hän vain tämän lausui, 
pystyyn ryntäsi sitten ja syöksyi pois palatsista. 
»Nyt, Volusus, nopeaan varustautua volskien käske, 
vie rutulit sotimaan, Messapus, Coras, kera veljes, 
465 ratsain miehiä nyt hajalleen läpi kenttien viekää! 

Portteja nyt lujittaa osa saa, osa torneja valvoo. 

Kanssani muut siten hyökkäävät kuten käskyni kuuluu.» 
Ryntäillään läpi kaupungin heti muurien päälle. 

Laskee neuvoston menemään isä itse Latinus, 

470 suuret aikeet hän nyt murheen lyömänä lykkää 
tuonnemmaksi ja siks valittaa, kun ei heti luokseen 
kutsunut Aeneasta ja ottanut niin vävyksensä. 
Portteja linnoittaa osa, paasia, paaluja toiset 
haalivat taas. Verisen sodan merkin nyt töräyttää 

475 räikkyvä torvi. Ja niin värinauhana muureja kiertää 
äitejä, lapsiakin: hätä suurin kaikkia kutsuu. 
Pallaan temppelin luo, jumalattaren kalliolinnan, 
ruhtinatar ajelee, mukanaan iso äitien parvi, 
lahjoja tuomisinaan, kerallaan Lavinia-neito, 

480 kaiken tuon pahan syy, tytön on alas luotuna katse. 
Nousevat suitsuttain ylös äidit temppelin halliin, 
kynnyksellä sen näin valituksia huutavat julki: 
»Mahtava oi sodan valtiatar, Tritonia-neitsyt, 
Fryygian ryövärin peitsi jo murra ja niin hänet itse 

485 maahan suinpäin suista ja surmaa porttien luokse!» 


Hurjana vyöttäytyi raju Turnus taistoa varten. 
Hohtavan panssarin tuo oli sankari kiskonut ylleen 
pronssisin suomuksin sekä sääret sulkenut kultaan, 
paljas pää oli vielä, jo vyöttänyt hän oli miekan. 

490 Loisti hän juostessaan alas linnan muurien päältä, 
hihkui hengessään kuvitellen jo voitetun taiston. 
Hän oli aivan kuin hevonen, joka aitauksestaan 
vihdoin pääsee pois, läpi kiitää aavojen kenttäin, 
luo ketolaitumien sekä joukkoon tammojen pyrkii, 

495 tai tutun virran vuossa se tahtoo nauttia kylvyn, 
hyppii korskuessaan, ylös nostaa kaarevan kaulan, 
jouhet hulmuavat sen niskaa, kylkiä pitkin. 

Häntäpä vastaan käy jopa volskeinensa Camilla, 

saapuu porttien luokse ja ratsultaan alas astuu 

500 ruhtinatar, koko seurue tuon hypähtäin satulasta 
»Turnus, urheuteen jos itseluottamus kuuluu, 
rohkenen Aeneaan minä hyökätä joukkoja vastaan, 
yksin tyrrhenein päin miehiä, ratsuja käydä. 

505 Salli mun ensimmäisiä niin sodan vaaroja koettaa! 
Jää jalan suojelemaan tämän linnan muureja itse!» 
Neitoa hurjaa katsellen näin vastasi Turnus: 

» Ylpeys Hesperian, miten voin esittää minä sulle 
riittävän kiitoksen? Vaan nyt kun henkesi yltää 

510 suureen uljuuteen, minun kanssani jaa tämä vaiva! 
Aeneas, kuten nyt huhu, tietojen hankkijat kertoo, 
ratsain käskenyt on edellään kevyen asevoiman 
hyökätä maan tömistessä; hän itse aution vuoren 
huiput ja jyrkänteet ylittäin käy muureja kohti. 

515 Valmistan sotajuonta ja metsäisen polun luona 
aion miehittää molemmat solan päät asevoimin. 
Tyrrhenan osastot ota vastaan taistelemalla; 
vie sinä kanssasi Messapus, Lation sotavoimat, 
Tiburtus väkineen, ota päällikkyys sinä itse!» 

520 Virkki ja Messapusta hän niin hoputtaa sodan tielle, 
johtajien kera muiden ja lähtee päin vihollista. 
Laakso on mutkainen, ja se on sotajuonia varten 
mainio kerrassaan, sitä synkkä ja tuuhea metsä 
puolin reunustaa molemmin, läpi heikkona polku 

525 luikertaa kapean solan kautta ja häijynä vaanii. 
Yllä sen kaareutuu tähystykseen luontuva vuori 
muodostain tasanteen, joka tarjoo mainion turvan, 
jommankumman jos otat puolen hyökätä aikoin 
taikka jos vierittää alas suuria paasia tahdot. 

530 Sinne väijyksiin käy sankari tuttuja teitä, 
huipun miehittää sekä hiipii metsien kätköön. 

Opiksellepa Latonan tytär ilmojen yltä 

virkkoi, yks oli neitoja hän pyhän kumppaniparven, 
tuota nyt siis puhutellen näin sanan synkän Diana 

535 lausui: » Voi, sotimaan nyt lähtee neito Camilla, 
turhaan miekkani hän on vyöttänyt taas kupehelleen. 
Rakkahin ennen muita hän mulle on: ei ohi mennen 
syttynyt rakkaus tuo, vaan kietoi mieleni paulaan. 
Syösty kun vallastaan Metabus oli vuoks väkivallan, 

540 jättäessään Privermumin kaupungin ikivanhan 
tyttären pienen hän mukanaan vei maanpaon tielle 
kesken taistelujen, nimen antoi äiti Casmillan 
muutellen osittain: niin sai nimen tyttö »Camilla». 
Kantoi tyttöä hän sylissään, päin vuoria pyrki, 

545 metsien autiuteen, vaan uhkasivat tylyt keihäät, 
volskit kun ylivoimallaan kokivat hänet saartaa. 
Kesken tuon pakotien Amasenus kuohuen tulvi 
rantoja huuhdellen, sadekuuro kun pilvien päältä 
rankkana purkautui. Yli uimaan kun kävi, rakkaan 

550 tyttären vuoks epäröi peläten, siten kaikkea pohti, 
äkkiä vaivoin vain hän keksikin näin menetellä: 
keihäs valtava on, jota kantoi hän sotilaana, 
vanttera, ryhmyinen, tulen lieskoin myös lujitettu; 
siihen kiinnittää nyt lapsosen niinisin kuiduin, 

555 varteen niin sovittaa kätevästi hän tyttären pienen. 
Sinkauttain sitä nyt lähettää sanan näin yläilmaan: 
”Sulle lapseni näin omaks vihkin, oi tytär Leton, 
lehtojen vaalijatar: pakenee läpi ilmojen tyttö 
kiinni sun keihäässäs, hänet siis omakses ota, pyydän, 

560 lapseni kun lähetän epävarmojen tuulien huomaan. 
Virkki ja oikaisten käden hän heti sinkosi keihään 
ilmaan, pauhasivat joen vuolteet, niin yli lensi 
viuhuvan keihään myötä jo onneton pieni Camilla. 
Vaan Metabus, lähemmäksi kun tunkeutui ajomiehet, 

565 virtaan heittäytyi, pian voittoisasti hän kiskoi 
keihään tyttärineen — Trivian oman — maasta jo irti. 

»Kaupungeista ei ainoakaan asumaan tätä miestä 
huolinut, kahlita ei käsiään olis antanut itse. 
Paimenten elämää hän vuoristossa nyt vietti. 

570 Suojina pensaikoita hän käytti ja kätköjä metsän, 
ruokkien lapselleen hän villiä maitoa juotti 
tammojen, lypsäen itse sen hentoja huulia varten. 
Niin pian kuin tämä lapsonen alkoi askelin varmoin 
astua, niin kätöseen isä antoi notkean keihään, 

575 nuolia harteilleen ripustain sekä jäntevän jousen. 
Päärivan kultaisen asemesta ja villavan vaipan 
riippui kiireeltään vain raitava tiikerin talja. 

Heitteli hän kätösellä jo tuolloin nuolia ilmaan, 
linkosi ympäri päänsä hän hihnoin kuulia kauas, 

580 Strymonin kurjen tai lumivalkean joutsenen ampui. 
Turhaan toivoivat miniäkseen tyttöä tuota 
äidit Tyrrhenan: tämä tyytyi yksin Dianaan 
vaalien neitseyttään, aserakkauttaan ypö yksin 
koskematonna. — Ja kunpa hän ei olis joutunut koskaan 

585 vastaan teukreja taistelemaan, kokemaan tätä vaaraa: 
niin olis ystävä hän edelleen tovereistani yksi. 

Vaan sinä nymfini nyt, kun tuota jo kuolema uhkaa, 
liitele korkeudesta ja käy Lation erämaihin, 
missä on alkava kohta se taistelu turmion tuova. 

590 Tästäpä saat, ota myös kotelostasi kostava nuoli. 
Ken tätä tyttöä haavoittaa, joka on rakas mulle, 
Troijan tai italein uros, koston on maksava siitä. 
Pilviin verhoudun, vien myöhemmin tytön ruumiin, 
ehjinä myös varusteet, asetan kotimaassa ne hautaan.» 

595 Virkkoi, Opis taas kevyesti jo ilmoja liiti, 
tummaan usvaan verhoutui, kävi viuhuen siipi. 

Troijan vyöryivät sotavoimat jo muureja kohti, 
päälliköt etruskein, koko ratsain rientävä joukko, 
ryhmitetyt osastot, kaviokkaat kuopivat ratsut 

600 hirnuen kenttiä pitkin ja koettivat suitsia suistaa, 

sinne ja tänne ne tempoivat, kuin peitsiä pelto 
kasvoi törröttäin, salamoi koko maa asehista. 
Vastaan hyökkäävät Messapus ja nopsat latiinit, 
veljen kanssa Coras, sivustat myös neitsyt Camillan, 

605 saapuvat nuo näkyviin sekä peitsiä vauhtia ottain 
sinkoavat sekä viskelevät teräkärkiä ilmaan, 
saapuminen salamoi asemiesten ja hirnuvat ratsut. 
Kun kukin niin edennyt oli keihäänkantaman päähän, 
seisahtui, joka mies heti kannustain hevostansa 

610 huusi ja syöksyi päin. Niin taajaan kuin lumikuuro 
keihäät lentelivät, jopa pilveen peittivät taivaan. 
Peitsen peistä jo päin mies Tyrrhenan ja Aconteus 
iskien hyökkäsivät sekä ensimmäisinä maahan 
suistuivat ryminällä ja ryskyen ratsujen rinnat 

615 yhteen törmäsivät, ravistui heti maahan Aconteus, 
hän salaman tai kuulan vintturin heittämän lailla 
maahan sinkoutui, heti tuuliin hälveni henki. 
Nyt heti hämmentyi sekä kääntyi joukko latiinein, 
kilvet heittivät pois, karauttivat muureja kohti. 

620 Teukrit seurasivat ja Asilas joukkoja johti. 
Ehtivät porttien luokse, kun uudestansa latiinit 
huutavat, ratsujen päät taas kääntävät hyökkäyssuuntaan: 
teukreja kauhuissaan pakenee nyt höllinä suitset. 
On näky aivan kuin meri vyöryy vaihtuvin aalloin, 

625 milloin rantoja päin yli kallioluotojen hyöky 
pärskien huuhtoessaan saa aaltoamaan koko hiedan, 
milloin riuhtoo mennessään kivipaasia rannan 
taapäin vaipuen, kun taas laskeutuu veden pinta. 
Teukrit kertoja kaks rutulit liki muuria hääti, 

630 kertoja kaks pois torjuttiin, selän suojasi kilpi. 
Mutta kun kolmanteen koetukseen rintamat kaikki 
hurjina kietoutuivat ja kun mies päin kävi miestä, 
kuului kuolevien valitus, veri virtana juoksi, 
peitsiä, miehiäkin vilisten sekamelskana vyöryi, 

635 ratsuja miltei hengeti myös, raju taistelu yltyi. 

Kun Remuluksen ei heti kimppuun rohkene käydä, 
keihään Orsilokhos osumaan saa tuon hevon korvaan. 
Pystyyn tuo karahtaa, kavioitaan villinä riuhtoo 
hurjien tuskien vuoks, ylös nostaa muhkean rinnan. 

640 Maahan vierii mies. Catillus suisti Jollaan, 
urhean sankarin myös, asemiehen valtavan suuren 
Herminiuksen, jonka on päälaen peittona tukka 
ruskea, paljaat hartiat, mies ei haavoja pelkää 
vastaan rynnätessään. Tämän olkaan äkkiä keihäs 

645 iskeytyi vipattain, mies kyyristui kivun tähden. 
Virtasi tummana vain veri, miehet kun surmia tuotti 
toisilleen sekä pyrkivät sankarikuoleman saamaan. 

Murhaten riehuu myös amatsonien lailla Camilla: 
toinen rinta jo paljastuu, on viinikin vyöllään, 

650 taajana sarjana nyt lähettää hän peitsiä ilmaan, 
nyt sotakirvestään hän heiluttaa väsymättä, 
kultainen helähtää olallaan myös jousi Dianan. 
Vieläpä, väistyä jos ylivoiman vuoksi on pakko, 
nuolia jousellaan satulassaan kääntyen ampuu. 

655 Neitoja seurailee mukanaan, Larina ja Tulla, 
Tarpeiallapa taas kädessään on vaskinen kirves, 
neitoja Hesperian, valikoi nämä itse Camilla 
auttajikseen sodan töissä ja aikana lempeän rauhan: 
nuo ovat aivan kuin amatsonit thraakialaiset, 

660 Thermodon-joen jäillä kun ryntäävät varusteissaan, 
Hippolyten kera, tai tytär Areen Penthesileia 
vaunuillaan ajelee, jopa riemuin ulvovat naiset 
hurjina, on kädessään kuun sirpin muotoa kilpi. 

Neito, sun keihäästäs kuka ensimmäisenä kaatui, 

665 ken taas viimeiseksi, kun monta sä urhoa suistit? 
Euneuksen hän, Klytioon pojan, surmasi ensin 
kuusisen peitsen survaisten läpi sankarin rinnan. 
Sylkee vain verivirtoja tuo, putoaa sekä multaa 

haukkaa, kuollessaan hän kierii potkien maata. 
670 Liriksen, Pagasoksen löi: tuo, kun hepo kaatui, 
sinkoutui satulasta ja tempoi suitsia, toinen 
taas avuks kaatuvan riensi ja auttaen tarjosi kättä, 
suinpäin suistuivat molemmat. Tähän liitti Amastroon, 
Hippoteksen pojan, jatkoi, keihäineen kävi kimppuun 
675 Tereun, Harpalykoon, Khromiksen sekä Demofoonin: 
aina kun riuhtaisten hän keihään sinkosi ilmaan, 
kaatui Fryygian mies. Tuli metsästysvarusteissaan 
kaukaa Ornytus päin, oli allaan ratsu Japyks: 
hartiat tuon leveät oli peittämät taljojen suurten 
630 taisteluhärkien, kun suden taas kita valtavan päänsä 
verhosi leukoineen, vain välkkyi valkeat hampaat, 
maalaisten käsien varustus oli vanttera keihäs. 
Saapui sankari laumoineen, kohos pää yli muiden. 
Tähtäsi taistelutar — oli helppoa, kun pako alkoi —, 

685 heitti ja virkkoi näin lisäten vihamielisen lauseen: 
»Luulit kai ajavas sinä täälläkin metsien riistaa? 
Koittanut päivä nyt on, jona kerskurinkielesi vihdoin 
nainen katkova on. Vaan tietoa et mitätöntä 
vie isävainajas luo: sinut surmasi neito Camilla.» 

690 Tappoi Orsilokhoksen ja Buteen, jättiä kaksi 
teukrien, peitsellään Buteen, joka ympäri kääntyi, 
panssarin, myös kypärän välikohtaan vain terä iski, 
niskaan paljaaseen, kädessään oli riippuva kilpi; 
Orsilokhoksen taas paetessaan surmasi, ratsain 

695 väisti hän kaartaessaan sisemmäs, ajaen ajajaansa, 
silloin murskasi kirveellään kypärän sekä kallon 
sankarin armoa pyytelevän, kohottain käden iskuun 
uudelleen: veri virtasi, kun oli murskana aivot. 

Vastaan äkkiä nyt tuli Aunuksen raju poika, 
700 mies Apenniinien seudun, ja ällistyi näkemästään, 
vikkelin on petokseen ligureista, jos sattuma sallii. 
Kun näki, ettei voinut hän yhteenottoa väistää 

pois paeten, ei torjua hurjaa ruhtinatarta, 
juonia ryhtyi hän punomaan sekä viekkaudella 

705 virkkoi näin: »Mitä on erikoista, jos naisena turvaat 
orhiin uljaaseen? Älä väistele, ottelun vaarat 
kanssani käy jakamaan jalan laakean maan kamaralla! 
Silloin tietää saat, kenet häilyvä kunnia pettää.» 
Neitonen kiihkoissaan ivan tuntien viiltävän piston 

710 luopui ratsustaan, jalan vain kävi haastajan kimppuun, 
miekkaa heiluttain pelotonna ja kilpeä pientä. 
Haastaja puolestaan tämän luullen tepsivän juonen 
poispäin viilettää pakosalle jo ohjaten suitset, 
kannoin rautaisin hän yllyttää hevostansa. 

715 »Joutava mies ligurein, sinä turhantärkeä nulkki, 
aivan turhaan nyt yritit isäs metkuja käyttää, 
vaan petos ei sua vie luo Aunuksen petosmielen.» 
Virkkoi neitonen näin, tulisesti hän askelin nopsin 
juosten saavuttaa hevosen, heti tarttuen suitsiin 

720 hyökkää kostaen niin vihamiehelleen verisesti: 
vartiopaikaltaan niin hyökkää ilmojen haukka, 
saavuttaa kevyesti se pilviin liitävän kyyhkyn, 
kynsissään pitelee sekä perkaa pois sisälmykset, 
verta ja sulkia vain putoaa alas korkeudesta. 

725 Vaan isä ihmisien, jumalain tätä kaikkea katsoi 
silmin tarkkaavin Olympoksen korkean päältä. 
Tyrrhenan Tarchonia hän rajun taistelun vimmaan 
yllyttää, vihan tutkaimin tämän kylkiä kiertää. 
Kesken tappamisen sekä rintaman väistyvän Tarchon 

730 ratsastaa, monin äänin yllyttää väkeänsä, 
mainitsee kutakin nimeltään palauttaen taistoon. 
»Pelkoko iskenyt on, väki kunniaton, kesy karja 
Tyrrhenan, mikä mieliin on lama, velttous mennyt? 
Nainen karkottaa hajalleen nämä miehiset voimat! 

735 Miksikä miekka ja keihäs on tyhjän panttina meillä? 
Voi väki innokas niin käsikähmään yöllisen lemmen 

taikka jos huilu jo kutsuu Bakkhuksen ilotanssiin, 
kärkkyilkää pitoruokia vain sekä maljoja pöydän — 
siinä on harrastus — kun uhrien alkavan pappi 

740 kuuluttaa, pyhäkköön iso teuras teitä jo kutsuu.» 
Lausuen näin liki ratsastaa vihollista ja kuolla 
aikoo itsekin, karauttaa päin Venulusta, 
miehen tempaisee alas, kietaisee kädellänsä 
ympäri kiskaisten, syliotteeseen tämän sulkee. 

745 Kiirii taivaaseen kova huuto ja kaikki latiinit 
huomion suuntaavat. Pois kiitää tuulena Tarchon 
kuljettain asemiestä ja murtaa peitsen ja kärjen 
irrottaa hakien tämän panssarin aukkoja haavan 
tappavan iskeäkseen. Mies rimpuilee kovin vastaan, 

750 torjuu pois käden kaulaltaan siten väistäen iskun. 
Niin kuin vie mukanaan pois lentäen ryöstetyn käärmeen 
ruskea kotka, kun on tähän tarttunut jalkojen kynsin; 
haavoitettuna käärme jo vääntää kiemurojansa, 
suomut pörrölleen kohottaa, sihisee kidallansa 

755 pystyyn pyrkiessään; nokin käyrin painaen lintu 
ahdistaa lujemmin sitä ilmaa piiskaten siivin. 
Suunnilleen siten saalistaan vei tiburilaista 
Tarchon riemuiten. Esimerkkiä johtajan seuraa 
muu väki Maionian. 

Vaan kohtalon tuomana Arruns 

760 onnea koettaakseen vaivihkaa kiersi Camillaa, 
kun ei taidoltaan tämän vertainen hevin ollut. 
Minne rynnistää läpi joukkojen riehuen neito, 
sinne hiipien käy tytön jälkiä tarkaten Arruns; 
missä hän, voittajatar, pois väistyy taistelemasta, 

765 siellä on vaivihkaa mies ohjaillen hevostansa. 

Etsien pääsyä tuolta ja täältä hän ympäri kiertää 

kaartaen, keihästään ravistaa pahan aikoen tehdä. 
Sattui siihen nyt Khloreus, Kybelen pyhä pappi, 

kauas loistaen vuoks varusteiden fryygialaisten, 

770 ohjasi vaahtoavaa hevostaan, jota peitteli talja 
vaskisin suomuksin kokonaan koristeltuna kultaan. 
Itse mies erottui värin purppuranruskean vuoksi, 
sarvisin jousin hän Gortynian nuolia ampui; 
kultainen olallaan oli jousi ja päähine kultaa, 

775 sahraminkeltaisen oli viitan liehuvat helmat 
soljin kultaisin sitonut hän solmuna yhteen, 
neuloin kirjaillut tunikansa ja säärien suojat. 
Neitonen ahdistaa tätä viedäkseen pyhäköihin 
uhkean saaliin tai koristellakseen oman varren, 

780 vain tähän keskittyy hän ottelujen vilinässä 
nyt sokeasti ja niin varomattoman lailla hän ryntää, 
kiintyen vaatteisiin, koristuksiin naisien lailla. 
Vihdoin hetken sai sopivan tätä vaaniva Arruns, 
keihään sinkosi, näin jumalilta hän nöyränä pyysi: 

785 »Oi pyhä Soracten sinä vaalija, ylhä Apollo, 
palvoma ihmisien, sua varten kuusinen liekki 
säilytetään, tulen halki me palvojat hurskauteemme 
luottaen uskallamme jo astua hiiliä pitkin: 
suo, isä, haihtua tuon häpeän minun kätteni kautta, 

790 valtias kaikkeuden! En voitonmerkkiä pyydä, 
neitosen en varusteita, mun olkoot sankarityöni 
aivan muut: minä kunhan vain tämän hirviön surmaan, 
niin palajan kotimaahani tyystin mainehetonna.» 
Foibos kuulikin tuon, osittain soi täyttyä pyynnön 

795 mielessään, osan taas soi haihtua ilmojen tuuliin: 
saattaa hämminkiin sekä surmata hurjan Camillan 
äkkiä pyytäjän soi; isänmaataan sankarin nähdä 
sallinut ei, sanan tuon vei myrsky jo tuulien huomaan. 
Kun suhahtaa läpi ilmojen tuon käden heittämä keihäs, 

800 volskit suuntaavat heti kaiken huomion sinne 
missä on ruhtinatar. Tämä taas ei heittoa huomaa, 
ilmojen ei suhinaa, teräkärkeä saapuvan keihään, 
kunnes iskeytyy terä paljaaseen tytön rintaan 

kiinni ja juo upotessaan sinne jo neitosen verta. 

805 Rientävät kumppanit luo, kuningattaren sortuvan vastaan 
ottavat. Vaan pakenee pakokauhun iskemä Arruns 
riemuissaan peläten, enempää ei tohtinut luottaa 
keihääseen tahi uskaltaa päin neitoa tuota. 

Aivan kuin susi tuo, joka pelkää iskua nuolten, 

810 vuorien kätköihin heti harhaa päättämätönnä, 
paimenen kun se on surmannut, härän suistanut maahan, 
tietoinen teostaan hyvinkin se on, arkana hännän 
painaa jalkoihin sekä pyrkii metsien turviin: 
aivan noin näkyvistä jo vauhkona kaikkosi Arruns 

815 tieten tahtoen pois, pujahtain asemiehien joukkoon. 
Kuoleva taas terän pois koki kiskoa, vaan läpi luiden 
kylkeen juuttunut tuo oli painuessaan syvemmälle. 
Horjuu kalvetessaan, haparoivat sammuvat silmät, 
entinen purppura pois katoaa tytön kasvoja karttain. 

820 Viimeisen kera henkäyksen ikäkumppaniansa 
Accaa kutsui hän, sydänystävä tuo oli neidon, 
huolia tuon kera hän jakanut oli, nyt tämän virkkoi: 
»Vain tähän saakka, sisar, olen jaksanut, viiltävä haava 
voimani uuvuttaa, sumenee pään ympäri kaikki. 

825 Viestini viimeinen luo Turnuksen sinä kanna: 
tulkoon taistelemaan, on aika jo torjua Troija. 

Jää hyvästi!» Näin lausuen irti hän päästi jo suitset, 
maahan vaipui tahtomattaan, veretönnä hän hiljaa 
lyyhistyi kokonaan sekä antoi hervota kaulan, 

830 kuoleman painaman pään, pois laski hän myös varusteensa: 
henki jo väistyi pois valitellen varjojen joukkoon. 
Huuto nyt valtainen kohoaa, jopa tähtien tarhaan 
yltää. Hurjistui sota, kun oli poissa Camilla, 
hyökkäsi taajana nyt heti päin koko teukrien voima, 

835 päälliköt Tyrrhenan, Euandroon arkadit kaikki. 

Opis, vartiatar Trivian, oli vuorien päällä 
istunut pelkäämättä ja katsonut taistelun vimmaa. 

Kun näki korkeudesta hän kesken taistelun melskeen 
kuoloon hervonneena ja kylmänä neito Camillan, 

840 päästi hän huokaisun, sisimmästään näin sanat virkkoi: 
»Liian julman sait sinä kärsiä kohtalon, neito, 
koskapa härnätä uskalsit sinä teukreja taistoon! 
Turhaan palvellut olet siis erämaissa Dianaa, 
turhaan harteillas olet kantanut nuolia meidän. 

845 Vaan ei valtiatar sinun salli mainehetonna 
vaipua kuoleman yöhön: ei nimetön ole kuolos 
kansojen keskuudessa, et jää sinä kostoa vaille. 

Ken vain keihäällään sinun ruumistas vahingoitti, 
maksaa hengellään tihutyön.» Liki korkean vuoren 

850 Dercennuksen on maakumpu ja korkea hauta 
muinaisen kuninkaan, sitä varjostaa iso tammi. 

Sinne ponkaisten asettuu nopeasti jo Opis, 
niin Arrunsia hän tähystää tuon kumparen päältä. 
Nähdessään tämän riemuavan sekä kerskuvan turhaan 

855 lausuu: »Miksikä nyt sinä väistelet? Astele tänne, 
kuoleman kohdata saat, olet palkkion vuoksi Camillan 
vastaan ottava nyt, saat nuoleen kuolla Dianan.» 
Virkkoi, viinestään valikoi heti lentävän nuolen 
thraakiatar, kädellään heti tarttui tuimana jouseen, 

860 kiskoi jännittäin latauksen, kaarevat kärjet 
yhtyivät, käsillään kun tähtäsi hän molemmilla: 
tuo käsi kärkeä ohjata sai, tuo taas tyvipuolta. 
Kohtapa nuolen sen suhinan sekä tuulien soiton 
Arruns kuuli, ja niin oli ruumiissaan terä kiinni. 

865 Kuoleva viimeisen valituksen huuteli julki, 
vaan toverit virumaan pojan jättivät maan kamaralle. 
Opis taivaiseen Olympokseen liiteli oitis. 

Ensin johtajaton pakenee kevyt parvi Camillan, 
myös sekasortoiset rutulit sekä hurja Atinas. 

870 Päälliköt suunniltaan, rivimiehet johtoa vailla 
pyrkivät turviin vain, karauttavat muureja kohti. 

Teukrien kuoloa kylvävien ei villiä voimaa 
kenkään voi pysäyttää, ei edes hangata vastaan, 
riippuvat harteillaan väsyneillä jo päästetyt jouset, 

875 kuopivat vain hevoset kavioin maan möyheän multaa. 
Mustana viilettää tomu pilvenä muureja kohti, 
lyövät rintoihinsa jo äidit muurien päällä, 
naisten nostavat nuo valituksen tähtien tarhaan. 
Ensimmäisenä ken läpi porttien laukaten syöksyy, 

880 häntä jo ahdistaa vihollisten raivokas lauma. 

Ei kodin kynnyksellä he voi edes kuoloa välttää, 
vaan oman kaupungin talojen edustalla he hengen 
heittävät lyöminä keihäitten. Osa portteja sulkee 
pääsyn kieltäen niin omiltaan, ei muurien suojiin 

885 lasketa näitä, ja niin koetaan kamalin verilöyly: 
toiset kun torjuvat pois omiaan, nämä syöksyvät peitsiin. 
Vanhempain omien osa kyynelsilmien alla 
suinpäin kaivantoon, kun painaa vyörytys päälle, 
vierii, laskettaa osa suunniltaan kokonansa 

890 puskien portteja päin, päin telkiä julmia noita. 
Vieläpä äiditkin nyt kilvan muurien päältä — 
rakkaus on isänmaan tosi, kun näkevät he Camillan — 
kuulina heittelevät käsin vahvoja runkoja tammen, 
paaluja, joiden päät lujitettu on liekkien päällä, 

895 innokkaina he pyrkivät niin jalon kuoleman saamaan. 

Turnus puolestaan saa metsään kaamean viestin, 
saattaa kuohuksiin hänet Accan tuottama tieto: 
volskien rintamat on tuhotut sekä kuollut Camilla, 
teukrit hyökkäävät, sotaonni kun heillä on myötä, 

900 kaiken riistävät nuo, pelon tuovat muurien luokse. 
Raivoissaan — tekemään siten määrää Juppiter julma — 
kukkulat miehitetyt hän jättää, metsien kätköt. 
Tuskin poistunut tuo sekä saapunut on tasangolle, 
kun isä Aeneas solan aukean tuon läpi pääsee. 
harjanteen ylittää, ulos selviytyy pimennosta. 


285 


YHDESTOISTA KIRJA 


Niin molemmat ripeästi nyt rientävät muureja kohti 
joukkoineen, välillänsä on vain mitätön välimatka. 
Niin samanaikaisesti jo Aeneas tomupilvet 
kenttien huomasi, myös Laurentumin marssivat joukot 
910 kuin näki Turnus myös rajun Aeneaan varusteissaan, 
saapuvat askelet kuuli ja hurjina korskuvat ratsut. 
Ottelemaan haluaisivat nuo, sodan onnea koettaa, 
vaan ruso Foibos ohjasikin väsyneet hevosensa 
Lännen laineisiin, yön toi, soi painua päivän. 
915 Kaupungin edustalle he yöpyivät sotaleiriin. 

Turnus kun tajuaa, miten murtui voima latiinein 
taistelun melskeeseen, lupausten täyttöä hältä 
katsein vaativat kaikki, hän leimahtaa vihan vimmaan, 
mieltään kiihdyttää. Siten leijona puunien mailla 

5 rintaan haavoitettuna, kun on iskenyt keihäs, 
ärjyen vastaan käy sekä uhmaten hulmuta antaa 
harjan niskassaan, kytän iskemän tappavan keihään 
katkoo pelkoa vailla se korskuessaan verisesti: 
niin myös Turnuksen viha syttyi yltyen raivoon. 

10 Kiihkoa täynnä hän luo kuninkaan kävi, näin sanan virkkoi: 
»Turnus viivytä ei. Nyt saakaan ei tekosyitä 
pelkurit Aeneaan, siten väistääkseen sopimukset. 
Ottelemaan minä käyn. Isä, uhraten tee sopimukset! 
Dardanolaisen nyt joko suistan Tartaron kuiluun, 

15 Aasian karkurin tuon — Latium sitä katsoa saakoon! —, 
yhteisen häpeän pesen pois siten miekkani kautta, 
taikka hän voiton vie, omaksensa Lavinian ottaa.» 

Hälle lausui nyt täten kiihkoa vailla Latinus: 
»Mies ylivertainen, kuta varmemmin sinä voitat 

20 urheudellasi muut, sitä tarkemmin minun täytyy 
neuvon antaja olla ja pohtia kohtalon määrää. 

Sulla on Daunuksen kuninkuus, monet valtasit itse 
kaupungit, omistan minä kultaa, urhean mielen. 
Onhan neitoja toisiakin Laurentumin mailla, 

25 suuriakin suvultaan. Minun suo tämä vaikea tieto 
lausua vilppiä vailla ja mielees seikka se paina. 
Entisten kosijoiden en huomaan tyttöä saanut 
luovuttaa: tätä niin jumalat kuin ihmiset lauloi. 
Kiintymys urheuteesi ja sun sukulaisesi pyynnöt, 

30 vaimoni itkevän, mun repimään pani kohtalon kahleet: 
riistin morsiamen vävyltäin, sodan hirveäm nostin. 
Mitkäpä aiheutui sodat, taistelut tuon teon tähden, 
Turnus, sen näet myös, mitä kohluja sait sinä itse. 
Toistamiseen hävinneinä me vaivoin turvata voimme 

35 muurein Italiaa. Ovat Thybriin lämpimät laineet 
nyt verestämme, ja maat ovat valjuja luita jo täynnä. 
Siis mihin tähtäänkään, mikä hulluus mieleni muuttaa? 
Jos olen Turnuksen minä kuoltua taipuva liittoon, 
miksi en mieluummin eläessään solmisi rauhaa? 

40 Niin — mitä miettisivät rutulit, italein väet muutkin, 
kuoleman valtaan jos sinut heitän — kohtalo siitä 
varjelkoon! — kun pyysit jo meidän tyttären kättä? 
Katsele vaihtelevaa sodan onnea, taattoas sääli 
harmajapäätä, kun on tuo kaukana Ardean maassa 

45 murheissaan!» Ei laisinkaan ylimielinen Turnus 
taipua voi, viha äityy vain lepytyksien vuoksi. 

Niin pian kuin puhumaan hän pystyi, näin heti intti: 
»Heittäös huolesi tuo, parahin, jota vuokseni kannat, 
sankarin maineeseen minun sallios kuolema vaihtaa! 

50 Keihään rautaisen, isä, myös teräskärkisen keihään 
singota voin minäkin, verisen siten iskeä haavan. 
Kaukana äiti on tuo, joka voi hänet verhota pilveen, 
kuin tapa naisien on, pojan kätkeä varjojen turviin.» 

Itkevä ruhtinatar pelästyttämä taistelun käänteen 

55 kuolema mielessään vävyn kiihkoa hillitä koettaa: 
»Turnus, kyynelien ja Amatan kunnian kautta, 
jos tämä mieltäsi koskettaa, sinä ainoa toivo, 
vanhuuden lepokin ja Latinuksen tuki, turva, 

puolees kääntyvä on koko meidän sortuva huone, 

60 pyydän vain: enempää älä taistele teukrien kanssa. 
Millainen sinun loppusi on tämän taistelun tiellä, 
Turnus, myös minun loppuni on, vihatut elon päivät 
myös jätän, Aeneasta en voi vävypoikana nähdä.» 
Itkien vastaan otti Lavinia nuo sanat äidin 

65 kyynelet silmissään, häpeän puna poskia peitti 
kauttaaltaan leviten kokonaan tytön kasvoja pitkin. 
Niin kuin maalata voi joku räikeän purppuran turvin 
Intian norsunluun tahi liittää ruusuja joukkoon 
liljojen valkeiden, siten hehkuivat tytön kasvot. 

70 Sankari syttyi rakkauteen heti, tyttöä katsoi, 
innokkaampana ottelemaan kävi, vain tämän virkkoi: 
»Entein tuollaisin vävyäs älä, äiti Amata, 
saattele, kun tämä käy tylyn Marsin taistelutöihin; 
Turnus viivyttää ei kuoleman hetkeä saata. 

75 Airut Idmon, vie tämä vastenmielinen viesti 
Fryygian luo tyrannin: kun Koitar huomisen aamun 
purppuravaunuin tuo sekä taas rusohehkuna nousee, 
älköön teukreja päin rutuleitten joukkoja viekö, 
ottelu tauotkoon: sota ratketkoon verellämme. 

80 Ratkaiskaamme, ken vievä Lavinian on aviokseen!» 

Kun oli lausunut näin, kävi myrskynä hän katon alle, 
ratsua noutaessaan näki riemuin korskuvat orhit, 
lahjaks Pilumnoolle ne antoi Orithyia, 
kuin lumi hohtivat nuo, jopa juosten voittivat tuulet. 

85 Ympäri puuhasivat ajajat taputtain käsillänsä 
kylkiin ratsuja, kampasivat myös jouhia harjan. 
Panssarin suojakseen, joka välkkyi vaskea, kultaa, 
hän veti harteilleen sekä koetteli myös kädessänsä 
miekkaa, kilpeäkin, punatöyhtöisää kypäräänsä; 

90 miekan sen takonut olikin Tulenmahtava itse 
Daunukselle ja sen oli kastanut Tuonelan virtaan. 
Huoneen keskustasta hän tempasi valtavan keihään 

suureen pylvääseen tuetun, joka saalis Actorin vyöltä, 
aurunkin, oli, nyt sitä heiluttain kädessänsä 

95 lausui: »Keihäs oi, joka et ole pettänyt koskaan 
pyyntöjä mun, nyt hetkesi on, sua mahtava Actor, 
Turnuksen käsi kantanut on: suo ruhjoa ruumis 
Fryygian pelkurin tuon sekä panssari myös käsivoimin 
rikkoa riuhtaisten, ryvetyttää hurmurin kutrit, 

100 raudoin nuo käherrettyjä on sekä tiukkuvat myrrhaa.» 
Sankari riehui näin, jopa hehkuivat tämän kasvot 
sinkoillen kipunoita ja silmistään tuli tuiski: 
hirveän mylvinnän niin päästää suuttunut sonni, 
tappelemaan se kun käy, vihan sarviin suunnata koettaa 

105 puskien runkoja päin, uhitellen tuulia taistoon 
iskuillaan, esisoittona niin tomun tupruta antaa. 

Äidin hankkimin niin varustein myös hurjana lietsoi 
Marsia Aeneas sekä intoutui vihan vimmaan 
riemuissaan, kun taukoamaan sodan sai sopimuksin. 

110 Lohduttaa tovereita ja Juluksen pelon poistaa 
kohtalot selvittäin ja Latinukselle hän käskee 
varman vastauksen lähettää, lait laatia rauhan. 


Tuskin kullanut valollaan oli huippuja vuorten 

aamun nouseva koi, kun nousivat aaltojen alta 

115 Auringon hevoset sekä korskuen tuiskivat tulta. 
Yhteenottoa varten jo juureen mahtavan muurin 
kenttää mittasivat rutulit sekä teukrien miehet, 
alttarit ruohoisat sovituille he myös jumalille 
loivat keskustaan, haki toiset tulta ja vettä 

120 liinaan verhoutuin, ohimoillaan vihreä virpi. 
Peitsekäs Ausonian ulos marssii mahtava voima 
vyöryen porteistaan. Käy vastaan teukrien joukko, 
sankarit Tyrrhenan varusteissaan vaihtelevissa, 
rautaan sonnustautuen niin kuin Taistelun herra 

125 kutsuis ottelemaan. Myös päälliköt riensivät siinä 

heidän keskellään, koristeenaan purppura, kulta, 
Mnestheus, Assarakoon sukulainen, ja urho Asilas, 
Messapus, hevosmies, Neptunuksen sukujuurta. 
Merkkiä noudattain kävi paikoilleen kukin oitis, 

130 maahan keihäät iskivät nuo, nojalleen pani kilvet. 
Äidit innoissansa ja muukin miekaton kansa, 
heikot vanhukset talojen katot, muurien tornit 
joukoin valtasivat, osa seisoi porttien päällä. 

Juno vuoreltaan, joka Albanus nimeltänsä 

135 nyt on - silloin tuo nimetön oli, mainehetonkin —, 
kenttää katseli myös tähystäin Laurentumin, Troijan 
rintamalinjojakin ja Latinuksen sukulinnaa. 

Oitis Turnuksen sisaren kävi luo puhutellen, 
luo jumalattaren tuon, joka valtiatar oli vetten, 

140 virtojen pauhaavain: tämän kunniatehtävän hälle 
antoi Juppiter, kun tytön neitseyden oli vienyt. 
»Kaunistus jokien, sinä meidän suosima nymfi, 
tiedät itsekin: sinut vain yli neitojen muiden, 
jotkapa maanneet on kera Juppiterin vahingokseen, 

145 tahtoisin kohottaa, sijan lahjoittaa jumalissa. 
Tietäös tuskasi nyt, mua ettet syyttelis suotta! 

Vielä kun Onnetar soi sekä Kohtalotar Latiolle 
siunaustaan, Turnusta ja muurejas suojelin aina. 
Nyt näen Turnuksen jalon rientävän päin tuhoansa. 

150 Kohtalotar lähestyy, vihamielinen voimakin häntä. 

Yhteenottoa en, tätä liittoa katsoa saata. 

Jos sinä uskallat jotenkin nyt veljeäs auttaa, 

toimeen käy! Sehän käy: kukaties saa onneton onnen.» 
Kun oli lausunut sen, Juturnan kyynelet vuoti, 

155 kertoja kolme ja neljä hän kämmenin rintoja iski. 
»Ei ole hetki nyt kyynelien», näin nuhteli Juno: 
»Joudu jo — jos jotenkin voit — veljesi kuolema torju 
tai sota aikaan saa, kokonaan lyö rikki se liitto: 
seisonhan takanas.» Epäröivän jätti hän silleen 

160 hämmennettynä, kun tämä haavan viiltävän tunsi. 
Saapuivat kuninkaat. Olennoltaan suuri Latinus 
käy nelivaljakollaan, salamoivia kulmia kruunaa 
kultaiset sätehet, luvultaan ovat kaksi ne toista, 
Auringon, isän, merkkinä. Taas parivaljakollansa 

165 Turnus mahtailee kädessänsä kaksikin peistä. 
Siinäpä Aeneas lähestyy, suvun alkaja Rooman, 
tähtinen kilpi jo tuon kipunoi, jumalallinen miekka, 
käy kera Askanius, tulevaisuus mahtavan Rooman, 
leiristään edeten. Papin yllä on valkea viitta, 

170 harjasselkäisen sian porsaan, villavan lampaan 
uhrina tuo, elikot asettain tulialttarin ääreen. 
Katseen suuntasivat kuninkaat päin nousua päivän, 
jauhoa suolaisaa käsin antoivat, ohimoita 
uhrien raudoin merkkasivat sekä viiniä kaasi. 

175 Lausui hurskas Aeneas sivaltain oman miekan: 
» Aurinkoon vetoan, tähän maahan, teitä nyt pyydän, 
koskapa vaivoja niin moniaita mun kärsiä täytyi, 
oi ylivaltias myös isä, oi Saturnia äiti — 
suopea vihdoinkin ole ~, riehuvan Taistelun herra, 
180 oi isä, kun sodat ratkaiset jumaluutesi myötä; 
lähteisiin sekä virtoihin vetoan, yläilman 
valtoihin, jumaluuksiin myös sinisen meren aavan: 
Turnukselle jos kallistuu paritaistelun voitto, 
voitetut väistyä saa Euandroksen kotilinnaan, 

185 Julus väistyy maasta ja Aeneaan väki koskaan 

ei tule taistelemaan, kuninkuuteen ei pyri liioin. 
Jos taas meille antava on Victoria voiton — 
luulisin käyvän niin, jumalat sinetöi tämän entein —, 
teukrien valtaan en italeitten taipuvan tahdo, 

190 en pyri herruuteen: molemmat tasapuolisin ehdoin 
heimot voittoisat ikiliittoon suostuen käykööt! 

Uhrit tuon, jumalat: asevallan appi Latinus, 
rauhan hallinnon pitäköön! Minun muurini teukrit 

laativat, kaupungille Lavinia on nimen suova.» 
195 Noin siis Aeneas, näin jatkoi sitten Latinus 
katsoen korkeuteen, päin tähtiä oikean nosti: 
»Aeneas, saman vannon maan, meren, tähtien kautta, 
Leton kaksosten, Januksen kaksien kasvoin, 
Tuonelan mahtien kautta ja kolkon Kuoleman herran. 
200 Kuulkoon nuo sanat hän, salamoin joka liittoja solmii! 
Koskien alttarihin vetoan jumaliin, tulen liekkiin: 
päivä ei ainoakaan riko rauhan liittoa meiltä, 
kuin tämä ratkenneekin, ja pois ei käännytä kenkään 
nyt minun mieltäni — ei, jos peittyis maa tuhotulvaan 
205 kauttaaltaan, luhistuis Manan kuiluun korkea taivas. 
Kuin tähän valtikkaan», käsi valtikkaa piti silloin, 
»lehviä varjoineen ei koskaan versoa saata, 
kerran kun hakattiin ikipuiden tuo tyvipäästä, 
äiditön, orpo se on, kun oksat on karsinut kirves, 
210 entinen puu, nyt taitajan sen käsi verhosi pronssiin 
valtikan tehdäkseen siten Ausonian kuninkaille.» 
Lausumin sellaisin sinetöivät he solmitun liiton 
johtajien todistaissa. He sitten kuin tapa vaati 
liekkiin uhreja leikkelivät, sisukset eläviltä 
215 poistivat, kuormasivat vadit niillä ja alttaripöydät. 
Vaan epäsuhtaiselta jo kauan on rutuleista 
tuntunut ottelu tuo, sekavat ovat kaikkien tunteet, 
nähdään selvemmin: tasavoimin käydä ei kilpaan. 
Mieliä liikuttaa, kun ääneti alttarin ääreen 
220 Turnus nöyränä käy, ovat silmät suunnatut maahan, 
posket nuorekkaat, koko ruumiin kalpeus valtaa. 
Kun sisar tuon Juturna sen juttelun huomasi päässeen 
valloilleen, epävarmana kun näki horjuvan kansan, 
joukkojen keskuuteen kävi, muodoltaan kuten Camers, 
225 mahtava mies suvultaan: isän miehuus taistelun töissä 
loistava on, ja on itsekin raju mies varusteissaan. 
Tuollaiseksi hän siis nyt muuntautui, hyvin juonet 


293 


KAHDESTOISTA KIRJA 


halliten juoruja kylvi ja näin ovelan sanan lausui: 
»Arvelemattako nyt, rutulit, monen sankarin eestä 

230 yhden uhrata voitte? Me emmekö siis vedä vertaa 
nyt luvultamme ja voimiltamme? Ja Troijako täällä 
yksin on, arkadit nuo, Etruurian myös vihamiehet? 
Tuskin vastuksen - jos puolet meistä on — saamme. 
Sankari tuo jumaliin, joka uhrautuu jumalille, 

235 nousee maineeltaan eläen joka ihmisen suulla. 
Taas isänmaan menetämme me, korskean käskyjä kuulla 
pakko on, velttouteen jos antaudumme me tälleen.» 

Lausein tällaisin jopa syttyi nuorien mieli 

niin yhä vain enemmän. Murinaa läpi joukkojen kuului. 

240 Mieltään muuttivat nyt Lation, Laurentumin miehet. 
Jotka jo loppua taistelujen, pelastustakin äsken 
toivoivat, sovinnon mitätöimään taistelemalla 
vaativat, Turnuksen kovan kohtalon säälivät arpaa. 
Enteen suuremman Juturna jo korkeudesta 

245 aiheuttaa, jota ei väkevämmin mieliä miesten 
järkytä enteet muut, tehoaa tämä outoudellaan. 
Tummana näyttäytyy rusotaivaan korkeudessa 
Zeun pyhä kotka ja pois vesilintujen viuhuvan parven 
karkottaa sekä niin heti syöksyen aaltoja kohti 

250 kynsin koukkuisin jalon joutsenen kunnoton ryöstää. 
Mielet jännittyi italein, koko lintujen parvi 
kirkuen keskeyttää paon — on tämä katsoa kumma -, 
taivaan siivillään pimentää, petolintua sitten 
pilvenä painostaa: tämä ahdistettuna luopuu 

255 uupuen taakastaan sekä kynsistänsä jo saaliin 
aaltoihin pudottaa, pakenee pois pilvien joukkoon. 
Tervehtii rutulit tätä ennusmerkkiä huudoin, 
tarttuvat miekkoihin; jumaltulkki Tolumnius lausuu: 
»Enteen tällaisen useasti jo täyttyvän toivoin. 

260 Tunnen ja tunnistan jumalat. Minun johtoni myötä 
miekkaan turvatkaa, tulokas kun kunnoton teitä 

koettaa näin pelottaa kuin lintuja, rantoja teidän 
miekoin myös hävittää. Pakosalle on pyrkivä, suuntaa 
purjeet päin ulappaa. Nyt yhtenä miehenä tulkaa 

265 suojelemaan kuningasta, kun ryöstettiin hänet teiltä.» 

Virkki ja keihään sinkauttaa heti päin vihollista 
rynnäten päin: suhahtain läpi ilmojen varmana keihäs 
sinkoutuu. Heti nyt, heti kaikuu valtava huuto, 
hämmentyy rivistöt, sydän hakkaa mellakan vuoksi. 

270 Kiitää keihäs ja, kun komeaa tuli veljeä vastaan 
yhdeksän — nämä maailmaan monet saattanut yksin 
puoliso Tyrrhenan oli Arkadian Gylippoolle —, 
yhteen iskeytyy terä, suoraan vyötärön alle, 
missä on hankkilusvyö ja sen liittää kylkiä solki; 

275 sankarin muodoltaan komean, aseloistavan nuoren 
kyljet tuo lävistää, hänen hiekkaan raueta antaa. 
Rintama veljien urheiden surun lyömänä nousee, 
tarttuu miekkoihin osa, taas osa heittyvän raudan 
tempaa, riehuen käy. Laurentumin joukkoja näitä 

280 vastaan rynnistää, taas uhkaa vyöryä täältä 
miehiä Troijan, Agyllan ja Arkadian varusteineen: 
kaikkien on halu yhteinen sota ratkoa miekoin. 

Alttarit nyt revitään, koko taivaan myrskynä valtaa 
keihäiden rajusää, putoaa raekuurona rautaa, 

285 astiat, nuotiot vie mukanaan. Pakenee jo Latinus, 
mennessään jumalat vie: tyhjiin raukesi liitto. 

Toiset vaunuja valjastaa tai ratsujen selkään 
hyppäävät tai tunkevat päin, välähtää terä miekan. 
Messapus kuninkaan, joka vallan merkkiä kantoi, 

290 Tyrrhenan Aulesteen, tahtoen murskata liiton, 
ratsain ahdistaa pakosalle: hän väistyen taapäin 
onneton alttarin luo saa vierien kieriä maassa 
päineen, harteineen. Vaan päin käy hurjana keihäin 
Messapus, hakaten heti armoa pyytävän ruhjoo 

295 valtavin peitsin ratsailtaan sekä näin sanan laatii: 

»Tästä hän saa, tämähän paras uhri on myös jumalille.» 
Ryntäsivät italit sekä ryöstivät lämpimän ruumiin. 
Nyt palaneen kekäleen Korynaios alttarin päältä 
tempasi, sen Ebusuksen iskua aikovan heitti 

300 kasvoja päin, tämän niin heti syttyi valtava parta 
liekkeihin savuten. Korynaios ryntäsi päälle, 
kun vihamies oli ymmällään, tämän tarrasi tukkaan 
painaen polvellaan sekä maahan väänsi jo toisen, 
kylkeen miekan iski hän myös. Podalirios kohtaa 

305 paimenen Alsuksen, joka rynnistää etulinjaan, 
ahdistaa tätä miekallaan; tämä ympäri kääntyy 
kohti ja otsan, leuankin heti halki jo hakkaa 
iskien kirveellään, varusteet veri värjäten kastaa. 

Raukeus rautainen, uni armoton sankarin silmät 

310 valtasi, valkeuden kajo sammui pois ikiyöhön. 

Hurskas Aeneas asehettoman oikean nosti 
paljain päin sekä ääneen näin omiansa jo kutsui: 
»Minne on ryntäys nyt? Mikä riitely äkkiä riehuu? 
Oi viha hillitkää! Pyhitetty on liitto ja ehdot 

315 lukkoon lyötyjä myös: minun on lupa hyökätä yksin. 
Suokaa mulle se, pelkoa ei. Käsin teen sopimukset, 
velkaa Turnuksen pyhät uhrit nuo ovat mulle.» 
Näin hänen lausuessaan, ihan kesken tuon puhevirran 
mieheen iskeytyi läpi ilmojen viuhuva nuoli, 

320 tiettyä ei, kuka sinkosi sen, mikä pyörre sen heitti, 
ken rutuleille niin ison sankarikunnian tuotti, 
sattuma vai jumaluus: pimentoon jäi sen teon maine, 
kenkään Aeneaan ei haavojen vuoksi nyt kersku. 

Turnus kun Aeneaan näki väistyvän taistelemasta, 

325 johtajien tolaltaan olevan, heti toivoa hehkui. 
Valjakon vaati ja miekan ja hyppäsi korskeudessaan 
nuolena vaunuihin, piti ohjaimet käsissänsä. 

Urhoja niin moniaita hän syöksee kuoleman yöhön, 
hengeti vierittää edellään tahi joukkoja vaunuin 

330 ruhjoo tai pakolaumaan heittää temmatun keihään. 
Millainen on Mars verinen liki viileän Hebroon, 
kilpeä kun kalisuttaa hän, sodan hirveän käyntiin 
saattaa ohjaillen hepojaan; nuo aukion halki 
lentävät vinhemmin Eteläisen ja Läntisen puuskaa, 

335 Thraakia vain tömisee kavioista, ja ympäri haamut 
liitävät Kauheuden, Petoksen, Vihan saattuenansa: 
sellainen oli myös raju Turnus, kun hepojansa 
ohjasi hän, nämä vaahtosivat, hän voitetut polki 
pilkaten raaimmin. Verikasteen pirskota antoi 

340 raivokkaat kaviot sekä sotkivat hiekan ja hurmeen. 
Kaatuvat suistaminaan Sthenelos, Thamyros ja Foloskin, 
näiden kanssa hän käy lähitaistelun, tuon etähältä 
lyö, myös Glaukoksen ja Ladeen, ne on Imbrasos-taatto 
ruokkinut Lyykian mailla ja hankkinut myös varusteensa, 

345 jotta he taistelis tai ohittais rajutuulia ratsain. 

Tuoltapa puolen Eumedes päin taistoa vyöryi 
poikia on sotakuuluja tuo ikivanhan Dolonin, 
kertaa hän nimeltään isotaattoa, kunto on taaton, 
tuon, joka, kun danaein kävi leiriin urkkijan lailla, 

350 rohkeni palkaksensa Akhilleun vaatia vaunut; 
palkkion muunlaisen vuoks moisen rohkean tuuman 
antoi Tydides: ei ratsuja tuo havitellut. 

Kun näki Eumedeen läpi kentän saapuvan Turnus, 
keihäällään keveällä hän ensin seuraten miestä 

355 valjaikon pysäytti ja niin alas hyppäsi, syöksyi 
kimppuun suistetun, kun oli miltei hengetön toinen, 
kaulaa polkien hän kädestään terän viiltävän väänsi, 
säihkyvän sen terän hän tämän kurkkuun työnsi ja virkkoi: 
»Mittaa Hesperiaa, tämän maan kun vallata vaadit, 

360 Troijan mies, viruen: tämän palkkion kaikki ne saavat, 
jotka nyt ottelemaan minut haastavat, muureja laatii.» 
Seuraan liitti hän myös Asbyteen singoten keihään, 
Khloreuksen, Sybariin ja Dareen sekä Thersilokhoksen, 

ynnä Thymoiteen, ratsu kun tuon alas paiskasi maahan. 

365 Niin kuin Thraakian Pohjoinen, joka puuskuen piiskaa 
aavoja Aigeian sekä rantaan hyökyjä seuraa, 
tuulet päälle kun käy, heti taivaan väistyvät pilvet: 
niin myös rintamien Turnuksen valjakon tieltä 
pakko on väistyä pois; vie huikea hurmio häntä, 

370 töyhtöä päälaellaan vavisuttaa valtava viima. 
Vimmaa kestänyt ei Fegeus, ei raivoa hurjan, 
vaunuja päin kävi hän sekä ohjaimiin kävi kiinni 
vaahtoavain hevosten, koki syrjään ohjata niitä. 
Ohjaimissa kun raahautuu ja kun auki on kylki, 

375 keihäs iskeytyy, heti kaksoispanssarin murtaa, 
haavan aiheuttaa yläruumiiseen hipoessaan. 
Kilpeen turvaten nyt kävi sankari päin vihollistaan 
hyökäten, miekallaan koki niin pelastaa elämänsä. 
Silloin pyörivä pyörä ja vaunujen akseli miehen 

380 maahan suistivat päistikkaa, tuli iskien Turnus 
miekallaan kypärän sekä panssarin liittymäkohtaan, 
pois hän hakkasi pään, jäi hiekkaan tynkänä ruumis. 

Ympäri kenttiä niin kun kylvää kuoloa Turnus, 
Mnestheus, Askanius kerallaan sekä kelpo Akhates 

385 huolsivat Aeneaan verissänsä jo leirien suojiin, 
kun tuki askeliaan tämä varteen valtavan peitsen. 
Vimmoissaan yrittää hän nuolen murretun irti 
temmata, lääkintään heti toisten ryhtyä vaatii: 
haavan leikatkoot heti auki ja pois terän sieltä 

390 kätketyn temmatkoot, hänet viekööt taas sodan tielle. 
Saapui Foiboksen ylen suosima vanha Iapyks, 

Tason poikia, hän, johon syttyi kerran Apollo, 
lahjana näät kykyjään oli tarjonnut tämä hälle, 
ennustaitoa, myös kitharaa sekä nuolia, jousta. 

395 Poikapa siirtääkseen isän kuolevan kohtalon määrää 
yrttien tahtoikin tehot tietää, lääkitystaidon 
hallita, harjoittaa kykyjään siten mainehetonna. 

Seisoi puuskuen nyt, tukenaan tuo valtava peitsi, 
Aeneas, kerallaan oli nuoria, itkevä Julus, 

400 itkuun Aeneas ei heltynyt. Lääkäri-vanhus — 
muotiin Paionian oli laskostettuna viitta — 
lääkityskeinoja nyt hädissään, tehoyrttejä käytti, 
tyhjiin raukeni työ: ihan turhaan koetti hän nuolta 
irrottaa kädellään, vetäen pitävin sitä pihdein. 

405 Ohjannut menestys ei kättään, suuri Apollo 
seisonut ei apunaan. Läpi kenttien kulki jo kauhu 
kasvava, kun lähestyi tuho. Peittyvän nyt pölypilveen 
taivaan huomasivat: tuli ratsain miehiä, leiriin 
taajaan nuolia sinkoutui, valitus yläilmaan 

410 kantautui, kun niin moni sortui taistelun tiellä. 

Tällöin äiti Venus pojan suurien tuskien vuoksi 
diktamnoksen poimi jo Kreetan vuorien päältä, 
lehviltään rehevän sekä purppurakukkien tähden 
loistavan, tunsivat sen hyvin villit vuorien vuohet, 

415 selkään kun olivat nämä saaneet lentävän nuolen. 
Yrtin tuon Venus siis sumupilveen verhoten kasvot 
nouti ja altaaseen veden joukkoon heitti ja loihti 
voiman piilevän siihen ja nesteeseen lisäs sitten 
juomaa ambrosian sekä tuoksuavaa panakeiaa. 

420 Hoivasi nesteen tuon kera haavaa vanha Iapyks 
tietämättään, jopa hälveni nyt kokonaan kova tuska 
Aeneaan jäsenistä ja haavaan myös veri hyytyi. 
Nuolikin itsestään heti seuraten lääkärin kättä 
irtosi, uusina myös palas sankarin entiset voimat. 

425 vJoutuin tuokaa nyt ase! Kuinka te seisoa voitte?», 
huusi Iapyks, päin vihamiehiä mieliä kiihti: 

»Fi apu ihmisen, ei tätä tuottanut lääkitystaito, 
Aeneas, minä en käsilläin pelastustasi tuota: 
taivaiset jumalat sinut säästävät kutsumustyöhön.» 

430 Kultaan Aeneas heti sääret malttamatonna 
verhosi kauttaaltaan, ei viipynyt, peitsi jo välkkyi. 

Kun sovitettiin kilpi jo kylkeen, panssari selkään, 
kietoi hän molemmin käsivarsin Askaniuksen, 
suudellen kypärän läpi poskia näin sanan virkkoi: 

435 »Miehuus, vaivatkin totiset opi, poikani, multa, 
onnea muut opettaa. Sua nyt tämä oikea suojaa 
taistelun tiellä ja niin opastaa menestyksiä kohti. 
Huolehdi sinä, kun ikä kypsä on koittava sulle, 
että sä hengessäs suvun myös esimerkkiä kertaat: 

440 siihen kannustaa isä Aeneas, setä Hektor.» 

Kun oli sen sanonut, heti porteistaan uros riensi 
peistään heilauttain, jopa muodostelmana vyöryi 
Antheus, Mnestheus myös sekä muu väenpaljous kaikki 
leirin jättäen niin. Koko tanner nyt tomupilveen 

445 hautautuu, vavahtaa maa askelien töminästä. 

Päältä jo kaivannon heti saapuvat huomasi Turnus, 
muu väki Ausonian, vavistus kävi hyytävän jäinen 
luihin, myös ytimiin. Juturnapa nyt yli muiden 

sen sävelen tajuaa, vavisten heti vauhkona väistyy. 

450 Ryntää Aeneas, yli kentän joukkoa johtaa. 
Millainen sadepilvi on kiitäessään meren halki, 
noussut kun on rajusää — on maamies ankean arka 
aavistain tuhon tuon: se on tuottava turmion puille, 
viljelmät hävittää, koko seudun autioks saattaa — 

455 eellään lentävät tuulet ja rantaan ääniä tuovat: 
sellaiseltapa nyt Rhoiteionin päämies näytti 
joukkoa johtaessaan, kukin järjestyi osastoonsa. 
Kohta Osiriksen Thymbraios surmasi miekoin, 
Mnestheus Arcetion, Epulon taas listi Akhates, 

460 myös Gyas Ufensin. Jumaltulkki Tolumnius kaatui, 
ensin kun heittänyt hän vihamiehiä päin oli keihään. 
Taivaaseen soi huuto, kun vuorostaan rutuleita 
vie pako silmitön pois pölypilvenä peltojen halki. 
Joukkoa karkurien ei sankari surmata viitsi, 

465 miehiä kohdata ei tahi laumaa seurata kaukaa 

ampuvien: hän seuraa vain tomupilvien alla 
jälkiä Turnuksen, tätä yksin kohdata vaatii. 

Vaan pelon lyömänä nyt Juturna jo sankarineito 
Turnuksen ajomiehen Metiscuksen alas syöksi 

470 ohjaimista ja kauas niin virumaan hänet jätti, 
itse käyden ohjaksiin hän sääteli niitä: 
aivan kuin ajomies oli ääneltään, näöltänsä. 

Niin kuin ylhäisen palatsin läpi pääskynen musta 
siivin harhailee räpytellen hallien halki 

475 ruokaa etsiessään, kun poikaset on nälissänsä, 
kiertää pylväiköt, visertäin vesisammiot kiertää 
pääskynen tuo: Juturna jo niin läpi joukkojen kiiti, 
valjaikon hevosin sekä vaunuin kohtasi kaiken, 
veljeä voittoisaa hän näytteli täällä ja tuolla, 

480 esti hän niin lähitaistelun vain, oli kaukana poissa. 
Niin myös Aeneas päin laajoja kaaria kiertää, 
kun tätä jäljittää, läpi myllerryksen hän huutaa 
vain tätä ääneen. Vaan joka kerta kun huomasi toisen 
tuo sekä siivekkäin hevosin tätä seurata alkoi, 

485 niin Juturna jo myös heti vaunut ohjasi poispäin. 
Voi, mitä tehdä nyt? Uros ymmällään oli turhaan, 
mieltä kun tempoivat eri suuntiin äityvät huolet. 
Silloin Messapus, kädessään joka kahtakin peistä 
kantoi taipuisaa, varustettua vaskisin kärjin, 

490 tähdäten toisen kohti jo suuntasi sankariamme. 
Aeneas pysähtyi sekä kilpeä suojana käytti, 
polveakin tukenaan: vaan huipun vei kypärästä 
kiitävä keihäs tuo ravistain pois päälaen töyhdön. 
Raivon tunteet yltyivät, petos sai pakon aikaan, 

495 kun hevosten hän huomasi pois sotavaunuja vievän: 
Juppiteriin vedoten sekä uhriin loukatun liiton 
syöksyy joukkoja päin, kera myötäisen Sodan herran 
hän verilöylyn aikaan saa, erotusta ei tunne, 
päästää ohjaksista hän hirmuisen vihan vimman. 

500 Vaan kuka nyt jumaluus voi selvittää verilöylyt, 
päälliköt kaatuvat, joita nyt vuoroin kenttiä pitkin 
Turnus maahan lyö sekä vuoroin sankari Troijan? 
Yhteenottoko niin raju käytiin heimojen kesken, 
Juppiter, joiden kerran on luotava kestävä rauha? 

so5 Kohtasi Aeneas Sucron, rutulin, mikä saattoi 
teukrit raivoavat asemiin: ei kauan kestänyt toinen, 
kylkeen Aeneas — mikä varman kuoleman tuottaa — 
miekan iski ja niin kehän murskasi, keuhkojen suojan. 
Turnus löi Amykoon, joka suistettiin satulasta, 

510 niin jalan iski Dioreen myös, tämän kohtasi keihäin, 
tuon taas miekallaan, molempain päät hakkasi irti 
vaunuihin ripustain, kun tihkuivat nämä verta. 
Syöksi Cetheguksen, Taloksen, Tanaiin uros Troijan, 
kaikki ne kerrallaan, myös surmasi synkän Oniteen, 

515 jonka Ekhion on isä, äiti on taas Peridia. 

Turnus Lyykian veljekset, sen Apollonin seudun, 
hakkasi, nuoren Menoiteen myös, joka inhosi miekkaa, 
arkadin: viljeli tuo kalarikkaan rantoja Lernan, 
köyhänä huoneeltaan ei lahjoja tuntenut poika 

520 mahtavien, oli vuokrannut isä viljavat pellot. 

Niin kuin päässyt on valloilleen kulo tuolta ja täältä, 
metsän ja laakeripensaikon läpi käy ritinällä 

tai kuten vaahtoavat purot myös alas vuorien päältä 
kiitäen hyppelevät, kohisten päin vyöryvät merta, 

525 jättävät taakseen aution tien, siten kumpikin urho, 
Turnus ja Aeneas, kävivät läpi taistelun melskeen, 
velloi vain sisällään viha, nyt oli murtua rinta 
voittamaton, nyt käytiin taas sodan haavoja saamaan. 
Aeneas Murranuksen, esitaattojen vuoksi 

530 kerskuvan, tuon sukulaisen myös Lation kuninkaiden, 
suistaa päistikkaa ison singoten kalliopaaden 
töytäisten kamaralle, hän ohjien, aisojen alla 
pyörin raahautuu, kaviot kun polkevat taajaan 

päälle ja kun hevoset ei muistaa voi isäntäänsä. 

535 Turnus kohtasi Hylloksen päin korskuen käyvän, 
tähtäsi keihään myös tämän kultaisiin ohimoihin: 
sen terä tunkeutui kypärän läpi murskaten aivot. 
Oikea ei pelastaa sua, Kreikan sankari Kretheus, 
saattanut Turnukselta. Cupencuksen jumaluudet 

540 jättivät, kun tuli Aeneas: hän tarjosi rinnan 
suoraan rautaa päin, ei auttanut vaskinen kilpi. 
Aiolos, huomasivat sinun myös Laurentumin kentät 
kulkevan kuoloa kohti ja suistuvan maan kamaralle. 
Kaaduit, mies, jota ei Argoksen rintamat voineet 

545 kaataa, ei Priamoon kuninkuuden turma Akhilleus. 
Täällä on matkasi pää, koti korkea luona on Idan 
Lyrnesoon, nyt hautasi on Laurentumin maassa. 
Yhteen rintamat hyökkäsivät nyt: kaikki latiinit, 
sankarit Dardanian, Mnestheus sekä tuima Serestos, 

550 Messapus, hevosmies, sekä sankari vahva Asilas, 
Tyrrhenan osastot, Euandroon arkadit ratsain. 
Kaikin voimin kamppailtiin, päin mies kävi miestä, 
ei lepohetkeäkään, kun taistelu hurjana riehui. 

Antoi Aeneaalle jo neuvon loistava äiti 

555 vyöryä joukkoineen luo muurien, linnoja kohti 
kiireimmin sekä hämmentää siten kaikki latiinit. 
Kun hän jäljittäin Turnuksen hahmoa siirsi 
sinne ja tänne katsettaan, näki koskematonna 
kaukana kaupungin olevan sodan vaaroja vailla. 

560 Silloin kangastui sodan ratkaisun kuva mieleen. 
Kutsuu Mnestheun, Sergestoon sekä tuiman Serestoon, 
päälliköt, kummulle asettuu, mihin myös sotavoima 
teukrien taajana kiirehtii, käsissään ovat kilvet, 
keihäätkin, jopa kummultaan täten sankari lausuu: 

565 »Käskyni pankaa täytäntöön: on Juppiter myötä, 
kenkään älköön nyt yritykseen laiskana käykö! 
Kaupungin, sodan syyn, ja Latinuksen kuninkuuden 

nyt tuhoan, nämä elleivät ota suitsia vastaan 
ehtoja noudattain, luhistan talot roihujen kautta. 

570 Siiskö mä nyt odotan sitä, että jo ottelun Turnus 
kestää tohtisi taas, käy lyötynä taas mua vastaan? 
Ei — tämä alku ja loppu nyt on häpeällisen taiston. 
Soihtuja tuokaa, vain siten liiton saatte te aikaan!» 

Lausui näin, vaan kilvan jo yhtenä miehenä kaikki 

575 kiilan muodostaa päin vyöryen muureja vastaan. 
Tikkaat tuodaan yllättäin sekä roihuvat liekit. 
Toiset ryntäävät päin portteja, vartijat lyödään, 
toiset rautaa sinkoavat, terin peittävät taivaan. 
Aeneas kohottaa käden oikean muureja kohti, 

580 syyttää äänekkäästi hän huutaen maan kuningasta, 
myös vetoaa jumaliin: oli toistamiseen hänen pakko 
käydä ottelemaan, oli mennyt taas vala rikki. 
Kahtia kaupungin asujain nyt katkesi kanta: 
toiset tahtoivat heti laskea dardanolaiset 

585 kaupunkiin, kuningastaan vaativat muurien päälle, 
toiset jatkaa tahtoivat tätä taistoa vielä. 

Niin oli aivan kuin savustaa mehiläisiä paimen, 
täyttää huokoisen kiven onkalot kitkerin sauhuin: 
pyrkivät nuo hädissään erilleen vahakennojen kautta, 

590 äityvät niin vihan vimmoihin pöristen äreästi, 
kitkua, katkua täynnä jo on pesä, vaan möreästi 
sen kuhisee sisukset, savu nousee ilmojen tuuliin. 

Vaan kova kohtalo iski latiineja nyt väsyneitä, 
tuskan toi mukanaan, koko kaupungin lamautti. 

595 Kun katoltaan näki ruhtinatar tulevan vihollisten, 
käytävän muureja päin, tulisoihtujen lentävän päälle, 
missään Turnuksen ei huomannut rutuleita, 
heittäen taistelun toivon hän nuoren sankarin uskoi 
kuoleman kohdanneen, sekapäisenä hän tekojansa 

600 syytteli: hän olihan pahan kaiken alku ja juuri. 

Kun oli suunniltaan, sekavat sanat syyteli suustaan, 

kuollakseen repi hän myös kahtia purppuravaatteet, 
kaamean silmukan solmi ja hirttäytyi katon orteen. 
Kun tämän kauheuden polot kuulivat vaimot latiinein, 

605 niin Lavinia myös hajalleen repi kukkeat kutrit, 
raateli hän rusoposkia, muu väki ympäri riehui 
suunniltaan, palatsin joka huone jo itkua kaikui. 
Ympäri kaupungin leviää surun suunnaton viesti, 
rohkeus lannistuu, repaleissaan vanha Latinus 

610 käy ihan suunniltaan oman puolison, maan tuhon tähden, 
harmajan pään ryvettää tomun, tuhkan sankean saastaan. 
Ehtimiseen hän nyt valittaa, kun ei heti luokseen 
kutsunut Aeneasta ja ottanut niin vävyksensä. 

Vaan yhä vaimeammin läpi kentän äärien Turnus 

615 harvoja ahdistaa vihamiehiä, into kun laantuu, 
niin yhä vain vähemmän hän riemuitsee hevosistaan. 
Tuulen henkäys toi tämän korviin huutoa kaukaa 
kaikkine kauhuineen, jopa kantautui hälyääni 
kaupungin sekasortoisen, melu kuoleman kolkko: 

620 » Voi mikä tuska nyt kaupungin läpi muurien kiirii, 
tai mikä huikea huuto nyt tunkee luokseni sieltä?» 
Tarttuen ohjiin tiukemmin hevoset pysäytti. 
Vaan ajomiehen Metiscuksen sisar muuntuen hahmoon 
ohjasi vaunuja valjaikon, hevosten piti suunnan, 

625 lausui hälle näin: »Edeten tätä tietä me, Turnus, 
teukreja ahdistamme, ja tien voi raivata voitto. 
Toiset saavat puolustaa käsin muureja noita. 
Ryntää Aeneas nyt riehuen päin italeita, 
meidän on tuottaminen tyly kuolema Dardanialle. 
Turnus virkkoi näin: 
»Oi sisar, tunsinhan sinut, kun sinä taitoja käyttäin 
mursit tuon sopimuksen ja lähdit kanssani taistoon, 
turhaan kätkeydyt sinä nyt. Sinun ken jumalista 

635 tänne on tahtonut tulla ja kestää vaivoja näitä? 

Julmaa kuoloa katselemaan sinun veljesi kurjan? 
Siis mitä teen minä nyt? Miten Onnetar tuo pelastuksen? 
Silmien eessä mä sortuvan näin, kun hän mua kutsui, 
Murranuksen — ei tätä rakkaampaa ole mulle — 

640 sankarin kaatuvan tuon, joka sortui sankarin iskuun. 
Suistunut Ufens on, hän ettei nyt häpeäämme 
joutuis katselemaan: rutulit ovat vankeja teukrein. 
Sallisin nyt hävittää — tämä kurjuudestani puuttui — 
kaupungin talot, en pane Dranceen tahtoa vastaan? 

645 Entä jos Turnuksen paon saa todistaa tämä kansa? 
Sankarikuolema kurjako ois? Manalaiset, te mulle 
suopeat olkaa, kun ovat taivaiset mua vastaan! 
Teidän luokse kun laskeudun, on sieluni puhdas, 
arvoinen isien sekä tietämätön rikoksista.» 

650 Tuskin sen sai sanotuksi, kun lensi Saces läpi taiston 
ratsuin vaahtoavin, oli kasvoissaan veres haava 
nuolen iskemä, näin Turnusta hän huutaen kutsui: 
»Tumus, viimeinen pelastus, omias sinä sääli! 
Riehuen Aeneas salamoi, italein ylälinnat 

655 uhkaa suistaa maahan ja täydelleen hävityttää. 
Soihdut lentävät kattoihin. Sua kaikki latiinit 
pyytävät katsein, suin; mutisee myös vanha Latinus, 
keitä hän kutsuu nyt vävykseen, mitä liittoa seuraa. 
Ruhtinatar, sinun uskottus, oman on käden kautta 

660 suistunut kuoleman yöhön ja hyljännyt elon päivän. 
Yksin porteillaan Messapus ja tuima Atinas 
vastaan taistelevat. Ovat ympäri kaikki falangit, 
taajana rintama myös. Sato rautainen joka puolla 
törröttää: sinä vaunuin vain tätä nurmea kiidät.» 

665 Turnus jäykistyi, mykistyi, kun hän tämän kuuli, 
seisoi katsein vaikenevin, häpeän tyly tunto 
riehui rinnassaan sekä hulluus tuskien tuoma, 
rakkauden sokeus, omantunnon tunteva miehuus. 
Kun pimeys oli poissa ja tullut taas valo mieleen, 

670 hehkuvan katseen käänsi hän linnan torneja kohti 

kiihdyksissä ja vaunuistaan näki mahtavat muurit. 
Kas jopa leimuavat tulet kerrosten välimailla, 

taivaaseen kohoaa savu kiertävä tornia nuollen, 
jonka hän nostanut itse on liittäen palkkeja yhteen, 

675 pannut pyöriä alle ja siltoja myös sovitellut: 
»Kohtalon nyt tajuan, sisar, siis älä veljeäs estä: 
mennään, minne vie jumalat, kova Onnetar meitä! 
Täytyy kohdata Aeneas, jopa kuolema täytyy 
kärsiä, et, sisar, saa mua nähdä kunniatonna 

680 kauempaa. Sinä anna mun riehua kuoleman alla.» 
Lausui, vaunuistaan heti maahan hyppäsi, syöksyi 
hän läpi joukkojen, keihäiden, sisarensa jo jätti 
synkkänä sinne ja raivasi tien läpi taistelun juosten. 
Niin oli aivan kuin kiven järkäle vuorien päältä 

685 tuulena syöksyy, jos sitä vyöryttää sademyrsky 
taikka sen irrottaa ikä hiipivä vuosien mittaan, 
rotkoon kantautuu kivi valtava niin rytinällä 
hyppien maan kamaralla ja metsät, ihmiset, karjat 
kuljettaa mukanaan: siten lyötyjen joukkojen halki 

690 Turnus raivasi tien luo muurien, missä on verta 
täynnään mustana maa sekä ympäri viuhuvat keihäät. 
Merkin antoi hän käsillään sekä näin sanan huusi: 
»Nyt lakatkaa, rutulit, pidätelkää peistä, latiinit! 
Nyt mitä Onnetar tuo, otan sen: sovitan minä itse 

695 tuon valan rikkomisen sekä kaksintaistelun kohtaan.» 
Tieltään kaikki jo väistyivät, tilan jättivät hälle. 


Vaan isä Aeneas, kun Turnuksen nimen kuuli, 
jätti jo muurit, korkeimmat myös jätti hän tornit, 
sikseen heitti hän muut verukkeet, työt heitti hän kesken, 
700 riehuen riemuissaan asekalskeen hirveän nosti, 
millaisen kohinan Athos tai Eryks nostavat, kun ne 
tammia tutjuttaa tahi kun isä tuo Apenninus 

taivaaseen kohottaa lumihuippuisen yläpäänsä. 
Katseen sinne suuntasivat rutulit sekä teukrit, 

705 muut italit: niin torjujat nuo rajut muurien päältä 
kuin myös puskuripässeineen väki muurien alta, 
miekat, keihäät laskivat nuo. Oli mykkä Latinus 
nähdessään, miten sankarit nuo Idän, Läntisen piirin 
yhteen iskivät miekoillaan, sodan päättivät voittaa. 

710 Sankarit, kohta kun aukenivat avarat sotakentät, 
juosten ryntäsivät sekä kaukaa heittivät keihäät, 

riensivät ottelemaan, jopa vonkuivat teräskilvet. 
Allaan maa tömisee, välillään rajut miekkojen iskut 
taajenevat, kun yhtenevät osumat sekä miehuus. 

715 Niin kuin Silan taikka Taburnuksen liki huipun 
käy pari sonneja ottelemaan vihamielisin aikein, 
sarvet sarvia päin, arat paimenet väistyvät syrjään, 
karja on kauhuissaan, möristen jopa kuiskivat lehmät, 
ken uus johtaja lauman on, siis ketä seurata täytyy; 

720 sonnit sarvillaan kovin puskuin ottavat yhteen, 
haavoja vain satelee, veri niskaa, kylkiä huuhtoo, 
iskee sarvea sarvi, ja kaikuu niin koko lehto: 
niin myös Troijan Aeneas sekä Daunian urho 
yhteen iskevät kilvillään, jyly täyttävi taivaan. 

725 Juppiter punnitsee tasan vaa'an kuppeja noita, 
vaan hän kumpaankin asettaa eri kohtalon arvat, 
määräten, ken häviää sodan, ken saa kohdata kuolon. 

Turnus syöksyy päin, ei piittaa vaarojen vuoksi, 
voimat keskittäin ylös nostaa säihkyvän miekan, 

730 iskee: päästivät huudon jo Troijan miehet, latiinit, 
rintamat pystyyn ryntäsivät. Vaan kelvoton miekka 
murtui kesken työn, oli sankari suistua suohon, 
vaan pako auttoi pois — nopeammin kuin itätuuli, 
kahva kun outo on niin, käsi tyhjä kun on varusteista. 

735 Kertovat: kun suinpäin hädissään kävi taistelutoimiin 
nousten valjaikkoon, oli vailla hän vain isän miekkaa, 

siitä Metiscuksen, ajomiehen, sieppasi säilän. 
Riittihän tuo hyvinkin, paon tielle kun pyrkivät teukrit, 
kun tuli vastaan hän Vulcanuksen varusteita, 

740 miekka se ihmisien — kuin jää voi murtua hauras — 
katkesi: sen palaset vain jäivät hietikon santaan. 
Poispäin nyt pakenee päin toisia kenttiä Turnus, 
sinne tänne hän teki kiemurojaan pujotellen. 
Sulkivat näät pakotiet tiheämpänä ketjuna teukrit, 

745 täällä on laakea suo, taas tuolla on jyrkkinä muurit. 

Ahdistaa raju Aeneas, tämän vaikkakin polvi 
nuolen iskemä on, mikä sankarin juoksua haittaa: 
kiihkossaan jalallaan hän iskee horjuvan kantaan. 
Aivan on kuin ajokoira jos virran saartaman hirven 

750 saavuttaa, joka niin punasulkia säikkyen pelkää, 
juosten haukunnoin sitä ahdistaa äreästi; 
paulojen kun pelästyttämä on, syvän myös jokirannan, 
hirvi se pois pakenee, palajaa, vaan Umbrian koira 
kiinni näykkien käy, jopa tarraa, tarrata koettaa, 

755 leukoja rouskuttaa, vain uhkaa leikkien purra. 
Huuto jo nyt kajahtaa, jopa kaikuvat rannat ja virrat 
kauttaaltaan, jylisee jopa taivaskin hälinästä. 
Turnus vain pakenee, rutuleitaan moittien kutsuu, 
myös nimeltään kutakin, sekä vaatii tuttua miekkaa. 

760 Kuoloa Aeneas vain uhkaa nyt välitöntä, 
jos joku päälle käy, sekä kauhua kylväen uhkaa 
kaupungin hävittää, ei haavoitettuna väisty. 

Ympäri kertoja viisi he juoksevat sinne ja tänne, 
pyörtävät taas: ei palkinnoista nyt leikkiä lyödä, 

765 vaan kyse Turnuksen verisesti on nyt elämästä. 

Sielläpä Faunuksen oli seissyt villioliivi 
kitkerälehtinen, puu pyhä muinainen merimiesten, 
näät tapa kiinnittää Laurentumin on jumalalle 
lahjoja oksiin sen, ohi merten kun ovat vaarat. 

770 Muista kun ei erottaa sitä tienneet sankarit Troijan, 

puun tämän kaatoivat, siten raivaten taistelukentän. 
Kiinni Aeneaan oli keihäs puun tyvipäässä: 

juuriin sitkeisiin oli tarttunut, saatu ei irti. 

Sankari Dardanian kädellään koki kiskoa irti 

775 keihään sen terineen, sitä ahdistaa, jota juosten 
voinut ei saavuttaa, vaan Turnus hulluna huusi: 
»Faunus, sääliä suo, sinä, Maa-emo, tuo pidä keihäs 
kiinni nyt terineen, jos uhreja soin minä teille, 
kun väki Aeneaan sitä halpana herjasi äsken.» 

780 Turhaan ei jumalaa avukseen näin pyytänyt Turnus. 
Kun oli kauan kamppaillut kera juurien noiden 
Aeneas, puremaa ei tammen kiskoa auki 
saattanut hän. Kun ponnistaa koki, hurjana kiskoi, 
otti Metiscuksen, ajomiehen, taas sisar hahmon, 

785 miekan veljelleen tytär Daunuksen palautti. 
Närkästyi Venus, kun tämän tehdä julkesi nymfi, 
itse kiskoi hän terän irti sen puun tyvipäästä. 
Seisoivat molemmat, kädessään ase, urheus myötä, 
miekkaan turvasi tuo, tämä taas kädessään piti peistä, 

790 vastakkain olivat sekä valmiit hurjina taistoon. 

Junoa nyt puhuttaa ikimahtava herra Olympoon, 
pilvestään pimeästä kun tuo sotatoimia katsoi: 
»Nyt mikä loppu on taistelujen, mitä kohtalo vaatii? 
Aeneaan jumaluutena nyt kotimaisena tiedät — 

795 myönnä se! — kuuluvan taivaaseen sekä tähtien tarhaan. 
Nyt mitä teet tahi miks pysyt jäisien pilvien päällä? 
Miksikä siis jumalaan sopi ihmisen haavoja lyödä? 
Riistetyn miekan ken toi Turnukselle ja antoi 
voimia — vaan mitä voi Juturna, jos et sinä auta? 

800 Luovuta vihdoinkin sekä noudata pyyntöjä näitä! 
Älköön kuitenkaan sinun mieltäsi kalvako tuska, 
ettei synkät niin sulosuustasi kirpoa huolet! 

Tultu on ratkaisuun. Sait maita ja aaltoja pitkin 
teukreja ahdistaa, sanomattoman sait sodan nostaa, 

805 huoneen sait ryvettää, surulauluun hääilon päättää. 
Et yrittää enempää sinä saa!» Siten Juppiter lausui; 
näin Saturnia virkkoi, vaan oli myrtynyt ilme: 

»Koskapa tahtosi mulle on tuttua, Juppiter suuri, 
yksin Turnuksen jätin vastoin mieltäni tuonne. 

810 Muutoin nähdä et voisi mun näin yläilmojen päällä 
kärsivän yhtä ja toista, jo seisoisin minä tuolla 
käyden liekkeihin, usuttaisin teukreja taistoon. 
Annoin Juturnan — tämän myönnän — veljeä kurjaa 
auttaa, myös yrittää pelastaa hänet rohkeudella: 

815 ampua antanut en tai jännittää hänen jousta. 

Styksin kautta sen vannon ja kolkon Tuonelan lähteen, 
kaamean uskonnon, jota kammoavat ikivallat. 
Koskapa kohtalon ei laki voi tätä pyyntöä kieltää, 

820 pyydän vuoks Lation, omies myös kunnian kautta: 
kohta kun hääjuhlin nämä rauhan solmivat — olkoon 
siis siten! —, kerran kun lait laativat, yhtyvät liittoon, 
älkööt vaihtako vain ikänään nimeänsä latiinit 
Troijaan taikkapa teukreihin, älä vain sinä käske 

825 heidän luopua kielestään tahi vaatetuksestaan. 
Säilyä saa Latium, kuninkaat myös mahtavan Alban, 
miehuus saa italein lujittaa sukupolvia Rooman! 
Kuoli jo, kuolkoonkin nimineen koko entinen Troija!» 
Vastasi näin hymysuin isä ihmisien, olevaisten: 

830 »Juppiterin sisar, Saturnoon olet heimoa sentään, 
vaan vihan aaltojen noin sydämessäsi vyöryä annat. 
Liittoa käy tukemaan sekä lauhduta raivosi turha. 
Annan sen, mitä tahdot, ja suostuen kantani muutan. 
Kielen säilyttää väki Ausonian, tavat vanhat, 

835 on nimi ennallaan. Verellänsä on vain väki Troijan 
yhtyvä Hesperiaan. Pyhät laitokset, tavat liitän, 
myös minä yhdistän ykskielisiks kaikki latiinit. 
Heimo kun Ausoniaan on yhtyvä, nouseva siitä, 

ihmiset tuo ylittää, jumalatkin hurskaudessa, 

840 kenkään kansa ei niin jumaluuttasi juhlien palvo.» 
Myöntyi Juno nyt, vihan riemuin laueta salli, 
taivaan korkeudesta hän poistui, pilvien päältä. 

Muutapa nyt jumalten isä itseksensä jo mietti: 
aikoi Juturnan pois ohjata taistelemasta. 

845 On sisaruksia kaks, ja on kummankin nimi Dira: 
Yö oli maailmaan nämä saattanut ynnä Megairan, 
Tuonelan hirviön tuon, samanaikaisesti ja käärmeet 
liittänyt heidän uumilleen sekä viuhuvat siivet. 
Seisovat Juppiterin liki istuimen, oven luona, 

850 mieliin ihmisten ovat valmiit kauhua viemään, 
jos haluaa lähettää Isä kuoleman tauteja maahan 
tai pelottaa sodin kaupungit, jos ansio vaatii. 
Toisen Diran Zeus lähettää alas pilvien päältä 
kohtaamaan siten Juturnaa, mikä on paha enne. 

855 Kiitäen liiteli tuo heti pyörretuulena maahan. 
Aivan niin oli kuin läpi pilvien kiitävä nuoli 
myrkkyä kärjessään, kun ampui sen raju partti 
taikka Kydonian mies, ja se lentäen kuoloa kylvää, 
kantautuu suhisten yli varjoavan sadepilven: 

860 sellainen oli Yön tytär, laskeutui siten maahan. 
Kun näki Ilionin sekä Turnuksen sotavoimat, 
äkkiä muuntautui hän pienen huuhkajan muotoon, 
tuon, joka istuu öin katonharjojen, hautojen päällä, 
niin pimeän läpi kaiuttaa huhuten sävelensä, 

865 ottaen hahmon tuon hän häilyi sankarin eessä, 
kilpeä Turnuksen jopa siivillään helisytti. 

Sankarin herpoamaan jäsenet sai nyt lama uusi, 
säikkyvän tukkakin jäykistyi, sana katkesi kurkkuun. 
Vaan Juturna kun kuulla sai havinan, näki siivet 

870 hirviön, raastoi onneton hän hajakutreja kynsin, 
raateli kasvojakin sisar, nyrkein rintoja iski: 
»Kuinka nyt, Turnus, siskosi voi, sua, onneton, auttaa 

tai mitä julmuri voin minä nyt, miten voin elämääsi 
pitkittää enempää, miten moisen hirviön torjun? 

875 Nyt jätän taistelut. Älkää siis mua nyt pelotelko, 
linnut saastaiset! Minä tunnen siipien iskut, 
kuoleman nuo sävelet, ohi ei ole korskeat käskyt 
menneet ylhän Zeun. Tämän neitseydestäni maksoi? 
Miks iankaikkisen soi elämän, minun miksi ei kuolla 

880 anneta? Voisinhan lopettaa minä katkerat tuskat 
ainakin, veljeä myös nyt seurata varjojen maille. 
Kuolematon! Mitä jää ihanaa elämästäni mulle, 
kun menetän sinut näin? Tie auetkoon Manan maille, 
syösköön vain jumalattaren nyt minut luo manalaisten!» 

885 Lausui näin, sinihuntuun myös heti verhosi päänsä 
ääneen vain valittain, joen pohjaan kaikkosi kohta. 

Hyökäten heiluttaa isä Aeneas asettansa 
puista ja valtaisaa sekä lausuu katkerin kielin: 
»Nyt mitä pitkittää? Mikä viivyttää, sua, Turnus? 

890 Ei ole juoksemisen, vaan on lähitaistelun paikka. 
Muuntaudu eri hahmoihin, vedä itsesi yhteen, 
taitosi kaikki ja rohkeutes! Voit pyrkiä siivin 
tähtien tarhaan tai sinun täytyy maatua maahan.» 
Päätään hän pudistaa: »Mua ei sanat säikytä suuret, 

895 vaan pelottaa jumalat, vihamielinen Juppiter itse.» 

Lausunut ei enempää, kiven katseli valtavan suuren, 
valtavan, muinaisen, joka pyykkinä peltojen kesken 
seisoi paikoillaan, pahan ratkaisten rajariidan. 

Tuskin harteilleen kohottaa urokset väkevimmät 

900 voisivat sen, olis vaikka jo miehiä kaksikintoista. 
Siihen tarrasi Turnus nyt, kiven singota koetti, 
sankari pystyyn nousi ja ryntäsi päin vihollista. 
Tuntenut ei olemustaan hän, kun juoksi ja kulki, 
kättään kun kohottaa koki, kun kiven sinkosi ilmaan: 

905 polvet vain tutisee, veri suoniin kylmänä hyytyy. 
Kun läpi ilman sinkoutui kiven järkäle itse, 

ei välimatkaa kantanut tuo, ei iskenyt maaliin. 
Niin oli kuin unissamme, kun raskas yölepo painaa 
silmiä, turhaan koemme me kiihdyttää hanakasti 

910 juoksua, vaan lopahdamme me kesken sen yrityksen 
uupuen, kieli on turta, ja entiset ehtyvät tyystin 
ruumiin voimatkin, ajatuksia ei sanat seuraa. 

Niin myös Turnukselta, kun hän koki urhea olla, 
Raivotar pois menestyksen vei: repivät ovat tunteet, 

915 myös sekavat sekä vaihtelevat. Rutuleita hän katsoo, 
muureja kaupungin, kavahtaa kovin uhkia peitsen. 
Minne väistyä, tiedä hän ei, miten päin vihollista 
rynnätä, vaunuja ei näe, ei ajajaa, sisartansa. 

Päin epäröivää Aeneas nyt suuntasi keihään 

920 etsien hetkeä niin otollista ja sinkosi kaukaa 
sen koko voimallaan. Ei linkoa piirityslaite 
sellaisin rytinöin kiviään, ei myös salamasta 
kimpoa niin jyrinää. Rajun pyörteen lailla jo keihäs 
kuoloa kylväen sinkoutui sekä panssarin reunat 

925 murskasi, seitsenkertaisen läpi panssarin tunki. 
Reidenkin suhahtain lävistää. Sen lyömänä sortui 
Turnus valtainen somerolle, kun pettivät polvet. 
Seisaalleen rutulit heti syöksyvät huutaen, vuoret 
raikuvat kauttaaltaan, ikimetsät kaikua kertaa. 

930 Nöyränä katseen tuo kohottaa, käden myös rukoukseen 
lausuen: »Sain, mitä ansaitsin, en armoa pyydä. 
Nauttios onnea nyt! Mitenkään jos taattoni kurja 
mieltäsi liikuttaa, anon, kun oli sullakin taatto 
Ankhises: oi Daunuksen ikävuosia sääli! 

935 Siis minut taikka — jos tahdot — niin vain hengetön ruumis 
luovuta pois. Olet voittanut, voitetun sääliä kaikki 
myös näkivät anovan. Lavinia puolisos onhan: 
ällös raivoa siis enempää.» Pysähtyi asehissaan 
Aeneas pälyellen ja niin käden vaipua antoi. 

940 Niin enemmän yhä tuon puhe käännyttää epäröivää 

alkoi, kun näkyviin hänen harteillaan tuli Pallaan 
hankkilusvyö, tutut nastat sen koristuksina väikkyi 
nuoren sankarin tuon: hänet haavoitettuna Turnus 
surmannut oli, harteillaan tätä merkkiä kantoi. 

945 Sankari, ensin kun rajun tuskan muistoa kauan 
mittasi katseillaan, vihan vimmaan yltyen huusi 
raivoissaan: »Menemään sinut ylläsi miesteni saaliit 
päästäisin? Pallas tämän haavan iskien, Pallas 
uhrina lyö sinut, koston niin rikoksistasi vaatii.» 

950 Näin sanoen upottaa tämän rintaan viiltävän säilän 
hurjana: herpautui hänen kylmenevät jäsenensä, 
henki jo väistyi pois valitellen varjojen joukkoon. 

Vergiliuksen elämä ja teokset 


Vergilius merkitsi Roomalle samaa kuin Dante Italialle, 
Shakespeare Englannille tai Goethe Saksalle: runoilijaa, 
johon kokonainen kansakunta tunsi voivansa samastua. 
Kansalliseepos Aeneis oli taas roomalaisille sitä, mitä 
molemmat Homeroksen laulut kreikkalaisille tai Kalevala, 
Vänrikki Stoolin tarinat ja Seitsemän veljestä — kaikki kolme 
yhteensä — suomalaisille. Vergiliuksen pääteokset ovat myös 
johtotähtiä italialaisille, koska ne kaikki, mutta varsinkin 
Georgica, kehittelevät ideaa Italiasta. Jos Eurooppa tarvitsisi 
kansalliseepoksen, mitä se monikansallisena maanosana ei 
tarvitse, tuo eepos olisi Aeneis, jota T. S. Eliot piti nimen- 
omaan eurooppalaisen arvomaailman ja käyttäytymisen 
kuvauksena. 

Rooman kansallisrunoilijan elämästä ja luovasta toimin- 
nasta on tutkimuksen myötä muodostunut varsin jäsentynyt 
kokonaiskuva, joka antaa mahdollisuuden ymmärtää hänen 
yksilöllisyyttään ja tulkita hänen tekstejään ehyen elämän- 
työn ilmauksina. Erityistä huomiota ansaitsee hänen tapansa 
kehitellä myyttiä kultakaudesta — eri teoksissa eri tavoin. 

Vergiliuksen poikkeuksellinen maine sai aikaan sen, että 
meille on monien legendojen lomassa säilynyt hänestä 
enemmän pätevää ja pitävää tietoa kuin antiikin kirjailijoista 
yleensä. 

Vergilius on siinä harvinaisessa asemassa, että hänen 
teoksistaan on säilynyt jopa kahdeksan myöhäisantiikkista, 

300- ja 400-luvuilta peräisin olevaa käsikirjoitusta, kun taas 
monet merkittävätkin kirjailijat ovat kokonaan keskiaikais- 
ten käsikirjoitusten varassa. Kolme niistä on lähes täydel- 
listä. Codex Romanus käsittää 19 värillistä miniatyyrikuvaa. 
Katkelmallisista käsikirjoituksista on syytä mainita erityi- 
sesti Codex Vaticanus viisinekymmenine väriminiatyyreineen 
ja Codex Augusteus, jonka kirjoitustyyli, ns. capitalis guadrata, 
on yhtä kaunista ja selkeää kuin riemukaarien monumentaa- 
lipiirtokirjoitukset. 

Varteenotettavat tiedot Vergiliuksen elämästä saadaan 
neljästä antiikkisesta elämäkerrasta (ns. vitae originariae), 
joista merkittävin on Suetoniuksen alun perin laatima ja 
Aelius Donatuksen täydentämä teos, ns. Suetonius-Donatus- 
elämäkerta. Muut toisistaan riippumatonta tietoa tarjoavat 
biografiat ovat »Servius-elämäkerta», »Probus-elämäkerta» 
ja»Berniläiselämäkerta». Erikoisuutena mainittakoon heksa- 
metrimittainen »Fokas-elämäkerta». Kommentaarit täyden- 
tävät tietojamme ja valaisevat tekstin yksityiskohtia. Niistä 
tärkeimmät ovat Macrobiuksen Saturnalia sekä grammaa- 
tikko Serviuksen kielellinen ja Tiberius Claudius Donatuk- 
sen retorinen kommentaari, jotka molemmat koskevat Ver- 
giliuksen kaikkia teoksia. 


Publius Vergilius Maro (15.10.70—21.9.19 eKr.) syntyi Man- 
tuan (nyk. Mantovan) lähellä tilanomistajan poikana, kävi 
koulunsa Cremonassa ja Mediolanumissa (nyk. Milanossa) 
ja siirtyi lopulta Roomaan. Siellä hän tutustui sukupolvensa 
nuoriin runoilijoihin (mm. Varius, Tucca, Horatius) ja 
yhteiskunnan vaikuttajiin (mm. Gaius Asinius Pollio, vuo- 
den 40 eKr. konsuli). Suosijan ja tukijan hän löysi etruskiyli- 
mys Gaius Cilnius Maecenaassa, joka toi hänet lähelle 
uuden poliittisen tähden, Gaius Iulius Caesar Octavianuk- 
sen, diktaattorin ottopojan, pyrkimyksiä. Octavianus, joka 
historiassa tunnetaan nimellä Caesar Augustus, oli saava 
hänestä oman kulttuurikautensa johtavan runoilijan. 
Vergilius menetti maatilansa kansalaissotien pakkoluovu- 
tusten yhteydessä, mutta sai korvauksen ystäviensä myötä- 

vaikutuksella. Hänellä oli talo Roomassa Esguilinus-kukku- 
lalla Maecenaan puutarhan vieressä, mutta parhaiten hän 
viihtyi »luovassa joutilaisuudessa» Napolinlahden rannalla 
tai Sisilian maaseudulla. Vergilius oli luonteeltaan arka ja 
syrjään vetäytyvä ja pelkäsi julkisuutta siinä määrin, että 
pakeni lähimpään porttikäytävään, milloin hänet Roomassa 
huomattiin. Hänellä oli homoeroottisia taipumuksia, mikä 
heijastuu myös runoissa. Runoilijan terveys oli horjuva: 
päänsäryn ja kurkkukivun lisäksi hän kärsi usein veren- 
syöksyistä. 

Vergilius aloitti Catulluksen sukupolven runoihanteiden 
merkeissä. Käsikirjoitusten joukossa on säilynyt Vergiliuk- 
sen nimissä joukko runoja, ns. Appendix Vergiliana: pienois- 
eepokset Ciris ja Culex, miimit Copa ja Moretum, elegiat Dirae 
ja Lydia sekä pikkurunojen kokoelma Catalepton. Kriittinen 
tutkimus ei myönnä näitä runoja aidoiksi kahta Catalepton- 
kokoelman pikkurunoa (5 ja 8) lukuun ottamatta. Joka tapa- 
uksessa runoelmat kuvastelevat Vergiliuksen nuoruuden- 
ajan kirjallisia pyrkimyksiä. 

Luotuaan paimenrunokokoelmansa (Bucolica) vuosina 42- 
39 eKr. ja maanviljelyseepoksensa (Georgica) vuosina 36-29 
eKr. Vergilius omisti kymmenen viimeistä elinvuottaan 
Rooma-eepokselle (Aeneis). Syksyllä 19 eKr. hän lähti vii- 
meistelemään teostaan Kreikkaan, mutta sairastui Ateenassa 
ja kuoli Italiaan palattuaan Brundisiumissa 21. 9. Hänet hau- 
dattiin Napolin ulkopuolelle, Puteolin tien varteen. Kiveen 
hakattiin seuraava minämuotoinen hautaepigrammi: 


Mantua me genuit, Calabri rapuere, tenet nunc 
Parthenope; cecini pascua, rura, duces. 


Mantua syntymämaa, kalabrit minut riistivät, on nyt 


hautani Parhenope; laitumet, maa, sota työ. 
(suom. Päivö Oksala) 


Runossa mainitaan lakonisesti syntymä- ja kuolinpaikka 
(Calabria) ja haudan sijainti (Parthenope = Napoli) sekä elä- 

mäntyö Bucolica (»laitumet»), Georgica (»peltomaat»), Aeneis 
(»sotapäälliköt»). 

Jo antiikin aikana pohdittiin Vergiliuksen elämäntyön 
muodostamaa kokonaisuutta monesta näkökulmasta. Elä- 
mäkerroissa väitetään runoilijan luoneen teoksensa tukijoi- 
den toimeksiannosta (Asinius Pollio, Maecenas, Augustus). 
Toisinaan taas ajateltiin, että runoilija kuvasi teoksillaan 
ihmiskunnan kolmea kehitysvaihetta: paimentolaiselämää, 
maanviljelyselinkeinoa, kaupunkikulttuuria ja omistusten 
turvaamiseksi käytyjä sotia. Antiikin ihminen, jolle tyyli 
merkitsi suhteellisesti enemmän kuin meidän aikamme 
ihmiselle, saattoi jopa nähdä Vergiliuksen pääteoksissa hek- 
sametrikielen kolmen asteen — arki-, keski- ja ylätyylin — 
nousevan portaikon. 


Bucolica (»Paimenelämää») käsittää kymmenen heksametri- 
mittaista paimenrunoa eli eklogia. Niiden mukana Theokri- 
toksen bukoliikka tuli Roomaan, mutta samalla tämä laji 
koki huomattavan muutoksen: kreikkalainen runoilija 
kuvaa paimeniaan usein ironisesti realistisissa pienoiskuvis- 
saan, roomalainen rakkaudella ja myötäeläen, ja samalla 
eidyllion 'pienoiskuva' kiteytyi nykyiseen idylli-merkityk- 
seensä. Historiallinen aika heijastuu paimenten maailmaan 
maanluovutusten muodossa. Eklogien runoilija pakenee 
kansalaissotien kolkkoa aikaa paimenten elämään ja löytää 
sieltä uuden todellisuuden: paimenelämän kuvat eivät jää 
irrallisiksi, vaan sulautuvat italialaiseen maanviljelysmaise- 
maan, jonka täydellisen kuvan Vergilius toteutti myöhem- 
min Georgicassaan. 

Kultakausi-myyttiä kehitellään neljännessä eklogissa, 
jossa runoilija Cumaen Sibyllan suulla esittää ennustuksen 
jumalaisen poikalapsen syntymästä (Bucolica 4, 4-17): 


Koittanut viimeinen jo on Cumaen laulujen kausi: 
syntyy vuossatojen kehä suuri nyt uutena jälleen, 
Neitsyt taas palajaa, Saturnuksen pyhä aika, 

uus sukupolvi jo laskeutuu alas korkeudesta. 

Poika on syntyvä nyt, siten rautainen suku väistyy, 
nouseva maailmaan on kultainen sukukunta. 
Auttaos, oi Lucina: on valtias täällä Apollo. 
Konsulivuonnasi tuo on alkava autuas aika, 
Pollio, kuukaudet taas suuret alkavat kierron. 
Hallituskaudellas rikostemme jo haihtuvat jäljet 
tyhjiin, ainaiset pelot vihdoin jättävät maailman. 
Vastaan ottava on jumalten elämän tämä poika, 
sankarit nähdä hän saa, hänet nähdään yhtenä heistä, 
ohjaa piiriä maan isiensä hän sankaritöillä. 

(suom. Teivas Oksala) 


Runoilija kuvittelee kultakauden alkavan Asinius Pollion 
konsulivuonna (40 eKr.) ja kehittyvän täyteyteensä lapsen 
varttumisen myötä. Runo antoi suunnan Augustuksen 
Apollo-keskeiselle uskontopolitiikalle. Kristityt tulkitsivat 
sen Messias-ennustukseksi (Dante, Kiirastuli 22, 64-72). Filo- 
logeista toiset päättelevät Vergiliuksen saaneen vaikutteita 
itämaisista uskonnoista, toiset arvelevat hänen viittaavan 
»vain» oman aikansa tapahtumiin (esim. Juliusten suvun 
avioliittoihin). Oli miten oli, poikalapsi kiteytyy Vergiliuk- 
sen sukupolven rauhankaipuun symboliksi ja saa universaa- 
lin kantavuuden unelmana maailmanrauhasta. 

Georgica (»Maanviljelijän työt»), nelikirjainen heksametri- 
runoelma, jatkaa opetusrunouden perinnettä, jonka alkajana 
Kreikassa oli Hesiodoksen Erga kai hemerai (»Työt ja päivät») 
ja jota Roomassa oli jatkanut Lucretiuksen De rerum natura 
(»Maailmankaikkeudesta»). Vahvana on teoksessa mukana 
myös Marcus Porcius Caton edustama roomalainen agraari- 
perinne. Ensimmäinen kirja on omistettu maanviljelykselle, 
toinen metsänhoidolle, kolmas karjankasvatukselle, neljäs 
mehiläistarhaukselle. Runoilija päättää runoelmansa kerto- 
malla Homeroksen tyyliin paimenheeros Aristaioksen myy- 
tin, johon puolestaan on upotettu näynomainen kuvaus 
Orfeuksen manalanmatkasta. Tietyt temaattiset ideat käyvät 
muunnelmina läpi teoksen. Niinpä runoilija käy eräänlaista 
sisäistä maailmankatsomuksellista dialogia Lucretiuksen 
kanssa kautta runoelman. Kuvatessaan ihmisen elinehtojen 

riippuvuutta luonnonvoimista Georgica on suuri panteisti- 
nen ja — oman aikamme näkökulmasta — myös ekologinen 
eepos. 

Aeneiksen kannalta tärkeä on Italian ylistys toisen kirjan 
alkupuolella, koska Italia kuvataan siinä Alpeista niemi- 
maan eteläkärkeen ulottuvana kokonaisuuteena, Saturnuk- 
sen maana, jossa kerran oli vallinnut kultakausi (Georgica 2, 
165-176): 


Maa tämä suonissaan hopeaa sekä vaskea tarjoo 
virtana kaivoksista, ja kullan runsas on tuotto. 

Maa lujat sankarit tuotti: sabellit ja urheat marsit, 
taistoon harjauneet ligurit, lujapeitsiset volskit, 

niin Deciukset, Camillukset jalot, kuin Mariukset, 
Scipiot nuo sotaurhot, ja myös sinut, mahtava Caesar, 
mies, joka voittaen nyt rajaääriä suojaat, 

torjut Intian joukot jo Rooman muurien luota. 


Maa Saturnuksen, sinä kasvun mahtava äiti, 
sankarien emo, terve! Nyt selvitän taidon ja maineen 
muinaiset asiat, avaten pyhät laulujen lähteet: 
Askran laulua nyt läpi Rooman seutuja laulan. 
(suom. Päivö Oksala) 


»Askran laulu» merkitsee Hesiodoksen opetusrunoutta. Ita- 
lian maaperä ei tuota vain rikkauksia, vaan myös juurevia 
kansanheimoja ja sankarisukuja, joiden huippuna on Caesar 
Octavianus (Augustus). Näin historialliset perspektiivit, 
joita Aeneiksen lukijalle väläytetään esim. kuudennessa kir- 
jassa, ovat ikään kuin idullaan jo Georgican Italian ylistyk- 
sessä. 


Oman vuosisatamme tutkimus on pyrkinyt näkemään Ver- 
giliuksen pääteosten synnyn ja keskinäisen järjestyksen 
ilmauksena runoilijan johdonmukaisesta maailmankatso- 
muksellisesta kehityksestä. Eklogien runoilija tavallaan 
pakenee kansalaissotien arkea paimenten ja viljelijöiden 
maailmaan, jossa vallitsi rauha, ellei aseiden kalske sinne 

kantautunut. Myytti Saturnuksen kultakaudesta näyttäytyy 
kovia kokeneen sukupolven rauhanunelmana. Unelma on jo 
pitkälti toteutunut Georgicassa. Unohtamatta kansalaissotien 
kauhuja siinä kuvataan Italian, Saturnuksen maan (Saturnia 
tellus), kukoistavaa maataloutta ja puhutaan ahdinkoon 
ajautuneen vapaan talonpojan puolesta. Käsitys kultakau- 
desta on hätkähdyttävän moderni: Saturnuksen aika merkit- 
see luonnon omaehtoista tuottavuutta, joka on läsnä olevana 
luonnossa ja jonka maanviljelijä loihtii työllään yhteiskun- 
nan hyväksi. Aeneiksessä Vergilius siirtyy kuvaamaan myy- 
tin kehyksissä Italian poliittista historiaa ja tulkitsee Satur- 
nuksen kultakauden poliittiseksi ideaksi, jonka Caesar 
Augustus toteuttaa luomalla maan päälle kestävän rauhan 
(Aeneis 6, 791-797). 


Aeneiksen synty ja kohtalo 


Aeneiksen synnystä ja kohtalosta on säilynyt elämäkerroissa 
varteenotettavaa tietoa (Suetonius-Donatus 21): 


Viimeksi hän kävi käsiksi Aeneaan taruun, vaihtelevaan ja 
monipuoliseen ja tavallaan molempia Homeroksen eepoksia 
vastaavaan aiheeseen (argumentum amborum Homeri carmi- 
num instar), joka lisäksi nimien ja asioiden puolesta oli kreik- 
kalaisten ja roomalaisten yhteistä omaisuutta ja jonka oli 
määrä käsittää myös — mikä olikin runoilijan päätavoite — 
Rooman kaupungin ja Augustuksen alkuperä. 

Näihin riveihin on tiivistetty roomalaisten kansalliseepok- 
seensa kohdistamat odotukset. Tavoitteena oli luoda rooma- 
lainen Ilias ja Odysseia, eepos, joka yhdistäisi myyttiaiheen 
kehyksiin myös Rooman historian aina Augustuksen aikaan 
asti. Toteutus edellytti synteesiä antiikin eeposlajeista: 
homeerisesta sankarirunoelmasta, roomalaisesta historiaee- 
poksesta (Ennius) ja panegyyrisestä yksilöeepoksesta. 
Tuloksena oli yhdellä kertaa Aeneas-, Rooma- ja Augustus- 
eepos. Eepikolla oli myös mahdollisuus sijoittaa kerrontaa 
futuurissa ennustajan suuhun ja näin saada historia tulevai- 
suudennäkyinä mukaan taruaiheen »nykyhetkeen». 
Vergiliuksella oli käytettävissään edeltäjiensä kirjallisia 
myyttikehitelmiä (mm. tarut Aineiaasta ja Romuluksesta), 
Rooman historia (res gestae populi Romani), antikvaarista 
detaljitietoutta (antiguitates Romanae) ja Enniuksen, Lucre- 
tiuksen ja Catulluksen viljelemä heksametrikieli. Hänen työ- 
menetelmiään kuvataan näin (Suetonius-Donatus 22-24): 


Kun Vergilius kirjoitti Georgicaa, hänellä kerrotaan olleen 
tapana sanella aamuisin suuri määrä miettimiään säkeitä ja 
muokata ja karsia niitä päivän mittaan niin, että jäljelle jäi 
vain muutama säe. Sattuvasti hän sanoikin synnyttävänsä 
runoa kuin karhuemo, joka nuoli puhtaaksi pentujaan. 
Aeneiksen hän sommitteli ensin proosamuotoon, jäsenteli 
sisällön kahdeksitoista kirjaksi ja ryhtyi pala palalta sepittä- 
mään sitä runomittaan tarttuen työhön mielihalusta ja ilman 
järjestystä. Ja ettei mikään olisi innoitusta estänyt, hän jätti 
joitakin kohtia viimeistelemättä, toisia hän taas ikään kuin 
pönkitti köykäisillä säkeillä, jotka — kuten hän sanoi leikil- 
lään — saivat väliaikaisina rakennustukina kannattaa teosta, 
kunnes kiinteät pylväät tulisivat. 


Kun innoitus ja viimeistely Georgican luomisvaiheessa olivat 
päivittäisessä vuorovaikutuksessa, runoilija joutui Aeneaan 
tarusta laatimaan ensin proosaromaanin, jota hän sitten ryh- 
tyi »säveltämään» heksametriin. 

Työ vaati tekijältään yksitoista vuotta ja oli syksyllä 
vuonna 19 eKr. viimeistä silausta vailla. Tuntiessaan tervey- 

tensä heikentyneen runoilija päätti koota voimansa ja lähteä 
»Homeroksen taivaan alle» viimeistelemään luomustaan. 
Hän varasi tähän vaiheeseen kokonaista kolme vuotta voi- 
dakseen sitten omistautua filosofialle, joka oli hänen elä- 
mänsä johtotähti. Kohdattuaan Ateenassa idästä Roomaan 
palaavan Augustuksen Vergilius muutti mielensä ja päätti 
tulla tämän seurueessa takaisin Italiaan. Runoilija sairastui 
paahtavassa helteessä, ja hänet tuotiin keisarillisen laivueen 
mukana Brundisiumiin. Siellä hänen tilansa heikkeni nope- 
asti. Vergilius kuoli Calabrian Brundisiumissa syyskuun 21. 
päivänä vuonna 19 eKr., ja hänet haudattiin Napolin ulko- 
puolelle Puteolin tien varteen (ks. s. 319). 

Aeneiksen kohtalo kietoutuu järkyttävällä tavalla näihin 
tapahtumiin (Suetonius-Donatus 39—41): 


Ennen lähtöään Italiasta Vergilius oli pyytänyt Variusta polt- 
tamaan Aeneiksen, mikäli hänelle sattuisi jotakin, mutta 
tämä oli jyrkästi kieltäytynyt. Äärimmäisen heikossa tilassa 
runoilija vaati itsepintaisesti kirjakoteloita polttaakseen ne 
omin käsin. Kun kukaan ei niitä antanut, hän ei liittänyt tes- 
tamenttiinsa mitään nimenomaista varausta Aeneiksen suh- 
teen, mutta luovutti muuten käsikirjoituksensa Variukselle ja 
Tuccalle sillä ehdolla, että he eivät julkaisisi mitään, mitä hän 
itse ei ollut julkaissut. Varius kuitenkin julkaisi teoksen 
Augustuksen määräyksestä korjailtuaan sitä vain sen verran, 
että hän jätti jäljelle jopa vaillinaiset säkeet sikäli kuin niitä 
oli. 


Vergilius alistui pakon edessä ja luopui vaatimasta teok- 
sensa polttamista, mutta kielsi testamentissaan sen julkaise- 
misen. Augustuksen väliintulo pelasti Aeneiksen, ja niin 
Rooma sai kiihkeästi odottamansa kansalliseepoksen. 
Aeneiksen kohtalo oli siis vaakalaudalla. Runoilijan umpi- 
kuja johtui käsittääkseni kolmesta tekijästä: 1) itsekritiikistä, 
2) työtapojen ongelmallisuudesta, 3) julkisuuden paineesta. 
1. Augustuksen klassikot vaativat teoksiltaan ehdotonta 
viimeistelyä (ultima lima — »viimeinen viila») eivätkä suostu- 
neet päästämään käsistään mitään puolinaista. Ylivoimainen 

tehtävä kasvatti Vergiliuksen itsekritiikin äärimmilleen. 
Kadehtijat esittivät ilkeämielistä kritiikkiään jo ennen teok- 
sen ilmestymistä syyttäen runoilijaa varsinkin Homeros-pla- 
giaateista. Huumorintajuinen runoilija vastasi syytöksiin 
tokaisemalla (Suetonius-Donatus 46): »Miksi he eivät itse 
yrittäneet samoja varkauksia? Koska he oivalsivat, että oli 
helpompi vääntää nuija Herakleen kuin säe Homeroksen 
kädestä.» Kaikesta huolimatta Vergilius suhtautui kritiikkiin 
vakavasti ja tahtoi viimeistellä Aeneiksen arvostelijoitaan tyy- 
dyttävällä tavalla. 

2. Vergilius loi teoksensa kirjallisin menetelmin, vaikka 
teos sinänsä olisi Iliaan ja Odysseian tapaan edellyttänyt suul- 
lista muistinvaraista sepittämistä. Georgicaan sovellettu 
menetelmä vastasi Vergiliuksen luontumuksia, mutta Aeneis 
oli liian laaja aihe »karhuemon nuoltavaksi». Kuitenkin 
runoilija oli enemmän karhuemo kuin rakennusmestari, 
suuri arkkitehti mutta ei niinkään johdonmukainen raken- 
nusmestari. Innoitus ja viimeistely eivät olleet päivittäinen 
vuoksi ja luode. Työ ajautui umpikujaan, koska rakennustu- 
kia (esim. puolisäkeitä) oli marmoripylväiden lomassa. 
Tämän umpikujan Vergilius tahtoi Kreikan-matkaliaan lau- 
kaista, mutta kohtalo tuli väliin. 

3. On muistettava, että mitään maailmankirjallisuuden 
mestariteosta ei ole kirjoitettu sellaisessa julkisuuden pai- 
neessa kuin Aeneistä. Vergilius tiesi koko ajan sepittävänsä 
kansalliseeposta. Augustus seurasi kiinteästi työn edisty- 
mistä, kuten voi lukea säilyneistä kirjesitaateista, eikä Sextus 
Propertius epäröinyt julistaa (Elegia 2, 34, 65—66): 


Rooman, Kreikankin runoniekat väistyä saatte: 
tieltä jo tuon teoksen Ilias väistyvä on. 
(suom. Teivas Oksala) 


Voi vain kuvitella, kuinka mahtipontiselta tällainen torven- 
toitotus ihmisarasta runoilijasta tuntui. 

Itävaltalainen kirjailija Hermann Broch kuvaa romaanis- 
saan Der Tod des Vergil (1945) Vergiliuksen viimeistä vuoro- 

kautta eläytymisesityksen ja tajunnanvirran välityksellä. 
Kerronnan polttopisteessä on Aeneiksen kohtalo. Oheinen 
lainaus on romaanin alusta ja kertoo keisarillisen laivueen 
tulosta Brundisiumiin: 


Teräksensinisinä ja keveinä, vienon, tuskin havaittavan vas- 
tatuulen ajamina olivat Adrianmeren aallot vierineet keisa- 
rillista laivuetta vastaan, kun se suuntasi kulkunsa 
Brundisiumin satamaan, vasemmalla puolellaan Calabrian 
rannikon lähenevät laakeat kukkulat, ja nyt kun meren 
aurinkoinen, mutta kuolemaa aavisteleva yksinäisyys vaih- 
tui levollisen iloiseen inhimilliseen toimintaan, kun meri 
johon ihmiselämän läheisyys lempeästi valoi hohdettaan, 
peittyi kaikenlaisista laivoista, joista toiset samaten pyrkivät 
satamaan, toiset sieltä ulos, nyt kun ruskeapurjeisia kalasta- 
javeneitä lähti iltapyyntiin kylien aallonmurtajien suojasta 
kaikkialla pitkin valkeaksi huuhtoutunutta rannikkoa, nyt 
oli vesi käynyt miltei peilityyneksi; taivaan helmiäissim- 
pukka avautui meren yllä, ilta hämärtyi, ja sieraimissa tuntui 
tulisijojen savua, milloin elämän ääniä, takomista tai huutoja, 
kantautui kuuluviin. 

Seitsemästä korkealaitaisesta aluksesta, jotka seurasivat tois- 
tensa vanavedessä, vain ensimmäinen ja viimeinen kuului- 
vat —sotalaivastoon, molemmat € solakoita, puskurein 
varustettuja viisisoutuja; muut viisi olivat raskasliikkeisem- 
piä ja mahtavampia kymmen- ja kaksitoistasoutuja ja edusti- 
vat loisteliasta rakennustapaa, joka sopi Augustuksen 
hovinpitoon. Komein niistä kulki keskimmäisenä: pronssihe- 
lainen keula kimmelsi kuin kulta, ja kullan tavoin välkkyivät 
myös renkaita kannattavat leijonanpäät partaan alapuolella, 
mastojen tukiköydet olivat kirjavina viireistä, ja purppura- 
purjeiden alla kohosi keisarin teltta koko komeudessaan. 
Mutta välittömästi seuraavassa laivassa lepäsi Aeneiksen 
runoilija, ja kuoleman merkki oli kirjoitettu hänen kasvoi- 


hinsa. 
(suom. Teivas Oksala) 

Homeerinen eepos 


Antiikin roomalaiset kunnioittivat Vergiliusta omana 
Homeroksenaan. Kuitenkin Aeneiksen syntyperusteet ovat 
aivan toiset kuin Iliaan ja Odysseian. Homeros loi eepoksensa 
muistinvaraisesti suullisen lauluperinteen aitona edustajana 
ja laski perustan Kreikan kirjallisuudelle, kun runoelmat 
merkittiin muistiin. Vergilius loi teoksensa kirjallisin mene- 
telmin korkeakulttuurin huipulla ja käytti hyväkseen koko 
aikaisempaa kreikkalais-roomalaista kulttuuriperinnettä. 

Taru Aineiaasta eli roomalaisittain Aeneaasta oli kehitty- 
nyt noin vuoteen 300 eKr. mennessä Troija-taruston johdan- 
naisena ja tarjosi sankaritaruna kerronnan ensimmäisen 
tason, jonka lomassa ja kautta muut merkitykset hahmottu- 
vat lukijalle. Jumalien käskyä noudattaen Aeneas pakenee 
palavasta Troijasta, sillä hänen on määrä perustaa uusi val- 
takunta jonnekin Välimeren piirissä. Vähitellen hän pääsee 
perille kutsumuksestaan ja päätyy Italiaan, »luvattuun maa- 
han». Hän saa tietää, että hänen jälkeläisensä perustavat 
Rooman ja kohoavat maailman herruuteen sekä luovat 
Augustuksen hallitessa uuden Saturnuksen kultakauden ja 
maailmanrauhan. Näin sankariaihe kasvaa kehityseepok- 
seksi ja syvenee aaterunoelmaksi. 

Suhde Homerokseen on ollut Aeneiksen kohtalonkysymys 
antiikin ajoista lähtien, jolloin runoilijaa syytettiin Homeros- 
varkauksista (ks. s. 326). Oltuaan läpi keski- ja uuden ajan 
Euroopan ykköseepos Aeneis jäi romantiikan myötä Home- 
roksen varjoon. Ilias ja Odysseia kohosivat lukevan yleisön 
tietoisuuteen ja himmensivät aamunraikkaudellaan Aeneik- 
sen sivilisoituneen maailman: teoksen itsenäinen runollinen 
arvo ja runoilijan luova omaperäisyys asetettiin kyseenalai- 
siksi. Oppineet tuijottivat Homeros-varkauksia näkemättä 
metsää puilta ja päätyivät kvantitatiiviseen virhepäätel- 
mään: koska lainoja oli lukematon määrä, runoilijan täytyi 

Saksalainen filologi Richard Heinze aloitti teoksellaan 
Virgils epische Technik — Vergiliuksen eeppinen tekniikka 
(1903) uuden vuosisadan Vergilius-tutkimuksessa. Hän ei 
vain kirjannut lainoja, vaan asetti lisäksi kysymyksen, 
kuinka Vergilius oli Homerostaan käyttänyt: mikä Vergili- 
uksessa oli Vergiliusta? Homeroksen »neroton jäljittelijä» 
osoittautui epiikan nerokkaaksi uudistajaksi. Toteutui 
humanistinen paradoksi: mitä enemmän Vergiliuksen ja 
Homeroksen välisiä säikeitä tunnemme, sitä suvereenim- 
pana näyttäytyy Aeneiksen runoilijan luova itsenäisyys. 

Aeneis onkin rikkain mahdollinen kohde intertekstuaali- 
selle tutkimussuunnalle, joka pyrkii näkemään tutkittavan 
tekstin pohjalla tulkintaa terävöittäviä intertekstejä (tai poh- 
jatekstejä) — ei selvittääkseen lähteitä tai metsästääkseen vai- 
kutteita, vaan täsmentääkseen tulkintaa. Sanalla sanoen: 
Homeros on mukana Aeneiksen kaikilla tasoilla. Kirjakohtai- 
sissa selityksissä onkin Homeroksesta tehty tulkinnan 
punainen lanka valikoimalla luentaan mukaan sellaisia koh- 
tia, jotka ratkaisevasti valaisevat Vergiliuksen tekstiä. Muu- 
tama kokoava näkökohta lienee silti jo tässä paikallaan. 

Pitäessään Aeneistä »molempien Homeroksen laulujen 
veroisena» roomalaiset epäilemättä ajattelivat, että teoksen 
kuusi ensimmäistä kirjaa vastasivat merimatkoineen Odys- 
seiaa, kuusi jälkimmäistä taas maataisteluineen Iliasta. 
Tähänkin ilmeiseen vastaavuuteen liittyy merkittävä eroa- 
vuus. Homeroksella tuhoisaa suursotaa seuraavat sankarin 
harharetket, jotka lopulta johtavat kotiinpaluuseen; Vergili- 
uksella taas harharetkiä seuraa suuri sota, joka vakiinnuttaa 
sankarin aseman uudessa kotimaassaan. Homerokseen ver- 
rattuna on Aeneiksen aineisto keskitetty 10 000 säkeeksi (vrt. 
Ilias n. 15 000 säettä, Odysseia n. 12 000 säettä) 

Kirjojen, kirjanosien, henkilöhahmojen, kohtausten, verta- 
usten ja säkeiden välisiin yhtäläisyyksiin liittyy yleensä 
ikään kuin varjona jokin olennainen eroavuus. Pius Aeneas, 
»hurkas Aeneas», on roomalaisen pietas-hyveen henkilöi- 
tymä, joka poikkeaa tuntuvasti Homeroksen yksilöllisistä 

sankareista, luonteeltaan moniselitteisestä Odysseuksesta tai 
vihassaan ja jaloudessaan ehdottomasta Akhilleuksesta. 
Hän ei toteuta itseään vaan aatetta, eikä hänestä voi kasvaa 
Akhilleuksen veroista traagista hahmoa, joka vielä kuole- 
massa rakastaa elämää yli kaiken, vaan tämän paikan anas- 
taa Karthagon kuningatar Dido. Hänen hahmolleen ei 
Homeroksella ole tarjota täyttä naispuolista vastinetta (vrt. 
Kirke, Kalypso, Nausikaa). Myöskään Aeneaan miehinen 
päävastustaja Turnus ei kasva Hektoriksi, vaan jää T. S. Elio- 
tin sanoin »mieheksi ilman kohtaloa». 

Jumalat ohjailevat tapahtumia sekä Homeroksella että 
Vergiliuksella, mutta Aeneiksen jumalat ovat filosofisen koh- 
talokäsitteen vertauskuvia. Juno vainoaa Aeneasta samaan 
tapaan kuin Poseidon Odysseusta. Jumalataräidiltään 
Venukselta Rooman kansallissankari saa vastaavaa tukea 
kuin Akhilleus omalta äidiltään Thetikseltä ja Odysseus tai- 
vaalliselta suosijaltaan Pallas Athenelta. 

Homeroksella esiintyvät elämäntilanteet kertautuvat 
Aeneiksen juonenkehittelyssä. Niinpä Aeneas kertoo Didon 
pidoissa seikkailuistaan samaan tapaan, joskaan ei yhtä poi- 
kamaisesti kuin mestarivalehtelija Odysseus Alkinooksen 
hovissa (Aeneis 2-3/Odysseia 9-12). Aeneas järjestää isä- 
vainajansa muistoksi »olympialaiset» kuten Akhilleus Pat- 
rokloksen hautajaisten yhteydessä (Aeneis 5/Ilias 23). Mutta 
urheiluhenki ei vapaudu niissä yhtä riehakkaaksi ilonpi- 
doksi kuin kreikkalaisessa eepoksessa, eikä niistä muodostu 
tarkoitettua keventävää välinäytöstä. Iliaan sovittavalla lop- 
punäytöksellä ei ole vastinetta Aeneiksessä, jonka loppuakor- 
dina on päähenkilön vastustajalleen antama kuolinisku. 
Ihmisyysidea sisältyy kauttaaltaan Aeneiksen eeppiseen 
kehittelyyn. 

Manalakirjojen (Odysseia 11/ Aeneis 6) vertailu on valai- 
seva yhtäläisyyksien ja eroavuuksien kannalta. Säädetyn 
uhrin suoritettuaan Odysseian sankari seurustelee vainajien 
kanssa eräänlaisessa spiritistisessä istunnossa; tuonpuolei- 
nen jää jäsentymättömäksi varjomaailmaksi. Aeneiksen 
manala on tilallisesti jäsentyvä kokonaisuus, jossa Dantea 

ennakoiden erottuvat Tartaros ja Elysion sekä neutraali vyö- 
hyke. Odysseus kertoo itse kokemuksistaan, Aeneas todella 
laskeutuu rajan tuolle puolen. Vergilius sulattaa tietoisesti 
kuvaukseensa filosofisia ideoita — sielunvaellusopin ja pan- 
teistisen opin maailmansielusta. Näiden oppien ansiosta 
Aeneas pääsee isänsä opastuksella näkemään paljon kauem- 
maksi tulevaisuuteen kuin Odysseus keskustelussa Teiresi- 
aan ja äitivainajansa kanssa. 

Sankariemme aseidentaonta, jonka Iliaassa suorittaa 
Hefaistos omakätisesti, Aeneiksessa Vulcanus kyklooppiensa 
välityksellä, tarjoaa kiintoisan vertailukohdan. Molemmat 
runoilijat keskittyvät kuvaamaan sankarinsa kilven kuvako- 
ristelua, mutta Vergilius varaa tämän alueen Rooman histo- 
rialle, kun taas Homeros esittää vastaavassa tilanteessa 
nimeämättömiä kuvia inhimillisistä elinkeinoista ja yhteis- 


elosta. 
Homeros vaikuttaa Aeneiksen kaikilla tasoilla, mutta juuri 
»kädenväännössä» Homeroksen kanssa — Vergiliuksen 


omaa kuvaa käyttääkseni — Aeneiksen runoilija osoittaa itse- 
näisyytensä. Aeneistä on tapana luonnehtia Iliaan ja Odys- 
seian imitaatioksi (luovaksi jäljitelmäksi), kun taas aikamme 
Odysseus-eepokset (esim. James Joyce, Eyvind Johnson, 
Nikos Kazantzakis) määritellään Homeroksen Odysseian 
transformaatioiksi, muunnoksiksi. 

Kansalliseepos ja universaali runoelma 


Vergiliuksen ajankohtaisuus kävi ilmi sävähdyttävällä 
tavalla vuonna 1981, jolloin Italia, Vergiliuksen Saturnia tel- 
lus, hiljentyi kunnioittamaan mahtavuutensa ja eheytensä 
runoilijan kuoleman 2000-vuotismuistoa. Poliittisten kriisien 
uuvuttamat ja saasteongelmien parissa elävät italialaiset 
kyselivät, missä oli Vergiliuksen ikuistama puhdas ja tasa- 
painoinen Italia, jonka pyhänä tehtävänä oli laskea perusta 
maailmanrauhalle. Klassikko puhui kansalleen 2000 vuoden 
takaa. 


Aeneis syvenee sankarieepoksesta aaterunoelmaksi samalla, 
kun sen päähenkilö toteuttaa jumalien maailmansuunnitel- 
maa, jossa Rooman tehtävänä on toteuttaa jumalallinen jär- 
jestys maan päällä. Voidakseen esittää tämän kaiken epiikan 
kehyksissä Vergiliuksen oli koordinoitava myyttiset kohta- 
lonideat yhtenäiseksi konseptioksi, jonka piirissä fatum (koh- 
talo) ja Juppiterin tahto samastuvat kokonaiskäsitteeksi fata 
Iovis eli fata deum. Näissä puitteissa kutsumus edellytti san- 
karilta, että hänen henkilökohtainen tahtonsa samastui koh- 
taloon (Aeneis 8, 133): fatis egere volentem — »kohtalo vei mua 
tahtoni myötä». Nykyaikainen lukija on luonnollisesti tietoi- 
nen niistä vaaroista, joita valtion, kansan tai yksilön ryhty- 
minen jumalien tahdon toteuttajaksi ja kohtalon välikappa- 
leeksi tuo mukanaan. 

Suurimmat tulevaisuudenkuvat Aeneaalle tarjotaan tuon- 
puoleisessa, kun hän Elysionissa isänsä Ankhiseen opastuk- 
sella tutustuu Rooman tulevien sankarien sieluihin (Aeneis 6, 
791-787): 


Tässä on juuri se mies, jota enteet toistavat sulle, 
Caesar Augustus, jumalaisen Caesarin juurta. 
Tuova on Hesperiaan ajan kultaisen, jota muinoin 

Saturnus isännöi, Saharan sekä Intian ääriin 

vievä on Rooman vallan ja mahdin tähtien tarhaan, 
taa ajan, auringon ratojen, liki valtavan Atlaan, 
jolla on harteillaan koko tähtiä tuikkiva taivas. 


Saturnuksen kultakausi kiteytyy eepoksen keskeiseksi sym- 
boliksi, ihmiskunnan hyvinvoinnin vertauskuvaksi, jota voi 
verrata Kalevalamme Sampoon. 

Manalassa Aeneas saa myös tietää, mikä on roomalaisten 
maailmanhistoriallinen tehtävä verrattuna kreikkalaisten 
saavutuksiin kuvanveiston, tähtitieteen ja puhetaidon alalla 
(Aeneis 6, 847-853): 


Toisten taitona on hyvin muovata henkeä pronssiin — 
tiedän sen — veistää marmoriset jalot kasvojen piirteet, 
suuri on vallassaan puhetaito, he taivahan liikkeet 
sauvoin määräävät sekä tietävät tähtien nousut. 
Kansoja hallita käskyilläs sinä muistaos, Rooma — 

tuo sinun taitosi on — lait rauhan määrätä tarkoin, 
voitetut armahtaa sekä lannistaa kopeoita. 


Tu regere imperio populos, Romane, memento. Juhlavalla oraak- 
kelikielellä julistetaan, että roomalaisten kulttuuritehtävä on 
maailman rauhanomainen hallitseminen. 

Aeneis ei ole vain Rooma-, vaan myös Italia-eepos, tai 
oikeammin runoelma Rooman ja Italian kohtalonyhtey- 
destä. Kun Juno ennen loppuratkaisua lauhduttaa vihansa ja 
asettuu Aeneaan tulevaisuuden taakse, hän edellyttää 
(Aeneis 12, 823—828): 


(<...) 

älkööt vaihtako vain ikänään nimeänsä latiinit 
Troijaan taikkapa teukreihin, älä vain sinä käske 
heidän luopua kielestään tahi vaatetuksestaan. 
Säilyä saa Latium, kuninkaat myös mahtavan Alban, 
miehuus saa italein lujittaa sukupolvia Rooman! 
Kuoli jo, kuolkoonkin nimineen koko entinen Troija! 


Kun Juppiter myöntyy näihin vaatimuksiin ja sanoo: faciam- 
que omnis uno ore Latinos — vyhdistän ykskielisiks kaikki latii- 
nit», latinan kielen myyttiset syntysanat on lausuttu. 

Kilven kuvakoristelu esittää, kuinka Augustus kokoaa 
Aktionin meritaistelussa 31 eKr. Italian sekä Rooman senaa- 
tin ja kansan Orientin uhkaa vastaan (Aeneis 8, 678—679): 
»Caesar Augustus italeita jo vie sodan tielle/ puolellaan isät, 
kansa ja maa, jumalat isot, pienet (. . .)» Kun sankari kohta 
tämän jälkeen, kahdeksannen kirjan lopussa kohottaa kuva- 
uksista rikkaan kilven harteilleen, hän ilmaisee tällä eleellä 
tietämättään, että Rooman ja Italian tulevaisuus lepäävät 
hänen harteillaan. 

Eräänä heinäkuun yönä vuonna 13 eKr. Augustus ajoi 
ikuiseen kaupunkiin Via Flaminiaa pitkin viivyttyään kauan 
Hispaniassa ja Galliassa valtiollisia oloja järjestämässä. Hän 
torjui senaatin ehdottamat kunnianosoitukset, mutta suostui 
seuraavana päivänä suorittamaan uhrin luomalleen maail- 
manrauhalle (Pax Augusta). Alttari ja uhritapahtuma ikuis- 
tettiin marmoriin, ja tuloksena oli Ara Pacis Augustae (9 eKr.). 
Länsipuolen reliefeissä oli kuvattu Rooma-myytin pääsan- 
karit, Aeneas ja Romulus, itäpuolella taas Maaemo, Saturnia 
tellus eli Italia, sekä Rooma-jumalatar vaienneen asekasan 
päällä. Rooma oli laskenut perustan maailmanrauhalle saat- 
tamalla aseet valvontaansa. 

Universaalieepokseksi Aeneis kasvaa juuri rauhanideansa 
kautta, samalla kun Pax Augusta saa maailmanrauhan mer- 
kityksen. Kyseessä on Rooma- ja Augustus-propaganda, 
emmekä ehkä pidä hyväksyttävänä, että yksi valtio julistau- 
tuu jumalallisen järjestyksen ja maailmanrauhan takaajaksi, 
mutta samalla Aeneis ja Ara Pacis problematisoivat kiintoi- 
salla tavalla maailmanrauhan ja aseistariisunnan. Edelleen 
on vaikea ratkaista, kuka ottaa aseet valvontaansa, olivatpa 
ne sitten miekkoja ja kilpiä tai ohjuksia ja torjuntaohjuksia. 

Muista universaaleista merkityksistä tärkeimpiä on sodan 
tragedian kuvaus, joka ei koskaan vapaudu herooiseen 
allegroon, koska kertojan sisäinen torjunta on alati läsnä. 
Tämä asenne tuntuu eepoksen jälkipuoliskossa kauttaaltaan. 

Toinen kirja on omistettu Aeneaan kertomukselle Troijan 
kuolinkamppailusta. Hän on sekä aktiivinen toimija että 
passiivinen kokija. Troijan tuhosta muodostuu hänen maan- 
päällinen infernonsa, jonka painajaisesta hän ei vapaudu 
koskaan. Mutta kertomus irtoaa poliittis-historiallisista rin- 
tamayhteyksistään ja kasvaa suursodassa tuhoutuvan kau- 
pungin tragediaksi — aina ja kaikkialla — ja samalla väkeväksi 
sodanvastaiseksi julistukseksi. 

Aeneiksen inhimillisesti vaikuttavin henkilöhahmo, joka 
saa lukijan myötätunnon puolelleen, on Karthagon kuninga- 
tar Dido. Kirke, Kalypso ja Nausikaa ovat vain episodeja 
Odysseuksen taipaleella, mutta kun Aeneas ja Dido kohtaa- 
vat, koko heidän kohtalonsa, heidän korkeampi minänsä, on 
vaakalaudalla. Dido ei rakastu ainostaan sankarin olemuk- 
seen, vaan myös tämän menneisyyteen uskoen löytäneensä 
yhtä kovia kokeneen elämänkumppanin, mutta sankarin pie- 
tas, kuuliaisuus jumalia kohtaan, tuhoaa hänen maailmansa, 
ja Dido päätyy itsemurhaan. Kuolinhetkellään hän on saa- 
vutuksistaan ylpeä kuningatar ja samalla nainen, jonka 
sydän on murskana, jonka sisäinen maailma on luhistunut. 
Tragedian ydin onkin juuri tässä, ei siinä, että kuningatar 
luhistuu korkealta. 

Dido tuo uuden, inhimillisen ulottuvuuden traagisen 
käsitteeseen kulttuuripiirissämme. Vergiliuksen inhimilli- 
syydelle on ominaista, että hän luo teoksensa aidoimmasta 
henkilöhahmosta roomalaisuuden perivihollisen, puunilais- 
sotien myyttisen lietsojan, Hannibalin esiinmanaajan (Aeneis 
4, 625-629). Siirtämällä tragedian jälkinäytöksen tuonpuolei- 
seen (Aeneis 6, 450-476) Vergilius siirtää sen samalla ihmis- 
sielun syvyyksiin, alueelle, jossa omatunto on ihmisyyden 
mitta. Dido murtaa syvällä inhimillisyydellään ideologisen 
valtioeepoksen kehykset ja kyseenalaistaa ihmisyyden 
nimissä Aeneaan kutsumuksen. Dido ei anna Aeneaalle 
anteeksi, mutta ei Aeneaskaan — omantuntonsa tähden — 
anna itselleen anteeksi (ks. s. 377—378). 


Aeneiksen runoilija on saanut lukemattomia seuraajia niin 
antiikissa kuin keski- ja uudella ajalla. Heistä toiset — Dante, 
Camöes, Tasso ja Milton — olivat hänen varsinaisia hengen- 
heimolaisiaan. Aeneis on kaiken kaikkiaan ohjannut euroop- 
palaista eeposkäsitystä vielä Homerostakin voimakkaam- 
min. Sen runoilijasta tuli Danten rinnalla ja hänen kauttaan 
Apenniinien niemimaan toinen universaali klassikko ja 
eurooppalaisen ihmiskuvan edustaja maailmankirjallisuu- 
dessa. 


Heksametri ja käännösperiaatteet 


Antiikin epiikan näkyvin tunnusmerkki on heksametri, kuu- 
simitta, jolla ei sepitetty vain korkeatyylistä sankarirunoutta, 
vaan myös astetta realistisempaa opetusrunoutta, jopa arki- 
kuvauksia, miimejä, ja jokapäiväisiä aiheita käsitteleviä satii- 
reja. Vergilius edusti tuotannossaan, kuten todettiin, heksa- 
metrirunouden kolmea tyylitasoa arkirealismia lukuun otta- 
matta. 

Kreikkalaisen ja roomalaisen runouden poljento perus- 
tuu kvantiteettiin, tavunlaajuuteen, eli pitkien ja lyhyiden 
tavujen vuorotteluun, joka edellyttää pitkän ja lyhyen tavun 
määrittelyä. Pitkäksi katsotaan tavu, jossa on pitkä vokaali 
tai diftongi, tai jossa lyhyttä vokaalia seuraa kaksi konso- 
nanttia tai kaksoiskonsonantti. 

Runouden kieli kuultiin yhtenäisenä äännevirtana, jossa 
sanat eivät putoilleet yksitellen vaan sidottiin kiinteästi toi- 
siinsa. Sananalkuisen ja sananloppuisen vokaalin »yhteen- 
törmäyksestä» syntyi häiritsevä aukko eli hiatus, joka luetta- 
essa torjuttiin. Jos edellinen sana päättyy vokaaliin tai m- 
konsonanttiin (joka ei puheessa ääntynyt) ja seuraava sana 

alkaa vokaalilla tai h-konsonantilla (joka ei myöskään äänty- 
nyt puheessa), tapahtuu elisio: edellisen sanan loppuvokaali 
(tai vokaali + m) »lyödään pois» ja tynkä sidotaan seuraa- 
vaan sanaan (esim. mult(um) ill(e) et, ääntyy: multillet). Jos 
jälkimmäisenä osapuolena on olla-verbin muoto es tai est, 
siitä putoaa e-vokaali pois (esim. multum (e)st, ääntyy: mul- 
tumst). 

Heksametri voidaan kiteyttää seuraavaan kaavaan, jossa 
pitkä tavu on esitetty vaakaviivalla (—), lyhyt u-kirjaimen 
näköisellä merkillä (U): 


—uvul-|[uulIlullul-Iluul-vul-3 


Säe muodostuu kuudesta daktyylistä (pitkä-lyhyt-lyhyt), 
joista neljä ensimmäistä voivat vaihtua spondeeksi (pitkä- 
keeksi (pitkä-lyhyt). Tahtiyksiköt on merkitty yhdellä pysty- 
viivalla ja metrinen taitekohta, kesuura, kahdella pystyvii- 
valla. 

Näytteeksi esitetään Aeneiksen alkusäkeet. Tahti-iskut 
(ictus) on osoitettu aksentilla, pitkät vokaalit vaakaviivoilla, 
elisiot sulkumerkeillä, ja myös kesuurat on merkitty näkyviin: 


Arma viriimgue canó, || Troide gut primus ab öris 
Ítaliám || fätö || profugiis || Lavinague venit 

Htora; mält(um) ill(e) ét terris iactätus et Ältö 

vt superiim || saeväe || memorém || Ianönis ob fram, 
múlta guogu(e) ét || bellő || passiis, || dum conderet úrbem 
Ínferrétque deös || Latiö || genus iinde Latinum 
Albantgue patrös || atgu(e) ältae möenia Römae. 


Sanapaino ja tahti-isku eivät ehdottomasti käy yksiin, mutta 
kunkin säkeen lopussa ne hakeutuvat harmoniaan. Niinpä 
neljännessä säkeessä sanojen superiim saeväe memorem 
aksentti on ensimmäisellä tavulla, mutta tahti-isku viimei- 
sellä. 

Koska pitkän ja lyhyen tavun ero suomessa on selvä, hek- 
sametria on sovellettu suomeen samalta pohjalta kuin lati- 
naan ja näin rikastutettu äidinkielemme rytmisiä mahdolli- 
suuksia. Seuraavassa samat säkeet heksametrisuomennok- 
sena. Tahti-iskut ja kesuurat on merkitty näkyviin: 


Märsin täistoja nyt || sekä sänkarin rötkiä kerron, 

Tröijan lúota kun túon || pakoläisena kohtalo käntoi 
Italiäan, siten mäan, || meren väaroja uhmasi käuan — 

niin viha Jänon sämmumatön, || niin väati Olympos. 
Kyllin kärsiä säi || sodan köhluja, 16i kotikönnun, 
känssaan tói || jumalmähdit: || ja näin || Latiúm, suvun kehto 
trkeni, sänkarit Alban || ja Röoman korkeat muurit. 


Suomenkielistä heksametria ei ole syytä skandeerata, vaan 
lukea niin kuin suomea luetaan. 

Suomenkielisellä heksametrilla on lähes 200-vuotinen his- 
toria. Senkin ongelmana on sanapainon ja runomitan sanele- 
man tahti-iskun välinen suhde. Kun Elias Lönnrot suomensi 
näytteeksi Homerosta, hän kirjoitti mahdollisimman puh- 
dasta kvantiteettimittaa välittämättä siitä, että aksentti ja 
ictus iskivät paikoin ristiin. Otto Manninen ratkaisi Home- 
ros-käännöksissään lopullisesti tämän ongelman. Suomessa- 
han pääpaino on ensi tavulla, sivupaino kolmannella, mutta 
heksametrissa voi lyhyt ensi tavu olla iskuton ja tahti-isku 
olla kolmannella tavulla. Näin tapahtuu luontevasti silloin, 
kun kyseessä on yhdyssana, jonka alkuosa käsittää kaksi 
lyhyttä tavua (esim. »kotikönnun»), mutta myös kolmitavui- 
sissa sanoissa (esim. »kokemäan», »Latitim»). Jos nelitavui- 
sen sanan keskimmäiset tavut ovat lyhyitä, tahti-isku tulee 
ensimmäiselle ja neljännelle tavulle (ei 9sämmumäton» vaan 
»sämmumatön»). Jotta maantieteellinen avainsana »Italia» 
neljine lyhyine tavuineen saataisiin heksametriin, edellytän, 
että ensi tavun i-vokaali, ääntyy pitkänä kuten alkutekstissä 
(»Italiäan»). Toiselle tavulle ictus tulee vain erisnimissä 
(esim. »Olympos») tai vierasperäisissä sanoissa (esim. 
»vänha oliivi»). 

Nyt julkaistavan eepoksen heksametrikielessä pitkäksi 
mitataan tavu, jossa on pitkä vokaali tai diftongi, kun taas 
suljettu lyhytvokaalinen tavu (tavallaan tavu, jossa on lyhyt 
vokaali ja yksi konsonantti) on tässä suhteessa ambivalentti, 
milloin pitkä, milloin lyhyt. Rajankäynti tapahtuu Mannisen 
heksametrissa samoin kuin käyttämässäni kuusimitassa 
siten, että esim. »kaikkosi» (pitkä-lyhyt-lyhyt) ja »kaikkosit» 
(pitkä-lyhyt-puolipitkä) hyväksytään daktyyliksi, mutta ei 
sen sijaan sanaa »kiukutti» (pitkä-puolipitkä-lyhyt), vaikka 
toinen tavu on painoton. 

Pyrin toteuttamaan kussakin säkeessä ainakin yhden 
kesuuran neljästä vaihtoehdosta, koska säkeen jäntevyys 
sitä mielestäni vaatii ja koska heksametrin puolikkailla on 
huomattava lauserakennetta jäsentävä merkitys. 

Heksametrin vaatimusten huomioonottaminen vaikuttaa 
syntaksiin ja sananvalintaan siinä määrin, että mutkattoman 
selkokielistä käännöstä on turha odottaa, mutta selkeys on 
silti suomentajan johtotähtiä. Osa suomen sanarikkaudesta 
jää heksametrin ulkopuolelle, mutta tuo rikkaus on kuiten- 
raa. Pelivaraa en tahdo laajentaa sanakatkoilla, kelpuutan 
vain sellaiset lyhennemuodot, joissa ei tarvita heittomerkkiä 
(esim. »kohos» pro »kohosi»). 

Heksametrikieli edellyttää runsasta nimivarianttien käyt- 
töä, joka tavallaan antaa sille tyylillisen orkestraation. Niinpä 
Italian ohella Apenniinien niemimaata kutsutaan myös 
Ausoniaksi tai Hesperiaksi. Troija voi olla Dardania tai Ilion, troi- 
jalaiset vastaavasti dardanolaisia, iliolaisia tai teukreja, kreikka- 
laiset piirittäjät danaeja, myrmidoneja, dolopeja. Karthagon 
tahoa nimitetään Syrteiksi, Libyaksi, Tyyrokseksi, Sidoniksi jne. 
Lassi Nummi kehotti tekemään julkaisuun pahvisen kirjan- 
merkin, jossa toistuvat nimet olisi tarjottu »rautaisannok- 
sena». Koska siihen ei ollut mahdollisuutta, kehotan aktii- 
vista lukijaa laatimaan itse itselleen tällaisen apuneuvon. 

Koska Aeneis suorastaan vilisee erisnimiä esim. taistelu- 
kohtauksissa, suomentaja joutuu ääntämään niissä vokaalien 
pituudet alkutekstin mukaisesti, jotta ne ylipäänsä saataisiin 

mahtumaan mittaan. Lukijan ei pidä tehdä niistä ongelmaa; 
hän voi pyrkiä ääntämään ne runomitan edellyttämällä 
tavalla. 

Heksametrikieli edellyttää lukijalta myönteistä ennakko- 
asennetta. Kynnys ei ole korkea päätellen siitä, että seitsen- 
vuotias lapsi, joka on juuri oppinut lukemaan, lukee heksa- 
metria virheettömästi. 


Eri kirjoihin liittyviä selityksiä 


Kunkin kirjan kerrontarakenteen tarkastelu pohjaa Kenneth 
Ouinnin ehdottamaan kolmijakoon (alku, keskiosa, loppu), 
jolla on keskeinen sija antiikin kirjallisuusteoriassa (Aristote- 
les, Horatius). Nimet on selitetty aakkosellisessa luettelossa 
(s. 417—447). Aeneiksen suhdetta Homeroksen eepoksiin ja 
eräisiin muihin pohjateksteihin pidetään silmällä olennai- 
sissa kohdissa. Koska Aeneis on yksi lentävien lauseiden 
päälähteistä, tärkeimmät niistä esitetään latinaksi ja suo- 
meksi. 


ENSIMMÄINEN KIRJA 

Johdatus eepoksen maailmaan 1-33 
Aiheen määrittely ja pyyntö runottarelle (1-11) 
Rooman ja Karthagon vastakkaisuus (12-33) 

1. Myrsky ja haaksirikko 34-222 
1. Aiolos nostattaa myrskyn (34-91) 
2. Aeneas myrskyn kourissa (92-123) 
3. Neptunus tyynnyttää myrskyn (124-156) 
4. Rantautuminen Afrikassa (157-222) 

2. Aeneas saapuu Karthagoon 223-635 


1. Juppiterin ja Venuksen neuvottelu (223-304) 
2. Aeneas kohtaa valehahmoisen Venuksen, joka 

selvittää pojalleen Didon taustan (305—417) 
3. Aeneas Junon temppelissä (418-519) 
4. Ilioneuksen puhe, Aeneas ja Dido 

kohtaavat (520-636) 

3. Didon tarjoamat pidot 637-756 

1. Pitovalmistelut (637—656) 
2. Venus vaihtaa Juluksen Amoriin ja lähettää 

tämän agenttina pitoihin (657-694) 
3. Pidot (695-756) 


Kolmijako toteutuu selvästi toiminnallisessa kehittelyssä. 

Selvitettyään johdannossa Rooman ja Karthagon välisen 
perusvastakohdan ja Junon vihan syyt kertoja kuvaa, kuinka 
jumalatar ryhtyy toimintaan troijalaisten tuhoamiseksi ja 
nostattaa Aioloksen avulla myrskyn. Aeneaan laivue on jou- 
tumassa täydelliseen tuhoon, mutta Neptunus tyynnyttää 
myrskyn, ja niin pakolaiset selviytyvät Libyan rantaan. 

Nyt myös Aeneaan äiti Venus alkaa toimia ja käy Juppite- 
rin kanssa keskustelun, jossa viitataan troijalaisten suureen 
tulevaisuuteen Italiassa. Ylijumala lähettää Mercuriuksen 
(Hermeen) toimimaan pakolaisten hyväksi. Venus itse koh- 
taa Aeneaan spartalaisen neitosen hahmossa, antaa tälle 
neuvoja, kertoo Didon menneisyyden ja muuttaa poikansa 
näkymättömäksi. Näin Aeneas pääsee katsomaan vuorelta 
uuden kaupungin (Karthagon) rakennustöitä. Sankari kul- 
kee Junon temppeliin ja katselee siellä Troijan sotaa kuvaile- 
via freskoja, kun Dido saapuu paikalle. Kuningatar lupaa 
paikalle tulleelle troijalaislähetystölle turvapaikan. Aeneas 
seuraa kohtausta näkymättömänä, mutta muuntautuu sitten 
näkyvään hahmoon ja esittäytyy kuningattarelle, joka 
mykistyneenä joutuu vieraansa lumoihin ja kutsuu pakolai- 
set pitoihin. 

Aeneas antaa noutaa laivoilta palatsiin poikansa Juluksen, 

jonka Venus vaihtaa Amoriin varmistaakseen näin Didon 
rakastumisen. Kuningatar pyytää vierastaan kertomaan 
Troijan tuhosta. 


Käsikirjoitusten säilyttämä teksti alkaa sanoilla Arma virum- 
gue cano, mutta biografi Aelius Donatus ja kommentaattori 
Servius ovat säilyttäneet näitä edeltävät »esisäkeet», jotka 
kytkevät uuden runoelman tekijän aikaisempaan tuotan- 
toon: 


Ille eg0, gui guondam gracili modulatus avena 
carmen, et egressus silvis vicina coegi, 

ut guamvis avido parerent arva colono, 

gratum opus agricolis, at nunc horrentia Martis 
arma virumque cano (. . .) 


Ennen hentoa vain runon paimenpilliä soitin, 
metsien kätköt jättäen myös lähiseutujen kentät 
saatoin peltona palvelemaan sadon viljelijöitä, 
tuo teos miellyttää maamiehiä, hurjia vihdoin 
Marsin taistoja nyt sekä sankarin retkiä kerron 


(sa) 


(suom. Päivö Oksala) 


Nämä säkeet, joista emme tiedä, ovatko ne runoilijan itsensä 
vai jonkun ystävän laatima puolileikillinen johdanto, ovat 
antaneet aloitusmallin joillekin myöhemmille runoelmille 
(esim. Johan Paulinuksen kreikankielinen Finlandia-eepos). 
Säkeissä viitataan paimenrunoihin (Bucolica) ja maanviljelys- 
eepokseen (Georgica). Kolmiportainen nousu (kliimaksi) hui- 
pentuu herooisen sotaeepoksen mainintaan. 


1-11. Alkusäkeiden tehtävänä on ilmaista eepoksen teema 
lukijan mielenkiintoa virittävällä tavalla ja pyytää runotta- 
relta innoitusta. Arma virumgue cano — »Aseista ja miehestä 
laulan» kiteyttää sekä asian (sodat) että päähenkilön (Troi- 
jasta Italiaan paenneen sankarin) tavalla, joka viittaa Home- 
roksen eepoksiin. Iliaan alussa painotetaan asiaa, Akhilleuk- 

sen kohtalokasta vihaa seuraamuksineen (»Nyt viha Peleuk- 
sen pojan, muusani, laula Akhilleun/ kohtalokas»), ja Odys- 
seian alussa taas päähenkilöä luonteenpiirteineen (»Sanka- 
rin, oi runotar, monitaitavan retkiä kerro»). Alkusanat ilmai- 
sevat siis kaikessa lyhykäisyydessään, että Aeneis on Home- 
roksen eeposten synteesi. Sanojen järjestys (sodat + mies) on 
khiastinen suhteessa kerrontajärjestykseen, jossa sankarin 
harharetket kerrotaan ensin, sitten maataistelut. Akhilleuk- 
sen päämääränä on purkaa vihansa, Odysseuksen palata 
sodasta kotiin, Aeneaan päästä pakolaisena luvattuun maa- 
han ja perustaa sinne uusi valtakunta, mikä tapahtumasarja 
kuvastuu maantieteellisten nimien sijoittelussa (Troija, Ita- 
lia, Latium, Alba, »Rooman korkeat muurit»). Korkeampia 
voimia edustavat alusta alkaen toisaalta kohtalo, toisaalta 
jumalat. 


12-33. Hypothesis, peruslähtökohta, on vastaus muusainvo- 
kaatioon, jossa kysytään, mikä aiheutti Junon vihan. Vihan 
syyksi esitetään Rooman ja Karthagon vastakohta, joka saa 
taivaan kuningattaren asettumaan troijalaisia ja Rooman 
tulevaisuutta vastaan. Lisäksi viitataan kolmen jumalattaren 
(Afrodite-Venuksen, Pallas Athene-Minervan, Hera-Junon) 
kauneuskilpaan, jonka troijalainen Paris oli ratkaissut 
Venuksen eduksi ja Junon tappioksi, sekä Juppiterin homo- 
eroottiseen rakkauteen troijalaista Ganymedesta kohtaan. 


81-91. Myrskykuvauksen pohjana on Odysseusta kohtaava 
myrsky, jonka Poseidon nostattaa (Odysseia 5, 291-296): 


Virkki ja vinhat nosti jo pilvenpäät, meren möyri 
kuohuun hangollaan, rajumyrskyyn kaikkien tuulten 
riehuvat puuskat kiihti ja pilviin maan, meren piirin 
kaiken peitti, ja taivaalt' yön syvä laskihe synkkyys. 
Yhteen nyt Suvi iski ja Kaakko ja karjuva Länsi, 
myös vilukirkas Pohjoinen vesivuoria vyörtäin. 

(suom. Otto Manninen) 


Kuvausten samanlaisuus on ilmeinen, mutta myös erot huo- 
mattavat. Homeroksen myrsky on hajoava moninaisuus, 
Vergiliuksen — hänen panteisminsa mukaisesti — kokonais- 
valtainen: intentant omnia mortem — »miehien surmaa enteilee 
koko mahtava luonto». 





94-101. Aeneaan mielenpurkaus on pitkälti samansuuntai- 
nen kuin Odysseuksen reaktio (Odysseia 5, 299-312). Huo- 
mio kiintyy siivekkääksi muodostuneeseen sanontaan O ter- 
gue guatergue beati — (sananmukaisesti) »Oi kolmasti ja nel- 
jästi onnelliset», (suomennettu) »Miten autuas on osa tei- 
dän», mikä vastaa Homeroksen sanoja »Kolmin,/neljin ver- 
roin onnekkaat». 


135. Neptunuksen raivo ilmenee siinä, että hänen uhkauk- 
sensa katkeaa: Ouos ego... — »Kyllä minä teitä...», suomen- 
noksessa »Teille jo näytän . . .!» - Tämä lentävä lause on Suo- 
messa tullut ruotsinkielisen modernistisen kulttuurilehden 
nimeksi (Ouosego 1928-1929), joka nimensä mukaisesti pyrki 
näyttämään konservatiiveille taivaanmerkit. 


198-207. Aeneaan rohkaisupuhe on verrattavissa Odysseuk- 
sen sanoihin, jotka hän vedoten voitettuihin koettelemuksiin 
esitti miehilleen lähestyttäessä Skyllaa ja Kharybdista 
(Odysseia 12, 208-221): » Ystävät, ennestään lie meille jo tut- 
tuja vaarat jne.» Tämä kohta on tuottanut seuraavat lentävät 
lauseet: 


(. . .) Forsan et haec olim meminisse iuvabit. 
Hauska on muistaa myöhemmin kokemuksia näitä. 


Per varios casus et tot discrimina rerum. 
Kirjavat kohtalot saamme ja niin monet kohdata vaarat. 


Durate et vosmet rebus servate secundis. 
Mielet karkaiskaa: paras säästyä onnea varten. 


257-296. Juppiter ennustaa Venukselle, että Aeneas voittaa 
tulevan sodan, Julus-Askanius siirtää vallan Aeneaan perus- 
tamasta Laviniumista Alba Longaan, jonka tytärkaupunki 
tuli olemaan Romuluksen perustama Rooma. Hän viittaa 
myös myyttisin paikannimin Kreikan valtaukseen (283-285). 
Julius Caesar (286-288) ei ole diktaattori, vaan hänen otto- 
poikansa Gaius Julius Caesar Octavianus, joka historiassa 
tunnetaan nimellä Caesar Augustus. Gens togata, »togankan- 
taja-kansa», viittaa roomalaisten viralliseen pukuun, jota 
Augustus vaati käytettäväksi julkisissa tilaisuuksissa (282). 
Belli portae, »Sodan portit», (293) ovat Januksen temppelin 
portit, jotka pidettiin suljettuina rauhan vallitessa ja jotka 
Augustus sulki vuosina 29 ja 25 eKr. 


367-368. Didon häränvuota (kreikaksi byrsa) on virittänyt 
matemaattisen ongelman (Osmo Pekonen): 


Kun Dido saapui Numidian rantaan, paikallinen 
kuningas lupasi hänelle niin paljon maata kuin hän 
voisi erottaa »yhdellä häränvuodalla». Dido menetteli 
viekkaasti: hän leikkautti häränvuodan pitkäksi 
ohueksi nauhaksi ja erotti sitten tarvitsemansa maa- 
alueen ympäröimällä sen nauhalla. Mutta mihin muo- 
toon Dido mahtoi asettaa nauhan? Jo antiikin aikana 
tämä kysymys tunnettiin Didon ongelmana. Nykyisin 
puhumme myös isoperimetrisestä ongelmasta. Vastaus 
on ympyrä, mikäli Dido levitti nauhan kokonaan kui- 
valle maalle, tai nahan molemmista päistä mereen 
päättyvä puoliympyrä, mikäli Dido käytti rantaviivaa 
apuna. Kesti kuitenkin lähes kaksi tuhatta vuotta, 
ennen kun Didon ongelman heuristinen ratkaisu pys- 
tyttiin todistamaan oikeaksi matematiikan vaatimalla 
tarkkuudella. Kreikkalaisen Zenodoroksen argumentin 
viimeiset aukkopaikat täydensi vasta suuri saksalainen 
matemaatikko Kari Weierstrass (1815-1897). Didon 
ongelman tutkimuksesta sai alkunsa kokonainen mate- 
matiikan ala, variaatiolaskenta. 


419—429. Kun Aeneas katselee Karthagon kaupungin raken- 
nustöitä, tämä kuvataan anakronistisesti hellenistiseksi kau- 
pungiksi, jossa katseenvangitsijaksi muodostuu teatteri 
näyttämöineen yhteisöllisen kokoontumisen symbolina. 


430—436. Rakentajien työnjakoa verrataan Homeroksen suo- 
simalla vertauksella mehiläisten uurastukseen. Mehiläisku- 
vaus tavataan myös Georgicassa (4, 158-169), jossa kuvataan 
voikeita» mehiläisiä ja niitä verrataan — käänteisesti — sala- 
moita takoviin jättiläisiin, kyklooppeihin. Fervet opus — »Työ 
kiehuu» on lentävä lause, jota mm. suomalainen nobelisti 
A. I. Virtanen käytti saapuessaan laboratorioon. 


450-493. Tultuaan Junon temppeliin Aeneas katselee ilahtu- 
neena kuvaesitysten inhimillisyydestä, mutta järkyttyneenä 
niiden sisällöstä välähdyksiä Troijan sodasta. Sunt lacrimae 
rerum — »Kyynelevuo osa ihmisen on» (462) on kiteytynyt 
sananparreksi. 


498-504. Temppeliin saapuvaa Didoa verrataan homeeri- 
sella kuvalla Artemis-Dianaan samaan tapaan kuin Nausi- 
kaata (Odysseia 6, 102-107): 


Niinkuin Artemis, ampujatar, käy vuort?, alas astuin, 
harjoja pitkän Taygeton tai myös Erymanthon, 
vainoten riemuissaan salokarjua, hirveä nopsaa; 
aigiinkantaja-Zeun sulo-tyttäret, metsien immet, 
saattona parvehtii, sydän Leton riemua sykkii, 

näät tytär otsaa, päät’ ylevämpi on kaikkia muita, 
(..) 


(suom. Otto Manninen) 


586-630. Homeros-tuntuma säilyy jatkossa, sillä Aeneaan ja 
Didon kohtauksen pohjana on runsain muutoksin juuri 
Odysseuksen ja Nausikaan tapaaminen (Odysseia 6, 139- 
197). Sankarin ilmestymistä on paljon lainattu, myös kieli- 
opin esimerkkinä ns. suhteen akkusatiivista (588-589): Resti- 

tit Aeneas clarague in luce refulsit/os umerosgue deo similis. — 
»Tuossapa Aeneas valon kirkkaudessa jo loistaa,/kasvot ja 
hartiat kuin jumalalla.» 


697-756. Didon pitojen yleisenä Homeros-mallina ovat Alki- 
nooksen pidot Odysseian seitsemännessä ja kahdeksannessa 
laulussa. Laulaja Iopaan lyhyesti referoitua kosmista laulua 
(740—746) vastaavat Homeroksella Demodokoksen seikkape- 
räisemmin lainatut esitykset. 


TOINEN KIRJA 
Johdanto 1-13 
1. Puuhevosjuoni 13-249 
1. Puuhevosen katselu (13-39) 
2. Laokoonin varoitukset (40-56) 
3. Kätyri Sinon kertoo »tarinansa» ja hänet 
päästetään Troijaan (57—198) 
4. Laokoonin ja hänen poikiensa kuolema (199-233) 
5. Hevonen kuljetetaan kaupunkiin (234-249) 
2. Troijan yöllinen kuolinkamppailu 250-633 
1. Viholliset palaavat kuutamossa (250-267) 
2. Hektor ilmestyy unessa Aeneaalle (268-297) 
3. Aeneas kuulee Panthukselta tilanteen ja 
kokoaa iskujoukon (298-369) 
4. Katutaisteluja (370-401) 
5. Kassandra häväistään Athenen temppelin 
luona (402-430) 
6. Aeneas todistaa, kuinka Priamoksen linna 
vallataan Pyrrhoksen johdolla (431-505) 
7. Pyrrhos surmaa Priamoksen (506-558) 
8. Aeneas näkee Helenan ja on surmata tämän 
kostoksi (559-587) 


9. Venus ehkäisee aikeen ja näyttää pojalleen 


Troijan kohtalon (588—633) 
3. Aeneaan matkavalmistelut ja pako 634-804 

1. Ankhises kieltäytyy pakenemasta, mutta 

enteiden rohkaisemana lähtee mukaan (634-704) 
2. Aeneas lähtee väkineen (705-729) 
3. Aeneaan puoliso Kreusa joutuu kadoksiin ja 

hän lähtee tätä etsimään (730-770) 
4. Kreusa ilmestyy näyssä ja kehottaa jatkamaan 

pakoa (771-794) 
5. Pakolaiset saapuvat Ida-vuorelle (795-804) 


Kuningattaren nimenomaisesta vaatimuksesta Aeneas ryhtyy, 
joskin vastahakoisesti, muistelemaan Troijan kauhunyötä. 

Kreikkalaiset rakensivat valtavan puuhevosen, jonka 
sisälle sijoitettiin iskujoukko, ja lähtivät muka kotimatkalle 
asettuen Tenedoksen saaren taakse väijyksiin. Laokoonin, 
Neptunuksen papin, varoituksista piittaamatta troijalaiset 
uskoivat kreikkalaisten agenttia Sinonia ja kuljettivat hevo- 
sen voitonmerkkinä kaupunkiin. 

Kreikkalaisten pääjoukko palasi kuutamossa troijalaisten 
vaivuttua uneen. Sinonin avustamana iskujoukko purkautui 
hevosen sisuksista ja aloitti verilöylyn. Aeneas näki unessa 
Hektorin haamun, joka selvitti hänelle tilanteen. Herättyään 
sankari keräsi joukon ja ryhtyi päättävästi vastarintaan. Hän 
kohtasi joukon kauhunäkyjä (mm. Kassandran raiskauksen 
ja Priamoksen kuoleman) ja oli vähällä surmata kostoksi 
Helenan, sodan aiheuttajan, mutta hänen äitinsä Venus sai 
hänet ryhtymään pakomatkan valmisteluun. 

Aeneaan saavuttua kotipalatsiinsa hänen isänsä Ankhises 
kieltäytyi lähtemästä pakomatkalle, mutta tulkittuaan 
oudon liekki-ilmiön ja pyrstötähden hyviksi enteiksi hän 
mukautui poikansa tahtoon. Matkalla Aeneaan puoliso Kre- 
usa jäi jälkeen ja katosi. Sankari lähti häntä etsimään, mutta 
Kreusa näyttäytyi hänelle näyssä, kertoi kohtalostaan ja neu- 
voi pakolaisia jatkamaan matkaa ilman häntä. Aamun koit- 
taessa he vaelsivat Ida-vuorta kohti. 

Toisen ja kolmannen kirjan yleisenä Homeros-mallina on 
Odysseuksen kertomus Alkinooksen pidoissa (Odysseia 9 — 
12). Aeneas kertoo tässä sisäkertomuksessa aikaisemmista 
vaiheistaan, Troijan tuhosta, pakenemisestaan ja harhailuis- 
taan Välimeren piirissä aina siihen saakka, kun hän haaksi- 
rikkoutui Afrikan rannikolla. 

Troijan tuho on Homeroksen eepoksessa viittausten tai 
välähdysten varassa, ja tämän aihepiirin päälähteinä olivat 
meiltä kadonneet kykliset eepokset Pikku Ilias ja Ilionin hävi- 
tys (Iliupersis), jotka puolestaan olivat tarjonneet aineistoa 
tragedialle (esim. Sofokleen kadonneet näytelmät Sinon ja 
Laokoon sekä Euripideen säilyneet teokset Troijattaret ja 
Hekabe). Toisen kirjan synkkä traaginen paatos, joka poik- 
keaa voimakkaasti Odysseian tyylillisestä virityksestä, onkin 
monessa suhteessa verrattavissa tragediaan, esim. Euri- 
pideen Troijattariin, jossa myös tapahtumia tarkastellaan 
troijalaisten näkökulmasta. Vergiliuksen kerronnassa tuntuu 
väkevänä Aeneaan kokemus. 


3. Infandum, regina, iubes renovare dolorem — »Käsket, valtiatar, 
sanomattoman tuskani toistaa.» on kiteytynyt lentäväksi 
lauseeksi, jonka Eino Leino suomensi: » Vaadit virkkamahan 
mua vaivaa virkkamatonta.» 


13-249. Kirjan ensimmäinen kolmannes on omistettu puuhe- 
vosjuonen kuvaukselle. Tämä sananparreksi vakiintunut 
sotajuonen symboli käsiteltiin Pikku Iliaassa ja Ilionin hävityk- 
sessä, ja se tavataan kolme kertaa Odysseiassa. Niinpä Mene- 
laos kuvaa Telemakhokselle hevosen sisällä vallinnutta jän- 
nittynyttä tunnelmaa (Odysseia 4, 265-289). Hevosen raken- 
tajana pidettiin Epeosta, sotajuonen laatijana tavallisimmin 
Odysseusta. Rationaalisesti hevonen yritettiin selittää sota- 
koneeksi tai sotalaivaksi. Eeppisen kerronnan kannalta 
hevosen teho on sen näennäisessä harmittomuudessa, joka 
tuhoaa kokonaisen kaupungin. 

40-56. Poseidonin pappi ja selvänäkijä Laokoon tulkitsee 
hevosen — paradoksaalia kyllä — piirityskoneeksi, jonka 
sisällä on vihollisen iskujoukko. Laokoonin sana Quidquid id 
est, timeo Danaos et dona ferentis on suosittu sananparsi (suo- 
meksi sananmukaisesti: »Mikä onkin kyseessä, pelkään 
kreikkalaisia silloinkin, kun nämä tuovat lahjoja.») 


57-198. Olennainen tekijä puuhevosjuonessa on kreikkalais- 
ten agentti Sinon, joka saavuttaa troijalaisten luottamuksen 
kertomalla valheellisen tarinan vaiheistaan ja sepittämällä 
selityksen puuhevoselle saa troijalaiset kuljettamaan sen 
muurien sisäpuolelle. Sinonin esitystä on pidetty retoriikan 
mestarinäytteenä (R. G. Austin): »Cicero olisi nauttinut siitä 
ja tunnustanut sen korkean retorisen tason.» 


164-175. »Pallaan kuva turmia tuova» (latinaksi fatale . . Palla- 
dium) on ns. Palladion, taikaesine, johon Troijan menestys oli 
kytketty. Sinon esittää sille oman tarkoitushakuisen selityksensä. 


199-227, Kuuluisin kuvaus Laokoonin kohtalosta on Vati- 
kaanin museossa oleva hellenistinen marmoriveistos (1. 
vuosisadalta eKr.), jonka Vergilius on saattanut tuntea. Joka 
tapauksessa Codex Vaticanuksen aihetta käsittelevä värimi- 
niatyyri on hyvin samansuuntainen. 


250-267. Vergilius kuvaa parinkymmenen säkeen matkalla, 
kuinka lempeä kuutamoyö vaihtuu verilöylyksi, kun piirit- 
täjien pääjoukko palaa laivoilla Troijaan. Sinon huolehtii 
siitä, että iskujoukko päästetään oikealla hetkellä hevosen 
sisuksista ja että molempien joukkojen hyökkäykset käyvät 
yksiin. Pikku Iliaasta säilynyt heksametri osoittaa, että kuu- 
tamo kuului perinteisesti Troijan kohtalonyöhön: »Yö oli 
puolessaan, kohos maan yli kuun valo kirkas.» Hevosen 
rakennusmestarina (doli fabricator) mainitaan Epeos kuten 
Homeroksella (Odysseia 8, 492—494; 11, 523-525). 

270-273. Aeneaalle unessa ilmestyvän Hektorin haamu on 
sellainen kuin hän oli kaksintaistelun jäljiltä, kun Akhilleus 
oli vetänyt hänen ruumistaan vaunujensa perässä (Ilias 22, 
395-404). 


304-308. Eeppinen vertaus pohjaa Homerokseen (Ilias 4, 
452-456). 


402-406. Aias, Oileun poika, raiskasi (414) Kassandran Pal- 
las Athenen temppelissä, mistä suuttuneena jumalatar 
tuhosi sankarin laivan paluumatkalla Euboian rannikolla 
(Aeneis 1, 39—45). 


471-475. Akhilleuksen pojan Neoptolemoksen eli Pyrrhok- 
sen vertaaminen käärmeeseen pohjaa Homeroksen kohtaan, 
jossa Hektoria ennen ratkaisevaa kaksintaistelua verrataan 
kyyhyn (Ilias 22, 94-96). 


486-490. Troijan naisten tragedia tuo mieleen Euripideen 
Troijattarien kuvaukset vangeiksi lähtevien naisten tuskasta. 


Huomio kiintyy sydäntä särkevien valitusten ja taivaan täh- 
tien vastakohtaan. 


506-558. Kuvaus Priamoksen kuolemasta ei esiinny Home- 
roksella, ei myöskään siinä kohtauksessa, jossa Odysseus 
kertoo Akhilleukselle Manalassa Neptolemoksen urotöistä 
(Odysseia 11, 505-537), mutta sitä käsiteltiin kyklisessä epii- 
kassa, Euripideen Troijattarissa ja Hekabessa, Polygnotoksen 
Iionin hävitystä esittävässä maalauksessa Delfoissa sekä 
monissa vaasimaalauksissa. 


540-543. Kun Neoptolemos on raa'asti surmannut Priamok- 
sen pojan tämän silmien edessä, Priamos vertaa Neoptole- 
mosta ivallisesti tämän isään Akhilleukseen muistellen koh- 
tausta, jossa saapui Akhilleuksen telttaan pyytämään Hekto- 
rin häväistyä ruumista haudattavaksi: nuori sankari suhtau- 
tui jalomielisesti vanhaan viholliskuninkaaseen, luovutti 

ruumiin hyvin hienovaraisesti ja takasi Priamokselle vieläpä 
turvallisen paluun Troijaan (Ilias 24, 477—686). Toisenlainen 
versio tavattiin Karthagon temppelin seinämaalauksessa 
(Aeneis 1, 483-484): Akhilleus kaupitteli siinä Hektorin run- 
neltua ruumista kultaan. 


557-558. Kommentaattori Servius väittää tämän kuvauksen, 
joka heijastelee toista versiota Priamoksen kuolemasta, vii- 
tanneen Pompeiuksen kuolemaan Aleksandrian rannassa 48 
eKr. 


567-588. Helena-episodi puuttuu parhaista käsikirjoituk- 
sista. Ns. Servius auctus (»Täydennetty Servius») on sen säi- 
lyttänyt ja tietää kertoa, että Vergilius kirjoitti sen, mutta 
Varius ja Tucca poistivat sen lopullisesta julkaisusta. Toden- 
näköinen selitys. 


721-725. Kun Aeneas on Venuksen opastuksella tajunnut 
Troijan kohtalon ja saanut taivutettua Ankhiseen pakomat- 
kalle, hän lähtee väkineen kantaen Ankhisesta harteillaan ja 
taluttaen Julusta Kreusa-puolison seuratessa jäljessä. Tämä 
kiteytyy ikonologiseksi motiiviksi kuvaesityksiin, ja se näh- 
dään myös Tiepolo nuoremman Troijan tuhoa esittävän 
maalauksen vasemmassa alakulmassa. 


792-794. Kreusan katoaminen ja ilmestyminen Aeneaalle 
haihtuvana näkynä muistuttaa Orfeuksen ja Eurydiken jää- 
hyväiskohtausta (Georgica 4, 499-502) sekä kolminkertaisine 
syleily-yrityksineen Odysseuksen haikeaa tapaamista 
äitinsä haamun kanssa (Odysseia 11, 206-208) ja Aeneaan ja 
Ankhiseen jäähyväisiä Elysionissa (Aeneis 6, 700-702). 


KOLMAS KIRJA 


Johdanto 1-2 
1. Matka Troijasta Thraakian ja Kreetan kautta 
Buthrotoniin 13-293 
1. Thraakia (13—68) 
2. Deelos (69-120) 
3. Kreeta (121-191) 
4. Myrsky, Harpyijojen saari (192-269) 
5. Leukas (270-283) 
6. Tulo Buthrotoniin (284-293) 
2. Vuoden oleskelu Buthrotonissa 294-520 
1. Helenoksen ja Andromakhen vieraina (294-355) 
2. Helenoksen ennustus ja ohjeet (356-471) 
3. Jäähyväiset ja lähtö (472-520) 
3. Purjehdus Sisiliaan 521-718 
1. Tulo Italian rannikolle (521-569) 
2. Etnan ohitus (570-587) 
3. Akhaimenides kertoo kohtalostaan 
Odysseuksen laivueessa (588—691 
4. Matka Sisilian ympäri Drepanoniin, 
Ankhiseen kuolema (692-718) 


Matka Troijasta kiertoteitse Buthrotoniin kesti useita vuosia. 
Buthrotonissa viivyttiin noin vuosi. Sieltä päästiin Sisilian 
rannikolle kolmessa päivässä. Drepanonissa kului ehkä kuu- 
kausi. 

Enteitä tulkitsemalla Aeneas pyrki selvittämään, minkä 
maan jumalat olivat määränneet kotipaikaksi pakolaisille. 
Hän purjehti ensin pohjoiseen, Thraakiaan, sieltä Deeloksen 
kautta etelään Kreetalle, missä kotijumalat ilmestyivät 
hänelle unessa ja selittivät, että luvattu maa oli Hesperia eli 
Italia, josta Troijan kantaisä Dardanos oli kotoisin. Matka 
suunnattiin sinne. Laivue pelastui myrskystä Strofadien saa- 

rille, missä Kelaino, yksi harpyijoista, lauloi Aeneaan tule- 
vaisuudesta. Aeneas järjesti kilpakisat Leukas-niemen 
Aktionissa »suuren vuoden» umpeutuessa ja laski maihin 
Buthrotonissa. 

Buthrotonissa hallitsi Akhilleuksen entisiä alueita troija- 
lainen tietäjä Helenos, joka Pyrrhoksen kuoleman jälkeen oli 
avioitunut Andromakhen, Hektorin lesken, kanssa. Pakolai- 
set viettivät ystävien parissa tervetulleen lepovuoden. 
Helenos neuvoi Aeneasta ja valmisti tätä henkisesti tulevia 
koettelemuksia varten. 

Italian eteläkärki ohitettiin riemuhuutojen kaikuessa. Etna 
tarjosi vaikuttavan vulkaanisen näytelmän. Rannassa pakolai- 
set kohtasivat Akhaimenideen, Odysseuksen toverin, joka oli 
unohtunut Polyfemoksen luolaan ja sieltä pakoon päästyään 
viettänyt kolme kuukautta kykloopin pihapiirissä. Matka 
suuntautui Sisilian eteläpuolitse saaren länsikärjessä sijaitse- 
vaan Drepanoniin. Siellä Ankhisees kuoli, ja vastuu pakolais- 
ten tulevaisuudesta siirtyi kokonaan Aeneaan harteille. 

Aeneas lopettaa kertomuksensa. 


Aeneaan kertomus jatkuu kolmannessa kirjassa, joka värik- 
käine meriretkineen tarjoaa vapauttavan vastapainon toisen 
kirjan synkälle tragiikalle. Kirjassa erottuu kolme toisiinsa 
kietoutuvaa teemaa: 1) pakolaisten epävarmuus (josta puut- 
tuu Odysseuksen retkien seikkailumieli), 2) asteittain kasvava 
tietoisuus kutsumuksesta ja päämäärästä sekä 3) isä Ankhi- 
seen keskeinen rooli perimätiedon välittäjänä ja jumalentei- 
den tulkitsijana. Jos eepoksen alkupuoliskoa nimitetään 
Aeneaan »Odysseiaksi», kolmas kirja muodostaa sen ytimen. 
Vergilius kehittelee harharetket varioiden kuvausta taiten. 
Hänen Välimerensä on maantieteellinen Välimeri, kun taas 
Odysseuksen meri on rannaton, jäsentymätön ulappa. 


12. Säe on muunnossitaatti Enniukselta (Annales 201), jollai- 
sia Vergilius viljelee: Enniuksella volentibus cum magnis dis — 
»suopeiden suurten jumalien kera», Vergiliuksella cum . . 
penatibus et magnis dis — kera penaattien ja suurten juma- 

lien». Kyseessä on versus spondaicus, jonka toiseksi viimeinen 
metron on spondee eikä daktyyli kuten säännönmukaisessa 
heksametrissa pitäisi. 


22-68. Polydoroksen, Priamoksen nuorimman pojan, kohta- 
lon liittäminen Aeneaan taruun lienee Vergiliuksen keksintö 
(vainajan muodonmuutos pensaaksi). »Hurskas Aeneas» 
luonnollisesti suorittaa hänelle viimeisen palveluksen. 


56-57. Quid non mortalia pectora cogis/auri sacra fames! — 
»Mihin ihmisen mieltä et riivais,/voi, himo kauhea kullan!» 
»Kullan kirottu nälkä» on vakiintunut lauseparreksi. 


94-98. Deeloksen Apollon selvittää, että pakolaisten mää- 
ränpää on suvun alkukoti, ja Ankhises tulkitsee tämän Kree- 
taksi, josta Teukros, yksi Troijan kuninkaista, oli kotoisin 
(103-117), mikä tulkinta osoittautuu vääräksi. 


163-171. Kreetalla kotijumalat kertovat unessa Aeneaalle, 
että luvattu maa oli Hesperia eli Italia eli Ausonia, josta Dar- 
danos, Troijan heimon Zeuksesta polveutuva kantaisä, oli 
lähtöisin, ja nyt Ankhises vahvistaa tiedon muistaen Kassan- 
dran taannoisen ennustuksen (180—188). 


192-195. Myrskykuvaus pohjaa Homerokseen (Odysseia 12, 
403-406): 


Mutta kun kauas taa jäi saari ja maata kun muut’ ei 

siintänyt mistään päin, vesi vellova vain sekä taivas, 

silloin pilven Zeus sinitumman äkkiä nosti 

laivan laitavan päälle, ja verhosi veet syvä synkkyys. 
(suom. Otto Manninen) 


209-262. Poikkeaminen Strofadien saarella johtaa odysseia- 
maiseen seikkailuepisodiin: yhteenottoon hitchcockmaisten 
lintuhirviöiden, harpyijojen, kanssa. Niiden johtaja raivotar 
Kelaino syytää Aeneaalle ennustuksen, jonka yhteydessä 

mainitaan »kalutuiden pöytien syönti» merkkinä tulosta 
luvattuun maahan. Enne toteutuu aikanaan (Aeneis 7, 107— 
129), ja sankari kertoo saaneensa kuulla samansisältöisen 
ennustuksen myös Ankhiseelta. 


278-293. Ohitettuaan Odysseuksen valtakunnan, Ithakan, 
lähisaarineen ja Leukas-saaressa kohoavan Leuakaten nie- 
menkärjen Aeneaan laivue laskee maihin Aktionissa, missä 
järjestetään ilionilaiset kisat. Nämä ennakoivat Augustuksen 
järjestämiä ludi Actiaci -kisoja, ja »suuren vuoden» umpeu- 
tuminen liittää tämän episodin Aktionin ratkaisevaan meri- 
taisteluun, jossa Augustus voitti Antoniuksen ja Kleopatran 
sotavoimat 31 eKr. (Aeneis 8, 671-713). 


294-505. Kirjan keskiosa on lepo- ja suvantovaihe vilkkaam- 
pien ääriosien välissä, kun Aeneaan laivue viettää talven 
Epeiroksen Buthrotonissa, jossa Neptolemos-Pyrrhoksen 
kuoleman jälkeen hallitsee ennustaja Helenos, Priamoksen 
poika, puolisonaan Hektorin leski Andromakhe (320-335). 
Andromakhen suuren traagisen hahmon liittäminen tähän 
yhteyteen antaa tunteen syvyyttä episodille, jossa vaalitaan 
Troija-muistoja. Yleisen version mukaan Helenos ja Andro- 
makkhe olivat joutuneet saaliinjaossa Neptolemoksen orjiksi, 
mutta Helenos oli ennustaidollaan pelastanut isäntänsä 
paluumatkalla ja voittanut näin tämän luottamuksen. 


321-224. »Priamoon suvun neito» on Polyksena, joka uhrat- 
tiin Akhilleuksen haudalla. 


374-462. Aeneaan pyynnöstä Helenos esittää laajahkon 
ennustuksen hahmottaen matkan tärkeimmät etapit ja pako- 
laisia vaanivat vaarat. Enne emakosta kolminekymmenine 
porsaineen (389-393) toteutuu aikanaan Tiberin rannassa 
(Aeneis 8, 43—46 ja 81-85). »Kaluttujen pöytien» ihme maini- 
taan ohimennen (394). Skyllaa ja Kharybdista koskeva varoi- 
tus (420-428) tuo kerrontaan välähdyksen Odysseian seik- 
kailullisuutta (Odysseia 12, 73-126 ja 231-257). Ennustuk- 

sensa lopuksi Helenos kertoo Aeneaan tulevasta käynnistä 
Cumaen Sibyllan luona. 


395. Fata viam invenient — »Kohtalot löytävät tien» on lentävä 
lause, joka mainiosti kuvastelee Aeneiksen aatemaailmaa. 


558-569. Laivue varoo ajamasta Messinan salmesta, johon 
Skylla ja Kharybdis oli sijoitettu, ja kääntyy vasempaan seu- 
raten Sisilian (Trinakrian) itärannikkoa etelään. 


570-587. Kykloopit Vergilius sijoittaa myöhemmän tradition 
mukaisesti Etnan ympäristöön. Nämä jättiläisethän toimivat 
Vulcanuksen pajan voimamiehinä Etnan uumenissa (Aeneis 
8, 416-453). Kreikan kirjallisuuden kuuluisin Etna-kuvaus 
on Pindaroksen Pythia 1, jonka mukaan titaani Tyfoeus pieh- 
taroi tulivuoren alla, kun taas Vergilius on sijoittanut 
gigantti Enkeladoksen vastaavaan asemaan. Vergiliuksen 
varsinaisena pohjatekstinä on Lucretiuksen Etna-kuvaus 
(Maailmankaikkeudesta 6, 639-702), johon myös Aetna-runoel- 
man tekijä pohjaa kuvauksensa. 


588-654. Saadakseen nivottua kyklooppi-episodin (Odysseia 
9, 193-566) Aeneiksen juonenkehittelyyn Vergilius sepitti 
tarinan Akhaimenideesta, Odysseuksen kumppanista, joka 
erehdyksessä oli jäänyt Polyfemoksen luolaan. Aeneas ja 
Ankhises ottavat hänet rannalta turviinsa, vaikka heillä oli 
vastaavassa tilanteessa huonoja kokemuksia Sinonin suh- 
teen (Aeneis 2), ja mies kertoi tarinansa yhtä rehevän irvok- 
kaasti kuin Odysseus Alkinooksen pidoissa kuvaten kyk- 
looppia lähietäisyydeltä. Pakolaiset näkivät kykloopit tur- 
valliselta etäisyydeltä (655-681). Vaikka Akhaimenides-epi- 
sodi luontuu Aeneikseen vain väkinäisesti, siitä tuli myöhem- 
min hyvin suosittu, ja mm. Ovidius kehitteli siitä oman ver- 
sionsa (Metamorphoses 14, 160-222). 


630-633. Kuvaus on hyvin lähellä Homerosta (Odysseia 9, 
371-374): 

Virkki ja maahan kellistyi, syrin vänkeä niska 

väänsihe retkahtain, unen, kaikenkaatajan, valtaan 

hirviö jäi, kidast' oksentui ulos kuolana kuohuin 

viini ja myös lihat ihmisen, kun hän kuorsasi päissään. 
(suom. Otto Manninen) 


707-715. Drepanonin satamassa Sisilian länsirannikolla 
Ankhises kuoli. Tämä tapahtuma oli luonteva sijoittaa tähän 
vaiheeseen, ennen Dido-episodia, jossa Ankhises ei voinut 
olla mukana muuta kuin unessa, Aeneaan omanatuntona. 
Aeneas oli nyt pater Aeneas, jonka harteilla oli koko vastuu 
heimon menneisyydestä ja tulevaisuudesta. 


NELJÄS KIRJA 
1. At regina gravi — »Mutta jo kauan on ruhtinatar 
kovan kalvama kaipuun» 1-295 
1. Syvästi rakastunut Dido (1-89) 
2. Junon ja Venuksen sotajuoni (90-128) 
3. Metsästysretki, myrsky, Aeneas ja Dido 
kohtaavat luolassa (129-172) 
4. Huhu leviää tapahtuneesta (173-194) 


5. Hyljätty kosija Jarbas vetoaa Juppiteriin (195-218) 
6. Juppiter lähettää Mercuriuksen viemään 


lähtökäskyä Aeneaalle (219-278) 

7. Aeneas päättää jatkaa matkaa (279-295) 
2. At regina dolos — »Mutta jo ruhtinatar (. . .) 

aavistaa salajuonet» 296-503 
1. Didon ja Aeneaan välienselvittely (296-396) 
2. Dido pyytää Aeneaalta lisäaikaa (tempus 

inane peto) (397—449) 
3. Dido tekee suunnitelman, lavastaa itsemurhan 

uhritoimitukseksi (450-503) 

3. At regina pyra — »Teettää ruhtinatar (. . .) 


valtaisan rovion» 504-705 
1. Dido valmistautuu itsemurhaan (504-552) 
2. Aeneas lähtee (553-583) 
3. Didon kirous ja kuolema (584-705) 


Kolmijako on selvin neljännessä kirjassa. Kunkin jakson 
kolme ensimmäistä sanaa ilmaisevat — otsikonomaisesti — 
toiminnan uuden käänteen. 

Kuolettavasti rakastunut Dido uskoutuu sisarelleen 
Annalle, joka rohkaisee häntä tavoittelemaan liittoa Aene- 
aan kanssa. Juno ja Venus — kumpikin eri syistä — tukevat 
tätä ajatusta. Pariskunta kohtaa metsästysretkeilä toisensa 
luolassa ukkosmyrskyn noustua, ja Dido antautuu Aene- 
aalle. Huhu tapahtuneesta leviää kuningattaren afrikkalais- 
ten kosijoiden korviin, joiden joukosta Jarbas vetoaa Juppite- 
riin. Tämä lähettää Mercuriuksen viemään lähtökäskyä 
Aeneaalle, joka noudattaa sitä karvain mielin. 

Dido aavistaa Aeneaan aikeet ja syyttää tätä petoksesta. 
Kun sankari pysyy päätöksessään ja sanoo, ettei ole tullut- 
kaan »hääsoihtuja varten», Didon rakkain unelma luhistuu 
ja hän joutuu suunniltaan. Toinnuttuaan hän pyytää Anna- 
sisarensa välityksellä lisäaikaa tottuakseen uuteen kääntee- 
seen. Kun sekään ei onnistu, hän päättää surmata itsensä. 
Salatakseen aikeen läheisiltään hän on polttavinaan Aeneaa- 
seen liittyvät muistot roviossa. 

Annettuaan rakentaa rovion Dido valmistelee »uhria» ja 
valmistautuu yön hiljaisuudessa kohtaamaan kuoleman. 
Kun Mercuriuksen unessa herättämä Aeneas antaa lähtökäs- 
kyn, Dido todistaa tapahtuneen aamulla ja kiroaa Aeneaan, 
tämän kutsumuksen sekä Rooman ja Karthagon suhteet 
tavalla, joka toi roomalaisen lukijan mieleen puunilaissodat. 
Hän nousee roviolle ja antaa itselleen kuoliniskun, mikä 
tulee hänen ympäristölleen hirvittävänä yllätyksenä. Juno 
lähettää sateenkaaren jumalattaren Iriksen lopettamaan 
Didon kuolinkamppailun 


Dido-kirja on Aeneiksen kuuluisin ja ylistetyin osa ja sellaise- 
naan Rooman kirjallisuuden merkittävin tragedia, joka 
antaa uuden suunnan kreikkalaisesta dramatiikasta periyty- 
välle traagisen käsitteelle. Neljännellä kirjalla ei ole varsi- 
naista vastinetta Homeroksen eepoksissa. Kirke- ja Kalypso- 
episodit vastaavat sitä siinä suhteessa, että niissäkin sanka- 
rittaret yrittävät saada sankarin jäämään pysyvästi luokseen, 
Odysseian kuudes laulu taas sikäli, että myös Nausikaa 
pelastaa haaksirikkoutuneen sankarin kuninkaan palatsiin. 
Vergiliuksen mallit ovatkin hellenismin psykologisoivassa 
epiikassa (Medeia Apollonioksen Argonautika-eepoksessa ja 
Ariadne Catulluksen Peleus-runoelmassa) ja Euripideen tra- 
gedioiden naispäähenkilöissä (esim. Medeia ja Faidra). 
Rakastuneen Medeian tapaamme Apollonioksella, hylätyn, 
kostonhimoisen Medeian Euripideella. Dido-taru tavataan 
historioitsija Timaioksella (3. vuosisata eKr.), ja Naeviuksen 
eepoksessa Bellum Poenicum esiintyy jo meidän tunte- 
mamme ihmisyyshahmo, kuten on pääteltävissä seuraa- 
vasta Saturnius-fragmentista: 


Blande et docte percontat Aenea guo pacto 

Troiam urbem liguerit. 

Lempeästi ja sivistyneesti hän tiedustelee, millä tavalla 
Aeneas jätti Troijan kaupungin. 


Tilanne vastaa Aeneiksen ensimmäisen kirjan loppua. Blande 
et docte olisi ilmaistavissa Ciceron kielellä humaniter. 


1-30. Pohjatekstinä on tässä Apollonios Rhodoslaisen 
kuvaus Medeian rakastumisesta (Argonautika 3, 451—458): 


Seurasi myös Medeia ja kaikkia huolia hautoi 
rinnassaan, mitä vain herättää tosi rakkaus saattaa. 
Silmissään yhä vain näki kaiken tuon kokemansa: 
millainen oli mies, mitä viittaa hän piti päällään 
tai mitä lausui, kuinka hän istui tai miten astui 
taas ulos, ei hänen vertaisekseen urhoa toista 

tohtinut uskoa hän, soi korvissaan joka hetki 
sankarin ääni ja mieluisat sanat, joita hän lausui. 
(suom. Teivas Oksala) 


Medeia, nuori tyttö, ihastuu pikemmin sankarin ulkonaisiin 
piirteisiin, Dido, kypsä nainen, sankarin luonteeseen ja koh- 
taloon, kuten ilmenee niistä sanoista, jotka Dido kohdistaa 
Anna-sisarelleen. Medeia ei uskoudu sisarelleen Khalkio- 
peelle, vaan puhuu itsekseen. 


90-128. Juno, Aeneaan perivihollinen, ja Venus, sankarin 
tuki ja turva, löytävät yhteisen sävelen, joskin vastakkaisista 
motiiveista: Juno tehdäkseen tyhjäksi Aeneaan kutsumuk- 
sen, Venus taatakseen pojalleen varman turvapaikan Kar- 
thagossa. 


132. Metsästyskoiria koskeva ilmaisu odora canum vis, joka 
on suomennettu havainnollisesti »ajokoirat nuuhkivat 
ilmaa», keskittää koirien olemuksen hajuaistiin ja olisi myös 
suomennettavissa sanatarkasti »ajokoirien vahvana vainu». 
Säkeen loppuminen yksitavuiseen sanaan on huomiota 
herättävä arkaistinen piirre, sinänsä harvinainen klassisessa 
runoudessa. 


170-172. Junon ja Venuksen häälavastukset saavat aikaan 
sen, että Dido luulee olevansa jo vähintään kihloissa Aene- 
aan kanssa. Siinä hänen kohtalokas traaginen erheensä 
(hamartia). 


173-197. Skandaali on valmis. Huhu kasvaa ja leviää ja levit- 
tää tiedon tapahtuneesta koko Pohjois-Afrikkaan. Perso- 
noitu Huhu tavataan Homeroksella (Odysseia 24, 413—414), 
mutta Vergilius kasvattaa lyhyen toteamuksen moninkertai- 
seksi crescendon kuvaukseksi. — Rossinin Sevillan parturin lib- 
retisti on saanut tästä idean Don Basilion ns. Juoruaariaan. 
Italialaisten oopperasäveltäjien libretistit olivat ammattiky- 
näilijöitä, jotka tunsivat Vergiliuksensa. 


362 


223-258. Juppiterin Mercuriukselle antama lähetintehtävä 
vastaa Zeun toimeksiantoa Hermeelle Homeroksella (Odys- 
seia 5, 28-54). Erona on se, että Hermeen on määrä taivuttaa 
Kalypso, jotta sankari pääsisi jatkamaan matkaansa, kun 
taas Mercurius vetoaa suoraan Aeneaan omaantuntoon, 
ettei tämä unohtaisi kutsumustaan. 


252-255. Säkeet ovat hyvin lähellä Homerosta (Odysseia 5, 50-53): 
(e) 
lens yli Pierian, yläilmoist' aaltoja kohti 
laskihe, liidellen liki kuohuja, kuin kalalokki 
etsien einettään meren aaval!' aaltoavalla 
hyökyyn suolaiseen yhä kastaa siipeä, sulkaa. 
(suom. Otto Manninen) 


258. Tämän säkeen sanavalinnat selittyvät siten, että Her- 
mes-Mercurius oli Atlaan tyttären Maian poika, jonka tämä 
synnytti Zeulle (Juppiterille) Arkadian Kyllene-vuorella. 


296-387. Kun Dido aavistaa Aeneaan lähtöaikeet, seuraa 
välienselvittely, joka tavallaan murtaa epiikan kehykset ja 
joka muistuttaa tragedian kriisikohtauksia, varsinkin Jaso- 
nin ja Medeian sananvaihtoa (Euripides, Medeia 446-626). 
Myös Catulluksen Peleus-eepoksen Ariadne-hahmon lähei- 
syys on tuntuva nimenomaan tässä jaksossa, kuten Päivö 
Oksala osoittaa eräässä tutkielmassaan (1962). 


300-303. Suunniltaan joutuneen Didon vertaaminen bak- 
kanttiin (Thyias) ja öisen Kithaironin maininta johtavat aja- 
tukset Euripideen Bakkantteihin. 


316. Säe per conubia nostra, per inceptos hymenaeos on hyvin 
lähellä Ariadnen sanoja (Catullus 64, 141): sed conubia laeta, sed 
optatos hymenaeos — »soit avioon hyvän toivon ja hääilon kaiho- 
tun kaipuun». Dido on eläytynyt voimakkaasti avioliiton aja- 
tukseen, ja kun Aeneas ilmoittaa, ettei ole »tullut hääsoihtuja, 
liittoja varten» (339), hänen rakkain unelmansa murskaantuu. 

327-330. Ajatus lapsesta, »pienoisesta Aeneaasta» (parvulus 
Aeneas) viittaa Catulluksen häärunoon (61, 209). Kyseessä on 
ainoa diminutiivi-adjektiivi Aeneiksessä. 


365-367. Syntyperän kyseenalaistaminen on retorinen hal- 
vennuskeino, joka tavataan myös Catulluksella (64, 154-157): 


Varmaan leijona soi sinun syntyä kallioluolaan? 

Tai merihirviö sylkenyt lie sinut kuohujen alta, 

Syrttien hirviö tai peto Skylla ja ahne Kharybdis, 

moista kun palkkana teet oman kalliin henkesi lunnaiks. 
(suom. Päivö Oksala) 


401-407. Kyseessä on antiikin kirjallisuuden ainoa eeppinen 
muurahaisvertaus, kun taas mehiläisvertaukset ovat epii- 
kassa tavallisia. Siinäkin on oma vitsinsä, että Enniukselta 
lainatut sanat it ... agmen (404) koskivat alkuperäisessä yhte- 
ydessään elefantteja. 


464—473. Ihmisen mielentilaa heijastelevat painajaisunet ovat 
melko harvinaisia antiikin kirjallisuudessa. Antiikki tunsi 
kaksi selitystä irrationaaliselle käyttäytymiselle: humalan ja 
mielenvikaisuuden. Edellistä edustaa tässä Euripideen Bak- 
kantit, jonka humaltunut päähenkilö Pentheus »näki aurin- 
gon ja Teeban kahtena», jälkimmäistä Aiskhyloksen Eumeni- 
dit, jossa Orestes pakenee Klytaimestran kostottaria. 


522-532. Vergilius kuvaa yön hiljaisuutta taustaksi Didon 
tuskille. Kuvaus pohjaa Apollonios Rhodoslaiseen (Argonau- 
tika 3, 744-754), mutta ero on huomattava. Apollonios kuvaa 
illan tulon merkkejä ihmiselämässä, kun taas Vergiliuksen 
esitykselle on ominaista syvältä hengittävä luonnontunne. 
Säe 528 (lähes sama kuin Aeneis 9, 225) puuttuu parhaista 
käsikirjoituksista ja katsotaan yleisesti epäaidoksi. 


569-570. Mercuriuksen satiirinen toteamus naissukukunnasta 
Varium et mutabile semper/ femina — »Erilainen ja muuttuva 

aina/nainen on» on lentävänä lauseena kenties ollut anta- 
massa ideaa Verdin Rigoletton aariaan La donna & mobile (Frans 
I:n vaalilauseen ohella). 


607-629. Didon kuuluisa kirous vastaa tragedioiden kostontoi- 
votuksia ja Catulluksen Ariadnen monologin loppua (64, 188- 
201). Didon käyttämä kieli saa räjähtävän tehon, kun kuninga- 
tar manaa tuhkastaan esiin tuntemattoman kostajan tätä sinu- 
tellen (exoriare aliguis...ultor). Roomalaisen lukijan mieleen 
tulivat puunilaissodat ja Rooman perivihollinen Hannibal. Säe 
629 on hypermetrinen, sillä sen loppu sidotaan elision välityk- 
sellä seuraavan alkuun: pugnent ipsigue nepotesgu(e)./Haec ait. 
Sanojen raivo ikään kuin lyö yli puheen rajan. 

Didon kirous on tullut symboloimaan kahden kansan 
välistä sammumatonta vihaa. Saksan kruununprinssi lainasi 
niitä, kun ensimmäisen maailmansodan aselepomääräykset 
oli saneltu Compiögnen metsässä. Lukija voi mielessään 
kuvitella jatkon. Joka tapauksessa ranskalaiset joutuivat toi- 
sessa maailmansodassa nielemään vastaavat antautumiseh- 
dot samassa paikassa, jopa samassa rautatievaunussa. 


653—658. Kuten suuren traagisen hahmon tulee, Dido näkee 
elämänkaarensa yhdellä silmäyksellä ja on täysin tietoinen 
kohtalostaan. 


663—666. Didon kuolema nähdään hänen ympärillään ole- 
vien ihmisten silmin, mikä lisää tapahtuman yllätystehoa. 
Huhun leviäminen, joka aikaisemmin kuvattiin monisanai- 
sesti (173-197), esitetään nyt äärimmäisen lakonisesti. 


688-692. Didon kuolinkamppailun kuvauksessa huomio 
kiintyy ilmaisuvoimaisiin verbeihin, joista stridit (»sihisee») 
on siirretty suomennoksessa tuntoaistin alueelle. 

693-705. Sateenkaaren jumalattaren Iriksen tulo Didon kuo- 


linkamppailun lopettajaksi on kauneutensa vuoksi herättä- 
nyt lukijoissa suurta ihastusta. 


VIIDES KIRJA 


1. Purjehdus Drepanoniin ja kilpakisat 1-103 
1. Poikkeaminen Drepanonissa (141) 
2. Kisojen julistus, käärme-enne (42-103) 
2. Kilpakisat ja niiden keskeytys 104—699 
1. Soutu (104-285) 
2. Juoksu (286-361) 
3. Nyrkkeily (362—484) 
4. Jousiammunta (485-544) 
5. Troija-näytös (lusus Troiae) (545—603) 
6. Keskeytys, laivojen palo (604—699) 


3. Kriisin selvitys, purjehdus Cumaen rantaan 700-871 
1. Ankhises ilmestyy pojalleen unessa. Aeneas 


asuttaa osan väestä Sisiliaan (700-778) 
2. Venus ja Neptunus sopivat hyvästä 

purjehdussäästä (779-826) 
3. Yöllinen purjehdus, Palinurus putoaa 

mereen (827-871) 


Viivyttyään noin vuoden Karthagossa Aeneas purjehtii 
pahojen aavistusten vallassa pohjoiseen tietämättä eteläi- 
sellä taivaanrannalla kohoavan savupatsaan syytä. Nouseva 
myrsky pakottaa laivueen laskemaan maihin Sisilian Drepa- 
nonissa, missä troijalaissyntyinen Akestes ottaa pakolaiset 
vieraanvaraisesti vastaan. Koska on Ankhiseen kuoleman 
vuosipäivä, Aeneas julistaa kilpakisat hänen kunniakseen. 
Alttarille ilmestyvä jättiläiskäärme vahvistaa päätöksen 
hyvänä enteenä. 

Soudun, juoksun, nyrkkeilyn ja jousiammunnan jälkeen 
kisat huipentuvat nuorison perinteiseen ratsastusnäytökseen, 
joka kuitenkin keskeytyy dramaattisesti, kun viesti kertoo, 
että naiset kyllästyneinä merimatkoihin ovat sytyttäneet lai- 
vaston palamaan. Aeneas joutuu suunniltaan ja jättää kohta- 
lonsa Juppiterin käsiin, joka sammuttaa tulipalon rajuilmalla. 

Aeneas on ymmällään, mutta tietäjä Nautes neuvoo häntä 
asuttamaan matkaan kyllästyneen kansanosan Sisiliaan ja 
jatkamaan muiden kanssa matkaa Italiaan. Ankhises ilmes- 
tyy pojalleen unessa ja kehottaa tekemään näin. Lisäksi hän 
pyytää Aeneasta laskeutumaan Avernus-järven sisäänkäyn- 
tipaikasta luokseen Manalaan noutamaan tärkeitä tietoja. 
Sankari noudattaa neuvoja. Venus sopii Neptunuksen 
kanssa suotuisasta purjehdussäästä. Yöllisen purjehduksen 
aikana perämies Palinurus nukahtaa ja putoaa mereen. 


Viides kirja on keventävä jakso neljännen kirjan tragiikan ja 
kuudennen tuonpuoleisuusnäkyjen välissä. Alkusäkeitä 
sävyttää Karthago-episodin painostava jälkitunnelma (1-7), 
Aeneaalle unessa ilmestyvä Ankhises puolestaan ennakoi 
Manala-kirjaa (722-745). Perämies Palinuruksella on tärkeä 
rooli alussa ja lopussa. 

Keskeisaiheeksi muodostuvat kilpakisat, Aeneiksen volym- 
pialaiset». Ne pohjaavat Iliaan 23. lauluun, jossa kilpakisoja 
vietetään Patrokloksen hautajaisten yhteydessä, mutta saavat 
piirteitä myös roomalaisista hautajaiskisoista (ludi funebres) ja 
parentaatioriiteistä. Ajankohtaisena viitekehyksenä olivat 
Augustuksen elvyttämät kreikkalaistyyliset kisat, esim. ludi 
Actiaci Nikopoliksessa, joissa ei jaettu palkinnoiksi arvoesi- 
neitä, kuten Homeroksen ja Vergiliuksen kuvauksissa. 
Homeros kuvaa kahdeksaa kilpailulajia (kilpa-ajo, nyrkkeily, 
paini, juoksu, peitsitaistelu, diskoksenheitto, jousiammunta, 
keihäänheitto), Vergilius neljää (soutu, juoksu, nyrkkeily, 
jousiammunta). Päälajina Iliaassa ovat kilpa-ajot, Aeneiksessä 
laivojen soutukilpa. Homeroksen kuvaustapa on avoin ja 
välitön, Vergiliuksen pidättyvä ja muodollinen. 


84-99. Käärme ei antiikissa ollut vain huono enne tai paha 
voima, vaan myös »hyvän onnen käärme» (serpens agatho- 
daemon). Tässä se on joko paikan henki (genius loci) tai Ankhi- 
seen auttajahenki (famulus parentis). Se että se tuli »pyhäkön 
pyhimmästä» (adytis ab imis) antaa Ankhiseen haudalle 
temppelin leiman. 

114-285. Soutukilpailun mallina on Iliaan kilpa-ajo, joka 
käytiin viidellä valjakolla (Eumelos, Diomedes, Menelaos, 
Antilokhos, Meriones). Niinpä Vergilius rinnastaa nämä lajit 
eeppisessä vertauksessaan (144-147). Kilpailijat ovat kaikki 
esiintyneet laivojensa päällikköinä aikaisemmin (Aeneis 1, 
222; 510; 612; 4, 288). Nyt heidät esitellään kukin nimeltä 
mainiten laivoineen ja — mikäli mahdollista - myöhemmän 
roomalaissuvun kantaisänä (114-123). Kilpailussa he menes- 
tyvät kukin luonteensa mukaan: 

1) malttamaton ja äkkipikainen Gyas, Khimairan pääl- 
likkö, heittää perämiehensä yli laidan ja menettää laivansa 
hallinnan, 

2) uhkarohkea Sergestos, Kentauroksen kapteeni, josta 
polveutuu Sergiusten suku, riskeeraa käännöksessä ja ajaa 
laivansa karikkoon, 

3) kohtuullinen ja maltillinen Mnestheus, Pristiin 
(» Valaan») päällikkö ja Memmiusten kantaisä, tyytyy toi- 
seen tilaan ja on jopa vähällä voittaa, 

4) vakaa ja hurskas Kloanthos, josta Cluentiusten suku on 
saava alkunsa, kutsuu ratkaisevalla hetkellä jumalia avuk- 
seen ja voittaa koko kilvan »sinisellä Skyllallaan». 

Huomattakoon, että Gyaan jälkeläisistä ei puhuta mitään, 
mutta Serviuksen mukaan gens Gegania juontaa juurensa 
hänestä. 


189-197. Mnestheuksen miehilleen esittämät sanat pohjaa- 
vat Antilokhoksen hevosilleen hihkaisemiin kehotuksiin 
(Ilias 23, 403—416), kun tämä tyytyy jäämään Diomedeen jäl- 
keen, mutta pyrkii ohittamaan Menelaoksen. 


286-361. Juoksukilpailuun, joka pidetään luonnonvaraisella 
stadionilla, osallistuu seitsemän nimeltä mainittua sankaria, 
kaikki vähemmän tunnettuja lukuun ottamatta »rakasta- 
vaista paria» Nisosta ja Euryalosta, joka saa keskeisen roolin 
yhdeksännessä kirjassa. Homeroksella juoksijoita on vain 
kolme, kaikki kuuluisuuksia: Aias, Odysseus, Antilokhos 
(Ilias 23, 740-797). 

327-338. Nisoksen kohtalokas kompastuminen on saanut 
mallinsa Aiaan kaatumisesta, joka kirvoittaa katsomossa 
makean naurun (Ilias 23, 773-784): 


Juuri kun palkintoon käsiks syöstä jo mielivät, silloin 

luikosi Aiaan jalka — Athenepa tuotteli turman — 

teurashärkien kuss’ oli lantaa möyryävästen, 

jotk’ oli iskenyt Patroklon roviolla Akhilleus; 

sai suut, sieraimet hän täyteen härkien lantaa, 

vaan sekomaljan vei jalo jaksaja, oiva Odysseus, 

ensiks ennättäin; härän taas piti loistava Aias. 

Siinä hän seisoi nyt, käsin härkää tarttuen sarviin, 

lantoja suustaan sylki ja lausui noin, sanan virkkoi: 

» Voi jalat altani vei nyt tuon jumalattaren juoni, 

aina jok' auttelemassa on kuin emo luona Odysseun!» 

Virkki, mut hällepä nauroivat makeasti jo kaikki. 
(suom. Otto Manninen) 


Nisoksen epäurheilijamaiselle käytökselle ei sen sijaan ole 
mallia Homeroksella. 


362-484. Dareen ja Entelluksen nyrkkeilyottelu pohjautuu 
yleiseltä kulultaan Epeioksen ja Euryaloksen otteluun (Ilias 
23, 653-694) sekä Amykoksen ja Polydeukeen (Polluksin) 
kaksinkamppailuun Apollonios Rhodoslaisen Argonautika- 
eepoksen toisen kirjan alussa. Dares ja Entellus eivät esiinny 
muuten teoksessa. 

Vergilius ei kuvaa kreikkalaisten urheilukisojen taitolajia, 
jonka yhteydessä kämmennauhoja käytettiin iskujen peh- 
mentämiseen kuten oman aikamme nyrkkeilyhanskoja, 
vaan lajin karkeaa roomalaista muotoa rauta- ja lyijypainoin 
varustettuine kämmenhihnoineen (ns. caestus). Caestus on 
suomennettu vaihtelevasti: »hihnoin käärityt nyrkit», »teräs- 
tetyt nyrkit», »iskimet». 


391-393 ja 412-419 (myös 483-484). Veteraaninyrkkeilijä 


Entelluksen opettaja Eryks, joka oli tavannut kohtalonsa 
ottelussa Heraklesta vastaan ja antanut nimensä Luoteis- 

Sisilian vuorelle, oli Venuksen poika, joten Entellus voi 
nimittää häntä Aeneaan »kaksoisveljeksi». 


485-544. Aeneiksessä on jousimiehiä neljä, Homeroksella vain 
kaksi, Teukros ja Euryalos, joista edellinen ampuu köyden 
poikki, jälkimmäinen kyyhkysen. Jousikilpa vesittyy urhei- 
lullisesti, kun Akesteen ampuma nuoli saa aikaan pyrstö- 
tähti-ilmiön, jonka on osaltaan ajateltu ennakoivan Gaius 
Julius Caesarin komeettaa 44 eKr. 


545-603. Juhlakisat huipentuvat 39 pojan kolmena ryhmänä 
ratsain suorittamaan aseleikkiin (ns. lusus Troiae — »Troija- 
leikki»), jonka kuvioratsastusta verrataan labyrinttiin ja leik- 
kimomenttia delfiinien kisailuun (588-595). 


568-569. Atyksen ja Juluksen sydänystävyys ennakoi 
Augustuksen äidin suvun gens Atian ja gens Iulian 
yhteyttä. 


604-699. Naisten kapina, johon Juno Iriksen välityksellä nai- 
set yllyttää, on eepoksen sisäisessä kehittelyssä merkittävä, 
koska se ainoana kohtana tuo esiin naisten pakolaisina koke- 


mat kärsimykset, jotka purkautuvat kollektiivisena tekona, 
laivojen tuhopolttona. 


700-761. Aeneaan vastuulliselle luonteelle ominaista on, että 
vaikka hän saa kriisitilanteessa Juppiterin puolelleen, hän 
ottaa naisten protestin vakavasti ja asuttaa matkaväsyneen 
kansanosan Akestan kaupunkiin, Akesteen hallintaan, mistä 
muistomerkkinä on myös Venuksen temppeli Eryks-vuo- 
rella ja jumalattaren epiteetti Erycina. 


816-826. Poseidon-Neptunuksen valjakkoajon kuvaus, jonka 
aiheen Rooman kävijä tunnistaa Fontana Trevin veistosko- 
ristelussa, pohjaa Homerokseen (Ilias 13, 18-31), ja sen 
muunnos on tavattu jo ensimmäisessä kirjassa (Aeneis 1, 
142-156). Nereidi-saattueen kuvaus on saanut aineksia toi- 

sesta Homeroksen kohdasta (Ilias 18, 39—49), ja Vergilius on 
käyttänyt sitä Georgicassa (1, 437; 4, 334-344). 


835-860. Palinurus, jonka tarina saa jatkoa tuonpuoleisessa 
(Aeneis, 6, 337-383), on antanut nimensä Etelä-Italian Capo 
di Palinurolle. 


864-865. Aeneis ikään kuin sivuaa Homeroksen seireeni-epi- 
sodia (Odysseia 12, 39-54). Seireenien ajatellaan asuneen 
Sirenusae-saarella Caprin lähellä. 


KUUDES KIRJA 

Johdanto: tulo Cumaen rantaan 1-8 

1. Manalan matkan valmistelut 9-263 
1. Aeneas kohtaa Sibyllan Apollon 

temppelissä (9-155) 

2. Misenoksen kuolema (156-182) 
3. Kultainen oksa löytyy (183-211) 
4. Misenoksen hautaus (212-235) 
5. Mananmatka alkaa (236-263) 

Invokaatio Manalan jumalille 264-267 

2. Kulku Manalan portilta palatsin ovelle 268-636 
1. Ibant obscuri. Kauhut Kuoleman portilla (268-294) 
2. Akheronin ylitys, Kharon, Palinurus, 

Kerberos (295—425) 

3. Tulo Surun kentille (Lugentes campi) (426-449) 
4. Dido (450—476) 
5. Sotien sankarivainajat (477—493) 
6. Deifobos (494-547) 
7. Sibylla kertoo Tartaroksen kauhuista (548-636) 
8. Kultainen oksa toimitetaan perille (628-636) 

3. Aeneas kohtaa Ankhiseen Elysionissa 637-901 


1. Tulo Elysionin kentille (637—678) 
2. Ankhiseen tapaaminen (679-702) 
3. Mens agitat molem: oppi maailmansielusta ja 
sielujen vaelluksesta (703-751) 
4. Ankhises esittelee pojalleen Rooman tulevia 
sotasankareita, huippuna Augustus (752-892) 
5. Paluu elävien ilmoille (893-901) 


Laskettuaan maihin Cumaen rannassa Aeneas nousee Apol- 
lon temppeliin kohtaamaan Sibyllaa, joka loveen langettu- 
aan ennustaa kaunistelematta sankarin tulevaisuuden (hor- 
rida bella — »hirveät sodat») ja lupaa opastaa hänet Kuoleman 
valtakuntaan; ensin hänen olisi noudettava kultainen oksa 
taikalahjaksi Manalan kuningattarelle. Sillä välin torvensoit- 
taja Misenos on kuollut kateellisen Tritonin hukuttamana. 
Kun tätä surraan, Aeneas lähtee etsimään oksaa kyyhkysten 
opastamana. Hän löytää kultaisen oksan. Kun Misenos on 
poltettu ja haudattu, Aeneas palaa Sibyllan luo, ja yhdessä 
he aloittavat laskeutumisen Manalaan Avernus-järven 
sisäänkäyntipaikasta. 

Manalan esikartanossa he kohtaavat kauhujen ruumillis- 
tumia ja erinäisiä hirviöitä. Matkalla Tuonelan virralle 
Aeneas näkee hautaamattoman Palinuruksen ja saa tarkem- 
mat tiedot tämän kohtalosta. Sibylla lepyttää Kharonin näyt- 
tämällä kultaisen oksan, ja niin Aeneas pääsee virran yli, 
missä ensimmäisenä tulee vastaan Kerberos. Surun kentillä 
Aeneas kohtaa tarusankarittarien joukossa Didon haamun, 
joka torjuu tylysti kaikki lähentymisyritykset. Troijan sodan 
sankareiden joukossa hän näkee Deifoboksen ja saa kuulla 
tämän kaameasta kohtalosta Troijan valtauksen yhteydessä. 
Ohittaessaan Tulivirran ympäröimää Tartarosta Aeneas saa 
Sibyllalta kuulla tarkemman selostuksen sen rangaistusvan- 
geista. Ohjeiden mukaisesti Aeneas kiinnittää kultaisen 
oksan palatsin oven kamanaan. 

Saavutaan Elysionin kentille. Troijalaisten esi-isien jou- 
kossa Aeneas tapaa isänsä ja saa kuulla häneltä esityksen 

sielunvaellusopista. Tämä oppi antaa hänelle mahdollisuu- 
den nähdä Rooman tulevien sotasankareiden sieluja. Tule- 
vaisuudennäkyjen sarja huipentuu Caesar Augustukseen, 
joka on palauttava Italiaan Saturnuksen kultakauden ja las- 
keva perustan maailman rauhalle. Saatuaan näin tietää roo- 
malaisten maailmanhistoriallisen tehtävän Aeneas palaa elä- 
vien ilmoille uniharhojen portista ja jatkaa Cumaesta purjeh- 
dusta Caietan satamaan 


Kuudes kirja on toisen ja neljännen ohella koko teoksen 
kuuluisin. Se on antiikin merkittävin tuonpuoleisuusku- 
vaus, Danten pääesikuva. Aeneaan manalanmatkan suhde 
Odysseuksen vainajissakäyntiin (Odysseia 11) on monisäi- 
keisyydessään kiintoisa. Kertomansa mukaan Odysseus 
suorittaa säädetyn uhrin (nekyia) ja seurustelee vainajien 
kanssa. Aeneas todella laskeutuu Kuoleman valtakuntaan, 
joten hänen matkansa on katabasis (»laskeutuminem»). 
Manala näyttäytyy jäsentyneenä tilana, jossa on neutraali 
vyöhyke (ns. limbus), Tartaros ja Elysion rajajokineen 
(Akheron, Styks, Kokytos, Pyriflegethon, Lethe). Kun 
Odysseus kohtaa tietäjä Teiresiaan ja äitinsä Antikleian 
kohta kirjan alussa saaden näiltä ratkaisevat tiedot, Aeneas 
saa opastusta Sibyllalta (Teiresiaan vastineelta) koko vael- 
luksen ajan ja pääsee kirjan lopussa Ankhiseen opastuk- 
sella näkemään paljon kauemmaksi tulevaisuuteen kuin 
Odysseus konsanaan. Aeneaan katabasis muodostaa nouse- 
van kaaren. Vertailu eeposten välillä on valaisevaa. Väke- 
vin sielullinen lataus on Odysseuksen ja Akhilleuksen 
tapaamisessa (Odysseia 11, 467-540) ja Aeneaan ja Didon 
kohtauksessa (450—476), jotka muissa suhteissa eivät vastaa 
toisiaan. Odysseiassa Elpenor kuolee 10. laulun lopussa, 
ilmestyy hautaamattomana vainajana Odysseukselle 11. 
laulussa ja haudataan 12. laulun alussa. Hänen hahmoaan 
vastaavat Aeneiksessa Misenos, joka kuolee ja haudataan 
kirjan alussa, ja Palinurus, jonka hautaamattoman haamun 
Aeneas kohtaa vaelluksellaan. 

2. Euboian Khalkiksen asuttama Cumae (kreikaksi Kyme), 
Napolinlahden suuaukon pohjoispuolella, Italian ensimmäi- 
nen kreikkalainen siirtokunta, oli kukoistanut vuosisatoja 
eKr. mutta rappeutunut. Augustus yritti elvyttää sitä uudis- 
tamalla Apollon temppelin ja Sibyllan kultin. 


9—13 ja 42-44. Vergilius mainitsee temppelin ja ennusluolan 
toistensa välittömässä yhteydessä. Temppeli, jonka rauniot 
ovat jäljellä, sijaitsi Cumaen akropoliin laella, Sibyllan luola 
alempana läntisessä rantakalliossa. Luola löydettiin ja kai- 
vettiin esiin 1932 Amadeo Maiurin johdolla, ja sen huimaa- 
van pitkä pääkäytävä läntisine valoaukkoineen vastaa Ver- 
giliuksen suggestiivista kuvausta. 


14-33. Tässä kerrotun myytin mukaan Daidalos oli Ikarok- 
sen kuoleman jälkeen itse koristanut Cumaen temppelin 
ovenpuoliskot Theseuksen ja Ariadnen tarinaa esittävin 
kuvin. Myytin päälähteet ovat Catulluksen Peleus-eepos 
(Liber carminum 64) ja Ovidiuksen Metamorfoosit 8, 183- 235. 
Murhattuaan Minoksen pojan Androgeoksen ateenalaiset 
joutuivat luovuttamaan vuosittain seitsemän poikaa ja seit- 
semän tyttöä Minotauroksen ravinnoksi. Daidaloksen neu- 
voa noudattamalla rakastunut Ariadne (»prinsessa») pelasti 
Theseuksen eksymästä labyrinttiin. 


35-36. Sibylla oli selvänäkijättären yleisnimitus, ja tässä 
hänet esitellään erisnimellä Glaukoksen tyttäreksi. Hän oli 
yhteydessä alisiin voimiin, koska Apollon sisar Diana oli 
myös Manalan jumalatar (Trivia eli Hekate). 


56-58. Aeneas puhuttelee Foibos Apollonia Rooman puo- 
lustajana, koska tämä oli ohjannut Pariksen ampuman nuo- 
len Troijan urheimman vihollisen Akhilleuksen heikkoon 
kohtaan eli kantapäähän ja näin edistänyt Aeneaan pelas- 
tumista. Horatius kehitteli oodissaan 4, 6 tätä ideaa Palati- 
umin Apollo-temppelin (28 eKr.) ja vuosisataisjuhlien (17 
eKr.) yhteydessä. Aeneaan uhrilupaus (69-76) viittaa juuri 

tähän temppeliin, jonne myös Sibyllan ennuskirjat tallen- 
nettiin. 


86-97. Bella, horrida bella/ et Thybrim multo spumantem san- 
guine cerno — »Sodat, hirveät taistot/ voin minä nähdä ja 
vaahtoavan verivirtana Thybriin» on muodostunut lentä- 
väksi lauseeksi. Troijan tapahtumien kertautuminen on suo- 
sittu motiivi Aeneiksessä (»uusi Akhilleus» = Turnus, Aene- 
aan latiumilainen päävastustaja). »Kreikan kaupunki» (97) 
on Euandroksen hallitsema Pallanteum myöhemmän Roo- 
man paikalla, johon sankari tutustuu kahdeksannessa kir- 
jassa. 


129. Hoc opus, hic labor — »Siinä on tuska ja työ» lentävä lause, 
jota voi soveltaa erilaisiin elämäntilanteisiin. 


136—148 ja 199-211. Kultainen oksa (ramus aureus) on pimey- 
den voimia torjuva symboli, joka tässä on modifioitu Mana- 
lan kuningattarelle vietäväksi lahjaksi. Se on antanut nimen 
Sir James Frazerin kulttuuriantropologiselle tutkimukselle 
The Golden Bough, jossa oksa ymmärretään varsinkin miste- 
liin liittyväksi puumagiaksi. Huomattakoon Vergiliuksen 
käyttämä mistelivertaus (205-209). 


163-174 ja 212-235. Misenoksen, nuoren huimapään, kovin 
inhimillinen kohtalo korostaa Aeneaan kultaisen oksan tur- 
vin suorittaman tehtävän yliluonnollisuutta. Triton esiintyy 
tarustossa simpukankuoren (concha) soittajana, ja sellaisena 
hänet nähdään Berninin suihkukaivoveistoksessa (Fontana 
del Tritone) Rooman Piazza Barberinilla. Hautauskuvauk- 
sen lähtökohta on Patrokloksen hautajaisissa (Ilias 23, 161- 
257), mutta Vergilius on liittänyt mukaan roomalaisia 
tapoja. Triste ministerium — »Palvelus murheinen» (223) on 
tullut siivekkääksi sanonnaksi. Capo di Miseno (Promuntu- 
rium Misenum) muistuttaa sankarin kohtalosta Napolinlah- 
den suulla. 


375 


237-242. Manalan sisäänkäynti on ajateltava Avernus-järven 
tuntumassa sijaitsevaksi luolaksi, josta purkautuu vulkaani- 
selle alueelle ominaista rikkihöyryä. Säe 242 katsotaan 
yleensä epäaidoksi: nimi Avernus selitetään siinä kreikan 
kielen pohjalta (kieltotavu a + ornos 'lintu’). 


258. Procul, o procul este profani — » Väki vihkimätön, pysy 
poissa» on tullut lentäväksi lauseeksi. 


264-267. Runoilija ei tässä rukoile muusia kuten tavallisesti, 
vaan pyytää Manalan jumalilta lupaa saada »kertoa kerrot- 
tua» eli paljastaa Manalan pyhiä salaisuuksia. 


268. Ibant obscuri — »Tummina kulkivat» on esimerkkinä 
spondee-rytmistä saanut ihailua osakseen. Niinpä Robert 
Bridges on näillä sanoilla nimennyt englanninkielisen 
tavunlaajuuteen perustuvan heksametrikokeilunsa, joka 
käsittää otteita kuudennesta kirjasta. 


273-281. Inhimillisten vitsausten personifikaatiot ovat 
Hesiodoksesta alkaen olleet antiikin kirjallisuudelle ominai- 
sia. Käsitys, että Kuolema (kreikan Thanatos) ja Uni (kreikan 
Hypnos) ovat veljeksiä, on edustettuna myös kristillisessä 
ajatusmaailmassa: Kom, o Tod, du Schlafes Bruder (Bach). 


282-284. »Uniharhat» (Somnia vana) ovat niitä, jotka — kuten 
myöhemmin todetaan (895-896) — kulkevat »norsunluisesta 
portista». 


298-304 ja 384-416. Kharonin, Manalan lautturin, esittely ja 
kohtaaminen on käsitelty puolittain humoristisesti kuten usein 
antiikin kirjallisuudessa. Myös kultaisen oksan teho testataan. 


337-383. Aeneas pääsee perille Palinuruksen kohtalosta voi- 
matta haudata tätä. Sibylla kertoo, että Palinurukselle pysty- 
tetään hauta Lucaniaan ja että hän antaa seudulle nimensä 
(Capo di Palinuro). 

426—429. Päästyään virran yli ja selvittyään Kerberoksesta 
sankari erottaa sylilasten vikinää. Heitä koskeva luonneh- 
dinta on suosittu lasten hautakirjoituksissa: quos dulcis vitae 
exsortis et ubere raptos/ abstulit atra dies et funere mersit acerbo — 
»elon kynnykselta on heidät/ riistänyt äidiltään surun päivä 
ja jättänyt ilman/ maan elämän ihanuutta ja painanut kuole- 
man yöhön». 


431-433. Minos tavataan Manalan päätuomarina jo Home- 
roksella (Odysseia 11, 568-571). 


440—449. »Surun kentillä» (Lugentes Campi) tavataan rakkau- 
den vuoksi kuolleita tarusankarittaria (sekä naisesta mie- 
heksi muuttunut Kaineus). Kun Homeros luettelee kolme- 
toista heroidia, Vergilius mainitsee lyhyesti seitsemän ja 
lisää joukkoon Didon. 


450-476. Etsiessään vastausta kysymykseen, mitä on klas- 
sikko (What isa Classic?) T. S.Eliot esittää Aeneaan ja Didon 
kohtauksen esimerkkinä kypsän käyttäytymisen kuvauk- 
sesta, jota hän klassikoltaan vaatii: 


Kuudennessa kirjassa kuvattu Aeneaan ja Didon haamun 
tapaaminen on aina mielestäni ollut yksi runouden jär- 
kyttävimpiä mutta samalla kultivoituneimpia jaksoja. Se 
on monimielinen, niukoin vedoin kuvattu kohtaus. Siitä 
ei ilmene vain Didon asenne — vielä tärkeämpää on mitä 
se kertoo Aeneaan asenteesta. Didon käyttäytyminen 
näyttää olevan Aeneaan omantunnon heijastumaa: tun- 
nemme, että Aeneaan omatunto oli odottanutkin Didon 
kohtelevan häntä juuri tällä tavoin. Asian ydin ei nähdäk- 
seni ole siinä, että Dido ei anna anteeksi — vaikka onkin 
tärkeää, että Dido soimausten sijasta osoittaa häntä koh- 
taan kylmää halveksuntaa, kukaties puhuvinta halvek- 
suntaa koko maailman runoudessa. Ydin on siinä, että 
Aeneas ei anna itselleen anteeksi, vaikka hyvin tietääkin 
toimineensa kaikissa kohdissa kohtalon käskyjen tai 
jumalien punomien juonien mukaan — ja me tunnemme, 

että nämä jumalatkin ovat vain mahtavamman, tutkimat- 
toman voiman välikappaleita. 

Tämä kohtaus, jonka olen valinnut esimerkiksi kulti- 
voituneesta käyttäytymisestä, todistaa siis myös kultivoi- 
tuneesta tietoisuudesta ja omastatunnosta. Kaikki tasot, 
joilla voimme tiettyä kohtausta tarkastella, kuuluvat kui- 
tenkin samaan kokonaisuuteen. Todettakoon lopuksi, 
että Vergiliuksen henkilöhahmojen käyttäytyminen 
(poikkeuksena Turnus, mies ilman kohtaloa) ei milloin- 
kaan noudata pelkästään jotakin paikallista käytöskaa- 
vaa: se on jo omana aikanaan yhtä aikaa roomalaista ja 
eurooppalaista. Käyttäytymisen tasolla Vergilius ei todel- 
lakaan ole mikään provinssin asukas. 

(suom. Marja Itkonen Kaila) 


Tähän voi lisätä, että säe, jossa Didoa verrataan pilvien takaa 
häämöttävään kuuhun (aut videt aut vidisse putat — »nähdä 
voi tai luulee vain näkevänsä») tukee Eliotin tulkintaa. 


494-534. Priamoksen poika Deifobos kertoo Helenan petok- 
sesta ja irvokkaasta kohtalostaan samaan tapaan kuin Kly- 
taimestran pettämä Agamemnon kuvasi Odysseukselle koh- 
taloaan (Odysseia 11, 387—434). 


548-627. Homeroksella Odysseus kertoo omin silmin näh- 
neensä Manalan pääkärsijät, Tityoksen, Tantaloksen ja Sisy- 
foksen »kunniallisten» vainajien joukossa. Vergilius antaa 
Sibyllan kertoa Aeneaalle yleisesti ja ryhmitellen Tartarok- 
sen rangaistusvangeista. Vain Tityoksen kohtalo (595—600) 
vastaa Homeroksen kuvausta (Odysseia 11, 576-581): 


Siell' oli myös Tityos, tuo mahtavan maaemon poika; 

kaattuna maahan peitti hän yhdeksän vakomittaa; 

kumpaisellakin puol’ oli kotka, mi raateli maksaa 

rinnast’ alt' ihon, eikä hän voinut torjua; ylhän 

Leton herjasi näät, Zeun puolison, kons’ oli kautta 

kaunistanterisen Panopeun menemässä hän Pythoon. 
(suom. Otto Manninen) 

637—647. Antiikin paratiisi, Elysion, tavataan Homeroksella 
vainajien valtakunnasta erillisenä kuvitelmana (Odysseia 4, 
561-569). Toisinaan se sijoittui keskelle Okeanosta Autuai- 
den saarille (Pindaros, Olympia 2). Vergilius käsittää sen 
Manalan erilliseksi osaksi omine aurinkoineen. 


695-698. Ankhiseen haamu oli unessa ilmestynyt Aeneaalle 
Karthagossa (Aeneis 4, 351-353) ja Sisiliassa (Aeneis 5, 722- 
740). 


700-702 on kertaus Kreusaa koskevista säkeistä (Aeneis 2, 
792-794). 


724-751. Ankhiseen panteistinen visio on sepitetty Lucre- 
tiuksen tyyliin, mutta sisältää Lucretiuksesta poiketen orfi- 
laisia ja pythagoralaisia ideoita sielunvaelluksesta, jota Pla- 
ton oli käsitellyt mm. Valtiossa, Faidroksessa ja Gorgiaassa. 
Stoan opin mukaan maailmansielu (kreikan pneuma, latinan 
anima mundi) läpäisee jumaluutena ainemassan: spiritus intus 
alit — ruokkii henkinen voima» (726); mens agitat molem — 
»sieluna massaa liikuttaa» (727). Näin Ankhiseelle avautuu 
mahdollisuus esitellä pojalleen tulevien sotasankarien sie- 
luja. 


760-770. Katselmus alkaa Alban kuninkailla. Silvius katsot- 
tiin joko Askaniuksen pojaksi tai kuten tässä nuoremmaksi 
veljeksi. Julus-Askanius, Alban perustaja (Aeneis 1, 267-271), 
luonnollisesti puuttuu kuvasta, koska hän oli jo olemassa. 


777-787. Romulus esitellään Rooman perustajana (kuten 
Aeneis 1, 272-279; ks. myös 8, 630-635). Kronologinen ratio- 
nalismi vaati monia sukupolvia (Alban kuninkaat) Rooma- 
myytin pääsankarien välille. 


788-807. Rooman perustajan jälkeen esitellään sen toinen 


perustaja, Caesar Augustus, joka oli palauttava Saturnuksen 
kultakauden Italiaan ja ulottava Rooman vallan maailman 

ääriin. Säkeessä 789 mainittu Caesar ei voi olla Gaius Julius 
Caesar, jonka vuoro tulee myöhemmin (830-831), vaan Cae- 
sar Augustus, joka Caesarin ottopoikana käytti itsestään 
nimeä Gaius Iulius Caesar divi filius. Augustus rinnastetaan 


khukseen (Liberiin). 


Säkeissä 808-825 palataan Romuluksen jälkeisiin kuninkai- 
siin, ja Lucius Junius Brutuksen kautta siirrytään tasavallan 
aikaan. 


826-835. Ankhises on selvillä myös Caesarin ja Pompeiuk- 
sen välisestä kansalaissodasta (»appi» = Caesar, »vävy» = 
Pompeius, joka oli naimisssa Caesarin tyttären Julian 
kanssa). 


836-846. Tasavallan sotasankareita: Lucius Mummius, 
Korintin valloittaja 146 eKr., ja Lucius Aemilius Paullus, joka 
esitellään Troijan kärsimysten kostajana, koska hänen kukis- 
tamansa Perseus johti syntynsä Akhilleuksesta. Fabius 
Maximusta koskeva säe unus gui nobis cunctando restituis rem 
— »yksin vitkaillen pelastat sinä valtion meille» (846) on 
Ennius-muunnelma: unus homo nobis cucttando restituit rem 


— »yksi on vitkaillen palauttanut valtion meille» (Annales 
370). 


847-853. Aeneas saa tietää Rooman maailmanhistorialli- 
sen tehtävän, joka on erilainen verrattuna Kreikan kult- 
tuurisaavutuksiin (kuvanveistoon, puhetaitoon, tähtitie- 
teeseen): Tu regere imperio populos, Romane, memento — 
»Kansoja hallita käskyilläs sinä muistaos, Rooma» on 
oraakkelikieltä. 


854-886. Marcelluksen, Syrakuusan valloittajan 212 eKr., 
mainitseminen johtaa ajatuksen vuonna 23 eKr. traagisesti 
kuolleeseen Marcus Claudius Marceilukseen. Hän oli Octa- 
vian, Augustuksen sisaren, poika, ja koska keisari ajatteli 

hänestä seuraajaa itselleen, tapaturma aiheutti Roomassa 
kansalaissurun. Elämäkerta kertoo, että kun runoilija luki 
tekstiä Augustukselle ja Octavialle ja tuli säkeeseen Tu Mar- 
cellus eris — »Marcellus olethan», Octavia pyörtyi järkytyk- 
sestä. 


893-898. Unen porttien kuvaus pohjaa suoraan Homerok- 
seen (Odysseia 19, 562-567) ja ilmaissee tässä yhteydessä, että 
Aeneas ja Sibylla eivät ole »tosi haamuja» (verae umbrae) 
vaan eläviä ihmisiä, mutta koska he menevät »uniharhojen 
portista», koko vaellus voidaan ymmärtää sankarin subjek- 
tiiviseksi kokemukseksi. 


SEITSEMÄS KIRJA 
1. Aeneas saapuu Italiaan ja pyrkii saamaan 
siellä jalansijan 1-285 
1. Matka Caietasta Tiberin suistoon (1-36) 
2. Latiumin poliittiset olot (37-106) 
3. »Pöytien syömistä» koskeva enne toteutuu (107-147) 
4. Lähetystö lähtee Latinuksen luo (148-169) 
5. Lähetystö Latinuksen palatsissa, Ilioneus 
puhuu (170-285) 
2. Juno yllyttää Italian kansat sotaan 286—640 
1. Juno kutsuu Allekton apurikseen (286-340) 
2. Allekto villitsee Amatan (341—405) 
3. Allekto villitsee Turnuksen (406—474) 


4. Allekto järjestää kesyn hirven kuoleman ja 
selkkauksen maaseutuväestön keskuudessa (475-539) 
5. Juno lähettää Allekton takaisin Manalaan (540-571) 
6. Sotakiihko on vallannut Latiumin (572-600) 
7. Juno aukaisee Sodan temppelin portit (601—640) 

3. Italian sotavoimien esittely 641-871 


1. Invokaatio runottarille (641—646) 
2. Mezentius (647—654) 
3. Aventinus (655—669) 
4. Catillus ja Coras (670-677) 
5. Caeculus (678—690) 
6. Messapus (691-705) 
7. Clausus (706-722) 
8. Halaesus (723-732) 
9. Oibalos (733-743) 
10. Ufens (744-749) 
11. Umbro (750-760) 
12. Virbius (761-782) 
13. Turnus (783-802) 
14. Camilla (803-817) 


Aeneas saapuu laivueineen Kirken rannikon ohi Tiberin suis- 
toon. Koska »pöytien syömistä» koskeva ennustus käy toteen, 
hän tietää tulleensa jumalien lupaamaan maahan. Seuraavana 
päivänä hän lähettää lähettiläitä Ilioneuksen johdolla kunin- 
gas Latinuksen luo, joka ottaa heidät vieraanvaraisesti vas- 
taan ja lupaa tyttärensä Lavinian Aeneaalle puolisoksi. 

Juno kutsuu luokseen Manalasta kostotar Allekton nos- 
taakseen Latiumin ja yleensäkin Italian kansat Aeneasta vas- 
taan. Kostotar saattaa kuningataräiti Amatan ja Turnuksen, 
Lavinian sulhasen, sotakiihkon valtaan ja järjestää kahakan 
tulokkaiden ja paikallisen väestön välille aiheuttamalla 
Juluksen käden kautta Silvian, talontyttären, kesyn hirven 
kuoleman. Kun sotakiihko on vallannut Latiumin, Juno 
aukaisee Sodan temppelin portit. 

Italian kansat saapuvat taisteluun, ja ne esitellään johtaji- 
ensa nimellä. Suurimman huomion saavat osakseen Turnus, 
sotavoimien ylipäällikkö, ja volskilainen Camilla, itaalinen 
amatsoni. 


Seitsemäs kirja aloittaa pitkän »Odysseian» jälkeen Aeneaan 
»Iliaan», joka kuvailee Italian sotatapahtumia ja oletettavasti 

kiinnosti erityisesti roomalaista lukijaa. Aeneaan harharet- 
kien viimeisen taipaleen kuvaus vetoaa vastakohtineen voi- 
makkaasti lukijan näkö- ja kuuloaistiin (välimerellinen kuu- 
tamo ja auringonnousu; Kirken heleä laulu, eläinten ulvonta 
ja mörinä, lintujen liverrys). Kirjan alkujakso, joka huipen- 
tuu Latinuksen jalomieliseen esiintymiseen, on koko teoksen 
optimistisimpia. 


sen rantakaupungin (nyk. Gaeta) niin kuin Misenos oli anta- 
nut hiukan aikaisemmin nimensä Napolinlahden suulla 
kohoavalle niemenkärjelle. Tapahtuma on symbolinen: kun 
sankari saapuu määränpäähänsä, viimeinen henkilökohtai- 
nen side menneisyyteen katkeaa. 


9. Splendet tremulo sub lumine pontus — »väräjää meri ääretön 
kuun valon alla», joka lyhykäisyydessään on antiikin kirjalli- 
suuden kauneimpia kuutamokuvauksia, on kehitelmä 
Enniuksen säkeestä (Scaenica 292): Lumine sic tremulo terra et 
cava caerula candent — »Niin väräjää valo maalla ja hohtavat 
myös meren aavat». 


10-24. Aeneiksen Kirke asusti saarella tai mantereella (nyk. 
Monte Circeo) Caietan ja Tiberin suiston välillä. Muutoin 
jakso pohjaa Odysseian 10. lauluun, jossa velhotar laulaa ja 
kutoo kangasta hyvin samaan tapaan (Odysseia 10, 220-223): 


Kerkesivät liki usta jo Kirken suortuvasorjan, 

kuulivat laulua: äänellään kave siell” ihanalla 

lauloi kangastaan kutoessaan suurt’, ikisorjaa, 

hienoa, heljää kuin jumalattaren laatima kuunaan. 
(suom. Otto Manninen) 


Huomattava ero on siinä, että Poseidon-Neptunus, Odysse- 
uksen perivihollinen, huolehtii nyt siitä, että Aeneaan hurs- 
kaat (pii) kumppanit eivät joudu kokemaan Odysseuksen 
miesten moraalista alennusta. 


37-45. Aloittaessaan eepoksen jälkipuoliskon Vergilius 
uudistaa rukouksen runottarille, tällä kertaa yhdelle heistä, 
Eratolle, joka tässä merkinnee — kuten Servius tähdentää — 
muusia yleensä. Muusien työnjako yleistyi vasta klassisen 
kauden jälkeen. Maior rerum nascitur ordo — » Viriää tapausten 
valtava vyöry» (43) lupaa kerronnan nousevaa kaarta ja 
kuvastelee roomalaisen lukijan jälkipuoliskoon kohdistamia 
odotuksia. Jälkimaailma on kuitenkin tottunut pitämään 
ensimmäistä puoliskoa (varsinkin 2., 4. ja 6. kirjaa) teoksen 
ehdottomana huippuna. 


45-49. Latiumin eponyymi kuningas Latinus on Saturnuk- 
sen jälkeläinen suoraan alenevassa polvessa Faunuksen ja 
Picuksen kautta, mikä on tärkeä seikka kultakausimyytin 
kehittelyn kannalta. 

Tässä hän on rauhan mies, mutta toisen tradition mukaan 
hän oli Aeneaan päävastustaja. 


107-134. »Pöytien syönti» sisältyi aiemmin Kelainon ennus- 
tukseen (Aeneis 3, 255-257). Tässä Aeneas sijoittaa sen isänsä 
Ankhiseen suuhun. »Nisukakut» (adorea liba) olivat pannu- 
kakun muotoisia uhrileipiä. 


135-147. Aeneaan uhria vastaa Augustuksen ikonologiassa 
Rauhanalttarin reliefi (pääsisäänkäynnin oikealla puolella), 
jossa isä Aeneas uhraa Akhateen avustamana sian, lampaan 
ja härän (su-ove-taurilia) päästyään luvattuun maahan. 


187-191. Kirke oli rakastunut Picukseen ja muuttanut tämän 
tikaksi, picus (Ovidius, Metamorfoosit 14, 320-396). Tämän 
mielikuvituksellisen myytin maininta tuo poikkeavan väri- 
läikän palatsin kuvagalleriaan. 


205-211. Latinus mainitsee Aeneaalle tärkeän tiedon: Troijan 
kuningassuvun kantaisä Dardanos, Zeun ja Elektran poika, 
oli lähtöisin Etruurian Korythoksesta (joka oli saanut 
nimensä Dardanoksen kuolevaisen isän mukaan). 

226-227. »Tulinen vyöhyke» sijaitsi viiden vyöhykkeen teo- 
rian mukaan päiväntasaajan molemmin puolin (Georgica 1, 
223-238). 


280-285. Kirke oli astuttanut kuolevaisia tammoja isänsä 
Helioksen kuolemattomalla oriilla ja näin hankkinut sekaro- 
tuisia hevosia. Kohta pohjaa Homerokseen, jonka mukaan 
Ankhises varasti Laomedonin tammoja samassa tarkoituk- 
sessa (Ilias 5, 268-273). 


304-307. Koska Ares-Marsia ei kutsuttu lapiittien kuninkaan 
Peirithooksen häihin, hän yllytti kentaurit tuhoisaan tappe- 
luun häiden aikana; Kalydonin kuningas Oineus puolestaan 
laiminlöi uhrata Artemis-Dianalle, mistä suuttuneena juma- 
latar lähetti karjun seutua terrorisoimaan (Servius). 


319-322. »Häitäsi järjestää Bellona» sisältää ajatuksen, että 
Bellona, Marsin sisar, on Lavinian häissä morsiamen saatta- 
jana (pronuba). Hekabe, Kisseuksen tytär, näki ennen Parik- 
sen syntymää sellaisen unen, että hän kantoi kohdussaan 
palavaa soihtua. 


323-329. Allekto oli Tisifonen ja Megairan ohella tunnetuin 
kostottarista (kreikan Erinyes, latinan Dirae, Furiae). Allekto 
kasvaa eepoksessa hävitysvimman metafyysiseksi ruumiil- 
listumaksi. 


371-372. Serviuksen välittämän taruversion mukaan Danae, 
jonka hänen isänsä Akrisios, Inakhoksen perustaman 
Argoksen kuningas, oli jättänyt merelle ajelehtimaan, kul- 
keutui Italiaan, perusti sinne Ardean (Turnuksen valtakun- 
nan pääkaupungin) ja avioitui Pilumnuksen kanssa, joka oli 
Turnuksen isoisä (ks. myös 409—411). Perseusta, Danaen poi- 
kaa, pidettiin Mykenen perustajana. 


385-405. Viettäessään Bakkhus-orgioita samaan tapaan kuin 
Agaue johtaa Teeban naisten riehuntaa Euripideen Bakkan- 

teissa Amata yrittää peitellä kiihkonsa todellista aihetta ja 
teeskentelee, että Bakkhus on saanut hänet riehaantumaan. 


483-510. Juluksen aiheuttama Silvian kesyn hirven kuolema, 
joka kuvataan pehmein vedoin, havainnollistaa, miten sota- 
psykoosi leviää tavallisten ihmisten keskuudessa. 


563-571. Ampsanctuksen laakso oli hirpiinien alueella, ja 
siihen kuului rikkipitoinen järvi, joka Ciceron ja Plinius 
vanhemman käsityksen mukaan hengitti kuolettavia 
höyryjä. 


601-622. Sodan kahden portin aukaiseminen ennakoi roo- 
malaista tapaa avata Janus Geminuksen portit sotatilan alka- 
essa. Yleisen käsityksen mukaan vasta Numa Pompilius, 
Rooman toinen kuningas, otti tämän seremonian käytän- 
töön. Geetit, hyrkaanit, arabit ja Intia viittaavat Augustuk- 
sen käymiin sotiin (604-606). Vuonna 20 eKr. Augustus sai 
diplomaattisen painostuksen tuloksena Crassuksen 53 eKr. 
menettämät sotamerkit takaisin Parthiasta. Belli ferratos rum- 
pit Saturnia postes — »murtaa Juno niin Sodan rautaiset ovipi- 
elet» (622) on Vergiliukselle ominainen muunnoslaina 
Enniukselta (Annales 267): Belli ferratos postis portasgue refregit 
— »Portit rautaiset kamanoineen hän Sodan mursi». 


641-646. Runoilija pyytää muusia tukemaan muistiaan, jotta 
hän kykenisi esittelemään Italian sotavoimat. Pohjana on 
Ilias 2, 484—493. Tavoitteena on luoda myönteinen kuva Ita- 
lian juurevista kansanheimoista ja synnyttää paikannimien 
välityksellä eläviä assosiaatioita roomalaisessa lukijassa. 


647-817. Vergilius rakentaa joukkojen katselmuksen taiten ja 
lon (katalogin) Kreikan laivaosastoista ja Troijan sotavoi- 
mista (Ilias 2, 494-875). Roomalainen muinaistieto, josta osan 
voi päätellä palautuvan Caton Origines-teokseen, saa väri- 
läikkiä kreikkalaisesta mytologiasta. 

649-654. Mezentiuksen, maanpakoon ajetun etruskityran- 
nin, poika Lausus herättää jo tässä vaiheessa traagisena nuo- 
rukaishahmona lukijan myötätunnon. 


655—669. Aventinus, joka antaa nimen yhdelle Rooman kuk- 
kuloista, mainitaan Herakleen poikana vain Vergiliuksella. 
Isyys liittyy Herakleen vierailuun Aventinus-kukkulan mai- 
semissa (Aeneis 8, 184-315). 


698-705. Homeros vertaa Agamemnonin joukkoja yleisesti 
villihanhiin, kurkiin ja joutseniin (Ilias 2, 459-463). 


761-782. Antikvaariselle traditiolle ominainen myyttiversio: 
Kun Theseuksen poika Hippolytos (vrt. Euripideen trage- 
dia) oli äitipuolensa Faidran juonittelujen vuoksi suistunut 
hevosvaljakosta, Asklepios palautti hänet henkiin, mutta sai 
tuntea Zeun koston. Artemis-Diana pelasti Hippolytoksen 
Italiaan Arician lehtoon ja antoi hänet Egeria-nymfin hoi- 
viin. Hippolytos sai Virbius-nimen, ja se periytyi hänen ja 
Aricia-nymfin pojalle, joka nyt saapuu Turnuksen joukkoi- 


789-722. Turnuksen kilven koristekuva, Inakhoksen tytär Io, 
jonka mustasukkainen Juno on muuttanut lehmäksi ja aset- 
tanut Argos-hirviön valvontaan, muistuttaa vastustajia 
Junon mahdista. 


803-817. Turnuksen jälkeen esitelty italialainen amatsoni 
Camilla saa päähuomion osakseen ja niin sanoaksemme 
»varastaa show'n». Camilla on Vergiliuksen oma luomus. 
Piirteitä hänen traagiseen hahmoonsa runoilija on saanut 
kreikkalaisen taruston Harpalykesta (Aeneis 1, 316-317) sekä 
amatsonikuningattarista Hippolytestä ja Penthesileiasta, joi- 
hin häntä myöhemmin verrataankin (Aeneis 11, 659—663; ks. 
s. 409). Mielikuva kevyestä liidosta viljankorsien yli pohjaa 
Homerokseen (Ilias 20, 226-227), joka kuvaa vastaavin 
sanoin Boreaan ratsujen kiitoa. 

KAHDEKSAS KIRJA 


Johdanto: Italian tapahtumien kertaus 1-17 
1. Aeneaan lähtö tulevan Rooman seudulle 18—101 
1. Tiberinus ilmestyy Aeneaalle unessa, valkeaa 
emakkoa koskeva ennustus täyttyy (18-85) 


2. Aeneas lähtee yöllä Euandrosta tapaamaan (86-101) 


2. Seuraava päivä Euandroksen vieraana 102-369 
1. Euandros toivottaa Aeneaan tervetulleeksi (102-183) 
2.Euandros kertoo Cacuksen tarun (193-267); 


uhrimenot Herakleen kunniaksi (184-305) 

3. Kierros kaupungilla (306-369) 
3. Aseiden taonta, sotaanlähtö kolmantena 

päivänä 370-731 
1. Venus taivuttaa Vulcanuksen takomaan aseet (370—406) 
2. Vulcanus Etnan kyklooppipajassa (407—453) 
3. Euandros hyvästelee Aeneaan (454-553) 
4. Euandros hyvästelee poikansa Pallaan (554—584) 
5. Lähtö (585—607) 
6. Venus tuo aseet pojalleen; kilven 

kuvakoristelun esittely (608-731) 


Sotakiihko on vallannut Italian. Jokijumala Tiberinus ilmes- 
tyy unessa huolestuneelle Aeneaalle ja suosittelee, että timä 
lähtisi seuraavana päivänä pyytämään liittolaisekseen 
kuningas Euandrosta, joka hallitsee joen yläjuoksulla (myö- 
hemmän Rooman seudulla). Ennustus valkeasta emakosta ja 
tämän kolmestakymmenestä porsaasta toteutuu. Sankari 
lähtee matkaan yöllä. 

Seuraavana aamuna hän kohtaa Euandroksen suoritta- 
massa uhria Herakleelle. Tämä toivottaa hänet tervetulleeksi 
ja kertoo tarun Herakleen kukistamasta hirviöstä Cacuksesta 
ja näyttää Rooman seudun nähtävyyksiä, jotka samastuvat 
myöhemmän Rooman kohteisiin. 

Huolissaan poikansa tulevaisuudesta Venus taivuttaa 
Vulcanuksen takomaan tälle uudet aseet. Tulenjumala las- 
keutuu Etnan uumenissa sijaitsevaan pajaansa tehtävää suo- 
rittamaan kyklooppien voimin. Aeneas ja Euandros kohtaa- 
vat kolmannen päivän aamuna. Kuningas luovuttaa väke- 
ään Aeneaan liittolaisiksi poikansa Pallaan komennossa. 
Joukot lähtevät Etruuriaan hankkimaan lisää liittolaisia. 
Venus tuo aseet pojalleen, joka pysähtyy ihailemaan kilven 
kuvakoristelua: kohtauksia Rooman tulevasta historiasta. 
Keskusaiheeksi muodostuu Aktionin meritaistelun (31 eKr.) 
ratkaisu. Aeneas kohottaa kilven harteilleen. 


Kahdeksas kirja on levollinen suvanto seitsemännessä kir- 
jassa kuvatun sotakiihkon ja yhdeksännessä esitettyjen sota- 
tapahtumien välillä. Aeneas käy etsimässä liittolaisia myö- 
hemmän Rooman seudulta, jonka pastoraalisia maisemia 
roomalainen lukija pääsee näkemään oman aikansa Rooman 
kautta. Lopulta sankari saa ihailla Rooman tulevan historian 
ratkaisuvaiheita Venuksen teettämän kilven kuvakoriste- 
lussa. 


1-17. Kuvaus alkaa edellisen kirjan tapahtumien kertauk- 
sella. Käy ilmi, että Turnus on lähettänyt neuvottelijoita suu- 
ren homeerisen sankarin Diomedeen, Tydeuksen pojan, 
luokse Argyripaan (nykyinen Arpi) olettaen, että tämä tun- 
tisi Aeneaan latiumilaisia paremmin taisteltuaan hänen 
kanssaan Troijan luona (Ilias 5). Sodan jälkeen Diomedes oli 
paennut kotimaastaan Argoksesta Apuliaan ja saanut kunin- 
gas Daunukselta, Turnuksen isältä, maa-alueen hallittavak- 
seen. 


22-25. Aeneaan levotonta mielialaa verrataan veden läikeh- 
dintään vesiastiassa. Vertaus pohjautuu Apollonios Rhodos- 
laiseen, joka kuvaa Medeian levottomuutta (Argonautika 3, 
755-770): 

Löi sydän rinnassaan sekä hakkasi taukoamatta 

niin kuin heijastuu valo auringon sisäseiniin, 

kun vesi heittää sen, joka ammennettu on juuri 

maljaan, saaviinkin, valo häilyy sinne ja tänne 

paikallaan pysymättä ja pyörii taukoamatta. 

Aivan niin oli myös sydän Medeian levotonna. 
(suom. Teivas Oksala) 


42-46 ja 81-85. Jokijumala Tiberinus esittää sankarille saman 
ennustuksen emakosta porsaineen kuin Helenos aikaisem- 
min (Aeneis 3, 389-393), ja nyt on enteen aika toteutua. Säe 46 
katsotaan yleisesti epäaidoksi, koska se puuttuu useimmista 
pääkäsikirjoituksista. 


51-54. Pallas oli Serviuksen kertoman mukaan Euandroksen 
isöisä, ja niin hän antoi nimen Pallanteumin kaupungille ja 
pojanpojanpojalleen. 


102-125. Aeneas kohtaa Euandroksen suorittamassa uhria 
poikansa Pallaan kanssa samaan tapaan kuin Telemakhos 
kohtasi Nestorin poikineen Pyloksen rannassa hekatombia 
suorittamassa (Odysseia 3). Pallas omaksuu tässä tilanteessa 
vastaavan roolin kuin Nestorin poika Peisistratos ja tiedus- 
telee tulijoiden henkilöllisyyttä. 


134-141. Yhteisenä sukujuurena on »taivaankantaja» Atlas, 
jonka tyttäriä olivat Maia ja Elektra. Arkadit pitivät itseään 
Hermeen, Maian pojan, jälkeläisinä. Elektra puolestaan oli 
Dardanoksen, Troijan suvun kantaisän, äiti. 


155-168. Euandros muistelee nuoruutensa elämystä, tapaa- 
mistaan Ankhiseen ja Priamoksen kanssa, kun nämä kävivät 
Salamiissa tervehtimässä Priamoksen sisarta Hesionea, Tela- 
monin puolisoa, ja poikkesivat matkallaan Arkadiassa. 


185-275. Cacuksen taru on eepoksen ehyimpiä sisäkerto- 
muksia. Se ei jää irralliseksi, koska roomalaisille oli tärkeä 

kytkeä Herakleen tapainen suuri heeros Rooman muinai- 
suuteen ja koska Augustus rinnastettiin häneen ja muihin 
ihmiskunnan hyväntekijöihin. Kun Herakles oli kukistanut 
kolmiruumiisen Geryoneen ja ottanut saaliiksi tämän härät, 
hänen paluumatkansa kulki Hispaniasta Rooman kautta, 
jonka seutua Cacus terrorisoi. Vergiliuksen kehittelemä 
hahmo kasvaa »metafyysisiin» mittoihin. 


243-248. Manalavertaus pohjaa Homerokseen (Ilias 20, 59- 
66): Haades pelkää, että Poseidonin maanjäristys saattaa 
Manalan näkyviin. 


268-272. Ara Maximan kulttijuhla vietettiin Forum Boariu- 
milla vuosittain 12. 8. 


285-302. Kreikkalaistyylinen hymni esitetään ensin epäsuo- 
rasti referoiden ja sitten suorana sitaattina (293-302). Se 
annetaan tässä Salii-pappien kuoron esitettäväksi, joiden 
tehtävänä oli torjua tanssimalla vaaroja ja vartioida pyhää 
kilpeä. Pikku lapsena Herakles kuristi Heran lähettämät 
käärmeet. Troijan hän tuhosi kostaakseen Laomedonin 
petollisuuden, Oikhalian taas, koska sen kuningas oli evän- 
nyt häneltä tyttärensä käden. Hylaios ja Fokos viittaavat 
kentauritaisteluun (kentauromakhia), Tyfoeus jumalien ja 
titaanien taisteluun (titanomakhia). »Tuhat koettelemusta» 
merkitsee hyperbolana Eurystheuksen palveluksessa suori- 
tettua kahtatoista urotekoa (dodekathlon), joista tässä maini- 
taan neljä: Kreetan sonni, Nemean leijona, Kerberoksen 
ryöstö ja Lernan hydra (Geryones sisältyi Cacuksen taruun). 


314-336. Uhritoimituksen jälkeen Aeneas aloittaa »turisti- 
kierroksen» Rooman seudulla, oppaanaan Euandros, joka 
ensin pitää vieraalleen »johdantoluennon» seudun histori- 
asta. Primitiivistä luonnontilaa seurasi Saturnuksen järjes- 
täytynyt rauhan aika. Hesiodoksen mukaan (Erga kai hemerai 
111 s.) kultakausi vallitsi Kronoksen (Saturnuksen) aikana 
ennen kuin Zeus (Juppiter) syöksi tämän vallasta, mutta roo- 

malaisen version mukaan kultakausi vallitsi Italiassa, kun 
Janus oli ottanut karkotetun Saturnuksen siellä ystävällisesti 
vastaan. Euandroksen, nymfi Carmentan (t. Carmentiksen) 
pojan, kohtalo muistuttaa toisaalta Saturnuksen, toisaalta 
Aeneaan kohtaloa. Niinpä Aeneas ja Euandros tuntevat koh- 
talontoveruutta (kuten Dido ja Aeneas aikaisemmin). 


337-361. Katselukierros muistuttaa turisteille tarkoitettuja 
kuvakirjoja, joissa rauniokuvan päälle asetettava kalvolehti 
kertoo, miltä kokonainen rakennus näytti antiikin aikana: 
roomalainen lukija hahmotti nähtävyydet oman aikansa 
kautta. Aeneaalle näytetään seuraavat kohteet: 1) Porta Car- 
mentalis, 2) Romuluksen asylum (turvapaikka), 3) Faunus- 
Lupercuksen (= Panin) luola Palatiumin juurella, 4) Argile- 
tum, jossa Euandrosta vastaan juonitellut Argos oli sur- 
mattu, 5) saxum Tarpeium (teloituskallio) ja Capitolium, 6) 
Januksen rauniolinna Janiculum (nykyinen Gianicolo), 7) 
Saturnuksen rauniolinna Saturnia (jolle on löydetty arkeolo- 
ginen vastine Capitoliumin uumenista), 8) Forum Roma- 
num, 9) Carinae (joka Vergiliuksen aikana oli luksuskau- 
punginosa). 


364-365. Euandroksen vieraalleen lausumat sanat ovat saa- 
neet vastakaikua stoalaisten keskuudessa: aude, hospes, con- 
temnere opes et te quoque dignum/ finge deo rebusque veni non 
asper egenis — » Vieras, siis sinäkin jätä rikkaudet, jumalaksi/ 
myös koe itsesi, näin käy joukkoon vaatimatonten». Niissä 
on nähty myös viittaus Augustuksen yksinkertaiseen asu- 
mukseen Palatiumilla. 


370-406. Kun Venus (Afrodite) taivuttelee naisellisin keinoin 
aviomiehensä Vulcanuksen (Hefaistoksen) takomaan aseis- 
tuksen pojalleen, joka on hänen aviollisen harha-askeleensa 
hedelmä, kuvaukseen tulee loisteliaasti kehiteltyä eeppistä 
huumoria, jota vakavamieliset vergiliaanit eivät ole pure- 
matta nielleet. Koko taontakuvauksen mallina on Akhilleuk- 
sen aseiden taonta, jonka Hefaistos suorittaa yksilöllisenä 

luovana tekona sankarin äidin Thetiin pyynnöstä (Ilias 18, 
428-617), kun taas Vergiliuksella Vulcanus antaa käskyn ja 
ohjeet apulaisilleen kykloopeille. Homeros esittää taonnan ja 
sen tuloksen yhtenäisesti, Vergilius kuvaa ensin taonnan ja 
esittelee sitten valmiit aseet kirjan lopussa. Tekstissä on 
suora viittaus pohjatekstiin, sillä »Nereun tytär» on Thetis 
(383-384). »Tithonoon puoliso» on puolestaan Eos-jumala- 
tar, joka meiltä kadonneessa Aithiopis-eepoksessa taotutti 
Hefaistoksella aseet pojalleen Memnonille. 


407-415. Humoristinen kontrasti: kertoja rinnastaa köyhän, 
työteliään vaimon (Ilias 12, 433—435) ja työpajaansa laahusta- 
van kaumpurajalkaisen jumalan. 


416—453. Vulcanuksen kyklooppipaja sijoittuu tässä Sisilian 
pohjoispuolelle, ns. Aiolos-saarten (Isole Eolie) vulkaanisiin 
uumeniin (antiikin Hieria, nykyinen Isola Vulcano). Keskuk- 
sena on Lipare, joka myöhemmän käsityksen mukaan oli 
tuulenjumala Aioloksen asumasaari, ja pajan kuviteltiin ole- 
van yhteydessä Etnaan. Kuvatessaan taontaa (449-453) Ver- 
gilius käyttää samoja säkeitä kuin verratessaan mehiläisiä 
kyklooppeihin (Georgica 4, 170-175). 


454-519. Idyllisten aamutoimien jälkeen seuraavana päivänä 
Euandros selostaa Aeneaalle poliittisen tilanteen ja neuvoo 
hakeutumaan | liittoon Tarchonin johtamien etruskien 
kanssa, jotka ovat Caeressä (Agylla, nykyinen Cerveteri) val- 
miita sotaan Turnuksen puolelle paennutta tyrannia Mezen- 
tiusta vastaan (Aeneis 7, 647—654). 


560-567. O mihi praeteritos referat si Iuppiter annos - »Soisipa 
Juppiter taas kuluneet elinvuoteni mulle!» on vakiintunut 
siivekkääksi sanonnaksi. Euandros pahoittelee vanhuuttaan 
samaan tapaan kuin Nestor Troijan sodassa (Ilias 7, 132-160). 
Euandroksen Praenestessä voittama hirviö Herulus tunne- 
taan vain tästä tekstistä. 

608-731. Aeneaan kilven kuvaus on ns. ikonisen runouden 
perusmalleja (kuvauskohteena taideteos). Se pohjaa Akhille- 
uksen kilpeen Iliaassa (18, 483-608), mutta myös Hesiodok- 
sen Aspis-teoksessa kuvattuun Herakleen kilpeen. Homeros 
kuvaa työn vaiheittaista valmistumista (miten taitaja veisti 
teoksen), Vergilius valmista kilpeä (mitä seppäjumala oli 
veistänyt teokseen). Hefaistos esitti kosmoksen kuvan sekä 
vaihtelevia kohtauksia ihmiselosta ja elinkeinoista sodan ja 
rauhan aikana. Vulcanus oli varannut koristekuvat Rooman 
historialle (res Italae et Romanorum triumphi) ja sijoittanut 
kuvat harkiten soikean pinnan osiin: 

1) Ylinnä on kuvattu gallit piirittämässä Capitoliumia, 
jonka hanhien herättämä Manlius onnistuu pelastamaan 
(652-662). 

2) Sen vastapainona on alinna Tartaros, ja siellä Catilina 
(salaliiton päätekijä 63 eKr.); Elysionin tuomarina puoles- 
taan toimii Marcus Porcius Cato, joka vuonna 46 eKr. teki 
Uticassa itsemurhan vastalauseena Caesarin yksinvallalle 
(666-670). 

3) Keskellä on Aktionin meritaistelu 31 eKr. (671-713), 
Augustuksen kolminkertainen triumfi 29 eKr. (714-719) ja 
vuonna 28 eKr. vihitty Apollo-temppeli (720-728). 

4) Sivufiguureina ovat (kaksi kummallakin puolella) kak- 
sosia imettävä naarassusi, sabiinittarien ryöstö ja sen jälkei- 
nen sovinnonteko, Tullus Hostiliuksen kosto petturi Met- 
tukselle sekä Porsennan johdolla tapahtuva Rooman piiritys 
(Horatius Cocles, Cloelia). 


630-634. Rooman susi kääntää päätään ja hoivaa Romulusta 
ja Remusta, mikä vastaa tuon ajan kuvaesityksiä, ja sen pää- 
tellään olleen aiheena myös Augustuksen Rauhanalttarin 
susikuvassa (pääsisäänkäynnin vasemmalla puolella). 


671-677. Caesar Octavianuksen ja Antoniuksen välinen 
Aktionin meritaistelu (31 eKr.), joka käytiin Leukas-saaren 
Leukates-nimisen niemenkärjen tuntumassa, muodostaa 
sommitelman keskuskuvan. Kuvaus herkuttelee taidetako- 

jan käyttämillä materiaaleilla. Aihe oli suosittu Augustuksen 
ajan runoudessa (Horatiuksen oodi 1,37 ja epodi 9, Proper- 
tiuksen elegiat 3,11 ja 4,6), mutta yleensä Antoniuksen osuu- 
desta vaiettiin ja vastuu sysättiin Kleopatralle. Näin sota saa- 
tiin näyttämään Rooman ja ulkopuolisen vihollisen väliseltä 
yhteenotolta. 


678—688 ja 696-706. Caesar Augustus esitetään päästrate- 
gina, rinnallaan Agrippa (laivaston todellinen päällikkö), ja 
Italian kansojen kokoajana Antoniuksen ja Kleopatran johta- 
mia Idän »sekalaisia» voimia vastaan. Olympoksen suuret 
jumalat taistelevat hänen puolellaan vastassaan »kaikenkar- 
vaiset jumalhirviöt». Aktionin Apollo ratkaisee jousellaan 
taistelun Lännen voitoksi. 


707-713. Säkeet ennakoivat Kleopatran ylvästä itsemurhaa, 
jonka hän teki Aleksandrian valtauksen jälkeen 30 eKr. 
Antoniuksen surmattua sitä ennen itsensä (Horatius, oodi 


1,37). 


714-719. Kolmen päivän triumfi 29 eKr. koski Aktionin, 
Dalmatian ja Aleksandrian sotia. Selonteossaan (Res ges- 
tae) Augustus ilmoittaa korjauttaneensa 82 ja rakenta- 
neensa 12 uutta temppeliä. Näistä yksi, Palatiumin 
Apollo-temppeli (28 eKr.), on näyttämönä voitettujen 
kansojen ohimarssille. 


727-728. Rhenus bicornis — »kaksisarvinen Rein» luonnehtii 
joko sarvipäistä jokijumalaa tai — kuten suomennoksessa — 
joen kahta suuhaaraa (Reiniä ja Vacalusta eli Waalia). 


729-731. Ele on symbolinen: sankari nostaa harteilleen Roo- 
man tulevaisuuden. 

YHDEKSÄS KIRJA 


1. Troijalaiset saarroksissa (ensimmäinen päivä) 1-158 


1. Juno kehottaa Iriksen välityksellä Turnusta 
käymään hyökkäykseen 

2. Italian sotavoimat etenevät 

3. Kybele muuttaa troijalaisten laivat 
merenneidoiksi 

4. Turnus puhuu joukoilleen 


2. Nisoksen ja Euryaloksen partioretki 
(seuraava yö) 
1. Ystävykset sopivat asiasta 
2. Sotaneuvosto hyväksyy hankkeen, ja he 
lähtevät viemään viestiä Aeneaalle 
3. Verilöyly italialaisten leirissä 
4. Nisos ja Euryalos otetaan kiinni ja tapetaan 


3. Italialaisten hyökkäys (seuraava päivä) 

1. Surmattujen päät näytetään troijalaisille 

2. Euryaloksen äidin suru 

3. Hyökkäys 

4. Turnus sytyttää puolustustornin 

5. Kaksintaisteluja portilla 

6. Askanius ampuu Remuluksen, Apollo 
puutuu tapahtumien kulkuun 

7. Pandaros ja Bitias aukaisevat portin; 
Turnus tunkeutuu leiriin 


(1-24) 
(25-76) 


(77-125) 
(126-158) 


159-458 
(159-223) 


(224-313) 
(314-366) 
(367-458) 


459-818 
(459-472) 
(473-502) 
(503-524) 
(525-568) 
(569-589) 


(590-671) 


(672-818) 


Kun Aeneas on poissa, Juno yllyttää Turnuksen Iriksen väli- 
tyksellä taistelemaan, ja tämä vyöryy joukkoineen troijalais- 
ten leiriä piirittämään. Kybele pelastaa troijalaisten laivat 


muuntamalla ne nymfeiksi. 


Ystävykset Nisos ja Euryalos lähtevät yöllä viemään vies- 
tiä Aeneaalle. Heidän onnistuu surmata monia nukkuvia 
vihollisia, mutta lopulta heidät saadaan kiinni ja surmataan. 

Piirittäjät näyttävät surmattujen päät voitonmerkkinä pii- 

ritetyille. Euryaloksen äiti puhkeaa murtuneena valituksiin. 
Hyökkäyksen aikana Turnus sytyttää puolustustornin 
tuleen, ja se luhistuu. Portilla käydään otteluja vaihtelevalla 
menestyksellä. Askanius ampuu troijalaisia suuriäänisesti 
herjaavan Remuluksen, mutta Apollo estää hänet mene- 
mästä pitemmälle. Pandaros ja Bitias asettuvat puolusta- 
maan porttia, mutta Turnus raivaa menestyksellisesti tien 
sinne ja suistaa maahan Bitiaan, jolloin Pandaros sulkee por- 
tin. Leiriin päässyt Turnus riehuu hurjana, mutta joutuu 
väistymään ja ui joen poikki omiensa puolelle. 


Yhdeksäs kirja aloittaa eepoksen viimeisen kolmanneksen, 
joka on omistettu sotatoimien kuvaukselle. Aeneaan ollessa 
Etruuriassa Turnus käyttää Junon neuvosta tilaisuutta 
hyväkseen, piirittää troijalaisten leirin Tiberin suistossa ja 
saattaa sen tuhon partaalle. Kuvauksen yleisenä pohjana 
ovat ne Homeroksen jaksot, joissa Hektor joukkoineen saat- 
taa kreikkalaiset ahtaalle ja murtautuu heidän laivaleiriinsä 
(varsinkin Ilias 12). 


59—64. Yksi Aeneiksen neljästä susivertauksesta, jonka pohja 
on Homeroksen leijonavertauksessa (Odysseia 6, 130-134) ja 
Apollonioksella (Argonautika 1, 124s.). 


77-122. Muusa-invokaatio leimaa puhtaaksi taruksi kuvauk- 
sen siitä, kuinka Berekynthia (Kybele, Magna Mater) pelasti 
Aeneaan laivat tuhopoltolta muuttamalla ne nereideiksi. 
Tällainen metamorfoosi luontuu paremmin Ovidiukselle 
kuin karuun sankarieepokseen, ja se on saanut Serviuksesta 
alkaen kritiikkiä osakseen: »Järjetön taru, joka ei vastaa epii- 
kan arvoa» (Heyne). 


136-155. Turnus rinnastaa syntyneen tilanteen Troijan piiri- 
tykseen ja kiinnittää ivallisesti huomiota olennaisiin eroihin. 
Troijan muurit eivät olleet tilapäisrakennelma, vaan Apollo- 
nin ja Poseidonin rakentamat (144-145). 

176—449. Nisos ja Euryalos, »rakastava pari», johon tutustut- 
tiin viidennen kirjan juoksukilpailun yhteydessä, saavat 
luvan lähteä vapaaehtoisina viemään sanaa Aeneaalle. Tämä 
tuhoon päättyvä seikkailu pohjaa kuvauksellisesti Odysse- 
uksen ja Diomedeen onnistuneeseen partioretkeen, jonka 
aikana he nappaavat troijalaisen vastavakoojan Dolonin ja 
pakottavat tämän puhumaan (Ilias 10). 


314-366. Ystävysten humaltuneiden ja sammuneiden rutu- 
lien keskuudessa järjestämä raaka verilöyly vastaa Odysse- 
uksen ja Diomedeen toimeenpanemaa tapponäytelmää 
Rhesoksen leirissä. 


435-437. Kuolevan Euryaloksen vertaaminen runneltuun tai 
kuihtuvaan kukkaan on peräisin epiikasta (Ilias 8, 306-307), 
mutta se on saanut tässä lyyrisen sävytyksen (vrt. Catullus, 
Liber carminum 11, 23-24): »Kuoli niin kuin pientaren kukka, 
kun sen/ runteli aura.» 


448-449. Capitolium ja Juppiter Optimus Maximus (isä 
Rooman») esitetään usein Rooman olemassaolon takaajina 
(Horatius, oodi 3,30): »säilyvä jos on Capitolium,/ jonne 
Vestatar käy vaiti ja Pontifex». 


473-502. Euryaloksen äidin suru on kuvattu vastaavin 
vedoin kuin Andromakhen kokema järkytys (Ilias 22, 460- 
515), kun tämä aavistaa pahinta, rientää muureille ja todis- 
taa omin silmin, kuinka Akhilleus vetää Hektorin ruumista 
vaunujensa perässä. Servius toteaa äidin puheesta, että siinä 
on otettu huomioon kaikki Ciceron suositukset de misericor- 
dia movenda (»säälin herättämisestä»). Silti sen retoriikka on 
välitöntä ja luontevaa. 


503-504. Yksi Vergiliuksen sotatorvea kuvaavista Ennius- 


muunnelmista (vrt. Annales 140): At tuba terribili sonitu tara- 
tantara dixit — »Soiton hirveän toitottaa taratantara torvi.» 

525-529. Muusa-invokaatio, jossa Kalliope (muusien kunin- 
gatar ja myöhemmin epiikan muusa) edustaa runottaria kol- 
lektiivisesti. 


595-620. Numantiuksen puhe, jossa Latiumin karu elämän- 
tapa (»osuvat ylistykset») ja Troijan ylellisyys (»asiattomat 
herjat») asetetaan värikkäästi vastakkain, saa Juluksen sydä- 
mistymään niin, että hän ampumalla suupaltin herjaajan 
suorittaa ensimmäisen urotekonsa. 


641. Sic itur ad astra — »Siten tie käy tähtiä kohti» on siivekäs 
sanonta. 


679-682. Vergilius paikallistaa tammivertauksen omalle 
kotiseudulleen Paduksen (Pon) ja Veronan halki virtaavan 
Athesiksen (Adigen) maisemiin. Mikäli liguentia flumina — 
(»yälkkyvät vedet») luetaan — kuten Servius tekee — Liguetia 
flumina — »Liguetian vedet», kuvaan tulee mukaan Venetsian 
lähellä Adrianmereen laskeva Livenza-joki. 


705. Falarica oli järeä saguntumilaisten käyttämä keihäs, 
jossa oli kolmen jalan pituinen rautakärki ja jonka keskiosa 
voitiin sytyttää tuleen (Livius 21,8,10—12). 


757-761. Avainkohta Turnuksen luonnekuvan kannalta: hän 


olisi voinut ratkaista koko sodan edukseen, jos olisi säilyttä- 
nyt malttinsa eikä antautunut hillittömän raivon valtaan. 


KYMMENES KIRJA 


1. Jumalien kokous ja Aeneaan paluu Etruuriasta 1-361 
1. Juppiter, Venus ja Juno kiistelevät 


sotatilanteesta (1-117) 
2. Italialaisten hyökkäys pysähtyy (118-145) 
3. Aeneas matkalla kohti leiriä (146-162) 

4. Etruskien sotavoimien esittely (163-214) 
5. Nymfeiksi muutetut laivat kohtaavat 


Aeneaan (215-259) 
6. Aeneas saapuu perille (260-307) 
7. Ottelu sillanpääasemasta rannalla (308-361) 

2. Taistelun ensimmäinen vaihe: Pallaan 

kaatuminen 362-605 
1. Pallas kokoaa arkadit taisteluun 

ja suorittaa urotekoja (362—425) 
2. Pallas joutuu Laususta vastaan (426—438) 


3. Avuksi rientänyt Turnus surmaa Pallaksen (439-509) 
4. Aeneas joutuu suunniltaan ja järjestää 


verilöylyn vihollisten riveissä (510—605) 
3. Taistelun toinen vaihe: Lausuksen ja 
Mezentiuksen kuolema 606-908 
1. Juppiter ja Juno keskustelevat Turnuksen 
kohtalosta (606-632) 

2. Turnus houkutellaan pakoon (633—688) 
3. Mezentius ottaa komennon käsiinsä (689-761) 
4. Mezentius kohtaa Aeneaan, joka surmaa 

Lausuksen (762-832) 
5. Mezentius saa tiedon tapahtuneesta (833-869) 
6. Mezentius kohtaa uudelleen Aeneaan ja 

kaatuu (870-908) 


Juppiter päättää jumalien riitaisassa kokouksessa antaa 
tapahtumien edetä omalla painollaan. Taistelu jatkuu leirin 
porteilla, mutta juuttuu asemiinsa. Aeneas saapuu meritse 
uusine liittolaisineen. Nymfeiksi muuttuneet laivat kertovat 
hänelle tilanteen. Maihinnousun jälkee Aeneas saa sillanpää- 
aseman rannalia. 

Pallas johtaa arkadit taisteluun, joutuu Laususta vastaan, 
mutta Turnus surmaa hänet ja riistää hänen varusteensa. 
Suunniltaan joutunut Aeneas surmaa suuren määrän vas- 
tustajia jäljittäessään Turnusta. 

Juppiterin ja Junon päätöksestä Turnus houkutellaan pois 
taisteluista. Mezentius käy päin Aeneasta ja haavoittuu. 
Lausus kaatuu. Saatuaan tiedon poikansa kuolemasta 
Mezentius syöksyy Aeneaan kimppuun ja kaatuu tämän 
kädestä. 


Kymmenes kirja valaisee ratkaisevalla tavalla Aeneaan ja 
Turnuksen luonnevastakohtaa. Keskusaiheeksi kohoavat 
Pallaan uroteot ja kaatuminen Turnuksen käden kautta. Tur- 
nus häpäisee karkealla tavalla nuoren vastustajansa. Tällöin 
Aeneaan valtaa silmitön kostonhimo, joka tosin hetkeksi 
lientyy hänen surmattuaan nuoren Lausuksen, mutta talttuu 
lopullisesti vasta sitten, kun hän on antanut kuoliniskun 
Lausuksen isälle Mezentiukselle. 


1-117. Kyseessä on ainoa järjestäytynyt jumalien kokous 
(concilium deorum) Aeneiksessä, ja sen mallina on Ilias 8, 1- 
52. Venuksen ja Junon ristiriita — retorisen kiistatilanteen 
(controversia) malliesimerkki, joka on täynnä ironiaa ja sar- 
kasmia puolin ja toisin — kärjistyy ylipääsemättömäksi. 
Kaikkivaltias Juppiter joutuu antamaan ohjakset kohtalon 
voimille. 


11-13. Juppiter ennakoi Hannibalin 218 eKr. Alppien kautta 
Italiaan tekemää sotaretkeä, joka saattoi Rooman tuhon par- 
taalle. 


112-113. Rex Iuppiter omnibus idem./ Fata viam invenient — 
»Sama Juppiter kaikkien onhan. Kohtalot löytävät tien» 
valaisee ironisesti ylijumalan ristiriitaista asemaa. 


146-162. Aeneas on uuden liittolaisensa Pallaan kanssa 
palaamassa Caerestä Tiberin suistoon. Laiva, jonka keulaku- 
vana ovat enteellisesti Fryygian Suuren Äidin tunnuslei- 
jonat, oli ilmeisesti viety Aeneasta noutamaan, niin että se ei 
kokenut muun laivaston kohtaloa (Aeneis 9, 77-125). 

163-165. Muusa-invokaatio avaa Etruurian apuvoimien esit- 
telyn kuten Turnuksen armeijan kuvauksen yhteydessä seit- 
semännen kirjan lopussa. 


185-197. Cupavo, Kyknoksen poika, ja Cinyras johtavat 
Ligurian joukkoja. Kyknos oli surrut Faethon-ystävänsä 
tuhoa ja muuttunut joutseneksi, kun taas Faethonin sisaret 
olivat muuttuneet poppeleiksi (Ovidius, Metamorfoosit 2, 
344-380). 


198-206. Oknus, Manton, Mantuan nimenantajan, poika, ja 
Mincius, Benacuksen poika, edustavat Vergiliuksen kotiseu- 
tua, jonka kiinnekohtia ovat Mantua (nykyinen Mantova), 
Lacus Benacus (Lago di Garda) ja Mincius-joki, joka laskee 
Gardasta Po-jokeen. Mantuan kolme kansanheimoa ovat 
etruskit, gallit ja venetit. 


215-245. Merenneidoiksi muutetut laivat ilmestyvät Aene- 
aalle, ja heistä suulain Kymodokeia kertoo laivojen kohta- 
losta ja valmistaa häntä maihinnousua varten. 


264-266. Kurkivertaus pohjaa Homerokseen (Ilias 3, 2-7). 


284. Turnuksen vetoomuksen loppuponsi Audentes Fortuna 
iuvat -»Rohkea mies rokan syö» on muunnos tunnetusta len- 
tävästä lauseesta Fortes fortuna adiuvat, joka tavataan mm. 
Terentiuksella (Phormio 203). 


315-317. Serviuksen todistuksen mukaan keisarileikkauk- 
sella (sectio caesarea) äitinsä kuoleman jälkeen synnytetyt lap- 
set pyhitettiin Apollolle. 


362-509. Pallaan urotekojen ja kuoleman vavahduttava 
kuvaus pohjaa yleisesti Hektorin ja Patrokloksen kaksintais- 
teluun, joka päättyy jälkimmäisen kuolemaan (Ilias 16). Vas- 
taavuus ilmenee myös yksityiskohdissa. Niinpä Turnusta 
verrataan härän kimppuun hyökkäävään leijonaan (454- 

456) samaan tapaan kuin Patroklosta päin käyvää Hektoria. 
Myös Juppiter (Zeus) valittaa poikansa Sarpedonin kohtaloa 
sekä Aeneiksessä (469—471) että Homeroksella (Ilias 16, 459— 
461). Molemmissa eepoksissa kyseessä on loppuratkaisuun 
vaikuttava tapahtuma. 


439. »Sisar» on nymfi Juturna, joka jatkossa saa näkyvän roo- 
lin veljensä tukena. 


495-505. Pallaan hankkilusvyö, jossa on kuvattuna Danaok- 
sen 50 tyttären ja Aigyptoksen 50 pojan verinen hääyö, on 
ratkaiseva tekijä loppuratkaisussa, kuten tekstissä ennakoi- 
daan. 


515-517. Vergiliukselle ominainen päähenkilön tuntemuksia 
välittävä eläytyvä kuvaus. 


565-570. Aeneaan vertaaminen Aigaion-hirviöön kertoo, 
että hän, vaikka muuten onkin kohtuuden ja jalomielisyy- 
den perikuva, on menettänyt tyystin malttinsa. 


581-583. Homeroksella Aineias oli joutunut Diomedesta 
vastaan (Ilias 5), mutta Apollon pelasti hänet Afroditen 
ollessa haavoitettuna estynyt auttamasta poikaansa. Posei- 
don puolestaan pelasti hänet Akhilleuksen raivolta (Ilias 20, 
156-352). 


633—688. Saatuaan Juppiterilta luvan siirtää Turnuksen koh- 
taloa Juno houkuttelee Turnuksen Aeneaan valekuvalla pois 
taistelukentältä, vaarojen ulkopuolelle. Malleina ovat Ilias 5, 
449—459 (Apollon johtaa Diomedeen harhaan Aineiaan vale- 
kuvalla, eidolon) ja Ilias 20, 443—454 (Apollon pelastaa Hekto- 
rin verhoamalla tämän usvaan). 


689-908. Mezentius, joka jumalien halveksunnassaan on 


hurskaan Aeneaan äärimmäinen vastakohta, ottaa nyt 
komennon käsiinsä ja suorittaa näyttäviä urotekoja, kunnes 

Aeneas ensin haavoittaa ja lopulta surmaa hänet säälimättä. 
Mezentiuksen olemusta valaistaan runsain eeppisin ver- 
tauksin (»kuin kallio, raivoisa karju, nälkäinen leijona, 
Orion-jättiläinen)»). Vastenmielisen isän ja sympaattisen 
pojan (Lausuksen) vastakohta, jota ennakoitiin sotavoimien 
esittelyssä (Aeneis 7, 647—654), on kehitelty äärimmilleen 
sijoittamalla Lausuksen kuolema isän haavoittumisen ja sur- 
man väliin. 


707-718. Laaja karjuvertaus, joka pohjaa kahteen Homerok- 
sen kohtaan (Ilias 11, 414-418; 13, 471—475), on siirtynyt 
Ligurian maisemaan, Venulus-vuorelle, josta Po saa 
alkunsa. 


717-718. Tekstikriittinen tutkimus on sijoittanut nämä käsi- 
kirjoitusten säkeet vertauksen elimelliseen yhteyteen. 


755-761. Tasapäisen taistelun kuvauksen malli on Homerok- 
sella (Ilias 11, 70-83). 


789-832. Kertoja tekee varauksetta kunniaa Lausukselle. 
Aeneas moittii häntä ensin ~ ironista kyllä — liiallisesta isän- 
rakkaudesta (pietas), mutta joutuu sitten suunniltaan ja sur- 
maa Lausuksen. Nähdessään kuolleen vastustajansa kasvot 
hän heltyy ja tulee jälleen omaksi itsekseen. 


833-908. Saatuaan tiedon poikansa kaatumisesta haavoittu- 
nut Mezentius vihkiytyy hevosensa Rhaebuksen kanssa rat- 
kaisuotteluun kuten sankarin tulee, käy päin poikansa sur- 
maajaa ja kaatuu täysin tietoisena (kaud inscius) kohtalos- 
taan. Näin pahuuden perikuvan kohtalo kasvaa traagiseen 
suuruuteen. 


YHDESTOISTA KIRJA 


1. Kaatuneiden hautaus 1-224 
1. Aeneas kehottaa hautaamaan vainajat ja 
lähettää Pallaan surusaaton matkaan (1-99) 
2. Italialaisten lähetystö saa aikaan 
12 päivän aselevon (100-138) 
3. Pallaan ruumis saapuu perille, 
Euandroksen suru (139-181) 
4. Vainajien hautaus (182-212) 


5. Suru Latinuksen palatsissa; Turnusta 
vaaditaan kaksintaisteluun Aeneaan kanssa (213-224) 


2. Rauhaa koskevat vaatimukset voimistuvat 225—485 
1. Italian sotaneuvosto. Kokouksessa puhuvat: (225-444) 
Venulus (243-295) 
Latinus (302-335) 


Drances (343-375) 

Turnus (378—444) 
2. Taistelu alkaa uudestaan (445—485) 

3. Ratsuväen taistelu 486-915 

1. Turnus suunnittelee väijytystä Camillan i 

kanssa (486-531) 
2. Diana kertoo Camillan tarinan (532-596) 
3. Kaksintaisteluja molemmin puolin (597—647) 
4. Camillan urotyöt (648-724) 
5. Tarchon vangitsee Venuluksen (725-759) 
6. Arruns surmaa Camillan keihäällä (759-835) 
7. Opis surmaa Arrunsin (836-867) 
8. Sekasortoon joutunut italialainen ratsuväki 


jää oman kaupunkinsa porttien ulkopuolelle (868-895) 
9. Turnus luopuu väijytyshankkeesta. 

Molemmat armeijat leiriytyvät kaupungin 

edustalle (896-915) 


Aeneas juhlii voittoaan Mezentiuksesta. Pallaan surusaatto 
lähtee kohti Pallanteumia. Sovitaan 12-päiväisestä asele- 
vosta vainajien hautaamista varten. Pallaan surukulkue saa- 
puu perille. Kaatuneet haudataan kummallakin puolella. 

Italian sotaneuvosto kokoontuu. Venulus, Latinus ja 
Drances ovat valmiita rauhaan, mutta Turnus on kiivaasti 
sodan jatkamisen kannalla. Taistelut puhkeavat uudelleen. 

Turnus suunnittelee suurta väijytystä Camillan kanssa. 
Camilla kunnostautuu ratsuväentaistelussa surmaamalla 12 
vastustajaa, mutta kaatuu lopulta Arrunsin heittämään kei- 
hääseen. Troijalaiset sotavoimat vyöryvät ja leiriytyvät kau- 
pungin edustalle. 


Vergiliuksen kyky kuvata eläytyen ja vavahduttavasti surua 
pääsee oikeuksiinsa yhdennentoista kirjan ensimmäisessä 
kolmanneksessa, jonka yleisenä aiheena on kaatuneiden 
hautaus rintaman molemmin puolin, varsinkin nuoren san- 
karin — Pallaan — surusaatto. Homeros-pohjana ovat Pat- 
rokloksen hautajaiset (Ilias 23, 1-256). Myös Akhilleus 
myönsi troijalaisille aselevon Hektorin ja muiden vainajien 
polttohautausta varten (Ilias 24, 677-804). 


68-71 ja 96-98. Catullus-lainaukset lisäävät kuvauksen emo- 
tionaalista latausta. Vergilius kertaa muunnelmana 
Euryaloksesta jo käyttämänsä kukkavertauksen (Aeneis 9, 
435—437), sitten hän antaa Aeneaan hyvästellä Pallaan: salve 
aeternum mihi, maxime Palla,/ aeternumgue vale — »jää hyvästi 
ikiaikoihin, jalo Pallas,/ kerran viimeisen». Kyseessä on 
tehokas muunnelma Catulluksen velivainajalleen lausu- 
mista sanoista (Liber carminum 101,10): atgue in perpetuum, 
frater, ave atque vale — »kerran viimeisen, veljeni, jää hyvästi». 


72-76. Didon rakkaudella kirjaileman purppuraviitan käyttö 
kuolinvaatteena tuo kuvaukseen oman traagisen aksenttinsa. 


89-90. Myös Patrokloksen hevoset valittivat isäntänsä kuole- 
maa (Ilias 17, 426-427). 

176-181. Euandroksen retorisesti kehitelty surunpurkaus, 
joka vastaa Euryaloksen äidin reaktiota 9. kirjassa ja Andro- 
makhen valitusta Iliaan 22. laulussa, huipentuu Aeneaalle 
esitettyyn koston vetoomukseen, jota hän ei unohda loppu- 
ratkaisun ollessa käsillä. 


188-190. Kolminkertainen ympäriratsastus kuului eeppiseen 
hautausrituaaliin (Ilias 23, 13-18). 


207-209. Näissä säkeissä tuntuu väkevänä sodanvastaisuus 
ja myötätunto »tuntemattomia sotilaita» kohtaan. 


225-485. Koska kahdeksannen kirjan alussa Diomedeen luo 
Argyripaan (Arpiin) lähetetyt neuvottelijat palaavat tyhjin 
toimin, uutta tilannetta pohditaan Latiumin sotaneuvos- 
tossa. Vaikka Turnus jää alakynteen äänin 1-3, hän pitää 
pintansa suoruutensa turvin. Kiista (controversia) muodos- 
tuu Turnuksen ja Dranceen väliseksi, mutta koska Dranceen, 
rauhanopposition johtajan, vaikuttimet ovat läpinäkyvän 
henkilökohtaisia, hän ei saavuta myöskään lukijan myötä- 
tuntoa. 


252-293. Lähetystön johtaja lainaa Diomedeen huomiota 
herättävän vastauksen sanasta sanaan: Tämä kieltäytyi jyr- 
kästi asettumasta enää toistamiseen Aeneasta vastaan (Ilias 
5) ja päätteli Troijasta palaavien kreikkalaisten onnetto- 
muuksista, että kohtalot olivat Troijan pakolaisten puolella 
ja että Aeneas oli vastustajana voittamaton. Diomedes mai- 
nitsi seuraavat tapahtumat sankarien paluumatkoilta: 

1) Minerva (Pallas Athene) tuhosi Aiaan, Oileuksen pojan, 
haaksirikossa Euboian rannikolla Kafereus-niemen luona, 
koska tämä oli raiskannut temppelissa Kassandran; 

2) Menelaos kävi Egyptissä tapaamassa tietäjä Proteusta 
(»Proteuksen pylväät» on kiteytetty Herakleen pylväiden eli 
Gibraltarin analogian mukaan); 

3) Odysseus kohtasi harharetkillään mm. kykloopit; 

4) Orestes surmasi Neoptolemoksen (vrt. Aeneis 3, 330-332); 

5) Idomeneus karkotettiin Kreetalta, kun hän oli palannut 
Troijasta (Aeneis 3, 121-123); 

6) lokrit joutuivat Aiaan kuoleman jälkeen muuttamaan 
Pohjois-Afrikkaan; 

7) Klytaimestra surmasi yhteistuumin rakastajansa Aigis- 
thoksen kanssa sodasta kotiinpalaavaan miehensä Agamem- 
nonin. 


269-277. Omalta osaltaan Diomedes, jonka olemus oli muut- 
tunut täydellisesti sitten Troijan päivien, viittasi siihen, 
kuinka puoliso Aigialeia oli Afroditen huumaamana pettä- 
nyt hänet, kuinka hän oli joutunut jättämään kotimaansa 
Aitolian ja kuinka hänen Afroditen suututtaneet toverinsa 
oli muutettu jokilinnuiksi (Ovidius, Metamorfoosit 14, 483- 
509). Hän katui nyt katkerasti sitä, että oli haavoittanut 
Venusta (Afroditea) ja Marsia (Aresta). 


289-292. Myös Homeros mainitsee Hektorin ja Aineiaan rin- 
nakkain Troijan urheimpina sankareina (Ilias 6, 77-82; 17, 


513), mutta ei jätä epäilystä siitä, että Hektor on heistä ete- 
vämpi. 


403-405. Kuolleen Akhilleuksen mainitseminen tässä yhtey- 
dessä on saanut tutkijat epäilemään säkeen 404 aitoutta 
(muunnos säkeesta Aeneis 2, 197). 

Aufidus-virta, joka halkoo Dauniaa, Turnuksen isän Dau- 
nuksen maata, ilmaisee tässä: Turnuksen suku väistyy muka 
Idän tulokkaiden (»Hadrian aaltojen») tieltä. 


459—467. Turnuksen toiminta on vielä tässä vaiheessa määrä- 
tietoista, vakuuttavaa ja päättäväistä verrattuna Latinuksen 
säälittävään neuvottomuuteen ja jälkiviisauteen. 


486-915. Viimeinen kolmannes on omistettu itaalisen amat- 
sonin Camillan, Artemis-Dianan suosikin, uroteoille ja traa- 
giseile kuolemalle, joka on Aeneiksen vaikuttavimpia kuolin- 
kohtauksia. Camillan kaatuminen sala-ampujan keihäästä 

vastaa Akhilleuksen kuolemaa Pariksen etäältä ampumasta 
nuolesta. 


535-594. Diana-Artemis antaa luottonymfilleen Opikselle 
ohjeet sen varalle, että Camilla kaatuu taistelussa. Hänen 
kertomansa Camillan tarina on omiaan virittämään lukijan 
mielenkiinnon. Kuvaus tytön lapsuudesta inhimillistää 
hänen sinänsä vaikuttavaa hahmoaan. Tässä muodossa 
tarina tavataan ensi kertaa Vergiliuksella. 


648-663. Camilla esitellään amatsonina (Amazon, suomen- 
nettu »amatsonien lailla»), ja myös hänen seuruettaan luon- 
nehditaan amatsoneiksi (Amazones). Hippolyte oli amatso- 
nien kuningatar, joka rakastui Theseukseen ja jonka asevyön 
Herakles joutui ryöstämään yhtenä urotekonaan. Myös 
Penthesileia oli amatsonien kuningatar. Akhilleus surmasi 
hänet Troijan sodassa, mutta rakastui häneen juuri sillä het- 
kellä. 


721-724. Homeerinen vertaus (Ilias 22, 139-144 + Odysseia 
15, 525-528). 


759. Etruskien katsottiin olevan peräisin Vähän-Aasian Lyy- 
diasta eli Maioniasta. 


778-782. Camillan viehtymys kauniisiin vaatteisiin on nai- 
sellisuudessaan se traaginen erhe (kamartia), joka antoi »sala- 
kyttä» Arrunsille tilaisuuden osua häneen. 


831. Tämä on täsmälleen sama kuin koko eepoksen päättävä 
säe. 


KAHDESTOISTA KIRJA 


1. Päätös sodan ratkaisemisesta kaksintaistelulla 1-112 


1. Turnus tekee päätöksensä (1-80) 
2. Taistelijat valmistautuvat (81—112) 
2. Kaksintaistelu riistäytyy sotajoukkojen 
taisteluksi 113-696 
1. Valmistautuminen seremonioihin (113-133) 
2. Juno antaa Juturnalle tehtäväksi auttaa 
Turnusta (134-160) 
3. Seremoniat alkavat, Aeneas ja Latinus 
puhuvat (161-215) 
4. Juturna järjestää provokaation (216-276) 


5. Katselijat tarttuvat aseisiin, täysi sota 
roihahtaa käyntiin, Aeneas haavoittuu (277-323) 


6. Turnus ajaa valjakollaan (324-382) 
7. Iapyks lääkitsee Aeneaan haavan, ja tämä 

palaa taisteluun (383—467) 
8. Ohjaksiin soluttautunut Juturna muuttaa 

Turnuksen ajon paoksi (468—499) 


9. Aeneaan ja Turnuksen vaihtelevia urotekoja (500-553) 
10. Aeneas valmistautuu hyökkäämään 


kaupunkiin. Amata surmaa itsensä (554—613) 
11. Turnus päättää kohdata Aeneaan 
kaksintaistelussa (614—680) 
12. Turnus käy Aeneasta vastaan (681—696) 
3. Ratkaiseva yhteenotto 697-952 
1. Sankarit käyvät ottelemaan elämästä ja 
kuolemasta (697-790) 


2. Juppiter ja Juno sopivat taistelun ratkaisusta (791-886) 
3. Turnus jää alakynteen, ja Aeneas antaa 
häneile kuoliniskun (887-952) 


Turnus on valmis kaksintaisteluun Aeneaan kanssa, vaikka 
Latinus ja Amata ovat sitä vastaan. Hän varustautuu mah- 

tailevasti. Iloisena tapahtumien käänteestä Aeneas rauhoit- 
taa omiaan. 

Kaksintaisteluseremoniat keskeytyvät, kun Juturna — 
Junon avuksi lähettämänä — järjestää provokaation. Taistelu 
leimahtaa uudelleen käyntiin. Aeneas haavoittuu. Turnuk- 
sen ajaessa hurjana valjakollaan lääkäri Iapyks parantaa 
Aeneaan haavan Venuksen tuomin taikayrtein, ja sankari 
palaa taisteluun. Juturna ohjailee Turnuksen vaunut pois 
Aeneaan ulottuvilta, ja molemmat surmaavat monia vastus- 
tajia. Kun Aeneas kohdistaa hyökkäyksen kaupunkiin, 
Amata tekee itsemurhan. Turnus on nyt valmis kaksintaiste- 
luun. 

Turnuksen käyttämä miekka murtuu, mutta hän saa 
tilalle oman miekkansa. Myös Aeneas saa kadottamansa kei- 
hään. Juppiter ja Juno sopivat taistelun ratkaisusta, ja Juno 
myöntyy Aeneaan voittoon sillä ehdolla, että troijalaiset luo- 
puvat nimestään ja uutta kansaa kutsutaan latiumilaisiksi, 
samoin heidän kieltään latinaksi. Korkeampien voimien ala- 
kynteen suistama Turnus epäonnistuu kivenheittoyritykses- 
sään, ja Aeneas antaa miekalla vastustajalleen armoniskun. 


Kahdennentoista kirjan alku ja loppu — aiheenaan Aeneaan 
ja Turnuksen kaksintaistelu — pohjaa Akhilleuksen ja Hekto- 
rin ratkaisevaan yhteenottoon (Ilias 22). Niinpä Latinus ja 
Amata estelevät Turnusta samaan tapaan kuin Priamos ja 
Hekabe yrittävät saada Hektoria luopumaan ottelusta. 


113-696. Keskiosan yleisenä mallina ovat Iliaan 3. ja 4. laulu. 
Menelaos ja Paris ovat valmiit ratkaisemaan koko sodan 
kaksintaistelulla: voittaja saa pitää Helenan. Paris joutuu 
tappiolle, mutta Afrodite pelastaa suojattinsa Troijan muu- 
rien sisäpuolelle. Kun kreikkalaiset vaativat sopimuksen 
täyttöä, lyykialainen Pandaros — Pallas Athenen ja Heran 
yllytyksestä -ampuu nuolen Menelaokseen, mikä saa koko 
rintaman sodan leimahtamaan valloilleen. Kuitenkin Vergi- 
liuksen ja Homeroksen välinen ero on tuntuva, kuten 
Richard Heinze on osoittanut uraa uurtavassa teoksessaan 

Virgils epische Technik (1903): Vergilius kuvaa joukkojen mie- 
lialoja ja käyttäytymistä psykologisemmin. 


134-160. Vasta tässä vaiheessa saamme tietää Turnuksen 
sisaren, Juturnan, nimen ja kuulla hänen tarinansa. Albanus- 
vuorelta sai alkunsa puro, joka muodosti Juturna-nimisen 
lammen. 


311-340. Aeneaan ja Turnuksen luonne-ero, jota kontrastiivi- 
sesti kehitellään kautta kirjan, on tällä kohdin jyrkimmil- 
lään: Aeneas pysyy sopimuksessa ja yrittää rauhoittaa tilan- 
netta, kun taas Turnus rientää korskeana ja riemuiten taiste- 
luun. 


313. Quo ruitis? — »Minne ryntäys?» on mitä ilmeisin lainaus 
Horatiukselta (epodi 7,1): quo quo scelesti ruitis? — »minne, 
minne te, kurjat, ryntäilette?», jossa kyse on kansalaisso- 
dista. 


346-352. Eumedes oli Dolonin poika, jonka isoisäkin oli 
Eumedes (Ilias 10, 314). Dolon lähetettiin vakoilemaan kreik- 
kalaisten leiriä, ja palkkioksi luvattiin Akhilleuksen hevoset 
ja vaunut. Hän joutui Diomedeen (Tydides) ja Odysseuksen 
käsiin ja surmattiin. 


391-397. Lääkäri Iapyks, Iasionin poika (isän nimi viittaa 
parantumiseen, kreikaksi iasthai), on pojan rakkauden hen- 
kilöitymä, koska hän Apollonin hänelle tarjoamista taidoista 
oli valinnut lääkitystaidon pelastaakseen isänsä hengen. 


411-429. Koska Iapyksin kirurgiset toimet eivät tehoa, 
Venus järjestää pojalleen lääkityksen. Diktamnos on Kreetan 
Dikte-vuoren tehoyrtti, jota villivuohien uskottiin käyttävän 
ammuttujen nuolien irrottamiseen ja haavojensa parantami- 
seen. Ambrosia oli jumalten ruokaa, panakeia oli nimensä 
mukaisesti »kaikenparantava» yleislääke. 

435-440. Disce, puer, virtutem ex me verumque laborem,/ fortu- 
nam ex aliis — »Miehuus, vaivatkin totiset opi, poikani, 
multa,/ onnea muut opettaa.» Nämä kuuluisat sanat pohjaa- 
vat Hektorin rukoukseen poikansa Astyanaksin puolesta 
(Ilias 6, 476—480). Sama ajatus tavataan myös Sofokleen 
Aiaan sanoissa pojalleen (Aias 550-551): »Poikani, ole onnel- 
lisempi kuin isäsi, mutta muutoin hänen kaltaisensa.» 


451-455. Homeros vertaa hyökkäävää vihollista lähestyvään 
myrskyyn (Ilias 4, 275-279), mutta Vergilius lisää siihen 
maanviljelijän näkökulman ja Georgican runoilijan myötä- 
tunnon tätä kohtaan. 


521-528. Päätaistelijoiden tasapäistä riehuntaa valaistaan 
kontrastiivisella kaksoisvertauksella (kahteen suuntaan laa- 
jeneva kulo, vyöryväksi virraksi kasvavat vuoripurot). 
Ainekset ovat peräisin useasta Homeroksen kohdasta. 


587-592. Mehiläisvertaus pohjaa Apollonios Rhodoslaiseen 
(Argonautika 2, 130 s.). Aiheena on tarhurin pesän avaamisen 
yhteydessä suorittama savutus (Georgica 4, 230). 


593-613. Amatan itsemurha on kuvattu samaan tapaan kuin 
Didon itsemurha neljännessä kirjassa. Mallina on käytetty 
tragedian itsemurhakohtauksia (esim. Jokaste Sofokleen 
Kuningas Oidipuksessa, Euripideen Faidra). 


614-696. Päästyään perille kaupungin tilanteesta ja kuultu- 
aan Amatan kuolemasta Turnus käyttäytyy kreikkalaisen 
tragedian sankarin tavoin tietoisena kohtalostaan. 


715-722. Vergilius laajentaa Apollonios Rhodoslaisen sonni- 
vertausta (Argonautika 2, 88-89), siirtää sen Italiaan (Sila- ja 
Taburnus-vuoret), ottaa mukaan katsojat ja antaa lehmien 
pohtia sitä, kenestä tulee lauman uusi johtaja. Kyseessä on 
muunnelma Georgicassa esitetystä sonnien tappelukuvauk- 
sesta, joka niinikään sijoittuu Sila-vuorelle (3, 219-223). 

725-729. Kuva ylijumalasta kohtalon vaakakuppien ääressä 
pohjaa Homerokseen (Ilias 22, 209-214). 


764-765. Toteamuksen pohjana on Homeros (Ilias 22, 159- 
161): 
(63) 
kiitäen juoksivat, sil!” ei ollut kilpana teuras 
tai häräntalja, mi palkkana on jalon kiistämöjuoksun, 
vaan oli kilpana nyt hepokuulun Hektorin henki. 
(suom. Otto Manninen) 


791-842. Ratkaisun sisällöstä sovitaan jumalien tasolla. Juno 
on valmis taipumaan, mutta pitää taitavasti puolensa. Hän 
antaa troijalaisten liittyä italialaisiin, mutta vaatii, että latiu- 
milaiset saavat pitää nimensä, kielensä ja tapansa. Hänellä 
on yksi ehdoton vaatimus: Occidit, occideritgue sinas cum 
nomine Troia — »Kuoli jo, kuolkoonkin nimineen koko enti- 
nen Troija» (828). Juno esiintyy hyvin samalla tavalla kuin 
Horatiuksen oodissa 3,3; siinä hän jumalten kokouksessa 
asettuu Rooman tulevaisuuden taakse sillä ehdolla, että roo- 
malaiset eivät rakenna uudestaan esi-isiensä Troijaa. Juppi- 
ter myöntyy puolisonsa vaatimuksiin ja esittää tavallaan 
latinan kielen myyttiset syntysanat: faciamgue omnis uno ore 
Latinos - »yhdistän ykskielisiks kaikki latiinit» (837). 


869-886. Juturna tajuaa kohtalonsa ja kasvaa traagiseksi hah- 
moksi: hän kiroaa kuolemattomuutensa. Hänen esiintymis- 
tään on verrattu Didon sisaren epätoivoon neljännen kirjan 
lopussa. 


887-918. Jumalien hylkäämän Tumnuksen osa näyttäytyy nöy- 
ryyttävänä. Siitä puuttuu se traaginen suuruus, jota hänen 
käyttäytymisensä näytti ennakoivan. Hän on kohtalon uhri, ei 
kohtalonsa täyttäjä: »mies ilman kohtaloa» (T. S. Eliot). 


908-912. Homeros vertaa Hektorin ja Akhilleuksen kilpajuok- 
sua molempien osalta unikokemukseen (Ilias 22, 199-201): 

Kuin uness' et ole ehtivinäs ketä kiinni sa juosta, 

ei voi karkota toinen, et saavuttaa sinä häntä: 

noinp' ei päässyt Akhilleus luo, ei karkuhun Hektor. 
(suom. Otto Manninen) 


Vergilius kohdistaa vertauksen yksin Turnukseen, mutta 
laajentaa sen monikon ensimmäisellä persoonalla yleiseksi 
kokemukseksi, kun taas Homeros käyttää tässä tarkoituk- 
sessa yksikön toista persoonaa. 


919-952. Aeneiksen loppuratkaisu on synkkä ja ristiriitainen 
vailla kohottavaa momenttia. Turnus nöyrtyy pyytämään 
armoa toisin kuin hänen raaka liittolaisensa Mezentius, joka 
jopa nolaa viimeisillä sanoillaan vastustajansa. 

Aeneaan sananparreksi kiteytynyt pietas, hurskaus, jou- 
tuu armottomaan ristiriitaan kuten Dido-ratkaisun yhtey- 
dessä (Aeneis 4 ja 6). Vedottuaan omaan isäänsä Daunukseen 
ja Aeneaan isävainajaan Turnus osuu herkkään kohtaan, ja 
Aeneas on vähällä noudattaa säälin ääntä. Mutta nähdes- 
sään tutun asevyön vastustajansa yllä hän muistaa Pallaan 
osakseen saaman raa'an kohtelun, Euandroksen vetoomuk- 
set ja tulevan Rooman seudulla vietetyt onnelliset hetket. 
Vaihtoehtoa ei ole: Aeneas raivostuu ja iskee kostoksi Tur- 
nuksen hengiltä. 


952. Eepoksen viimeinen säe on sama kuin se, joka sinetöi 
Camillan kohtalon (Aeneis 11, 831). Vastaavasti Hektorin vii- 
meisiä hetkiä kuvataan Iliaassa täsmälleen samoilla säkeillä 
kuin Patrokloksen kuolemaa. Homeroksella sitaatti on use- 
amman säkeen mittainen. Otto Manninen on tulkinnut sen 
seuraavasti (Ilias 16, 855-857 ja 22, 361-363): 


Noin hänen virkkaissaan tuli loppu ja kuolema tumma. 
Haadeen kartanohon jäsenistä jo karkkosi sielu 
surren sankaritöilt' elon nuoren erkanemistaan. 

NIMIEN SELITYKSIÄ 


Mukaan on otettu vain selitystä vaativat nimet siinä muodossa kuin ne 
esiintyvät suomennoksessa, eikä esiintymiä ole merkitty kuin poik- 
keuksellisesti. Tarvittaessa lukija voi turvautua Aeneis-julkaisujen 
nimihakemistoihin. 


Abella (nyk. Avella Vecchia), Campaniassa Nolan pohjoispuolella 
sijaitseva kaupunki, tunnettu hedelmätarhoistaan. 

Acca, Camillan seurueeseen kuuluva naissoturi. 

Aeneas (kreik. Aineias), Ankhiseen ja Venuksen (Afroditen) poika, joka 
Iliaassa esiintyy Hektorin jälkeen urhoollisimpana troijalaisena tais- 
telijana. Aeneiksen päähenkilö, Rooman suvun ja Juliusten hallitsija- 
huoneen kantaisä. Hänen asemansa Troijan kuningashuoneessa 
ilmenee seuraavasta sukupuusta: 


S 


Dardanos 
Erikhthonios 
l 
Tros 


Ilos Assarakos Ganymedes 
l 
Laomedon Kapys 


Priamos Tithonos Anik vi 
I 
Hektor jne. Aineias 
l 
Askanios (Julus) 


Aequiculit, aequit, Apenniineilla asuva kansanheimo. 

Agamemnon, Atreuksen poika, kreikkalaisten ylipäällikkö Troijan 
sodassa. Sai sodasta palattuaan surmansa puolisonsa Klytaimestran 
juonittelujen seurauksena. 

Agathyrsit, skyyttalainen kansa Tonavan vasemmalla rannalla. 

Agrippa, Marcus Vipsanius, Augustuksen nuoruudenystävä ja »oikea 
käsi», merkittävä sotapäällikkö. 

Agylla (Caere, nyk. Cerveteri), Etelä-Etruurian kaupunki. 

Aiakos, Aiginan kuningas, Peleuksen ja Telamonin isä, Akhilleuksen ja 
Aiaan isoisä, myöhemmin yksi Manalan tuomareista. 

Aias, 1) Lokriin kuninkaan Oileuksen poika, jonka Athene tuhosi 
paluumatkalla kostoksi siitä, että hän oli raiskannut Kassandran, 
jonka oli ryöstänyt jumalattaren alttarin äärestä. 2) Telamonin 
poika, Akhilleuksen jälkeen urhoollisin kreikkalainen sankari Troijan 
sodassa. 

Aigaion, taruhirviö (= Briareus). 

Aigeian meri, ks. Egean meri. 

Aiolos, 1) Odysseiassakin esiintyvä tuulten jumala, jonka kuviteltiin asu- 
van Sisilian pohjoispuolella Liparien saarilla, Strombolilla tai Hieri- 
alla (nyk. Vulcano). 2) Troijalainen sankari, Aeneaan torvensoittajan 
isä. 

Aithiopit, maailman ääressä asuva läntinen kansa. 

Aitolia, Keski-Kreikan maakunta, josta Argyripaan (Arpiin) asettuneen 
Diomedeen suku oli lähtöisin. 

Akesta (Egesta, Segesta), Luoteis-Sisilian kaupunki. 

Akestes, Länsi-Sisilian (Eryksin seudun) kuningas, jonka troijatar 
Segesta oli synnyttänyt jokijumala Krinisokselle. 

Akhaia, yleisnimitys Kreikalle. 

Akhaijit = Troijaa piirittävät kreikkalaiset. 

Akhaimenides, Odysseuksen toveri, joka unohtui Polyfemoksen luo- 
laan. 

Akhates, Aeneaan oikea käsi». 

Akheron, yksi Manalan viidestä joesta, myös = Manala. 

Akhilleus (lat. Achilles), Peleuksen ja merenjumalatar Thetiin poika, 
Aiakoksen pojanpoika, Iliaan päähenkilö, troijalaisten päävastus- 
taja, joka Troijan sodan loppuvaiheissa kaatui Pariksen ampumasta 
nuolesta. Akhilleus kohteli Priamosta jalomielisesti, kun tämä oli 
tullut pyytämään Hektorin ruumista haudattavaksi (Ilias 24). 

Amge (Agrigentum, nyk. Girgenti), kaupunki Sisilian eteläranni- 

olla. 

Akrisios, Perseuksen äidin Danaen isä, Turnuksen esi-isä. Koska Akri- 
siokselle oli ennustettu, että hän saisi surmansa jälkeläisensä 
kädestä, hän varjeli mustasukkaisesti tytärtään, mutta Zeus valloitti 
Danaen kultasateena. Akrisios jätti tyttärensä ja syntyneen lapsen 
(Perseuksen) meren aaltojen vietäväksi. Danae ajautui Italiaan ja 
perusti sinne Ardean kaupungin. 

Aktion, Akarnanian rannikolla, Ambrakian lahden suulla sijaitseva nie- 
menkärki ja kaupunki, jonka luona Octavianus (myöhempi Augus- 
tus) 31 eKr. voitti Antoniuksen ja Kleopatran laivaston. Augustus 
kunnosti paikalla sijaitsevan Apollonin temppelin voittonsa muis- 

toksi ja perusti tapahtuman kunniaksi kaupungin nimeltä Nikopolis. 

Alba Longa, Askanius-Juluksen Latiumiin perustama kaupunki Alba- 
nus-vuoren länsirinteellä. 

Albanus-vuori (nyk. Monte Cavo), Latiumissa Rooman eteläpuolella. 

Albula, Tiberin vanha nimi. 

Albunea, 1) ennustaitoinen nymfi, joka asui luolassa Tiburin lähellä. 2) 
Latinuksen käyttämä ennustajatar, jonka vesiputous sijaitsi jossain 
Laviniumin ja Alba Longan tien varressa. 

Allekto, yksi kolmesta kostottaresta, vihan lietsoja 7. kirjassa. 

Allia, Tiberiin laskeva joki, jonka luona roomalaiset kärsivät 18.7. 389 
eKr. katkeran tappion galleille. 

Aloiidit, »Aloeuksen pojat», Otos ja Efialtes, jotka yrittivät valloittaa 
Olympoksen rynnäköllä. 

Alfeios, Elis-maakunnassa virtaava joki, jonka uskottiin ajaessaan takaa 
nymfi Arethusaa virranneen meren alitse Sisiliaan ja asettuneen 
Ortygian saarelle (3, 692-696). 

Amasenus, Pontisten soiden halki Tyrrhenanmereen virtaava joki. 

Amata, Latinuksen puoliso, joka ajoi intohimoisesti tyttärensä Lavinian 
ja Turnuksen avioliittoa. 

Amathus, Afroditen ja Adoniksen kulttipaikka Kypros-saarella. 

Amatsonit, Skyytiassa asunut sotaisa naiskansa, joka taisteli kuningat- 
tarensa Penthesileian johdolla Troijan sodassa kreikkalaisia vastaan. 

Ammon, ks. Juppiter. 

Amor (kreik. Eros, lat. myös Cupido), Venuksen poika, rakkauden 
sytyttäjä. 

Ampsanctus, laakso Samniumissa hirpiinien alueella (Ampsancti valles), 
Manalan suuaukko, joka hengitti myrkkykaasuja. 

Amyclae, Terracinan lähellä Campaniassa sijainnut kaupunki. 

Amykos, bebrykien kuningas, kuuluisa nyrkkeilijä, jonka Polydeukes 
surmasi (Apollonios, Argonautika 2, 1-153). 

Anagnia, herniikien pääkaupunki Latiumissa, Rooman itäpuolella. 

Ancus Marcius, Rooman 4. kuningas. 

Androgeos, 1) Kreetan kuninkaan Minoksen ja Pasifaen poika, jonka 
Marathonin sonni surmasi panathenalaisten kisojen yhteydessä, 
minkä vuoksi Ateena joutui vuosittain uhraamaan nuoria tyttöjä ja 
poikia Minotaurokselle. 2) kreikkalainen, jonka Aeneaan iskuryhmä 
surmasi Troijan valtauksen yhteydessä. 

Andromakhe, Hektorin puoliso, Astyanaksin äiti, joka Troijan valtauk- 
sen jälkeen joutui Neoptolemoksen (Pyrrhoksen) orjaksi ja joka 
Neoptolemoksen kuoleman jälkeen tuli troijalaisen Helenoksen 
puolisoksi (3, 294-520). 

Angitia, taikaparannuksen jumalatar, jolle pyhitetty lehto (Lucus 
Angitiae) oli marsien alueella Fucinus-järven rantamilla. 

Anio, Tiberin lisäjoki, joka laskee Tiburin (Tivolin) luona vesiputouk- 
sina Latiumin tasangolle. 

Ankhises, Kapyksen poika, Aeneaan isä (ks. Aeneas, sukupuu). 

Anna, Didon sisar ja uskottu 4. kirjassa. 

Antandros, Myysian kaupunki Ida-vuoren juurella, myöhempi puu- 
kaupan keskus. Aeneas rakensi siellä laivastonsa. 

Antemnae, Tiberin ja Anion liittymäkohdassa sijainnut kaupunki. 

Antenor, Priamoksen vävy, joka edusti »rauhan oppositiota» ja kan- 
natti Helenan luovutusta. Sodan jälkeen hän asettui Italiaan ja 
perusti Pataviumin (Padovan) kaupungin. 

Antonius, Marcus, Gaius Julius Caesarin kenraali, Caesar Octavianuk- 
sen liittokumppani (2. triumviraatti) ja lanko, joka lopulta joutui 
Kleopatran puolisona kansalaissotaan tämän kanssa. Aktionin 
meritaistelun jälkeen hän teki itsemurhan Aleksandriassa 30 eKr. 

Anubis, egyptiläinen manalanjumala, jolla kuviteltiin olevan sakaalin 
tai koiran pää. 

Anxur, Aeneaan surmaama Tumuksen volskilainen asetoveri, joka 
antoi nimensä Juppiterin temppelistä tunnetulle Etelä-Latiumin 
rantakaupungille (Tarracina, nyk. Terracina). 

Apollon (myös Foibos, lat. Apollo), Zeun ja Leton (Latonan) poika, 
Artemiksen (Dianan) kaksoisveli, tieteiden suosija, runouden 
jumala. Hänen tunnuksiaan olivat jousi ja nuolet, nuolikotelo, lyyra 
(kithara) ja laakeri. Augustuksen uskontopolitiikan keskeinen 
hahmo, jolle hän oli vihkinyt temppelin Palatiumilla 28 eKr. 

Apenniinit, Italiaa halkova vuoristo, 

Arakses, Armenian joki (Aras), joka oli hajottanut Aleksanteri Suuren 
rakennuttaman sillan, mutta Augustus oli rakentanut sen uudel- 
leen. 

Ardea, rutulien pääkaupunki ja Turnuksen hallituspaikka Latiumissa 
Rooman eteläpuolella. 

Ares, ks. Mars. 

Arethusa, Syrakuusassa Ortygian saarella sijaitseva maailmankuulu 
lähde (ks. Alfeios). 

Argiivit = Troijaa piirittävät kreikkalaiset. 

Argiletum, Oppiuksen ja Cispiuksen välissä Forum Romanumille joh- 
tava katu, joka Vergiliuksen edustaman käsityksen mukaan on saa- 
nut nimensä Euandroksen henkeä vaanineen Argoksen kuolemasta 
(Argi letum — » Argoksen kuolema»). 

Argos, 1) satasilmäinen hirviö, joka asetettiin vahtimaan Io-neitoa. 2) 
Euandroksen petollinen vieras (ks. Argiletum). 3) Argoliksen kes- 
kuspaikka Peloponnesoksella, Junon mielikaupunki. 

Argyripa (Arpi), aitolialaisen Diomedeen Pohjois-Apuliaan perustama 
kaupunki. 

Aricia, nymfi, Hippolytoksen puoliso, Virbiuksen äiti, kaupunki Alba- 
nus-vuoren juurella Via Appian varrella, Dianan ja Egeria-nymfin 
kulttipaikka 

Arisba, Selleis-joen ranta-alue Troaksessa. 

Arkadia, Peloponnesoksen keskiosa, josta Euandros oli kotoisin. 

Arkadit, Euandroksen Rooman seudulle (Palatiumille) asuttama kansa. 

Arpi, ks, Argyripa. 

Arruns, Tarchonin sotajoukkoon kuuluva etruski, »salakyttä», joka sur- 
masi Camillan. 

Artemis, ks. Diana. 

Asilas, etruski, auguri ja haruspeksi, Tarchonin armeijan päälliköitä. 

Askanius (Julus), Aeneaan ja Kreusan poika, Venuksen »silmäterä», 
josta Juliusten suku (gens Iulia) johti alkuperänsä. 

Assarakos, Aeneaan esi-isä, ks. Aeneas (sukutaulu). 

Astyanaks, Hektorin ja Andromakhen poika, joka surmattiin Troijan 
valtauksen yhteydessä. 

Athesis (nyk. Adige), Rhaetiasta alkava, Veronan halki virtaava, Had- 
rian mereen laskeva joki. 

Athos, Khalkidiken niemimaan korkein ja itäisin vuori. 

Atiit, roomalaissuku, joka johti juurensa Askaniuksen ystävästä Atyk- 
sesta. 

Atina, volskilaisalueen itäisillä vuorilla sijainnut kaupunki. 

Atlas, 1) vuoristo Luoteis-Libyassa, jolla taivaankannen kuviteltiin 
lepäävän. 2) Jättiläinen, jonka Perseus oli muuttanut samannimi- 
seksi vuoristoksi, »taivaankantaja». Hänen tyttäriään olivat seitse- 
män Plejaadia (mm. Maia) ja seitsemän Hyadia. 

Atreus, Pelopsin ja Hippodameian poika, Agamemnonin ja Menelaok- 
sen isä. 

Atriidit, »Atreun pojat»: Agamemnon ja Menelaos. 

Aufidus, Apulian eli Daunuksen maan halki Hadrianmereen virtaava 
joki. 

Augutis, kunnianimi, jonka senaatti myönsi Gaius Octavianukselle, 
ks. Caesar 2. 

Aulis, Boiotian satamakaupunki, jossa Troijaan lähtevät kreikkalaiset 
kokoontuivat ja jossa Agamemnon uhrasi tyttärensä Ifigeneian 
jumalille saadakseen suotuisan purjehdussään. 

Aurora (kreik. Eos), Koitar, Aamuruskon jumalatar, Hyperionin ja 
Theian poika, Helioksen ja Selenen sisar, Tithonoksen puoliso. 

Aurunkit (Ausonit), Etelä-Italian kansa, joka taisteli Turnuksen puo- 
lella. 

Ausonia, aurunkien asuttama maa (8, 328), yleisesti = Italia. 

Aventinus, Herakleen ja Rhea-nimisen papittaren poika, joka samastet- 
tiin Aventinus-kukkulaan Roomassa. 

Avernus, kraaterijärvi, Cumaen lähellä, Manalan sisäänkäynti, jonka 
Agrippan 37 eKr. rakennuttama kanaali yhdisti mereen, metonymi- 
ana = Manala. 


Baine, kylpyläkaupunki Napolinlahden rannalla, Misenumin ja Puteo- 
lin välillä. 
Bakkhus (kreik. Dionysos, lat. Bacchus), Zeun ja Semelen poika, viinin, 
kasvullisuuden ja hurmion jumala, jonka villitsemiä naisia nimitet- 
tiin bakkanteiksi. 
Baktra (nyk. Balch), Baktrian pääkaupunki nyk. Araljärven kaakkois- 
puolella. 
Barkat, puunilainen suku, josta polveutuivat Hamilkar ja Hannibal 
(Barcas = salama). 
Batulum, Etelä-Italian kaupunki. 
Bebrykia, bebrykien heimon asuma-alue Bithyniassa. 
Bellona, Marsin seurueeseen kuuluva sodan jumalatar. 
Belos, Didon isä. 
Benacus (nyk. Lago di Garda), pitkänomainen (50 km) järvi Pohjois-Ita- 
liassa alueella, jossa Dolomiitit vaihtuvat Po-joen tasangoksi. 
Berekynthia, Suuren Äidin, Kybelen lisänimi, joka johtuu Fryygian 
Berekynthos-vuoresta. 

Bola, aeguien asuttama kaupunki Latiumissa. 

Briareus, ks. Aigaion. 

Brontes (»Salamoitseva»), Vulcanuksen pajassa työskentelevä kyk- 
looppi. 

Brutus, Lucius Junius, Rooman tasavallan perustaja ja ensimmäinen 
konsuli, joka teloitutti tasavaltaa vastaan kapinoivat poikansa. 

Butes, 1) bebrykien heimoon kuuluva nyrkkeilijä, jonka Dares oli voit- 
tanut aikoinaan. 2) Ankhiseen henkivartija, jolle annettiin tehtä- 
väksi toimia Askaniuksen kaitsijana. 3) Camillan kukistama troija- 
lainen. 

Buthroton (nyk. Butrinto), Helenoksen uudeksi Troijaksi rakentama 

kaupunki Epeiroksen rannikolla Korkyran salmessa. 


Cacus, Vulcanuksen poika, Rooman seutua terrorisoinut hirviö (puo- 
liksi ihminen, puoliksi petoeläin), jonka Herakles kukisti (8, 193- 
267). 

Caeculus, Vulcanuksen poika, Praenesten (Palestrinan) perustaja. 

Caere, ks. Agylla. 

Caesar, Juliusten suvun (gens Iulia) lisänimi, josta myöhemmin tuli kei- 
sarillisten prinssien ja lopulta keisarien arvonimi (vrt. keisari, 
tsaari). 1) Gaius Julius Caesar (10044 €Kr.), valtiomies, sotapääl- 
likkö, kirjailija, joka voitettuaan kansalaissodassa Pompeiuksen hal- 

litsi diktaattorina Roomaa ja toteutti monia merkittäviä uudistuksia. 
Hänet murhattiin senaatin istunnossa 15.3.44 eKr. 2) Gaius Julius 
Caesar Octavianus (63 eKr. 14 jKr.), edellisen sisarentyttären poika 
(= Gaius Octavius), Rooman ensimmäinen keisari. Kun Caesar 
adoptoi hänet, hän roomalaisen käytännön mukaisesti sai kasvatus- 
isänsä nimen lisättynä alkuperäisen sukunimen adjektiivijohdan- 
naisella Octavianus. Todellisuudessa hän käytti itsestään Caesarin 
apoteoosin jälkeen nimeä Gaius Iulius Caesar divi filius (»Gaius Julius 
Caesar jumalaksi korotetun poika»), jonka propagandateho oli huo- 
mattava. Historiassa hänestä on tapana käyttää nimeä Octavianus, 
jos puhutaan ajasta ennen vuotta 27 eKr., jolloin senaatti myönsi 
hänelle kunnianimen Augustus (»Kunnianarvoisa»).Tämän jälkeen 
hänestä käytetään historiassa nimeä Augustus (Caesar Augustus). 
Caesarin murhan jälkeen Octavianus kävi senaatin valtuuttamana 
sotaa Antoniusta vastaan, mutta liittoutui myöhemmin tämän 
kanssa. Yhdessä he voittivat Filippoin taistelussa 42 eKr. Caesarin 
läntisiä osia, Antonius itäisiä alueita tukikohtanaan Egypti. Heidän 
välinsä kiristyivät ajoittain katkeamispisteeseen ja rikkoutuivat 
lopullisesti 33 eKr. Octavianus lähti kansalaissotaan Rooman ja Ita- 
lian edustajana »Idän hajotuspolitiikkaa vastaan», voitti Antoniuk- 
sen ja Kleopatran Aktionin meritaistelussa 31 eKr. sekä valtasi 
Egyptin 30 eKr. 

Caieta, 1) Aeneaan imettäjä, joka kuoli Caietassa ja antoi nimensä tälle 
kaupungille. 2) Latiumin rantakaupunki (nyk. Gaeta) lähellä Cam- 
panian rajaa. 

Cales (nyk. Calvi), Pohjois-Campanian kaupunki. 

Camilla, Metabuksen ja Casmillan tytär, Dianan suojatti (11, 535-584), 
itaalinen »amatsoni», jonka uroteoille ja kuolemalle 11. kirja on 
omistettu. 

Camillus, Marcus Furius, Veijin valloittaja, joka pelasti myös Rooman 
gallialaisten käsistä 389 eKr. 

Capena, etruskikaupunki Soracte-vuoren juurella (nyk. Civitucola). 

Capitolium, Rooman keskuskukkula ja uskonnollisen elämän keskus, 
jossa oli mm. Juppiter Optimus Maximuksen temppeli. 

Capri (lat. Capreae), saari Napolinlahden suulla 

Carinae, Esguilinus-kukkulan vieressä sijaitseva Rooman kaupungin- 
osa, nyk. paikalla on San Pietro in Vincoli -niminen kirkko. Augus- 
tuksen aikana seutu oli kuuluisa loistavista palatseistaan. 

Carmenta (Carmentis), ennustajatar, Euandroksen äiti. Hänellä oli temp- 
peli ja alttari (Porta Carmentalis) Capitoliumin juurella. 

Casmilla, Camillan äiti, Metabuksen puoliso. 

Castrum Inui (»Inuuksen Leiri»), Ardean satamakaupunki. 


Catilina, Lucius Sergius, vuoden 63 eKr. salaliiton pääsuunnittelija ja 
johtaja, jonka maanpetturina kuviteltiin sovittavan rikostaan Tarta- 
roksessa. 

Catillus, veljiensä Coraan ja Tiburtuksen ohella yksi Tiburin (Tivolin) 
perustajista. 

Cato, 1) Marcus Porcius Cato Maior Censorius (234-149 eKr.), valtiomies 
ja kirjailija, roomalaishyveiden perikuva, joka toimi kensorina tiu- 
kasti moraalisten periaatteiden mukaan ja vaikutti myös ratkaisevasti 
Karthagon hävittämiseen. 2) Marcus Porcius Cato Minor Uticensis 
(95—46 eKr), roomalaisen oikeudentunnon ruumiillistuma, joka teki 
Uticassa itsemurhan protestina Caesarin yksinvaltaa vastaan. 

Caulon, kaupunki Bruttiumin kaakkoisrannikolla. 

Celemna, Etelä-Campanian kaupunki. 

Ceres, roomalainen viljan ja kasvun jumalatar, joka samastettiin kreik- 
kalaiseen Demeteriin. 

Ciminus, vuori ja järvi Etruurian etelärajalla. 

Cloelia, roomalainen ylimysnainen, joka oli etruskikuningas Porsennan 
panttivankina, mutta vapautti ja pelasti itsensä uimalla Tiberin 
poikki. 

Clusium (nyk. Chiusi), Etruurian vanhimpia kaupunkeja. 

Cocles, Horatius, roomalainen sotilas (»Sven Tuuva»), joka puolusti 
Tiberin siltaa Porsennan rynnäkköä vastaan ja ui sillan sortumisen 
jälkeen omiensa puolelle. 

Collatia, Rooman itäpuolella Anion varrella sijainnut sabiinilaiskau- 
punki. 

Coras, ks. Catillus 

Cora (nyk. Cori), volskilaiskaupunki keskellä Latiumia. 

Cosae, etruskilainen satamakaupunki (nyk. Ansedonia). 

Cumae (kreik. Kyme), Euboian Khalkiksen perustama siirtokunta, tun- 
nettu Apollon temppelistä ja Sibyllan oraakkelista. 

Cupido, ks. Amor. 


Daidalos, tarunomainen keksijä, rakentaja ja taiteilija (»mytologian Leo- 
nardo»), Ikaroksen isä. Jouduttuaan maanpakoon Kreetalle hän 
rakensi Pasifaelle lehmänkuvan, jonka avulla tämä saattoi yhtyä 
sonniin. Syntyneen Minotauroksen asunnoksi hän suunnitteli ja 
rakensi labyrintin, neuvoi Ariadnelle keinon Theseuksen pelastami- 
seksi labyrintista (lankakerä) ja pakeni siipien turvin Ikaros-poi- 
kansa kanssa Kreetalta (6, 20-33). 

Dahit, skyyttalainen paimentolaiskansa Kaspianmeren itärannikolla. 

Danae, ks. Akrisios. 

Danait = kreikkalaiset (argiivit, akhaijit), eeppinen nimitys, joka johtuu 
Danaoksesta, Argoksen perustajasta. 

Dardania = Troija. 

Dardanolaiset = teukrit, troijalaisten eeppinen nimitys, joka johtuu 
Aeneaan suvun kantaisästä Dardanoksesta. 

Dardanos, Zeun ja Elektran poika, Aeneaan suvun kantaisä, jonka alku- 
kotia sankari etsi kautta eepoksen. Tarun roomalaisen version 
mukaan hän kuolevaisen isänsä Korythoksen poikana oli lähtöisin 
Italian Korythoksesta (Cortonasta). 

Dares, troijalainen nyrkkeilijä, Entelloksen vastustaja 5. kirjassa. Tur- 
nus surmasi hänet myöhemmin taistelussa. 

Daunia, Daunuksen hallitsema alue Pohjois-Apuliassa. 

Daunus, Apulian ja Ardean kuningas, Turnuksen isä. 

Deciukset, kuuluisa plebeijeistä polveutuva roomalaissuku. 

Deelos, Apollonin ja Artemiin syntmäsaari Egeanmeressä. 

Deifobe, Glaukoksen tytär, Cumaen Sibylla. 

Deifobos, Priamoksen poika, Helenan puoliso Pariksen kuoleman jäl- 
keen. 

Demeter, ks. Ceres. 

Diana (kreik. Artemis), Leton tytär, Apollon kaksoissisar, villin luon- 
non ja metsästyksen jumalatar, lehtojen suojelija, jolla vanhastaan 
oli kultti Latiumissa (Nemi-järvi, Aricia) ja Roomassa Aventinuk- 
sella. Roomassa häntä palvottiin yhdessä Apollon ja Latonan 
(Leton) kanssa Palatiumin Apollo-temppelissä. Aeneiksessä hän 
esiintyy varsinkin Hippolytos-Virbiuksen ja Camillan suojelijana. 
Kolmihahmoisena Hekatena (Triviana) Diana oli myös Manalan 
jumalatar. 

Dido (puunilainen nimi Elissa), Beloksen tytär, Sykhaioksen puoliso, 
Pygmalionin ja Annan sisar, Karthagon perustaja, Aeneiksen nais- 
päähenkilö. 

Dikte, vuori Kreetalla. 

Dindyma, Kybelelle pyhitetty vuori Fryygiassa. 

Diomedes, Tydeuksen ja Deipylen poika, Troijan sodan kreikkalaisia 
pääsankareita, joka taisteli jopa jumalien kanssa (Ilias 5) ja otteli 
myös Aeneasta vastaan (Ilias 5). Sodan jälkeen hän muutti Argok- 
sesta Apulian Argyripaan (Arpiin) saatuaan Daunukselta maa-alu- 
een hallittavakseen. 

Dira, Juppiterin palveluksessa oleva kostotar. 

Dis, Manalan jumala (= Pluton, Haades). 

Dodona, Zeun Epeiroksessa sijaitseva kulttipaikka, tunnettu tammileh- 
dostaan. 

Dolon, troijalainen vakooja (Ilias 10). 

Dolopit, thessalialainen kansa, joka osallistui Troijan sotaan, metonymi- 
ana = kreikkalaiset. 

Donusa, Kykladeihin lukeutuva saari Deeloksen eteläpuolella. 


Doorit = kreikkalaiset. 

Doto, yksi 50 nereidistä. 

Drepanon, myös Drepana (nyk. Trapani), Luoteis-Sisiliassa Eryks-vuoren 
eteläpuolella sijaitseva kaupunki, jossa Aeneaan isä Ankhises kuoli. 

Drusukset, Livius-suvun haara. 

Dryope, nymfi, Faunuksen puoliso. 

Dryopit, pelasgien heimo, joka tunnettiin Apollon palvonnastaan. 

Dulikhion, Joonian meren saari. 


Egeanmeri (Aigeianmeri), Kreikan ja Vähän-Aasian välinen merialue, 
joka tarun mukaan sai nimensä siihen hukuttautuneesta Ateenan 
kuninkaasta Aigeuksesta. 

Egeria, lähdenymfi, jota palvottiin Diana Nemorensiksen lehdossa Ari- 
ciassa. 

Ekhion, teebalainen, Agauen puoliso, Pentheuksen isä. 

Elba, saari Tyrrhenan meren pohjoisosassa Etruurian rannikolla, tun- 
nettu rautakaivoksistaan (lat. Ilva). 

Elektra, Atlaan tytär, yksi seitsemästä Plejadista. 

Elis, maakunta Peloponnesoksen länsiosassa, Olympian kisojen tapah- 
tumapaikka. 

Elissa, Didon puuninkielinen nimi. 

Elysion, autuaiden asuinsija Manalassa. 

Enkelados, gigantti, jonka Zeus surmasi ja hautasi Etnan alle. 

Eos, ks. Aurora. 

Epeios, Troijan sotaan osallistunut kreikkalainen sotilas, jota pidettiin 
puuhevosen rakentajana. 

Epeiros, Makedonian ja Thessalian välissä Joonianmeren rannikolla 
sijaitseva Kreikan maakunta, nyk. Albania. 

Erato, runotar, jota myöhemmin pidettiin lemmenrunouden muusana. 

Erebos, Khaoksen ja Yön poika, pimeyden jumala (= Manala). 

Eretum, kaupunki Via Salarian varrella, Latiumin ja sabiinilaisalueen 
rajalla. 

Eridanus, Lännen tarunomainen virta, joka samastettiin Po-jokeen. 

Erifyle, Amfiaraoksen puoliso, jonka hänen poikansa Alkmaion sur- 
masi kostoksi siitä, että hän oli kavaltanut Amfiaraoksen Poly- 
neikeelle Seitsemän sankarin Teeban retken yhteydessä. 

Erinys = Kostotar. 

Erymanthos, vuoristo Arkadiassa Eliksen rajalla, tunnettu Herakleen 
surmaamasta metsäkarjusta. 

Eryks, Luoteis Sisilian vuori, kuuluisa Venuksen kulttipaikka. 
Nimensä se oli saanut samannimisestä Sisilian kuninkaasta, Venuk- 
sen pojasta (»Aeneaan veljestä»), joka sai surmansa kaksintaiste- 
lussa Heraklesta vastaan. 

Etna (lat. Aetna), Sisilian länsirannikolla kohoava tulivuori (3323 m.), 
jonka uumenissa — yhteydessä Liparien saariin — Vulcanuksen kyk- 
looppipajan kuviteltiin olevan. 

Etruskit, ks. Etruuria. 

Etruuria, maakunta Keski-Italiassa Latiumin luoteispuolella. Sen asuk- 
kaiden, etruskien eli tyrrheenien, uskottiin siirtyneen Vähän-Aasian 
Maioniasta eli Lyydiasta Italiaan n. 800 eKr. 

Euadne, Kapaneuksen puoliso, joka Seitsemän sankarin Teeban-retken 
aikana syöksyi miehensä hautarovioon. 

Euandros, Mercuriuksen (Hermeen) ja Carmentan poika, joka johti siir- 
tolaisia Arkadiasta Italiaan Rooman seudulle ja perusti Palatiumille 
Pallanteumin kaupungin; Aeneaan uskollisin liittolainen. 

Euboia, Attikan koillispuolella sijaitseva suuri saari, jonka pääkaupun- 
kiin Khalkikseen Cumae samastettiin. 

Eufrat, läntinen Mesopotamian suurista virroista, Syyrian ja Parthian 
rajajoki. 

Eumenidit (»Suopeamieliset»), Kostottarista käytetty eufemistinen 
nimitys. 

Eurotas, Spartan luona virtaava joki, Apollonin ja Artemiin kultti- 
paikka. 

Euryalos, nuori troijalainen, joka ystävänsä Nisoksen kanssa osallistuu 
juoksukilpailuun 5. kirjassa ja partiotehtävään 9. kirjassa. 

Eurystheus, Mykenen kuningas, jonka palveluksessa Herakles suoritti 
12 urotekoaan. 


Fabaris (nyk. Farfa), Tiberiin laskeva joki sabiinilaisalueella. 

Fabiukset, roomalainen ylimyssuku, jonka nimekkäin edustaja oli 
Ouintus Fabius Maximus Cunctator, Hannibalin suuri vastustaja. 
Fabricius, Gaius, Pyrrhoksen vastustaja, roomalaisen rehtiyden peri- 

kuva. 

Faethon, Helioksen (Auringonjumalan) ja Klymenen poika, joka sai ker- 
ran ohjata isänsä nelivaljakkoa, mutta tuhoutui, koska ei hallinnut 
ohjausta, ja suistui Po-jokeen. Poppeleiksi muuttuneet Auringon 
tyttäret, Heliadit, jäivät valittamaan veljensä kohtaloa. 

Fainakit, tarunomainen merikansa, jonka Homeros sijoitti Skherian saa- 
relle, Vergilius puolestaan Korkyran (Korfun) kukkuloille. 

Faidra, Minoksen tytär, Theseuksen toinen puoliso, joka rakastui 
onnettomasti poikapuoleensa Hippolytokseen ja teki itsemurhan. 

Faliskit, itaalinen kansanheimo, Turnuksen liittolaisia. 

Faunit (= Satyyrit), Bakkhuksen ja nymfien seurassa esiintyviä luon- 
nonhaltijoita. 

Faunus, itaalinen metsänjumala, joka samastettiin Paniin, Aeneiksessä 
nimenomaan Saturnuksen pojanpoika, Picuksen poika ja Latinuksen 

isä, joka Albunean vesiputouksen luona toimi oraakkelina. 

Feronia, itaalinen jumalatar, jota palvottiin mm. Anxurin luona Etelä- 
Latiumissa. 

Fescennium, pikkukaupunki Etelä-Etruuriassa, Soracte-vuoren lähei- 
syydessä, tunnettu pilkkasäkeistään (versus Fescennini). 

Fidena, pikkukaupunki sabiinilaisalueella Rooman ja Veijin välillä. 

Filoktetes, homeerinen sankari, joka matkalla Troijaan jätettiin haavoit- 
tuneena Lemnos-saarelle, mutta noudettiin myöhemmin Troijaan. 
Siellä hän surmasi Pariksen. Filokteteen kerrotaan perustaneen 
myöhemmin kaupunkeja Etelä-Italiaan. 

Flegethon (Pyriflegethon), Manalan tulivirta, joka ympäröi Tartarosta. 

Flegyas, Iksionin ja Koroniksen isä, lapiittien kantaisä. 

Foibos, Apollonin lisänimi. 

Folos, kentauri, jonka kuoleman Herakles epähuomiossa aiheutti. 

Forkos, 1) merijumala, Pontoksen ja Gaian poika. 2) Rutuli, jolla oli seit- 
semän poikaa. 

Fortuna (kreik. Tykhe), arvaamattoman sattuman oikukas jumalatar, 
Onnetar. 

Fryygia, Vähän-Aasian läntinen maakunta (= Troijan seutu). 

Fryygit, fryygialaiset, leimattiin usein veltoiksi nautintoihmisiksi. 

Foruli, pienia paikkoja sabiinilaisalueella Amiternumin eteläpuolella. 

Fucinus, Keski-Italian järvi marsien alueella. Kuivattiin 1870. 

Furiat = Raivottaret. Harpyia Kelaino kehuu olevansa Furiarum... 
maxima — »mahtavin Raivotar» (3, 252). 


Gabii, sikulien perustama kaupunki Rooman ja Praenesten välillä. 

Gaetulit, paimentolaisheimo Afrikan luoteisosassa, nyk. Marokon alu- 
eella. Heimon kuningas oli Jarbas, Aeneaan kilpakosija. 

Galateia, nereidi. 

Gallit, nyk. Pohjois-Italiassa, Ranskassa ja Belgiassa asuneita kelttiläisiä 
kansoja, jotka olivat uhkana Roomalle ja saattoivat sen 389 eKr. 
tuhon partaalle piirittäessään Capitoliumia. 

Ganges, Etu-Intian joki. 

Ganymedes, Trosin poika (ks. Aeneas, sukupuu), jonka rakastunut Zeus 
ryösti kotkansa avulla jumalien juomanlaskijaksi. 

Garamantis, afrikkalainen nymfi, joka synnytti Jarbaan Zeus Ammo- 
nille. 

Garganus, Diomedeen hallitsema vuorijono iapygien asuma-alueella 
Apuliassa. 

Geetit, thraakialainen kansanheimo nyk. Ukrainassa. 

Geloonit, sarmatialainen kansa Borystheneen varrella nyk. Ukrainassa. 
Geryones (Geryon), Herakleen kukistama kolmiruumiinen jättiläinen, 
joka asui Hispaniassa Erytheian saarella Gadesin luona. 

Glaukos, 1) ennustustaitoinen merijumala, Cumaen Sibyllan Deifoben 
isä. 2) Troijalainen soturi, lyykialaisen Imbrasoksen poika. 

Gorgot, Forkyksen kolme tytärhirviötä: Sthenno, Euryale, Medusa, 
joista viime mainittu oli kuolevainen. Perseus hakkasi irti hänen 
päänsä ja lahjoitti sen Pallas Athenelle. 

Gortyna, jousimiehistään tunnettu kaupunki Kreetan etelärannikolla. 

Gracchukset, yhteiskunnallisista pyrkimyksistään tunnettu roomalais- 
suku, jonka kuuluisimmat jäsenet olivat kansantribuunut Tiberius 
ja Gaius Gracchus. 

Gradivus, Marsin lisänimi. 

Graviscae, eruskikaupunki Targuinian alueella. 

Grynaia, Apollonin kultti- ja oraakkelikeskus Myysiassa. 

Gyaros, Kykladeihin lukeutuva saari Egean meressä. 


Haades, ks. Manala. 

Hadrianmeri (Adrianmeri), Italian ja Illyrian välinen merialue. 

Harpalyke, Harpalykoksen tytär, joka isänsä kuoleman jälkeen taita- 
vana aseiden käyttäjänä eli metsästyksellä ja ryöstelyllä, kunnes 
maanviljelijät houkuttelivat hänet satimeen ja surmasivat. 

Harpyijat (»Ryöstäjättäret»), lintuhahmoisia naishirviöitä, joista tunne- 
tuin on 3. kirjassa esiintyvä Kelaino. 

Hebros, 1) Troijalainen sotilas. 2) Thraakian suurin joki (nyk. Maritza). 

Hekabe, Priamoksen puoliso, »Troija-äiti». Vergiliuksen edustaman tra- 
gediaperinteen mukaan hän oli thraakialaiskuninkaan Kisseuksen 
tytär, kun taas Homeros piti häntä fryygialaisen Dymaan tyttärenä. 

Hektor, Priamoksen ja Hekaben poika, Andromakhen puoliso, Astya- 
naksin isä, Iliaan troijalainen päähenkilö. Koska hän oli surmannut 
Akhilleuksen parhaan ystävän Patrokloksen (Ilias 16), Akhilleus 
kosti hänelle kaksintaistelussa ja häpäisi hänen ruumiinsa. 

Helena, Zeun ja Ledan tytär, jonka kuolevainen isä oli Tyndareos, Spar- 
tan kuninkaan Menelaoksen puoliso, jonka Paris ryösti omakseen ja 
aiheutti näin Troijan sodan. Homeroksen lumoavasta Helena- 
kuvasta poiketen Vergilius kuvaa hänet katalaksi juonittelijaksi. 

Helenos, Priamoksen ja Hekaben poika, ennustaja, joka hallitsi Buthro- 
tonissa yhdessä Andromakhen kanssa (3. kirja). 

Helikon, Apollonin ja Muusien vuori Etelä-Boiotiassa. 

Heloros, Etelä-Sisiliassa Pakhynonin pohjoispuolella virtaava joki. 

Hera, ks. Juno. 

Herakles (lat. Hercules), Zeun ja Alkmenen poika, jonka kuolevainen 
isä oli Amfitryon, Alkeuksen poika (Herakles = Alcides), Kreikan 
taruston suurin heeros ja ihmiskunnan hyväntekijä. Zeun harha- 
askeleen hedelmänä Herakles sai päälleen Heran vihan, ja tämä 
yritti surmata Herakles-lapsen käärmeen avulla, mutta lapsi kuristi 

käärmeen omin käsin. Myöhemmin Herakles surmasi perheensä 
Heran lähettämän mielenhäiriön vallassa. Sovittaakseen tekonsa 
hän joutui suorittamaan kuningas Eurystheuksen palveluksessa 12 
urotekoa (ns. dodekathlon), joiden kohteet olivat seuraavat: 1). 
Nemean leijona, 2) Lernan hydra, 3) Keryniteen naarashirvi, 4) Ery- 
manthoksen metsäkarju, 5) Stymfaloksen linnut, 6) Augeiaan tallin 
puhdistus, 7) Kreetan sonni. 8) Diomedeen hevosten kesytys, 9) 
amatsonikuningatar Hippolyten asevyön riisto, 10) Geryoneen här- 
kien ryöstö, 11) Hesperidien omenoiden nouto, 12) Kerberoksen 
ryöstö Manalasta. Paluumatkalla Hispaniasta (10. urotyö) Herakles 
poikkesi Rooman seudulle ja kukisti siellä Cacus-hirviön (8, 200- 
305) sekä myöhemmin Sisiliassa nyrkkeilijä Eryksin (5, 410-414). 

Hermes, ks. Mercurius. 

Hermione, Menelaoksen ja Helenan tytär, Oresteen kihlattu, jonka 
Menelaos kuitenkin antoi puolisoksi Akhilleuksen pojalle Neoptole- 
mokselle (Pyrrhokselle). Raivostunut ja mustasukkainen Orestes 
surmasi Neoptolemoksen hääjuhlan yhteydessä. 

Hermos, Lyydian pääjoki, jonka sivujoki on Paktolos. 

Herniikit, Rooman kaakkoispuolella elänyt sabiinilaiskansa, jonka kes- 
kus oli Anagnia. 

Herulus, Euandroksen kukistama Praenesten kuningas, jolla oli »kolme 
sielua». 

Hesione, Laomedonin tytär, Priamoksen sisar, Salamiin kuninkaan 
Telamonin puoliso. 

Hesperia, vIltatähden eli Lännen maa» (= Italia). 

Hesperidit, Yön (tai Atlaan) tyttäriä, jotka yhdessä lohikäärmeen kanssa 
vartioivat jumalten puutarhassa Okeanoksen saaressa kultaisia 
omenoita. Nämä omenat Herakleen oli noudettava. 

Hiberus (nyk. Ebro), joki Pohjois-Hispaniassa. 

Himella, lähde Fucinus-järven alueella; se yhtyi Velinukseen, joka puo- 
lestaan laski Nar-jokeen. 

Hippolyte, amatsonien kuningatar. Hän oli saanut Areelta lahjaksi ase- 
vyön, joka Herakleen oli häneltä riistettävä (9. urotyö). 

Hippolytos, Theseuksen poika, joka sai surmansa äitipuolensa Faidran 
juonittelujen seurauksena, mutta Dianan (Artemiin) pyynnöstä 
Asklepios herätti hänet henkiin. Diana kätki hänet Virbius-nimisenä 
Arician metsiin, missä hän sai Aricia-nymfin kanssa niinikään Vir- 
bius-nimisen pojan. 

Homole, vuori Thessalian Fthiassa, Panin kulttipaikka. 

Hoorat, vuodenaikojen jumalattaret, Yön seuralaiset. 

Hyadit, »Sadetähdet», Atlaan 7 tytärtä, jotka itkivät Hyas-veljensä kuo- 
lemaa, kunnes muuttuivat Härän tahtikuvioksi; he toivat sateita 
mukanaan. 

Hylaios, kentauri, jonka Herakles surmasi lapiittien ja kentaurien taiste- 
lussa. Toisen version mukaan Atalante ampui hänet jousellaan. 

Hyrkaanit, Kaspianmeren etelärannalla elänyt kansakunta, jonka hal- 
linnasta Rooma ja Parthia kiistelivät. 


Taira, Idan vuorinymfi, oreadi, kahden troijalaissoturin, Pandaroksen ja 
Bitiaan, äiti. 

Tapyks, Iasioksen (»Parantajan») poika, Aeneaan henkilääkäri. 

Tasios, Korythoksen poika, Dardanoksen veli. 

Ida, 1) Fryygian Ida, vuori Troijan lähellä. 2) Kreetan vuori. 

Tdalion, Afroditelle (Venukselle) pyhitetty vuori Kyproksella; sen vie- 
ressä oli Idalia-niminen kaupunki. 

Idomeneus, Deukalionin poika, Kreetan kuningas, joka Troijan sodan 
jälkeen karkotettiin kotimaastaan, koska oli uhrilupauksensa 
mukaisesti valmis uhraamaan oman poikansa. Hän pakeni Italiaan 
sallentiinien alueelle Calabriassa. 

Ikaros, ks. Daidalos. 

Ilia (= Rhea Silvia), Alba Longan kuninkaan Numitorin tytär, Romu- 
luksen ja Remuksen äiti. 

llion = Troija, nimi johtuu kuningas Iloksesta ja on puolestaan antanut 
nimen Iliaalle. 

llos, Troijan kuningas, Priamoksen sukuhaaran kantaisä (ks. Aeneas, 
sukutaulu). 

Inakhos, Argoksen kuningas, Ion isä. Akrisioksen ja Danaen esi-isänä 
hän oli myös Turnuksen esi-isiä (ks. Akrisios). 

Inarime (myös Aenaria), nyk. Ischia, Napolinlahden suulla sijaitseva 
saari, jonka alle titaani Tyfoeuksen kuviteltiin olevan haudat- 
tuna. 

Ino, Kadmoksen tytär, joka paetessaan raivohullua miestään Atha- 
masta syöksyi poikansa Melikerteen kanssa mereen. Häntä palvot- 
tiin merenjumalattarena nimellä Leukotheia, hänen poikaansa taas 
kutsuttiin Palaimoniksi. 

Intia, Indus- ja Ganges-virtojen varrella sijaitseva maa, joka antiikin 
ihmiselle tuli tunnetuksi Aleksanteri Suuren sotaretkien myötä ja 
kiteytyi yleisessä tietoisuudessa Idän ihmemaaksi. 

Inuus, itaalinen karjanjumala (= Faunus). Castrum Inui (»Inuuksen tuki- 
kohta») oli paimenasema Ardean lähellä. 

lo, Inakhoksen tytär, Zeun rakastettu, jonka tämä muutti lehmäksi suo- 
jellakseen häntä Heran mustasukkaisuudelta. 

lopas, Didon hovilaulaja. 

Iris, Thaumaan ja Elektran tytär, sateenkaaren jumalatar, jota jumalat 
(mm. Juno) käyttivät viestinviejänä. 

Ismara, Thraakian vuori (= Thraakia). 

Italia, myös Ausonia, Hesperia. Heksametrimitassa nimi ääntyy Italia. 

Italus, Italian muinainen kuningas, Latinuksen esi-isiä. 

Ithaka, Odysseuksen kotisaari Joonianmeressä (nyk. Thiaki). 

Iksion, Flegyaan poika, lapiittien kuningas, joka lähenteli Heraa ja kyt- 
kettiin Manalassa kidutuspyörään. 


Janiculum, Januksen linna Tiberin länsipuolella (nyk. Gianicolo). 

Janus, muinaisitaalinen kaksikasvoinen (Ianus Geminus) aikojen vaihte- 
lun sekä ulos- ja sisäänkäynnin jumala. Hänelle pyhitettyjä olivat 
tammikuu (mensis Ianuarius) ja Forum Romanumin koilliskulmassa 
sijainnut kaarirakennus kaksine ovineen, jotka sotatilan vallitessa 
pidettiin auki. 

Jarbas, Juppiter Ammonin poika, Didon torjuma kosija. 

Joonianmeri, Kreikan ja Italian välinen merialue Hadrianmeren etelä- 
puolella. 

Julus, ks. Askanius. 

Juno (kreik. Hera), Satumuksen (Kronoksen) tytär, Juppiterin (Zeun) 
sisarpuoliso, avioliiton suojelija. Loukkaantuneena siitä, että kärsi 
tappion kolmen jumalattaren kauneuskilvassa, hän toimii Aeneik- 
sessä Karthagon puolesta Roomaa vastaan yrittäen Venuksen vasta- 
voimana tehdä kaikin tavoin tyhjäksi Aeneaan pyrkimykset ja kor- 
keamman päämäärän. 

Juppiter (kreik. Zeus), kreikkalaisten ja roomalaisten ylijumala, Satur- 
nuksen (Kronoksen) ja Rhean poika, joka kohosi Olympoksen valti- 
aaksi suistettuaan isänsä valtaistuimelta ja jolla oli jatkuvia perherii- 
toja puolisonsa Junon (Heran) kanssa. Aeneiksessä hän edustaa ylintä 
kohtalonvoimaa (fata Iovis). Juppiter Optimus Maximuksen temp- 
peli Capitoliumilla oli Rooman valtiouskonnon keskus. Kyrenen 
seudulla Libyassa häntä palvottiin Ammonina, jolla oli oraakkeli 
Hammoniumin keitaalla (nyk. Siwah). 

Juturna, muinaisitaalinen jumalatar, Turnuksen sisar. Hän oli ollut Jup- 
piterin rakastajatar ja saanut korvaukseksi tästä kuolemattomuuden 
ja valta-aseman sisämaan vesiin nähden. 


Kafereus, Euboian kaakkoiskärjessä mereen pistävä niemi, jonka luona 
Aias, Oileuksen poika, tuhoutui haaksirikossa. 

Kaineus — Kainis, 1) lapiitti Elatoksen tytär, jonka Poseidon muutti haa- 
voittumattomaksi miessotilaaksi. Kentauritaistelussa hän kuitenkin 
menehtyi puunrunkojen alle ja sai Manalassa takaisin naisellisuu- 
tensa. 2) Turnuksen tappama troijalaissoturi. 


Kalliope, Muusien kuningatar, myöhemmin epiikan runotar. 
Kalydon, Aitolian pääkaupunki, jonka vitsaukseksi Artemis (Diana) 

lähetti hirvittävän karjun, koska kuningas Oineus oli laiminlyönyt 
jumalattarelle kuuluvat uhrit. 

Kamarina (nyk. Torre di Camarina), kaupunki Sisilian lounaisranni- 
kolla. Vergilius viittaa (3, 700) kaupungille annettuun oraakkeliin: 
»Älä liikuta Kamarinaa. Parempi olla sitä liikuttamatta.» 

Kapys, 1) Ankhiseen isä. 2) Aeneaan matkatoveri, Capuan nimenantaja. 
3) Alba Longan kuningas. 

Karpathia, merialue, Karpathoksenmeri, Rhodoksen ja Kreetan välillä. 

Karthago, Didon perustama Tyyroksen siirtokunta Pohjois-Afrikassa 
nykyisen Tunisin kohdalla. Rooman laajentumisen katkerin vastus- 
taja, jonka roomalaiset hävittivät lopullisesti 3. puunilaissodassa 146 
eKr. 

Kaspia, maat Kaspianmeren rannalla (Caspia regna). 

Kassandra, Priamoksen ja Hekaben tytär, Koroiboksen morsian, jolle 
Aias, Oileuksen poika, teki väkivaltaa Troijan valtauksen yhtey- 
dessä. Koska hän oli torjunut Apollonin kosinnan, jumala lahjoitti 
hänelle erehtymättömän ennustaidon, jolla hän ei kuitenkaan kyen- 
nyt ketään vakuuttamaan. 

Kastor (lat. Castor), ks. Polluks. 

Kaukasos, Mustanmeren ja Kaspianmeren välinen vuoristo. 

Kelaino, yksi harpyijoista. 

Kentaurit, raakaan voimaan luottavia taruolentoja, joilla oli ihmisen 
ylä- ja hevosen alaruumis. 5. kirjassa Kentauros tavataan laivan 
nimenä. 

Keraunia (»Salamavuori»), nyk. Monti della Chimera, vuoristo Epeirok- 
sen luoteisrannikolla. 

Khalkis, Euboian kaupunki, josta Cumae perustettiin. 

Khalybit, Mustanmeren etelärannalla Itä-Pontoksessa asunut kansa, 
jota pidettiin teräksenkäytön keksijänä. 

Khaonia, Epeiroksessa lähellä Zeun kulttipaikkaa Dodonaa sijainnut 
alue, kuuluisa tammimetsistään. 

Khaos, jäsentymätön alkutila, josta maailma hahmottui; Pimeyden val- 
takunta. 

Kharon, Manalan lautturi. 

Kharybdis, hirviö, joka Messinan salmen Sisilian puoleisella rannalla 
imaisi laivat nieluunsa ja oksensi ne jälleen ulos. 

Khimaira, kolmihahmoinen taruhirviö, edestä leijona, keskeltä vuohi, 
takaa lohikäärme. 

Kirke, Helioksen (Auringon) tytär, velhotar, joka taikasauvallaan 
kykeni muuttamaan luokseen saapuvat miehet eläimiksi. Roomalai- 
set ajattelivat hänen asuneen Kirken niemessä Latiumin ja Cam- 
panian rajalla. 

Kisseus, Thraakian kuningas, Hekaben isä. 


Kithairon, Bakkhukselle pyhitetty vuori Attikan ja Boiotian rajalla. 

Knossos (lat. Gnosus), Kreetan pääkaupunki ja Minoksen hallintokes- 
kus. 

Kohtalottaret, kolme kohtalon impeä (kreik. Moirai, lat. Parcae), Atropos, 
Klotho, Lakhesis, jotka kehräsivät ihmisen kohtaloniankaa. 

Koios, titaani, Leton (Latonan) isä, Huhun veli. 

Koitar, ks. Aurora. 

Kokytos, »Huokausten virta», yksi Manalan virroista. 

Korintti, Keski-Kreikan ja Peloponnesoksen välisen kannaksen länsi- 
rannalla sijainnut kauppakaupunki, jonka Lucius Mummius val- 
loitti, ryösti ja hävitti 146 eKr. ja jonka Julius Caesar rakensi uudel- 
leen. 

Koroibos, Mygdonin poika, Kassandran sulhanen. 

Korythos, 1) Etruurian kaupunki (nyk. Cortona). 2) Zeun poika, Corto- 
nan perustaja, Iasioksen ja Dardanoksen isä. 

Kostottaret (Erinyit, Eumenidit, lat. Furiae, Dirae), Yön tyttäriä, Mana- 
lan jumalattaria, joista tunnetuimmat olivat Allekto, Tisifone ja 
Megaira. 

Kreeta, suuri saari Kreikan eteläpuolella, jota Aeneas ensin luuli 
sukunsa alkukodiksi. Minoksen valtakunta. 

Kreusa, Priamoksen tytär, Aeneaan puoliso, joka katosi pakomatkalla, 
Askaniuksen äiti. 

Krim, niemimaa Mustanmeren pohjoisrannikolla; alkutekstissä (6, 799) 
on Maeotia tellus, joka viittaa Asovan mereen (Maiotis). 

Ksanthos (myös Skamandros), Ida-vuorelta alkava Troijan luona vir- 
taava joki, jonka lisäjokena oli Simoeis. 

Kureetit, Kreetan alkuasukkaita, Kybelen pappeja. 

Kuutar, Kuu-jumalatar (kreik. Selene, lat. Luna), joka samastettiin Dia- 
naan. 

Kviriitit (lat. Quirites), alun perin Cures-nimisen sabiinilaiskaupungin 
asukkaita (kuten 7, 710). Myöhemmin nimitystä käytettiin täysival- 
taisista Rooman kansalaisista. 

Kybele, fryygialainen jumaläiti, jonka uskottiin suojelevan luonnon 
elinvoimaa. Jumalattaren kultti tuli Roomaan 204 eKr.; hänellä oli 
temppeli Palatiumilla. 

Kykladit, saariryhmä Egean meressä. 

Kykloopit, yksisilmäisiä jättiläisiä, Poseidonin (Neptunuksen) poikia, 
joiden kuviteltiin asuvan Etnan seudulla ja toimivan Vulcanuksen 
takojaorjina. 

Kyknos, Faethonin ligurialainen ystävä, Cupavon isä. 

Kyllene, vuoristo Arkadian koillisrajalla, Mercuriuksen (Hermeen) syn- 
tymäpaikka. 

Kymodoke (Kymodokeia), 1) nereidi. 2) Aeneaan nymfiksi muutettu laiva. 

Kynthos, vuori Apollonin ja Artemiin syntymäsaarella Deeloksella. 

Kypros, itäisellä Välimerellä sijaitseva suuri saari, Afrodite-kultin kes- 
kus. 

Kythera, Peloponnesoksen eteläkärjen lähellä sijaitseva saari, tunnettu 
Afroditen ja Adoniksen kultista. Kytherea = Venus. 


Laertes, Odysseuksen isä. 

Lakedaimon = Sparta. 

Laodameia, Protesilaoksen puoliso. Protesilaos hyppäsi ensimmäisenä 
kreikkalaisena Troijan rannalle ja kaatui sodan ensimmäisenä 
uhrina. 

Laokoon, Neptunuksen (Poseidonin) pappi, jonka merikäärmeet kuris- 
tivat, koska hän — kohtalon vastaisesti — oli varoittanut maanmiehi- 
ään puuhevosjuonesta. 

Laomedon, Troijan kuningas, ks. Aeneas, sukutaulu. 

Lapiitit, Thessalian vuoristokansa, joka joutui kuninkaansa Peirithook- 
sen ja Hippodameian häissä taisteluun kentaurien kanssa. 

Larisa, Thessalian kaupunki Peneios-joen etelärannalla, metonymiana 
= Akhilleuksen kotiseutu. 

Latiinit, Latiumin asukkaat, joihin Troijan pakolaiset sulautuivat. 

Latium, Roomaa ympäröivä maakunta, Aeneaalle luvattu uusi koti- 
maa. 

Latona (kreik. Leto), Koioksen ja Foiben tytär, Apollon ja Dianan (Arte- 
miin) äiti, jota palvottiin kolmantena jumaluutena Palatiumin 
Apollo-temppelissä. 

Laurentum, kuningas Latinuksen hallituskaupunki Ostian eteläpuo- 
lella. 

Lausus, tyranni Mezentiuksen poika, jonka Aeneas surmasi, Aeneiksen 
valovoimaisia nuoria sankareita. 

Lavinia, Latinuksen ja Amatan tytär, Turnuksen morsian, joka aiheutti 
sodan latiinien ja troijalaisten välille ja josta tuli Aeneaan puoliso 
sodan ratkettua. 

Lavinium, Aeneaan Rooman seudun eteläpuolelle rakentama kau- 
punki, jonka hän nimesi puolisonsa mukaan. 

Leda, Tyndareoksen puoliso, Kastorin, Polydeukeen, Helenan ja Klytai- 
mestran äiti. 

Lelegit, Vähän-Aasian kansa. 

Lerna, Argoksen lähellä Peloponnesoksella sijaitseva järvi ja sen halki 
virtaava joki, jonka luona Herakles kukisti lohikäärmeen. 

Lethe, Elysionin kenttiä ympäröivä »Unohduksen virta» Manalassa. 

Leto, ks. Latona. 

Leukates, Leukas-saaren niemenkärki, jossa oli Apollonin temppeli. 

Liber = Bakkhus. 


Liburnit, Illyriassa nyk. Kroatian seudulla asuva kansa. 

Libya, Afrikan pohjoisrannikko Egyptistä Atlantin valtamereen, Libyan 
nimellä viitataan yleensä Aeneaan oleskeluun Didon vieraana. 

Ligurit, Genuan (Genovan) pohjoispuolella asunut vuorikansa. 

Lilybaion, Sisilian länsikärki. 

Lipare, suurin Lipareista eli Aiolos-saarista, jonka läheltä Vulcanus las- 
keutui kyklooppipajaansa. 

Lokrit, Oileuksen pojan Aiaan kansa, joka kuninkaansa kuoltua siirtyi 
asumaan Libyaan. 

Lupercal, Faunukselle (Panille) pyhitetty luola Palatiumin koillisrin- 
teessä. 

Luperkit, Lupercuksen (= Panin) pappeja (lat. Luperci), jotka 15. 2. suo- 
rittivat puhdistusuhrin vaeltaen kaupungin halki. 

Lykaion, Arkadian vuori, jonka rinteillä Pan asui. 

Lyrnessos, Myysian kaupunki Vähässä-Aasiassa. 

Lyydia, Vähän-Aasian maakunta, josta etruskien arveltiin olevan peräi- 
sin. Nimeä ja sen johdannaisia käytetäänkin etruskeista puhutta- 
essa. 

Lyykia, Vähän-Aasian lounaisosa, jonka Patarassa oli Apollonin kuu- 
luisa oraakkeli. 


Maa, Maaemo (kreik. Gaia, lat. Terra, Tellus), Uranoksen puoliso, titaa- 
nien ja giganttien äiti. 

Maia, Atlaan tytär, Mercuriuksen (Hermeen) äiti, yksi 7 Plejadista. 

Maionia, Lyydian vanha nimi. Etruskien uskottiin olevan sieltä peräi- 
sin. 

Manala, Tuonela (kreik. Haades, lat. Orcus), Kuoleman valtakunta 
maan uumenissa. Manalan kuningas oli Pluton (Haades), joka 
ryösti puolisokseen Persefonen (lat. Proserpinan), Demeterin tyttä- 
ren. Manalan sisäänkäyntipaikat olivat Tainaron Peloponnesok- 
sella, Avernus-järvi Cumaen lähellä Campaniassa ja Ampsanctus 
Samniumissa. Aeneiksen Manalassa erottuu kolme osaa: Elysion 
(autuaiden kentät), välivyöhyke, Tartaros (rangaistusvankien kidu- 
tuspaikka). Manala kuviteltiin vesien ympäröimäksi: Akheron, 
Styks, Kokytos (Huokausten virta) olivat rajajokia; Lethe (Unoh- 
duksen virta) kiersi Elysionia, Pyriflegethon (Tulivirta) Tartarosta. 

Manlius, Marcus Manlius Capitolinus, Capitoliumin pelastaja gallia- 
laissodassa (389 eKr.). 

Manto, ennustuskykyinen nymfi, jonka poika Oknus antoi perustamal- 
leen Mantuan kaupungille äitinsä nimen. 

Mantua (nyk. Mantova), Vergiliuksen synnyinseudun pääkaupunki 
Po-jokeen laskevan Minciuksen varrella. 

Marcellus, 1) Marcus Claudius Marcellus, Syrakuusan valloittaja (212 

eKr.). 2) Marcus Claudius Marcellus, Augustuksen sisarenpoika ja 
»perintöprinssi», jonka äkillinen kuolema järkytti Roomaa 23 eKr. 

Marruvia, marsien pääkaupunki Fucinus-järven itärannalla (nyk. S. 
Benedetto). 

Mars (kreik. Ares), Sodan jumala, riehuvan taistelun herra, Romuluk- 
sen ja Remuksen isä, jolle maaliskuu oli pyhitetty (mensis Martius). 

Marsit, Keski-Italian vuoristoissa Fucinus-järven seudulla asunut 
sabellilaiskansa. 

Massicus, kuuluisa viinivuori Luoteis-Campaniassa (nyk. Monte Mas- 
sico). 

Massylit, Numidian kansa. 

Maurit, Mauretanian alueella asunut kansa Pohjois-A frikassa. 

Maximus, ks. Fabiukset. 

Megaira, ks. Kostottaret. 

Megara (myös Hybla Megara), Sisilian itärannikon kaupunki Syrakuu- 
san pohjoispuolella (saarella oli kaikkiaan kolme Hybla-nimistä 
kaupunkia). 

Meliboia, Thessalian kaupunki Ossa-vuoren juurella, Filokteteen syn- 
nyinpaikka. 

Memnon, Eoksen (Auroran) poika, aithiopien kuningas, Priamoksen 
liittolainen Troijan sodassa, kadonneen Aithiopis-eepoksen sankari. 

Menelaos, Atreuksen poika, Agamemnonin veli, Helenan petetty avio- 
mies. 

Mercurius (kreik. Hermes), Juppiterin (Zeun) ja Maian poika, jumalien 
sanansaattaja, vaihdannan (kaupan), viestinnän ja tulkinnan (kreik. 
hermeneutike) jumala. 

Mettus, Alba Longan diktaattori, joka yritti pettää roomalaisia. Tullus 
Hostilius antoi kahden valjakon repiä hänet kahtia. 

Mezentius, kansansa vihoihin joutunut, maastaan karkotettu etruskity- 
ranni, Aeneaan kiihkeä vastustaja, jonka kohtalo täyttyy 10. kirjassa 
ja kasvaa vaikuttavaksi »pahuuden tragediaksi». 

Mincius (nyk. Mincio), Pon lisäjoki, joka saa alkunsa Benacus-järvestä 
(Gardasta), myös kyseisen joen jumala, jota käytettiin laivan keula- 
kuvana. 

Minerva (kreik. Pallas Athene), Juppiterin (Zeun) tytär, viisauden ja 
strategian jumalatar, Ateenan kaupungin sekä tieteen, taiteen ja 
käsityön suojelija, jolle oliivipuu oli pyhitetty. 

Minio, pieni joki Centumcellaen (Civita-Vecchia) pohjoispuolella (nyk. 
Mignone). 

Minos, Zeun ja Europen poika, Pasifaen puoliso, Ariadnen isä, Mana- 
lan tuomari. 

Minotauros, Pasifaen ja härän poika, labyrintissä asuva hirviö, jonka 
Theseus Ariadnen avulla surmasi. 

Misenos, Aeneaan torvensoittaja, jonka Triton hukutti aaltoihin ja joka 
antoi nimensä Napolinlahden suulla olevalle niemenkärjelle. 

Monoecus (kreik. monoikos 'yksinasuja', Herakleen epiteetti). Portus 
Monoeci oli Lounais-Ligurian satama (nyk. Monaco). 

Morinit, kelttiläiskansa Gallian rannikolla. 

Mulciber, Tulen jumalan itaalinen nimitys. 

Mutusca (myös Trebula), oliiveistaan kuuluisa sabiinilaiskaupunki 
(nyk. Oliveto). 

Muusat (runottaret), tieteiden ja taiteiden 9 jumalatarta, Zeun ja Mne- 
mosynen tyttäriä: Kleio, Euterpe, Thaleia, Melpomene, Terpsikhore, 
Erato, Polyhymnia, Urania, Kalliope. Runottaret asuivat Helikon- ja 
Parnassos-vuorilla; heidän lähteitään olivat Kastalia (Parnassok- 
sella) ja Hippukrene (Helikonilla). Apollon oli heidän johtajansa. 
Myöhäisantiikissa runottaret erikoistuivat edustamaan kukin omaa 
»ammattialaansa». 

Mykene, Agamemnonin hallituskaupunki Argoliksessa. 

Mykonos, Kykladeihin lukeutuva saari. 
Myrmidonit, Akhilleuksen hallitsema Thessalian kansa. 


Naksos, Egeanmeren saari, Bakkhuksen kulttipaikka. 

Nar (nyk. Nera), rikkipitoinen, Tiberiin laskeva joki, joka muodosti 
sabiinilaisalueen läntisen rajan. Serviuksen mukaan nar merkitsi 
sabiinien kielessä ‘rikkiä’ (lat. sulpur, sulfur). 

Naryks, lokrien asuttama kaupunki Keski-Kreikassa. He perustivat 
Etelä-Italian Bruttiumiin samannimisen kaupungin. 

Neoptolemos (= Pyrrhos), Akhilleuksen ja Deidameian poika, joka 
isänsä kuoleman jälkeen osallistui ratkaisevana voimana Troijan 
sotaan ja sai kotiin palattuaan surmansa mustasukkaisen Oresteen 
kädestä. 

Neptunus (kreik. Poseidon), Satumuksen (Kronoksen) poika, Juppite- 
rin ja Junon veli, Meren jumala, joka ajoi nelivaljakollaan aaltoja 
kädessään kolmikärki. 

Nereus, Pontoksen poika, nereidien, merenneitojen, isä. 

Neritos, vuoristo Ithakan pohjoisosassa. 

Nersae, aeguien kaupunki, Himella-joen varrella Apenniineilla. 

Niili, Egyptin halki virtaava joki, joka laskee Välimereen seitsemin suu- 
haaroin. 

Nisaie, nereidi. 

Nisos, troijalainen, ks. Euryalos. 

Nomadit, Pohjois-Afrikan paimentolaiskansoista käytetty nimitys. 

Nomentum, Latiumin kaupunki Rooman koillispuolella (nyk. Mentana). 

Numicus, Ardean luona Latiumin rannikolla Tyrrhenan mereen las- 
keva joki. 

Numidit, Numidian (nyk. Algerian) aluen asukkaat Pohjois-Afrikassa. 

Numitor, Alba Longan kuningas, llian eli Rhea Silvian isä. 

Nursia, Sabiinilaisvuoriston kaupunki, Nar-joen yläjuoksulla. 

Nymfit, Zeun tyttäriä, luonnon hengettäriä, joista osa oli vedenneitoja 
(najadit), osa vuorenneitoja (oreadit), osa puiden haltiattaria 
(dryadit). 

Nysa, tarunomainen vuori, jolla Bakkhus kasvatettiin, mutta jonka 
sijainnista ei ole varmuutta. Suomennoksessa se on samastettu 
Himalajaan (6, 805). 


Odysseus (lat. Ulixes), Laerteen ja Antikleian poika, Penelopen puoliso, 
Telemakhoksen isä, »monitaitava» (polytropos) sankari, Odysseian 
päähenkilö. Aeneiksessä korostetaan hänen kataluuttaan ja julmuut- 
taan: olihan hän puuhevosjuonen keksijä. 

Oikhalia, Euboian kaupunki, jonka Herakles tuhosi, koska sen kunin- 
gas Eurytos oli evännyt häneltä tyttärensä Iolen käden. 

Oileus, Lokriin kuningas, Aiaan isä. 

Oinotria, Italian kaakkoisosa, myöhemmin = Italia. 

Okeanos, valtameri ja valtameren jumala, titaani, jonka tyttäret okeani- 
dit olivat merenneitoja. 

Oknus, ks. Manto. 

Olearos, Egeanmeren saari. 

Olympos, jumalien vuori Thessalian ja Makedonian rajalla (= taivas). 

Opis, nymfi, Dianan uskottu palvelija. 

Orcus = Manala. 

Orestes, Agamemnonin ja Klytaimestran poika, joka surmasi äitinsä 
(erinyiden vainoamana). Hän tappoi Neoptolemoksen, koska oli 
menettänyt tälle morsiamensa Hermionen. 

Orion, 1) taruston jättiläiskokoinen metsästäjä. 2) Tähtikuvio, jonka 
lasku myöhään syksyllä tiesi myrskyjä ja sateita. 

Orithyia, Ateenan kuninkaan Erekhtheuksen tytär, jonka Boreas ryösti 
itselleen puolisoksi. 

Orfeus, Apollonin (tai Oiagroksen) ja muusa Kalliopen poika, thraa- 
kialainen myyttinen laulaja ja uskonnonperustaja, joka lumosi lau- 
lullaan luonnon. Hän kävi noutamassa Manalasta puolisovaina- 
jansa Eurydiken, mutta menetti tämän lopullisesti katsottuaan 
tahattomasti taakseen. Bakkhuksen palvojattaret repivät hänet 
lopulta kappaleiksi. Tämän antiikin merkittävimmän laulajamyy- 
tin päälähteet ovat Georgica 4, 453-527 ja Metamorfoosit 10, 1-77 ja 
11, 1-66. 

Ortygia, 1) Syrakuusan edustalla oleva saari, tunnettu Arethusan läh- 
teestä ja Artemiin temppelistä. 2) = Deelos. 

Oskit, Umbrian heimojen eteläinen haara, joka asui Latiumin eteläpuo- 
lella, varsinkin Liris-joen alueella. 
Othrys, Thessalian vuori, kentaurien asumasija. 


Padusa, yksi Po-joen seitsemästä suuhaarasta. 

Pafos, Afroditelle pyhitetty kaupunki Kyproksen lounaisrannikolla. 

Pakhynon, Sisilian eteläkärjessä kohoava vuori. 

Palamedes, Beloksen poika, selvänäkijä, joka paljasti Odysseuksen tees- 
kentelyn, kun joukkoja koottiin Troijan sotaan, minkä vuoksi Odys- 
seus järjesti hänen kivittämisensä. 

Palatium, toinen Rooman keskustan kukkuloista, jossa sijaitsi Euand- 
roksen perustama kaupunki ja myöhemmin myös Rooman vanhin 
asutus (»Romuluksen Rooma»). 

Palicukset, Juppiterin ja nymfi Thaleian kaksospojat, joita palvottiin 
kthonisina demoneina Etnan läheisyydessä. 

Palinurus, Aeneaan perämies, joka putosi mereen Sisilian ja Cumaen 
välisellä meriosuudella ja antoi nimensä Lucaniassa kohoavalle nie- 
menkärjelle (Capo di Palinuro). 

Palladion, »Pallaan kuva», taivaasta pudonnut Pallas Athenen kuva, 
josta Troijan menestys riippui ja jonka Odysseus ja Diomedes ryös- 
tivät jumalattaren temppelistä. 2, 162-170; 2, 183; 9, 151. 

Pallanteum, Pallaan mukaan nimetty kaupunki 1) Arkadiassa, 2) Pala- 
tiumilla. 

Pallas, 1) Athenen lisänimi. 2) Euandroksen isoisä, Arkadian kuningas, 
joka antoi siellä nimensä Pallanteumin kaupungille. 3) Euandroksen 
poika, jonka Turnus raa'asti surmasi kaksintaistelussa. 

Pan, Mercuriuksen (Hermeen) poika, Arkadian vuoristossa (Lykaion, 
Mainalon) asuva karjan ja paimenten jumala, jolla oli sarvet, häntä 
ja pukinsorkat. Hänet samastettiin itaaliseen Fauniin (Faunus). 

Panopeia, Forkoksen saattueeseen kuluva merinymfi. 

Pantagias, joki Sisilian itärannikolla Leontinoin lähellä. 

Paris, Priamoksen ja Hekaben poika, Helenan viettelijä, Troijan sodan 
alkuunsaattaja, jonka nuoli — Apollonin ohjaamana — osui Akhille- 
uksen kantapäähän. Hänen nimeään käytettiin haukkumasanana 
(»naisten naurattaja»). 

Parkat, ks. Kohtalottaret. 

Paros, Kykladeihin lukeutuva, marmoristaan kuuluisa saari. 

Parthia, Arsakidien hallitsema iraaninen suurvalta Eufratista itään. 
Augustuksen Roomalle se merkitsi »idän uhkaa», koska se oli voit- 
tanut Crassuksen 53 eKr. ja Antoniuksen 36 eKr. Augustus sai 20 
eKr. Crassuksen menettämät sotamerkit takaisin neuvottelemalla. 

Partit, Parthian asukkaat, eteviä ratsastajia ja jousimiehiä, jotka ampui- 
vat nuolia taaksepäin pakomatkalla. 

Patavium (nyk. Padova), Venetian alueella sijaitseva, Antenorin perus- 
tama kaupunki (nyk. Veneziasta länteen). 

Peirithoos, Iksionin poika, lapiittien kuningas, jonka häissä kentaurit 
yltyivät tappeluun. Yhteistuumin ystävänsä Theseuksen kanssa hän 
yritti ryöstää Manalan kuningattaren ja sai sen vuoksi jäädä kahleh- 
dittuna kuoleman valtakuntaan. 

Pelasgit, Kreikan kanta-asukkaat (= kreikkalaiset). 

Peleus, Akhilleuksen isä, merenjumalatar Thetiin puoliso (Pelides = 
Akhilleus) 

Peloros, Sisilian koilliskärki. 

Penaatit, talon ja perheen suojelusjumalat (»kodinhaltiat», »haltiahen- 
get»), jotka saattoivat kohota myös suvun perustaman kaupungin 
suojelusjumaliksi, kuten juuri Aeneaan penaatit, joille hänen Troijan 
tuhon jälkeen oli määrä etsiä uusi kotipaikka. 

Penthesileia, ks. Amatsonit. 

Pentheus, Teeban kuningas, Euripideen Bakkanttien päähenkilö, joka 
ryhtyi vastustamaan Bakkhuksen kulttia, mutta jonka jumala 
humallutti ja jonka hänen äitinsä Agaue repi kappaleiksi. 

Pergama = Troija. Tätä nimitystä käytettiin myös troijalaisten perusta- 
mista siirtokunnista. 

Persefone, ks. Manala. 

Petelia, Filokteteen perustama kaupunki Krotonin pohjoispuolella 
Bruttiumissa. 

Picus, Saturnuksen poika, Faunuksen isä, Latinuksen isoisä, johon 
Kirke rakastui ja muutti hänet tikaksi (lat. picus = tikka). 

Pilumnus, Daunuksen isä, Turnuksen isoisä, avioliittojen ja synnytys- 
ten suojelusjumala. 

Pisae (nyk. Pisa), etruskikaupunki, jonka tarun mukaan Eliksen pisalai- 
set olivat perustaneet. 

Plemyrion, vuoriniemi (Punta di Gigante), joka etelästä sulkee Syrakuu- 
san sataman. 

Pluton, ks. Manala. 

Polluks (kreik. Polydeukes), Zeun ja Ledan poika, Kastorin kaksoisveli. 
Kaksoset (ns. Dioskuurit) olivat merimiesten suojelijoita ja ihmis- 
kunnan hyväntekijöitä. Koska Polluks oli Zeun poikana kuolematon 
ja Kastor Tyndareoksen poikana kuolevainen, Polluks vaihtoi puo- 
let kuolemattomuudestaan puoleen Kastorin kuolevaisuudesta ja 
joutui kulkemaan edestakaisin elämän ja kuoleman väliä. 

Polyfemos, Poseidonin (Neptunuksen) poika, Odysseuksen sokaisema 
kyklooppi (Odysseia 9). 

Pometii, Latiumin kaupunki. 

Populonia, Etruurian rantakaupunki, joka huolehti vastapäisen Elban 
raudan myynnistä. 

Poseidon, ks. Neptunus. 

Praeneste (nyk. Palestrina), Latiumin kaupunki, Roomasta itään, tun- 
nettu Fortunan ja Junon kultista. Vergiliuksen edustaman käsityk- 
sen mukaan kaupunki oli Caeculuksen perustama. 

Priamos, Troijan kuningas, Hekaben puoliso, ks. Aeneas, sukupuu. 

Privernum (nyk. Priverno), volskilaisalueen kaupunki, jota Metabus, 
Camillan isä, aikoinaan hallitsi. 

Prochyta, Baiaen lähellä sijaitseva saari (nyk. Procida). 

Prokas, Alba Longan kuningas. 

Proserpina, ks. Manala. 

Proteus, ennustustaitoinen ja muuntumiskykyinen merenjumala, joka 
asui Faroksen saarella Aleksandrian edustalla. 

Pygmalion, Didon veli, joka murhasi sisarensa aviomiehen Sykhaiok- 
sen. 

Pyragmon, Vulcanuksen pajassa työskentelevä kyklooppi. 

Pyrgi, Caeren satamakaupunki. 

Pyrrhos, ks. Neoptolemos. 


Ruirinus, alun perin Ouirinalis-kukkulan suojelusjumala, joka myö- 
hemmin samastettiin jumalaksi korotettuun Romulukseen, Rooman 
perustajaan. 


Raivottaret, ks. Kostottaret. 

Remus, ks. Romulus. 

Rhadamanthys, Zeun ja Europen poika, yksi Manalan tuomareista. 

Rhea, 1) Rhea Silvia, ks. Ilia. 2) Rooman Aventinus-kukkulalla papitta- 
rena toiminut Herakleen rakastettu. 

Rhoiteion, vuoristo Hellespontoksen varrella (= Troija) 

Romulus, Rooman perustaja ja nimenantaja, Marsin ja Ilian eli Rhea 
Silvian poika, Remuksen kaksoisveli. Koska Ilia oli Alba Longan 
kuninkaan Numitorin tytär, Romulus oli Aeneaan jälkeläinen. 
Anastettuaan kuninkuuden Numitorin veli Amulius surmautti 
Ilian ja pani kaksoset — Romuluksen ja Remuksen — kaukalossa 
ajelehtimaan tulvivan Tiberin mukana. Naarassusi otti pojat hoi- 
viinsa ja imetti heitä, kunnes Faustulus-niminen paimen löysi hei- 
dät. Päästyään perille kuninkaallisesta syntyperästään pojat kosti- 
vat Amuliukselle ja palauttivat isoisänsä valtaistuimelle. Pojat 
päättivät perustaa kaupungin, ja koska Romulus sai vahvemmat 
enteet, hän sai antaa sille nimensä. Kun Remus kateellisena pilk- 
kasi koko yritystä, Romulus surmasi hänet kiivastuksissaan. 
Aeneis vaikenee veljenmurhasta, kun taas Horatius 7. epodissaan 
soveltaa sen kansalaissotien tulkintaan. Jumalaksi korotettu 
Romulus = Ouirinus. 

Rufrae, kaupunki, jonka sijainti on epävarma (Venafrumin tai Nolan 
luona) ja jonka Vergilius mainitsee Samniumin kaupunkien luette- 
lossa. 

Runottaret, ks. Muusat. 

Rutulit, Turnuksen hallitsema Latiumin kansa, jonka pääkaupunki oli 
Ardea. 


Saaba, Arabia Felixin kaupunki, tunnettu jalokivistään ja suitsukkeis- 
taan. 

Sabellit = sabiinit. 

Sabiinit, sabiinilaiset, Rooman koillispuolella, Apenniineilla asuneet 
kansat, jotka sulautuivat roomalaisiin, kuten myös taru sabiinitta- 
rien ryöstöstä kertoo (8, 635—641). 

Sabinus (myös Sabus), sabiinilaisheimojen kantaisä. 

Sacrana, sakraanien, Latiumin heimon, asuma-alue. 

Salamis, Ateenan edustalla oleva saari, jossa Telamon hallitsi puoliso- 
naan Hesione. 

Salii-papit, Marsin pappeja, jotka esittivät asetansseja ja lauloivat iki- 
vanhaa laulua (Carmen Saliare). 

Sallentinien alueet = Calabria. 

Salmoneus, Thessalian ja Eliksen kuningas. 

Same, Odysseuksen valtakuntaan kuulunut Joonianmeren saari. 

Samos, 1) Egeanmeren saari, 2) Thraakian Samos = Samothrakia. 

Samothrakia, ks. Samos. 

Sarnus, Campanian joki. 

Sarpedon, Zeun ja Europen poika, jonka Patroklos surmasi Troijan 
sodassa. 

Satiikulit, Samniumin kaupungin Saticulan asukkaat. 

Satura, suojärvi Latiumissa (nyk. Lago di Paola). 

Saturnia, 1) Junon nimitys. 2) Saturnuksen Capitoliumille perustama 
kaupunki. 

Saturnus (kreik, Kronos), itaalinen sadonjumala, jonka kunniaksi vie- 
tettiin vuotuista Saturnalia-juhlaa (17.—19. 12.). Hänet samastettiin 
kreikkalaiseen Kronokseen, Uranoksen ja Gaian poikaan, jolloin 
hänet käsitettiin Juppiterin ja muiden tärkeimpien jumalien isäksi. 
Menetettyään valta-asemansa Juppiterille hallitsi Latiumia, missä 
hänen aikanaan vallitsi kultakausi (Saturnia regna). Italiaa kutsuttiin 
vastaavasti »Saturnuksen maaksi» (Saturnia tellus). 

Satyyrit, ks. Faunit. 

Scipiot, Cornelius-suvun haara. Publius Cornelius Scipio Africanus 
Maior voitti Hannibalin Zaman taistelussa 202 eKr. Hänen vanhin 
poikansa adoptoi Lucius Aemilius Paulluksen pojan, joka tunnetaan 
nimellä Publius Cornelius Scipio Aemilianus Africanus Minor. Hän 

hävitti Karthagon 146 eKr. ja valloitti Numantian Hispaniassa 133 
eKr. 

Seireenit, taruolentoja, joilla oli naisten etu- ja linnun takaruumis ja 
jotka houkuttelivat laulullaan merenkävijöitä luokseen ja surmasi- 
vat heidät (Odysseia 12, 154-202). Aeneiksen mukaan (5, 864) he asui- 
vat Sirenusae-nimisellä saarella Caprin lähellä. 

Selinus, Sisilian lounaisrannikon kaupunki. 

Serranus, Atiliusten suvun lisänimi. Vergilius johtaa nimen etymolo- 
gian latinan verbistä serere — »kylvää». Kyseessä olevan roomalaisen 
henkilöllisyys on epävarma (6, 844). 

Severus, Tetrica-vuoristoon kuuluva vuori sabiinilaisalueella. 

Sibylla, ennuspapitar Cumaen Apollo-temppelin yhteydessä. 

Sidicina, Campanian pohjoisosa. 

Sidon, Tyyroksen äitikaupunki. Nimeä käytetään Karthagosta tai 
Didosta puhuttaessa. 

Sigeion, vuoristo Troijan lähellä. 

Sikaania = Sisilia. 

Sikaanit, hiberialainen kansanheimo, joka vaelsi Hispaniasta Italiaan ja 
asettui lopulta Sisiliaan (= Italian kanta-asukkaat tai sisilialaiset). 

Sikulit = sisilialaiset. 

Sila, metsäinen vuori Etelä-Italian Bruttiumissa. 

Silvanus, metsän ja karjan jumala. 

Silvius, Aeneaan ja Lavinian poika, Alba Longan kuningashuoneen 
(Silviusten) kantaisä. 

Silvius Aeneas, Alba Longan kuningas, Silviusten sukua. 

Sinon, kreikkalaisten agentti, joka juonillaan vaikutti merkittävästi 
puuhevosjuonen onnistumiseen (2. kirja). 

Sirius, Koiran tähti, jonka nousu tiesi heinäkuun helteitä, »koiran päi- 
viä». 

Skylakeion, kaupunki Bruttiumin rannikolla. 

Skylla, kuusipäinen merihirviö, joka Kharybdista vastapäätä vaani 
merimiehiä Messinan salmen Italian puoleisella rannalla. 

Skyyros, Egeanmeren saari, josta Neptolemos (Pyrrhos), Akhilleuksen 
poika, lähti Troijan sotaan. 

Soracte, Rooman pohjoispuolella kohoava vuori, jolla oli Apollon 
(alkuaan sabiinilaisen jumalan Seranuksen) temppeli. 

Sparta, Menelaoksen ja Helenan kaupunki, karuista tavoistaan tun- 
nettu (= Lakedaimon). 

Speio, merinymfi. 

Steropes, Vulcanuksen pajassa työskentelevä kyklooppi. 

Strofadit, kaksi Joonianmeren saarta, joilla Harpyijat asuivat. 

Strymon (nyk. Struma), Thraakian joki, tunnettu kurkien elinympäris- 
tönä. 

Styks, yksi Manalan virroista (= Manala). 

Sykhaios, Didon puoliso, jonka hänen lankonsa Pygmalion murhasi. 

Symaithos, Sisilian itärannikolla virtaava joki. 

Syrtit, lahtimuodostelma Afrikan pohjoisrannikolla, metonymiana = 
Karthago. Kyseisen seudun hiekka-aavikoita ja karikoita pidettiin 
vaarallisina. 


Taburnus, vuoriketju Samniumissa. 

Tarchon, Aeneaan Etruurian Caerestä saamien liittolaisten johtaja. 

Tarentum (kreik. Taras), spartalaisten perustama siirtokunta Etelä-Itali- 
assa Tarentumin lahden rannalla. Vergilius antaa ymmärtää, että se 
on Herakleen (Herkuleen) työtä. Yleensä perustajana mainitaan 
spartalainen Falanthos tai Taras, Poseidonin poika. 

Targuinius, 1) Targuinius Priscus, Rooman 5. kuningas. 2) Targuinius 
Superbus, edellisen poika, viimeinen kuningas. 

Tartaros (Tartara), ks. Manala. 

Tatius, Titus, sabiinilaiskuningas, jonka hallituskaupunki oli Cures ja 
jonka kanssa Romulus joutui selvittämään sabiinittarien ryöstön 
aiheuttaman selkkauksen. 

Teeba, Boiotian pääkaupunki, Bakkhuksen syntymäpaikka. 

Tegea, Kaakkois-Arkadian kaupunki. 

Tenedos, Egeanmeren saari Troijan rannikon edustalla. Kreikkalaiset 
käyttivät sitä hyväkseen Troijan valtaukseen johtaneessa harhautus- 
operaatiossa. 

Tetrica, vuorijono Nursian itäpuolella Sabiinilaisvuoristossa. 

Teukrit = troijalaiset. Nimi johtuu Teukroksesta, troijalaisten kan- 
taisästä. 

Teukros, 1) jokijumala Skamandroksen ja nymfi Idaian poika, troijalais- 
ten kantaisä, jonka tytär Bateia avioitui Dardanoksen kanssa (ks. 
Aeneas, sukutaulu). 2) Teukros, Telamonin ja Hesionen poika, jonka 
Telamon karkotti Salamiista maanpakoon, koska hän ei ollut kosta- 
nut veljensä Aiaan kärsimää nöyryytystä. Teukros perusti uuden 
Salamiin Kyprokselle. 

Teutonit = germaanit. 

Thaleia, merinymfi (5, 826). Yleensä yksi runottarista. 

Thaumas, Iriksen, sateenkaaren jumalattaren, isä. 

Thermodon, Kappadokian joki. 

Theseus, Aigeuksen ja Aithran poika, Ateenan kansallisheeros, joka 
surmasi Minotauroksen ja kävi Manalassa ystävänsä Peirithooksen 
kanssa noutamassa Persefonea. Yritys epäonnistui, mutta Herakles 
pelasti Theseuksen Kuoleman valtakunnasta, kun taas Peirithoos 
joutui jäämään sinne lopullisesti. 

Thetis, nereidi, Peleuksen puoliso, Akhilleuksen äiti. 


Thraakia, Makedonian ja Mustanmeren välinen alue Egeanmeren poh- 
joispuolella, »villi pohjola», Orfeuksen kotipaikka. 

Thybris, Tiberin runollinen nimitys. Normaalikielen nimeä Tiberis Ver- 
gilius käyttää vain kerran (7, 715). 

Thyias, Bakkhuksen palvojatar. 

Thymbraios, Apollonin epiteetti. Thymbra oli Apollonille pyhitetty 
temppelilehto Troijan lähellä. 

Tiberinus, Tiberin jokijumala. 

Tiberis, ks. Thybris. 

Tibur (nyk. Tivoli), Latiumin kaupunki n. 25 km Roomasta itään. Se 
sijaitsee vuorenrinteellä, josta Anio-joen vedet syöksyvät putouk- 
sina Latiumin tasangolle. 

Tiburtus, ks. Catillus. 

Timavus, pieni joki Hadrianmeren pohjassa Triesten ja Adguileian 
välillä. 

Tisifone, yksi kolmesta Kostottaresta. 

Tithonos, Laomedonin poika, Eoksen puoliso, joka kutistui heinäsir- 
kaksi, koska Eos pyytäessään rakastetulleen kuolemattomuutta 
unohti samalla pyytää hänelle ikuista nuoruutta. 

Tityos, Maaemon poika, joka yritti tehdä väkivaltaa Letolle ja joutui 
rangaistukseksi Manalaan, missä korppikotkat raatelivat hänen 
maksaansa, intohimojen tyyssijaa. 

Torguatus, Manlius, roomalainen sotapäällikkö, joka rankaisi poi- 
kaansa kuolemalla, vaikka tämä oli voittanut vihollisen, mutta toi- 
minut ylipäällikön käskyä vastaan. 

Trinakria (»Kolmikolkkasaari») = Sisilia. 

Trionit (lat. Triones, Septentriones, »Seitsemän puimahärkää»), Otavan 
tähdistö. 

Triton, Neptunuksen ja Amfitriten poika, merenjumala, joka hukutti 
Misenoksen. Merenjumalan saattueessa oli useampiakin Tritoneja. 

Tritonia, Pallas Athenen epiteetti. 

Trivia, Dianan nimitys (= Hekate). 

Troija (= Ilion, Dardania), kaupunki Vähän-Aasian luoteiskulmassa 
Hellespontoksen suulla. Perimätiedon mukaan kreikkalaiset valloit- 
tivat ja hävittivät sen 10 vuoden piirityksen jälkeen. Iliaan ja Aeneik- 
sen 2. kirjan tapahtumaympäristö. 

Tullus Hostilius, Rooman kolmas kuningas. 

Turnus, Daunuksen ja Venilian poika, rutulien kuningas, Aeneaan pää- 
vastustaja. 

Tydeus, Diomedeen isä. 

Tydides, »Tydeun poika» (= Diomedes). 

Tyfoeus, Maa-emon ja Tartaroksen poika, jonka Zeus surmasi salamal- 
laan ja hautasi Etnan ja Inarime-saaren alle. 

Tyrrhena = Etruuria. 

Tyrrhenanmeri, Italian lounaispuolinen merialue. 

Tyyros, Foinikian purppurastaan kuuluisa satama- ja kauppakaupunki, 
josta Dido oli lähtöisin. 


Ufens, 1) Turnuksen asetoveri, jonka Gyas surmasi. 2) Volskilaisvuo- 
rilta alkava joki, joka laskee Amasenukseen. 


Velinus, Sabiinilaisalueen joki, joka muodostaa samannimisen järven ja 
laskee Nar-jokeen. 

Velia, Lucanian kaupunki. 

Venus (kreik. Afrodite), roomalainen kevään ja hedelmällisyyden 
jumalatar, joka samastettiin Afroditeen, Zeun tyttäreen, kreikkalai- 
seen rakkauden jumalattareen. Hän oli Vulcanuksen (Hefaistoksen) 
puoliso, Amorin (Eroksen) ja Hymenaioksen (Häidenhaltian) äiti. 
Venuksen kulttipaikkoja olivat Eryks, Knidos, Kypros ja Kythera. 
Kyyhkynen, delfiini, myrtti ja omena olivat hänelle pyhitettyjä. 
Aeneaan äitinä hän oli Juliusten suvun kantaäiti. 

Vesta, sekä valtion rttä perheen kotilieden suojelijatar, jonka kultti oli 
kiinteässä yhteydessä penaattien, kotijumalien, palvontaan. Niinpä 
unessa ilmestyvä Hektor antaa Aeneaalle tehtäväksi pelastaa Troi- 
jan »pyhät haltiahenget ja Vesta» uuteen kotimaahan (2, 293-295). 
Vestaalit säilyttivät Vestan temppelin pyhimmässä imperiumin 
pyhiä pantteja, myös Troijasta tuotua Palladionia. 

Vesulus, Ligurian vuorenhuippu, josta Po-joki saa alkunsa. 

Victoria, Voiton jumalatar (kreik. Nike). 

Volskit, kansanheimo, joka asui Liris-joen molemmin puolin ja joka 
Camillan johtamana taisteli Turnuksen puolella. 

Volturnus, Campanian joki. 

Vulcanus (kreik. Hefaistos), parrakkaaksi ja ontuvaksi kuvattu tulen ja 
sepäntaidon jumala, jonka puoliso oli Venus (Afrodite) ja joka takoi 
Etnan uumenissa kyklooppeineen salamoita Juppiterin (Zeun) käyt- 
töön sekä muita töitä erityistilauksesta. 


Zakynthos, Joonianmeren saari (nyk. Zanta). 
Zeus, ks. Juppiter. 

